
नमः श्रीमोक्षत्रकाशकाय | 
खर्गीय पंडित शिरोमणि दोडरमछुजी 
विरचित 


सोक्षमार्गप्रकाशक । 


जिसे 
श्रीजैनग्रन्थरलाकर कायोलय बम्बईने 
निणेयसागर प्रेसमें 


बालक्ृष्ण रामचन्द्र धाणेकरके प्रबन्धसे मुद्रित कराया । 
( प्रथमावृत्ति ) 











श्री वीर नि० संवत्‌ २४३८ 








नवम्बर, सन्‌ १९११ ईस्थी 


3 रजत तह उफापज 

श्ां॥०प फए 8, 8, दाध०२६०, 80 09 'ंएा998-8898ु87 07088, 
23, &0798&0 870, 80०४४. 


प्रकाशकका निवेदन । 
न“ पटल हल 


लगभग १४ वर्ष पहिले मीक्षमार्गप्रकाशकका एक संस्करण अ्रीयुक्त 
बाबू शानचंदजी जैनी लाहोरने प्रकाशित किया था | उसमें उन्होंने 
ग्रन्थकी मूल जयपुरी भाषाका परिवरततन कर दिया था। यदि यह 
परिबर्तन आजकलकी खड़ी हिन्दीमें कर दिया जाता तो अच्छा होता« 
परन्तु बाबू साहबने केवल बहुरि, जाते, जाकरे, आदि शब्द बदल- 
कर उनके स्थानमें ओर, क्‍योंकि, जिससे, आदि खड़ी भाषाके शब्द 
रख दिये थे, जिससे उक्त संस्करणकी भाषा “न इधरकी न उधरकी! 
एक विलक्षण ही प्रकारकी खिचड़ी कर दी थी जिससे कि पाठकोंका मन 
विरक्त हो जाता था। जिस समय हमारा विचार इस अन्थका यह 
नवीन संस्करण प्रकाशित करनेका हुआ, उस समय हमने भी इसकी 
भाषा विशुद्ध हिन्दी कर डालनेका निश्चय किया था, परन्तु एक तो हसको 
इस कार्यके लिये यंथेष्ट समय नहीं था, दूसरे कई मिन्रोंकी राय हुई कि, 
एक संस्करण पं० टोडरमलजीकी मूल भाषामें जैसाका तैसा प्रकाशित 
होना चाहिये, जिससे एक नामी विद्वानकी कृतिको छोग उसके यथार्थ 
रूपमे देखसकें । इससे यह संस्करण मूल भाषामें किसी भी प्रकारका 
परिवर्तन न करके प्रकाशित किया जाता है, आशा है कि, पाठक इसको 
पसन्द करेंगे । हमको विश्वास है कि, परिवर्तित संस्करणकी ओपेक्षा उन्हें 
इसमें कुछ और ही आनन्द प्रात्त होगा । इसके संशोधन करनेमें हमने 
भरसक प्रयत्न किया है। 


इस अद्वितीय अन्थके बनानेबाले पं० टोडरमछजीका जीवनचरित्र 
इस संस्करणके साथ प्रकाशित करनेकी हमारी उत्कट अभिलावा थी- 


ओर उसके संग्रह करंदेंनेके लिये जयपुरके एक सज्जनोत्तमने हमको 
बचन भी दिया है. परन्तु बतमानमें उनके अवकाशाभावसे और इसके 


(२) 


प्रकाशित करनेकी शीघ्रता द्वोनेसे हमारी उक्त अभिलाषा पूर्ण नहीं हुई, 
तौ भी हम पाठकोंकों विश्वास दिलते हैँ कि, जैनद्वितैषीमें बहुतही 
शीघ्र उक्त जीवनचरित्रके प्रकाशित करनेका श्रयज्ञ किया जायगा | 


अन्यकर्ताकी अकालमृत्यु हो जानेसे यद्यपि यह अन्थ पूरा नहीं होने 
पाया था बल्कि यह उस महानग्रन्थकी एक भूमिका मात्र है, इससे 
कई गुणा पूर्ण ग्न्‍न्थ होता तो भी जितना है इतना ही जेनधर्मका रहख 
प्रगट करनेके लिये अद्वितीय है। जेनियोंके भाषासाहित्यमें ग्रन्धोंकी 
कमी नहीं है--सेकड़ों भाषा बचनिकाके ग्रन्थ मोजूद हैं, तो भी 
मोक्षमार्यप्रकाशककी शेलीका अनुसरण करनेवाला एक भी नहीं हे । 
जितनी सरलता, सुगमता, और उदाहरणादिकोंकी सहायतासे गहनसे 
गहन तत्वोंको समझानेका प्रयज्ञ इस गन्थमें किया हे उतना शायद्ही 
अन्य किसी अन्धमें किया होगा, और इस ग्रयत्रम पं० टोडरमछजीने 
सफलता भी सबसे अधिक प्राप्त की है। यह देखकर हमने सोचा कि, 
यदि इस ग्रन्थका प्रचार जैन समाजमें अधिकताके साथ किया जाय, तो 
बहुत छाभ होगा और इसके लिये हमने इस संस्करणकी तीन हजार 
प्रतियां प्रकाशितकी हैं. साथ ही इस बातका भी उद्योग किया है कि, 
बहुत ही थोड़े दामोंमें यह अन्थ प्रत्येक जेनीके घरमें पहुंच जाबे। 
इति शम्‌ । 


देवरी ( सागर ) । निबेदक--- 


कार्तिकशुक्का २ 
आीवीरनि० सं० २४३८ नाथूराम प्रेमी 


मोक्षमार्गपकाशक ग्रन्थकी विषम सूची । 


प्रथम अधिकार 
१ भंगलाचरण न िकत ०5६ 
अरहंतदेवका खरूप 
सिद्धोंका खरूप 
आचाये उपाध्याय और साधुओंका खरूप 
वर्तमान कालके चौवीस तीथकरोंको, विदेह क्षेत्रके तीर्थकरोंको, 
क्ृत्रिमाकृत्रिम जिनविम्बों को और जैनग्रन्थोंको नमस्कार 
अरहंतादि इृष्ट क्यों हैं? उनसे जीव का कल्याण किप्त प्रकार 
द्ोता है! हा 50४ 
मंगलाचरण करनेका कारण 
२ यह ग्रन्ध प्रमाण क्यों है! हि 
३ कैसे शात्र वांचने सुनने योग्य है? ... 
४ वक्ताका खरूप न 
५ श्रोताका खरूप ४ 
& भोक्षमागेप्रकाशक ग्रन्थकी सार्थकता 
द्वितीय अधिकार. 
७ कर्मबन्धन रोयका निदान 
कर्मका सम्बन्ध अनादिकालसे है ... 
रागादि निमेत्तक कर्मोके अनादिपनेकी सिद्धि » 
अमूर्ताक आत्मासे मूर्तीक कर्मोका बन्ध कैसे होता है 
घातिया अधातिया कर्म और उनके काये 
जड़कर्म जीवके खभावका घात और बाह्य सामग्री का संयोग 
कैसे कर सकते हैं कह] 
नवीन बंध कैसे होता है मर 
ज्ञान हीन जड़ परमाणु यथायोग्य प्रकृतिर्प होकर परिणमन 

“] 

कर्मोकी बंध उदय सत्ता रूप अवस्था के ४९ 
दव्यकर्म और भावकर्म २2० डरे 
नोकमंका खरूप और उसकी ग्रइृत्ति 2 डरे 
नित्यनिगोद और इतरनिगोद 5 डड 
८ कर्मबन्धनरूपरोगके निमित्तसते जीवकी अवस्था .... ४५ 


ज्ञानावरण दर्शनावरण कर्म निमित्तक अवस्था, मतिज्ञानकी 
पराधीन प्रड्नत्ति, श्रतज्ञान अवधिज्ञान चक्षुदशन, अचक्षुद्शनकी 


प्रश्नसि, ह्ोनोपयोग दशनोपयोग आदिकी प्रश्ृत्ति ४५ 

दर्शनमोहके उदयसे जीवकी अवस्था ग ५१ 

चारित्रमोहके तथा अन्तरायके उदयसे जीवकी अवस्था ५३ 

वेदनीयादि अघाति कर्मजनित अवस्था बि पट 
तीसरा अधिकार. 

९ संसार अवस्थाके नानाप्रकारके दुःखोंका वर्णन ... ६२ 
दुःखके कारण मिथ्यादशेन अज्ञान असंयम. ..« ६३ 
दुःख बूर करनेके लिये जीव क्या उपाय करता है ६६ 
वे उपाय झूठे क्यों हैं! सांचे उपाय हा ६६ 
एकेन्द्रिय पर्यायके दुःख ४५४ ३ ८७ 
द्वीन्द्रियादि पयोगोंके दुःख 25 ०३ ९० 
नरकगतिके दुःख ३३८ ०३5 ९० 
तियंचगतिके दुःख का हा ९२ 
मनुष्यगतिके दुःख 5४० ४६० ९३ 
देवगतिके दुःख 5 ४४ ९५ 
दुःखका सासान्यसख॒रूप नव ९७ 


सिद्ध अवस्थामें दुःखोंके कारणोंका अभाव होनेसे दुःखोंका अभाव १०० 


खोथा अधिकार 


१० मिथ्यादशन मिध्याज्ञान और मिथ्याचारित्रका खरूप १०५ 
मिभ्यादशनका खरूप ४०० हर १०६ 
मिथ्याज्ञानका खरूप डे *२० ११७ 


मिथ्माचारित्रका खरूप मा *०* १२३, 


(३) 


रागद्रेषका विधान और विस्तार ... 50६ 


पांचवां भधिकार-- 


११ गहीत मिथ्यात्वका निरूपण ४४ से 
अद्ठेत ब्रह्मवादीके सर्वन्यापकत्वका निराकरण 
सश्कितृत्ववादका निराकरण सी व 
ब्रह्माके र्टिकतृत्व, विष्णुके रक्षकत्व, और महद्देशके संहारकर्तृ 

त्वका निराकरण « 

लोकके अनादि निधनपनेकी पुष्टि .., «३ 

अवतार भमीमांसा ४ ३2८ 

यज्ञ सम्बन्धी पशुहिंसाका विचार ... 

निर्गुण और सगुण भक्तिकी मीमांसा ही 

ज्ञानयोगसे मुक्ति माननेका विचार बे 

अन्यमतकल्पित भोक्षमार्गकी मीमांसा 3३६ 

मुसलमानोंके मत विषयक विचार 48० 

सांख्यमत निराकरण 

नेयायिकमत निराकरण ४३६ 

वेशेषिकमत निराकरण 

मीमांसकमत निराकरण 

जैमिनीयमत निराकरण 

बोद्धमत निराकरण 

चावोॉकमत निराकरण «४० 

अन्यमतके ग्रन्थोंसे जैनमतकी समीचीनता 5०७ 

इवेताम्बरमत निराकरण ४५2 ५०० 

हूंढकमत निराकरण बबः ०बे 
छठा अधिकार. 

१३ कुदेवादिकका निरूपण और निषेध स 

१३ कुगुरुके श्रद्धानादिका निषेध ला ४ 

१४ कुधर्मका निरूपण बद ५०४ 


१२६ 


११३ 
१३४ 
११९ 


१७४७ 


१५५ 
१५७ 
१६९१ 
१६२ 
१६७ 
१७३ 
१७४ 
१७६ 
१८० 
१८२ 
१८६ 
१८७ 
१८८ 
१९० 
१९६ 


२२५ 


२३८ 
२४९ 
२६९ 

सातवां अधिकार. 
१५ जैनमतानुयायी मिथ्यातियोंका खरूप * २७३ 
केवल निश्चय नयावलम्बी जैनाभासोंका निरूपण ««« ३२७३ 
केवल व्यवहारालम्बी जैनाभासोंका निरपण . ««« ३०१ 


कुलप्रशद्नशि आदिसे जैनघर्मको धारण करनेवाले मिथ्यादृश्योंकी 
धर्मसाधना गुरुभक्ति शाजभक्ति तत्त्वार्थ श्रद्धा चारित्रधारणा आदि ३१० 
निश्चय और व्यवहार दोनोंका अवलम्बन करनेवाले मिथ्यादृशि- 


योंका निरूपण हे ३५० 
सम्यत्तवके सम्मुख मिथ्यादृष्टियोंका निरूषण . ... ३६४ 
आठवों अधिकार 

१६ उपदेशका खरूप मर बर ३७८ 
प्रथमानुयोगका प्रयोजन ३5 226 ३७९ 
करणानुयोगका प्रयोजन बडे 5२ ३८० 
चरणानुयीगका प्रयोजन ढ्न्न «४६ ३८१ 
द्रव्यानुयोगका प्रयोजन लय ३८२ 
प्रथमानुयोगके व्याख्यानकी पद्धति ०२४ ३८३ 
करणानुयोगके व्याख्यानकी पद्धति न ३८८ 
चरणानुयोगके व्याख्यानकी पद्धति ... ४०० ३९२ 
द्रव्यानुयोगके व्याल्यानकी पद्धति ... ब्रेड ४०२ 
अजुयोगोंमें किस पद्धतिकी मुख्यता है ५४ ४०६ 


१७ अनुयोगोंमें जो दोष कल्पना की जातीहें, उनका निराकरण ३०९ 
अपेक्षादिका ज्ञान न होनेसे शात्रोंमें जो परस्पर विरुद्धता दिखती 


है, उसका निराकरण ....« «४ ४१८ 

नवधां अधिकार 
१८ मोक्षमागंका खरूप डे ड्श्४ 
आत्माका हित भोक्ष ही है, इसका निश्चय का डशेड 
सांसारिक सुख दुःख ही है २०६ हि ४३७ 
मोक्षसाधनमें पुरुषार्थकी मुल्यता > ४४० 
मोक्षमार्गंका खरूप 4 कर डेंड७ 


सम्यग्दशेनका कक्षण बे र इ० 





नमः सिद्धेम्यः । 


मोक्षमांगेप्रकाश । 


१ 





दोहा । 
मंगठमय मंगलकरण, वीतरागविज्ञान । 
नमों ताहि जातें भये, अरहंतादि महान ॥ १ ॥ 
करि मंगल करिहों महा, प्रंथकरनको काज । 
जाते मिले समाज सब, पावै निजपदराज ॥ २॥ 
अथ मोक्षमागप्रकाशनाम शास्रका उदय हो है। तहां मंगल 
करिये है,-- 
णमो अरहंताणं। णमो सिद्धाणं। णमो आइरीयाणं। 
णमो उवज्ञायाणं । णमो लोए सब्वसाह्ण। 
यह प्राकृतभाषामय नमसस्‍्कारमंत्र है, सो महामंगलखरूप है । 
बहुरि याका संस्क्ृत ऐसा हो है,-- । 
नमो5हृदभ्यः। नमः सिद्धेभ्यः। नम! आचार्येम्यः । बमः 
उपाध्याये मयः । नमो लछोके सबेसाधुभ्यः । वहुरि याका अर्थ 
ऐसा है,--नमस्कार अरहंतनिके अर्थि, नमस्कार सिद्धनिके 


र्‌ 


अर्थि, नमस्कार आचार्यनिके अर्थ, नमस्कार उपाध्यायनिके 
जर्थि, नमस्कार कोकविषै सर्वसाधुनिके अर्थि, ऐसे याविष नम- 
स्कार किया, तातें याका नाम ज़ूमस्कारमंत्र है। अब इहां जिंक 
नमस्कार किया तिनका खरूप चितवन कीजिये है| तहाँ प्रथम 
अरहंतनिका खरूप विचारिये है, 


जे गृहस्पपनौ त्यागि मुनिधर्म अंगीकौर करि निजखभावसाथ- 
नतैं च्यारि धातिया कर्मनिकों खिंपाय अर्नह चतुष्टयविराजमान 
भये । तहां अनंतज्ञानकरि तो अपने अपने अनंत गुणपयोय 
सहित समस्त जीवादि द्वव्यनिकों युगपत्‌ विशेषषनैकरि_मल्यक् 
जाने हैं । अनंतदशनकरि तिनकों सामान्यपने अवलोफ़ै हैं न त- 
वीर्यकरि ऐसी (उपर्युक्त) सामथ्यकों धारै हैं। अनंतसुखकरि ह 
परमानंदकों अनुभव हैं । बहुरि जे सर्वथा स्वैरागद्वेषादिविकार- 
भावनिकरि रहित द्ोइ शांतरसरूप परिणए हैं । बहुरि श्लुधा त्रिषा 
आदिसमस्तदोषनितें मुक्त होय देवाधिदेवपनाकों प्राप्त भये हैं । 
बहुरि आयुध अंबरादिक वा अंग विकारादिक जे काम कोधादिक 
निंधभावनिके चिन्ह, तिनकारे रहित जिनका परम औदारिक 
शरीर भया है। बहुरि जिनके वचननिर्तें लौकविषे पर्मतीर्थ 
प्रवर्ते है, ताकरि जीवनिका कल्याण हो है। बहुरि जिनके 
लैकिक जीवनिकूं प्रभुत्त माननेके कारण अनेक अतिशय अर- 
नानाप्रकार विभव तिनका संयुक्तपणा पाइये है । बहुरि जिनकों 
अपना दितके आर्थि गणघर इंद्रादिक उत्तम जीव सेबे हैं | ऐसे 
सर्वप्रकार पूजनै योग्य श्रीअरहंत देव हैं, तिनकों हमारा नमस्कार 
होहु। अब सिद्धनिका खरूप ध्याइये है,-- 


डे 


जे गृहखअवस्था त्यागि भुनिधर्मसाधनतें च्यारि घातिकर्म- 
निका नाक्ष भये अनंतचतुष्टय भाव प्रगट करि केतेक काल पीछे 
च्यारिं अधाति कर्मनिका भी भस्र हौतें परमऔदारिक शरीरकों 
भी छोरि ऊद्ध॑गमन खभावतें लोकका अग्रमागविषै जाय विराज- 
मान भये । तहां जिनके समस्त परद्वव्यनिका संबंध छूटनतें मुक्त 
अवस्थाकी सिद्धि भई, बहुरि जिनके चर्मशरीरतें किंचित्‌ ऊन 
पुरुषाकारवत्‌ आत्मप्रदेशनिका आकार अवस्थित भया, बहुरि 
जिनके प्रतिपक्षी कर्मनिका नाश भया तातें समस्त सम्यकत्व ज्ञान 
दर्शनादिक आत्मीक गुण संपूर्णपने खभावकों प्राप्त भये हैं, 
बहुरि जिनके नोकर्मका संबंध दूर भया तातें समस्त अमूत्तेत्वादिक 
आत्मीकधर्म प्रगट भये हैं। बहुरि जिनके भावकर्मका अभाव 
भया तातें निराकुल आनंदमय शुद्धखभावरूप परिणमन हो है। 
बहुरि जिनका ध्यानकरि भव्य जीवनिके खद्गव्यपरद्रव्यका अर उ- 
पाधिक भाव खभावनिका विज्ञान हो है, ताकरि सिद्धनिकै समान 
आप होनैका साधन हो है। तातैं साधनैयोग्य जो अपना शुद्ध 
खरूप ताके दिखावनेकों प्रतिबिंब समान हैं । बहुरि जे कृतकृत्य 
भये हैं तातें ऐसें ह्वी अनंत कालपर्यत रहें हैं ऐसे निष्पन्न भये 
सिद्ध भगवान तिनकों हमारा नमस्कार होहु। अब आचार्य 
उपाध्याय साधुनिका ख़रूप अवलोकिये है,--- 


जे विरागी होब समस्त परिअहकों त्यागि झुद्धोपयोगरूप 
मुनिधर्म अंगीकार करि अंतरंगविषे तो तिस शुद्धोप्योगकरि 
आपको जाप अनुभव हैं परद्रव्यविषे अहंबुद्धि नाहीं घारे 
हैं । बहुरि अपने ज्ञानादिकखभावनिहीकों अपने माने हैं । पर- 


डे 


भावनित्रिषि ममत्व न करे हैं । बहुरि जे परद्वव्य वा तिनके 
खभाव ज्ञानविषे प्रतिभासै हैं तिनकों जाने तो हैं. परंतु इृष्ट 
अनिष्ट मानि तिनविषै रागद्वेष नाहीं करे हैं। शरीरकी अनेक 
अवख्ा हो है, बाश्य नाना निमित्त बने हैं परंतु तहां किछू भी 
सुखदुःख मानते नाहीं । बहुरि अपने योग्य बाह्मक्रिया जैसें बने 
हैं तैसें बनै हैं, खेंचिकरि तिनिकों करते नाहीं। बहुरि अपने 
उपयोगकों बहुत नाहीं अमावै हैं । उदासीन होय निश्चर शत्तिकों 
धारै हैं । बहुरि कदाचित्‌ मंद्रागके उदयतें शुभोपयोग भी हो है 
तिसकरि जे शुद्धोपयोगके बाह्य साधन हैं तिनिविष अनुराग 
करे हैं परंतु तिस रागभावकों हेय जानिकरि दूरि कीया चाह हैं । 
बहुरि तीतर कषायके उदयका अभावतें हिंसादिरूप अशुभोपयोग 
परिणतिका तो अस्तित्व ही रद्या नाहीं | बहुरि ऐसी अंतरंग 
अवस्था होतें बाह्य दिगंबर सौम्यमुद्राके धारी भये हैं । शरी- 
रका सँवारना आदि विक्रियानिकारि रहित भये हैं | बनखंडादि 
विषे वसे हैं । अठाईस मूलगुणनिकों अखंडित पाले हैं। बाईस 
परीसहनिकों सहै हैं । बारहप्रकार तपनिकों आदरै हैं | कदाचित्‌ 
ध्यानमुद्राघारि प्रतिमावत्‌ निश्चल हो हैं। कदाचित्‌ अध्ययनादि 
बाक् धर्मक्रियानिविषे प्रवर्तें हैं। कदाचित्‌ मुनिधर्मका सहकारी 
शरीरकी स्थितिके अर्थि योग्य आहार विहारादि क्रियानिविषे 
सावधान हो है। ऐसे जैनी मुनि हैं तिन सबनिकी ऐसी ही 
अवख्ा हो है। तिनिविषै जे सम्यस्ज्ञान सम्यक्चारित्रकी अधिकता 
करि प्रधानपदकों पाय संघविषे नायक भये हैं। बहुरि जे मुख्यपने 
तो निर्विकल्प खरूपाचरण विषै ही मम्न हैं अर जो कदाचित्‌ 


पु 


धर्मके लोमी अन्य जीवा नाघ॒कनिकों देखि रागअंशके उदयतें 
करुणाबुद्धि होय तो तिनिकों घर्मोपदेश देते हैं। जे दीक्षाआरहक 
हैं तिनकों दीक्षा देते हैं जे अपने दोष प्रगट करे हैं तिनकीं 
प्रायश्चित्त विधिकरि शुद्ध करे हैं । ऐसें आचार अचरावनवाले 
आचाये तिनकों हमारा नमस्कार होहु | बहुरि जे बहुत जैन- 
शाख्निके ज्ञाता होय संघविषै पठन पाठनके अधिकारी भये हैं, 
बहुरि जे समस्त शास्ननिका प्रयोजनभूत अर्थ जानि एकांग्र 
होय अपने खरूपकों ध्यावे हैं । अर जो कदाचित्‌ कषाय अंश- 
उदयतैं तहां उपयोग नाहीं थंभे है तो तिन शाखनिकों आप पढ़े हैं 
वा अन्य धर्मबुद्धीनिको पढ़ावे हैं | ऐसे समीपवर्ती भव्यनिको 
अध्ययन करावनहारे उपाध्याय तिनिकों हमारा नमस्कार होहु। 
बहुरि इन दोय पदवीधारक बिना अन्य समस्त जे मुनिपदके 
धारक हैं बहुरि जे आत्मखभावकों साथ हैं । जेसें अपना उपयोग 
परद्वव्यनिविषे इष्ट अनिष्टपनों मानि फसे नाहीं वा भागे नाहीं 
तैसें उपयोगको सधाव हैं | बहुरि बाह्मताके साधनभूत तपश्चरण 
आदि क्रियानिविषे प्रवत्तें हैं वा कदाचित्‌ भक्तिवंदनादि कार्यनि- 
विषै प्रवर्ते हैं। ऐसे आत्मखभावके साधक साधु हैं तिनकों 
हमारा नमस्कार होहु । ऐसें इन अरहंतादिकनिका खरूप है सो 
वीतराग विज्ञानमय है। तिसहीकरि अरहंतादिक स्तुति योग्य महान 
भये हैं तातें जीव तत्त्वकरि तो सर्व जीव समान हैं: परंतु रागादिक 
विकारनिकरि वा ज्ञानकी हीनताकरि जीव निंदा योग्य हो हैं। 
बहुरि रागादिककी हीनताकरि वा ज्ञानकी विशेषताकरि खुति 
योग्य हो हैं। सो अरहंत सिद्धनिके तो संपूर्ण रागादिककी 


दर 


हीनता अर ज्ञानकी विशेषता होनेकरि संपूर्ण वीतरागविज्ञान- 
भाव संभव है। अर आचार्य उपाध्याय साधूनिके एकोदेश रागा- 
दिककी हीनता अर ज्ञानकी विशेषता होनेकरि एकोदेश वीतरा- 
गविज्ञान भाव संभव है । तातें ते अरहंतादिक स्तुतियोग्य महान 
जानने । बहुरि ए अरहंतादिक पद हैं तिनविषे ऐसा जानना जो 

प्रत्‌ मुख्यपने तो तीथकरका अर गौणपने सर्वकेवलीका प्राकृतमाषाविषै 
अरहंत अर संस्कृतविषै अहंत्‌ ऐसा नाम जानना । बहुरि चौद- 
हवां गुणस्थानके अनंतर समयतैं लगाय सिद्ध नाम जानना । बहुरि 
जिनको आचार्यपद भया होय ते संघविषै रहो वा एकाकी 
आत्मध्यान करी वा एकाविहारी होहु वा आचार्यनिविषे भी 
प्रधानताकों पाय गणधर पदवीके धारक होहु तिन सबनिका नाम 
आचार्य कहिये है । बहुरि पठनपाठन तौ अन्यमुनि भी करे हैं परंतु 
जिनके आचार्यनिकरि उपाध्याययद्‌ भया होय सो आत्मध्यानादिक 
कार्य करते भी उपाध्याय ही नाम पावे हैं। बहुरि जे पदवीधारक 
नाहीं ते सर्व मुनि साघधुसंज्ञाके धारक जानने । इहां ऐसा नियम 
नाहीं है जो पंचाचारनिकरि आचार्यपद हो है, पठनपाठनकरि 
उपाध्यायपद हो है, मूलगुण साधनकरि साधुपद हो है। जातें ए 
तो क्रिया सर्व मुनिनिके साधारण हैं परंतु शब्द नयकरि तिनका 
अक्षरार्थ तैसें करिये है। सममिरूढनयकरि पदवीकी अपेक्षा ही 
आचायोदिक नाम जानने । जैसें शब्द नयकरि गमन करे सो 
गऊ कहिये सो गमन तो मनुष्यादिक भी करे हैं परंतु सममिरूढ- 
नयकरि पयोय अपेक्षा नाम है। तैसें ही इहां समजना । इहां 
सिद्धनिके पहिले अरहंतनिकों नमस्कार किया सो कौन कारण 
ऐसा संदेह उपज है । ताका समाधान,--- 


नमस्कार करिये है सो अपने प्रयोजन सधनेकी अपेक्षा 
करिये है सो अरहंतनितें उपदेशादिकका प्रयोजन विशेष सिद्धि 
हो है तातें पहले नमस्कार किया है । या प्रकार अरहंतादिकनिका 
खरूप चितवन किया । जातें खरूप चितवन किये विशेष काये- 
सिद्धि हो है। बहुरि इनि अरहंतादिकनिकों पंचपरमेष्ठी कहिये है । 
जातें जो सर्वोत्कृष्ट होय ताका नाम परमेष्टीहै । पंच जो परमेष्ट 
तिनिका समाहार समुदायका नाम पंचपरमेष्ठी जानना | बहुरि ; 
वृषभ, अजित, शंभव, अभिनंदन, सुमति, पद्मप्रम, सुपाश्, चंद्र-। 
प्रभ, पुष्पदंत, शीतल, श्रेयान्‌, वासुपूज्य, विमल, अनंत, धर्म, 
शांति, कुंथु, अर, मल्लि, मुनिसुत्रत, नमि, नेमि, पार्श्व, वद्धेमान 
नामधारक चौवीस तीथैकर इस भरतक्षेत्रविष वत्तेमान धर्मतीर्थके 
नायक भये, गरभ जन्म तप ज्ञान निवोण कल्याणकनिविषै इन्द्रादि- 
कनिकरि विशेष पूज्य होइ अब सिद्धाल्यविषे विराजै हैं. तिनकों 
हमारा नमस्कार होहु । बहुरि सीमंधर, युग्मंधर, बाहु, सुबाहु, 
संजातक, खयंप्रभ, वृषभानन, अनंतवीये, सूरप्रभ, विश्वालकीत्ति, 
वज़धर, चंद्रानन, चंद्रबाहु, भुजंगम, ईश्वर, नेमिप्रभु, वीरसेन, 
महाभद्ग, देवयश, अजितवीर्य नामधारक वीस तीथेकर पेचमेरु संबंधी 
विदेहक्षेत्रनिविषि अबार केवलज्ञानसहित विराजमान हैं तिनकों 
हमारा नमस्कार होहु । यद्यपि परमेष्टी पदविषे इनका गर्मितपना 
है तथापि विद्यमान कालॉवेषै इनकों विशेष जानि जुदा नमस्कार 
किया है । बहुरि त्रिलोकविंषे जे अक्लत्रिम जिनबिंब बिराजै हैं 
मध्यलोकविषे विधिपूर्वक कृत्रिम विराजै हैं जिनिके दर्शनादिकतें- 
एक धर्मोपदेश बिना अन्य अपने हितकी सिद्धि जैसें तीबैकर 

केवढीके दशेनादिकतैं होय तैसें ही हो है, तिनि जिनबिनिवक्ों 
हमारा नमस्कार होहु | बहुरि केवलीका दिव्यध्वनिकरि दिया 
उपदेश ताके अनुसार गणघरिकरि रचित अंग्रप्रकीणंक तिनके 
अनुसार अत्य' आचायोदिकनिकरि रचे अंथादिक हैं ते सर्व 
जिनवचन हैं स्वाद्वादचिन्दकरि पहचानने योग्य हैं न्यायमागेतें 
अविरुद्ध है तांतें प्रमाणीक हैं जीवनिकों तत्त्वज्ञानके कारण हैं 
: ताहैं उपकारी हैं तिनिकों हमारा नमस्कार होहु । बहुरि चैत्या- 
लय, अर्जिका, उत्कृष्ट श्रावक आदि द्वव्य, अर तीथैक्षेत्रादि क्षेत्र, 
अर कल्याणककाल आदि काल, रलत्रय आदि भाव, जे मुझकरि 
नमस्कार करने योग्य हैं तिनकों नमस्कार करों हों। अर जे किंचित्‌ 
विनय करने योग्य हैं तिनिका यथायोग्य विनय करें हों । ऐसे 
अपने इष्टनिका सनन्‍्मानकरि मंगल किया है | अब ए अरहंतादिक 
इष्ट कैसें हैं सो विचार करिए हैं,-- 


जा करि सुख उपजै वा दुःखविनसे तिस कार्यका नाम प्रयोजन 
है। बहुरि तिस प्रयोजनकी जाकरि सिद्धि होय सो ही अपना 
इष्ट है। सो हमारे इस अवसरविषे वीतरागविशेष ज्ञानका होना 
सो ही प्रयोजन है जातें याकरि निराकुरू सांचे सुखकी प्राप्ति हो 
है। अर सर्व आकुलतारूप दुःखका नाश हो है। बहुरि इस 
प्रयोजनकी सिद्धि अरहंतादिकनिकरि हो है ! कैसें सो विचा- 
रिए्‌ हैं, 

आत्माके परिणाम तीनप्रकार हैं, संक्षेश, विशुद्ध, शुद्ध । तहां 
तीन्रकपायरूप संक्लेश हैं, मंदकषायरूप विशुद्ध हैं, कषायरहित 
शुद्ध हैं । तहां वीतरागविशेष ज्ञानरहूप अपने खभावके घातक 

जो हैं ज्ञानावरणादि घातियाकर्म, तिनिका संद्रेश परिणामकरि तौ 
तीज्बंध हो है अर विशुद्ध परिणामकरि मंदबंध हो है वा विशुद्ध 
परिणाम प्रबल होय तौ पूर्व जो तीज्र बंध भया था ताकों भी मंद 
करे है । अर शुद्धपरिणामकरि बंध न हो है। केवल तिनकी 
निजेरा ही हो है। सो अरहंतादिविषे स्तवनादि रूप भाव हो है 
सो कषायकी मंदता लिये हो है तातें विश्युद्ध परिणाम हैं । बहुरि 
समस्त कषायभाव मिटावनैका साधन है, तातें शुद्धपरिणामका 
कारण है सो ऐसा परिणाम करि अपना धातक धातिकर्मका 
हीनपनाके होनेतैं सहज ही वीतराग विशेषज्ञान प्रगट हो है। 
जितने अशनिकरि वह हीन होव तितने अंशनिकरि यह प्रगट 
हो है | ऐसें अरहंतादिक करि अपना प्रयोजन सिद्ध हो है। 
अथवा अरहंतादिकका आकार अवलोकना वा खरूप विचार करना 
वा वचन सुनना वा निकटवर्त्ता होना वा तिनके अनुसार प्रवत्तेना 
इत्यादि कार्य तत्काल ही निमित्तभूत होय रागादिकनिकों हीन 
करे है। जीव अजीवादिकका विशेषज्ञानकों उपजाबे है तातें ऐसे 
भी अरहंतादिक करि वीतराग विशेषज्ञानरूप प्रयोजनकी सिद्धि हो 
है । इहां कोऊ कहे कि इनिकरि ऐसे प्रयोजनकी तो सिद्धि ऐसे 
हो है परंतु जाकरि इंद्रियज्ननित सुख उपजै दुःख विनशै ऐसे हू 
प्रयोजनकी सिद्धि इनिकरि हो है कि नाहीं। ताका समाधान,--- 


जो अरहंतादिविषै स्तवनादिरूप विशुद्ध परिणाम हो है ताकरि 
अधघातिया कर्मनिकी साता आदि पुण्यप्रकृतिनिका बंध हो है। 
बहुरि जो वह परिणाम तीजत्र होय तौ पूर्वे असाताआदि पापप्रकृति 
बँधी थीं तिनिकों भी मंद्‌ करे है अथवा नष्ट करि पृण्यप्रकृतिरूप 

परिणमावै है ।. बहुरि तिस पुष्यका उदय होतें खयमेव इन्द्रिय- 
खुखकौं कारणभूत सामग्री मिले है। अर पापका उदय दूरि होतें 
खयमेव दुःखकों कारणभूत सामग्री दूर हो है । ऐस इस प्रयो- 
जनकी भी सिद्धि तिनकरि हो है। अथवा जैनशासनके भक्त- 
देवादिक हैं ते तिस भक्तपुरुषके अनेक इन्द्रियसुखकों कारणभूत 
सामग्रीनका संयोग करावै हैं | दुःखकों कारणभूत सामग्रीनिकों 
दूरि करे हैं | ऐसे भी इस प्रयोजनकी सिद्धि तिन अरहंतादिकनि- 
करि हो है । परंतु इस प्रयोजनतैं किछू अपना हित होता नाहीं 
जातैं यह आत्मा कपायभावनितें बाह्य सामग्रीनविषै इष्टअनिष्ठ पनों 
मानि आप ही सुखदुःखकी कल्पना करे है। विना कषाय बाह्य 
सामग्री किछि सुखदुःखकी दाता नाहीं । बहुरि कषाय हैं सो सर्व 
आकुलतामय हैं तातें इंद्रियननितसुखकी इच्छा करनी दुःखर्ते 
डरना सो यह अम है। बहुरि इस प्रयोजनके अर्थि अरहंतादि- 
ककी भक्ति किए भी तीत्रकषाय होनेकरि पापबंध ही हो है तार्तें 
आपकों इस प्रयोजनका अर्थी होना योग्य नाहीं । जातें अरहंता- 
दिककी भक्ति करतें ऐसे प्रयोजन तो खयमेव ही सचै हैं । ऐसे 
अरहंतादिक परम इृष्ट मानने योग्य हैं | बहुरि ए. अरहंतादिक ही 
परममंगल हैं । इनदिषै भक्तिभाव भये परममंगर हो है । जाते 
कंस! कहिये सुख ताहि “लाति” कहिये देवे अथवा “मं” कहिये 
पाप तादि 'गाल्यति' कहिये गारै ताका नाम मंगल है सो तिनकरि 
पूर्वोक्त प्रकार दोऊ कार्यनिकी सिद्धि हो है। तातें तिनके परम- 
मंगलपना संभवै है । इहां कोऊ पूछे कि प्रथम अंथकी आदिविबे 
मंगल कीया सौ कौन कारण: ताका उत्तर,--- 

जो सुखस्यों अंथकी समाध्तिता होह पापकरि कोऊ विज्न न होइ 
या कारण इहां प्रथम मंगल कीया है। इहां तक--जो अन्यमती 
ऐसे मंगल नाहीं करे हैं तिनके भी अंथकी समाप्तता अरि विप्नका 
नाश होना देखिये है तहाँ कहा हेतु है। ताका समाधान,--- 

जो अन्यमती अंथ करे हैं तिसवि्षें मोहका तीत्र उदयकरि 
मिथ्यात्व भावनिकों पौषते विपरीत अर्थनिकों धरै हैं तातें ताकी 
निर्विन्न समाप्तता तौ ऐसे मंगल किये विना ही' होइ । जो ऐसे 
मंगलनिकरि मोह मंद होजाय तो वैसा विपरीत काये केसे बने ? । 
बहुरि हम यह अंथ करें हैं तिसविषे मोहकी मंदता करि वीत- 
राग तत्त्वज्ञानकों पौषते अर्थनिकों धरेंगे ताकी निर्विन्न समाप्तता 
ऐसें मंगल कीये ही होय । जो ऐसे मंगल न करें तीौ मोहका 
तीत्रपना रहै, तब ऐसा उत्तम कार्य कैसें बने ः बहुरि वह कहै 
हैजो ऐसें तो मानेंगे परंतु ऐसा मंगल न करे ताके भी सुख 
देखिए है पापका उदय न देखिए है। अर कोऊ ऐसा मंगल 
करे है ताके भी सुख न देखिये है पापका उदय देखिये है तांतें 
पूर्वोक्त मंगलपना कैसें बने ? ताकों कहिये है,--- 

जो जीवनिके संक्लेश विशुद्ध परिणाम अनेक जातिके हैं तिनि- 
करिं अनेक कालनिविषे पूर्व बंधे कर्म एक कालविषै उदय जआदे 
हैं। तातें जैसें जाके पूर्व बहुत धनका संचय होय ताके विना- 
कुमाए भी धन देखिए अर देणा न देखिये है । अर जाके पूर्व 
ऋण बहुत होय ताके धन कुमावतै भी देणा देखिये है घन न 
देखिए है परंतु विचार कीएंतें कुमावना घन दोनेद्दीका कारण है 
ऋणका कारण नाहीं । तैसें द्वी जाकै पूर्वे बहुत पुण्य बंध्या होइ ताकै 

इहां ऐसा मंगल विना किए भी सुख देखिए है ) पापका उदय न 
देखिए है । बहुरि जाके पूर्व बहुत पाप बंध्या होइ ताकै हहां ऐसा 
मंगल किये भी सुख न देखिए है पापका उदय देखिए है। 
परंतु विचार किएतें ऐसा मंगल तो सुखका ही कारण है पाप- 
उदयका कारण नाहीं । ऐसे पूर्वोक्त मंगलका मंगलपना बने है । 
बहुरि वह कहै है कि यह भी मानी परंतु जिनशासनके भक्त 
देवादिक हैं तिनि तिस मंगल करनेवालेकी सहायता न करी मंगल न 
करनेवालेको दंड न दीया सो कौन कारन ? ताका समाधान,--- 


जो जीवनिकै सुख दुख होनेका कारण अपना कर्सका उदय है 
ताहीके अनुसारि बाह्य निमित्त बने है तातें पापका जाके उदय 
होइ ताके सहायताका निमित्त न बने है । अर जाके पुण्यका 
उदय होह तांकै दुंडका निमित्त न बने है । यह निमित्त कै्स बने 
है सो कहिये है,-- 

जे देवादिक हैं ते क्षयोपशम ज्ञानतें सर्वकों युगपाँत जानि 
सकते नाहीं तातें मंगल करनेवालेका जानना किसी देवादिकके 
काह कालविषे हो है तातें जो तिनिका जानपना न होइ तीौ कैसें 
सहाय करे वा दंड दे | अर जानपना होय तब आपके जो अति 
मंदकषाय होइ तो सहाय करनेके वा दंड देनेके परिणाम ही न 
होंइ । अर तीज्रकषाय होइ तौ धर्मानुराग होइ सके नाहीं । बहुरि 
मध्य कषायरूप तिस काये करनेके परिणाम भये अर अपनी 
शक्ति नाहीं तो कहा करे? ऐसें सहाय करने वा देड देनैका 
निमित्त नाही बने है । जो अपनी शक्ति होय अर आपके धर्मा- 
नुरागरूप मप्यकषायका उदयतें तैसे ही परिणाम होंइ भर तिस 

समय अन्य जीविका धर्म अधर्मरूप कत्तेव्य जाने तब कोई देवादिक 
किसी धर्मात्माकी सहाय करे वा किसी अधर्मीकों दंड दे है। 
ऐसें काये होनेका किछू नियम तो है नाहीं । ऐसे समाधान 
कीया । इहां इतना जानना कि सुख होनेकी दुख होनेकी सहाय 
करावनेकी दुख द्यावनेकी जो इच्छा है सो कपायमय है तत्काल 
विषै वा आगामी कालविषे दुखदायक है । तातें ऐसी इच्छाऊ 
छोरि हम तो एक वीतराग विशेष ज्ञान होनेके अर्थी होह अरहं- 
तादिककों नमस्कारादिरूप मंगल कीया है । ऐसें मंगलाचरण करि 
अब सार्थक मोक्षमार्गप्रकाश नाम अंथका उद्योत करे हैं। तहां 
यह अंथ प्रमाण है ऐसी प्रतीति अईनानेके आर्थि पूर्व अनुसारका 
खरूप निरूपण करे हैं,--- 

अकार॒दि अक्षर हैं ते अनादिनिधन हैं काहके किए नाहीं 
इनिका आकार लिखना तो अपनी इच्छाके अनुसारि अनेक प्रकार 
है परंतु बोलनेमैं आवे हैं ते अक्षर तो सर्वत्र सर्वदा ऐसें ही प्रवर्ते 
हैं सोई कद्चा है,-सिद्धों व्णसमाम्नायः | याका अर्थ यह जो 
अक्षरनिका संप्रदाय है सो खयंसिद्ध है। बहुरि जिन अक्षरनिकरि 
निपजे सत्यार्थके प्रकाशक पद्‌ तिनके समूहका नाम श्रुत है सो 
भी अनादिनिधन है। जैसें 'जीव” ऐसा अनादिनिधन पद है. 
सो जीवका जनावनहारा है । ऐसे अपने अपने सत्य अर्थके 
प्रकाशक अनेक पद्‌ तिनका जो समुदाय सो श्रुत जानना । बहुरि 
जैसे मोती तो खयंसिद्ध हैं तिनविंषे कोऊ थोरे मोतीनके कोऊ 
घने मोतीनके कोऊ किसी प्रकार कोऊ किसी प्रकार गूंथिकरि 

गहना बनावै है । तैसें पद तो खयंसिद्ध हैं तिनविष कोऊ थोरें 
पदनिकों कोऊ घने पदनिकों कोऊ किसीशकार कोऊ किसीमकार 
गूंथि अंथ बनावै है यहां मैं भी तिनि सत्यार्थ पदनिकों मेरी बुद्धि 
अनुसारि गूंथि अंथ बनाऊं हूं सो मैं मेरी मतिकरि कल्पित झूटे 
अर्थके सूचक पद याविषै नाहीं. गूंथूं हूं । तातें यह ग्रंथ प्रमाण 
जानना । हहां प्रश्न--जो तिनि पदनिकी परंपराय इस अंथ पर्यत 
कैसे प्रवर्त है-ताका समाधान,--- 

अनादितें तीथेकर केवली होते आये हैं तिनिके सर्वका ज्ञान 
हो है तातें तिनि पदनिका वा तिनिके अथनिका मी ज्ञान हो 
है । बहुरि तिनि तीबैकर केवठीनिका जाकरि अन्य जीवनिकै पद- 
निका अर्थनिका ज्ञान होय ऐसा दिव्यध्वनिकरि उपदेश हो 
है। ताके अनुसारि गणधरदेव अंग प्रकीर्णकरूप अंथ गृयै हैं । 
बहुरि तिनिके अनुसारि अन्य आचायोदिक नाना प्रकार अंथादि- 
रूक़ी रचना करे हैं | तिनिकूं केई अभ्यासें हैं केई कहे हैं केई 
सुने हैं ऐसे परंपराय मार्ग चल्या आबै है । सो अब इस भरत- 
क्षेत्रविषे वर्तमान अवसर्पिणी काल है। तिसविषे चोवीस तीमैकर 
भए तिनिविषे श्रीवद्धमाव नामा अंतिम तीथैकर देव भया | 
सो केवलज्ञान विराजमान होह जीवनिकों दिव्यध्वनिकरि 
उपदेश देत भया। ताके सुननेका निमित्त पाय गौतम नामा 
गणघर अगम्य अथेनिकों भी जानि धर्म्मानुरागके वशतैं अंग 
प्रकीणेकनिकी रचना करता भया । बहुरि वद्धमान खामी तो मुक्त 
भए तहां पीछे इस पंचम कालुविषै तीन केवली मए गाँत्तम १, 


१ जोडकर वा लिखकरि।...... 

सुधमोचाय॑ २, जंबूखामी ३। तहां पीछें कालदोषतें केवलज्ञानी 
होनेका तो अभाव भया | बहुरि केतेक काल तांई द्वादशांगके 
पाठी श्रुतकेवली रहे पीछे तिनिका भी अमाव भया । बहुरि 
केतेक काल तांई थोरे अंगनिके पाठी रहे पीछें तिनिका भी 
अभाव भया । तब आचायोदिकनिकरि तिनिके अनुसारि बनाए 
ग्रंथ वा अनुसारी ग्रंथनिके अनुसारि बनाए ग्रंथ तिनिहीकी 
प्रवृत्ति रही । तिनिविष॑ कालदोषतें दुष्टनिकरि कितेक अंथनिकी 
व्युच्छित्ति भई वा महान्‌ अंथनिका अभ्यासादि न होनेतें 
व्युच्छित्ति भमई। बहुरि कितेक महान्‌ अंथ पाइए हैं तिनिका 
बुद्धिकी मंदतातें अभ्यास होता नाहीं। जैसे दक्षिणमैं गोमह- 
खामीके निकटि मूलविद्वी नगरविषे धवल महाघवल जयघवरू 
पाइए है। परंतु दर्शन मात्र ही हैं। बहुरि कितेक अंथ अपनी 
बुद्धिकरि अभ्यास करने योग्य पाइए है । तिनि विषै भी कितेक 
ग्रंथनिका ही अभ्यास बने है। ऐसें इस निक्ृष्ट कालविषै उत्कृष्ट 
जैनमतका घटना तौ भया परंतु इस परंपरायकरि अब भी जैन 
शासत्रविषे सत्य अर्थके प्रकाशनहारे पदनिका सद्भाव प्रवर्ते है । 
बहुरि हम इस कालविषै इहां अब मनुष्यपर्याय पाया सो इसविषे 
हमारे पूर्व संस्कारतें वा भला होनहारतें जैनशासत्रनिविष॑ अभ्यास 
करनेका उद्यम होत भया। तातें व्याकरण न्याय गणित आदि 
उपयोगी गंथनिका किंचित्‌ अभ्यास करि टीकासहित समयसार 
पंचासिकाय प्रवचनसार नियमसार गोमटसार लब्धिसार त्रिलो- 
कसार तत्त्वार्थंसूत्र इत्यादि शाख्र अर क्षपणासार पुरुषार्थसिद्धदुुपाय 
अष्टपाहुड आत्मानुशासन आदि शासत्र अर श्रावक मुनिका आचा- 

रके प्ररूपक अनेक शाख अर सुध्दुकथासहित पुराणादि शास्त्र 
इत्यादि अनेक शासत्र हैं. तिनिविषै हमारे बुद्धि अनुसारि अभ्यास 
बतें है । तिसकरि हमारे ह॒किंचित्‌ सत्यार्थ पदनिका ज्ञान भया 
है। बहुरि इस निकृष्ट समयविषे हम सारिखे मंदबुद्धीनितें भी 
हीनबुद्धिके धारक घने जन अवलोकिए है। तिनिकों तिनि 
पदनिके अर्थका ज्ञान होनेके अर्थि धमोनुरागके वशतें देशभाषा- 
मय अंथ करनेकी हमारे इच्छा भई है ताकरि हम यह ग्रंथ बनाबे 
हैं सो याविषे भी अर्थसहित तिन ही पदनिका प्रकाशन हो 
है। इतना तौ विशेष है जैसें प्राकृत संस्कृत शाख्रनिविषै प्राकृत 
संस्कृत पद लिखिए है तेसें इहां अपअंर लिए वा यथार्थपनेकूंलिए 
देशभाषारूप पद लिखिए है परंतु अर्थविषै व्यमिचार किछू नाहीं 
है । ऐसें इस ग्रंथपर्यन्त तिनि सत्यार्थ पदनिकी परंपराय प्रवर्ते 
है। इहां कोऊ पूछे कि परंपराय तो हम ऐसें जानी परन्तु इस 
परंपरायविषे सत्यार्थ पदनिहीकी रचना होती आई असत्यार्थ पद 
न मिले ऐसी प्रतीति हमकों कैसें होय । ताका समाधान--- 


असत्यार्थ पदनिकी रचना अति तीत्र कषाय भए बिना बने 
नाहीं । जातें जिस असत्य रचनाकरि परंपराय अनेक जीवनिका 
महाबुरा होय आपकों ऐसी महा हिंसाका फलकरि नके निगोद- 
विषे गमन करना होइ सो ऐसा महाविपरीत कार्य तौ क्रोध मान 
माया छोभ अत्यन्त तीव्र भए ही होय । सो जैन धर्मविषे तो 
ऐसा कषायवान होता नाहीं । प्रथम मूल उपदेशदाता तो 
तीथैकर केवलढी भये सो तौ सर्वथा मोहके नासतें सर्व कपायनि 
करि रहित दी हैं। बहुरि अन्थकत्तो गणघर वा आचार्य ते मोहका 

मन्द उदयकरि सर्व बाह्य अभ्यन्तर परिग्रहकों त्यागि महा मंद- 
कषायी भए हैं, तिनिके तिस मंदकपायकरि किंचित्‌ शुभोपयोग- 
हीकी प्रवृति पाइए है और किछू प्रयोजन है नाहीं । बहुरि 
श्रद्धानी ग्रहूथ भी कोऊ अन्थ बनावे है सो भी तीज्रकषायी 
नाहीं है जो वाकै तीत्रकषाय होय तौ सर्वकषायनिका जिस तिस 
प्रकार नाश करणहारा जो जिनधर्म तिसविषै रुचि कैसे होय 
अथवा जो मोहके उदयतें अन्य कार्यनिकरि कषाय पोषे है तो 
पोषौ परन्तु जिनआज्ञा भंगकरि अपना कषाय पोषे तौ जैनीपना 
रहता नाहीं ऐसे जिनधर्म्मविषे ऐसा तीत्रकषायी कोऊ होता 
नाहीं जो असत्य पदनिकी रचनाकरि परका अर अपना पयोय 
पर्यायविषै बुरा करे । इहां प्रश्न,-जो कोऊ जैनामास तीव्रकषायी 
होय असत्यार्थ पदनिकों जैन शाखनिविषे मिलावै पीछें ताकी 
परंपरा चली जाय तौ कहा करिये | ताका समाधान -- 


जैसें को सांचे मोतीनिके गहनेविषै झूठे मोती मिलावै 
परंतु झलक मिले नाहीं तातें परीक्षाकरि पारखी ठिगाबै भी नाहीं 
कोई भोरछझा होय सो ही मोती नामकरि ठिगावे है | बहुरि ताकी 
परंपग भी चले नाहीं शीघ्र ही कोऊ झूंठे मोतीनिका निषेध करे 
है। तैसें कोऊ सत्यार्थ पदनिके समूहरूप जेनशाख्रनिविषै 
असत्यार्थ पद मिलावे परंतु जिनशाखके पदनिविषै तो कषाय 
मिटावनेका वा लछोकिककार्य घटावनेका प्रयोजन है अर उस 
पापीने जे असत्यार्थ पद मिलाएं हैं तिनिविषै कषाय पोषनेका 
वा छोकिक काये साधनेका प्रयोजन है ऐसें प्रयोजन मिलता 
नाहीं तातें परीक्षाकरि ज्ञानी ठिगावते भी नाहीं कोई मूखे होय 

सो ही जैनशाख नामकरि ठिगावै है. बहुरि ताकी परंपरा भी चाल 
नाहीं शीत्र ही कोऊ तिनि असत्याथ पदनिका निषेष करे है । 
बहुरि ऐसे तीमरकषायी जैनाभास इहां इस निक्ृष्ट कालविषे ही 
होय हैं उत्कृष्ट क्षेत्र काल बहुत हैं तिस विषे तो ऐसे होते नाहीं । 
तातैं जैनशात्रनिविषै असत्याथ पदनिकी परंपरा चले नाहीं ऐसा 
निश्चय करना । बहुरि वह कहे है कि कषायनिकरि तौ असत्यार्थ 
पद न मिलावे परंतु ग्न्थ करनेवालैके क्षयोपशम ज्ञान है तातें 
कोई अन्यथा अर्थ भासे ताकरि असत्यार्थ पद मिलाबे ताकी तो 
परंपरा चले; ताका समाधान,-- 


मूल ग्रंथक्ता ती गणधरदेव हैं ते आप च्यारिज्ञानके धारक 
हैं अर साक्षात्‌ केवलीका दिव्यध्वनिउपदेश सुने हैं ताका अति- 
शयकरि सत्यार्थ ही भासे है । अर ताहीके अनुसारि अन्थ बनावें 
हैं। सो उन ग्न्थनिविषे तो असत्यार्थ पद कैसे गूंथे जांय अर 
अन्य आचार्यादिक अन्थ बनावे हैं ते भी यथायोग्य सम्यग्ज्ञानके 
धारक हैं । बहुरि ते तिनि मूल अन्थनिका परंपराकरि अन्थ 
बनावे हैं । बहुरि जिन पदनिका आपकों ज्ञान न होइ तिनकी तो 
आप रचना करे नाहीं अर जिन पदनिका ज्ञान होय तिनिकों सम्य- 
र्ञान प्रमाणतें ठीक गूंथे है सो प्रथम तो ऐसी सावधानीवियव 
असत्यार्थ पद गूंथे जाय नाहीं, अर कदाचित्‌ आपकों पूर्व गन्थ- 
निके पदनिका अर्थ अन्यथा ही भासे अर अपने प्रमाणतामैं भी 
तैसे ही आय की कक तो याका किछू 8०884 नहीं । परंतु ऐसे कोईकी 
भासे स तो न भासे | तातें जिनकों सत्यार्थ भास्या होय 


१ वश नहीं | 

ते ताका निषेधकरि परंपरा चलने देते नाहीं। बहुरि इतना 
जानना जिनकों अन्यथा जाने जीवका बुरा होय ऐसा देव गुरु 
धर्मादेक वा जीवादिक तत्त्वनिकों तो श्रद्धानी जैनी अन्यथा 
जाने ही नाहीं इनिका तो जनशास््रनिविषे प्रसिद्ध कथन है अर 
जिनिकों अमकरि अन्यथा जाने भी जिनकी आज्ञा माननेतें जीवका 
बुरा न होय ऐसा कोई सूक्ष्म अर्थ हो तिनिविषे किसीकों कोई 
अर्थ अन्यथा प्रमाणतामैं ल्यावै तो भी ताका विशेष दोष नाहीं 
सो गोमइसारविषै कहद्मा है,-- 
सम्माइट्ठी जीवो उवइटं पवयणं तु सदृहदि । 
सइहदि असब्भाव॑ अजाणमाणो गुरुणियोगा ॥ १॥ 

याका अर्थ--सम्यग्दृष्टी जीव उपदेश्या सत्य प्रवचनकों अ्रद्धान 
करे है अर अजाणमाण गुरुके नियोगते असत्यकों भी श्रद्धान करे 
है ऐसा कद्या है | बहुरि हमारे भी विशेष ज्ञान नाहीं है। अर 
जिनआज्ञा भंग करनेका बहुत भय है परन्तु इसही विचारके 
बलतैं अन्थ करनेका साहस करते हैं सो इस अंथविषे जैसे पूर्व 
अन्धनिमे वर्नेन है तेसें ही वनेन करेंगे । अथवा कहीं पूर्व अन्थ- 
निविषे सामान्य गूढ़ वर्नेन है ताका विशेष प्रगटकरि वनेन हइहां 
करेंगे सो ऐसें वनेन करनेविष में तो बहुत सावधानी राखूंगा 
अर सावधानी करते भी कहीं सूक्ष्म अर्थका अन्यथा वनेन होय 
जाय तो विशेष बुद्धिमान्‌ होय सो सँवारिकरि शुद्ध करियो। 
यह मेरी प्रार्थना है। ऐसें शाख्र करनेका निश्चय किया है | अब 
इहां केसे शाख बांचने सुनने योग्य हैं अर तिनि शाखनिके 
वक्ता श्रोता कैसे चाहिए सो वर्नेन करिए है । 

जे शास्त्र मोक्षमागंका प्रकाश करें तेई शात्र वांचने सुनने योग्य 
हैं जातैं जीव संसारविषे नाना दुःखनिकरि पीड़ित है। सो शाखरूपी 
दीपककरि मोक्षमार्गकों पावे तो उस मार्गविष आप गमनकरि उन 
दुःखनितैं मुक्त होइ सो मोक्षमार्ग एक वीतरागभाव है तातें जिन 
शास्त्रनिविषे काहप्रकार रागद्वेष मोह भावनिका निषेध करि वीत- 
रागभावका प्रयोजन प्रगट किया होय तिनिही शास्त्रनिका बांचना 
सुनना उचित है । बहुरि जिन शाख्रनिविषे श्रृंगार भोग कोतू- 
हलादिक पोषि रागभावका अर हिंसायुद्धादिक पोषि द्वेषभावका 
अर अतत्त्वश्रद्धान पोषि मोहभावका प्रयोजन प्रगट किया होय ते 
शाख नाहीं शल््र हैं | जातें जिन राग द्वेष मोह भावनिकरि जीव 
अनादितें दुखी भया तिनकी वासना जीवकै विना सिखाई ही थी। 
बहुरि इन शास्ननिकरि तिनहीका पोषण किया भले होनेकी कहा 
शिक्षा दीनी । जीवका खभाव घात ही किया तातें ऐसे शाखनिका 
बांचना सुनना उचित नाहीं है । इहां बांचना सुनना जैसे कह्मा 
तेसें ही जोड़ना सीखना सिखावना विचारना लिखावना आदि 
काये भी उपलक्षणकरि जानि लेनें। ऐसें साक्षात्‌ वा परंपराय- 
करि वीतरागभावकों पोषें ऐसे शाख्र ही अभ्यास करने योग्य हैं । 

अब इनिके वक्ताका खरूप कहिये है । प्रथम तो वक्ता कैसा 
चाहिए जो जैन अ्रद्धानविषे दृढ़ होय जातैं जो आप अश्रद्धानी 
होय तो ओऔरकों श्रद्धानी कैसें करे । श्रोता तौ आपहीतें हीन- 
बुद्धिके धारक हैं तिनिकों कोऊ युक्तिकरि श्रद्धानी कैसें करे । 
अर श्रद्धान ही सर्व धर्म्मका मूल है । बहुरि वक्ता कैसा चाहिए 
जाकै विद्याभ्यास करनेतैं शास्त्र बांचनेयोम्य बुद्धि प्रगट भई होय 

जातैं ऐसी शक्ति विना वक्तापनेका अधिकारी कैसे होय । बहुरि 
वक्ता कैसा चाहिए जो सम्यग्ज्ञानकरि सर्व प्रकारके व्यवहार 
निश्चयादिरूप व्याख्यानका अभिप्राय पिछानता होय जातैं जो 
ऐसा न होय तो कहीं अन्य प्रयोजन लिए व्याख्यान होय ताका 
अन्य प्रयोजन प्रगटकरि विपरीत प्रवृत्ति करावै। बहुरि वक्ता 
कैसा चाहिये जाकै जिनआज्ञा भंग करनेका बहुत भय होय । 
जातैं जो ऐसा न होय तो कोई अभिप्राय विचारि सूत्रविरुद्ध 
उपदेश देय जीवनिका बुरा करे | सो ही कह्मा है-- 
बहुगुणविज्ञाणिलयो असुत्तभासी तहाबि मुत्तव्वो । 
जह वरमणिजुत्तो वि हु विग्धपरों विसहरो छोए ॥१॥ 
याका अर्थ--जो बहुत क्षमादिक गुण अर व्याकरण आदि 
विद्याका खान है तथापि उत्सूत्रभाषी है तो छोड़ने योग्य ही है 
जैसे उत्कृष्टमणिसंयुक्त है ता भी सप्प है सो लोकविषै विज्न- 
का ही करणहारा है । बहुरि वक्ता कैसा चाहिए जाकै शास्त्र बांचि 
आजीवका आदि लौकिक काये साधनेकी इच्छा न होय । जातें जो 
आशावान्‌ होय तो यथार्थ उपदेश देय सके नाहीं वाके तो किछू 
श्रोतानिका अभिप्रायके अनुसारि व्याख्यानकरि अपने प्रयोजन 
साधनेका ही साधन रहे अर श्रोतानितें वक्ताका पद ऊंचा है परंतु 
वक्ता लोमी होय तो वक्ता आधीन हो जाय श्रोता ऊंचे होंय। 
बहुरि वक्ता कैसा चाहिए जाकै तीत्र क्रोध मान न होय जातें 
तीत्र क्रीधी मानीकी निंदा होय श्रोता तिसतें डरते रहें तब 
तिसतैं अपना हित केसे करे। बहुरि वक्ता कैसा चाहिए जो 
आप ही नाना प्रश्न उठाय आप ही उत्तर करे अथवा अन्य जीव 

अनेक प्रकारकरि बहुत विचारि प्रश्न करे तो मिष्टवचनकरि 
जैसे उनका संदेह दूरि होय तैसें समाधान करे ! जातैं जो आपके 
उत्तर देनेकी सामथ्ये न होय तो या कहै याका मोकों ज्ञान नाहीं 
जातें जो ऐसा न होय तो श्रोतानिका संदेह दूरिन होय तब 
कल्याण कैसे होय अर जिनमतकी प्रभावना होय सके नाहीं । 
बहुरि वक्ता कैसा चाहिए जाकै अनीतिरूप छोकार्निय कार्यनिकी 
प्रवृत्ति न होय जांत लोकनिंद्य कार्यनिकरि हास्यका स्थान होय 
जाय तब ताका वचन कौन प्रमाण करे जिनधर्मकों लजाबे । 
बहुरि वक्ता कैसा चाहिए जाका कुछ हीन न होय अंगहीन न होय 
खरमभंग न होय मिष्टवचन होय प्रभुत्व होय तांते लोकविषे 
मान्य होय जाते ऐसा न होय तो ताकों वक्तापनाकी महंतता 
सोभ नाहीं ऐसा वक्ता होय । वक्ताविषे ये गुण तो अवश्य चाहिए 
सो ही आत्मानुशासनविष क्या है । 


प्राज्ञः प्राप्तसमस्तशाखत्रहदयः प्रव्यक्तलोऋस्थितिः 
प्रास्ताश) प्रतिभापरः प्रशमवान्‌ प्रागेव दृष्टोत्तर। । 
प्रायः प्रश्सहः प्रभुः परमनोहारी परानिन्दया 
बयाद्धम्मकथां गणी गुणनिधिः प्रस्पष्टमिष्टाक्षरः॥ १॥ 
याका अर्थ--बुद्धिमान होय, जाने समस्त शासत्रनिका रहस्य 
पाया होय, छोकमर्यादा जाके प्रगट भई होय, आशा जाके अस्त भई 
होय, कांतिमान्‌ होय, उपशमी होय, प्रश्न किए पहले ही जाने उत्तर 
देख्या होय, बाहुल्यपने प्रश्ननिका सहनहारा होय, प्रभु होय, परकी 
वा परकरि आपकी निन्दारहितपनाकरि परके मनका हरनहारा होय, 
गुणनिधान होय, स्पष्ट मिष्ट जाके बचन होंय, ऐसा सभाका नायक 

धर्मकथा कहै । बहुरि वक्ताका विशेष लक्षण ऐसा है जो याके 
व्याकरण न्यायादिक वा बड़े बड़े जैनशाललनिका विशेष ज्ञान होय 
तो विशेषपने ताकों वक्तापनों सोम । बहुरि ऐसा भी होय अर 
अध्यात्मससकरि यथार्थ अपने खरूपका अनुभवन जाकै न भया 
होय सो जिनधर्मका मर्म जानें नाहीं पद्धतिहीकरि वक्ता होय 
है । अध्यात्मसमय सांचा जिनधर्मका खरूप वाकरि कैसे प्रगट 
किया जाय तातें आत्मज्ञानी होय तो सांचा वक्तापनों होय जातें 
प्रवचनसारविषे ऐसा कद्या है । आगमज्ञान तत्त्वार्थश्रद्धान संयम- 
भाव ये तीनों आत्मज्ञानकरि झन्य कार्यकारी नाहीं । बहुरि दोहा- 
पाहुडविषै ऐसा क्या है-- 

पंडिय पंडिय पंडिय कण छोडि वितुस कंडिया | 

पय अत्थ॑ तुद्ोसि परमत्थ ण जाणइ मूढोसि॥ १॥ 

याका अर्थ हे पांडे हे पांडे हे पांडे तें कणछोडि तुस ही खोटे 
ह तू अर्थ अर शब्दविषै संतुष्ट है परमार्थ न जाने है तातें मूखे ही 
है ऐसा कह्या है अर चौदह विद्यानिविषै भी पहले अध्यात्मविद्या 
प्रधान कही है तातें अध्यात्मसका रपैया वक्ता है सो जिनघ- 
म्मक रहस्यका वक्ता जानना | बहुरि जे बुद्धिकद्धिके धारक हैं 
अवधिमन:पर्यय केवलज्ञानके धनी वक्ता हैं ते महावक्ता जानने । 
ऐसें वक्तानिके विशेष गुण जानने । सो इन विशेष गुणनिका 
धारी वक्ताका संयोग मिले तो बहुत ही भला है अर न मिले 
तो श्रद्धानादिक गुणनिके धारी वक्तानिहीके मुखतें शास्त्र 
खुनना । याप्रकार गुनके धारी मुनि वा श्रावक तिनिके मुखतें 
तो शासत्र सुनना योग्य है अर पद्धतिबुद्धिकरि वा शासत्र सुननेके 

लोमकरि श्रद्धानादि गुणरहित पापी पुरुषनिके मुखतें शास्र 
सुनना उचित नाही । उक्त च-- 

त॑ जिणआणपरेण धम्मो सो यज्च सुगुरुपासम्मि । 

अह उचिओ सद्धाओ तस्सुवएसस्सकहगाओ ॥ १ ॥ 

याका अर्थ--जो जिन आज्ञा माननेविषे सावधान है ता 
करि निर््रन्थ सुगुरुहीके निकटि धर्म्म सुनना योग्य है अथवा 
तिस सुगुरुहीके उपदेशका कहनहारा उचित श्रद्धानी श्रावक 
तातें धर्म सुनना योग्य है । ऐसा जो वक्ता धर्म्मबुद्धिकरि 
उपदेशदाता होइ सो ही अपना अर अन्य जीवनिका भला करे 
है। अर जो कषायबुद्धिकरिं उपदेश दे है सो अपना अर अन्य 
जीवनिका बुरा करे है ऐसा जानना । ऐसे वक्ताका खरूप कक्षा 
अब श्रोताका खरूप कहैं हैं--- 

भला होनहार है तातें जिस जीवकें ऐसा विचार आबे में 
कौन हों मेरा कद्दा खरूप है यह चरित्र कैसें बनि रद्या है ए 
मेरे भाव हो हैं तिनिका कहा फल लागैगा जीव दुखी हो रहा ह 
सो दुःख दूरि होनेका कहा उपाय है मुझकों इतनी बातनिका 
ठीककरि किछू मेरा हित हो सो करना ऐसा विचारतें उद्यमबंत 
भया है। बहुरि इस कायेकी सिद्धि शास्त्र सुननेतें होती जानि 
अतिप्रीतिकरि शास्त्र सुने है किछू पूछना होइ सो पूछे है बहुरि 
गुरुनिकरि क्या अर्थकों अपने अंतरंगविषे बारंबार विचारै 
है बहुरि अपने विचारतें सत्य अर्थनिका निश्चयकरि जो कर्तव्य 
होय ताका उद्यमी होय है ऐसा तो नवीन ओ्रोताका खरूप 
जानना । बहुरि जेनधर्म्मके गाढ़े श्रद्धानी हैं अर नाना शाक््र 

सुननेकरि जिनकी बुद्धि निर्मल भई है बहुरि व्यवहार निश्चया- 
दिकका खरूप नीके जानि जिस अर्थकों सुने हैं ताकों यथावत्‌ 
निश्चय जानि अवधारे हैं | बहुरि जब प्रश्न उपजै है तब अति 
विनयवान होय प्रश्न करे हैं अथवा परस्पर अनेक प्रश्नोत्तरकरि 
वस्तुका निर्णय करे हैं शाखाभ्यासविष॑ अति आसक्त हैं धर्म्म- 
बुद्धिकरि निद्वकार्यनिके त्यागी भए हैं ऐसे शाखनिके श्रोता 
चाहिए. । बहुरि श्रोतानिके विशेष रक्षण ऐसे हैं। जाके- 
किछू व्याकरण न्यायादिकका वा बड़े जेन शाखनिका ज्ञान होइ 
तो श्रोतापनो विशेष सोम है। बहुरि ऐसा भी श्रोता है अर 
वाकै आत्मज्ञान न भया होय तो उपदेशका मरम समझि सके 
नाहीं तातें आत्मज्ञाकनरि जो खरूपका आखादी भवया है सो 
जिनधर्म्मके रहस्यका श्रोता है । बहुरि जो अतिशयवंत बुद्धिकरि 
वा अवधिमन:पर्ययकरि संयुक्त होय तो वह महान्‌ ओता 
जानना । ऐसे श्रोतानिके विशेष गुण हैं | ऐसे जिनशाश्रनिके 
श्रोता चाहिए । बहुरि शास्त्र सुननेतैं हमारा भला होगा ऐसी 
बुद्धिकरि जो शास्त्र सुने है परन्तु ज्ञाककी मन्दताकरि विशेष 
समझे नाहीं तिनिके पृष्यवन्ध हो है। कार्य सिद्ध होता नाहीं । 
बहुरि जे कुलवृत्तिकरि वा सहज योग बननेकरि शास्त्र सुने हैं वा 
सुने तो हैं परन्तु किछू गम करते ९ रस परिणाम 
अनुसारि कदाचित्‌ पृण्यबन्ध हो है ऋदार्चित 

है| बहुरि जे मद मत्सर भावकर्णिं शाख असुनें हैं वाद तके 
करनेंहीका जिनिका अमिप्राय है। एहुंडे जे ग्रेहंतताके आर्थि वा 
किसी लोभादिकका प्रयोजनके- सुनें है । बहुरि 

जो शझ्ञाख तौ सुने है परंतु सुहावता नाहीं ऐसे श्रोतानिके 
केवल पापबन्ध ही हो है । ऐसा श्रोतानिका खरूप जानना । ऐसे 
ही यथासंभव* सीखना सिखावना आदि जिनिके पाइए तिनिका 
भी खरूप जानना । या प्रकार शाखका अर वक्ता श्रोताका 
खरूप क्या सो उचित शासत्रकीं उचित्त वक्ता होय बांचना उचित 
श्रोता होय सुनना योग्य है।अब यह मोक्षमाग्गंप्रकाश नाम शास्त्र 
रचिए है ताका सार्थकपना दिखाइए है--- 


इस संसार अटवीविष समस्त जीव हैं ते कर्म्मनिमित्ततैं 
निपजे जे नानाप्रकार दुःख तिनकरि पीड़ित हो रहे हैं । बहुरि 
तहां मिथ्या अन्धकार व्याप्त होय रहा है | ताकरि तहांतें मुक्त 
होनेका मार्ग पावते नाहीं तड़फि तड़फि तहां ही दुःखकों सहें हैं । 
बहुरि ऐसे जीवनिका भला होनेकों कारण तीथैकर केवली मग- 
वान सो ही भया सूर्य ताका भया उदय ताकी दिव्यध्वनिरूपी 
किरणनिकरि तहांतें मुक्तहोनेका माग्गे प्रकाशित किया जेसें 
सूर्यके ऐसी इच्छा नाहीं जो में मार्ग प्रकाश परंतु सहज ही बाकी 
किरण फेले हैं ताकरि मार्गका प्रकाशन हो है तेसें ही केवडी वीत- 
राग है तातें ताके ऐसी इच्छा नाहीं जो हम मोक्षमाग प्रगट करें 
परंतु सहज ही अधघातिकर्मनिका उदयकरि तिनिका शरीररूप 
पुदल दिव्यध्वनिरूप परिणमे है ताकरि मोक्षमागका प्रकासन हो 
है। बहुरि गणधर देवनिके यहु विचार आया जहां केवली 
सूर्यका अस्तपना होइ तहां जीव मोक्षमागकों कैसे पावै अर मोक्ष- 
मार्ग पाए विना जीव दुःख रहैंगे ऐसी करुणाबुद्धिकरि अंग 
प्रकीर्णकादिरूप अन्थ तेई भण महान्‌ दीपक तिनिका उद्योत किया। 

बहुरि जैसे दीपकरि दीपक जोवनेतें दीपकनिकी परंपरा प्रवर्त्े 
तैसें आचायोदिकनिकरि तिन गन्थनितें अन्य ग्रंथ बनाए। बहुरि 
तिनिहतें किनिह अन्य ग्रन्थ बनाए ऐसे ग्रन्थनितैं अन्थ होनेतें 
अन्थनिकी परंपरा बरतें है।मैं भी पूर्वअ्न्थनितं इस अन्थकों बनाऊं हूं। 
बहुरि जैसें सूर्य वा सर्व दीपक हैं ते मार्गकों एकरूप ही प्रकाशै 
हैं तेसें दिव्यघ्वनि वा सर्व अंथ हैं ते मोक्षमागंकों एकरूप ही 
प्रकाश हैं । सो यह भी अन्थ मोक्षमागकों प्रकासे है | बहुरि जैसे 
प्रकाशे भी नेत्ररहित वा नेत्रविकार सहित पुरुष हैं तिनिकूं मार्ग 
सूझता नाहीं तो दीपकके तो मार्गप्रकाशकपनेका अभाव भया 
नाहीं तैसें प्रगण कीए भी जे मृत्रु ज्ञान रहित हैं वा मिथ्यात्वादि 
विकारसहित हैं तिनिकूं मोक्षमाग सूझता नाहीं तो अन्थकै तो 
मोक्षमागप्रकाशपनेका अभाव भया नाहीं । ऐसे इस अन्थका 
मोक्षमागप्रकाशक एसा नाम सार्थक जानना । हहां प्रश्न जो 
मोक्षमाग्गेके प्रकाशक पूर्व अन्थ तो थे ही तुम नवीन अन्ध काहे 
कों बनावो हो। ताका समाधान-- 

जैसे बड़े दीपकनिका तो उद्योत बहुत तैलादिकका साधनतें 
रहे है जिनिके बहुत तेलादिककी शक्ति न होह तिनिकों स्तोक 
दीपक जोइ दीजिये तो वै उसका साधन राखि ताके उद्योतर्ते 
अपना कार्य करें तेसें बड़े अन्थनिका तो प्रकाश बहुत ज्ञानादिकका 
साधनतैं रहै है जिनिके बहुत ज्ञानादिककी शक्ति नाहीं तिनिकूं 
स्तोक अन्थ बनाय दीजिये तो वे वाका साधन राखि ताके प्रकाशर्तें 
अपना कार्य करें। तातें यह स्तोक सुगम अन्थ बनाइए है। 


१ छोटा । 

बहुरि इहां जो मैं यह ग्रन्थ बनाऊं हूं सो कपायनितें अपना मान 
बधावनेकों वा लोभ साधनेकों वा यश होनेकों वा अपनी पद्धति 
राखनेकों नाहीं बनावों हों। जिनिके व्याकरण न्यायादिकका 
वा नयप्रमाणादिकका वा विशेष अर्थनिका ज्ञान नाहीं तातें तिनिके 
बड़े अन्थनिका अभ्यास तो बनि सके नाहीं। बहुरि कोई छोटे 
अन्थनिका अभ्यास बने तो भी यथार्थ अर्थ मास नाहीं। ऐसे 

इस समयविषै मंदज्ञानवान्‌ जीव बहुत देखिए है तिनिका भला 
होनेके अर्थि धर्मबुद्धितें यह भाषामय अन्थ बनावों हौं, बहुरि 
जैसें बड़े दरिद्रीकों अवलोकनमात्र चिन्तामणिकी प्राप्ति होइ अर 
वह न अवलोके बहुरि जैसें कोईैकूं अमृत पान करावै अर बह 
न करे तैसें संसारपीड़ित जीवको सुगम मोक्षमार्गक उपदेशका 
निमित्त बने अर वह्द अभ्यास न करे तो वाके अभाग्यकी महिमा 
कौन करि सके । वांका होनहारहीकों विचारे अपने समता आबे । 
उक्ते च--- 

साहीणे गुरुजोगे जे ण सुणंतीह धम्मबयणाई। 

ते घिटद्ददुद्धचित्ता अह सुहडा भवभयविहृणा ॥ १॥ 

खाधीन उपदेशदाता गुरुका योग जुड़ें मी जे जीव धर्म्म 
वचननिकों नाहीं सुनें हैं ते धीठ हैं अर उनका दुष्टचित्त है 
अथवा जिस संसारभयतें तीथेकरादिक डरे तिससंसार भयतें 
रहित हैं ते बड़े सुमट हैं । बहुरि प्रवचनसारविषै भी मोक्षमार्गका 
अधिकार किया तहां प्रथम आगमज्ञान दी उपादेय कद्मा सो 
इस जीवका तो मुख्य कर्तव्य आगमज्ञान है । याकों होते 
तत्त्वनिका श्रद्धान हो है तत्त्वनिका श्रद्धान भए संयमभाव हो है 

अर तिस आगमतें आत्मज्ञाककी भी प्राप्ति हो है तब सहज ही 
मोक्षकी प्राप्ति हो है। बहुरि धर्म्मके अनेक अंग हैं तिनिविषै 
एक ध्यान विना यातैं ऊंचा और धर्म्मका अंग नाहीं है तातें 
जिसतिसप्रकार आगम अभ्यास करना योग्य है। बहुरि इस 
ग्रन्थका तो बांचना सुनना विचारना धना सुगम है कोऊ व्याक- 
रणादिकका भी साधन न चाहिए तातें अवश्य याका अभ्यासविदे 
प्रवर्तों तुग्हारा कल्यान होइगा । 
इति श्रीमोक्षमागेश्रकाशक नाम शाख््रविष पीठबन्ध- 
प्ररूषक प्रथम अधिकार समाप्त भया ॥ १॥ 


दोहा । 

मिथ्याभाव अभावतें, जो प्रगटे निजभाव ॥ 

सो जयबंत रहो सदा, यह ही मोक्षउपाव ॥ १॥ 

अब इस शाख्विषे मोक्षमागंका प्रकाश करिए है। तहां 
बन्धनतें छूटनेका नाम मोक्ष है। सो इस आत्माके कर्म्मका 
बन्धन है तिस बन्धनकरि आत्मा दुखी होय रश्या है । बहुरि याके 
दुःख दूरि करनेहीका निरंतर उपाय भी रहे है परंतु सांचा 
उपाय पाए विना दुःख दूरि होता नाहीं अर दुःख सद्या भी जाता 
नाहीं तातें यह जीव व्याकुक होय रघ्या है ऐसे जीवकों समस्त 
दुःखका मूल कारन कम्मंबन्धन है ताका अभावरूप मोक्ष है 
सोई परम हित है । बहुरि याका सांचा उपाय करना सो ही 
कत्तव्य है तातैं इसहीका याकौं उपदेश दीजिए है । तहां जैसें 
बैद्य है सो रोगसहित मनुष्यकों प्रथम तो रोगका निदान बतावे । 

ऐसे यह रोग भया है। बहुरि उस रोगके निमित्ततैं वाके जो जो 
अवस्था होती होइ सो बताबै ताकरि वाकै निश्चय होइ जो मेरे 
ऐसा ही रोग ह्ले । बहुरि तिस रोगके दूरि करनेका उपाय अनेक 
प्रकार बताबै अर तिस उपायकी प्रतीति अनावै। इतना तो 
वैध्धका बतावना है बहुरि जो वह रोगी ताका साधन करे तौ 
रोगतैं मुक्त होय अपना खमावरूप प्रवर्ते सो यह रोगीका 
कर्तव्य है । तेंसे ही इहां कर्मबंधनयुक्त जीवकों प्रथम तो 
कर्मबन्धनका निदान बताइए है ऐसें यह कर्म्मबन्धन भया है । 
बहुरि उस कर्मबन्धनके निमित्ततें याके जो जो अवस्था होती है 
सो बताइए है। ताकरि जीवकै निश्चय होइ जो मेरे ऐसे ही 
कर्म्मबन्धन है । बहुरि तिस कर्म्मबन्धनके दूरि होनेका उपाय 
अनेक प्रकार बताइए है अर तिस उपायकी याकों प्रतीति 
अनाइए है इतना ती शाख््रका उपदेश है । बहुरि यह जीव 
ताका साधन करे तो कर्मबन्धनतें मुक्त होइ अपना खभाव- 
रूप प्रवर्ते सो यह जीवका कत्तेव्य है सो इहां प्रथम ही कर्म्म- 
बन्धनका निदान बताइए है । बहुरि कर्म्मबन्धन होनेतें नाना 
उपाधिक भावनिविषे परिअ्मणपनों पाइए है एक रूप रहनों न 
हो है तातें कर्म्मबन्धनसहित अवस्थाका नाम संसार अवखा है। 
सो इस संसार अवस्थाविषे अनन्तानन्त जीव हैं ते अनादिही- 
तैं कम्मंबन्धन सहित हैं ऐसा नाहीं है जो जीव पहले न्यारा था 
अर कर्म्म न्यारा था पीछें इनिका संयोग भया । तो कैसे हे-जैसें 
मेरुगिरि आदि अक्ृत्रिम स्कंधनिविषे अनंते पुद्वलपरमाणु अना- 
दितं एक बन्धनरूप हैं | पीछे तिनमैं केई परमाणु भिन्न हो हैं 

केई नए मिलें हैं | ऐसें मिलना बिछुरना हुवा करे है । तैसें इस 
संसारविष एक जीव द्रव्य अर अनंते कर्म्मरूप पृद्वलपरमाणु 
तिनिका अनादितें एक बंधनरूप है पीछें तिनिमें केई कर्म्म 
परमाणु भिन्न हो हैं एसें मिलना विछुरना हुवा करे है । बहुरि इहा| 
प्रश्न-जो पुद्वलपरमाणु तौ रागादिकके निमित्ततैं कर्मरूप हो 
हैं अनादि कर्म्मरूप केसे हैं ? ताका समाधान--- 


निमित्त तो नवीन कार्य होय तिसविषै ही संभवे है । अनादि 
अवस्थाविष निमित्तका किछू प्रयोजन नाहीं । जैसे नवीन पुद्ठल- 
परमाणूनिका बंधान तो स्तरिग्ध रूक्ष गुणके अंशनकरि ही हो है 
अर मेरुगिरि आदि स्कन्धनिविषे अनादि पुद्वलपरमाणूनिका- 
बन्धान है तहां निमित्तका कहा प्रयोजन है। तेसें नवीन परमा- 
णूनिका करम्मरूप होना तौ रागादिकनि ही करि हो है अर 
अनादि पुद्ठलपरमाणूनिकी कर्म्मरूप ही अवखा है। तहां निमि 
तका कहा प्रयोजन है? बहुरि जो अनादिविषे भी निमित्त मानिए 
तो अनादिपना रहे नाहीं । त॒तें कर्मका सम्बन्ध अनादि मानना । 
सो तत्त्वप्रदीषिका प्रवचनसार शाखकी व्याख्याविषे जो सामान्यजे- 
याधिकार हैं तहां कद्या है। रागादिकका कारण तो द्रव्य कर्म है, 
अर द्वव्यकम्मका कारण रागादिक है | तब उहां तके करी जो 
ऐसे इतरेतराश्रयदोष लागे वह वाकै आश्रय वह वाके आश्रय कहीं 
भंभाव नाहीं है, तब उत्तर ऐसा दिया है--- 

नैवं अनादिप्रसिद्धद्वव्यकम्मेसम्बन्धस्थ तत्र हेतुस्वेनो- 
पादानात्‌ । 

याका अर्थ--ऐसें इतरेतराश्रय दोष नाहीं है। जातें अनादिका 


शेर 


खयंसिद्ध द्रव्यकम्सका संबंध है ताका तहां कारणपनाकरि 
ग्रहण किया है। ऐसें आगममं कक्षा है । बहुरि युक्तितैं भी 
ऐसे ही संभवै है जो कर्म्मनिमित्त बिना पहले जीवकैे रागादिक 
कहिए तौ रागादिक जीवका निज खभाव होय जाय जाते पर- 
निमित्त बिना होइ ताहीका नाम खमभाव है। तातें कर्म्मका 
संबंध अनादि ही मानना । बहुरि इहां प्रश्न जो न्यारे न्यारे द्रव्य 
अर अनादितें तिनिका संबंध केसे संभवे | ताका समाधान,--- 


जैसे ठेठिहीसूं जल दूधका वा सोना किट्टिकका वा तुष कणका 
वा तैल तिलुका संबंध देखिए है नवीन इनिका मिलाप भया 
नाहीं तेसें अनादिहीतों जीवकर्ममका संबंध जानना नवीन 
इनिक्रा मिलाप नाहीं भया । बहुरि तुम कही कैसें संभवै? अना- 
दितैं जैसे केई जुदे द्रव्य हैं तेंसे केई मिले द्रव्य हैं इस संभवनें- 
विषै किछू विरोध तो भासता नाहीं । बहुरि प्रश्न जो संबंध वा 
संयोग कहना तौ तब संभव जब पहले जुदे होइ पीछे मिल । 
इहां अनादि मिले जीव कर्म्मनिका संबंध कैसे कह्मा है। ताका 
समाधान--- 


अनादितें तो मिले थे परंतु पीछें जुदे भए तब जान्या जुदे थे 
तो जुदे भणए । तातें पहले मी भिन्न ही थे । ऐसे अनुमानकरि वा 
केवलज्ञानकरि प्रत्यक्ष भिन्न भासे हैं | तिसकरि तिनिका बंधान 
होतें मिन्नपणा पाइए है | बहुरि तिस मिन्नताकी अपेक्षा तिनिका 
संबंध वा संयोग कद्या है जातें नए मिलो वा मिले ही होहु मित्र 
द्रव्यनिका मिलापविषै ऐसें ही कहना संभव है। ऐसें इनि जीव- 
निका अर कर्म्मका अनादिसंबंध है। तहां जीव द्रव्य तो देखने 


रे 


जाननेरूप चैतन्यगुणका धारक है। अर इन्द्रियगम्य न होने योग्य 
अमूर्तीक है । संकोचविस्तारशक्तिकों लिए असंख्यातप्रदेशी 
एकद्रव्य है। बहुरि कर्म्म है सो चेतनागुणरहित जड़ है अर 
मूर्तीक है अनंत पुद्दल परमाणूनिका पुंज है। तातें एक द्रव्य 
नाहीं है । ऐसे ए जीव अर कर्म्म हैं सो इनिका अनादिसंबंध है 
तो भी जीवका कोई प्रदेश कर्म्मरूप न हो है अर कर्म्मका कोई 
परमाणु जीवरूप न हो है। अपने अपने लरक्षणकों धरें जुदे जुदे 
ही रहें हैं। जैसे सोना रूपाका एक स्कंध होइ तथापि पीतादि 
गुणनिकों धरें सोना जुदा रहे है खेततादि गुणनिकों धरें रूपा 
जुदा रहै है, तैसें जुदे जानने । इहां प्रश्न--जो मूर्त्तीक मूर्तीकिका 
तौ बंधान होना बने अमूर्त्तीक मूर्त्तकका बंधान कैसें बने । ताका 
समाधान--- 


जेसं अव्यक्त इंद्रियगम्य नाहीं ऐसे सूक्ष्मपुद्वल अर व्यक्त इंद्विय- 
गम्य हैं ऐसे स्थूलपुद्ल तिनका बंधान होना मानिए है तैसें 
इंद्रियगम्य होने योग्य नाहीं ऐसा अमूर्त्तीक आत्मा अर इंद्विय- 
गम्य होने योग्य मूर्त्तीककर्म्म इनिका भी बंधान होना मानना । 
बहुरि इस बंधानविष कोऊ किसीकों करे तौ है नाहीं। यावत्‌ 
वंधान रहै तावत्‌ साथि रहे बिछुरे नाहीं अर कारणकार्यपना 
तिनिकै बन्या रहै इतना ही यहां बंधान जानना | सो मूर्त्तीक 
अमूर्त्ताकक ऐसें बंधान होनेविषे किछू विरोध है नाहीं। या 
प्रकार जैसे एक जीवके अनादिकरम्मसंबंध कह्या तेसें ही जुदा 
जुदा जनंत जीवनिके जानना | बहुरि सो कर्म्म ज्ञानावरणादि 
भेदनिकरि आठ प्रकार है तहां च्यारि धातियाकर्म्मनिके निमित्तर्ते 

डे 

तो जीवके खमावका धात हो है तहां ज्ञानावरण दशैनावरणकरि 
तो जीवके खभाव दशेन ज्ञान तिनिकी व्यक्तता नाहीं हो है 
तिनि कर्म्मनिका क्षयोपशमके अनुसारि किंचित्‌ ज्ञान दशेनकी 
व्यक्तता रहै है । बहुरि मोहनीयकरि जीवके खभाव नाहीं ऐसे 
मिथ्याश्रद्धान वा क्रोध मान माया लोभादिक कषाय तिनिकी 
व्यक्तता हो है । बहुरि अंतरायकरि जीवका खभाव दीक्षा लेनेकी 
समर्थतारूप वीर्य ताकी व्यक्तता न हो है ताका क्षयोपशमक्रे 
अनुसारि किंचित्‌ शक्ति रहे है ऐसा घातिकर्म्मनिके निमित्ततते 
जीवके खभावका घात अनादिहीतें भया है ऐसे नाहीं जो पहलें तो 
खभावरूप शुद्ध आत्मा था पीछें करम्मेनिमित्तत'ंं खमाव घातकरि 
अशुद्ध भया । इहां तके,--जो घात नाम तो अभावका है सो जाका 
पहले सद्भाव होंग ताका अभाव कहना बनें इहां खभावका तो 
सद्भाव है ही नाहीं घात किसका किया । ताका समाधान--- 


जीवविषे अनादिहीतैं ऐसी शक्ति पाइए है जो कर्म्मका 
निमित्त न होइ तो केवलज्ञानादि अपने खभावरूप प्रवर्त्ते परंतु 
अनादिद्दीतैं कर्म्मका संबंध पाइए है । तातें तिस शक्तिका 
व्यक्तनना न भया सो शक्तिअपेक्षा खभाव है ताका व्यक्त न 
होने देनेकी अपेक्षा घात किया कहिए है। बहुरि च्यारि अघा- 
तिया कर्म्म हैं तिनिके निमित्ततें इस आत्माके बाश्य सामग्रीका 
संबंध बने है तहां वेदनीयकरि तो, शरीरविषे वा शरीरतें बाह्य 
नानाप्रकार सुख दुःखकों कारण परद्वव्यनिका संयोग जुरे है अर 
आयुकरि अपनी स्थितिपयंत पाया शरीरका संबंध नाहीं छूटि 
सके है । अर नामकरि गति जाति शरीरादिक निपजें हैं । अर 


श्ण 


गोत्रकरि ऊंचानीचा कुलकी प्राप्ति हो है ऐसें अधातिकर्म्मनिकरि 
बाह्य सामग्री भेठी होय है ताकरि मोहके उदयका सहकार होतें 
जीव सुखी दुखी हो है। अर शरीरादिकनिके संबंधर्तें जीवकें 
अमूत्तत्वादि खभाव अपने खार्थकों नाहीं करें है। जैसें कोऊ 
शरीरकों पकरे तो आत्मा भी पकरबा जाय । बहुरि यावत्‌ कम्मंका 
उदय रहै तावत्‌ बम सामग्री तैंसें ही बनी रहै अन्यथा न होय 
सके ऐसा इनि अघातिकर्म्मनिका निमित्त जानना। इहां कोऊ 
प्रश्न करे कि कर्म्म तो जड़ हैं किछू बलवान नाहीं तिनिकरि 
जीवके खभावका घात होना वा बाह्य सामग्रीका मिलना कैसे 
संभवै है । ताका समाधान-- 


जो कर्म्म आप कर्त्ता होय उद्यमकरि जीवके .खभावकों घाते 
बाह्य सामग्रीकों मिलावे तब तो कर्म्सके चेतन्यपनों भी चाहिए 
अर बलवानपनों भी चाहिए सो तो है नाहीं सहज ही निमिक्त 
नैमित्तिक संबंध है | जब उन कर्म्मनिका उदयकाल होय तिस 
कालविषे आप ही आत्मा खभावरूप न परिणमे विभावरूप परिणमे 
वा अन्य द्रव्य हैं ते तैसें ही संबंधरूप होय परिणमैं । जैसे काह 
पुरुषके॑ सिरपरि मोहनघूलि परी है तिसकरि सो पुरुष बावला 
भया तहां उस मोहनघूलिके ज्ञान भी न था अर बलवानपना भी 
न था अर बावलापना तिस मोहनधूलि ही करि भया देखिए है। 
मोहनघूलिका तो निमित्त है अर पुरुष आप ही बावला हुवा परिणमै 
है । ऐसा ही निमित्त नैमित्तिक बनि रह्या है। बहुरि जैसें सूर्यका 
उदयका कालविषे चकवा चकवीनिका संयोग होय तहां रात्रिविषे 
किसीनें दोषबुद्धितें जोरावरीकरि जुदे किए नाहीं। दिवसविषे 


शेष 


काहनैं करुणाबुद्धिकरि मिलाए नाहीं सूर्यडद्यका निमित्तपाय 
आप ही मिलें हैं ऐसा ही निमित्तनैमित्तिक बनि रक्षा है । तैसें ही 
कर्म्मका भी निमित्तनेमित्तिकमाव जानना । ऐसे कर्म्मका उदयकरि 
अवखा होय है | बहुरि तहां नवीन बंष कैसे होय है सो कहिए है,-- 


जैसे सूयेका प्रकाश है सो मेघपटलतैं जितना व्यक्त नाहीं 
तितनेका ता तिसकालविषै अभाव है बहुरि तिस मेघपटलका 
मंदपनातैं जेता प्रकाश प्रगटे है सो तिस सूर्यके खमावका अंश है 
मेघपटलजनित नाहीं है। तैसेँ जीवका ज्ञान दर्शन वीरय॑ खमाव 
है सो ज्ञानावरण दशनावरण अंतरायके निमित्ततें जितनें व्यक्त 
नाहीं तितनेंका ती तिसकालविषैं अभाव है | बहुरि तिन कर्म्म- 
निका क्षयोपशमतैं जेता ज्ञान दर्शन वीर्य प्रगट है सो तिस 
जीवके खभावका अंश ही है कर्म्मजनित उपाधिक भाव नाहीं है । 
सो ऐसे खमावके अंशका अनादितें रूुगाय कबहूं अभाव न हो 
है । याहीकरि जीवका जीवत्वपना निश्चय कीजिए है।जो 
यह देखनहार जाननहार शक्तिकों धरें वस्तु है सो ही आत्मा है । 
बहुरि इस खभावकरि नवीन कर्म्मका बंध नाहीं है जातैं निज 
खभाव ही बंधका कारन होय तो बंधका छूटना कैसें होय । बहुरि 
तिन कर्म्मनिके उदयतें जेता ज्ञान दशन वीयय॑ अभावरूप है 
ताकरि मी बंध नाहीं है जातैं आपहीका अभाव होते अन्यकीं 
कारन केसे होय । तातैं ज्ञानावरण दशैनावरण अंतरायके निमि- 
त्ततैं उपजे भाव नवीनकर्म्मबंधके कारन नाहीं। बहुरि मोहनीय 
कर्म्मकरि जीवकै अयथार्थश्रद्धानरूप तौ मिथ्यात्वभाव हो है वा 
क्रोध मान माया लोभादिक कषाय हो हैं ते यद्यपि जीवके अस्ति- 

त्वमय हैं जीवतें जुदे नाहीं जीव ही इनिका कर्ता है जीवके 
परिणमनरूपष ही ये काये हैं तथापि इनिका होना मोहफर्म्मके 
निमित्ततें ही है ऋर्म्मनिमित्त दूरि भएं इनिका अभाव ही है तातें 
ए जीवके निजखभाव नाहीं उपाधिकभाव हैं । बहुरि इनि 
भावनिकरि नवीनबंध हो है तातें मोहके उदयतैं निपजे भाव 
बंधके कारन हैं । बहुरि अघातिकरम्म॑निके उदयतें बाह्य सामग्री 
मिले है तिनिविषे शरीरादिक तौ जीवके प्रदेशनिसो एक क्षेत्रा- 
वगाही होय एकबंधानरूप ही हो हैं । अर धन कुट्ठंंबादिक 
आत्मातें भिन्नरूप हैं सो ए सवे बंधके कारन नाहीं हैं. जाते 
परद्वव्य बंधका कारन न होय । इनिविषे आत्माके ममत्वादिरूप 
मिथ्यात्वादिभाव हो हैं सो इसका कारन जानना । बहुरि इतना 
जानना जो नामकर्म्मके उदयतैं शरीर वा वचन वा 'मन निपजै है 
तिनिकी चेष्टके निमित्ततें आत्माके प्रदेशनिका चंचलपना हो 
है । ताकरि आत्माकै पुद्ठलवग्गंणासों एक बंधान होनेकी शक्ति 
हो है ताका नाम योग है | ताके निमित्ततें समय समय प्रति 
कर्म्मरूप होनेयोम्य अनंत परमाणूनिका ग्रहण हो है । तहां अल्प 
योग होय तौ थोरे परमाणूनिका अहण होय बहुत योग होय तो 
घनें परमाणूनिका अहण होय । बहुरि एकसमय जे पुद्वलूपरमाणू 
ग्रहे तिनिविधे ज्ञानावरणादि मूलप्रकृति बा तिनिकी उत्तर 
प्रकतीनिका जैसे सिद्धांतविंषे कह्मा है तेसें बटवारा हो है तिस 
बटवारा माफिक परमाणू तिनि प्रकृतीनिरूप आप ही परिणमे 
हैं। विशेष इतना कि योग दोय प्रकार है शुभयोग अश्युमयोग। 
तहां धर्मके अंगनिविषे मनवचनकायकी प्रवृत्ति भए तो शुमयोग 

हो है अर अधर्म अंगनिविषै तिनिकी प्रवृत्ति मए अशुभयोग हो 
है। सो शुभयोग होहु वा अशुभयोग होहु सम्यक्त्व पाए विना 
घातियाकर्मनिका तौ सर्व प्रकृतीनिका निरंतर बंध हुवा ही करे 
है। कोई समय किसी भी प्रकृतीका वंध हुवा बिना रहता नाहीं। 
इतना विशेष है जो मोहनीयकी हास्य शोक युगलविषे रति अरति 
युगलविषै तीनों वेदनिविषे एके काल एक एक ही प्रकृतिका बंध 
हो है । अघातियानिकी प्रकृतिविष शुभोपयोग होतें सातावेदनीय 
आदि पृषण्यप्रकृतीनिका बंध हो है । अशुभयोग होतें असाता- 
वेदनीय आदि पाप ग्रकृतीनिका बंध हो है। मिश्रयोग होतें केई 
पुण्यप्रकृतीनिका केई पापप्रकृतीनिका वंध हो है । ऐसें योगके 
निमिततेैं कर्मकरा आगमन हो है । तातें योग है सो आखव है। 
बहुरि याकरें ग्रहे कर्मपरमाणूनिका नाम प्रदेश है तिनिका बंध भया 
अर तिनिविप मूल उत्तरप्रकृतीनिका विभाग भया तातें योगनि- 
करि प्रदेशबंध वा प्रकृतिबंधका होना जानना । बहुरि मोहके 
उदयतैं मिथ्यात्त क्रोधादिक भाव हो हैं, तिनि सबनिका नाम 
सामान्यपने कषाय है । ताकरि तिनि कर्मप्रकृतिनिकी स्थिति बंधे है 
सो जितनी खिति बंधे तिसविषे आवाधा काल छोड़ि तहां पीहछें 
यावत्‌ बंधी स्थिति पूणे होय तावत्‌ समय समय तिस पहृतिका 
उदय आया ही करे । सो देव मनुष्य तिर्यचायु विना अन्य सर्व 

त्'च्वातियाप्क्रतीनिका अल्पकषाय होतें थोरा स्थितिबंध होय बहुत 
कषाय होतें घना स्थिति बंध होय। इनि तीन आयूनिका अल्पकषाय- 
तें बहुत अर बहुत कषायतें अल्प खितिबंध जानना । बहुरि तिस 
कपायहीकरि तिनि कर्मप्रकृतीनिविषे अनुभागशक्तिका विशेष 

हो है सो जैसा अनुभाग बंधे तैसा ही उदयकालविषे तिनि 
प्रकृतीनिका घना वा थोरा फरू निपजे है । तहां घाति कर्मनिकी 
सर्वे प्रकृतीनिविषे वा अधाति कर्मनिकी पाप प्रकृतीनिबिषै तो 
अल्पकषाय होतें थोरा अनुभाग बंषे है। बहुत कषाय होतें घना 
अनुभाग बंघे है । बहुरि पुण्यप्रकृतीनिविषे अल्पकषाय होतें घना 
अनुभाग बंधे है । बहुत कषाय होतें थोरा अनुभाग बंधे है । ऐसें 
कषायनिकरि कर्मप्रकतिनिके स्थिति अनुभागका विशेष भया तातें 
कषायनिकरि खितिवंध अनुभागबंधका होना जानना । इहां जैसे 
बहुत भी मदिरा हैं अर ताविषे थोरे कालपर्यत थोरी उन्मत्तता 
डपजावनेकी शक्ति है तो वह मदिरा हीनपनाकों प्राप्त है | बहुरि 
थोरी भी मदिरा है ताविषै बहुत कालपयत घनी उन्मचता उपजा- 
वनेकी शक्ति है तौ वह मदिरा अधिकपनाकों प्राप्त है। तैस घने 
भी कर्मप्रकतीनिके परमाणू हैं अर तिनिविषै थोरे कालपर्यत 
थोरा फल देनेकी शक्ति है तो ते कर्म्रकृति हीनताकों प्राप्त हैं । 
बहुरि थोरे भी कर्मप्रकृतिनिके परमाणू हैं अर तिनिविषै बहुत 
कालपरयत बहुत फल देनेकी शक्ति है तौ ते कर्मप्रकृति अधिक- 
पनाकों प्राप्त हैं तांते योगानेकरि भया प्रकृतिबंध अनुनॉ्यिले- 
प्रदेशबंध बलवान नाहीं। फंष्रायनिकरि किया खितिबंध अनुभा- 
गंध ही बलवान है तातें मुख्यपने कषाय ही बंधका कारन 
जानना । जिनिकों बंध न करना होय ते कषाय मति करो । 
बहुरि श्हां कोऊ प्रश्न करे कि पुद्ठलपरमाणू तो जड़ हैं उनके किछू 
ज्ञान नाहीं कैसें यथायोग्य प्रकृतिरूप होय परिणम है ताका 
समाधान-- 

जैसे भूखा होतें मुखद्वारकरि अश्याहुवा भोजनरूप पुद्दरार्पिड 
सो मांस शुक्र शोणित आदि धातुरूप परिणमै है । बहुरि तिस 
मोजनके परमाणूनिविषै यथायोग्य कोई धातुरूप थोरे कोई थधातु- 
रूप घने परमाणू हो हैं। बहुरि तिनिदिषे कोई परमाणूनिका 
संबंध घने काल रहे कोईनिका थोरे काल रहै । बहुरि तिनिपरमा- 
णुनिविष कोई तो अपने काये निपजावनेकी शक्तिकों बहुत धारे 
हैं कोई स्तोकशक्तिकों धरे हैं । सो ऐसें होनेविषे कोऊ भोजन- 
रूप पुद्लूपिंडकै ज्ञान तो नाहीं है जो में ऐसे परिणमों अर 
और भी कोऊ परिणमावनहारा नाहीं है, ऐसा ही निमित्तनेमित्तिक 
भाव बनि रहा है ताकरि तेसे ही परिणमन पाइए है। तेसें ही 
कषाय होतें योगद्वारिकरि पश्याहुवा कर्मवर्गणारूप पुद्धलापिंड सो 
ज्ञानावरणादि प्रकृतिरूप परिणमे है । बहुरि तिनि कर्मपरमाणूनि- 
विषे यथायोग्य कोई प्रक्ृतिरूप थोरे कोई प्रकृतिरूप घने परमाणू 
होय हैं । बहुरि तिनिविषे कोई परमाणूनिका संबंध घने काल रहै 
कोईनिका थोरे काल रहै । बहुरि तिनिपरमाणूनिविषे कोऊ तौ 
अपने कार्य निपजावनेकी बहुत शक्ति धरें हैं कोऊ थोरी शक्ति 
घरे हैं सो ऐसे होनेविषे कोऊ कर्मवगेणारूप पुद्नलपिंडके ज्ञान 
ते नाहीं है जो में ऐसें परिणमों अर और भी कोई परिणमावन- 
हारा है नाहीं ऐसा ही निमित्तनेमित्तिकमाव बनि रघ्या है ताकरि 
तैसें ही परिणमन पाइए है। सो ऐसे तो लछोकविषै निमित्त 
नेमित्तिक घने ही बनि रहे हैं । जैसें मंत्रनिमित्तकरि जलादिकविषे 
रोगादिक दूरिकरनेकी शक्ति हो है वा कांकरी आदिविषै सर्पादि 
रोकनेकी शक्ति हो है तेसें ही जीवभावके निमित्तकरि पुह्लूपरमा- 

णुनिविषै ज्ञानावरणादिरूप शक्ति हो है इहां विचारकरि अपने 
उद्यमतैं काये करे तौ ज्ञान चाहिए अर तैसा निमित्त बने स्वयमेव 
तेसें परिणमन होय तौ तहां ज्ञानका किछू प्रयोजन नाहीं। या 
प्रकार नवीनबंध होनेका विधान जानना । अब जे परमाणू 
कर्मरूप परिणमें तिनका यावत्‌ उदयकाल न आबे तावत्‌ जीबके 
प्रदेशनिसों एक क्षेत्रावगाहरूप बंधान रहै है। तहां जीवभावके 
निमित्तकरि केई प्रकृतिनिकी अवस्थाका पलटना भी होय जाय है। 
तहां केई अन्य प्रकृतिनिके परमाणू थे ते संक्रमणरूप होय अन्य 
प्रकृतीके परमाणू हो जाएँ। बहुरि केई ग्रकृतीनिका सिति वा 
अनुभाग बहुत था सो अपकषैण होयकरि थोरा हो जाय । बहुरि 
केई प्रकृतीनिका स्थिति वा अनुभाग थोरा था सो उत्कषेण 
होयकरि बहुत हो जाय सो ऐसे पूर्व बंधे परमाणूनिकी भी जीव- 
भावका निमित्त पाय अवस्था पलटे है अर निमित्त न बनें तौ न 
पलटे जैसके तेसे रहें । ऐसें सत्तारूप कर्म रहे हैं । बहुरि जब 
कर्मप्रकृतीनिका उदयकाल आबे तब खयमेव तिनि प्रकृतीनिका 
अनुभागके अनुसारि. कार्य बने । कर्म तिनिका कार्येकों निपजा- 
बता नाहीं । याका उदयकाल आए वह काये बने है। इतना ही 
निमित्तनेमित्तिक संबंध जानना । बहुरि जिस समय फल निपज्या 
तिसका अनंतर समयविषै तिनि कर्मरूप पुद्छनिके अनुभाग 
शक्तिका अभाव होनेतें कर्मत्वपनाका अभाव हो है। ते पुद्धल 
अन्यपयायरूप परिणमै हैं | याका नाम सविपाकनिज्जेरा है । ऐसे 
समय समय प्रति उदय होय कर्म खिरे हैं कर्मत्वपना नास्ति भए 
पीछें ते परिमाणू तिस ही स्कंधविषे रहो वा जुदे होइ जाहु किछू 


श्र 


प्रयोजन नाहीं । इहां इतना जानना,-इस जीवकै समय समय प्रति 
अनंत परमाणू बंषै हैं तहां एकसमयविषे बंधे परमाणू ते आवा- 
धाकाल छोड़ि अपनी खितिके जेते समय होंहिं तिनिविषे ऋमतें 
उदय आवै हैं | बहुरि वहुतसमयविषै बंधे परमाणू जे एकसमय- 
विषै उदय आवने योग्य हैं ते एकठे होय उदय जावे हैं । तिनि 
सब परमाणूनिका अनुभाग मिले जेता अनुभाग होय तितना फऊक 
तिस कालबिषै निपजै है । बहुरि अनेक समयनिविषे बंधे परमाणू 
बंधसमयतैं लगाय उदयसमयपयत कर्मरूप अस्त्वकों परें 
जीवसों संबंधरूप रहें | ऐसें करमनिकी बंध उदय सत्तारूप अवस्था 
जाननी । तहां समय समयप्रति एक समयप्रबद्ध मात्र परमाणू बंध 
हैं एक समयप्रबद्ध मात्र निजरे है। ड्योढगुणहानिकरि गुणित समय- 
प्रबद्ध मात्र सदा काल सत्ता रहे है। सो इनि सबनिका विशेष 
आगैं कर्मअधिकारविषे लिखैंगे तहां जानना | बहुरि ऐसे यह 
कर्म है सो परमाणुरूप अनंत पुदूुलद्वव्यनिकरि निपजाया कार्य है 
तातैं याका नाम द्वव्यकर्म है । बहुरि मोहके निमित्ततें मिथ्यात्व- 
क्रोधादिरूप जीवका परिणाम हो है सो अशुद्ध भावकरि निपजाया 
कार्य है तातैं याक्रा नाम भावकर्म है। सो द्व॒व्यकर्मके निमित्तरें 
भावकर्म होय अर भावकर्मके निमित्ततें द्वव्यकर्मका बंध होय । 
बहुरि द्व॒व्यकर्मतें भावकर्म भावकर्मतें द्॒व्यकर्म ऐसे ही परस्पर 
कारणकायभावकरि संसारचक्रविषैं परिअमण हो हैं | इतना विशेष 
८ जानना---तीज्बंध होनेतें वा संक्रमणादि होनेतें वा एक काल- 
विषे बंध्या अनेककालविषे वा अनेककालविषै बंधे एककालविपै 
उदय आवनेतें काह कालविषै तीत्रददुय. आबै तब तीत्रकपाय 

होय तब तीम्र ही नवीनबंध होय अर काहकालविषै मंद उदय आधे 
तब मंदकपाय होय तब मंद ही नवीनबंध होय | बहुरि तिनि 
तीत्रमंदकषायनिहीके अनुसारि पूर्वबंधे कर्मनिका भी संक्रमणादिक 
होय तौ होय । या प्रकार अनादितें लगाय धाराप्रवाहरूप द्वव्यकर्म 
वा भावकर्मकी प्रवृत्ति जाननी बहुरि नामकर्मके उदयतैं शरीर 
हो है सो द्वव्यकर्मवत्‌ किंचित्‌ सुख दुःखकों कारण है। तातें 
शरीरकों नोकर्म कहिए है । इहां नो शब्द ईषतवाचक जानना । 
सो शरीर पृद्दलपरमाणूनिका पिंड है अर द्वव्यईंद्रिय वा द्वव्यमन 
अर श्वासोध्वास वचन ए भी शरीरहीके अंग हैं सो ए भी पुद्ठल- 
परमाणूनिके पिंड जानने । सो ऐसें शरीरकै अर द्वव्यकर्मसंबंध- 
सहित जीवकै एक क्षेत्रावगाहरूप बंधान हो है। जो शरीरका 
जन्म समयतें लगाय जेती आपकी स्थिति होय तितने काल पर्यत 
शरीरका संबंध रहे है। बहुरि आयु पूरण भए मरण हो है। तब 
तिस शरीरका संबंध छूटे है। शरीर आत्मा जुदे जुदे हो जाय हैं । 
बहुरि ताके अनंतर समयविषे वा दूसरे तीसरे चौथै समय जीव 
कर्मठदयके निमित्ततें नवीन शरीर धारै है तहां भी अपने आयु- 
पर्यत तैसें ही संबंध रह है | बहुरि मरण हो है तब तिससों संबंध 
छूटे है । ऐसें ही पूर्व शरीरका छोड़ना नवीनशरीरका अहण करना 
अनुकरमतैं हुवा करे है | बहुरि यह आत्मा यद्यपि असंख्यातप्रदेशी 
है तथापि संकोचविस्तारशक्तितं शरीरप्रमाण ही रहै है, विशेष 
इतना,--समुद्घात होतें शरीरतें बाह्य भी आत्माके प्रदेश फैले 
हैं। बहुरि अंतराल समयविषे पूर्व शरीर छोड़चा था तिस प्रमाण 
रहै हैं | बहुरि इस शरीरके अंगभूत द्वव्य इंद्रिय मन तिनिके 

सहायतैं जीवकै जानपनाकी प्रवृत्ति हो है। बहुरि शरीरकी 
अवस्थाकै॑ अनुसारि मोहके उदयतें सुखी दुखी हो है। कबह 
ते जीवकी इच्छाकै अनुसार शरीर प्रवर्त्ते है कबह् शरीरकी 
अवस्थाके अनुसार जीव प्रवर्ते है कबह जीव अन्यथा इच्छारूप 
प्रवर्ते है पुद्ल अन्यथा अवस्थारूप प्रवर्त है ऐसे इस नोकर्मकी 
प्रवृत्ति जाननी । तहां अनादितें रुगाय प्रथम तो इस जीवकै 
नित्यनिगोदरूप शरीरका संबंध पाइए है। तहां नित्यनिगोद- 
शरीरकों धरि आयु पूणण भए मरि बहुरि नित्यनिगोदशरीरकों 
धारे है | बहुरि आयु पूर्ण करि मरि नित्यनिगोदशरीरहीकों 
धारे है। याही प्रकार अनंतानंत प्रमाण लिए जीवराशि हैं 
स्रो अनादितें तहां ही जन्ममरण किया करे हैं । बहुरि तहांतें छै 
, महीना अर आठ समयविषे छस्से आठ जीव निकसै हैं ते 
निकसि अन्य पर्यायनिकों धारे हैं | सो एथ्वी जल अप्नि पवन 
प्रत्येकवनस्पतीरूप एकेंद्रिय पर्यायनिविषे वा वेंद्रिय तेइंद्विय 
चोइंद्रियरूप पयोयनिविषे वा नरक तियेच मनुष्य देवरूप पंचें- 
द्विय पर्यायनिविषै अमण करे हैं । बहुरि तहां कितेक काल अमण- 
'करि बहुरि निगोदपर्यायकों पावे सो वाका नाम इतरनिगोद 
है । बहुरि तहां कितेक कार रहें तहांतें निकसि अन्य पयोय- 
निविषे अमण करे है । तहां परिअमण करनेका उत्कृष्ट काल प्रेथ्वी 
आदि स्थावरनिविषै असंख्यात कृल्पमात्र हे। बहुरि द्वींद्रियादि 
पंचेंद्रियपयत त्रसनिविषे साधिक दोयहजार सागर है। अर॒ इत- 
रनिगोदविषे अढाई पृद्ठलपरिवततनमात्र है सो यह अनंतकाल 
है। बहुरि इतरनिगोद॑तें निकसि कोई स्थावरपयोय पाय बहुरि 

निगोद जाय ऐसें एकेंद्रियपयोयनिविष उत्कृष्ट परिभ्रमण काल 

असंख्यात पुद्ठलपरिवर्तन मात्र है| बहुरि जबन्य सर्वत्र एक अंत- 

मुहतेकाल है । ऐस घना तो एकेंद्रियययोयनिका ही धरना है। 

अन्य पर्याय पावना काकतालीय न्यायवत्‌ जानना । याग्रकार इस 

जीवकै अनादिहीतैं कर्मबंधनरूप रोग भया है। ह 
इति कम्मेबंधननिदान वर्णनम्‌। 


अब इस कर्मबंधनरूप रोगके निमित्ततें जीवकी केसी अवखा 
होय रही है सो कहिए है। प्रथण इस जीवका खभाव चेतन्य 
है सो सबनिका सामान्यविशेषखरूपका प्रकाशनहारा है । जो 
उनका खरूप होय सो आपके प्रतिभासे है। तिसहीका नाम 
चैतन्य है । तहां सामान्यखरूप प्रतिभासनेका नाम दशेन है। 
विशेष खरूप पतिभासनेका नाम ज्ञान है। सो ऐसे खभावकरि 
त्रिकालवर्ती सर्वगुणप्यायसहित सर्व पदार्थनिकों प्रत्यक्ष युग- 
पत्‌ बिना सहाय देखे जाने ऐसी आत्माविषे शक्ति सदा काल 
है । परंतु अनादितें ज्ञानावरण दशेनावरणका संबंध है ताके निमि- 
त्ततें इस शक्तिका व्यक्तपना होता नाहीं तिनि कमेनिका क्षयो- 
पशमतें क्िंचित्‌ मतिज्ञान वा श्रुतज्ञान पाइए है। अर कदाचित्‌ 
अवधिज्ञान भी पाइए है । बहुरि अचक्षुद्शन पाइए है अर कदा- 
चित्‌ चक्षुदशेन वा अवधिदशन भी पाइए है | सो इनिकी भी 
प्रवृत्ति केसे है सो दिखाइए है । प्रथम तो मतिज्ञान है सो शरी- 
रके अंगमभूत जे जीम नासिका नेत्र कान स्पशेन ए ्र॒व्यइंद्रिय 
अर हृदयस्थानविषै आठ पँखडीका फ़ूल्या कमलके आकार द्रव्य- 
मन तिनिके सहायहींते जाने है। जैसें जाकी दृष्टिमंद होय 

सो अपने नेत्रकरि ही देखे है परंतु चसमा दीए ही देखे बिना 
चसमैके देखि सके नाहीं । तैसें आत्माका ज्ञान मंद है सो अपने 
ज्ञानहीकरि जाने है परंतु द्वव्यइंद्रिय वा मनका संबंध भए ही 
जाने तिनि विना जानि सके नाहीं । बहुरि जैसें नेत्र तो जसाका 
तैसा है अर चसमाबियें किछू दोष भया होय तो देखि सके नाहीं 
अथवा थोरा दीसे अथवा औरका ओर दीसे तेसें अपना क्षयो- 
पशम तो जैसाका तैसा है अर द्र॒ब्यइंद्रिय मनके परमाणु अ- 
न्यथा परिणमे होंय तो जानि सके नाहीं अथवा थोरा जाने अथवा 
औरका और जाने । जाते द्वव्यइंद्रिय वा मनरूप परिमाणूनिका 
परिणमनऊक अनुसार ज्ञानका परिणमन होय है। ताका उदाह- 
रण--जैसें मनुप्यादिकके बार वृद्ध अवस्थाविषे द्र॒व्यईंद्रिय वा 
मन शिथिल होय तब जानपना भी शिथिलरू होय । बहुरि जैसे 
शीत वायु आदिके निमित्त्तें स्पशनादि इंद्रियनिके वा मनके 
परमाणु अन्यथा होंग तब जानना न होय वा थोरा जानना होय 
वा अन्यथा जानना होय। बहुरि इस ज्ञानके अर बाश्च द्वव्यनिके 
भी निमित्तनेमित्तिक संबंध पाइए है ताका उदाहरण--जैसें 
नेत्रईंदीके अंधकारके परमाणु वा फूला आदिकके परमाणु 
पाषाणादिके परमाणु आदि आड़े आय जाएँ तो देखि न सके । 
बहुरि छालकाच आड़ा आवे तो सब लाल ही दीसे हरितकाच 
आड़ी आवै तौ हरित दीखै ऐसें अन्यथा जानना होय । बहुरि 
दूरबीणि चसमा इत्यादि आड़ा आबे तौ बहुत दीखने रूगि जाय । 
प्रकाश जल काच इत्यादिकके परमाणु आड़े आयें तो भी 
जैसाका तैसा दीखे ऐसें अन्य इंद्रिय वा मनकै भी यथासंभव 


9७9 


जानना । बहुरि मंत्रादिक प्रयोगतैं वा मद्रिपानादिकत वा भूता- 
दिकके निमित्ततें न जानना वा थोरा जानना वा अन्यथा जानना 
हो है। ऐसे यह ज्ञान बाह्मद्व्यके भी आधीन जानना । बहुरि 
इस ज्ञानकरि जो जानना हो है सो अस्पष्ट जानना हो है। दूरितें 
कैसा ही जाने समीपतें कैसा ही जाने तत्काल कैसा ही जाने 
जानते बहुत बार होजाय तब कैसा ही जाने काहकें संशयलिए 
जाने काहकें अन्यथा जाने काहकें किंचित्‌ जानें इत्यादि रूपकरि 
निर्मल जानना होय सके नाहीं । ऐसें यह मतिज्ञान पराधीनतालिए 
इंद्रियमनद्वारकरि प्रवर्तें है। तहां इंद्रियनिकरि तौ जितने क्षेत्रका 
विषय होय तितने क्षेत्रविषे जे वतेमान स्थूछ अपने जानने योग्य 
पुद्वलस्कंध होंय तिनहीकों जाने । तिनिविषे जुदेजुदे इंद्रियनिकरि 
जुदे जुदे कालविष कोई स्कँधके स्पर्शादिकका जानना हो है। 
बहुरि मनकरि अपने जानने योग्य किंचिन्मात्र त्रिकालसंबंधी 
दूरिक्षेत्रवर्ती वा समीपक्षेत्रवर्ती रूपी अरूपी द्व॒व्य वा पयोय 
तिनिकों अत्यंत अस्पष्टपे जाने है सो भी इंद्रियनिकरि जाका 
ज्ञान न भया होय वा अनुमानादिक जाका किया होय तिसहीकों 
जानि सके है । बहुरि कदाचित्‌ अपनी कढ्पनाहीकरि असतककों 
जाने है। जैसे सुपनेविषे वा जागतें भी जे कदाचित्‌ कहीं 
न पाहए ऐसे आकारादिक चिंतबे वा जैस नाहीं तैसें माने । ऐसे 
मनकरि जानना होय । सो यह इंद्रिय वा मनद्वारकरि जो ज्ञान 
होय है ताका नाम मतिज्ञान है । तहां पृथ्वी जल अम्नि पवन 
वनस्पतीरूप एकेंद्रियनिके स्पशेह्ीका ज्ञान है। छूट शंख आदि 
वेइंद्रिय जीवनिके स्पशे रसका ज्ञान है । कीड़ी मकोड़ा आदि ते- 

ईंद्रिय जीवनिके स्पश रस गंधका ज्ञान है। अमर मक्षिका पतंगा- 
दिक चोरंद्रिय जीवनिकै स्पश रस गंध वणणेका ज्ञान है। मच्छ 
गऊ कबूतर इत्यादिक तियैच अर मनुष्य देव नारकी यह पंचें- 
द्विय हैं तिनिके स्पश रस गंध वर्ण शब्दनिका ज्ञान है। बहुरि 
तियचनिविषे केई संज्ञी हैं केई असंज्ञी हैं। तहां संजीनिके 
मनजनित ज्ञान है असंज्ञीनिके नाहीं है। बहुरि मनुष्य देव 
नारकी संज्ञी हैं तिनि सबनिके मनजनित ज्ञान पाइए है ऐसे 
मतिज्ञानकी प्रवृत्ति जाननी | बहुरि मतिज्ञानकरि जिस अ्थुको 
जान्या होय ताके संबंधतें अन्य अर्थकों जाकरि जानिये सो 
श्रुतज्ञान है सो दोय प्रकार है। अक्षरात्मक १ अनक्षरात्मक २। 
तहां जैसे 'घट” ए दोय अक्षर सुने वा देखे सो तो मतिज्ञान मया 
तिनिके संबंधतें घटपदार्थश्रा जानना भया सो श्रुतज्ञान भया। 
ऐसे अन्य भी जानना सो यह तो अक्षरात्मक श्रुतज्ञान है । बहुरि 
जैसे स्पशकरि शीतका जानना भया सो तौ मतिज्ञान है ताके 
संबंध्तं यह हितकारी नाहीं यातें मागि जाना इत्यादिरूप ज्ञान 
भया सो श्रुतज्ञान है। ऐसें अन्य भी जानना । यह अनक्षरात्मक 
श्रुतज्ञान है। तहां एकेंद्रियादिक असंज्ञी जीवनिके तो अनक्षरा- 
त्मक ही श्रुतज्ञान है अवशेष संज्ञी पंचेद्रियके दोऊ हैं | सो यह 
श्रुतज्ञान है, सो अनेकप्रकार पराधीन जो मतिज्ञान ताकै भी 
आधीन है। वा अन्य अनेक कारणनिके आधीन है तातैं महा- 
पराधीन जानना । बहुरि अपनी मयोदाकै अनुसार क्षेत्रकालका 
प्रमाण लिए रूपी पदार्थनिकों स्पष्टपनें जाकरि जानिये सो अब- 
धिज्ञान है सो यह देव नारकीनिकै तो सर्वके पाइए है। अर 

संज्ञी पंचेंद्रिय तिबेच अर मनुष्यनिके भी कोईकै पाइए है । असं- 
ज्ञीपयत जीवनिके यह होता ही नाहीं सो यह भी शरीरादिक पुदू- 
लनिके आधीन है । बहुरि अवधिके तीन भेद हैं देशावधि १ पर- 
मावधि २ सर्वावधि ३ । सो इनिविषै थोरा क्षेत्रकालकी मर्यादा- 
लिए किंचिन्मात्र रूपी पदार्थकों जाननहारा देशावधि है सो कोई 
जीवके होय है । वहुरि परमावधि सर्वावधि अर मनःपर्यय ए 
ज्ञान मोक्षमागविषै प्रगटे हैं । केवलज्ञान मोक्षमागखरूप है । तातें' 
इस अनादिसंसार अवस्थाविषै इनिका सद्भाव ही नाहीं है ऐसे 
ज्ञानकी प्रवृत्ति पाइए है | बहुरि इंद्रिय वा मनके स्पशोदिकविषय 
तिनिका संबंध होतें प्रथमकालब्रिष मतिज्ञानके पहले जो सत्तामात्र 
अव॑लोकनेरूप प्रतिभास हो है ताका नाम चक्षुदशन (हि। तहां नेत्र 
इंद्रियकरि दर्शन होय ताका नाम तौ चश्लुद्शन है सो तौ चौरंद्रिय 
पंचेंद्रिय जीवनिहीके हो है। बहुरि स्पशेन रसन प्राण श्रोत्र इन च्यारि 
इंद्रिय अर मनकरि दर्शन होय ताका नाम अचझ्षुदर्शन है सो 
यथायोग्य एकेंद्रियादि जीवनिके हो है | बहुरि अवधिके विषय- 
निका संबंध होतें अवधिज्ञानके पहले जो सत्तामात्र अवलोकनेरूप 
प्रतिभास होय ताका नाम अवधिदशेन है सो जिनिके अवधिज्ञान 
संभवै तिनिदीके यह हो है। जो यह चक्षु अचक्षु अवधिदश॑न है 
सो मतिज्ञान अवधिज्ञानवत्‌ पराधीन जानना । बहुरि केवलदशेन 
मोक्षखरूप है ताका यहां सद्भाव ही नाहीं । ऐसें दर्शनका सद्भाव 
पाइए है। या प्रकार ज्ञान दशेनका सद्भाव ज्ञानावरण दशेनावरणका 
क्षयोपशमके अनुसार हो है। जब क्षयोपशम थोरा हो है तब 
ज्ञानदर्शनकी शक्ति भी थोरी हो है। जब बहुत होय तब बहुत 


जछ 


हो है| नहुरि क्षयोपशमतें शक्ति तौ ऐसी बनी रहै अर परिण- 
मनकरि एक जीवकै एक कालविषे एक बविषयहीका देखना वा 
जानना हो है। इस परिणमनद्दीका नाम उपयोग है। तहां एक 
जीव एक कालविषै तौ ज्ञानोपयोग हो है वा दर्शनोपयोग हो है 
बहुरि एक उपयोगकी भी एक ही भेदकी प्रवृत्ति हो है जैसें मति- 
ज्ञान होय तब अन्यज्ञान न होय । बहुरि एक भेदविषे भी एक 
विषयविये दी प्रवृत्ति हो है। जैसे स्पशकों जाने तब रसादिककों 
न जाने बहुरि एक विषयविषे भी ताके कोऊ एक अंगहीविषे 
प्रवृत्ति हो है जैसे उप्णस्पशैकों जाने तब रुक्षादिककों न जाने 
ऐसे एक जीवकै एक कालविषै एक शेय वा दृश्यविषे ज्ञान वा 
द्शेनका परिणमन जानना । सो ऐसें ही देखिए है। जब सुनने- 
विषै उपयोग लग्या होय तब नेत्रके समीप तिष्ठता भी पदार्थ न 
दीसे ऐसें ही अन्य प्रवृत्ति देखिए है। बहुरि परिणमनविषै 
जीम्रता बहुत है ताकरि काह कालविषै ऐसा मानिए है युगपत्‌ भी 
अनेक विषयनिका जानना वा देखना हो है सो युगपत्‌ होता 
नाहीं ऋमहीकरि हो है संस्कारवशतें तिनिका साधन रहै है । 
जैसे कागलेकै नेत्रके दोय गोलक हैं फूलरी एक है सो फिरे शीघ्र 
है ताकरि दोऊ गोलकनिका साधन करे है। तैसें ही इस जीवकै 
द्वार तौ अनेक हैं अर उपयोग एक है सो फिरे शीघ्र है ताकरि 
सर्व द्वारनिका साधन रहै है । इहां प्रश्न-जो एक कालवबिषै एक 
विषयका जानना वा देखना हो है तो इतना ही क्षयोपशम भया 
कह्दौ बहुत काहेकों कहौ । बहुरि तुम कहो हौ क्षयोपशमतैं शक्ति 
दो है तो शक्ति तो आत्माविषै केबलज्ञानद्शनकी भी पाइए है 


ताका समाधान--- 


जग 


जैसे काहू पुरुषके बहुत आमनिविषै गमनकरनेकी शक्ति है । 
बहुरि ताकों काहने रोक्या अर यह क्या पांच आमनिविषै जावो 
परंतु एक दिनविषै एक ही आमकों जावो । तहां उस पुरुषकै 
बहुत आम जानेकी शक्ति तौ द्वव्य अपेक्षा पाइए है अन्य कालू- 
विषे सामथ्ये होय वर्तमान सामय्येरूप नाहीं है परंतु वर्तमान 
थांच आमनितें अधिक आमनिविषै गमन करि सके नाहीं । बहुरि 
थांच आमनिविषै जानेकी परयोयअपेक्षा वर्तमान सामथ्येरूप 
शक्ति है तातें इनिविषे गमन करि सकै है । बहुरि व्यक्तता एक 
दिनविषै एक ग्रामकों गमन करनेहीकी पाइए है तैसें इस जीवके 
सर्वकों देखनेकी जाननेकी शक्ति है। बहुरि याकों कर्मने रोक्या 
अर इतना क्षयोपशम भया कि स्पशोदिक विषयनिकों जानो 
वा देखो परंतु एक कालविषै एकहीकोौं जानो वा देखो । तहां 
इस जीवकै सर्वके देखने जाननेकी शक्ति तौ द्वव्यअपेक्षा पाइए 
हैं अन्यकालविषै सामथ्य होय परंतु वतेमान सामथ्यरूप नाहीं 
जातैं अपनेयोग्य विषयनितें अधिक विषयनिकों देखि जानि सके 
नाहीं । बहुरि अपने योग्य विषयनिकों देखने जाननेकी पयोय 
अपेक्षा वतेमान सामथ्यैरूप शक्ति है तातें इनिकों देखि जानि 
सके है । बहुरि व्यक्तता एक कालविषै एकद्दीकों देखनेकी वा 
जाननेकी पाइए है । बहुरि इहां प्रश्न-जो ऐसे तौं जान्या परंतु 
क्षयोपशम तो पाइए अर बाझ्य इंद्रियादिकका अन्यथा निमित्त भए 
देखना जानना न होय वा थोरा होय वा अन्यथा होय सो ऐसे 
होतें कर्मदहीका निमित्त तो न रक्षा ! ताका समाधान--- 

जैसे रोकनहारानें यह कक्मा जो पांच आमनिविषै एक आमकों 

एक दिनविषै जावो परंतु इन किंकरनिकों साथ लेकें जावो तहां 
वे किंकर अन्यथा परिणमैं तो जाना न होय वा थोरा जाना होय 
वा अन्यथा जाना होय तैसें कर्मका ऐसा ही क्षयोपशम मया है 
जो इतने विषयनिविषै एक विषयकों एक कालविषै देखो वा 
जानो परंतु इतने बाद्ष द्वव्यनिका निमित्त भए देखो जानो । तहां 
वे बाह्य द्वव्य अन्यथा परिणमें तो देखना जानना न होय वा थोरा 
होय वा अन्यथा होय ऐसे यह कर्मके क्षयोपशमके विशेष हैं 
तातैं कर्महीका निमित जानना । जैसें काहकै अंधकारके परमाणु 
आड़े आए देखना न होय । घूधू मार्जारादिकनिके तिनिकों आड़े 
आए भी देखना होय सो ऐसा यंह क्षयोपशमहीका विशेष है। 
जैसें जैसें क्षयोपशम होय तैसें तैसें ही देखना जानना होय । ऐसे 
इस जीवकै क्षयोपशमज्ञानकी प्रवृत्ति पाइए है। बहुरि मोक्षमार्ग- 
विषै अवधि मनःपर्यय हो हैं सो भी क्षयोपशमज्ञान ही हैं तिनिकी 
भी ऐसं ही एककालविषै एककों प्रतिभासना वा परद्वव्यका आधी- 
नपना जानना । बहुरि विशेष है सो विशेष जानना । या प्रकार 
ज्ञानावरण दशैनावरणका उदयके निमित्ततें बहुत ज्ञान दशनके 
अंशनिका तो अभाव है अर तिनिके क्षयोपशमतें थोरे अश- 
निका सद्भाव पाइए है। बहुरि इस जीवकै मोहके उदयतें 
मिथ्यात्वत वा कषायभाव हो हैं तहां दर्शनमोहके उदयतें तो 
मिथ्यात्वभाव हो है ताकरि यह जीव अन्यथा प्रतीतिरूप अतत्त्व- 
श्रद्धान करे है । जैसे है तेसें तो नाहीं माने है अर जैसें नाहीं है 
तैसें माने है । अमूत्तीक प्रदेशनिका पुंज प्रसिद्ध ज्ञानादिगुणनिका 
धारी अनादिनिधन वस्तु आप है अर मूर्त्तीक पुद्टलद्रव्यनिका 


जे 


पिंड प्रसिद्ध ज्ञानादिकनिकरि रहेत जिनका नवीनसंयोग भया 
ऐस शरीरादिक पृद्ढल पर हैं इनिका संयोगरूप नानाप्रकार मनुष्य 
तिरयचादि पर्याय हो हैं, तिन परयोयनिविषे अहंबुद्धि धौरै है, 
खपरका भेद नाहीं करि सकै है जो पयोय पावै तिसहीकौं आप माने 
है । बहुरि तिस पर्यायविषे ज्ञानादिक हैं ते तौ आपके गुण हैं अर 
रागादिक हैं ते आपके कर्मनिमित्ततैं उपाधिक भाव भए हैं अर वर्णा- 
दिक हैं ते आपके गुण नाहीं हैं शरीरादिक पुद्वलके गुण हैं. अर 
शरीरादिकविषे वर्णादिकनिकी वा परमाणूनिकी नानाप्रकार पलटनि 
हो है सो पुद्लकी अवस्था है सो इन सबनिदहदीकों अपनों खरूप जाने 
है खभाव परभावका विवेक नाहीं होय सके है। बहुरि मनुष्यादिक 
पर्योयनिविषे कुटुंब धनादिकका संबंध हो है ते प्रत्यक्ष आपतें 
मिन्न हैं अर ते अपनें आधीन होय नाहीं परणमे हैं तथापि 
तिनिविषै ममकार करे है ए मेरे हैं वे काह प्रकार भी अपने 
होते नाहीं यह ही अपनी मानितें अपने माने है । बहुरि मनु- 
प्यादि पर्यायनिविषे कदाचित्‌ देवादिकका तत्त्वनिका अन्यथा 
खरूप जो कल्पित किया ताकी तौ प्रतीति करे है अर यथार्थ- 
खरूप जैसें हैं तैसें प्रतीति न करे है । ऐसे दशेनमोहके उदय- 
करि जीवकै अतत्त्वश्रद्धानरूप मिथ्यात्माव हो है। जहां तीत्र 
उदय होय है तहां सत्यश्रद्धानसे घना विपरीत श्रद्धान होय 
है जब मन्द उदय होय है, तब सत्यश्रद्धानतैं थोरा विपरीत- 
श्रद्धान हो है । बहुरि चारित्रमोहके उदयतें इस जीवकै कपा- 
यभाव हो हैं तब यह देखता जानतासंता परपदार्थनिविषे 
इष्ट अनिष्टपनो मानि क्रोधादिक करे है । तहां क्रोषका उदय 

होतें पदार्थनिविषे अनिष्टपनौ वा ताका बुरा होना चाहै कोऊ 
मंदिरादि अचेतन पदार्थ बुरा छागे तब फोरना तोरना इत्यादि 
रूपकरि वाका बुरा चाहै । बहुरि श्गुआदि अचेतन सचेतन पदार्थ 
बुरा लागै तब वाक़ों बघ बंधादिकरि वा मारनेकरि दुःख उपजाय 
ताका बुरा चाहै। बहुरि आप वा अन्य सचेतन अचेतन पदार्थ 
कोई प्रकार परिणए आपको सो परिणमन बुरा छागे तब अन्यथा 
परिणमावनेकरि तिस परिणमनका बुरा चाहे याप्रकार क्रोधकरि 
बुरा चाहनेकी इच्छा तौ होय बुरा होना भवितव्य आधीन है। 
बहुरि मानका उदय होतें पदार्थविषे अनिष्टपनों मानि ताकों 
नीचा किया चाहे आप ऊंचा भया चाहै मर धूलिआदि अचेतन 
पदार्थनिविषे वृणा वा निरादरादिककरि तिनिकी हीनता आपकी 
उच्चता चाहै बहुरि पुरुषादिक सचेतन पदार्थ,नेकों नमावना अपने 
आधीन करना इत्यादि रूपकरि तिनिकी हीनता आपकी उच्चता 
चाहै | बहुरि आप लोकावपै जैसें ऊंचा दीसे तेसें श्रृंगारादि करना 
वा धन खरचना हत्यादि रूपकरि औरनिकों हीन दिखाय आप 
ऊंचा होना चाहै। बहुरि अन्य कोई आपतें ऊंचा कार्य करे ताकों 
कोई उपायकरि नीचा दिखाबवै अर आप नीचा कार्य करे ताकों 
ऊंचा दिखावे या प्रकार मानकरि अपनी महंतताकी इच्छा तो 
होय महंतता होनी भवितव्य आधीन है । बहुरि मायाका 
उदय होतें कोई पदार्थकों इष्ट मानि नानाप्रकार छलनिकरि 
ताकी सिद्धि किया चाहे रत्न सुव्णोदिक अचेतन पदार्थनिकी वा 
स्त्री दासी दासादि सचेतन पदार्थनिकी सिद्धिके आर्थे अनेक छल 
करे ठिगनैके अर्थि अपनी अनेक अवस्था करे वा अन्य अचेतन 

सचेतन पदार्थनिकी अवस्था पलटावे इत्यादिरूप छलकरि अपना 
अमिप्राय सिद्ध किया चाहै या प्रकार मायाकरि इथ्टसिद्धिके 
अर्थि छल तौ करे अर इष्टसिद्ध होना भवितव्य आधीन है। 
बहुरि लोभका उदय होतें पदार्थनिकों इष्ट मानि तिनकी प्राप्ति 
चाहै वस्नाभरण धनधान्यादि अचेतन पदार्थनिकी तृष्णा होय, 
बहुरि ख्री पुत्रादि सचेतन पदार्थनिकी तृष्णा होय, बहुरि आपके 
वा अन्य सचेतन अचेतन पदार्थके कोई परिणमन होना इृष्ट मानि 
तिनिकों तिस परिणमनरूप परिणमाया चाहै या प्रकार कोभकरि 
इष्टप्राप्तिकी इच्छा तो होयष अर इष्टप्राप्ति होनी भवितव्य आधीन 
है । ऐसें क्रोधादिकका उदयकरि आत्मा परिणमै है, तहां एकएक 
कषाय च्यार च्यार प्रकार दें अनंतानुबंधी १, अप्रत्याख्यानावरण २, 
प्रत्याख्यानावरण ३, संज्वलन 9, तहां जिनका उदयतें आत्माक्े 
सम्यक्त्व न होय खरूपाचरण चारित्र न होय सके ते अनंतानु- 
बंधीकषाय हैं । जिनिका उदय होतें देशचारित्र न होय तातें 
किंचित्‌ त्याग भी न होय सके ते अप्रत्याख्यानावरण कषाय हैं । 
बहुरि जिनिका उदय होतें सकलचारित्र न होय तातैं सर्वका त्याग 
न होय सके ते प्रत्यास्यानावरण कषाय हैं | बहुरि जिनिका उदय 
होतें सकलचारित्रकों दोष उपज्या करे तातें यथारूयातचरित्र न 
होय सके ते संज्वलन कषाय हैं। सो अनादि संसारअबस्थाविषे 
इनि च्यारयूं ही कपायनिका निरंतर उदय पाइए है। परम 
कृष्णलेश्यारूप तीत्रकषाय होय तहां भी अर शुकरलेश्यारूप मंद- 
कषाय होय तहां भी निरंतर च्यारचौंहीका उदय रहै है। 
जातैं तीत्रमंदकी अपेक्षा अनंतानुबंधी भेदआदि भेद नाहीं हैं 

सम्यक्त्वादि घातनेकी अपेक्षा ए भेद हैं इनिकी प्रकृतिनिका तीन 
अनुभाग उदय होतें तीत्र क्रोषादिक हो हैं मंद अनुभाग उदय 
होतें मंद उदय हो है। बहुरि मोक्षमाग भएं इनि च्यारोंविषै 
तीन दोय एकका उदय हो है पीछे च्यारथोंका अभाव हो है बहुरि 
क्रोधादि च्यारयों कषायनिविषै एकेकाल एकहीका उदय हो है। 
इनि कपायनिके परस्पर कारणकार्यपनौ है। क्रोधषकरि मानादिक 
हो जाय मानकरि क्रोधादिक हो जाय तातें काहकाल भिन्नता 
भासे काहकाल न भासे है ऐसे कपायरूप परिणमन जानना । 
बहुरि चारित्रमोहहीके उदयतें नोकषाय होय है तहां हाख॒का 
उदयकरि कहीं इष्टपनो मानि प्रफुछित हो है हर्ष माने है बहुरि 
रतिका उदयकरि काह॒कों इष्ट मानि प्रीति करे है तहां आसक्त हो 
है । बहुरि अरतिका उदयकरि काहूकों अनिष्ट मानि अप्रीति करे 
है तहां उद्देगरूप हो है | बहुरि शोकका उदयकरि कहीं अनिष्ट- 
पनी मानि दिलगीर हो है विषाद मने है। बहुरि भयका 
उदयकरि किसीकों अनिष्ट मानि तिसतें डरे है वाका संयोग न 
चाहै है । बहुरि जुगुप्साका उदयकरि काहू पदार्थकों अनिष्ट मानि 
ताकी घृणा करे है वाका वियोग चाहै है । ऐसे ए हास्यादिक 
छह जानने । बहुरि वेदके उदयतें याक्रे कामपरिणाम हो है तहां 
सत्रीवेदके उदयकरि पुरुषसों रमनेकी इच्छा हो है पुरुषवेदके 
उदयकरि ख्रीसों रमनेकी इच्छा हो है नर्पुंसंकवेदके उदयकरि 
युगपत्‌ दोऊनिरसों रमनेकी इच्छा हो है ऐसें ए नव तो नो कपाय 
हैं । क्रोधादिसारिखे बलवान ए नाहीं तातें इनिक्रों ईषतकपाय 
कहें हैं | यहां नोशद् ईषत्वाचक जानना । इनिका उदय तिनि 

क्रोधादिकनिकी साथि यथासंभव हो है। ऐसे मोहके उदयतें 
मिथ्यात्व वा कषायभाव हो हैं सो एही संसारके मूल हैं । इनि- 
ड्ीकरि वतंमानकालविषै जीव दुखी है अर अगामी कर्मबंधनके 
भी कारन एही हैं। बहुरि इनिहीका नाम राग द्वेष मोह है । 
तहां मिथ्यात्वका नाम मोह है जातैं तहां सावधानीका अभाव है | 
बहुरि मायालोमकषाय अर हास्य रति तीन वेदनिका नाम राग 
है । जातैं तहां इष्बुद्धिकरि अनुराग पाइए है। बहुरि क्रोषमान- 
कृषाय अर अरति शोक भय जुग़ुप्सानिका नाम द्वेष है जातें 
तहां अनिष्टबुद्धिकरिं द्वेष पाइए है । बहुरि सामान्यपने सबहीका 
नाम मोह है । जांतें इनिविषै सर्वत्र असावधानी पाइए है । बहुरि 
अतरायके उदयतें जीव चाहै सो न होय । दान दिया चाहे देय 
न सके । वस्तुकी प्राप्ति चाहे सो न होय । भोग किया चाहै सो 
न होय । उपभोग किया चाहे सो न होय । अपनी ज्ञानादि 
शक्तिकों प्रयद किया चाहे सो प्रगग न होय--ऐसें अतरायके 
उदयतें चाह सो होय नाहीं। बहुरि तिसद्दीका क्षयोपशमर्ते 
किंचिन्मात्र चाह्मा भी हो # है चाहिये तो बहुत है परंतु किंचिन्मात्र 
चाह्या हुआ होय है । बहुत दान देना चाहे है, परन्तु थोड़ा ही 
दान देय सकै है। बहुत लाभ चाहे है परन्तु थोड़ा ही छाम हो 
है । ज्ञानादिक शक्ति प्रगट हो है तहां भी अनेक बाह्य कारन 
चाहिए। या प्रकार धातिकर्मनिके उदयतें जीवकै अवस्था हो 
है। बहुरि अधातिकर्मनिविषै वेदनीयके उदयकरि शरीरविषै बाह्य 
सुख दुःखका कारन निपजे है । शरीरवबिषे आरोग्यपनो रोगीपनो 
झतक्तिवानपनो दुबेलपनों इत्यादि अर क्षुषा तृषा रोग खेद 

पीड़ा इत्यादि सुख दुःखंनिके कारन हो हैं। बहुरि बाक्षविषै 
सुहावना ऋतु पवनादिक वा इश्टल्ली पुत्रादिक वा मित्र धनादिक 
अमुहावना ऋतु पवनादिक वा अनिष्टस्री पुत्रादिक वा शत्रु 
दरिद्र बध बंधनादिक खुखदुःखके कारन हो हैं। ए बाश्चकारन 
कहे तिनिविषै केई कारन तौ ऐसे हैं जिनिके निमित्तसों शरीरकी 
अवस्था ही सुखदुःखकौं कारन हो है अर वे ही सुख- 
दुःखकी कारण हो है। बहुरि केई कारन ऐसे हैं जे आप ही सुख- 
दुःखकौं कारन हो हैं ऐसे कारनका मिलना वेदनीयके उदयतं 
हो है। तहां सातावेदनीयतें सुखके कारन हो हैं अर असाता- 
वेदनीयतें दुःखके कारन मिलें। सो यहां ऐसा जानना-- ए कारन दी 
तो सुखदुःखकों उपजाबै नाहीं आत्मा मोहकर्मका उदयतें आप 
सुखदुःख माने है। तहां वेदनीयकर्मका उदयके अर मोहकर्मका 
उदयकै ऐसा ही संबंध है । जब सातावेदनीयका निपजाया बाह्य 
कारन मिले तब तो सुखमाननेरूप मोहकर्मका उदय होय अर 
जब असातावेदनीयका निपजाया बाह्यकारन मिले तब दुःखमानने- 
रूप मोहकर्मका उदय होय । बहुरि एक ही कारन काहकों सुखका 
काहकों दुःखका कारन हो है। जैसे काहके सातावेदनीयका 
उदय होतें मिल्या जैसा वख॑ सुखका कारन हो है तैसा ही वसल 
काहकों असातावेदनीयका उदय होतें मिल्या सो दुःखका कारन 
हो है तातें बाक्षवसत्ु सुखदुःखका निमित्तमात्र ही है। सुख 
दुःख हो है सो मोहके निमित्ततैं हो है। निर्मोही मुनिनिके 
अनेक ऋद्धिआदि परीसहादि कारन मिलें तो भी सुख दुःख न 
उपजै । मोही जीवके कारन मिले वा विनाकारन मिले भी अपने 

संकल्पदीतें सुखदुःख हुवा ही करे है। तहां- भी तीजमोदीके 
जिस कारनकों मिले तीत्र सुखदुःख होय तिसदी कारनकों मिलें 
मंदमोदीके मंद सुखदुःख होय । तातैं सुखदुःखका मूल बलवान 
कारन मोहका उदय है। अन्यवस्तु हैं सो बलवान कारन नाहीं । 
परंतु अन्यवस्तुकै अर मोही जीवके परिणामनिके निमित्तनैमित्ति- 
' ककी मुख्यता पाइए है। ताकरि मोहीजीव अन्य वस्तुद्दीकों सुख- 
दुःखका कारन माने है। ऐसें वेदनीयकरि सुखदुःखका कारन 
निपजै है बहुरि आयुकर्मके उदयकरि मनुष्यादिपयोयनिकी खिति 
रहै है। यावत्‌ आयुका उदय रहै तावत्‌ अनेक रोगादिक कारन 
मिले शरीरसों संबंध न छूटे । बहुरि जब आयुका उदय न होय 
तब अनेक उपाय किए भी शरीरसों संबंध रहै नाहीं, तिसहीकाल 
आत्मा अर शरीर जुदा होय। इस संसारविषे जन्म जीवन 
मरनका कारन आयुकर्म ही है । जब नवीन आयुका उदय होय 
तब नवीनपयौयविषै जन्म हो है। बहुरि यावत्‌ आयुका उदय 
रहै तावत्‌ तिस पर्यायरूप प्राणनिके धारनतैं जीवना हो है। 
बहुरि आयुका क्षय होय तब तिस पयोयरूप प्राण छूटनेंतें मरण 
हो है । सहज ही ऐसा आयुकर्मका निमित्त है और कोई 
उपजावनहारा क्षपावनहारा रक्षाकरनेहारा है नाहीं ऐसा निश्चय 
करना । बहुरि जैसें नवीन वस्त्र पहरे कितेंक काल पहरें रहे 
पीछे ताकीं छोड़ि अन्यवसत्र पहरै तैसे जीव नवीन शरीर धरे 
कितेक काल धरें रहे पीछे ताकों छोड़ि अन्य शरीर परे है। तातें 
शरीरसंबंधअपेक्षा जन्मादिक हैं जीव जन्मादिरहित नित्य ही है। 
तथापि मोदी जीवके अतीत अनागतका विचार नाहीं तातैं पर्याय- 

प्रयोय मात्र ही अपना अस्तित्व मानि पयोयसंबंधी कार्यनिविषे ही 
तत्पर होय रघ्या है। ऐसें आयुकरि पयोयकी स्थिति जाननी । 
बहुरि नामकर्मकरि यह जीव मनुष्यादिगतिनिविषे प्राप्त हो है 
तिस परयोयरूप अपनी अवस्था हो है । बहुरि तहां तरस ख्थावरांदि 
विशेष निपजै हैं । बहुरि तहां एकेंद्रियादि जातिकों घारे है। इस 
जातिकर्मका उदयके अर मतिज्ञानावरणका क्षयोपशमके निमित्तने- 
मित्तिकपना जानना जैसा क्षयोपशम होय तैसी जाति पावै । बहुरि 
शरीरका संबंध हो है तहां शरीरके परमाणू अर आत्माके प्रदेश- 
निका एक बंधान हो है अर संकोच विस्ताररूप होय शरीरप्रमाण 
आत्मा रहै है। बहुरि नोकर्मरूप शरीरविषै अंगोपागांदिकका 
योग्य स्थान परिमाण लिए हो है । इसहीकरि स्पशेन रसन आदि 
द्रव्यइंद्रिय निपजैं हैं वा हृद्यथ्ानविषे आठ पांखड़ीका फूल्या- 
कमलकै आकार द्रव्यमन हो है । बहुरि तिस शरीरहीविषे आका- 
रादिकका विशेष होना अर वर्णादिकका विशेष होना अर स्थूल- 
सूक्ष्मत्वादिकका होना इत्यादि कार्य निपजै है सो ए शरीररूप 
परणए परमाणु ऐसे परिणमैं है। बहुरि श्वासोच्छूस वा खर 
निपजें हैं सो ए भी पुद्ूलके पिंड हैं. अर शरीरकों एक बंधानरूप 
हैं । इनविषे भी आत्माके प्रदेश व्याप्त हैं । तहां श्वासोच्छास तौ 
पवन है सो जैंस आहारकों अहे नीहारकी निकासे तब ही जीवनो 
होय तैसें बाह्मपवनकों ग्रहै अर अभ्यंतरपवनकों निकासे तब ही 
जीवितव्य रहै । तातैं श्वासोच्छूस जीवितव्यका कारन है। इस 
शरीरविषै जैसें हाड़ मांसादिक हैं तेंसें ही पवन जानना । बहुरि 
जैसें हस्तादिकसों काये करिए तेंसें ही पवनतें काये करिए है। 

मुखमैं आस घरया ताकों पवनतैं निगलिए है मलादिक पवनतें हीं 
बाहरि काढ़िए है तेसें ही अन्य जानना । बहुरि नाड़ी वा वायुरोग 
वा बायगोला इत्यादि ए पवनरूप शरीरके अंग जानने । बहुरि 
खर है सो शब्द है, सो जैसे बीणाकी तांतिकूं हलाए भाषारूपहोने 
योग्य पुद्दलस्कंध हैं ते साक्षर वा अनक्षर शब्दरूप परिणमै हैं 
तैसें तालवा होठ इत्यादि अंगनिकों हिलाएं भाषापयाप्तिविषै ग्रहे 
पुदल्स्कंध हैं ते साक्षर वा अनक्षर शब्दरूप परिणमै हैं । बहुरि 
शुभ अशुभ गमनादिक हो हैं। इहां ऐसा जानना जेसें दोयपुरुषनिके 
इकदंडी बेड़ी है। तहां एक पुरुष गमनादि किया चाहै अर 
दूसरा भी गमनादि करे तो गमनादि होय सक । दोऊनिविषै एक 
बैठि रहे तो गमनादि होय सके नाहीं अर दोऊनिविषे एक बलवान 
होय तौ दूसरेकों भी घीसि ले जाय तैसं आत्माके अर शरीरादिक- 
रूप पुद्लके एवक्षेत्रावगाहरूप बंधान है तहां आत्मा हलन- 
चलनादि किया चाहे अर पुद्ल तिस शक्तिकरि रहित हुवा हलन 
चलन न करे वा पुहलविषै शक्ति पाइए है आत्माकी इच्छा नः 
होय तो हलूनचलनादि न होय सके। बहुरि इनिविषे पुद्ल बलवान 
होय हाले चाले तो ताकी साथि विना इच्छा भी आत्मा आदि, 
हाले चाढे। ऐसे हलून चलनादि होय सके | बहुरि याका अपजस- 
आदि (!) बाह्य निमित्त बने है। ऐसे ए काये निपजे हैं, तिनिकरि 
मोहके अनुसार आत्मा सुखी दुःखी भी हो है। नामकर्मके उदयतें 
खयमेव ऐसे नानाप्रकार रचना हो है और कोई करनहारा 
नाहीं है । बहुरि तीयैकरादि प्रकृति यहां हैं ही नाहीं। बहुरि 
गोन्रकर्मकरि ऊंचा नीचाकुलूविषै .उपजना हो है. तहां अपना: 


दे 


अधिकद्दीनपना प्राप्त हो है मोहके निमिततें तिनिकरि आत्मा 
सुखी दुखी भी हो है । ऐसे अधातिकर्मनिका निमित्ततें अबरवा हो 
है। या प्रकार इस अनादि संसारविषे घाति अघातिक कर्मनिका 
उदयके अनुसार आत्माके अवखा हो है सो हे भव्य अपने अंत- 
रंगविषै विचारि देखि ऐसे ही है कि नाहीं सो ऐसा विचार किए 
ऐसा द्वी प्रतिमासे है। बहुरि जो ऐसे है तो तू यह मानि मेरे 
अनादि संसाररोग पाइए है, ताके नाशका मोकों उपाय करना। 
इस बिचारतैं तेरा कल्याण होगा । 


इति श्रीमोक्षमार्गप्रकाशक नाम शासत्रविष संसार अवश्थाका 
निरूपक द्वितीय अधिकार सम्पूर्ण भया ॥ १ ॥ 


दोहा । 

सो निजभाव सदा सुखद, अपनों करो प्रकाश ॥ 

जो बहुविधि भवदुखनिको, करि है सत्तानाश ॥ १॥ 

अथ इस संसारअवस्थाविषै नानाप्रकार दुःख हैं तिनिका 
वर्णन करिए है--जातैं जो संसारविषे भी सुख होय तौ संसार 
मुक्त होनेका उपाय काहेकों करिए। इस संसारविषे अनेक दुःख 
हैं, तिसहीतें संसारतें मुक्त होनेका उपाय कीजिए है। बहुरि 
जैसे वैध है सो रोगका निदान अर ताकी अवखाका वर्णनकरि 
रोगीकीं संसाररोगका निश्चय कराय पीछे तिसका इलाज करनेकी 
रुचि करावे है. तैसें यहां संसारका निदान वा ताकी अवख्वाका 
वर्णनकरि संसारीकीं संसार रोगका निश्चय कराय अब तिनिका 
उपायकरनेकी रुचि कराइए है। जैसे रोगी रोगतें दुखी होय 
रशा है परंतु ताका मूलकारण जानें नाहीं सांचा उपाय जाने नाहीं 

जर दुःख भी सक्षा जाय नाहीं तब आपको भासे सो द्वी उपाय करे 
तातें दुःख दूरि होय नाहीं । तब तड़फि तड़फि परवशहुवा तिनि 
दुःखनिकों सहै है। याकों यहां दुःखका मूलकारन बताइए अर 
दुःखका खरूप बताइए अर तिनि उपायनिकूं झूठे दिखाइए तो 
सांचे उपाय करनेकी रुचि होय तातें यह वर्णन इहां करिये है । 
तहां सर्व दुःखनिका मूलकारन मिथ्यादशन अज्ञान असंयम है । 
जो द्शनमोहके उदयतें भया अतत्त्वश्रद्धान मिथ्यादशन ताकरि 
यस्तुखरूपकी यथार्थ प्रतीति न होय सके है अन्यथा प्रतीति हो 
है। वहुरि तिस मिथ्यादशैनहीके निमित्ततें क्षयोपशमरूपज्ञान 
है सो अज्ञान हो रक्षा है। ताकरि यथार्थ वस्तुखरूपका जानना 
न हो है अन्यथा जानना हो है। बहुरि चरित्रमोहके उदयरतें 
अया कृषायभाव ताका नाम असंयम है ताकरि जैसा वस्तुका 
खरूप है तैसा नाहीं प्रवर्ते है अन्यथा प्रवर्त है। ऐसें ये मिथ्या- 
दर्शनादिक हैं तेई सर्व दुःखनिका मूलकारन हैं । कैसे सो 
दिखाइए है-मिथ्यादशनादिककरि जीव॑कै खपरविवेक नाहीं होय 
सके है एक आप आत्मा अर अनंत पुद्वलूपरमाणुमय शरीर 
इनिका संयोगरूप मनुष्यादिपयाय निपजे है तिस पयोयहीकों 
आपो माने है । बहुरि आत्माका ज्ञानदर्शनादि खभाव है ताकरि 
किंचित्‌ जानना देखना हो है। अर कर्मउपाधितैं भए ्रोधादिक- 
भाव तिनिरूप परिणाम पाइए है। बहुरि शरीरका स्पर्श रस गंध 
वर्ण खमाव है सो प्रगट है अर स्थूल कृषादिक होना वा स्पर्शो- 
दिकका पलटना इत्यादि अनेक अवस्था हो है। इन सबनिकों 
अपना खरूप जाने है। तहां ज्ञानद्शनकी भदृत्ति इंद्रिय मनके 


89 
द्वारा हो है.तातें यह मानै है. त्वचा जीम नासिका नेत्र कान 
मन ए मेरे अंग हैं। इनिकरि मैं देखों जानों हों ऐसी मानितें 
इंद्रियनिविषै प्रीति पाइएं है। बहुरि मोहके आवेशरते तिनि 
इंद्रियनिके द्वारा विषम ग्रहणकरनेकी इच्छा हो है। बहुरि 
तिनिविषै इनिका अहण भए तिस इच्छाके मिटनेंतें निराकुल हो 
है तब आनंद माने है। जैसे कूकरा हाड़ चावै ताकरि अपना 
लोही निकसे ताका खाद लेय ऐसे माने यह हाड़का खाद है । 
तैसें यह जीव विषयनिकों जाने ताकरि अपना ज्ञान प्रवर्तते ताका 
खाद लेय ऐसे माने यह विषयका खाद है सो विषयमें तो खाद है 
नाहीं, आप ही इच्छाकरी थी आप ही जानि आप ही आनंद मान्या। 
परंतु मैं अनादि अनंत ज्ञानखरूप आत्मा हों, ऐसा निःकेवल- 
ज्ञानका तौ अनुभवन है नाहीं । बहुरि मैं नृत्य देख्या राग सुन्या 
'कूल संध्या कक जान्या मोकौं यह जानना इस प्रकार ज्षेयमिश्रित 
ज्ञानका अनुभवन है ताकरि विषयनिकरि ही प्रधानता भासे है। 
ऐसे इस जीवकै मोहके निमित्ततैं विषयनिकी इच्छा पाइए है सो 
इच्छा तो त्रिकालवर्त्ता सर्वविषयनिके ग्रहण करनेकी है मैं सर्वकों 
स्पर्शी सर्वकों खादों सर्वकों सूंघों सर्वकों देखों सर्वकों सुनों सर्वकों 
जानों सो इच्छा तो इतनी है अर शक्ति इतनी ही है जो इंद्विय- 
निके सन्‍्मुख भया वतंमान स्पर्श रस गंध वर्ण शब्द तिनिविषे 
काहकों किंचिन्मात्र ग्है वा सरणादिकतें मनकरि किछू जाने सो 
भी बाह्य अनेक कारन मिले सिद्ध होय । तातें इच्छा कबहूं पूरन 
होय नाहीं । ऐसी इच्छा तो केवलज्ञान भएँ संपूणे होय। क्षयो- 
पशमरूप इंद्रियकरि तो इच्छा पूर्ण होय नाहीं तातें मोहके 

निमित्ततें इंद्रियनिके अपने अपने विषय ग्रहणकी निरंतर इच्छा 
रहिबो ही करे ताकरि आकुलित हुवा दुःखी हो रश्या है। ऐसा 
दुःखी हो रह्मा है जो एक कोई विषयका अहणके अर्थि अपना 
मरनको भी नाहीं गिने है । जैसे हाथीके कपटकी हथनीका शरीर 
स्पर्शनेकी अर मच्छकै बड़सीकै लग्या मांस खादनेकी अर अमरकै 
कमलसुगंध सूंघनेकी अर पतंगके दीपकका वणे देखनेकी अर 
हिरणकै राग सुननेकी इच्छा ऐसी हो है जो तत्कारू मरन भांसे 
तो भी मरनकों गिने नाहीं विषयनिका अहण करे । जांतें मरण 
होनेंतें इंद्रियनिकरि विषयसेवनकी पीड़ा अधिक भासे है। 
इनि इंद्वियनिकी पीड़ाकरि सर्व जीव पीड़ितरूप निर्विचार होय 
जैसे कोऊ दुखी पर्वततें गिरि पड़े तैंसें विषयनिविषे झंपापात ले 
हैं| नानाकष्टकरि धनकों उपजाबैं ताक विषयके अर्थि खोबैं । 
बहुरि विषयनिके अर्थि जहां मरन होता जाने तहां भी जाय 
नरकादिकको कारन जे हिंसादिक काये तिनिकों करें वा क्रोधादि 
कषायनिकों उपजावैं सो कहा करें इंद्रियनिकी पीड़ा सही न जाय 
तातें अन्य विचार किछू आवता नाहीं। इस पीड़ाहीकरि पीड़ित 
भए इंद्रादिक हैं ते भी विषयनिविषे अति आसक्त हो रहे हैं । 
जैसे खाजि रोगकरि पीड़ित हुवा पुरुष आसक्त होय खुजाबे है 
पीड़ा न होय तो काहेकों खुजांबे, तेंसें इंद्रियरोगकरि पीड़ित भए 
इंद्रादिक आसक्त होय विषय सेवन करें हैं। पीड़ा न होय तो 
काहेकों विषय सेवन करें ! ऐसे ज्ञानावरण दश्शनावरणका क्षयो- 
पशमतें भया इंद्रियादिजनित ज्ञान है सो मिथ्यादशनादिकके 
निमित्ततं इच्छासहित होय दुःखका कारन भया है। अब इस दुःख 
दूरि होनेका उपाय यह जीव कहा करे है सो कहिए है,--- 
५ 

इंद्रियनिकरि विषयनिका अहण भए मेरी इच्छा पूरन होय 
ऐसा जानि प्रथम तो नानाप्रकार भोजनादिकनिकरि हइद्वियनिकों 
प्रबल करे है अर ऐसें ही जाने है जो इंद्रिय प्रबल रहें मेरे विषय 
ग्रहणकी शक्ति विशेष हो है। बहुरि तहां अनेक बाह्यकारन 
चाहिए है तिनिका निमित्त मिलावै है । बहुरि इंद्रिय हैं ते विष- 
यकों सन्‍्मुख भएं ग्रहैं ताते अनेक बाह्य उपायकरि विषयनिका 
अर इंद्वियनिका संयोग मिलाबै है नानाप्रकार वस्तादिकका वा 
भोजनादिकका वा पृष्पादिकका वा मंदिर आभूषणादिकका वा 
गायक वादित्रादिकका संयोग मिलावनेके अर्थि बहुत खेदखिन्न 
हो है । बहुरि इन इंद्रियनिके सनन्‍्मुख विषय रहै तावत्‌ तिस- 
विषयका किंचित्पष्ट जानपना रहे । पीछें मनद्वारै स्मरणमात्र रहता 
जाय । काल्व्यतीत होते सरण भी मंद होता जाय तातें तिनि- 
विषयनिकों अपने आधीन राखनेका उपाय करे। अर शीत्र शीघ्र 
तिनिका अहण किया करे बहुरि ईंद्रियनिके तो एककालविषै एक 
विषयहीका अहण होय॑ अर यह बहुत बहुत ग्रहण किया चाहे, 
तातें आखता होय शीघ्र शीघ्र एक विषयकों छोड़ि औरकों ग्रहै । 
बहुरि वाकौं छोड़ि औरकों गहै | ऐसें हापटा मारे है | बहुरि जो 
उपाय याकों भासे है सो करे है सो यह उपाय झूठा है। जातें 
प्रथण तो इनि सबनिका ऐसें ही होना अपने आधीन नाहीं, 
महाकठिन है। बहुरि कदाचित्‌ उदयअनुसारि ऐसे ही विधि मिले 
तो इंद्रियनिकों प्रबल किए किछू विषयग्रहणकी शक्ति बचे नाहीं । 
यह शक्ति तो ज्ञानदर्शन बे बैबे । सो यह कर्मका क्षयोपशमके 


१ उत्तावला. २ बदनेपर. ३ बड़े. 

आधीन है | किसीका शरीर पृष्ट है ताकैं ऐसी शक्ति घाटि देखिए 
है । काहकेँ शरीर दुर्बल है ताकैं अधिक देखिए है। तातें 
भोजनादिककरि इंद्विय पुष्ट किए किछू सिद्धि है नाहीं। कषायादि 
घटनेंतें कर्मका क्षयोपशम भए ज्ञानदर्शन बंधे तब विषयग्रहणकी 
शक्ति बषै है । बहुरि विषयनिका संयोग मिलावे सो बहुतकाल- 
ताई रहता नाहीं अथवा सर्व विषयनिका संयोग मिलता ही नाहीं। 
तातैं यह आकुलता रहिबो ही करे । बहुरि तिनिविषयनिकों अपने 
आधीन राखि शीघ्र शीघ्र अहण करें सो वे आधीन रहते नाहीं । 
वे तौ जुदे द्वव्य अपने आधीन पारिणमे हैं, वा कर्मोदयके 
आधीन हैं । सो ऐसा कर्मका बंध यथायोग्य शुभभाव भए होय । 
फिर पीछे उदय आवे सो प्रत्यक्ष देखिए है। अनेक उपाय करतें 
भी कर्मका निमित्त विना सामओ मिले नाहीं। बहुरि एक विषयकों 
छोड़े अन्यका अहणकों ऐसें हापटा मारै है सो कहा सिद्ध हो है । 
जैसे मणकी भूखवालेकों कण मिल्या तो भूख कहा मिटे, तैसें 
सर्वका अहणकी जाकें इच्छा तके एक विषयका अहण भए 
इच्छा केसे मिटे? इच्छा मिटे विना खुख होता नाहीं । तातैं यह 
उपाय झूठा है।कोऊ पूछे कि इस उपायतें केई जीव सुखी होते 
देखिए है सर्वथा झूंठ केसे कहो हो ताका समाधान,--- 

सुखी तो न हो है अमतें सुख माने है। जो सुखी भया तो अन्य 
विषयनिकी इच्छा कैसें रहेगी। जैसे रोग मिट्रे अन्य औषध 
काहेकों चाहे तेसें दुःखमिटे अन्य विषयकों काहेकों चाहे | तातें 
विषयका अहणकरि इच्छा थँमि जाय तौ हम सुख माने, सो तो 
यावत्‌ जो विषय अहण न होय तावत्‌ काल तो तिसकी इच्छा 

रहै अर जिससमय ताका अहण भया तिस ही समय अन्यविषय 
अहणकी इच्छा होती देखिए है तो यह सुख मानना कैसे है जैसे 
कोऊ महा क्षुधावान्‌ रंक ताकों एक अन्नका कण मिल्या ताका 
भक्षणकरि चैन मारने तैसें यह महातृष्णावान्‌ याकों एक विषयका 
निमित्त मिल्या ताका ग्रहणकरि सुख माने है । परमार्थतैं सुख है 
नाहीं । फोऊ कहे जैसें कणकणकरि अपनी भूख मेटे तैसें एक 
एक विषयका ग्रहणकरि अपनी इच्छा पूरण करे ता दोष कहा ! 
ताका समाधान,-- 

जो कण भेले होंय तौ ऐसें ही माने, परंतु जब दूसरा कण मिल 
तब तिस कणका निर्गमन होय जाय तो कैसें भूख मिट । तेस ही 
जाननेविबे विषयनिका अहण भेले होता जाय तौ इच्छा पूरन 
होय जाय परंतु जब दूसरा विषय गअहण करे तब पूर्वविषय अहण 
किया था ताका जानना रहे नाहीं, तो कैसे इच्छा पूरन होय ! 
इच्छा पूरन भए बिना आकुलता मिटे नाहीं। आकुल्ता मिटे 
विना सुख कैसें कल्या जाय | बहुरि एक विषयका अहण भी 
मिथ्यादर्शनादिकका सद्भावपूर्वक करे है। तातें आगामी अनेक 
दुखका कारन कर्म बंपै है। जातें यह वत्तेमानविषे सुख नाहीं 
आगामी सुखका कारन नाहीं तातें दुःख ही है । सोई प्रवचनसार- 
विषै कह्मा है, 


“सपरं बाधासहिदं बुच्छीण वंधकारणं विसम॑। 

ज॑ इंदिएहिं लद्धं त॑ं सोक्‍्ख दुक्खमेव वद्धाधा(?) ॥१॥ 

जो इंद्रियनिकरि पाया सुख सो पराधीन है बाधासहित है 
विनाशीक है बंधका कारण है सो ऐसा सुख तैसा दुःख ही है। 

ऐसें इस संसारीकरि किया उपाय झूठा जानना | तो सांचा उपाय 
कहा ? जब इच्छा तो दूरि होय अर सर्व विषयनिका युगपत्‌ 
ग्रहण रक्मा करे तब यह दुख मिटै । सो इच्छा तो मोह गए 
मिट और सबका युगपतगहण केवलज्ञान भए होइ। सो इनका 
उपाय सम्यग्दशनादिक है सोई सांचा उपाय जानना । ऐसें तौ 
मोहके निमित्ततें ज्ञानावरण दर्शनावरणका क्षयोपशम भी दुःख- 
दायक है ताका वर्णन किया । इहां कोऊ कहै, ज्ञानावरण द्श- 
नावरणका उदय॑तैं जानना न भया ताकूं दुःखका कारण कहो 
क्षयोपशमकों काहेकों कहो । ताका समाधान ,--- 


जो जानना न होना दुःखका कारन होय तौ पुद्वलके भी 
दुःख ठहरै । तातें दुःखका मूलकारण तो इच्छा है सो इच्छा 
क्षयोपशमहीतैं हो है, तातें क्षयोपशमकों दुःखका कारन कद्या 
है परमार्थतें क्षयोपशम भी दुःखका कारन नाहीं। जो मोहतें 
विषयग्रहणकी इच्छा है सोई दुःखका कारन जानना । बहुरि 
मोहका उदय है सो दुःखरूप ही है। कैसें सो कहिए है,--- 

प्रथम तो दर्शनमोहके उदयतें मिथ्यादर्शन हो है ताकरि जैसे 
याके श्रद्धान है, तेसें तो पदार्थ है नाहीं जैसें पदार्थ है तैसें यह माने 
नाहीं, तातैं याके आकुलता ही रहे । जैसे बाउलाकों काहने वस्त्र 
पहराया | वह बाउला तिस वस्रकों अपना अंग जानि आपकूं अर 
शरीरकों एक माने । वह वस्र पहरावनेवालैके आधीन है, सो वह 
कबह फोर, कबहू जोरे, कबहू खोंसे, कबह नवा पहरावै इत्यादि 
चरित्र करै। यह बाउलां तिसकी अपनें आधीन मानें वाकी पराधीन 
क्रिया होइ तातें महाखेदखिन्न द्वोय तैसें इस जीवकों कर्मोदयनें 

शरीरसंबंध कराया | यह जीव तिस शरीरकों अपना अंग जानि 
आपकी जर शरीरको एक मानें, सो शरीर कर्मके आधीन कबहू 
कृष होय कबहू स्थूल होय कबह नष्ट होय कबहू नवीन निपजे 
इत्यादि चरित्र होय | यह जीव तिसकों आपके आधीन जाने 
वाकी पराधीन क्रिया होय तातेँ महाखेदखिन्न हो है । बहुरि जैसें 
जहां बाउला तिष्ठे था तहां मनुप्य घोटक धनादिक कहींतें आनि 
उतरैं यह बाउछा तिनकों अपने जानें । वे तो उनहीके आधीन 
कोऊ आवै कोऊ जाँवि कोऊ अनेक अवस्थारूप परिणम | यह 
बाउला तिनकौं अपने आधीन मानें उनकी पराधीन क्रिया होइ 
तब खेदखिन्न होइ । तैंसें यह जीव जहां पयोय धरे तहां खयमेव 
पुत्र धोटक धनादिक कहींतें आनि ग्राप्त मएँ, यह जीव तिनिकों 
अपने जानें सो वे ता उनहीके आधीन कोऊ आंवबैं कोऊ जावें 
क्रोऊ अनेक अवस्थारूप परिणमैं । यह जीव तिनकों अपने 
आधीन माने उनकी पराधीन क्रिया होइ तब खेदखिन्न होय । 
इहां फोऊ कहे काहकालविषै शरीरकी वा पुत्रादिककी इस जीवकै 
आधीन भी तो क्रिया होती देखिए है तब तो सुखी हो है। 
ताका समाधान,--- 

शरीरादिककी भवितव्यकी अर जीवकी इच्छाकी विधि मिले 
कोई एक प्रकार जैसे यह चाहे तैसें परिणमैं तातें काह 
कालविषै वाहीका विचार होते खुखकी सी आभासा होइ परंतु 
सर्व ही तौ सर्वप्रकार यह चाहे तेसेँ न परिणमैं । ताँतें अभिषाय- 
विष तो अनेक आकुलता सदाकाल रहबो ही करे । बहुरि कोई 
कालबिषे कोई प्रकार इच्छाअनुसारि परिणमता देखिकरि 

यह जीव शरीर पुत्रादिकविषे अहंकार ममकार करे है। सो इस 
बुद्धिकरि तिनिके उपजावनेकी वा बधावनेकी वा रक्षा करनेकी 
चिंताकरि निरंतर व्याकुल रहै है। नानाप्रकार कष्ट सहकरि भी 
तिनिका मढा चाहे है। बहुरि जो विषयनिकी इच्छा हो है 
कषाय हो है बाह्य सामअीविषे इष्ट अनिष्टपनों माने है उपाय 
अन्यथा करे है सांचा उपायकों न श्रद्धशें है अन्यथा कल्पना 
करे है सो इनि सबनिका मूलकारन एक मिथ्यादशन है । याका 
नाश भए सबनिका नाश होइ जाय तातें सब दुखनिका मूछ यह 
मिथ्यादशन है । बहुरि इस मिथ्यादशनके नाशका उपाय भी 
नाहीं करे है। अन्यथा श्रद्धानकों सत्यश्रद्धान माने उपाय काहेकों 
करे । बहुरि संज्ञी पंचेंद्रिय कदाचित्‌ तत्त्वनिश्चय करनेका उपाय 
विचारे । तहां अभाग्यतैं कुदेव कुगुरु कुशाख॒का निमित्त बने तो 
अतत्त्वश्रद्धान पुष्ट होइ जाय | यह तो जाने इनतैं मेरा भछा 
होगा, वे ऐसा उपाय करें जाकरि यह अचेत होय जाय । वस्तु- 
खरूपका विचार करनेका उद्यमी भया सो विपरीत विचारविषे 
हृढ होह जाय । तब विषयकषायकी वासना बधनेंतें अधिक दुःखी 
होय । बहुरि कदाचित्‌ सुदेव सुगुरु सुशाखका भी निमित्त बनि 
जाय तो तहां ठिनिका निश्चय उपदेशकों तो श्रद्धहै .नाहीं 
व्यवहारश्रद्धानकरि अतत्त्वश्रद्धानी ही रहै |तहां मंदकषाय वा 
विपय इच्छा घंटे तो थोरा दुखी होय पीछे बहुरि जैसाका तैसा 
होइ जाय । ताते यह संसारी उपाय करै सो.भी झूठा ही होय 4 
बहुरि इस संसारीक एक यह उपाय है जो आपके जैसा अद्धान है 
तैसें पदार्थनिकों परिणमाया चाहें सो वे परिणमै तो याका सांचा 

श्रद्धान होइ जाय। परंतु अनादिनिधन वस्तु जुदे जुदे अपनी 
मयांदा लिये परिणमै हैं| कोऊ कोऊकै आधीन नाहीं। कोऊ 
किसीका परिणमाया परिणमै नाहीं । तिनिकों परिणमाण चाहै 
सो उपाय नाहीं । यह तौ मिथ्यादशन ही है। तौ सांचा उपाय 
कहा है? जैसे पदार्थनिका खरूप है तैसें श्रद्धान होइ तौ सर्व दुःख 
दूरि होइ जाय। जैसें कोऊ मोहित होय मुरदाकों जीवता माने वा 
जिवाया चाहै सो आप ही दुखी हो है | बहुरि वाकौं मुरदा मानना 
अर यह जिवाया जीवेगा नाहीं ऐसा मानना सो ही तिस दुःख 
दूरि होनेका उपाय है । तैसें मिथ्यादष्टी होह पदार्थनिकों 
अन्यथा मानें अन्यथा परिणमाया चाहै ती आप ही दुखी हो है । 
बहुरि उनकौं यथार्थ मानना, अर ए परिणमाए अन्यथा परिणमेंगे 
नाहीं; ऐसा मानना सो ही तिस दुःखके दूरि होनेका उपाय है। 
अमजनित दुःखका उपाय अम दूरि करना ही है। सो अम दूरि होनेतें 
सम्यकश्रद्धान होय सो ही सत्य उपाय जानना। बहुरि चारित्रमोहके 
उदयतें क्रोधादि कषायरूप वा हास्थादि नोकषायरूप जीवके 
भाव हो हैं । तब यह जीव क्लैशवान्‌ होइ दुखी होता संता विहल 
होश नाना कुकार्यनिविषै प्रवर्तें है। सोई दिखाइए है-जब याकै 
क्रोधकषाय उपजे, तब अन्यका बुरा करनेकी इच्छा होइ । बहुरि 
ताकेआर्थि अनेक उपाय विचार । मरमच्छेद गालीपदानादिरूप वचन 
बोले । अपने अगनिकरि वा शख्पाषाणादिकरि घात करे | अनेक 
कष्ट सहनेकरि वा धनादि ख्च॑नेकरि वा मरणादिकरि अपना भी 
बुरा करि अन्यका बुरा करनेका उद्यम करे अथवा औरनिकरि 
बुरा होता जाने तो औरनिकरि बुरा कराबे । बाका खयमेव बुरा 

होय तौ अनुमोदना करे। वाका बुरा भए अपना किछू भी प्रयोजन- 
सिद्धि न होय तौ भी वाका बुरा करै। बहुरि क्रोध होतें कोई 
पूज्य वा इष्ट भी बीचि आवै तो उनकौं भी बुरा कहै। मारने 
लगि जाय, किछू विचार रहता नाहीं । बहुरि अन्यका बुरा न होह 
तौ अपने अंतरंगविषै आप ही बहुत संतापवान होइ वा अपने ही 
अंगनिका घात करे वा विषादिकरि मरि जाय ऐसी अवस्था क्रोध 
होतें हो है। बहुरि जब याके मानकषाय उपजै तब औरनिकों 
नीचा वा आपकों ऊंचा दिखावनेकी इच्छा होइ। बहुरि ताके 
अर्थि अनेक उपाय विचारे अन्यकी निंदा करे आपकी प्रशंसा 
करे । वा अनेक प्रकारकरि औरनिकी महिमा मिटाबै आपकी 
महिमा करे । महाकष्टकरि धनादिकका संअह किया ताकौं विवा- 
दादि कार्यनिविषि खरे वा देना करि भी खर्चे । मूए पीछे 
हमारा जस रहैगा ऐसा विचारि अपना मरन करिकें भी अपनी 
महिमा बधावै । जो अपना सनन्‍्मानादि न करे ताकों भयादिक 
दिखाय दुःख उपजाय अपना सन्‍्मान करावे । बहुरि मान होतें 
कोई पूज्य बड़े होंहिं तिनिका भी सन्‍्मान न करे किछू विचार 
रहता नाहीं । बहुरि अन्य नीचा आप ऊंचा न दीसे. तो अपने 
अंतररंगविषे आप बहुत संतापवान्‌ होय वा अपने अंगनिका 
घात करे वा विषादिकरि मरि जाय ऐसी अवस्था मान होतें हो है। 
बहुरि जब याके मायाकषाय उपजै, तब छलकरि कार्य सिद्ध 
करनेकी इच्छा होय | बहुरि ताके अर्थि अनेक उपाय विचारै, 
नानाप्रकार कपटके वचन कहे, कपटरूप शरीरकी अवस्था करे, 
बाह्य वस्तुनिकों अन्यथा दिखावै, बहुरि जिनविषै अपना मरन जाने 

ऐसे भी छल करे बहुरि कृपट प्रगट भए अपना बहुत बुरा होइ 
मरनादिक होइ तिनिकों भी न गिने । बहुरि माया होतें कोई 
पूज्य वा इष्टका भी संबंध बनें तो उनल्लों मी छल करे, किछू 
विचार रहता नाहीं । बहुरि छलकरि कायेसिद्धि न होइ तो आप- 
बहुत संतापवान होय, अपने अंगनिका घात करे, वा विषादि- 
करि मरि जाय । ऐसी अवस्था माया होतें हो है। बहुरि जब 
याकै लोभ कषाय उपजै तब इृष्टपदार्थका लाभकी इच्छा होय 
ताके अर्थि अनेक उपाय विचारे । ताके साधनरूप वचन बोले । 
शरीरकी अनेक चेष्टा करे। बहुत कष्ट सहै । सेवा करे विदेशगमन 
करे जाकरि मरन होता जाने सो भी कार्य करै। घना दुःख जिन- 
विष उपजै ऐसा प्रारंभ करे । बहुरि लोभ होतें पूज्य वा इष्टका 
भी कार्य होय तहां भी अपना प्रयोजन साथै किछू विचार रहता 
नाहीं । बहुरि तिस इृष्टबस्तुकी प्राप्ति मई है ताकी अनेकप्रकार 
रक्षा करे है। बहुरि इष्ट वस्तुकी प्राप्ति न होइ वा इष्टका वियोग 
होइ तो आप बहुत संतापवान होइ अपने अंगनिका घात करे वा 
विषादिकरि मरि जाय । ऐसी अवस्था लोभ होतें हो है। ऐसे 
कषायनिकरि पीड़ित हवा इन अवस्थानिविषे श्रवर्तते है । बहुरि 
इनि कषायनिकी साथि नोकपषाय हो हैं । जहां जब हास्य 
कृषाय होइ तब आप विकसित होइ प्रफुछित होश सो यह ऐसा 
जानना जैसा बायवालेका हंसना नाना रोगकरि आप पीड़ित 
है, कोई कल्पनाकरि हंसने लागि जाय है । ऐसे ही यह जीव 
अनेक पीड़ासहित है कोई झूठी कल्पनाकरि आपका सुहावताकार्य 
मानि हम माने हे । परमार्थतें दुखी ही है । सुखी तो कषायरोग 


छण 


मिटें होगा। बहुरि जब रति उपजै है, तब इष्ट वस्तुविषे अतिआसक्त 
हो है। जैसे बिल्ली मूंसाकों पकरि आसक्त हो है। कोऊ मारे 
तो भी न छोरे । सो इहां इष्टपना है। बहुरि वियोग होनेका 
अभिप्रायलिये आसक्तता हो है तातैं दुःख ही है। बहुरि जब 
अरति उपजै तब अनिष्ट वस्तुका संयोग पाय महा व्याकुल हो 
है । अनिष्टका संयोग भया सो आपकूं सुहावता नाहीं। सो यह 
पीड़ा सही न जाय तातैं ताका वियोग करनेको तड़फड़ै है सो 
थह दुःख ही है । बहुरि जब शोक उपजै है तब इष्टका वियोग 
वा अनिष्टका संयोग होतें अतिव्याकुल होइ संताप उपजाबै रोवे 
पुकौरे असावधान होइ जाय अपना अंगधात करे मरि जाय । 
किछू सिद्धि नाहीं तौ भी आप ही महादुःखी हो है । बहुरि जब 
भय उपजे है तब काहको इष्टवियोग अनिष्टसंयोगका कारन 
जानि डरे अतिविहल होइ भागे वा छिपे वा सिथिरू होइ जाइ 
कष्ट होनेके ठिकाने प्राप्त होइ वा मरि जाय सो यह दुःखरूप ही 
है । बहुरि जुगुप्सा उपजै है तब अनिष्ट वस्तुकों घरणा कर। ताका 
तो संयोग भया आप थ्रृणाकरि भाग्या चाहे खेदखिन्न होइ 
महादुखकों पावै है । बहुरि तीनूं वेदनिकरि जब काम उपजै है 
तथ पुरुषवेदकरि खीसहित रमनेकी अर खीवेदकरि पुरुषसहित 
रमनेकी अर नपुंसकवेदकरि दोऊनिस्मों रमनेकी इच्छा हो है। 
तिसकरि अति व्याकुल हो है । आताप उपनै है । निर॑ज्ज हो है 
धन खर्च है। अपजसकों न गिने है। परंपरा दुःख होइ वा 
दंडादिक होइ ताकों न गिने है । काम पीड़ाते बाउल हो है। 
मरि जाय है । सो रसग्रंथनिविष कामकी दश दशा कही हैं। 

तहां बाउला होना मरन होना लिख्या है । वैद्यकशाखनिमैं ज्वरके 
भेदनिविषै कामज्वर मरनका कारन लिख्या है । प्रत्यक्ष कामकरि 
मरनपर्यत होते देखिए है। कामांधकै किछू विचार रहता नाहीं । 
पिता, पुत्री वा मनुष्य तिर्यचणी इत्यादितें रमने छागि जाय है । 
ऐसी कामकी पीड़ा महादु खरूप है। या प्रकार कृषाय वा नोकषा- 
यनिकरि अवस्था हो है। इहां ऐसा विचार आबवै है जो इनि 
अवस्थानिविषै न प्रवर्तें ती क्रोधादिक पीड़ें अर इनि अवस्थानिविषै 
प्रवर्ते तौ मरनपर्यत कष्ट होइ। तहां मरनपर्यत कष्ट तौ कबूल 
करिए है, अर क्रोधादिककी पीड़ा सहनी कबूछ न करिए है । 
तातें यह निश्चय भया जो मरनादिकतें भी कषायनिकी पीड़ा 
अधिक हैं। बहुरि जब याके कृषायका उदय होइ, तब कषाय 
किए विना रक्षा जाता नाहीं । बाह्य कषायनिके कारन आय मिलें 
तो उनकै आश्रय कपाय करे । न मिलें तो आप कारन बनावे ! 
जैसें व्यापारादि कषायनिका कारन न होइ तो जूआ खेलना वा 
अन्य क्रोधादिकके कारन अनेक ख्याल खेलना वा दुष्टकथा 
कहनी मुननी इत्यादिक कारन बनावे है। बहुरि काम क्रोधादि 
पीड़ें शरीरविषै तिनिरूप काये करनेकी शक्ति न होइ तो औषधि 
बनांवे अन्य अनेक उपाय करे । बहुरि कोई कारन बने नाहीं तो 
अपने उपयोगविषै कषायनिकों कारणभूत पदार्थनिका चिंतवनि- 
करि आप ही कथायरूप परिणमें । ऐसें यह जीव कषायभावनिकरि 
पीड़ित हुवा महान्‌ दुःखी हो है। बहुरि जिस प्रयोजनकों लियें 
कषायभाव भया है तिस प्रयोजनकी सिद्धि होय तौ यह मेरा 
दुख दूरि होय अर मोकूं सुख होइ । ऐसे विचारि तिस प्रयोजनकी 

सिद्धि होनेके अर्थि अनेक उपाय करना सो तिस दुःख दूरि 
होनेका उपाय माने है । सो हहां कषायमावनितें जो दु ख हो है, 
सो तो सांचा ही है प्रत्यक्ष आप ही दुखी हो है। बहुरि यह 
उपाय करे है सो झूंठा है । काहेतें सो कहिए है--क्रोधविषे तो 
अन्यका बुरा करना, मानविषे औरनिकूं नीचा करि आप ऊंचा 
होना, मायाविष छलकरि कार्यसिद्धि करना, लोभविषे इृष्टका 
पावना, हास्थविषै विकसित होनेका कारन बन्या रहना, रतिविषे 
इष्टसंयोगका बन्या रहना, अरतिविष अनिष्टका दूरि होना, शोक- 
विष शोकका कारन मिटना, भयविषे मयका मिटना, जुगुप्साविषे 
जुगुप्साका कारन दूरि होना, पुरुषवेदविषे ख्रीस्यों रमना, ख्रीवेद- 
विषे पुरुषस्यों रमना, नपुंसकवेदविषे दोऊनिस्यों रमना, ऐसे प्रयो- 
जन पाइए है | सो इनिकी सिद्धि होय ठौ कषाय उपशमनेतें 
दुःख दूरि होइ जाइ सुखी होइ परंतु इनिकी सिद्धि इनके किए 
उपायनिके आधीन नाहीं, भवितव्यके आधीन है । जातें अनेक 
उपाय करते देखिये है अर सिद्धि न हो है। बहुरि उपाय बनना 
भी अपने आधीन नाहीं, भवितव्यके आधीन है। जातेैं अनेक 
उपाय करना विचारे और एक भी उपाय न होता देखिए है। 
बहुरि काकतालीय न्यायकरि भवितव्य ऐसा ही होइ जैसा आपका 
प्रयोजन होइ तेसा ही उपाय होह अर तातें कायेकी सिद्धि भी 
होइ जाइ, तो तिस कायेसंबंधी कोई कषायका उपशम होइ परंतु 
तहां थंभाव होता नाहीं। यावत्‌ कार्यसिद्ध न भया तावत्‌ तो 
तिसकार्यसंबंधी कषाय था । जिस समय कार्यसिद्ध भया तिस दी 
समय अन्य कायेसंबंधी कषाय होह जाय | एक समयमात्र भी 

निराकुल रहे नाहीं। जेंसें कोऊ क्रोधकरि काहका बुरा विचारे 
था वाका बुरा होय चुक्या, तब अन्यस्तरों कोधकरि वाका बुरा 
चाहने लग्या अथवा थोरी शक्ति थी तब छोटेनिका बुरा चाहै 
था, घनी शक्ति मई तब बड़ेतिका बुरा चाहने छाग्या | ऐसे ही 
मानमायालोभादिककरि जो काये विचारे था सो सिद्ध होइ चुक्या, 
तब अन्यविंषे मानादिक उपजाय तिसकी सिद्धि किया चाहै। थोरी 
शक्ति थी तब छोटे कायेकी सिद्धि किया चाहे था, घनी 
शक्ति मई तब बड़े कार्यकी सिद्धि करनेका अमिलाष भया। 
कषायनिविषि कार्यका प्रमाण होइ तो तिसकायेकी सिद्धि भए 
सुखी होइ जाय, सो प्रमाण है नाहीं | इच्छा बधती ही जाय । 
सोई आत्मानुशासनविंषे कह्मया है--- 

“आशागत्तः प्रतिप्राणि यस्मिन्विश्वमणूपमम्‌ । 

कस्मिन्‌ कि कियदायाति बृथा यो विषयेषिता ॥ १॥” 

याका अर्थ--आशारूपी खाड़ा प्राणी प्राणी प्रति पाइए है। 
अनंतानंत जीव हैं तिनि सबनिके ही आशा पाइए है । बहुरि वह 
आशारूपी खाड़ा केंसा है, जिस एक ही खाड़ेविषे समस्तलोक 
अणुसमान है। अर लोक एक ही, सो अब इहां कौन कौनकै 
कहा कितना बढेवारे आबै । तुम्हारे यह विषयनिकी इच्छा है सो 
वृथा ही है। इच्छा पूर्ण ती होती ही नाहीं । तातें कोई कार्य- 
सिद्धि भए भी दुःख दूरि न होय अथवा कोई कषाय मिटे तिस 
ही समय अन्य कषाय होइ जाय । जैसे काहूकों मारनेवाले बहुत 
होंय जब कोई वाकूं न मारै तब अन्य मारने छूंगि जाय । तेसें 


१ बांटमें--हिस्सेमें । 

जीवकों दुःख द्यावनेवाले अनेक कषाय हैं । जब क्रोध न होय, 
तब मानादिक होइ जाय । जब मान न होइ, तब क्रोधादिक होइ 
जांय । ऐसें कषायका सद्भाव रक्षा ही करें। कोई एक समय 
भी कषायरहित होय नाहीं। तातें कोई कषायका कोई कार्य 
सिद्ध भए भी दुःख दूर कैसे होइ | बहुरि याकै अभिप्राय तो 
सर्वकपायनिका सर्व प्रयोजन सिद्ध करनेका है । सो होइ तो सुखी 
होइ | सो तो कदाचित्‌ होइ सके नाहीं | तातें अभिप्रायविषे 
शाखता दुःखी ही रहै है। तातें कपषायनिका प्रयोजनकों साथि 
दुःख दूरि करि सुखी भया चाहै है, सो यह उपाय झूठा ही है । 
तौ सांचा उपाय कहा है ? सम्यग्दर्शनज्ञानते यथावत्‌ श्रद्धान वा 
जानना होइ, तब इष्ट अनिष्टबुद्धि मिटे । बहुरि तिनहीके बलकरि 
चारित्रमोहका अनुभाग हीन हे।इ । ऐसे होते कषायनिका अभाव 
होइ, तब तिनिकी पीड़ा दूरि होय तब प्रयोजन भी किछू रहे नाहीं। 
निराकुल होनेतें महासुखी होइ। तातैं सम्यग्दशनादिक ही इस दुःख 
मेटनेका सांचा उपाय हैं। बहुरि अंतरायका उदयतें जीवके 
मोहकरि दान छाम भोग उपभोग वीर्य शक्तिका उत्साह उपजै, 
परंतु होइ सके नाहीं | तब परम आकुलता होइ सो यह दुःखरूप 
है ही । याका उपाय यह करे है, जो विन्नके बाह्य कारन सूझें 
तिनिके दूरि करनेका उद्यम करे सो यह झुंठा उपाय है । उपाय 
किये भी अंतरायका उदय होतें विधन होता देखिए है। अंत- 
रायका क्षयोपशम भए, बिना उपाय भी विघन न हो है। तातें 
विघनका मूलकारन अंतराय है। बहुरि जैसे कूकराके पुरुषकरि 
बाही हुई लाठीकी छागी | वह कूकरा छाठीखों वृथा ही द्वेष करे 

है। तैसें जीवके अंतरायकरि निमित्तमूत किया बाह्य चेतन 
अचेतन द्वव्यकरि विधन भया | यह जीव तिनि बाश्य द्वव्यनिस्यों 
वृथा खेद करे है । अन्य द्वव्य याकै विधन किया चाहै अर याकै 
न होइ । बहुरि अन्य द्रव्य विधन किग्रा न चाहै अर याकै होइ । 
ता्तें जानिए है अन्यद्वव्यका किछू वश नाहीं, तिनिस्यों काहेको 
_लरिये । तातैं यह उपाय झूंठा है। तो सांचा उपाय कहा है! 
मिथ्यादशैनादिकतैं इच्छाकरि उत्साह उपज था सो सम्यम्दशैना- 
दिककरि दूरि होय । अर सम्यग्दशनादिकहीकरि अंतरायका अनु- 
भाग घंटे तब इच्छा तो मिटि जाय शक्ति बधि जाय तब वह 
दुःख दूरि होह निराकुछ्सुख उपजै। तातें सम्यग्दशेनादिक ही 
सांचा उपाय है। बहुरि वेदनीयके उदयतें दुखसुखके कारनका 
संयोग हो है । तहां केई तो शरीरविषै ही अवस्था हो है । केई 
शरीरकी अवस्थाकों निमित्तभूत बाक्य संगोग हो है। केई बाह्य 
ही वस्तूनिका संयोग हो है । तहां असाताके उदयकरि शरीरविषे 
$ तो छुधा ठृषा उल्लास पीड़ा रोग इत्यादि हो है । बहुरि शरीरकी 
अनिष्ट अवस्थाकों निमित्तमृत बाह्य अतिशीत उष्ण पवन बंधना- 
दिकका संयोग हो है । बहुरि बाह्य शत्रु कुपुत्नादिक वा कुवणोदिक 
सहित स्कंधनिका संयोग हो है । सो मोहकरि इनिविषे अनिष्ट- 
बुद्धि दो है। जब इनिका उदय होय तब मोहका उदय ऐसा ही 
आबै जाकरि परिणामनिमं महाव्याकुल होइ इनिको दूर किया 
चाहै । यावत्‌ ए दूरि न होंय तावत्‌ दुखी हो है सो इनिकों 
होतें तौ सर्व ही दुख माने हैं। बहुरि साताके उदयकरि शरीर- 
विषे आरोम्यवानपनी बलवानपनो इत्यादि हो है। बहुरि शरीरकी 

इष्ट अवस्थाकों निमित्तमूत बाक्ष खानपानादिक वा सुद्दावना पवना- 
दिकका संयोग हो है। बहुरि बाश्ष मित्र सुपुत्र खी किंकर हस्ती 
घोट़क धन धान्य मंदिर वस्रादिकका संयोग हो है सो मोहकरि 
इनिविषे इश्बुद्धि हो है। जब इनिका उदय होय तब मोहका 
उदय ऐसा ही आबै जाकरि परिणामनिम चैन माने । इनिकी 
रक्षा चाहै | यावत्‌ रहै तावत्‌ सुख माने । सो यह सुख मानना 
ऐसा है जैसें कोऊ घनें रोगनिकरि बहुत पीड़ित होय रह्या था 
ताके कोई उपचारकरि कोई एक रोगकी कितेक काल किछू 
उपशांतता भई तब वह पूर्व अवस्थाकी अपेक्षा आपकों सुखी 
कहै, परमार्थतैं सुख है नाहीं | बहुरि याकों असाताका उदय होतें 
जो होय ताकरि तौ दुख भासे है। तातें ताके दूरि करनेका 
उपाय करे है। अर साताका उदय होतें जो होइ ताकरि सुख भासे 
है तातैं ताकों होनेका उपाय करे है। सो यह उपाय झूठा है। 
प्रथम तो याका उपाय याके आधीन नाहीं वेदनीयकर्मका उदयके 
आधीन है । असाताके मेटनेके आर्थ साताकी ग्राप्तिके आर्थि तौ 
सर्वहीके यल रहै है परंतु काहके थोरा यल किए भी वा न 
किए भी सिद्धि होह जाय, काहके बहुत यत्न किए भी सिद्धि 
न होइ तातें जानिए है याका उपाय याके आधीन नाहीं । बहुरि 
कदाचित्‌ उपाय भी करै अर तैसा ही. उदय आवबे तौ थोरै कारू 
किंचित्‌ काह प्रकारकी असाताका कारन मिट्टे अर साताका कारन 
होइ तहां भी मोहके सझ्भावतैं तिनिकों भोगनेकी इच्छाकारि 
आकुलित होह । एक भोग्यवस्तुकों भोगनेकी इच्छा होइ, वह 
यावत्‌ न मिले तावत्‌ तो वाकी इच्छाकरि आकुछ होह। अर 
धर 

वह मिल्‍्या अर उसही समय अन्यकों भोगनैकी इच्छा होह 
जाय, तब ताकरि आकुल होह । जैसे काहकों खाद लेनेकी इच्छा 
भई थी वाका आखाद जिस समय भया तिस ही समय अन्य 
वस्तुका खाद लेनेकी वा स्पशनादि करनेकी इच्छा उपजै है । 
अथवा एक ही वस्तुकों पहिले अन्य प्रकार भोगनेकी इच्छा होइ 
वह यावत्‌ न मिले तावत्‌ वाकी आकुछता रहै। अर वह भोग भया 
अर उस ही समय अन्यप्रकार भोगनेकी इच्छा होइ । जैसे ख्लीको 
देख्या चाह था जिस समय अवलोकन भया उस ही समय रमनेकी 
इच्छा हो है। बहुरि ऐसें भोग भोगतें भी तिनिके अन्य उपाय कर- 
नेकी आकुलता हो है तो तिनिकों छोरि अन्य उपाय करनेकौं लागे 
है। तहां अनेक प्रकार आकुलछता हो है। देखो एक धनका उपाय 
करनेमैं व्यापारादिक करतें बहुरि वाकी रक्षा करनेमें सावधानी 
करतें केती आकुछता हो है। बहुरि क्षुषा तृषा शीत उष्ण मल 
क्ेष्मादि असाताका उदय आया ही करे ताका निराकरणकरि 
सुख माने सो काहेका सुख है। यह तो रोगका प्रतीकार है । 
यावत्‌ क्षुधादिक रहे तावत्‌ तिनिका मिटावनेकी इच्छाकरि 
आकुलता होइ, वह मिटे तब कोई अन्य इच्छा उपजे ताकी 
आकुलता होइ । बहुरि क्षुधादिक होइ तब उनकी आकुछता होइ 
आंबै । ऐसें याके उपाय करतें कदाबित्‌ असाता मिटि साता होइ 
तहां भी आकुलता रघ्या ही करे तातें दुख ही रहै है । बहुरि ऐसे 
मी रहना तो होता नाहीं आपकों उपाय करतें करतें ही कोई 
असाताका उदय ऐसा आंबे ताका किछू उपाय बनि सके नाहीं । 
जर ताकी पीड़ा बहुत होय सह्दी जाय नाहीं। तब ताकी आकु- 

लताकरि विहल होइ जाइ तहां महादुखी होय । सो इस संसारमें 
साताका उदय तो कोई पुण्यका उदयकरि काहके कदाचित्‌ ही 
पाइए है घणे जीवनिके बहुत कार असाताहीका उदय रहै है। 
तातें उपाय करे सो झंठा है। अथवा बाह्य सामतें खुख दुख 
मानिए है सो ही अम है । सुख दुख तो साता असात्का उदय 
होतें मोहका निमित्ततें हो है । सो प्रत्यक्ष देखिये है । लक्षघनका 
धनीकै सहस्रधनका व्यय भया तब वह तो दुखी द्वो है। अर शत 
धनका घनीकै सहख्॒धन भया तब वह सुख माने है। बाह्य 
सामग्री तो वाके यातें निन्‍याणवैं गुणी है । अथवा लक्षधनका धनीफै 
अधिक धनकी इच्छा है तो वह दुखी है अर शत्॒ धनका 
धनीकै संतोष है तो वह सुखी है। बहुरि समान वस्तु मिले कोऊ 
सुख माने है कोऊ दुख माने है। जैसे काहकों मोटा वस्रका 
मिलना दुखकारी होइ काहकों सुखकारी होइ । बहुरि शरीरविषै 
क्षुषा आदि पीड़ा वा बाह्य इष्टका वियोग अनिष्टका संयोग भएु 
काहकै बहुत दुख होइ काहके थोरा होइ काहकै न होइ । तातें 
सामग्रीके आधीन सुख दुख नाहीं। साता असाताका उदय होतें 
मोहपरिणामनके निमित्ततैं ही सुखदुख मानिए है। इहां प्रश्न-जो 
बाह्य सामग्रीकी तौ तुम कहो दो, तेसें ही हे परंतु शरीरविषै तो 
पीड़ा भए दुखी ही होइ अर पीड़ा न भए सुखी होह सो यह तौ 
शरीरअवस्थादिके आधीन सुख दुख भासे है। ताका समाधान,--- 
आत्माका तौ ज्ञान इन्द्रियाधीन है । अर इंद्विय शरीरका अंग 
है । सो यामें जो अवस्था वीते ताका जाननेरूप ज्ञान परिणमैं 
ताकी साथि ही मोहभाव होइ । ताकरि शरीर अवख्वाकरि सुख- 

दुख विशेष जानिए है। बहुरि पुत्रधनादिकस्रों अधिक मोह होइ 
तो अपना शरीरका कष्ट सहै ताका थोरा दुख माने उनकोौं दुःख 
भए वा संयोग मिटें बहुत दुःख माने । अर मुनि हैं सो शरीरका 
'पीड़ा होतें भी किछू दुख मानते नाहीं। तातैं सुख दुख मानना तो 
मोहहीके आधीन है ।! मोहके अर वेदनीयके निमित्तनेमित्तिक 
संबंध है, तातें साता असाताका उदयतें सुख दुखका होना भासे 
है। बहुरि मुख्यपने केतीक सामग्री साताके उदयतें हो है 
केतीक असाताका उदयतें हो है तातें सामग्रीनिकरि सुख दुख 
भासे है । परंतु निद्धार किए मोहहीतैं सुख दुखका मानना हो है 
औरनिकरि सुख दुख होनेका नियम नाहीं। केवलीके साता 
असाताका भी उदय है अर सुख दुखकों कारण सामग्रीका भी 
संयोग है। परंतु मोहका अभावतैं किंचिन्मात्र भी सुख दुख होता 
नाहीं । तातें सुख दुख मोहजनित ही मानना । तातें तू सामग्रीके 
दूरकरनेका वा होनेका उपायकरि दुःख मेठ्या चाहै सुखी भया 
चाहे सो यह उपाय झूठा है, तौ सांचा उपाय कहा है? सम्यर्द- 
शेनादिकतैं अम दूरि होय तब सामग्रीतैं सुख दुख भासे नाहीं 
अपने परिणामहीतें भासे । बहुरि यथार्थ विचारका अभ्यासकरि 
अपने परिणाम जैसे सामग्रीके निमित्ततैं खुखी दुखी न होंइ तेसे 
साधन करे । बहुरि सम्यग्दशेनादि भावनाहीतें मोह मंद होइ जाय 
तब ऐसी दशा होइ जाय जो अनेक कारण मिलो आपको सुख- 
दुख होह नाहीं। जब एक शांतदशारूप निराकुल होइ सांचा 
सुखकौं अनुभंषे तब सर्व दुख मिटे सुखी होइ । यह सांचा उपाय 
है । बहुरि आयुकर्मके निमित्तत पयौयका धारना सो जीवितव्य है 

पंयोय छूटना सो मरन है। बहुरि यह जीव मिथ्यादशनादिकतें 
पयोयहीकों आपो अनुभव है । तातें जीवितव्य रहे अपना अस्तित्व 
भाने है । मरन भये अपना अभाव होना माने है । इसही कारणपतैं 
सदाकाल याके मरनका भय रहै है । तिस भयकरि सदा आकुलता 
रहे है। जिनिकों मरनका कारन जाने तिनिस्यों बहुत डरे। 
कदाचित्‌ उनका संयोग बणे तो महाविहल होइ जाय । ऐसे महा 
दुखी रहे है । ताका उपाय यह करे है जो मरनके कारननिकों 
दूर राख है वा उनस्गों आप भागे है। बहुरि औषधादिकका 
साधन करे है गढ़ कोट आदिक बनावे है इत्यादि उपाय करे है । 
सो यह उपाय झूंठा है जातें आयु पूर्ण भए तो अनेक उपाय करे है 
अनेक सहाई होंय तो भी मरन होह ही होइ । एक समयमात्र भी 
न जीबे । अर यावत्‌ आयु पूर्ण न होइ तावत्‌ अनेक कारन मिले 
सर्वथा मरन न होइ तातें उपाय किए मरन मिटता नाहीं । बहुरि 
आयुकी खिति पूर्ण होइ ही होइ । तातें मरन भी होइ ही होइ । 
याका उपाय करना झंठा ही है। तो सांचा उपाय कहा है! 
सम्यग्दशनादिकरतें पर्यायविषै अहंबुद्धि छूटे अनादिनिधन आप 
चेतन्यद्रव्य है तिसविषे अहंबुद्धि आवे। पयोयकों खांग समान 
जाने तब मरनका भय रहै नाहीं। बहुरि सम्यर्दर्शनादिकदीतें 
सिद्धपद्‌ पाव॑ तब मरनका अभाव ही होह । ताते सम्यग्दशना- 
दिक ही सांचा उपाय है। 

बहुरि नामकर्मके उदयतें गति जाति शरीरादिक निपज्े-हैं 
तिनिविषे पृण्यके उदयतें जे हो हैं ते ता सुखके कारन हो&हैं;। 
पापके उदयतें हो हैं ते दुखके -कारण हो हैं। सो इहां/मछुख 

मानना अम है। बहुरि यह दुखके कारन मिटावनेका सुखके 
कारन होनेका उपाय करे सो झूठा है। सांचा उपाय सम्यग्दशै- 
नादिक हैं | सो जैसे वेदनीयका कथन करतें निरूपण किया तैसें 
ही इहां भी जानना । वेदनीय अर नामके सुख दुखका कारन- 
पनाकी समानतातैं निरूपणकी समानता जाननी। बहुरि गोत्र 
कर्मके उदयतें नीच ऊंच कुलविबै उपजै है| तहां ऊंच कुलविष 
उपजैं आपकों ऊंचा माने है अर नीच कुरूविषै उपजैं आपकों 
नीचा माने है । सो कुछ पल्टनेका उपाय तो याकूं भासे नाहीं । 
तातें जैसा कुछ पाया तैसा ही कुलविषे आपो माने है। सो 
कुक अपेक्षा आपकों ऊंचा नीचा मानना अम है। ऊंचा कुलका 
कोई निंच कार्य करे तौ वह नीचा होहइ जाय । अर नीचा 
कुलविषै कोई छाध्य काये करे तो वह ऊंचा होइह जाय । 
लोभादिकतेँ नीच कुलवालेकी उच्चकुलवाला सेवा करने लूमि 
जाय | बहुरि कुक कितेक काल रहै? पर्याय छूटें कुलकी 
पलटनि होइ जाय | तातें ऊंचा नीचा कुलकरि आपकूं ऊंचा नीचा 
मनें। ऊंचाकुलवालाकीं नीचा होनेके मयका अर नीचाकुलवालाकों 
पाएहुए नीचपनेका दुख ही है।तो याका सांचा उपाय कहा है! सो 
कहिए है । सम्यग्दशनादिकतें ऊंच नीच कुलविषे हर्ष विषाद न 
माने । बहुरि तिनिद्दीतें जाकी बहुरि पछटनि न होय ऐसा सर्वतें 
ऊंचा सिद्ध पद पावै तब सर्व दुख मिट सुखी होइ। या प्रकार 
कर्मके उदयकी अपेक्षा मिथ्यादर्शनादिकके निमित्ततैं संसारविषे 
दुख द्वी दुख पाइए है ताका वनेन किया। अब इस दुःखकों पयोय 
अपेक्षाकरि वर्नेन करिए है--- 

इस संसारविषै बहुत काल तो एकेन्द्रिय पर्यायहदीविषे बीते है। 
तातैं अनादिहीतें तो नित्यनिगोदविषै रहना, बहुरि तहांतें 
निकसना ऐसा जैसे भारभूनतैं चणाका उछटि जाना सो तहांतैं 
निकसि अन्य पर्याय धरे तो त्रसविषे तो बहुत थोरे ही काल 
रहै । एकेंद्रीहीविषे बहुत काल व्यतीत करे है । तहां इतरनिगोद- 
विषे बहुत रहना होइ । अर कितेक काल ए्थिवी अप तेज वायु 
प्रत्येक वनस्पतीविष॑ रहना होय । नित्यनिगोदते निकसे पीछें 
त्रसविषै तो रहनेका उत्कृष्ट का साधिक दोहजार सागर ही है | 
एकेन्द्रियविषै उत्कृष्ट रहनेका काल ऐसा है जाके अनंतव्वों 
भागविषे भी अनंते सागर हो हैं। तातें इस संसारीकै मुख्यपनें 
एकेन्द्रिय पयोयविषै ही कार व्यतीत हो है । तहां एकेन्द्रियकै 
ज्ञानदर्शनकी शक्ति तौ किंचिन्मात्र ही रहै है। एक स्पशन इंद्रि- 
यके निमित्ततैं मया मतिज्ञान अर ताके निमित्ततें भा श्रुतज्ञान 
अर स्पशनईंद्रियजनित अचक्ष॒ुदशन जिनकर शीत उष्णादिकको 
किंचित्‌ जाने देखे है । ज्ञानावरण दर्शनावरणके तीत्र उदयकरि 
यातैं अधिक ज्ञानदर्शन न पाइए है । अर विषयनिकी इच्छा 
पाइए है तातें महा दुखी है | बहुरि दर्शनमोहके उदयतें मिथ्या- 
दर्शन हो है तातें पर्यायहीकों आपो अ्रदृहै है। अन्यविचार 
करनेकी शक्ति ही नाहीं । बहुरि चारित्रमोहके उदयतें तीत्र 
क्रोधादि कषायरूप परिणमै हैं जातें उनके केवढी भगवानने कृष्ण 
नील कापोत ए तीन अशुभ लेश्या ही कही हैं । सो ए तीज कषाय 
होतें ही हो हैं सो कषाय तौ बहुत अर शक्ति सर्वप्रकारकरि 
महा हीन तातें बहुत दुखी होय रहे हैं। किछू उपाय कर सकते 

नाहीं । इहां कोऊ कहै--ज्ञान तो किंचित्‌ मात्र ही रहा है वे 
कहा कषाय करें ? ताका समाधान-- 

जो ऐसा तो नियम है नाहीं जेता ज्ञान होइ तेता ही कपाय 
होय । ज्ञान तो क्षयोपशम जेता होय तेता हो है । सो जैसे कोऊ 
आंधा बहरा पुरुषकै ज्ञान थोरा होतें भी बहुत कषाय होते 
देखिए है तैसें एकेन्द्रिकै ज्ञान थोरा होते भी बहुत कषायका 
होना माना है। बहुरि बाह्य कषाय प्रगट तब हो है जब कषायके 
अनुसार किछू उपाय करें सो वै शक्तिहीन हैं तातैं उपाय करि 
सकते नाहीं । तातैं उनकी कषाय प्रगट नाहीं हो है। जैसे कोऊ 
पुरुष शक्तिहीन है ताकै कोई कारणतें तीव कप्षय होह परंतु 
किछू करि सके नाहीं । तातें वाका कषाय बाह्य प्रगट नाहीं 
होय यूं ही अतिदुखी होइ। तैसैं एकेन्द्रिय जीव शक्तिहीन 
हैं । तिनिके कोई कारणतैं कषाय हो है परंतु किछ कर सकते 
नाहीं तातें उनका कषाय बाह्य प्रगट नाहीं हो हे वे ही आप 
दुखी हो हैं | बहुरि ऐसा जानना जहां फषाय बहुत होय अर 
शक्तिह्ीन होय तहां घना दुख हो है बहुरि जैसे कषाय घटता 
जाय शक्ति वधती जाय तैसें दुःख घटता हो है । सो एकेंद्रियनिकै 
कषाय बहुत अर शक्ति हीन तातें एकेंद्रिय जीव महा दुखी हैं । 
उनके दुख वे ही भोगवे हैं । अर केवली जाने हैं । जैसे सच्नि- 
पातीका ज्ञान घटि जाय अर बाश्व शक्तिके हीनपनैंतें अपना 
दुख प्रगट भी न करि सके परंतु वह महादुखी है, तैसैं एकेंद्रि- 
यका ज्ञान थोरा है अर बाश्य शक्तिहीनपनातैं अपना दुखकों प्रगट 
भी न करि सके है परंतु महादुखी है। बहुरि अंतरायके तीज 

उदयकरि चाश्या होता नाहीं। ततें भी दुखी ही है। बहुरि 
अधातिकर्मनिविषे विशेषपने पापप्रकतिका उदय है तहां असाता- 
बेदनीयका उदय होतें तिसके निमित्तते महादुखी हो है । पवनतैं ६ 
टूटे है । बहुरि वनस्पती है सो शीत उप्णकरि सूकि जाय है, 
जल न मिले सूकि जाय है, अगनिकरि बढ़े है ताकों कोऊ छेदे है 
भेदे है मसले है खाय है तोरे है इत्यादि अवखा हो है। ऐसे ही 
यथासंभव एथ्वी आदिविषे अवस्था हो है । तिनि अवस्थाकों होतें 
बे महादुखी हो हैं जैसे मनुष्यके शरीरविषे ऐसी अवस्था भए दुख 
हो है तैसे ही उनके हो है। जातें इनिका जानपना स्पशैन इंद्विय्तें 
होइ सो वाकै सशैनंद्रिय है ही, ताकरि उनकों जानि मोहके 
बशलें महाव्याकुल हो है। परंतु भागनेकी वा छरनेकी वा पुकारनैकी 
शक्ति नाहीं तातें अज्ञानीलेक उनके दुखकों जानते नाहीं । बहुरि 
कदाचित्‌ किंचिंत्‌ साताका उदय होइ सो वह बलवान होता नाहीं। 
बहुरि आयुकर्मतैं इनि एकेंद्रिय जीवनिविषे जे अपयाप्त हैं तिनिकै 
तो पयोयकी शथ्थिति उश्वासके अठारहवें भाग मात्र ही है। अर 
पयोप्तनिकी अंतमुहत्त आदि कितेकवर्ष पर्यत है । सो आयु थोरा 
तातैं जन्ममरण हुवा ही करे ताकरि दुखी है। बहुरि नामकर्म- 
विषै तियैचगति आदि पापप्रकृतिनिक्ा ही उदय विशेषपने पाइए 
है । कोई ही प्रृण्यप्रकृतिका उदय होइ ताका बलवानपना नाहीं 
तातैं तिनिकरि भी मोहके वशर्तें दुखी हो है । बहुरि गोत्रकर्म- 
विषै नीच गोत्रहीका उदय है ताकरि महंतता होय नाहीं । तातें 
भी दुखी ही है। ऐसें एकेंद्रिय जीव महादुःखी है अर इस संसार- 
विष जैसे पाषाण आधारविषे तो बहुत काल रहे है निराधार 

आकाशविषे तौ कदाचित्‌ किंचिन्मात्रकाल रहै, तैसें जीव एकें- 
द्विय पयोयविषै बहुतकाल रहे है अन्य पर्यायविषै तो कदाचित्‌ 
किंचिन्मात्र काल रहै है । तातें यह जीव संसारविषै महादुखी है । 
बहुरि वेन्द्रिय तेन्द्रिय चौइंद्रिय असंगीप॑चेंद्रिय पयोयनिकों जीव 
धरै तहां भी एकेंद्रियवत्‌ दुख जानना । विशेष इतना-इ॒हां ऋमतें 
एक एक इंद्रियजनित ज्ञानदर्शनकी वा किछू शक्तिकी अधिकता 
भई है बहुरि बोलने चालनेकी शक्ति भई है। तहां भी जे 
अपर्याप्त हैं वा पयोप्त भी हीनशक्तिके धारक हैं छोटे जीव हैं. 
तिनिकी शक्ति प्रगट होती नाहीं। बहुरि केई पर्याप्त बहुत 
शक्तिके धारक बड़े जीव हैं, तिनिकी शक्ति प्रगट हो है। तातें 
ते जीव विषयनिका उपाय करे हैं दुख दूरि होनैका उपाय करे हैं 
क्रोधादिककरि काटना मारना लरना छलकरना अन्नादिका संग्रह 
करना भागना इत्यादि कार्य करे हैं । दुखकरि तड़फड़ाद करना 
पुकारना इत्यादि क्रिया करे हैं । तातें तिनिका दुख किछू प्रगट 
भी हो है । सो छूट कीड़ी आदि जीवनिके शीत उप्ण छेदन भेद्‌- 
नादिकतैं वा भूख तृषा आदिंतें परम दुख देखिए है । जो प्रत्यक्ष 
दीसे ताका विचार करि लेना इहां विशेष कह्दा लिखें । ऐसें वे- 
इन्द्रियादिक जीव भी महादुखी ही जानने । 


बहुरि संज्ञीप॑चेंद्रियनिविषे नारकी जीव हैं ते तो सर्व प्रकार 
घने दुखी हैं । ज्ञानादिकी शक्ति किछू है परंतु विषयनिकी 
इच्छा बहुत अर इृष्टविषयनिकी सामग्री किंचित्‌ भी न मिले 
तातें तिस शक्तिके होनेकरि भी घने दुखी हैं । बहुरि कोधादि 
कषायका अति तीज्रपना पाइए है। जातें उनके कृष्णादि अशुभ- 

लेश्या ही हैं। तहां कोधमानकरि परस्पर दुख देनेका निरंतर कार्य 
पाइए है। जो परस्पर मित्रता करैं तौ यह दुख मिटि जाय । 
अर अन्यकों दुख दिए किछू उनका कार्य भी होता नाहीं परंतु 
क्रोधमानका अति तीत्रपना पाइए है ताकरि परस्पर दुख देनेहीकी 
बुद्धि रहै । विक्रियाकरि अन्यकीं दुखदायक शरीरके अंग बनायें 
वा शखस्रादि बनावैं तिनिकरि अन्यकों आप पीड़ैं अर आपकौं 
कोई अन्य पीड़े । कदाचित्‌ कषाय उपशांत होय नादीं ! बहुरि 
माया छोभकी भी अति तीत्रता है परंतु कोई इष्टसामग्री तहां 
दीखे नाहीं । तातैं तिनि कषायनिका कार्य प्रगट करि सकते नाहीं। 
तिनिकरि अंतरंगविषे महादुखी हैं। बहुरि कदाचित्‌ किंचित्‌ कोई 
प्रयोजन पाइ तिनिका भी कार्य हो है। बहुरि हास्य रति कषाय 
हैं परंतु बाश्चनिमित्त नाहीं तातें प्रगट होते नाहीं कदाचित्‌ किंचित्‌ 
किंचित्‌ किसी कारणतें हो हैं । बहुरि अरति शोक भय जुगुप्सा 
इनिके बाह्य कारण बनि रहे हैं तातें ए कपाय प्रगट तीज्र होइ 
हैं । बहुरि वेदनिविषे नपुंसक वेद है। सो इच्छा तौ बहुत और 
स्त्री पुरुषस्यों रमनेका निमित्त नाही तातें महापीड़ित हैं। शेसें 
कषायनिकरि अति दुखी हैं । बहुरि वेदनीयविषे असाताहीका 
उदय है ताकरि तहां अनेक वेदनाका निमित्त है। शरीरविषै 
कोढ़ कास खासादि अनेक रोग युगपत्‌ पाइए है. अर क्षुधा तृषा 
ऐसी है जो सर्वका भक्षण पान किया चाहै हैं। अर तहांकी 
माटीका भोजन मिले है सो माटी भी ऐसी है जो हहां आवै तो 
ताकी दुर्गधतें केश कोशनिके मनुष्य मरि जाएं। अर शीत उष्ण 
तहाँ ऐसा दै जो लक्षयोजनका लोहका गोला होइ सो भी तिनि- 


ब्र्‌ 


करि भरम होह जाय। कहीं शीत है कहीं उष्ण है । बहुरि 
प्थिवी तहां शलनितें भी महातीक्ष्ण कंटकनिकरि सहित है । 
बहुरि तिस पथिवीविषे वन हैं सो शखकी धार समान पत्रादि 
सहित हैं। नदी है सो ताका स्पशे भए शरीर खंड खंड होइ 
जाय ऐसे जल सहित है । पवन ऐसा प्रचंड है जाकरि शरीर 
दुग्ध हुवा जाय है। बहुरि नारकी नारकीकों अनेक प्रकार पीड़ें 
शाणीमे पेढें खंड खंड करें हांडीमें रांघें कोरडा मारें तप्त छोहा- 
दिकका स्पशे करावैं । इत्यादि वेदना उपजावैं | तीसरी एथिवी 
पर्यत असुरकुमार देव जाएं ते आप पीड़ा दें वा परस्पर लरावें। 
ऐसी वेदना होतें शरीर छूटे नाहीं पारावत्‌ खंड खंड होह जाइ 
तौ भी मिलि जाय । ऐसी महा पीड़ा है । बहुरि साताका निमित्त 
तौ किछू है नाहीं। कोई अंश कदाचित्‌ कोईके अपनी मानितें 
कोई कारण अपेक्षा साताका उदय है सो बलवान नाहीं । बहुरि 
आयु तहां बहुत, जघन्य दशहजार वर्ष उत्कृष्ट तेतीस सागर। इतने 
काल ऐसे दुख तहां सहने हों । बहुरि नामकर्मकी सर्वपापप्रक्ृति- 
निहीका उदय है एक भी पुन्यप्रकृतिका उदय नाहीं तिनिकरि 
महादुखी हैं। बहुरि गोत्रविषै नीच गोत्रहीका उदय है ताकरि महं- 
तता न होइ तातैं दुखी ही हैं । ऐस नरकगतिविषे महादुख जानने । 


बहुरि तियचगतिविषे बहुत रूब्धि अपर्याप्त जीव हैं तिनिका 
नौ उश्वासके अठारबैं भाग मात्र आयु है। बहुरि केई पयोप्त भी 
छोटे जीब हैं । सो इनिकी शक्ति प्रगट भासे नाहीं। तिनिके 
दुख एकेंद्रिययत्‌ जानना । ज्ञानादिकका विशेष है सो विशेष 
जानना । बहुरि बड़े पर्याप्र जीव केई सम्मूछेन हैं । केई गर्भज 

हैं। तिनिविषे ज्ञानादिक प्रगट हो है सो विषयनिकी इच्छाकरि 
आकुलित हैं । बहुतकों तौ इष्टविषयकी प्राप्ति नाहीं है। काहकों 
क॒दाचित्‌ किंचित्‌ हो है। बहुरि मिथ्यात्त भावकरि अतत्त्व- 
श्रद्धानी होय रहे हैं । बहुरि कषाय मुख्यपने तीत्र ही पाइए है । 
क्रोध मानकरि परस्पर रूरै हैं भक्षण करे हैं दुख दे हैं माया लोभ- 

करि छल करे हैं वस्तुकों च्राहेहिं हास्यादिककरि तिनिकषायनिका' 
कार्यनिविषे प्रवर्तें हैं। बहुरि काहकै कदाचित्‌ मंदकषाय हो 
है परंतु थोरे जीवनिके हो है तातें मुख्यता नाहीं। बहुरि 
वेदनीयविषै मुख्य असाताका उदय है ताकरि रोग पीड़ा क्षुषा 
तृषा छेदन भेदन बहुत भारवहन शीत उष्ण अंगभंगादि 
अवस्था हो है ताकरि दुखी होते प्रत्यक्ष देखिए है। तातें बहुत 
न कछ्या है। काहकै कदाचित्‌ किंचित्‌ साताका भी उदय हो है 
परंतु थोरे जीवनिके हो है। मुख्यता नाहीं । बहुरि आयु अंत- 
मुहत्ते आदि कोटिवर्ष पर्यत है। तहां घने जीव स्तोक आयुके 
धारक हो हैं, तातें जन्म मरनका दुःख पावै हैं । बहुरि भोगभूमि- 
यांकी बड़ी आयु है। अर उनके साताका भी उदय है सो वेः 
जीव थोरे हैं । बहुरि नामकर्मकी मुख्यपने ती तियचगति आदि 
पापप्रकृतिनिका ही उदय है। काहके कदाचित्‌ केई पुष्यप्रक्ति- 
निका भी उदय हो है परंतु थोरे जीवनिके थोरा हो है मुख्यतः 
नाहीं । बहुरि गोत्रविषे नीचगोन्रहीका उदय है तातें हीन होय 
रहे हैं । ऐसें तियंचगतिविषे महादुःख जानने । बहुरि मनुप्य- 
गतिविषै असंख्याते जीव तो लब्धिअपयाप्त हैं ते सम्मूछन ही हैं 
तिनिकी तो आयु उम्वासके अठारबैं भ्रागमात्र है। बहुरि केई 

जीव गर्ममें आय थोरे ही कालमैं मरन पांव हैं | तिनिकी तो 
शक्ति प्रगट भासे नाहीं है। तिनिके दुख एंकेंद्रियवत्‌ जानना । 
विशेष है सो विशेष जानना | बहुरि गर्भजनिके कितेक काल 
गर्भमं रहना पीछैं बाह्य निकसना हो है। सो तिनिका दुखका 
वर्नन कर्मअपेक्षा पूर्वेँ वर्नन किया है तैंसे जानना । वह सर्व 
बनेन गर्भज मनुप्यनिकै संभव है अथवा तियचनिका वणन किया 
है तैसें जानना । विशेष यह है इहां कोई शक्तिविशेष पाइए 
है वा राजादिकनिक विशेष साताका उदय है वा क्षत्रियादिकनिके 
उद्चगोत्रका भी उदय हो है। बहुरि धन कुट्दंबादिकका निमित्त 
विशेष पाइए है इत्यादि विशेष जानना । अथवा गर्भ आदि 
अवस्थाके दुख प्रत्यक्ष भासै हैं । जैसे विष्टाविषे लट उपजै तैसें 
गर्भमें शुक्र शोणितका बिंदुकों अपना शरीररूपकरि जीव उपजे । 
पीछें तहां क्रमतें ज्ञानादिककी वा शरीरकी वृद्धि होइ। गर्भका 
दुःख बहुत है। संकोचरूप अधोमुख श्रुधातृषादिसहित तहां 
काल पूरण करे | बहुरि बाह्य निकसे तब बाल्यअवस्थामें महा- 
दुख हो है। कोऊ कहे बाल्यअवस्थामें दुख थोरा है, सो नाहीं 
है । शक्ति थोरी है तातैं व्यक्त न होय सके है । पीछे व्यापारादि 
या विषयदच्छा आदि दुखनिकी प्रगटता हो है। इृष्ट अनिष्ट- 
जनित आकुलता रहबो ही करे । पीछें वृद्ध होइ तब शक्तिहीन 
होइ जाइ। तब परमदुखी हो हे | सो ए दुख प्रत्यक्ष होते 
देखिए है | हम बहुत कहा कहें | प्रत्यक्ष जाकी न भासे सो क्या 
कैसे सुने । काहके कदाचित्‌ किंचित्‌ साताका उदय हो है सो 
जाकुलतामय है । अर तीथैकरादि पद मोक्षमा्ग पाए विना होंय 


कि 


नाहीं | ऐसे मनुष्य पर्यायविषे दुख ही हैं | एक मनुष्य पयोयविषे 
कोई अपना भरा होनेका उपाय करे तो होय सके है। जैसे 
कांणा सांठोंकी जड़ वा बांडे तो चूसने योग्य ही नाहीं। अर 
बीचिकी पेली कांणी सो भी चूंसी जाय नाहीं। कोई खादका 
लोभी वारूं विगारी तो विगारों। अर जो वाकों बोइ दे तो वाके 
बहुत सांठे होंइ तिनिका खाद बहुत मीठा आबे | तैसैं मनुष्य 
पयोयका बालबृद्धपना तौ सुख भोगने योग्य नाहीं। अर वीचिकी 
अवस्था सो रोग छ्लेशादिकरि युक्त तहां सुख होइ सके नाहीं । 
कोई विषयसुखका छोभी याकौं विगारी तो विगारो । अर जो 
याकों धर्मसाधनविषे लगावै तौ बहुत ऊंचे पदकों पावे | तहां सुख 
बहुत निराकुछ पाइए । तातैं इहां अपना हित साधना, सुख होनैका 
अमकरि वृथा न खोवना। बहुरि देवपर्यायविष ज्ञानादिककी 
शक्ति किछ्ू औरनितें विशेष है। मिथ्यात्वकरि अतत्त्वश्रद्धानी 
होय रहे हैं | बहुरि तिनिके कषाय किछू मंद हैं। तहां भमवनवासी 
व्यंतर ज्योतिष्कनिके कषाय बहुत मंद नाहीं अर उपयोग 
तिनिका चंचल बहुत अर किछू शक्ति भी है सो कषायनिके 
कार्यनिविषै प्रवर्त हैं। कुतूहल विषयादि कार्यनिविषै लि रहे 
हैं। सो तिस आकुलताकरि दुखी ही हैं । बहुरि वमानिकनिके 
ऊपरिऊपरि विशेष मंदकषाय है अर शक्ति विशेष है तातें 
आकुछता घटनेतें दुख भी घटता है। हहां देवनिके क्रोषमान 
कषाय है परंतु कारन थोरा है। तातें तिनिके कार्यकी गौणता 
है । काहका बुरा करना काहकों हीन करना इत्यादि काये निक्ृषष्ट 


१ ग्रश्ना। २ गन्नेके ऊपरका फीका भाग । 

देवनिके तो कौतृहलादिकरि हो है । अर उत्कृष्ट देवनिके थोरा 
हो है मुख्यता नाहीं | बहुरि माया छोम कषायनिके कारण पाइए 
हैं । तातें तिनिके कायेकी मुख्यता है। तातें छल करना विषय- 
सामग्रीकी चाहि करनी इत्यादि कार्य विशेष हो है। सो भी 
ऊंचे ऊंचे देवनिके घाटि है। बहुरि हास्य रति कषायके कारन 
घने पाइए है। तातें इनिके कार्यनिकी मुख्यता है । बहुरि अरति 
शोक भय जुगुप्सा हनिके कारन कोरे हैं तातें इनिके कार्यनिकी 
गाणता है । बहुरि ख्रीवेद पुरुषवेदका उदय है अर रमनेका भी 
निमित्त हे सो कामसेवन करे हैं। ए भी कषाय ऊपरि ऊपरि 
मंद हैं | अहमिंद्रनिके वेदनिकी मंद्ताकरि कामसेवनका अभाव 
है। ऐसे देवनिके कषायभाव हैं सो कषायहीतें दुख है। अर 
इनिके कषाय जेता थोरा है तितना दुख भी थोरा है तातैं और- 
निकी अपेक्षा इनिकों सुखी कहिए है। परमार्थतें कषायभाव 
जीबै है ताकरि दुखी ही हैं । बहुरि वेदनीयविषे साताका उदय 
बहुत है । तहां भवनत्रिकके थोरा है। वैमानिकनिके ऊपरि ऊपरि 
विशेष है । इष्ट शरीरकी अवस्था स्रीमंदिरादि सामग्रीका संयोग 
पाइए है। बहुरि कदाचित्‌ [कंचित्‌ असाताका भी उदय कोई 
कारणकरि हो है। तहां निरृष्टदेवनिके किछू प्रगट भी है। अर 
उत्कृष्ट देवनिके विशेष प्रगट नाहीं है। बहुरि आयु बड़ी है । 
जघन्य दशहजारवर्ष उत्कृष्ट तेतीस सागर है । यातें अधिक 
आयुका धारी मोक्षमार्ग पाए विना होता नाहीं । सो इतना काल 
बिषयसुखमें मगन रहे हैं । बहुरि नामकर्मकी देवगति आदि सर्व 

युण्यप्रकृतिनिहीका उदय है । तातें सुखका कारन है। अर गोत्र- 
विष उच्चगोत्रहीका उदय है तातें महंतपदकों प्राप्त हैं ऐसे 
इनिके पृषण्यदद्यकी विशेषताकरि इृष्ट सामओ मिली है। अर 
कपायनिकरि इच्छा पाइए है । तातें तिनिके भोगवनेविष आसक्त 
होइ रहे हैं | परंतु इच्छा अधिक ही रहै है तातें सुखी होते 
नाहीं । ऊंचे देवनिके उत्कृष्ट पुण्यका उदय है. कषाय बहुत मंद 
है तथापि तिनिकै भी इच्छाका अभाव होता नाहीं तातें परमार्थतें 
दुखी ही हैं । ऐसे सर्वत्र संसारविषे दुख ही दुख पाइए है। 
ऐसे पयोयअपेक्षा दुख वनेन किया, अब इस सर्व दुखका सामान्य- 
रूप कहिए है--दुखका लक्षण आकुलता है सो आकुछता इच्छा 
होतें हो है । सोई संसारीके इच्छा अनेक प्रकार पाइए है। एक 
तो इच्छा विषयग्रहणकी है सो देख्या जान्या चाहै। जेसें वर्ण 
देखनेकी राग सुननेकी अव्यक्तकौं जानने इत्यादिकी इच्छा हो है 
सो तहां अन्य किछू पीड़ा नाहीं । परंतु यावत्‌ देखे जाने नाहीं 
तावत्‌ महाव्याकुल होइ । इस इच्छाका नाम विषय है । बहुरि 
एक इच्छा कषायभावनिके अनुसारि कार्य करनेकी है सो कार्य 
किया चाहे । जेसें बुरा करनेकी हीन करनेकी इत्यादि इच्छा हो 
है। सो इहां भी अन्य कोई पीड़ा नाहीं। परंतु यावत्‌ वह काये 
न होइ तावत्‌ महा व्याकुल होय । इस इच्छाका नाम कषाय है । 
बहुरि एक इच्छा पापके उदयतें शरीरविषे वा बाह्य अनिष्ट 
कारण मिलें तब उनके दूरि करनेकी हो है । जेसें रोग पीड़ा क्षुपा 
आदिका संयोग मए उनके दूर करनेकी इच्छा हो है सो इहां यह 
ही पीड़ा माने है । यावत्‌ वह दूरि न होइ तावत्‌ महाव्याकुछता 

रहे । इस इच्छाका नाम पापका उदय है । ऐसे इनि तीनप्रकारकी 
इच्छा होतें सर्वे ही दुख माने हैं सो दुख ही है । बहुरि एक 
इच्छा बाह्य निमित्ततं बने है सो इनि तीनप्रकार इच्छानिके 
अनुसारि प्रवत्तनेकी इच्छा हो है। सो तीनि प्रकार इच्छा- 
निविषै एक एक प्रकारकी इच्छा अनेक प्रकार है। तहां केई 
प्रकारकी इच्छा पूरन करनेका कारन पुृण्यउदयतैं मिले । तिनिका 
साधन युगपत्‌ होह सके नाहीं । ताँते एकर्का छोड़ि अन्यकौं लागे 
आगैं भी वाकों छोड़ि अन्यकों छागे। जैसे काहकै अनेक सामग्री 
मिली है। वह काहकों देखे है वाकें छोड़ि राग सुने है वाकों 
छोड़ि काहका बुरा करने लूगि जाय वाकों छोड़ि भोजन करे 
है अथवा देखनेविषे ही एककों देखि अन्यकों देखे है। ऐसें 
ही अनेक कार्यनिकी प्रवृत्तिविषे इच्छा हो है सो इस इच्छाका 
नाम पुण्यका उदय है। याकों जगत सुख माने है सो सुख है 
नाहीं दुख ही है। काहेतैं--प्रथम तौ सर्वप्रकार इच्छा पूरन 
होनेके कारन काहकैे भी न बनें । अर केई प्रकार इच्छा पूरन 
करनेके कारन बनें तो युगपत्‌ तिनिका साधन न होइ। सो 
एकका साधन जावत्‌ न होइ तावत्‌ वाकी आकुछता रहे वाका 
साधन भए उसही समय अन्यका साधनकी इच्छा हो है तब वाकी 
आकुलता हो है । एक समय भी निराकुल न रहै, ताते दुखी ही 
है। अथवा तीनप्रकारके इच्छारोग मिटावनेका किंचित्‌ उपाय 
करे है तातें किंचित्‌ दुख धाटि हो है सर्व दुखंका तौ नाश न 
होइ तातें दुख ही है। ऐसें संसारी जीवनिक्रै सर्व प्रकार दुख 
ही है। बहुरि इहां इतना जानना,--तीनप्रकार इच्छानिकरि सर्वे 

जगत पीड़ित है अर चौथी इच्छा है सो पुण्यका उदय आए होइ 
सो पुण्यका बंध धर्मानुरागतें होइ अर धर्मानुरागविषै जीव थोरा 
लागै । जीव तौ बहुत पापक्रियानिविषै ही प्रवर्ते है। तातें चौथी 
इच्छा कोई जीवकै कदाचित्‌ कालविषै हो है। बहुरि इतना 
जानना,--जो समान इच्छावान्‌ जीवनिकी अपेक्षा तो चौथी इच्छा- 
वालाकै किछू तीनप्रकार इच्छाके घटनेंतैं सुख कहिए है। बहुरि 
चौथी इच्छावालाकी अपेक्षा महान्‌ इच्छावाला चौथी इच्छा होतें 
भी दुखी ही है । काहकै बहुत विभूति है अर वाके इच्छा बहुत 
है तौ वह बहुत आकुलताबान्‌ है । अर जाके थोरी विभूति है. अर 
वाकै इच्छा थोरी है तो वह थोरा आकुलताबान्‌ है। अथवा 
कोऊके अनिष्ट सामग्री मिली है वाकैं उसके दूर करनेकी इच्छा 
थोरी है तौ वह थोरा आकुलतावान्‌ है । बहुरि काहके इष्ट 
सामग्री मिली है परंतु ताके उनके भोगवनेकी वा अन्य सामग्रीकी 
इच्छा बहुत है तौ वह जीव घना आकुलतावान्‌ है। तातें सुखी 
दुखी होना इच्छाके अनुसार जानना वाद्य कारनके आधीन नाहीं 
है । नारकी दुखी अर देव सुखी कहिए है सो भी इच्छाहीकी 
अपेक्षा कहिए है । जातें नारकीनिकै तीत्रकपायतैं इच्छा बहुत है। 
देवनिके मंद कषायतें इच्छा थोरी है । वहुरि मनुष्य तियच भी 
सुखी दुखी इच्छाहीकी अपेक्षा जानना। तीम्रकपायत जाके 
इच्छा बहुत ताकों दुखी कहिए है। मंदकषायतें जाके इच्छा 
थोरी ताकों सुखी कहिए है। परमार्थतैं दुख ही घना वा 
थोरा है सुख नाहीं है। देवादिककों भी सुखी माने हैं सो अम 
ही है। उनके चौथी इच्छाकी मुख्यता है तातेँ आकुलित हैं । या 

प्रकार जो इच्छा है सो मिथ्यात्व अज्ञान असंयमतैं हो है । बहुरि 
इच्छा है सो आकुल्तामय है अर आकुलता है सो दुख है। ऐसे सर्व 
जीव संसारी नानाप्रकारके दुखनिकरि पीड़ित ही होइ रहे हैं। अब 
जिन जीवनिकौं दुखनितें छूटना होय सो इच्छा दूरि करनेका उपाय 
करो । बहुरि इच्छा दूरि तब ही होइ जब मिथ्यात्व अज्ञान असंज- 
मका अभाव होह अर सम्यम्दशनज्ञानचारित्रकी प्राप्ति होय । तातैं 
इस ही कार्यका उद्यम करना योग्य है। ऐसा साधन करंतें जेती 
जेती इच्छा मिटे तेता ही दुख दूरि होता जाय। बहुरि जब मोहके 
सर्वेथा अमावतैं सर्वथा इच्छाका अभाव होइ तब सर्व दुख मिटे 
सांचा सुख प्रगटे । बहुरि ज्ञानावरण दर्शनावरण अंतरायका 
अभाव होइ तब इच्छाका कारण क्षयोपशम ज्ञान दशेनका वा 
शक्तिहीनपनाका भी अभाव होइ अनंतज्ञानदशेनवीयकी प्राप्ति 
होइ । बहुरि केतेक काल पीछें अधाति कर्मनिका भी अभाव होइ 
तब इच्छाके बाद्य कारन तिनिका भी अभाव होइ । सो मोह गए 
पीछें एके काल किछू इच्छा उपजावनेकों समर्थ थे नाहीं मोह होतें 
कारण थे तातें कारन कहे हैं सो इनिका भी अभाव भया। 
तब सिद्धपदकों प्राप्त हो हैं । तहां दुखका वा दुखके कारननिका 
सर्वथा अभाव होनेतें सदाकारू अनोपम्य अखंडित सर्वोत्कृष्ट 
आनंदसहित अनंतकाल विराजमान रहै हैं । सोई दिखाइए है- 
ज्ञानावरण दशैनावरणका क्षयोपशम होतें वा उदय होंतें मोहकरि 
एक एक विषय देखने जाननेकी इच्छाकरि महाव्याकुल होता 
था सो अब मोहका अभावतें इच्छाका भी अभाव भया। तातें 
दुखका अभाव भया है। बहुरि ज्ञानावरण दशेनावरणका क्षय 

होनेतं सर्व इंद्रियनिकों सर्वविषयनिका युगपत्‌ अहण भया तातें 
दुखका कारन भी दूरि भया है सोई दिखाइए है-जैसें नेत्रकरि 
एक विषयकों देख्या चाहे था अब त्रिकालवर्त्ती त्रिलोकके सर्व 
वर्णनिकों युगपत्‌ देखे है । कोऊ बिना देख्या रह्या नाहीं जाके 
देखनेकी इच्छा उपजे। ऐसे ही स्पशनादिककरि एक एक विषयकों 
ग्रह्मा चाहे था अब त्रिकालवर्ती त्रिकोकके सर्व स्पशे रस गंध 
शब्दनिकों युगपत्‌ ग्रहै है कोऊ विना अदश्या रध्या नाहीं जाके 
अहणकी इच्छा उपजै । इहां कोऊ कहे शरीरादिक विना ग्रहण 
क्रैसे होइ ? ताका समाधान--- 


इंद्रियज्ञान होतें तौ द्वव्यइंद्रियादेविना अहण न होता था। 
अब ऐसा खभाव प्रगट भया जो विना ही इंद्विय ग्रहण हो है । 
इहां कोऊ कहे जैसें मनकरि स्पशोदिककों जानिए है तेंसें जानना 
होता होगा त्वचा जीम आदिकरि ग्रहण हो हैं तेसैं न होता 
होगा। सो ऐसें नाहीं है। मनकरि तो स्तरणादि होतें अस्पष्ट 
जानना किछू हो है। इहां तो स्पशरसादिककों जैसे त्वचा जीभ 
इत्यादिकरि स्पर्श खादे संंघे देखे सुने जैसा स्पष्ट जानना हो है 
तिसतें भी अनंत गुणा स्पष्ट जानना तिनिके हो हैं। विशेष 
इतना भया हैं-वहां इंद्रियविषयका संयोग होतें ही जानना होता 
था हहां दूर रहे भी वैसा ही जानना हो है। सो यह शक्तिकी 
महिमा है । बहुरि मनकरि किछू अतीत अनागतकों अव्यक्तकों 
जान्या चाहे था अब सर्व ही अनादितें अनंतकाल्पर्यत जे सर्व 
पदार्थनिके द्वव्यक्षेत्र काठ भाव तिनिकों युगपत्‌ जाने है । कोऊ 
विना जान्या रश्या नाहीं जाके जाननेकी इच्छा उपजै। ऐसें इन 

दुख और दुखनिके कारण तिनिका अभाव जानना। बहुरि 
मोहके उदयतें मिथ्यात्त वा कषायभाव होते थे तिनिका सर्वथा 
अभाव भया तातें दुखका अभाव भया । बहुरि इनिके कारणनिका 
अभाव भया तातें दुखके कारणका भी अभाव भया । सो कारणका 
अभाव दिखाहए है-- 

सर्व तत्त्व यथार्थ प्रतिभासँ अतत्त्वश्रद्धानरूप मिथ्यात्व कैसें 
होइ । कोऊ अनिष्ट रक्षा नाहीं निंदक खयमेव अनिष्ट पावे ही हैं 
आप कोध कौनसों करे ? सिद्धनितें ऊंचा कोई है नाहीं । इंद्रादिक 
आपहीतें नम हैं इष्ट पावें हैं कोनस्थों मान करे ? सर्व भवितव्य 
भास गया कार्य रह्मा नाहीं काहस्मों प्रयोजन रश्या नाहीं काहेका 
लोम करै ? कोऊ अन्य इष्ट रह्मा नाहीं । कोन कारनतैं हास्य 
होइ ? कोऊ अन्य इृष्ट प्रीतिकरने योग्य है नाहीं । इहां कहा 
रति करे ? कोऊ दुखदायक संयोग रघ्या नाहीं, कहां अरति 
करे ? कोऊ इृष्टअनिष्ट संयोगवियोग होता नाहीं, काहेकों शोक 
करे ? कोऊ अनिष्ट करनेवाला कारन रह्या नाहीं, कौनका भय 
करे ! सर्व वस्तु अपने खभाव लिए भासे आपकों अनिष्ट नाहीं 
कहां जुगुप्सा करै? कामपीड़ा दूर होंनेत॑ ख्रीपुरुष उमयस्तरो 
रमनेका किछू प्रयोजन रह्या नाहीं, काहेकों पुरुष सत्री नपुंसक- 
वेद्‌ रूप भाव होइ ? ऐसे मोह उपजनेका कारणनिका अभाव 
जानना । बहुरि अंतरायके उदयतें शक्ति हीनपनाकरि पूरन 
न होती थी । अब ताका अभाव भया तातें दुखका अभाव 
भया । बहुरि अनंत शक्ति प्रगट भई तांते दुःखके कारणका भी 
अभाव भया। इहां कोऊ कहै, दान छाम भोग उपभोग करते 
नाहीं इनकी शक्ति कैसें प्रगर भई | ताका समाधान,-- 

ए काये रोगके उपचार थे। जब रोग ही नाहीं तब उपचार 
काहेकों करे । तातैं इनकार्यनिका सद्भाव तौ नाहीं। अर इनिका 
रोकनहारे कर्मका अभाव भया तातैं शक्ति प्रगटी कहिए है। जैसे 
कोऊ नाहीं गमन किया चाहै ताकों काहने रोक्या था तब दुखी 
था । जब वाकै रोकना दूरि भया अर जिह कायेके अर्थ गया 
चाहे था सो कार्य न रक्षा तब गमन भी न किया। तब वाके 
गमन न करते भी शक्ति प्रगटी कहिए । तेसें ही इहां जानना । 
बहुरि ज्ञानादिका शक्तिरूप अनंतवीर्य प्रगट उनके पाइए है। 
बहुरि अघाति कर्मनिविषे मोहतैं पापप्रकृतिनिका उदय होतें दुख 
माने था। पृण्यप्रकृतिका उदयकों सुख माने था। परमार्थतैं आकुल- 
ताकरि सर्व दुख ही था | अब मोहके नाशरतें सर्वे आकुछता दूरि 
होनेतें सर्वे दुःखका नाश भया । बहुरि जिन कारननिकरि दुख 
माने था ते तौ कारन सर्व नष्ट भये। अर जिनिकरि किंचित्‌ 
दुख दूरि होनेतें सुख माने था सो अब मूलहीमें दुख रघ्या नाहीं । 
तातें तिनि दुखके उपचारनिका किछू प्रयोजन रक्षा नाहीं जो 
तिनिकरि कायेकी सिद्धि किया चाहै। ताकी खयमेव ही सिद्धि 
होइ रही है । इसहीका निशेष दिखाइए है--वेदनीयविषै असा- 
ताके उदयतैं दुखके कारन शरीरविषे रोग क्रुधादिक होते थे । 
अब शरीर ही नाहीं तब कहां होय । अर शरीरकी अनिष्ट 
अवस्थाकों कारन आतापादिक थे सो अब शरीर विना कौनकों 
कारन होय ? अर बाह्य अनिष्ट निमित्त बने था सो अब इनिके 
अनिष्ट रक्षा नाहीं। ऐसें दुखका कारनका ती अभाव भया। 
बहुरि साताके उदयतैं किंचित्‌ दुख मेटनेके कारन औषधि मोज- 

नादिक थे तिनिका प्रयोजन रक्षा नाहीं । अर इष्ट कार्य पराधीन 
रघ्चा नाहीं तातें बाह्य भी मित्रादिककों इष्ट माननेका प्रयोजन 
रक्षा नाहीं । इनिकरि दुख मेट्या चाहै था वा इष्ट किया चाहै 
था सो अब संपूर्ण दुख नष्ट भया अर संपूर्ण इष्ट पाया। 
बहुरि आयुके निमित्ततेँं मरण जीवन था तहां मरणकरि दुःख 
माने था सो अविनाशी पद पाया तातें दुखका कारन रघ्या नाहीं। 
बहुरि द्वव्य प्राणनिकों धरैं कितेक काल जीवने मरनेते सुख माने 
था तहां भी नरकपर्यायविषे दुःखकी विंशेषताकरि तहां जीवना 
न चाहै था सो अब इस सिद्धपयोयविषे द्वव्यप्राणविना ही अपने 
चैतन्य प्राणकरि सदाकाल जीवै है । अर तहां दुखका लवलेश भी 
न रहा है। बहुरि नामकर्मतें अशुभ गति जाति आदि होतें दुख 
माने था सो अब तिनि सबनिका अभाव भया, दुख कहांते 
होय ? अर शुभगति जाति आदि होतें किंचित्‌ दुख दूरि होनेतें 
सुख माने था, सो अब तिनि विना ही सर्व दुखका नाश अर 
सर्वसुखका प्रकाश पाइए है । तातें तिनिका भी किछू प्रयोजन 
रक्षा नाहीं । बहुरि गोत्रके निमित्ततँ नीचकुल पाए दुख माने था 
सो ताका अभाव होनेतें दुखका कारन रश्या नाहीं। बहुरि उच्च- 
कुल पाए सुख माने था सो अब उच्चकुल विना ही त्रैलोक्यपूज्य 
उच्चपदकों प्राप्त है। या ग्रकार सिद्धनिके सर्व कर्मके नाश 
होनेतें सबे दुखका नाश भया है। दुखका तो लक्षण आकुलता 
है सो आकुलछता तब ही हो है जब इच्छा होह । सो इच्छाका वा 
इच्छाके कारणनिका सर्वथा अभाव भया तातें निराकुछ होय सर्व 
दुखरहित अनंत सुखकों अनुभवे है । जातें निराकुकपना ही 

सुखका लक्षण है। संसारविषै भी कोऊ प्रकार निराकुल होइ तब 
ही सुख मानिए है। जहां सर्वथा निराकुछ भया तहां सुख संपूरन 
कैस न मानिए ! या प्रकार सम्यग्दशनादि साधने सिद्धपद पाए 
सर्व दुखका अभाव हो है । सर्व सुख प्रगट हो है । 

अब इहां उपदेश दीजिए है--हे भव्य हे भाई जो तोकूं 
संसारके दुख दिखाए ते ठुझविषे बीतें हैं कि नाहीं सो विचारि । 
अर तू उपाय करे है ते झूठे दिखाए सो ऐसें ही है कि नाहीं 
सो विचारि। अर सिद्धपद पाए सुख होइ कि नाहीं सो विचारि । 
जो तेरे प्रतीति जैसे कहिए है तेंसें ही आवै है तो तूं संसारतें 
छूटि सिद्धपद पावनेका हम उपाय कहे हैं सो करि । विलंब मति 
करे । इह उपाय किए तेरा कल्यान होगा । 


इति श्रीमोक्षमार्गप्रकाशक नाम शासत्रबिष संसारदुखका वा 
मोक्षसुखका निरूपक तृतीय अधिकार सम्पूर्ण भया ॥२॥ 


दोहा । 

इस भवके सब दुखनिके, कारन मिथ्याभाव | 

तिनिकी सत्ता नाश करि, प्रगंटे मोक्षञपाव ॥ १ ॥ 

अब इहां संसार दुखनिके बीजभूत मिथ्यादशेन मिथ्याज्ञान 
मिथ्याचारित्र हैं तिनिका खरूप विशेष निरूपण कीजिए है। 
जैसे वैद्य है सो रोगके कारननिका विशेष कहै तो रोगी कुपथ्य 
सेवन न करे तब रोगरहित होय, तेसें इहां संसारके कारननिका 
विशेष निरूपण करिए है । जातें संसारी मिथ्यात्वादिकका सेवन 

करे तब संसाररहित होय तातें मिथ्यादशनादिकनिका विशेष 
कहिए हे, 

यह जीव अनादितें कर्मसंबंधसहित है। याकें दर्शनमोहके 
उदयतैं भया जो अतत्त्वश्रद्धान ताका नाम मिथ्यादशैन है। जातें 
तद्भाव जो श्रद्धान करने योग्य अर्थ है ताका जो भाव खरूप ताका 
नाम तत्त्व है। अर तत्त्व नाहीं ताका नाम अतत्तव है। अर 
अतत्त्व है सो असत्य है तातें इसहीका नाम मिथ्या है। 
बहुरि यह ऐसे ही है, ऐसा प्रतीतिभाव ताका नाम श्रद्धान है। 
इहां श्रद्धानहीका नाम दर्शन है। यद्यपि दर्शनशद्धका अर्थ 
सामान्य अवलोकन है तथापि इहां प्रकरणके वशतें इस ही धातुका 
अर्थ श्रद्धान जानना । सो ऐसें ही सर्वार्थसिद्धिनाम सूत्रकी टीका- 
विषे कह्मा है | जातें समान्यअवलोकन संसारमोक्षकों कारण होइ 
नाहीं । अद्धान ही संसार मोक्षकों कारण है तातें संसारमोक्षका 
कारणविषै दर्शनका अर्थ श्रद्धान ही जानना | बहुरि मिथ्यारूप 
जो दर्शन कहिए श्रद्धान ताका नाम मिथ्यादशन है। जैसें वस्तुका 
खरूप नाहीं तैसें मानना, जैसें है तेसें न मानना ऐसा विपरीता- 
भिनिवेश कहिए विपरीत अमभिप्राय ताकों लिए मिथ्यादर्शन हो 
है। ह॒हां प्रश्न,--जो केवलज्ञान विना सर्वपदार्थ यथार्थ भासे 
नाहीं अर यथार्थ भासे विना यथार्थ श्रद्धान न होइ। तातैं मिथ्या- 
, दशैनका त्याग कैसें बने ? ताका समाधान,--- 


पदार्थनिका जानना न जानना अन्यथा जानना तौ ज्ञानावरणके 
अनुसारि है । बहुरि प्रतीति हो है सो जाने ही हो है । विना 
जाने प्रतीति कैसें आवेः यह तो सत्य है। परंतु जैसे कोऊ 
पुरुष है सो जिनस्मों प्रयोजन नाहीं तिनिकों अन्यथा जाने वा 
यथार्थ जाने बहुरि जैसे जाने तैसें ही माने, किछू वाका बिगार. 

सुधार है नाहीं, तातें बाउछा स्थाणा नाम पावै नाहीं। बहुरि 
जिनस्त्रों प्रयोजन पाइए है तिनिकों जो अन्यथा जाने अर तैसें 
ही माने तो बिगाड़ होइ तातें वाकों बाउला कहिए । बहुरि 
तिनिकों जो यथार्थ जाने अर तेसें ही माने तो सुधार होइ । 
तातैं वाकों स्याणा कहिए । तेसें ही जीव है सो जिनस्थों प्रयोजन 
नाहीं तिनिकों अन्यथा जानो वा यथार्थ जानौ। बहुरि जैसे 
जानो तैसें श्रद्धान करो किछ्‌ याका बिगार सुधार नाहीं । तातें 
मिथ्यादृष्टी सम्यग्दष्टी नाम पावै नाहीं। बहुरि जिनिस्मों प्रयोजन 
पाइए है तिनिकों जो अन्यथा जाने भर तैसें ही श्रद्धान करे तौ 
बिगाड़ होइ । तातैं याकों मिथ्यादष्टी कहिए । बहुरि तिनिकों 
जो यथार्थ जाने अर तैसें ही श्रद्धान करे तो सुधार होइ । तातें 
याकों सम्यग्दष्टी कहिए । इहां इतना जानना कि अप्रयोजनभूत 
वा प्रयोजनमूत पदार्थनिका न जानना वा यथार्थ अयथार्थ जानना 
जो होइ तामैं ज्ञानकी हीनता अधिकता होना इतना जीवका 
बिगार सुधार है। ताका निमित्त तो ज्ञानावरण कर्म है। बहुरि 
तहां प्रयोजनभूत पदार्थनिकों अन्यथा वा यथाथे श्रद्धान किए 
जीवका किछू. और भी बिगार सुधार हो है। तातें याका निमित्त 
दशनमोह नामा कर्म है। इहां कोऊ कहै कि जैसा जाने तैसा .. 
श्रद्धान करे तातें ज्ञानावरणहीके अनुसारि श्रद्धान भासे है हहां 
दर्शनमोहका विशेष निमित्त केसें भासे ? ताका समाधान,--- 


प्रयोजनभूत जीवादि तत्त्वनिका श्रद्धान करनेयोग्य ज्ञानावरणका 
क्षयोपशम तौ सर्व संज्ञी पंचेंद्रियनिके भया है । परंतु द्वव्यरिंगी 
मुनि स्यारह अंग पर्यत पढ़ें वा ग्रेवेयक देव अवधिज्ञानादियुक्त हैं 

तिनिके ज्ञानावरणका क्षयोपशम बहुत होतें भी प्रयोजनभूत जीवा- 
दिकका श्रद्धान न होइ। अर तियैचादिकके ज्ञानावरणका क्षयो- 
पशम थोरा होतें भी प्रयोजनमूत जीवादिकका अश्रद्धान होइ तातें 
जानिए है ज्ञानावरणहीकै अनुसारि अ्रद्धान नाहीं । कोऊ जुदा कर्म 
है सो दर्शनमोह है। याकै उदयतैं जीवकै मिथ्यादशन हो है, 
तब प्रयोजनभूत जीवादितत्त्वनिका अन्यथा श्रद्धान करे है । इहां 
कोऊ पूछे कि प्रयोजनमूत अप्रयोजनभूत तत्त्व कोन हैं: ताका 
समाधान,--- 


इस जीवके प्रयोजन तौ एक यह ही है कि दुख न होय सुख 
होय । अन्य किछू भी कोई ही जीवके प्रयोजन है नाहीं । बहुरि 
दुखका न होना सुखका होना एक ही है जातें दुखका अभाव सोई 
सुख है । सो इस प्रयोजनकी सिद्धि जीवादिकका सत्य अ्रद्धान 
किए हो है । कैसें सो कहिए है,-- 

प्रथम तो दुख दूरि करनेविषे आपापरका ज्ञान अवश्य चाहिए। 
जो आपापरका ज्ञान नाहीं होय तो आपको पहिचाने बिना 
अपना दुख कैसं दूरि करै । अथवा आपापरकों एक जानि अपना 
दुखदूरि करनेके अर्थि परका उपचार करे तो अपना दुख दूरि 
कैसे हो । अथवा आपने पर भिन्न अर यह परविषे अहंकार 
ममकार करे तातें दुख ही होय । आपापरका ज्ञान भए दुख दूरि 
हो है । बहुरि आपापरका ज्ञान जीव अजीवका ज्ञान भए ही होइ। 
ताँतेँ आप जीव है शरीरादिक अजीब हैं। जो लक्षणादिककारि जीव 
अजीवकी पहिचान होइ तो आपापरको भिन्नपनो भासै। तातें जीव 
अजीवकों जानना अथवा जीव अजीवका ज्ञान भए जिन पदार्थ- 

निका अन्यथा श्रद्धानतैं दुख होता था तिनिका यथार्थ ज्ञान होनेतें 
दुख दूरि होय | तातें जीव अजीवकों जानना। बहुरि दुखका 
कारन तो कर्मबंधन है । अर ताका कारन मिथ्यात्वादिक आखव 
है । सो इनिकों न पहिचानै इनिकों दुखका मूलकारन न जाने 
तो इनिका अभाव केसें करे । अर इनिका अभाव न करे तब 
कर्मबंध होइ तातें दुख ही होइ । अथवा मिथ्यात्वादिक भाव हैं सो 
ए दुखमय हैं | सो इनकौं जैसेके तैसे न जाने, तो इनिका अभाव 
न करे । तब दुख ही रहै । तातैं आखवकोौं जानना । बहुरि समस्त 
दुखका कारण कर्मबंधन है सो याकों न जाने तब यातें मुक्त 
होनेका उपाय न करै। तब ताके निमित्ततैं दुखी होइ। ताति 
बंधकों जानना । बहुरि आल्वका अभाव करना सो संवर है। 
याका खरूप न जाने तो याविषै न प्रवर्ते तव आखव ही रहै 
तातैं वत्तेमान वा आगामी दुख ही होइ। तातें संवरकों जानना । 
बहुरि कथंचित्‌ ककैंचित्कमंबंधका अभाव ताका नाम निजेरा है 
सो याकों न जाने तब याकी प्रवृत्तिका उद्यमी न होइ। तब 
सर्वथा बंध ही रहै तातें दुख ही होइ । तातें निजेराकों जानना । 
बहुरि सर्वथा सर्व कर्मबंधका अभाव होना ताका नाम मोक्ष है।सो 
याकों न पहिचाने तो याका उपाय न करे तब संसारविषै कर्मबंधतें 
निपजे दुखनिहीकों सह तातें मोक्षकों जानना | ऐसे जीवादि सप्त 
तत्त्व जानने । बहुरि शास्रादिकरि कदाचित्‌ तिनिकों जाने अर 
ऐसे ही है ऐसी प्रतीति न आई तौ जानें कहा होय तातैं तिनिका 
श्रद्धान करना कार्यकारी हैं। ऐसे जीवादि तत्त्वनिका सत्यश्रद्धान 
किए ही दुख होनेका अभावरूप प्रयोजनकी सिद्धि हो है । तातें 

जीवादिक पदार्थ हैं ते ही प्रयोजनमूत जानने। बहुरि इनिके 
विशेषभेद्‌ पुण्यपापादिकरूप तिनिका भी श्रद्धान प्रयोजनभूत है । 
जातैं सामान्यतें विशेष बलवान्‌ है। ऐसें ये पदार्थ तौ प्रयोजनभूत 
हैं तातें इनका यथार्थ श्रद्धान किए तो दुख न होइ सुख होय । 
अर इनिक्रों यथार्थ श्रद्धान किए विना दुख हो है सुख न हो है। 
बहुरि इनि विना अन्य पदार्थ हैं ते अप्रयोजनभूत हैं। जातें 
तिनिकों यथार्थश्रद्धान करो वा मति करो उनका श्रद्धान किछू 
सुखदुखकों कारन नाहीं। इहां प्रश्न उपजै है, जो पूर्व जीव अजीब 
पदार्थ कहे तिनिविषे तो सर्व पदार्थ आय गए तिनि विना अन्य 
पदार्थ कोन रहे जिनिकों अप्रयोजनमूत कहे | ताका समाधान,-- 


पदार्थ तो सर्व जीव अजीवविषे ही गर्मित हैं परंतु तिन जीव 
अजीवके विशेष बहुत हैं। तिनिविषे जिन विशेषनिकरि सहित 
जीव अजीवको यथार्थ श्रद्धान किए खपरका श्रद्धान होय रागादिक 
दूर करनेका श्रद्धान होय ताते सुख उपज | अयथाथ्थे श्रद्धान किए 
खपरका श्रद्धान ब्॒ होइ रागादिक दूरि करनेका श्रद्धान न होड़ 
तातें दुख उपजै | तिनिविशेषनिकरि सहित जीव अजीब पदार्थ तो 
प्रयोजनमूत जानने । बहुरि तिन विशेषनिकरि सहित जीव अजीवकों 
यथार्थ श्रद्धान किए खपरका श्रद्धान न होय वा होय अर रागादिक 
दूर करनेका श्रद्धान होइ वा न होइ किछू नियम नाहीं । तिनि- 
विशेषनिकरि सहित जीव अजीव पदार्थ अप्रयोजनभूत जानने । 
जैंसें जीव अर शरीरका चैतन्य मूत्तेत्वाद्विशेषनिकरि श्रद्धान 
'करना तौ प्रयोजनभूत है । अर मनुप्यादि पयोयनिका वा धटपटा- 
दिका अवस्था आकारादिविशेषनिकरि अ्रद्धान करना अप्रयोजनभूत 

है। ऐसे ही अन्य जानने । याप्रकार कहे जे प्रयोजनभूत जीवा« 
दिक तत्त्व तिनिका अयथार्थ अ्रद्धान ताका नाम मिथ्यादश्न 
जानना । अब संसारी जीवनिकै मिथ्यादशेनकी प्रवृत्ति कैसे पाइए 
है सो कहिए है। इहां वणन तौ श्रद्धानका करना है परंतु जाने 
तब श्रद्धान करे तातें जाननेकी मुख्यताकरि वर्णन करिए है। 


अनादितैं जीव है सो कर्मके निमित्ततें अनेक पयीय धरै है 
तहां पूर्व पयोयकों छोड़े नवीन पयौय धरे । बहुरि वह पयोय 
है सो एक तौ आप आत्मा अर अनंत पुद्दलपरमाणुमय शरीर 
तिनिका एक पिंड बंधानरूप है । बहुरि जीवकै तिसपर्यायविषे 
यह मैं हों ऐसें अहंबुद्धि हो है। बहुरि आप जीव है ताका 
खभाव तो ज्ञानादिक है अर विभाव क्रोधादिक हैं । अर पुदुल 
परमाणूनिके वण गंध रस स्पर्शादि खभाव हैं तिनि सबनिकों 
अपना खरूप माने है । ए भेरे हैं ऐसें ममबुद्धि हो है। बहुरि 
आप जीव है ताकों ज्ञानादिककी वा क्रोधादिककी अधिकहीन- 
तारूप अवस्था हो है | अर पुद्ठकपरमाणूनिकी वर्णोदि पलटनेरूप 
अवस्था हो है तिनिसबनिकों अपनी अवस्था माने है। ए मेरी 
अवख्ा है । ऐसे ममबुद्धि करे है । बहुरि जीवके अर शरीरकै 
निमित्तनेमित्तिक संबंध है तातें जो क्रिया हो है ताकों अपनी 
माने है। अपना दर्शनज्ञानखभाव है ताकी प्रवृत्तिकों निमित्त मात्र 
शरीरका अंगरूपस्पशनादि द्वव्यइंद्रिय हैं । यह तिनिकों एकमानि 
ऐसें माने है जो हस्तादि स्पशनकरि मैं स्पश्यो, जीभमकरि चाख्या, 
नासिकाकरि सुंध्या, नेत्रकरि देख्या, कानकरि सुन्या, ऐसे माने 
है। मनोवगेणारूप आठपांखुड़ीका फूल्या कमलकै आकारि हृदय- 

स्थानविषै द्रव्य मन है दृष्टिगम्य नाहीं ऐसा है सो शरीरका अंग 
है ताका निमित्त मए स्मरणादिरूप ज्ञानकी प्रवृत्ति हो है। यह 
द्रव्य मनकों अर ज्ञानकों एक मानि ऐसें माने है कि मैं मनकरि 
जान्या । बहुरि अपने बोलनेकी इच्छा हो है तब अपने प्रदेश- 
निकों जैसें बोलना बने तैस हलावे तब एकक्षेत्रावगाहसंबंधर्ते 
शरीरके अंग हिल ताके निमित्ततैं भाषावर्गणारूप पुद्धलवचनरूप 
परिणमै । यह सबकों एक मानि ऐसे माने जो में बोलीं हों । 
बहुरि अपने गमनादिक क्रियाकी वा वस्तुग्रहणादिककी इच्छा होय 
तब अपने प्रदेशनिकों जैसें कार्य बनें तेसें हलावे तब एक क्षेत्रा- 
वगाहतें शरीरके अंग हाढैं तब वह कार्य बने । अथवा अपनी 
इच्छाविना शरीर हाले तब अपने प्रदेश भी हाल | यह सबको 
एक मानि ऐसें माने, मैं गमनादिकार्य करों हों वा वस्तु ग्रहों हों । 
वा मैं किया है इत्यादिरूप माने है । बहुरि जीवके कषायभाव 
होय तब शरीरकी चेष्ट ताके अनुसार होय जाय । जैसें क्रोधा- 
दिक भणए रक्तनेत्रादि हो जांय । हास्यादि भए प्रफुछित वदनादि 
होय जाय । पुरुषवेदादि भए लिंगकाठिन्यादि होय जाय । यह 
सबकों एक मानि ऐसा माने कि ए काये सर्व में करों हों । 
बहुरि शरीरविषै शीतउप्ण क्षुधा तृषा रोग आदि अवस्था हो है 
ताके निमित्ततें मोहभावकरि आप सुखदुख माने इन सबनिकों 
एक जानि शीतादिककों वा सुखदुखकों अपने ही भए माने है 
बहुरि शरीरका परमाणूनिका मिलना विछुरनादि होनेकरि वा 
तिनिकी अवस्था पलटनेकरि वा शरीरस्केधका खंडादि होनेकारि 
स्थूल ऋुशादिक वा बाल वृद्धादिक वा अंगहीनादिक होय | अर 

ताकै अनुसार अपने अदेशनिका संकोच विस्तार होइ यह सबकौं 
एक मानि मैं स्थूल हों में कृश हों मैं बालक हों में वृद्ध हों मेरे 
इनि अंगनिका भंग भया है इत्यादि रूप माने है। यह शरीरकी 
अपेक्षा गतिकुलादिक होइ तिनिकों अपने मानि में मनुष्य हों मैं 
तियच हों मैं क्षत्रिय हों में वैश्य हौं इत्यादिरूप माने है । बहुरि 
शरीर संयोग होने छूटनेकी अपेक्षा जन्म मरण होय तिनिकों 
अपना जन्म मरण मानि मैं उपज्या, में मरूंगा ऐसा माने है। 
बहुरि शरीरहीकी अपेक्षा अन्यवस्तुनिस्यों नाता माने है । जिनकरि 
शरीर निपज्या तिनकों आपके माता पिता माने है। जो शरीरकूं 
रमावै ताकों अपनी रमणी माने है। जो शरीरकरि निपज्या 
ताकों अपना पुत्र माने है। जो शरीरकों उपगारी ताकों मित्र 
माने है। जो शरीरका बुरा करे ताकों शत्रु माने है इत्यादिरूप 
मानि हो है। बहुत कहा कहिए जिसतिसप्रकारकरि आप अर 
शरीरकों एक ही माने है । इंद्रियादिकका नाम तौ हहां क्या है । 
याकूं तौ किछू गम्य नाहीं। अचेत हुवा प्योयविषै अहंबुद्धि धरे 
है। सो कारन कहा है, सो कहिए है,-इस आत्माकै अनादितें 
इंद्रियज्ञान है ताकरि आप अमूर्त्तीक है सो तो भासे नाहीं अर 
शरीर मूर्त्ताक है सो ही भासे । अर आत्मा काहको आपो जानि 
अहंबुद्धि धारे ही धारे सो आप जुदा न भास्ता तब तिनिका 
समुदायरूप पर्यायविषे ही अहंबुद्धि धारे है। बहुरि आपके अर 
शरीरकै निमित्त नेमित्तिक संबंध घना ताकरि भिन्नता भासे नाहीं । 
बहुरि जिसविचारकरि मिन्नता भास सो मिथ्यादर्शनके जोरतैं 
होइ सकै नाहीं । तातें पयोयहीविषै अहंबुद्धि पाइए है । बहुरि 

मिथ्यादशेनकरि यह जीव कदाचित्‌ बादश्चसामग्रीका संयोग होतें 
तिनिकों भी अपनी माने है। पुत्र खी धन धान्य हाथी धोरे 
मंदिर किंकरादिक प्रत्यक्ष आपतें भिन्न अर सदाकाल अपने 
आधीन नाहीं ऐसे आपकों भासं तो भी तिनविषै ममकार करे है। 
पुत्रादिकविषै ए हैं, सो में ही हों ऐसी भी कदाचित्‌ अमबुद्धि 
हो है। बहुरि मिथ्यादशनतें शरीरादिकका खरूप अन्यथा ही 
भासै है। अनित्यकों नित्य माने है भिन्नकों अभिन्न माने दुखके 
कारनकों सुखके कारन माने दुखकों सुख माने इत्यादि विपरीत 
भासे है । ऐसें जीव अजीवतत्त्वनिका अयथार्थ ज्ञान होतें अवथार्थ 
श्रद्धान हो है । तिनकीं अपना खमाव माने है। कर्म उपाधितें भए 
न जाने है । दशेन ज्ञान उपयोग अर ए आख़वभाव तिनकों एक 
माने है। जातें इनका आधारभूत तो एक आत्मा अर इनिका 
परिणमन एके काल होइ तातें याकों भिन्नपनों न भासे अर मिन्न- 
पनो भासनेका कारन जो विचारै है सो मिथ्यादर्शनके बलतैं 
होइ सके नाहीं | बहुरि ए मिथ्यात्व कषायभाव आकुलतालिए 
हैं, तातें वत्तेमान दुखमय हैं । अर कर्मबंधके कारन हैं, तातें 
आगामी दुख उपजावैंगे तिनिकों ऐसें न माने है आप भला जानि 
इन भावनिरूप होइ प्रवत्ते है। बहुरि यह दुखी तो अपने इन 
मिथ्यात्वकषायभावनितें होइ अर वृथा ही औरनिकों दुख 
उपजावनहारे माने । जैसें दुखी तो मिथ्यात्वश्रद्धानतें होइ अर 
अपने श्रद्धानके अनुसार जो पदार्थ न प्रवर्ते ताकों दुखदायक 
माने । बहुरि दुखी तो कोधतें हो है अर जासों क्रोध किया होय 
ताकों दुखदायक माने । दुखी तौ छोभतैं होह अर इृष्ट वखुकी 

अप्राप्तिकों दुखदायक माने ऐसे ही अन्यत्र जानना | बहुरि इनि 
भावनिका जैसा फल छागै तेसा न भासै है इनकी तीज़ताकरि 
नरकादिक हो है । मंदताकरि खर्गादिक हो है। तहां धनी थोरी 
आकुलता हो है सो भासे नाहीं तातें बुरे न लागे हैं । कारन 
कहा हैं कि ए आपके किए भा तिनकों बुरे कैसे माने । बहुरि 
ऐसें ही आख़व तत्त्वका अयथार्थ ज्ञान होतें अयथार्थ श्रद्धान 
हो है । बहुरि इनि आख़वभावनिकरि ज्ञानावरणादिकर्मनिका 
बंध हो है। तिनिका उदय होतें ज्ञानदशेनका हीनपना होना, 
मिथ्यात्वकषायरूप परिणमनि, चाश्या न होना, सुखदुखका कारन 
मिलना, शरीरसंयोग रहना, गतिजातिशरीरादिकका निपजना, नीचा 
ऊंचा कुल पावना होइ । सो इनिके होनेविषै मूलकारन कर्म है। 
ताकों तो पहिचाने नाहीं जातें वह सूक्ष्म है याकों सूझता नाहीं । 
अर आपकों इनि कार्यनिका कत्ता दीसे नाहीं तातें इनिके होनेविषे 
कै तो आपकी कतो माने के काह ओरकों कर्ता माने। अर 
आपका वा अन्यका कत्तौपना न भास तो गहलरूप होय भवितव्य 
माने । ऐसे ही बंधतत््वका अयथार्थ ज्ञान होतें अयथार्थ श्रद्धान 
हो है । बहुरि आसवका अभाव होना सो संबर है। जो आखबकों 
यथार्थ न पहिचाने ताके संवरका यथार्थश्रद्धान कैसे होइ ? जैसे 
काहके अहित आचरण है। वार्कों वह अहित न भासे तौ ताके 
अभावकों हितरूप कैसें माने । तेसें ही जीवके आख़वकी प्रवृत्ति 
है। याकों यह अहित न भासे तो ताके अभावरूप संवरकों 
कैसे हित माने । बहुरि अनादितें इस जीवके आख़वभाव ही 
भया संवर कबह न भया तातें संवरका होना भासे नाहीं । संवर 

होतें सुख हो है सो भासे नाहीं। संवरतें आगामी दुख न होसी 
सो भासे नाहीं। तातें आसवका तो संवर करे नाहीं, गृथा ही खेद- 
खिन्न होय । ऐसें संवरतत्त्वका अयथार्थ ज्ञान होतें अयथार्थ 
श्रद्धान हो है । बहुरि बंधका एकदेश अभाव होना सो निजेरा 
है । जो बंधकों यथार्थ न पहिचाने ताकै निजराका यथार्थ श्रद्धान 
कैसें होय ः जैसें भक्षण किया हुवा विषआदिकतें दुःख होता न 
जाने तौ ताकै उषालंका उपायकों कैसें भला जाने। तैसें बंधनरूप 
किए कर्मनितें दुख होना न जाने तो तिस निजेराका उपायकों 
कैसें भला जाने | बहुरि इस जीवके इंद्वियनितैं सूक्ष्मरूप कर्मनिका 
तो ज्ञान होता नाहीं। बहुरि तिनविषे दुखकों कारनभूत शक्ति 
है ताका ज्ञान नाहीं तातैं अन्य पदार्थनिदीके निमित्तकों दुखदायक 
जानि तिनिकेई अभाव करनेका उपाय करे है। सो अपने 
आधीन नाहीं । बहुरि कदाचित्‌ दुख दूरि करनेके निमित्त कोई 
इष्ट संयोगादि कार्य बने है सो वह भी कर्मके अनुसार बने हे । 
तातें तिनिका उपायकरि वृथा ही खेद करे है। ऐसें निजरातत्त्वका 
अयथार्थ ज्ञान होतें अयथार्थ श्रद्धान हो है। बहुरि सर्व कर्मबं- 
धका अभाव ताका नाम मोक्ष है। जो बंधकों वा बंधजनित सर्व 
दुखनिकों नहीं पहिचाने ताके मोक्षका यथार्थ श्रद्धान केसे होइ । 
जैसे काहके रोग है वह तिस रोगकों वा रोगजनित दुखनिकों न 
जाने तो सर्वथा रोगके अभावकों कैसें भला जाने ? बहुरि इस 
जीवके कर्मका वा तिनकी शक्तिका तौ ज्ञान नाहीं तातें बाह्पदा- 
थनिकों दुखका कारन जानि तिनकै सर्वथा अभाव करनेका 


१ नष्ट करनेरे । 

उपाय करे है । अर यह तो जाने सर्वथा दुख दूरि होनेका फारन 
इष्ट सामऔनिकी मिलाय सर्वथा सुखी होना सो कदाचित्‌ होय 
सके नाहीं | यह वृथा ही खेद करे है । ऐसे मिथ्यादशनतैं मोक्ष- 
तत्त्वका अयथार्थ ज्ञान होनेतें अयथार्थ श्रद्धान हो है । या प्रकार 
यह जीव मिथ्यादशेनतें जीवादि सप्त तत्त्वप्रयोजनभूत हैं तिनिका 
अयथार्थ श्रद्धान करे है । बहुरि पुण्यपाप हैं ते इनिके विशेष हैं। 
सो इन पुण्य पापनिकी एक जाति है तथापि मिथ्यादशनतें 
पुण्यकों भला जाने है । पापकों बुरा जाने है। पुन्यकरि अपनी 
इच्छाके अनुसार किंचित्‌ काये बने है, ताकों भला जाने है। 
पापकरि इच्छाके अनुसार काये न बने ताकों बुरा जाने है सो 
दोन्‍्यों ही आकुलताके कारन हैं तातेैं बुरे ही हैं| बहुरि यह 
अपनी मानितें तहां सुखदुख माने है । परमार्थतें जहां आकुलता 
है तहां दुख ही है। तातें पुण्यपापके उदयकों भला बुरा जानना 
अम ही है । बहुरि केई जीव कदाचित्‌ पुण्यपापके कारन जे शुभ 
अशुभ भाव तिनिकों भले बुरे जाने हैं सो भी अम है। जातें 
दोऊ ही कर्मबंधके कारन हैं। ऐसें पुण्यपापका अयधथार्थज्ञान 
होतें अयथार्थश्रद्धान हो है । या प्रकार अतत्त्वश्रद्धानरूप 
मिथ्यादशनका खरूप कद्या। यह असत्यरूप है तांतें याहीका नाम 
मिथ्यात्व है। बहुरि यह सत्यश्रद्धानतैं रहित है तातैं याहीका 
नाम अदर्शन है। अब मिथ्याज्ञानका खरूप कहिए है,--- 
प्रयोजनमूत जीवादि तत््वनिका अयथार्थ जानना ताका नाम 
मिथ्याज्ञान है। ताकरि तिनिके जाननेविषे संशय विपयेय अनध्य- 
वसाय हो है । तहां 'ऐसें है कि ऐसे है? ऐसा जो परस्पर विरुद्धता 

लिए दोयरूप ज्ञान ताका नाम संशय है । जैसे “में आत्मा हों कि 
शरीर हों! ऐसा जानना | बहुरि 'ऐसें ही है! ऐसा वस्तुखरूपतें 
विरुद्धतालिए एकरूप ज्ञान ताका नाम विपयेय है। 'जैसें में 
शरीर हों? ऐसा जानना । बहुरि 'किछू है? ऐसा निद्धीररहित विचार 
ताका नाम अनध्यवसाय है। जैसे “मैं कोई हों? ऐसा जानना । 
याप्रकार प्रयोजनभूत जीवादि तत्त्वनिविषे संशय विपरयय अनध्य- 
वसायरूप जो जानना होय ताका नाम मिथ्याज्ञान है | बहुरि 
अप्रयोजनभूत पदार्थनिकों यथार्थ जाने ताकी अपेक्षा मिथ्याज्ञान 
सम्यम्ज्ञान नाम नाहीं है । जैसे मिथ्यादृष्टि जेवरीकों जेवरी जाने 
तौ सम्यग्ज्ञान नाम न होय । अर सम्यगर्ष्टी जेवरीकों सांप जाने 
तो मिथ्याज्ञान नाम न होय । हहां प्रश्न,-जो प्रत्यक्ष सांचा झूठा 
ज्ञानकों सम्यग्ज्ञान मिथ्याज्ञान कैंसेँ न कहिए? ताका समाधान,--- 

जहां जाननेहीका-सांच झूंठ निद्धोौर करनेहीका प्रयोजन होय 
तहां तौ कोई पदार्थ ताका सांचा झूठा जाननेकी अपेक्षा ही 
मिथ्याज्ञान सम्यग्ज्ञान नाम पावै है। जैसें प्रत्यक्ष परोक्षप्रमाणका 
वर्णनविषै कोई पदार्थ होय ताका सांचा जाननेरूप सम्यग्ज्ञानका 
ग्रहण किया है। संशयादिरूप जाननेकों अप्रमाणरूप मिथ्याज्ञान 
क्या है। बहुरि इहां संसार मोक्षके कारणभूत सांचा झूठा 
जाननेका निद्धार करना है सो जेवरी सर्पादिकका यथार्थ वा 
अन्यथा ज्ञान संसार मोक्षका कारन नाहीं। तातें तिनकी अपेक्षा 
इहां मिथ्याज्ञान सम्यमज्ञान न कह्मा । इहां प्रयोजनभूत जीवादिक 
तत्त्वनिदीका जाननेकी अपेक्षा मिथ्याज्ञान सम्यग्ज्ञान कह्मा है। 
इस ही अभिषायकरि सिद्धांतविषै मिथ्याहृष्टीका तो सर्वे जानना 

मिथ्याज्ञान ही कद्या अर सम्यग्दष्टीका सर्व जानना सम्यरज्ञान 
क्या । इहां प्रश्न,-जो मिथ्यादृष्टीके जीवादि तत्त्वनिका अयथार्थ 
जानना है ताकों मिथ्याज्ञान कहौ। जेवरी सर्पोदिकके यथार्थ 
जाननेकों तो सम्यग्ज्ञान कहो । ताका समाधान--- 
मिथ्यादृष्टी जाने है तहां वाके सत्ता असत्ताका विशेष नाहीं 
है । तातें कारणविपर्यय वा खरूपविपर्यय वा भेदामेदबिपययकों 
उपजावै है। तहां जाकों जाने है ताका मूल कारनकों न पहिचाने। 
अन्यथा कारण माने सो तो कारणविपयेय है। बहुरि जाकों 
जाने ताका मूलवस्तुखरूप खरूप ताकों न पहिचाने अन्यथाखरूप 
माने सो खरूपविपयेय है । बहुरि जाकों जाने ताकौं एं इनतैं 
भिन्न हैं ए इनतें अभिन्न हैं ऐसा न पहिचानै अन्यथा भिन्न अमि- 
दा ज्षपना माने सो भेदविपयेय है । ऐसे मिथ्याइष्टीके जाननेविषै 
विपरीतता पाइए है। जैसें मतवाला माताकों भायो मनि भायाकों 
माता माने तैंसे मिथ्यादष्टीके अन्यथा जानना है । बहुरि जैसें 
काहूकालविषै मतवाल्य माताकों माता वा भार्याकों भायों भी जाने 
तौ भी वांके निश्चयरूप निद्धीरकरि श्रद्धान लिए जानना न हो 
है। तातें ताके यथार्थज्ञान न कहिए। तेसें मिथ्यादृष्टी काह- 
कालविषै किसी पदार्थकों सत्य भी जाने तो भी वाके निश्चयरूप 
निद्धौरकरि श्रद्धानलिएण जानना न हो है । अथवा सत्य भी जाने 
परंतु तिनकरि अपना प्रयोजन जो अयथार्थ ही साथै है तातें 
वाके सम्यग्जञानन कहिए । ऐसा मिथ्यादृष्टीके ज्ञानकों मिथ्याज्ञान 
कहिए है। ह॒हां प्रश्न,-जो इस मिथ्यातका कारन कौन है? ताका 
समाधान,-- 

मोहके उदयतें जो मिथ्यात्वममाव दहोय सम्यक्तव न होय सो 
इस मिथ्याज्ञाका कारण है। जैसे विषके संयोगतें मोजन भी 
विषरूप कहिए तेसें मिथ्यात्वके संबंधतें ज्ञान है सो मिथ्याज्ञान 
नाम पावे । इहां कोऊ कहे ज्ञानावरणका निमित्त क्यों न कहो ! 
ताका समाधान,-- 


ज्ञानावरणके उदयतें तो ज्ञानका अभावरूप अज्ञानभाव हो है। 
बहुरि क्षयोपशमतें किंचित्‌ ज्ञानरूप मतिज्ञानआदि ज्ञान हो हैं । 
जो इनिविषे काहकीं मिथ्याज्ञान काहकों सम्यग्जान कहिए तो, 
दोऊंहीका भाव मिथ्यादष्टी वा सम्यग्दष्टीके पाइए है ताहैं तिनि 
दोऊंनिकै मिथ्याज्ञान वा सम्यग्ज्ञानका सद्भाव होय जाय सो 
सिद्धांतविरुद्ध है । तातें ज्ञानावरणका निमित्त बने नाहीं । बहुरि 
इहां कोऊ पूछे कि जेवरी सर्पादिकका अयथार्थज्ञानका कौन कारन 
है तिसहीकों जीवादितत्त्वनिका अयथार्थ यथार्थज्ञानका कारन कहो, 
ताका उत्तर,--- 


जो जाननेविषै जेता अयथार्थपना हो है तेता तों ज्ञानावरणका 
उदयतें हो है। अर यथार्थपना हो है तेता ज्ञानावरणके क्षयो- 
पश्ममतैं हो है। जेसें जेवरीकों सपप जान्या सोक्रयथार्थ जाननेकी 
शक्तिका कारन उदय है तातें अयथार्थ जाने है । बहुरि 
जेबरीकों जेवरी जानी सो यथार्थ जाननेकी शक्तिका कारन क्षयो- 
पश्म है तातें यथार्थ जाने है । तेसें ही जीवादि तत्त्वनिका 
यथार्थ जाननेकी शक्ति न होने वा होनेविषे ज्ञानावरणहीका 
निमित्त है परंतु जैसे काहपुरुषकै क्षयोपशमतें दुखकों वा सुखकों 
कारणभृत पदार्थनिकों यथार्थ जाननेकी शक्ति होय तहां जाके 

असातावेदनीका उदय होय सो दुखकों कारनभूत जो होय 
तिसहीकों वेदे सुखका कारनभूत पदार्थनिकों न वेदे अर जो वेदे 
तो सुखी हो जाय । सो असाताका उदय होतें होय सके नाहीं । 
तातें इहां दुखकों कारनभूत अर सुखकों कारनभूत पदार्थ वेदनेविषे 
ज्ञानावरणका निमित्त नाहीं असाता साताका उदय ही कारणमभूत 
है| तैसे॑ ही जीवकै प्रयोजनमभूत जीवादिकतत्त्व अप्रयोजनभूत 
अन्य तिनिके यथार्थ जाननेकी शक्ति होइ । तहां जाकै मिथ्यात्वका 
उदय होइ सो जे अप्रयोजनभूत होइ तिनिहीकों वेदे जाने प्रयोजन- 
भूतकों न जाने । जो प्रयोजनभूतकों जाने तो सम्यस्शञान होय 
जाय सो मिथ्यात्वका उदय होतें होय सके नाहीं । तातें इहां 
प्रयोजनभूत अप्रयोजनभूत पदार्थ जाननेविषे ज्ञानावरणका निमित्त 
नाहीं । मिथ्यात्॒वका उदय अनुद्य ही कारनभूत है। इहां ऐसा 
जानना-जहां एकेंद्रियादिकके जीवादि तत्त्वनिका यथार्थ जाननेकी 
शक्ति ही न होय तहां तो ज्ञानावरणका उदय अर मिथ्यात्वका 
उदयतैं भया#मिथ्यादशन इन दोऊंनिका निमित्त है। बहुरि जहां 
संज्ञी मनुप्यादिके क्षयोपशमादि लब्धि होतें शक्ति होय अर न 
जाने तहां मिथ्यावके उदयहीका निमित्त जानना । याहीतें 
मिथ्याज्ञानका मुख्य कारण ज्ञानावरण न क्या मोहका उदयतैं 
भया भाव सो ही कारन क्ल्या है। बहुरि इहां प्रश्न-जो ज्ञान 
भए श्रद्धान हो है तातें पहिले मिथ्याज्ञान कहो पीछे मिथ्यादशेन 
कहौ £ ताका समाधान,-- 
है तो ऐसें ही, जाने विना श्रद्धान कैसे होय परंतु मिथ्या 
अर सम्यक्‌ ऐसी संज्ञा ज्ञानके मिथ्यादशन सम्यग्दशेनके निमि- 

ततें हो है। जैसे मिथ्यादष्टी वा सम्यग्दष्टी सुवर्णादि पदार्थकों 
जाने तो समान है परंतु सो ही जानना मिथ्यादृष्टिके मिथ्याज्ञान 
नाम पावे सम्यग्दष्टीके सम्यश्श्ञान नाम पावै । ऐसं ही सर्व 
मिथ्याज्ञान सम्यस्शानकों कारन मिथ्यादशेन सम्यग्दशन जानना । 
तातैं जहां सामान्यपने ज्ञान श्रद्धानका निरूपण होय तहां तौ 
ज्ञान कारणभूत है ताकों पहिले कहना अर श्रद्धान कार्यभूत है 
तारों पीछें । बहुरि जहां मिथ्या सम्यस्शान अ्रद्धानका निरूपण 
होय तहां श्रद्धान कारनभूत है ताकों पहिले कहना, ज्ञान 
कार्यमूत है ताकों पीछें कहना । बहुरि प्रश्न-जो ज्ञान श्रद्धान 
तो युगपत्‌ हो हैं इनविषै कारण कारयेपना कैसें कहो हो? ताका 


समाधान,-- 


वह होय तो वह होय इस अपेक्षा कारणकार्यपना हो है। 
जैसें दीपक अर प्रकाश युगपत्‌ हो है तथापि दीपक होय तो 
प्रकाश होय तातें दीपक कारण है प्रकाश कार्य है। तेसें ही 
ज्ञान श्रद्धान है वा मिथ्यादशन मिथ्याज्ञानकै वा सम्यग्दशन ज्ञानकै 
कारणकार्यपना जानना । बहुरि प्रश्न,-जो मिथ्यादशैनके संयोगर्ते 
ही मिथ्याज्ञान नाम पावे है तो एक मिथ्यादर्शन ही संसारका 
कारण कहना इहां मिथ्याज्ञान जुदा काहेकों कह्मया ः! ताका 
समाधान,--- 

ज्ञानहीकी अपेक्षा तो मिथ्यादृष्टी वा सम्यन्दष्टीके क्षयोपशमत्तैं 
भया यथार्थ ज्ञान तामें किछू विशेष नाहीं। परंतु क्षयोपशम 
ज्ञान जहां लागै तहां एक ज्ञेयविषै छागे सो यह मिथ्यादर्शनके 
निमित्ततें अन्य ज्ेयनिविषे तो ज्ञान छागै अर प्रयोजनभूत जीवादि 

' तत्त्वनिका यथार्थ निर्णय करनेविषै न छागै सो यह ज्ञानविषे 
दोष भया। याकों मिथ्याज्ञान कक्मा | बहुरि जीवादितत्त्वनिका 
यथार्थ श्रद्धान न होय सो यह अश्रद्धानविषे दोष भया। याकों 
मिथ्यादशन कह्या । ऐसे लक्षणभेदतें मिथ्यादशेन मिथ्याज्ञान 
जुदा क्या | या प्रकार मिथ्याज्ञाकना खरूप कह्या। इसहीकों 
तत्त्तज्ञानके अभावतें अज्ञान कहिए है। अपना प्रयोजन न सचै 
तातें याहीकों कुज्ञान कहिए है । अब मिथ्याचारित्रका खरूप 
कहिए है. 


झूठी परखभावरूष प्रवृत्ति किया चाहै सो बने नाहीं तातें 
याका नाम भिथ्याचारित्र है। सो दिखाइए है-अपना खभाव 
तो दृष्टा ज्ञाता है सो आप केवल देखनहारा जाननहारा तौ रहै 
नाहीं। जिन पदार्थनिकों देखे जाने तिनविषै इष्ट अनिष्टपनों 
माने तातैं रागी द्वेषी होय काहका सद्भावकों चाहै काहका 
अभावकों चांहै। सो उनका सद्भाव अभाव याका किया होता 
नाहीं । जातें कोई द्रव्य कोई द्वव्यका कर्त्ता है नाहीं। सर्व द्रव्य 
अपने अपने खभावरूप परिणम हैं | यह वृथा ही कपायभावकरि 
आकुलित हो है । बहुरि कदाचित्‌ जैसें आप चाहै तेंसें ही पदार्थ 
परिणमैं तौ अपना परिणमाया तौ परिणम्या नाहीं । जैसें गाड़ा 
चाडे है अर वाकों बालक धकोयकरि ऐसा माने कि याकों मैं 
चलाऊं हूं सो वह असत्य माने है। जो वाका चलाया चाले है 
तो वह न चाहे तब क्‍यों न चलाँव ? तैसें पदार्थ परिणमैं हैं 
अर उनकौं यह जीव अनुसारि होयकरि ऐसा माने जो याक्ों में 
ऐसे परिणमावों हों सो यह असत्य माने है। जो याका परिण- 


१२७ 


माया परिणमै तो वै तैसें न परिणमें तब क्‍यों न परिणमावे 
सो जैसें आप चाहे तैसें तो पदार्थका परिणमन कदाचित्‌ ऐसें ही 
बनाव बने तब हो है । बहुतपरिणमन तो आप न ॒चाहै तैसें ही 
होते देखिए है। ततें यह निश्चय है अपना किया काहूका 
सद्भाव अभाव होता नाहीं । कषायभाव करनेतें कहा होय ? केवल 
आप ही दुखी होय । जैसे कोऊ विवाहादि कायेविषे जाका 
किछू कह्या न होय अर वह आप कर्तो होय कषाय करे तो 
आपही दुखी होय तेसे जानना । तातें कषायभाव करना ऐसा 
है जैसा जलका बिलोवना किछू कायेकारी नाहीं। तातें इनि 
कषायनिकी प्रशृत्तिकों मिथ्याचारित्र कहिए है । जातें कोई पदार्थ 
इष्ट अनिष्ट है नाहीं । कैसें सो कहिए है- 


आपको दुखदायक अनुपकारी होय ताकों अनिष्ट कहिए । 

सो छोकमैं सर्व पदार्थ अपने २ खभावके कर्त्ता हैं । कोऊ 
काहकों सुखदायकँउपकारी अनुपकारी है नाहीं | यह जीव अपने 
परिणामनिविषे तिनिकों सुखदायक उपकारी जानि इृष्ट जाने 
अथवा दुखदायक अनुपकारी जानि अनिष्ट माने है। जातैं एक 
ही पदार्थ काहकों इष्ट लगे है काहूकों अनिष्ट छागै है। जैसें 
जाकों वस्र न मिले ताकों मोटा वस्र इष्ट रगे अर जाकौं महीन 
वख््र मिले ताकों अनिष्ट लागे हैं | सूकरादिककों विष्ठा इष्ट लागे 
है । देवादिककों अनिष्ट लागे है। काहकों मेघवर्षा इष्ट लागे है 
काहूकों अनिष्ट लागै है। ऐसें ही अन्य जनिने | बहुरि याही 
प्रकार एक जीवकों भी एक ही पदार्थ काहकालविगै इष्ट लगे है 
काहकालविषै अनिष्ट छागे है। बहुरि यह जीव जाकों मुख्यपने 

इष्ट माने सो भी अनिष्ट होता देखिए है। इत्यादि जानने । 
जैसे शरीर इष्ट है सो रोगादिसहित होय तब अनिष्ट होइ जाय | 
पुत्नादिक इृष्ट हैं सो कारनपाय अनिष्ट होते देखिए है | इत्यादि 
जानने । बहुरि यह जीव जाकौं मुख्यपने अनिष्ट माने सो भी 
इष्ट होता देखिये है। जैसें गाली अनिष्ट छागै है सो सासरेंमैं 
इष्ट लागै है । इत्यादि जानने । ऐसे पदार्थनिविषे इृष्ट अनिष्ट- 
पनो है नाहीं। जो पदार्थविषे इष्ट अनिष्टपनो होतौ, तौ जो 
पदार्थ इष्ट होता सो सर्वको इष्ट ही होता । जो अनिष्ट होता 
सो अनिष्ट ही होता | सो है नाहीं। यह जीव आप ही कल्पनाकरि 
तिनकों इृष्ट अनिष्ट माने है। सो यह कल्पना झूंठी है। बहुरि 
पदार्थ है सो सुखदायक उपकारी वा दुखदायक अनुपकारी हो 
है सो आपहीतें नाहीं हो है परण्यपापका उदयके अनुसारि हो है । 
जाके पुण्यका उदय हो है ताके पदार्थनिका संयोग सुखदायक 
उपकारी हो है। जाकै पापका उदय हो है ताके पदार्थनिका 
संयोग दुखदायक अनुपकारी हो है। सो प्रत्यक्ष देखिये है। काहके 
खरीपुत्रादिक सुखदायक हैं काहकै दुखदायक हैं। व्यापार कीए 
काहके नफा हो है काहकै टोटा हो है । काहके शत्रु भी किंकर 
हो है। काहकै पुत्र भी अहितकारी हो है | तातें जानिए है 
पदार्थ आप ही इृष्ट अनिष्ट होते नाहीं। कर्म उदयके अनुसार 
प्रवर्ते हैं । जेसें काहके किंकर अपने खामीके अनुसारि किसी 
पुरुषकों इष्ट अनिष्ट उपजाबें तो किछू किंकरिनिका कत्तेव्य नाहीं 
उनके खामीका कर्तव्य है। जो किंकरनिहीकों इष्ट अनिष्ट माने 
सो झूठ है। तैसें कर्मके उदयतें प्राप्त मए पदार्थ कर्मके अनुसार 

जीवकों इष्ट अनिष्ट उपजावैं तो किछू पदार्थनिका कर्तव्य नाहीं। 
जो पदार्थनिकों इष्ट अनिष्ट माने सो झूठ है। ताते यह बात 
सिद्ध भई कि पदार्थनिकों इष्ट अनिष्ट मानि तिनविषे राग द्वेष 
करना मिथ्या है। इहां कोऊ कहै कि बाह्य वस्तूनिका संयोग 
कर्मनिमित्ततैं बने है तौ कर्मनिविषे तो राग द्वेष करना । ताका 
समाधान,--- 

कर्म तौ जड़ हैं उनके किछू सुखदुख देनैकी इच्छा नाहीं । 
बहुरि वे खयमेव कर्मरूप परिणमैं नाहीं। याके भावनिका 
निमित्ततैं कर्मरूप हो हैं। जैसें कोऊ अपने हाथ भाँटा लेय 
अपना सिर फोर तो भाटाका कहा दोष है! तैसें ही जीव अपना 
रागादिक भावनिकरि पुद्ठलकों कर्मरूप परिणमाय अपना बुरा 
करे तो कर्मके कह्य दोष है। तातें कर्मसों भी रागद्वेष करना 
मिथ्या है। या प्रकार परद्वव्यनिकों इृष्ट अनिष्ट मानि रागद्वेष 
करना मिथ्या है। अर यह इष्ट अनिष्ट मानि रागद्वेष करे तातें 
इनि परिणामनिकों मिथ्या कहद्या है। मिथ्यारूप जो परिणमन 
ताका नाम मिथ्याचारित्र है । अब इस जीवकै रागद्वेष होय है, 
ताका विधान वा विस्तार दिखाइए है-- 

प्रथम तौ इस जीवकै पर्योयविषै अहंबुद्धि है सो आपकों वा 
शरीरकीं एक जानि प्रवर्ते है। बहुरि इस शरीरबिषे आपको 
सुहांवे ऐसी इष्ट अवखथा हो है, तिसविषै राग करे है । आपकों 
न सुहावे ऐसी अनिष्ट अवस्था है तिसविषे द्वेष करे है । बहुरि 
शरीरकी इष्ट अवख्ाके कारणमूत बाह्य पदार्थनिविषे तो राग 





१ पत्थर । 

करे है अर ताके घातकनिविषै द्वेष करे है। बहुरि शरीरकी 
अनिष्ट अवस्थाके कारणभूत बाह्य पदार्थनिविषै तो द्वेष करे है 
अर ताके घातकनिविषे राग करे है । बहुरि इनिविषै जिन वाह्म 
पदार्थनिसों राग करे है तिनिके कारनभूत अन्य पदार्थनिविषै राग 
करे है तिनिके घातकनिविषे द्वेष करे है । बहुरि जिन बाह्य 
पदार्थनिसों राग करे है तिनिके कारनभूत अन्य पदार्थनिविषै 
द्वेष करे है तिनिके घातकनिविषे राग करे है। बहुरि इनिविषै 
भी जिनसे राग करे है तिनिके कारण वा घातक अन्य पदार्थ- 
निविषे राग वा द्वेष करे है। अर जिनसों द्वेष है. तिनिके कारण 
वा घातक अन्यपदार्थनिविषै द्वेष वा राग करे है। ऐसे ही राग 
द्वेषकी परंपरा प्रवर्ते है । बहुरि केई बाह्मपदार्थ शरीरकी अब- 
स्थाकों कारण नाहीं तिनिविषे भी रागद्वेष करे है । जैसे गऊ 
आदिके पुत्रादिकत किछू शरीरका इष्ट होय नाहीं तथापि तहां 
राग करे है। जैसे कूकरा आदिक के बिलाई आवतें किछू शरीरका 
अनिष्ट होय नाहीं तथापि तहां द्वेष करे है। बहुरि केई वर्ण 
गंध शबद्घादिकके अवलोकनादिकतें शरीरका इृष्ट होता नाहीं 
तथापि तिनिविषे राग करे हैं। केई वर्णादिकके अवलोकनादिकतैं 
शरीरका अनिष्ट होता नाहीं तथापि तिनिविषे द्वेष करे है। ऐसे 
भिन्न वाह पदार्थनिविषै रागद्वेष हो है। बहुरि इनिबिषे भी जिनिसों 
राग करे है तिनिके कारण अर घातक अन्यपदार्थनिविषै राग 
वा द्वेष करे है। अर जिनस्तों द्वेष करे है तिनिके कारण वा 
घातक अन्यपदार्थ तिनिविषै द्वेष वा राग करे है। ऐसें ही इहां 
भी रागद्वेषकी परंपरा प्रवर्त्ते है । इहां प्रश्न--जो अन्यपदार्थनिविषे 

तौ रागद्वेष करनेका प्रयोजन जान्या परंतु प्रथम तो मूलभूत 
शरीरकी अवस्थाविष॑ वा शरीरकी अवस्थाकों कारण नाहीं तिन 
पदार्थनिविषै हृष्ट अनिष्ट माननैका प्रयोजन कहा है! ताका 
समाधान,--- 


जो प्रथम मूलभूत शरीरकी अवस्था आदिक हैं तिनिविषे भी 
प्रयोजन विचारि राग करे तौ मिथ्याचारित्र काहेकौं नाम पावै । 
तिनिविषे बिना ही प्रयोजन रागद्वेष करे है। अर तिनिहीके अर्थि 
अन्यसों रागद्वेष करे तातें सर्व रागद्वेषपरिणतिका नाम मिथ्या- 
चारित्र कह्या है। इहां प्रश्न-जों शरीरकी अवस्था वा बाह्मपदार्थ- 
निविषे इष्ट अनिष्ट माननेका प्रयोजन तौ भासे नाहीं अर इृष्ट 
अनिष्ट मानेविना रद्या जाता नाहीं, सो कारण कहा है। ताका 
समाधान,--- 


इस जीवकै चारित्रमोहका उदयतें रागद्वेष भाव होय सो ए 
भाव कोई पदार्थका आश्रयविना होय सकें नाहीं । जैसे राग होय 
सो कोई पदार्थविष होय | द्वेष होय सो कोई पदार्थविषे ही 
होय । ऐसें तिनिषदार्थनिके अर रागद्वेषके निमित्तनेमित्तिक संबंध 
है । तहां विशेष इतना जो केई पदार्थ तो मुख्यपने रागकों कारन 
हैं। केई पदार्थ मुख्यपने द्वेषकों कारण हैं । केई पदार्थ काहकौं 
काहकालविषै रागके कारन हो हैं काहकों काहकालविपषै द्वेषके 
कारण हो हैं। इहां इतना जानना,-एक कार्य होनैविषे अनेक 
कारण चाहिए सो रागादिक होनेविषे अतरंग कारण मोहका 
उदय है, सो बलवान्‌ है। अर बाश्य कारण पदार्थ है सो 
बलवान्‌ नाहीं है। महामुनिके मोह मंद होतें बाह्य पदार्थनिका 

मिमित्त होतें भी रागद्वेष उपजते नाहीं। पापी जीवनिके मोह 
तीन्र द्वोतें बाब्यकारण न होतें भी तिनिका संकल्पहीकरि रागद्वेष 
हो है। तातें मोहका उदय होतें रागादिक हो हैं। तहां जिस 
बाह्मपदार्थका आश्रयकरि रागभाव होना होय तिसविषै बिना ही 
प्रयोजन वा किछू प्रयोजनलिए दइृष्टबुद्धि हो है । बहुरि जिस 
पदार्थका आश्रयकरि द्वेषमाव होना होय तिसविषे बिना ही 
प्रयोजन वा किछू प्रयोजनलिए अनिष्टबुद्धि हो है। तातैं मोहका 
उदयतें पदार्थनिकों इष्ट अनिष्ट माने बिना रश्बा जाता नाहीं । 
ऐसे पदार्थनिकेविषे इष्टअनिश्वुद्धि होतें रागद्रेषरूप परिणमन 
होय ताका नाम मिथ्याचारित्र जानना । बहुरि इनि रागद्वेषनिहीके 
विशेष क्रोध, मान, माया, छोभ, हास्य, रति, अरति, शोक, भव, 
जुगुप्सा, खरीवेद, पुरुषवेद, नपुंसकवेद्रूप कषायभाव हैं ते सर्व 
इस मिथ्याचारित्रके भेद जानने। इनिका वर्णन पूर्वे किया ही है। 
बहुरि इस मिथ्याचारित्रविषे खरूपाचरणरूप चारित्रका अभाव है 
तातैं याका नाम अचारित्र भी कहिए । बहुरि इह्ां परिणाम मिटे 
नाहीं अथवा विरक्त नाहीं तातें याहीका नाम असंयम कहिए है 
वा अबिरत कहिए है। जातें पांच इंद्रिय अर मनके विषयनि- 
विषै बहुरि पंचस्थावर त्रसकी हिंसाविषे खच्छंदपना हो है अर 
इनिके त्यागरूप भाव न होय सो ही असंयम वा अविरत बारह 
प्रकार कह्मा है। सो कपायभाव भए ऐसे कार्य हो हैं। तातें 
मिथ्याचारित्रका नाम असंयम वा अविरत जानना । बहुरि इस- 
हीका नाम अन्त जानना । जातैं हिंसा अजृत स्तेय अन्नक्ष परिआह 
इनि पापकार्यनिविषै प्रहतिका नाम जब्त है । सो इनिका 

मूलकारण प्रमत्तयोग कक्षा है। प्रमत्तयोग है सो कषायमय है 
तातें मिथ्याचारित्रका नाम अन्नत भी कहिए है। ऐसे मिथ्या- 
चारित्रका खरूप कद्या। या प्रकार इस संसारी जीवके मिथ्यादशेन 
मिथ्याज्ञान मिथ्याचारित्ररूप परिणमन अनादितें पाइए है। सो 
ऐसा परिणमन एकेंद्रिय आदि असंज्ञीपयत तो सर्व जीवनिके 
पाइए है। बहुरि संज्ञी पंचेंद्रियनिविषे सम्यम्दध्धी विना अन्य 
सर्वे जीवनिके ऐसा ही परिणमन पाइए है। परिणमनविषै जैसा 
जहां संभव तैसा तहां जानना । जैसें एकेंद्रियादिकके इंद्रियादि- 
कनिकी हीनता अधिकता पाइए है वा धन पुत्रादिकका संबंध 
मनुष्यादिकके ही पाइए है सो इनिके निमित्ततैं मिथ्यादर्शनादिकका 
वर्णन किया है। तिसविषै जैसा विशेष संभवै तैसा जानना | 
बहुरि एकेंद्रियादिक जीव इंद्रिय शरीरादिकका नाम जाने नाहीं 
है। परंतु तिस नामका अर्थरूप जो भाव है तिसविषे पूर्वोक्त 
प्रकार परिणमन पाइए है । जैसें मैं स्पशेकरि स्परसों हों 
शरीर मेरा है ऐसा नाम न जाने है तथापि इसका अर्थरूप जो 
भाव है तिस रूप परिणमै है । बहुरि मनुष्यादिक केई नाम भी 
जाने हैं अर ताके भावरूप परिणमे हैं। इत्यादि विशेष संभव 
सो जान लेना | ऐसें ए मिथ्यादशेनादिकभाव जीवके अनादितें 
पाइए है नवीन गे नाहीं। देखो याकी महिमा कि जो पयोय 
पर है तहां विना हीं,झ्लेखाए मोहके उदयतैं खयमेव ऐसा ही 
परिणमन हो है। बहुरि मनुप्यादिकके सत्य विचार होनैके 
कारण मिलें तो भी सम्यक परिणमन होय नाहीं। श्रीगुरुके 
उपदेशका निमित्त बने वह वारंवार समझावें यह किछू विचार 

करे नाहीं । बहुरि आपकौं भी प्रत्यक्ष मासे सो तौ न मानै अर 
अन्यथा ही माने । कैसें, सो कहिए है---मरण होें शरीर आत्मा 
प्रत्यक्ष जुदा हो है। एक शरीरकौं छोरि आत्मा अन्य शरीर 
धरे है सो व्यंतरादिक अपने पूर्व भवका संबंध प्रगट करते देखिए 
है । परंतु याके शरीरतैं भिन्नबुद्धि न होय सके । खीपुत्रादिक 
ग्रे अपने खार्थके सक्रे प्रत्यक्ष देखिए है । उनका प्रयोजन न सब तब 
ही विपरीत होते देखिए है | यह तिनिविषे ममत्व करे है। अर 
तिनिके आर्थे नरकादिकविष गमनकों कारण नाना पाप उपजाबै 
है । धनादिक सामग्री अन्यकी अन्यकै होती देखिए है यह तिनरकी 
अपनी माने है । बहुरि शरीरकी अवस्था वा बाक्चसामग्री 
खयमेव होती विनशती देखिए है। यह वृथा आप कर्त्ता हो 
है । तहां जो अपने मनोरथ अनुसारि कार्य होय ताकों तौ कहै 
मैं किया । अर अन्यथा होय ताकों कहे मैं कहा करों ! . ऐसें ही 
होना था वा ऐसे क्यों मया । ऐसा मानै, सो के तो सर्वका कर्ता 
ही होना था के अकर्त्ता रहना था। सो विचार नाहीं। बहुरि 
मरण अवश्य होगा ऐसा जाने परंतु मरणका निश्चयकरि किछ्ृू 
कत्तेव्य करे नाहीं । इस पयोयसंबंधी ही जतन करे है। बहुरि 
मरणका निश्चयकरि कबह तौ कहै, मैं मरूगा शरीरकों जलावैंगे। 
कबहू कहे मोकों जलावैंगे । कबह कहे जस रहा तौ हम जीवते 
ही हैं। कबह कहै पुत्रादिक रहैंगे तो मैं ही जीवौंगा। ऐसे 
बाउलाकीसी नाईं बकै है किछू सावधानी नाहीं | बहुरि आपकौं 
परलोकविषै प्रत्यक्ष जाता जाने ताका तो इष्ट अनिष्टका किछू 
उपाय नाहीं । अर इहां पुत्र पोता आदि मेरी संततिविषे घनेकारू 


१३२ 

काहूका परलोक भण पीछे इस लोककी सामअऔकरि उपकार भया 
देख्या नाहीं परंतु याकै परछोक होनेका निश्चय भए्‌ भी इस 
छोककी सामग्रीहीका यतन रहै है । बहुरि विषयकषायकी 
प्रदृत्तिकरि वा हिंसादि कार्यकरि आप दुखी होय, खेदखिन्न 
होय, औरनिका वैरी होय, इस लछोकविषे निंद्य होय, परलोकविषै 
“कुझ्)होय सो प्रत्यक्ष आप जाने तथापि तिनिहीविषै प्रवर्ते । 
इत्यादि अनेक प्रकार प्रत्यक्ष मासे ताकों भी अन्यथा श्रदृहै जाने 
आचरे सो यह मोहका माहात्म्य है । ऐसे यह मिथ्यादर्शनज्ञान- 
चारित्ररूप अनादितें जीव परिणमे है। इस ही परिणमनकरि 
संसारविषै अनेक प्रकार दुख उपजावनहारे कर्मनिका संबंध 
पाहए है| एई भाव दुःखनिके बीज हैं अन्य कोई नाहीं। तातें 
है भव्य जो दुखतें मुक्त भया चाहै तौ इनि मिथ्यादशेनादिक 
विभावनिका अभाव करना यद्द ही कारये है इस कार्यके किए 
तेरा परम कल्याण होगा । 
इति श्रीमोक्षमार्गप्रकाशक नाम शाखविष मिथ्यादशेनश्ान 
चारित्रका निडपशक 9) अधिकार सम्पूर्ण मया ॥४॥ 
चौशा 7 
दोहा । 
* बहुविधि मिथ्यागहनकरि, सलिन भए निज भाव। 
ताकी हेतु अभाव है, सहजरूप दरसाव ॥ १॥ 


अथ यह जीव पूर्वोक्त प्रकारकरि अनादितें मिथ्यादशेन- 
ज्ञानंचारित्रूप परिणमे है ताकरि संसारविषे दुख सहतो संतो 

कदाचित्‌ मभनुष्यादिपर्यायनिविष॑ विशेष श्रद्धानादि करनेकी 
शक्तिकों पावे | तहां विशेष मिथ्याश्रद्धानादिकके कारणनिकरि 
तिनि मिथ्याश्रद्धानादिककों पोषे तो तिस जीवका दुखतें मुक्त 
होना अति दुल्भ हो है । जसें कोई पुरुष रोगी है किछू साव- 
धानीकों पाय कुपथ्य सेवे तौ उस रोगीका सुरूजना कठिन ही 
होय | तैसें यह जीव मिथ्यात्वादि सहित है सो किछू ज्ञानादि 
शक्तिकों पाय विशेष विपरीत श्रद्धानादिकके कारणनिका सेवन 
करे तौ इस जीवका मुक्त होना कठिन ही होय । तातें जैसें वैद्य 
कुपथ्यनिका विशेष दिखाय तिनिके सेवनकों निषेषे, तैसें ही 
इहां विशेष मिथ्याश्रद्धानादिकके कारणनिका विशेष दिखाय 
तिनिका निषेध करिए है । इहां अनादितें जे मिथ्यात्वादि भाव 
पाइए है ते तौ अगृहीतमिथ्यात्वादि जानने । जातें ते नवीन 
अहे नाहीं । बहुरि इनके पृष्ट करनेके कारणनिकरि विशेष 
मिथ्यात्वादि भाव होंय ते ग्रहीतमिथ्यात्वादि जानने । तहां 
अग्ृहीतमिथ्यात्वादिकका वर्णन तो पूर्व किया है सो ही जानना अर 
गृहीतमिथ्यात्रादिकका अब निरूपण करिए है सो जानना,--- 
कुदेव कुगुरु कुधम अर कल्पित तत्त्वनिका श्रद्धान सो तो 
मिथ्यादर्शन है । बहुरि जिनिकेविषे विपरीत निरूपणकरि 
रागादि पोषे हों ऐसे कुशाख तिनिविषे श्रद्धानपूर्वक अभ्यास 
सो मिथ्याज्ञान है । बहुरि जिस आचरणविषे कषायनिका सेवन 
होय अर ताकौं धर्मरूप अंगीकार करे सो मिथ्याचारित्र है। अब 
इनका विशेष दिखाइए है,--ईंद्र कोकपालइत्यादि । अद्वेतत्रह्म 
राम कृष्ण महादेव बुद्ध पीर पैगंबर इत्यादि । बहुरि हनुमान 

भैरूं क्षेत्रपाल देवी दिहाड़ी सती इत्यादि | बहुरि शीतला चौथि 
सांझी गणगोरि होली इत्यादि । बहुरि सूर्य चंद्रमा अह ऊत 
पितर व्यंतर इत्यादि | बहुरि गऊ सपे इत्यादि । बहुरि अप्नि 
जल वृक्ष इत्यादि | बहुरि शाख्र दुवात बासण इत्यादि अनेक 
तिनिका अन्यथा श्रद्धानकरि तिनकों पूजे । बहुरि तिनकरि 
अपना काये सिद्ध किया चाहै सो वे कार्य सिद्धिके कारन नाहीं 
तातैं ऐसे श्रद्धानकों ग्रहीतमिथ्यात्त कहिए है । तहां तिनिका 
अन्यथा श्रद्धान कैसें हो है सो कहिए है,-- 

अद्वैतब्हकों सर्वव्यापी सवेका कत्ता माने सो कोई है 
नाहीं । मिथ्या कल्पना करे हैं । प्रथम वाकों सर्वव्यापी माने 
सो सर्व पदार्थ तौ न्यारे न्यारे प्रत्यक्ष हैं वा तिनिके खभाव 
: ज्यारे न्यारे देखिए है इनिकों एक कैसें मानिए है । एक मानना 
तौ इनि प्रकारनिकरि है-एक प्रकार तौ यह है जो सर्व न्यारे न्यारे 
हैं तिनिके समुदायकी कल्पनाकरि ताका किछू नाम घरिए। 
जैसे घोटक हस्ती इत्यादि भिन्न भिन्न हैं तिनिके समुदायका नाम 
सेना है। तिनितें जुदा कोई सेना वस्तु नाहीं। सो इस प्रकार 
सर्वपदार्थनिका नाम अश्ष है तौ ब्रह्म कोई जुदा वस्तु तौ न 
ठददख्या कल्पना मात्र ही ठहस्या । बहुरि एक प्रकार यह है- 
जो व्यक्ति अपेक्षा तो न्यारे न्यारे हैं तिनिकों जाति अपेक्षा कल्प- 
नाकरि एक कहिए है। जैसें सो धोटक (घोड़ा) हैं ते व्यक्तिअपेक्षा 
तो जुदे जुदे सो ही हैं. तिनिके आकारादिककी समानता देखि 
कल्पनाकरि एक जाति कहें सो वह जाति तिनतें जुदी तो 
कोई है नाहीं । सो इस प्रकारकरि जो सबनिकी कोई एक 

जाति अपेक्षा एक ब्रह्म मानिए है तौअब्म जुदा तो कोई न 
ठहस्था । इहां भी कल्पनामात्र ही ठहस्था । बहुरि एक प्रकार 
यह है जो पदार्थ न्यारे न्यारे हैं तिनिके मिलापतें एक स्कंध होय 
ताकों एक कहिए । जैसें जलके परमाणु न्यारे न्यारे हैं तिनका 
मिलाप भए समुद्रादि कहिए अथवा जैसे प्रथिवीके परमाणुनिका 
मिलाप भए घट आदि कहिए | सो यहां समुद्रादि वा घटादिक 
हैं ते तिन परमाणूनितें मित्र कोई जुदा तो वस्तु नाहीं । सो 
इस प्रकारकरि जो सर्व पदार्थ न्यारे न्यारे हैं परंतु कदाचित्‌ 
मिलि एक हो जाय हैं सो ब्रह्म है, ऐसे मानिए तो इनितें जुदा 
तौ कोई ब्रह्म न ठहस्या । बहुरि एक प्रकार यह है कि अंग 
तौ न्यारे न्यारे हैं अर जाके अंग है सो अंगी एक है। जैसे नेत्र 
हस्त पादादिक भिन्न भिन्न हैं अर जाकैं ए हैं सो मनुष्य एक है। 
सो इस प्रकार जो सर्व पदार्थ तौ अंग हैं अर जाके ए हैं सो अंगी 
ब्रह्म है । यह सर्व लोक विराटसरूप ब्रह्मका अंग है, ऐसे मानिए 
तो मनुष्यके हस्तपादादिक अंगनिके परस्पर अंतराल भण तौ 
एकपना रहता नाहीं । जुड़े रहे ही एक शरीर नाम पावे । सो 
छोकविषै तौ पदार्थनिके अंतराल परस्पर भासे है। याका एक- 
त्वपना कैसे मानिए ! जअंतरारढ भए भी एकत्व मानिए तौ 
भिन्नपना कहां मानिए । इहां कोऊ कहै कि समस्त पदार्थनिके 
मध्यविषै सूक्ष्मरूप अह्मके अंग हैं तिनिकरि सर्व पदार्थ जुड़े 
रहे हैं ताकीं कहिए है,-- 

जो अंग जिस अंगतें जुस्बा है तिसहीतें जुस्था रहे है कि 
टृदि टृटि अन्य अन्य अंगनिसों जुस्मा करे है। जो प्रथम पक्ष 

अहण करैगा तौ सूर्यादिक गमन करे हैं, तिनिके साथि जिन 
सूक्ष्म अंगनितें वे जुरे रहें ते मी गमन करैं। बहुरि तिनिकों 
गमन करते सूक्ष्म अंग अन्य स्थूल अंगनितें जुरे रहें ते भी गमन 
करे हैं सो ऐसें से लोक अस्थिर हो जाय | जैसें शरीरका एक 
/ अंग खींचे सर्व अंग खींचे जांय, तैर्स एक पदार्थों गमनादि 
करतें सर्व पदार्थनिका गमनादि होय सो भासे नाहीं । बहुरि 
' जो द्वितीय पक्ष अहैगा, तौ अंग टूटरनेतें भिन्नपना होय जाय 
तब एकपना कैसैं रद्या ! तातैं सवबेछोकका एकत्वकों अक्म मानना 
अम ही है। बहुरि एक प्रकार यह है जो पहिले एक था पीछैं 
अनेक भया बहुरि एक होय जाय तातें एक है। जैसें जल एक 
था सो वासणनिमैं जुदा जुदा भया । बहुरि मिल तब एक होय 
जाय तातें एक है। वा जैसे सोनाका गेदा एक था सो कंकण 
कुंडलादिरूप भया बहुरि मिलिकरि सोनाका एक गदा होय 
जाय । तैसें ब्रह्म एक था पीछें अनेकरूप भया बहुरि एक होयगा 
तातें एक ही है। इस प्रकार एकत्व माने है तौ जब अनेकरूप 
भया तब जुर्या रध्या कि भिन्न भया | जो जुस्या कहैगा तो 
पूर्वोक्त दोष आवैगा। भिन्न भया कहैगा तौ तिसकाल तो 
एकत्व न रक्षा । बहुरि जरू सुवर्णादिकर्कों भिन्न भए भी एक 
कहिए है सो तौ एकजातिअपेक्षा कहिए है। सर्व पदार्थनिकी 
एक जाति भासे नाहीं । कोऊ चेतन है कोऊ अचेतन है इत्यादि 
अनेकरूप हैं तिनकी एक जाति केसे कहिए । बहुरि जाति- 
अपेक्षा एकत्व मानना कल्पनामात्र पूर्वे कल्मा ही है | बहुरि पहिले 





१ डला वा पांसा । 

. एक था पीढछें भिन्न भया माने है तौ जैसे एक पाषाणादि फूटि. 
'डुकड़े होय जाय हैं तैसें अहके खेड होय गए बहुरि तिनिका 
' एकठा होना माने है तो तहां तिनिका खरूप मिन्न रहै है कि 
| एक होय जाय है। जो भिन्न रहै है तौ तहां अपने अपने 
: खरूपकरि भिन्न ही है। अर एक होय जाय तौ जड़ भी चेतन 
' होय जाय वा चेतन जड़ होय जाय। तहां अनेक वस्तूनिका 
एक वस्तु भया तब काह कालविषै अनेक वस्तु काह कालविषै 
एक वस्तु ऐसा कहना बने | अनादि अनंत एक ब्रह्म है ऐसा 
कहना बने नाहीं । बहुरि जो कहैगा छोकरचना होतें वा न होंतें 
* ब्रह्म जैसाका तैसा ही रहै है तातें ब्रह्म अनादि अनंत है। सो 
. हम पूछें हैं लोकविषै प्रथिवी जलादिक देखिए है ते जुदे नवीन 
उत्पन्न भए हैं कि ब्रह्म ही इन खरूप भया है ? जो जुदे नवीन 
उत्पन्न भए हैं तो ए न्‍्यारे भए अझ्म न्यारा रहा सर्वव्यापी 
अद्वैतब्रह्म न ठहस्था | बहुरि जो त्रह्म ही इन खरूप भया तो 
कृदाचित्‌ लोक भया कदाचित्‌ ब्रह्म भया तौ जैसाक़ा तैसा कैसैं 
रद्या ! बहुरि वै कहे हैं जो सब ही ब्रह्म ती छोकखरूप न हो है 
वाका कोई अंश ही है। ताकों कहिए है,-जैसें समुद्रका एक बिंदु 
विषरूप भया तहां स्थूलदृष्टिकरि तो गम्य नाहीं परंतु सूक्ष्मदृष्टि 
दिए तौ एकर्बिदुअपेक्षा समुद्रंक अन्यथापना भया। तैसें ब्रह्मका 
एक अंश भिन्न होय लोकरूप भया। तहां स्थूलविचारकरि तो 
किछू गम्य नाहीं परंतु सूक्ष्मविचार किया तो एकअंशअपेक्षा 
ब्रक्षके अन्यथापना भया । यह अन्यथापना और तो काहके 
भया नाहीं । ऐसे सर्वरूप ब्रक्मकों मानना अम ही है। 

बहुरि एक प्रकार यह है,--जैसें आकाश सर्वव्यापी है तैसें सर्व 
व्यापी है। सो इसप्रकार माने है तो आकाशवत्‌ बड़ा बश्मकों मानि 
वा जहां घटपटादिक हैं तहां जैसे आकाश है तैसें तहां ब्रह्म भी 
है ऐसा भी मानि । परंतु जैसे घटपटादिककों अर आकाशकों 
एक ही कहिए तौ कैसे बने तैसें लोककों अर ब्ह्मकों एक मानना 
केसें संभवे ? बहुरि आकाशका तौ ढक्षण सर्वत्र भासे है तातें 
ताका तौ सर्वत्र सद्भाव मानिए है। अकह्मका तौ लक्षण सर्वत्र 
भासता नाहीं तातें ताका सर्वत्र सद्भाव कैसे मानिए ? ऐसे या 
प्रकारकरि भी सर्वरूप ब्रह्म नाहीं है । ऐसे ही विचारकरतें किसी 
भी प्रकारकरि एक ब्रह्म संभवै नाहीं ! सर्व पदार्थ मित्र मिन्न ही 
भासें हैं । इहां प्रतिवादी कहे है--जो सर्व एक ही है परंतु 
तुम्हारे अम है तातें तुमकों एक भासे नाहीं । बहुरि तुम युक्ति 
कही सो अह्का खरूप युक्तिगम्य नाहीं । वचन अगोचर है । 
एक भी है अनेक भी है। जुदा भी है मिल्या भी है। वाकी 
महिमा ऐसी ही है । ताकों कहिए है,-- 

जो प्रत्यक्ष तुजकों वा सबनिकों भासे ताकों तौ तू अम कहै | 
अर युक्तिकरि अनुमान करिए सो तू कहे है कि सांचा खरूप 
, युक्तिगम्य है नाहीं । बहुरि कहै सांचाखरूप वचनअगोचर है 
तो वचन विना कैसें निर्णय करे ः बहुरि तू कहै एक भी है 
अनेक भी है जुदा भी है मिलया भी है सो तिनकी अपेक्षा 
बताबै नाहीं बाउलेकीसी नाई ऐदसें भी है ऐसें भी है ऐसा 
कहि याकों महिमा बताबै सो जहां न्याय न होय है तहां झूठे ऐसे 
ही वाचालपना करे हैं सो करो । न्याय तो जैसे सांच है तैसें ही 

होगा । बहुरि अब तिस बश्मकों लोकका कर्ता माने है ताकों 
मिथ्या दिखाइए है,--- 

प्रथम तो ऐसा माने है जो अह्मकै ऐसी इच्छा भई कि- 
“एको5हं बहुस्यां' कहिए मैं एक हों सो बहुत होस्ों । तहां 
पूछिए है---पूर्व अवस्थामैं दुखी होय, तब अन्य अवख्वाकों चाहे । 
सो ब्रह्म एकरूप अवस्थातें बहुतरूप होनेकी इच्छा करी सो तिस 
एकरूप अवस्थाविषै कहा दुख था! तब वह कहे है जो दुख 
तो न था ऐसा ही कोतूहल उपज्या । ताकों कहिए है-जो पूर्वे 
थोरा खुखी होय अर कुतूहल किए घना सुखी होय सो कुतूहल 
करना विचारे । सो ब्रह्मके एक अवस्थातें बहुत अवस्थारूप भए्‌ 
घना सुख होना कैसें संभवै? बहुरि जो पूर्व ही संपूर्ण सुखी 
होय, तौ अवस्था काहेकों पल्टै । प्रयोजन बिना तो कोई किछू 
कर्तेव्य करे नाहीं । बहुरि पूर्व भी खुखी होयगा इच्छा अनुसार 
कार्य भए भी सुखी होगा परंतु इच्छा भई तिसकाल तौ दुखी 
होय । तब वह कहे है त्रह्मक जिसकार इच्छा हो है तिसकाल 
ही कार्य हो है तातैं दुखी न हो है। तहां कहिए है,-- स्थूल- 
कालकी अपेक्षा तौ ऐसें मानो परंतु सूक्ष्मकालकी अपेक्षा तो 
इच्छाका और काका होना युगपत्‌ संभवे नाहीं। इच्छा तो तब 
ही होय, जब काये न होय । काये होय, तब इच्छा न होय। तातें 
सूक्ष्मकालमात्र इच्छा रही तब तो दुखी भया होगा । जातें इच्छा 
है सो ही दुःख है और कोई दुःखका खरूप है नाहीं । तातें अश्नके 
इच्छाकी कल्पना करिए है सो मिथ्या है । 

बहुरि वह कहै है इच्छा होतें अक्मकी माया प्रगट भई सो 

ब्रह्मके माया भई तब ब्रह्म भी मायावी भया शुद्धलरूप कैसे रह्या। 
बहुरि ब्रह्मकै अर मायाके दंडी दंडवत्‌ संयोगसंबंध है. कि अप्नि 
उष्णवत्‌ समवायसंबंध है। जो संयोगसंबंध है तौ ब्रह्म भिन्न 
है भाया मित्र है अद्वैत ब्रह्म कैसे रक्षा ? बहुरि जैसे दंडी दंडकों 
उपकारी जानि गहै है तेंसं ब्रप्न मायाको उपकारी जाने है तो 
अहै है, नाहीं तो काहेकों अहै ? बहुरि जिस मायाकों ब्रह्म ग्रहै 
ताका निषेध करना कैसैं संभव वह तो उपादेय भई । बहुरि जो 
समवायसंबंध है तो जैसें अमिका उष्णत्व खभाव है तेसें बल्मका 
मायाखभाव ही भया। जो ब्रह्मका खभाव है ताका निषेध 
करना कैसे संभवे । यह तो उत्तम भई । 

बहुरि वह कहे है कि-अह्म तौ चैतन्य है माया जड़ है सो 
समवायसंबंधविषै ऐसे दोय खभाव संभव नाहीं । जैसें प्रकाश 
और अंधकार एकत्र केसे संभवें ? बहुरि वह कहे है,-माया- 
करि. ब्रह्म आप तो अमरूप होता नाहीं ताकी मायाकरि जीव 
अमरूप हो है । ताकों कहिए है,-जैसें कपटी अपने कपटकों 
आप जाने सो आप अमरूप न होय बाके कपटकरि अन्य 
अमरूप होय जाय । तहां कपटी तो वाहीकों कहिए जाने कपट 
किया । ताकै कपटकरि अन्य अमरूप भए तिनिकों तो कपटी 
न कहिए । तैसें ब्रह्म अपनी मायाकों आप जाने सो आप तो 
अमरूप न होय वाकी मायाकरि अन्य जीव अमरूप होय हैं । 
तहां मायावी तौ ब्रक्षकों कहिए ताकी मायाकरि अन्य जीव 
अमरूप भए तिनकों मायावी काहेकों कहिए । 

बहुरि पूछिए है कि वे जीव अश्मतें एक हैं कि न्यारे हैं। 

जो एक हैं तो जैसे कोऊ आप ही अपने अंगनिकों पीड़ा उपजाबै 
तौ ताकों बाउला कहिए है । तैसें त्रग्म आप ही आपते मित्र 
नाहीं ऐसे अन्य जीवनिकों मायाकरि दुखी करे है तौ याको 
कहा कहोगे, बहुरि जो न्यारे हैं तो जैसे कोऊ मूत विना ही 
प्रयोजन औरनिकों अम उपजाबै पीड़ा देवे तौ ताको निक्ृष्ट 
ही कहिए । तैसें ब्रह्म विना ही प्रयोजन अन्य जीवनिकों माया 
उपजाय पीड़ा उपजाबै तो वाकों कह्य कहोगे। ऐसें माया त्र्मकी 
कहिए है, सो भी अम ही है। 

बहुरि वै कहै हैं- जुदे जुदे बहुत पात्रनिविषै जल भर््रा है 
तिन सबनिविषै चंद्रमाका प्रतिबिंब जुदा जुदा पड़ै है । चंद्रमा 
एक है। तैसें जुदे जुदे बहुत शरीरनिविषै ब्ह्मका चैतन्य प्रकाश 
जुदा जुदा पाइए है। अक्म एक है। तातें जीवनिकै चेतना है सो 
ब्क्महीकी है । सो ऐसा कहना भी अम ही है | जातें शरीर जड़ 
है याविषे ब्ह्मका प्रतिबिंबतैं चेतना भई तो घटपटादि जड़ है 
तिनविषै ब्रह्मका प्रतिर्तिंबर क्यों न पड़या अर चेतना क्‍्यें। न 
भई । बहुरि वे कहै है शरीरकों तो चैतन्य नाहीं करे है जीवकों 
करे है । तब वाकों पूछिए है कि जीवका खरूप चेतन है कि 
अचेतन है ! जो चेतन है ती चेतनका चेतन कहा करेगा। ज़ो 
अचेतन है तो शरीरकी वा घटादिककी वा जीवकी एक जाति 
भई । बहुरि वाकों पूछिए है-अक्यकी अर जीवनिकी चेतना एक 
है कि भिन्न है । जो एक है तौ ज्ञानककां अधिक हीनपना कैसे 
देखिए है । बहुरि ए जीव परस्पर वह वाकी जानीकों न जाने 
वह वाकी जानीकों न जाने सो कारण कहा £ जो तू कहैगा यह 

घट उपाधिका भेद है तो चेतना भिन्न भिन्न ठहरी | घट उपाधि 
मिटैं याकी चेतना अहृमैं मिलेगी कै नाश हो जायगी? जो नाश 
हो जायगी तौ यह जीव अचेतन रह जायगा अर तू कहेगा 
जीव ही त्रह्ममैं मिलि जाय है तो तहां ब्मविषै मिलें याका 
अस्तित्व रहे है कि नाहीं रहे है।जो अखिल रहे है तो यह 
: रश्षा याकी चेतना वाके रही बअक्मविष॑ कहा मिल्या ? अर जो 
अस्तित्व न रहै है तौ याका नाश भया बअश्मविषे कोन मिल्या ! 
बहुरि जो तू कहैगा ब्रग्मक्ी अर जीवकी चेतना मित्र भिन्न है 
तौ त्रह्म अर सर्वजीव आप ही भिन्न भिन्न 5हरे । ऐसे जीवनिके 
चेतना है सो ब्ह्मकी है ऐसा मानना अम है। 

शरीरादि मायाके कहो सो माया ही हाड मांसादिरूप हो है 
कि भायाके निमित्ततं और कोई तिनरूप हो है। जो माया ही 
होय है तौ मायाक़ै वर्ण गंधादिक पूरे ही थे कि नवीन मए। 
जो पूर्व थे तो पूर्व ती माया ब्रह्मकी थी अर ब्रह्म अमूर्त्तिक है तहां 
वर्णादि कैसे संभवैं । बहुरि जो नवीन भए तौ अमूत्तीकका 
मूत्तिक मया तब अमूर्त्तक खभाव शाश्रता न ठहस्बा । बहुरि 
जो कहैगा मायाके निमित्ततें और कोई हो है ता और पदार्थ 
तौ तू ठहरावता ही नाहीं भया कौन। जो तू कहैगा नवीन 
पदार्थ निपजे। तो ते मायातें भिन्न निपजे कि अभिन्न निपजे। 
मायातें भिन्न निपजे तौ मायामयी शरीरादिक काहेकों कहौ। ते 
. तौ तिनपदार्थभय मये । अर अभिन्न निपजे तौ माया ही तद्गप 
भई नवीन पदार्थ निपजे काहेकों कही । ऐसें शरीरादिक माया- 
खरूप हैं ऐसा कहना अम है। 

बहुरि वह कहै है मायातैं तीन गुण निपजे--राजस तामस 
सात्विक | सो यह भी कहना मिथ्या है। जातैं मानादि कपायरूप 
भावकों राजस कहिए है, क्रोधादिकषायरूप भावकों तामस 
कहिए है, मंदकषायरूप भावकों सात्विक कहिए है। सो ए तौ 
भाव चेतनामई प्रत्यक्ष देखिए है । अर मायाका खरूप जड़ कहो 
हौ, सो जड़तें ए भाव कैसैं निपजैं। जो जड़कैं भी होंय तो 
पाषाणादिकके भी होंग | सो तो चेतनाखरूप जीव तिनिहीके ए 
भाव दीसे हैं। तातें ए भाव मायातैं निपजे नाहीं। जो मायाकों 
चेतन ठहरावै तो मानें । सो मायाकों चेतन ठहराए शरीरादिक 
मायातैं भिन्न भिन्न निपजे कहैगा तो न मानेंगे । तातें निद्धोर 
कर, अमरूप मानें नफा कहा है। 

बहुरि वह कहै है तिनिगुणनितें ब्रह्मा विष्णु महेश ए तीन 
देव प्रगट भए सो यह भी मिथ्या ही है | जातें गुणीतैं तो गुण 
होय गुणतैं गुणी केसें निपजे । पुरुषतें तो क्रोध होय क्रोधतें पुरुष 
कैसें निपजै । बहुरि इनि गुणनिकी तौ निंदा करिए है । इनिकरि 
निपजे ब्क्मादिक तिनिकों पूज्य कैसे मानिए है । बहुरि गुण तौ 
मायामय अर इनकों ब्रह्मके अवतार कहिए है सो ए तौ मायाके 
अवतार भए इनकों त्रह्मके अवतार कैसे कहिए है। बहुरि ए गुण 
जिनमैं थोरे भी पाइए तिनिकों तो छुड़ावनेका उपदेश दीजिए 
अर जो इनिहीकी मूर्ति तिनिकों पूज्य मानिए। यह तौ बड़ा 
अम है । बहुरि तिनिका कत्तेव्य भी इनमयी भासे है। कुतृहला- 
दिक वा युद्धादिक वा स्लीसेवनादिक कार्य करे हैं सो तिनि 
राजसादि गुणनिकरि ही ए क्रिया हो हैं । सो इनिके राजसादिक 

पाइए है ऐसे कही । इनिकों पूज्य कहना परमेश्वर कहना तो 
बने नाहीं । जैसें अन्य संसारी हैं तैंसें ए भी हैं । बहुरि कदाचित्‌ 
तू कहैगा संसारी तौ मायाके आधीन हैं सो विना जाने तिन 
कार्यनिकों करे हैं | ब्रह्मादिकके माया आधीन है सो ए जानकर 
इनि कायेनिकों करे हैं। सो यह भी अम है। जातें मायाके 
आधीन भए तो काम कोधादि निपजै हैं और कहा हो है। सो इन 
ब्र्मादिकनिक तो कामक्रोधादिककी तीत्रता पाइए है। कामकी 
तीजताकरि ख्रीनिके वशीभूत भए नृत्य गानादि करते भए, विहल 
होते भए, नानाप्रकार कुचेष्ठ करते भए, बहुरि क्रोधके वशीभूत 
भए अनेक युद्धादि काये करते भए, मानके वशीभूत भए 
आपकी उच्चता प्रगट करनेके अर्थि अनेक उपाय करते भए, 
मायाके वशीभूत भए अनेक छल करते भए, लोभके वशीमभूत 
भए परिग्रहका संग्रहकरते भए इत्यादि बहुत कहा कहिए । ऐसे 
बशीभूत भए चीरहरणादि निरंजनिकी क्रिया और दधि ढटनादि 
चौरनिकी क्रिया अर रुंडमाला धारणादि बाउलेनिकी क्रिया, 
बहुरूपधारणादि भूतनिकी क्रिया, गोचरावणादि नीच कुलवालों- 
की क्रिया इत्यादि जे निद्चक्रिया तिनिकों तो करत भए, यातें 
. अधिक मायाके वशीमूत भए कहा क्रिया हो है सो जानी न 
, परी । जैसे कोऊ मेघपटलरूसहित अमावस्याकी रातकों अंधकार 
: रहित माने तैसे बाह्य कुचेष्ठासहित तीत्र काम क्रोधादिकनिके 
धारी त्रग्मादिकनिकों मायारहित मानना है। 

बहुरि वह कहै कि इनिकों कामक्रोधादि व्याप्त नहीं होता 
यह भी परमेश्वरकी छीला है । ताकों कहिए है-ऐसे काये करे 


श्श्पु 


हैं ते इच्छाकरि करें हैं कि विना इच्छा करें हैं । जो इच्छा- 
करि करे हैं तौ ख्रीसेवनकी इच्छाहीका नाम काम है युद्ध 
करनेकी इच्छाहीका नाम ओष है इत्यादि ऐसे ही जानना। 
बहुरि जो विना इच्छा हो है ती आप जाकों न चाहे ऐसा 
कार्य तौ परवश भए ही होय सो परवशपना कैसें संभवे । बहुरि 
तू लीला बतावै है सो परमेश्वर अवतार धरि इन कायेनिविषै 
लीला करे है तौ अन्य जीवनिकों इनि कार्यनितें छुड़ाय मुक्त 
करनेका उपदेश काहेकों दीजिए है । क्षमा संतोष शीरू 
संयमादिकका उपदेश सर्व झूंठा भया । 

बहुरि वै कहें हैं कि परमेश्वरकों तो किछू प्रयोजन नाहीं। 
छोकरीतिकी प्रवृत्तिके अर्थि वा भक्तनिकी रक्षा दुष्टनिका निग्रह 
तिनिके अर्भि अवतार धरै है । याकों पूछिए है-प्रयोजन विना 
चिंवटी हू कार्य न करे परमेश्वर काहेकीं करे । बहुरि प्रयोजन 
भी कहा छोकरीतिकी प्रवृत्तिक अर्थि करे है । सो जैसे कोई 
पुरुष आप कुचेष्टाकरि अपने पुत्रनिकों सिखावै बहुरि बै तिस 
चेष्टारूप प्रवर्तें तब उनकों मारे तो ऐसे पिताकों मला कैसें 
कहिए । तैसे अह्मादिक आप कामक्रोधरूप चेष्टाकरि अपने 
निपजाए छोकनिके प्रवृत्ति करावें । बहुरि वे लोक तैसें प्रवर्ते 
तब उनकों नरकादिकविषे डारें। नरकादिक इनिही भावनिका 
फल शासत्रविष॑ लिख्या है सो ऐसे प्रभुकों भला कैसें मानिए । 
बहुरि ते यह प्रयोजन कक्षा कि भक्तनिकी रक्षा दुष्टनिका निम्नह 
करना सो भक्तनिकों दुखदायक जे दुष्ट भए ते परमेश्वरकी 


इच्छाकरि भए्‌ कि बिना इच्छाकरि भए । जो इच्छाकरि 
१० 

भए्‌ तौ जैसे कोऊ अपने सेवककों आप ही काहकों फहकरि 
मराबै बहुरि तिस मारनेवालैकों आप मारे सो ऐसे खामीकों 
भला केसे कहिए । तेैंसें ही जो अपने भक्तनिकों आप ही 
इच्छाकरि दुष्टनिकरि पीड़ित करावै । अर पीछे तिनि दुश्टनि- 
कों आप अवतार धारि मारै तो ऐसे ईश्वरकों भला कैसें 
मानिए । बहुरि जो तू कहैगा कि विना इच्छा दुष्ट भए तो 
के तो परमेश्वके ऐसा आगामी ज्ञान न होगा जो दुष्ट मेरे 
भक्तनिकों दुख देवेंगे के पहिले ऐसे शक्ति न होगी जो 
इनिकों ऐसे न होने देता । बहुरि वार्की पूछिए है जो ऐसे 
कार्यके अर्थि अवतार धास्बा, सो कहा बिना अवतार धारे शक्ति 
थी कि नाहीं | जो थी तो अवतार काहेकों धारे अर न थी 
तो पीछे सामर्थ्य होनेका कारण कहा भया | तब वह कहै है 
ऐसे किए विना परमेश्वरकी महिमा केसे प्रगट होय । वाक़ों 
पूछिये है कि---अपनी महिमाके आर्थि अपने अनुचरनिका 
पालन करे प्रतिपक्षीनिका निम्नदह करे सो ही रागद्वेष है। सो 
रागद्वेष तो संसारी जीवका लक्षण है । जो परमेश्वरके भी 
रागद्वेष पाइए है तौ अन्य जीवनिकों रागद्वेष छोरि समता भाव 
करनेका उपदेश काहेकों दीजिए । बहुरि रागद्वेषके अनुसार 
कार्य करना विचास्था सो काये थोरे वा बहुत काल छागे विना 
होय नाहीं तावत्‌ कार आकुलता भी परमेश्वरके होती होसी । 
बहुरि जैसें जिस कार्यकों छोटा आदमी ही कर सकै तिस 
का्येकों राजा आप करे तो किछू राजाकी महिमा होती नाहीं 
निंदा ही होय | तैसें जिस कायेकों राजा वा व्यंतरदेवादिक 

करि सकें तिस कार्यकों परमेश्वर आप अवतार धारि करे ऐसा 
मानिए तो किछू परमेश्वरी महिमा होती नाहीं निंदा ही है । 
बहुरि महिमा तो कोई और होय ताकों दिखाइए है। तू तो 
सद्वेत ब्रह्म माने है कोनकों महिमा दिखावै है । अर महिमा 
दिखानेका फल तो सख्ुति करावना है तौ कोनपै स्तुति कराया 
चादे है। बहुरि तू तो कहै है सर्व जीव परमेश्वरकी इच्छा अनुसार 
प्रवर्त हैं अर आपके स्तुति करावनेकी इच्छा है तो सबकों अपनी 
स्तुतिरूप प्रवत्ताबै तो काहेकों अन्य काये करना परै । तातें 
महिमाके अर्थि भी काये करना न बने । 

बहुरि वे कहे है--परमेश्वर इनि कार्यनिकों करता संता भी 
' अकर्ता है याका निद्धार होता नाहीं | याकों कहिए है--तू 
कहैगा इह मेरी माता भी है अर बांझ भी है तो तेरा कह्मा 
केस मानेगे । जो काये करे ताकों अकर्ता कैसेँ मानिए । अर 
तू कहे निद्धार होता नाहीं सो निद्धोर बिना मान लेना ठहस्बा 
तो आकाशके फूल गधेके सींग भी मानो सो ऐसा कहना युक्त 
नाहीं । ऐसे ब्रह्मा विष्णु महेशका होना कहें हैं, सो मिथ्या 
जानना । 

बहुरि वे कहे हैं -अह्या तो सृश्टिकों उपजाबे है, विष्णु रक्षा 
करे है, महेश संहार करे है। सो ऐसा कहना भी मिथ्या है। 
जातें इनि कार्यनिकों करतें कोऊ किछू कीया चाहे कोऊ किछू 
किया चांहै तब परस्पर विरोध होय । अर जो तू कहैगा ए तौ 
एक परमेश्वरका दी खरूप है विरोध काहेकों होय । तो आप ही 
उपजाबै आप ही क्षिपावे ऐसे कार्थमेँ कोन फल है । जो सृष्टि 

आपकोौं अनिष्ट है तौ काहेकौं उपजाई । अर इष्ट है तौ काहेफों 
खपाई । जो पहिले इष्ट छागी तब उपजाई पीछें अनिष्ट छागी 
तब खपाई ऐसे है तो परमेश्वरा खभाव अन्यथा भया कि 
सृष्टिका खरूप अन्यथा भया । जो प्रथम पक्ष ग्रहैगा तो परमेश्व- 
रका एक खभाव न ठहस्या | सो एक खमाव न रहनेका कारण 
कौन है सो बताय, विनाकारण खभावकी पलटनि काहेकों 
होय । अर द्वितीय पक्ष अहैगा तौ सृष्टि तो परमेश्वरके आधीन 
थी वां ऐसी काहेकों होने दीनी जो आपकी अनिष्ट छागे । 

बहुरि हम पूछे हैं---ब्रह्मा सृष्टि उपजावै है सो कैसे उपजावे 
है | एक तौ प्रकार यह है जसें मंदिर घुननेवाला चूनापत्थर 
आदि सामग्री एकठीकरि आकारादि बनावै है। तेसें ही तद्मा 
सामग्री एकटीकरि सृष्टि रचना करे है तौ ए सामग्री जहातें 
ल्याय एकठी करी सो ठिकाना बताय | अर एक ब्रह्मा ही एती 
रचना बनाई सो पहिलछे पीछे बनाई होगी कै अपने शरीरके 
हस्तादि बहुत किए होंगे सो केसे है सो बताय | जो बतावैगा 
तिसहीमैं विचार किए विरुद्ध भासैगा । 

बहुरि एकप्रकार यह है जैसें राजा आज्ञा करे ताके अनुसार 
कार्य होय तैसें ब्रग्माकी आज्ञाकरि राष्टि निपजै है तौ आज्ञा 
कौनकों दई। अर जिनिकों यह आज्ञा दई वै कहांते सामग्री 
ल्याय कैसें रचना करे हैं, सो बताय । 

बहुरि एक प्रकार यह है जैसें ऋद्धिधारी इच्छा करे ताके 
अनुसारि काये खयमेव बने | तैसें ब्रह्मा इच्छा करे ताके अनुसारि 
सृष्टि निपजे है, तो अह्मा तौ इच्छाहीका कर्त्ता भया। छोक तौ 

खयमेव ही निपज्या । बहुरि इच्छा तौ परमत्रह्म कीन्ही थी 
ब्ह्माका कर्तेव्य कहा भया जातें ब्ह्माकों सृष्टिका. निपजावनहारा 
क्या | बहुरि तू कहैगा परमत्रक्ष भी इच्छा करी अर ब्रह्मा भी 
इच्छा करी तब छोक निपज्या तो जानिए है केवरक परमत्रहझमकी 
इच्छा कार्यकारी नाहीं । तहां शक्तिहीनपना आया । 

बहुरि हम पूछें हैं जो केवछ बनाया हुवा छोक बने है 
तो बनावनहारा तो सुखके अर्थि बनावै सो इृष्ट ही रचना 
करे । इस लोकविषै तो इृष्ट पदार्थ थोरे देखिए है अनिष्ट घने 
देखिए है । जीवनिविषै देवादिक बनाए सो तौ रमनेके अर्थि वा 
भक्ति करावनेके अर्थि बनाए परंतु लट कीड़ी कूकरे सूअर सिंहा- 
दिक बनाये सो किस अर्थि बनाए । ए तो रमणीक नाहीं । सर्व 
प्रकार अनिष्ट ही हैं । बहुरि दरिद्री दुखी नारकीनिकों देखे 
आपकेों जुगुप्सा ग्लानि आदि दुख उपज ऐसे अनिष्ट काहेकों 
बनाए । तहां वह कहे है,--ए जीव अपने पापकरि लूट कीड़ी 
दरिद्वी नारकी आदि पयोय भुगते है । याकों पूछिए है कि पीछें 
तो पापहीका फलतें ए पयोय भण कहो परंतु पहिले लोकरचना 
करते ही इनकों बनाए सो किस अर्थि बनाए । बहुरि जीव पीछे 
पापरूप परिणए तो कैसे परिणए । जो आप ही परिणए फहोगे 
तो जानिए है ब्रह्मा पहिले तो निपजाए पीछे वाके आधीन न रहे 
इसकारणतें ब्रह्माकों दुख ही भया। बहुरि कहोगे--अह्माके परिण- 
माए परिणमै हैं तो तिनिकीं पापरूप काहेकों परिणमाए | जीव 
तौ आपके निपजाए थे उनका बुरा किस अर्थि किया । तातें ऐसे 
भी न बने | बहुरि अजीवनिविषै सुबर्ण सुगंधादि वस्वुसहित बनाए, 

श्र 

सो तौ रमणेके अर्थि बनाए कुवर्ण दुगैधादिसहित दुखदायक वस्तु 
बनाए सो किस अर्थि बनाए | इनिका दशनादिकरि अझ्माके किछू 
सुख तौ नाहीं उपजता होगा । बहुरि तू कहैगा, पापी जीवनिकों 
दुख देनेके अर्थि बनाए, तौ आपहीके निपजाए जीव तिनिस्तों 
ऐसी दुष्टता काहेकों करी जो तिनिकों दुखदायक सामग्री पहिले 
ही बनाई | बहुरि धूलि पर्वतादिक केतीक वस्ठु ऐसी हैं जे 
रमणीक भी नाहीं अर दुखदायक भी नाहीं । तिनिकों किस 
अर्थि बनाए। खयमेव तो जैसे तैसेँं ही होय अर बनावनहारा 
बनावै सो प्रयोजनलिए ही बनावै । तातें “ब्रह्म सृष्टिका कर्त्ता है ।! 
यह मिथ्यावचन है । 

बहुरि विष्णुकों छोकका रक्षक कहै हैं सो भी मिथ्या है । 
जातैं रक्षक होय सो तौ दोय ही कार्य करै । एक तौ दुख 
उपजावनेके कारण न होने दे अर एक विनसनेका कारण न 
होने दे । सो तो लोकविषे दुखहीके उपजनैके कारण जहां 
तहां देखिए है | अर तिनिकरि जीवनिकों दुख ही देखिए 
है। क्षुष्रा तृषादिक रूम रहे हैं । शीत उप्णादिक करि दुख 
हो है । जीव परस्पर दुख उपजाबै हैं। शस्रादि दुखके कारण 
बनि रहे हैं । बहुरि विनसनेके कारण अनेक बनि रहे हैं । 
जीवनिके रोगादिक वा अम्रि विष शख्रादिक पयायके नाशके 
कारण देखिए है | अर जीवनिके भी परस्पर विनसनेका कारण 
देखिए है । सो ऐसें दोय प्रकारहीकी रक्षा की नाहीं तौ विष्णु 
रक्षक होय कहा किया । वे कहे हैं,--विष्णु रक्षक ही है । देखो 
क्रुधा तृषादिकके आर्थि अन्न जलादिक किए हैं । कीड़ीकों कण 

कुंजरकों मण पहुचाबै है | संकटमें सहाय करे है । मरणके 
कारण बने टीटोड़ीकी नाई उबारै है । इत्यादि प्रकारकरि 
: विष्णु रक्षा करे है । याकों कहिए है,--ऐसें है तौ जहां 
जीवनिकों शक्षुधातृषादिक बहुत पीड़ैं अर अन्न जलादिक मिले 
नाहीं संकट पड़े सहाय न होय किंचित्‌ कारण पाय मरण होय 
जाय, तहां विष्णुकी शक्ति ही न भई कि वाकों ज्ञान न भया। 
लोकविषे बहुत ऐसें ही दुखी हो हैं मरण पावे हैं विष्णु रक्षा 
काहेकों न करी । तब वै कहे हैं, यह जीवनिके अपने 
कत्तव्यका फल है। तब वाकों कहिए है कि, जैसे शक्तिहीन 
लोभी झूठा वैद्य काहके किछू भत्ता होइ ताकों तौ कहै मेरा किया भया 
है । अर जहां बुरा होय मरण होय, तब्र कहैँ याका ऐसा ही 
होनहार था । तैसें ही तू कहे है कि, भला भया तहां तो 
विष्णुका किया भया अर बुरा भया सो जीवनिके कतंब्यका 
कूल भया । ऐसे झूठी कल्पना काहेकों कीजिए । के तो बुरा 
भला दोऊ विप्णुका किया कहो के अपने कत्तेव्यका फल कहो । 
जो विष्णुका किया भया ते। घने जीव दुखी अर झीत्र मरते 
देखिए है सो ऐसा करें ताकों रक्षक केसे कहिए. । बहुरि अपने 
कत्तव्यका फल है तौ करेगा सो पावैगा विष्णु कह्य रक्षा 
करैगा । तब वे कहै हैं, जे विष्णुके भक्त हैं तिनिकी रक्षा 
करे है। बाकों कहिए है कि जो ऐसा है तो कीड़ी कुंजर आदि 


१ (टिट॒हरी) एक प्रकारका पक्षी एक समुद्र किनारे रहती थी। उसके अंडे 
समुद्र बह्म ले जाता था, सो उसने दुखी होकर गरुड्‌ पक्षीकी मारफत चिष्णुसे 
अर्ज की, तो उन्होंने समुद्रसे अंडे दिलवा दिये । ऐसी पुराणोंमें कथा हू । 

भक्त नाहीं उनके अज्नादिक पहुचावनैविषे वा संकट सहाय 
होनेविषे वा मरण होनैविबै विष्णुका कर्तैव्य मानि सर्वका 
रक्षक काहेकों मानें । भक्त भक्तहीका रक्षक मानि । सो 
भक्तनिका भी रक्षक दीसता नाहीं । जातें अभक्त भी भक्त 
पुरुषनिकों पीड़ा उपजावते देखिए है। तब वह कहे है,---घनी ही 
जायगा (जगह) प्रह्मदादिककी सहाय करी है । वाकों कहे है,- 
जहां सहाय करी तहां तौ तू तैसें ही मानि । परंतु हम तो 
प्रत्यक्ष म्लेच्छ मुसलमान आदि अभक्त पुरुषनिकरि भक्त पुरुष 
पीड़ित होते देखि वा मंदिरादिकों विन्न करते देखि पूछे हैं 
कि इहां सहाय न करे है सो विष्णुकी शक्ति ही नाहीं कि 
खबरि नाहीं । जो शक्ति नाहीं तो इनितें भी हीनशक्तिका 
धारक भया । जो खबरि नाहीं तो जाकों एती भी खबर नाहीं, 
सो अज्ञान भया । अर जो तू कहैगा, शक्ति भी है अर जाने 
भी है इच्छा ऐसी ही भई, तो फिर भक्तवत्सर काहेकों कहे । 
ऐसैं विष्णुकों लोकका रक्षक मानना मिथ्या है । 

बहुरि वै कहै है--महेश संहार करे है, सो भी सिथ्या है । 
प्रथम तो महेश संहार करे है सो सदा ही करे है कि महाप्ररुय 
हो है तब ही करे है । जो सदा करे है तो जेसें विष्णुकी रक्षा 
करनेकरि ख्ुति कीनी तैसें याकी संहार करनेकरि निंदा करो | 
जातें रक्षा अर संहार प्रतिपक्षी हैं । बहुरि यह संहार कैसे करे 
है। जैसे पुरुष हस्तादिककरि काहूकौं मारे वा काहकरि मरावै 
तैसें महेश अपने अंगनिकरि संहार करे है वा काहकौं आज्ञाकरि 
मराबै है। क्षण क्षणमें संहार तौ घने जीवनिका सर्व छोकमें 

हो है यह कैसे अंगनिकरि वा कौन कौनकों आज्ञा देय युगपत्‌ 
केसे संहार करे है । जो कहै कि महेश तौ इच्छा ही करे अर 
याहीकी इच्छातें खबमेव उनका संहार हो है । तौ याफै 
सदा काल मारनेरूप दुष्टपरिणाम ही रह्या करते होंगे । अर 
अनेकजीवनिकोी युगपत्‌ मारनेकी इच्छा कैसे होती होगी। 
बहुरि जो महा प्रत्य होतें संहार करे है तौ परमत्रश्नकी इच्छा. 
भए करे हे कि वाकी विना इच्छा ही करे है । जो इच्छा भए 
करे है तो परमत्रक्षकै ऐसा क्रोध कैसें भया जो सर्बेका प्लय 
करनेकी इच्छा भई । जतें कोई कारण विना नाश करनेकी 
इच्छा होय नाहीं। अर नाश करनेकी इच्छा ताहीका नाम क्रोध 
है, सो कारन वताय । बहुरि विनाकारण इच्छा हो है, तौ बाबले- 
कीसी इच्छा भई । बहुरि तू कहैगा परमत्रह्म यह ख्याल (खेल) 
बनाया था वहुरि दूरि किया कारन किछू भी नाहीं, तो ख्यारू 
बनानेवालाकौं भी ख्याल इष्ट लागे है तब बनावै है. । अनिष्ट 
लागै है तब दूरि करे है। जो याकों यह लोक इृष्ट अनिष्ट लागै है, 
तो याकै लोकसों रागद्वेष तो रा । साक्षीभूत बज 
काहेकों कहो । साक्षीभृत तो वाका नाम है हे अब खयः हि 
होय तैंसे देख्या जान्या करे । जो इष्ट अनिष्क्षो/उपजावे नष्ट करे 
ताक साक्षीमंल कैसे कहिएं, जाते साक्षीयृत रहना अर कर्ता 
हता होना ए दोऊ रत विरोधी हैं । एककें दोऊ संभव 
नाहीं । बहुरि परमत्रक्कके पहिले तो इच्छा यह मई थी कि 
क्षैं एक हों सो बहुत होस्मों' तब बहुत भया था । अब ऐसी 
इच्छा भई होगी जो “मैं बहुत हों सो एक होस्बों” सो जैसे फोऊ 

भोलपतैं कारज करि पीछें तिस कार्यकों दूरि किया चाहे तैसें 
परमत्रह्म भी बहुत होय एक होनेकी इच्छा करी सो जानिये है 
कि बहुत होनेका कार्य किया सो भोलपहीतें किया था आगामी 
ज्ञानकरि किया होता तौ काहेकों ताके दूरि करनेकी इच्छा होती। 

बहुरि जो परमत्रह्मकी इच्छा विना ही महेश संहार करे है 
तौ यह परमत्रह्मका वा त्रह्माका विरोधी भया । बहुरि पूछें हैं कि- 
महेश छोककों कैसें संहार करे है। जो अपने अंगनिकरि संहार 
करे है तो सर्वका युगपत्‌ संहार कैसें करे है। बहुरि याकी इच्छा 
होतें खयमेव संहार हो है तो इच्छा तो परमत्रह्म कीन्ही थी 
यानें संहार कहा किया । 

बहुरि हम पूंछे हैं कि संहार भण सर्व ोकविषै जीव अजीब थे ते 
कहां गए | तब वै कहै है--जीवनिविषै भक्त तौ अश्यविषै मिले 
अन्य मायाविषै मिले । अब याकूं पूछिए है कि माया अब्मतें जुदी 
रहे है कि पीछेँ एक होय जाय है। जो जुदी रहै तौ ब्रह्मवत्‌ 
माया भी नित्य भई | तब अद्वैतब्रह्म न रह्मा । अर माया अह्यमैं 
एक होय जाय है तो जे जीव मायामें मिले थे ते भी मायाकी 
साथि ब्रह्ममेँ मिलि गए। जब महाप्रलूय होतें सर्वका परमत्रह्ममैं 
मिलना ठहस्था ही तौ मोक्षका उपाय काहेकों करिए । बहुरि जे 
जीव मायामैं मिले ते बहुरि लोकरचना भए वे ही जीव लोकविपषै 
आबंगे कि वे तो ब्ह्ममैं मिलगए थे नछउपजैंगे। जो वे ही 
आवैंगे हे जानिए है जुदे जुदे रहे हैं मिले काहेकों कहे । अर 
नहएउपजैगे तो जीवका अस्तित्व थोरा कारूपयत ही रहै है काहेकों 
मुक्त होनेका उपाय कीजिए है । वहुरि वे कहे है कि पथिवी 


श्ण्णु 


आदिक हैं ते मायाविषै मिलें हैं सो माया अमूर्त्तीक सचेतन है 
कि मूर्त्तीक अचेतन है । जो अमूर्त्तीक सचेतन है तौ यामैं मूर्तीक 
अचेतन कैसें मिलें । अर मूर्तीक अचेतन है तौ यह अद्ममैं मिले 
है कि नाहीं। जो मिले है तो याके मिलनेतें त्रग्म भी मूर्त्तीक 
अचेतनकरि मिश्रित भया । अर न मिले है तौ अद्वैतता न रही । 
अर तू कहैगा ए सर्व अमूर््तीक चेतन होइ जाय है तो आत्मा 
अर शरीरादिककी एकता भई सो यह संसारी एकता माने ही है 
याकों अज्ञानी काहेकों कहिए। बहुरि पूछें हैं,---छोकका प्रलय होतें 
महेशका प्रलय हो है कि नाहीं । जो हो है तो युगपत्‌ हो है कि 
आगे पीछें हो है। जो युगपत्‌ हो है ती आप नष्ट होता छोककों 
नष्ट कैसे करे । अर आगें पीछें हो है तो महेश लोककों नष्टकरि 
आप कहां रद्या आप भी तो संष्टिवेष ही था, ऐसे महेशकों 
सष्टिका संहारकर्ता माने है सो असंभव है। या प्रकारकरि वा 
अन्य अनेकृप्रकारकरि ब्रह्मा विष्णु महेशकों छृष्टिका उपजावन- 
हारा, रक्षा करनेवाला, संहार करनेहारा मानना मिथ्या जानि 
लोककों अनादिनिधन मानना । इस लोकविषे जे जीवादि पदार्थ 
हैं ते न्यारे न्‍्यारे अनादिनिधन हैं। बहुरि तिनिकी अवस्थाकी 
पलटनि हवा करे है तिस अपेक्षा उपजते विनशते कहिए है। 
बहुरि खगे नरक द्वीपादिक हैं ते अनादितें ऐसें ही हैं. अर सदा- 
काल ऐसे ही रहेंगे । कदाचित्‌ तू कहैगा विना बनाए ऐसे 
आकारादिक कैसैं संभवैं होंय तों बनाए ही होंथ । सो ऐसा नाहीं 
है जातैं अनादितें ही जे पाइए तहां तर्क कहा । जैसे तू परअन्मका 
खरूप अनादिनिधन माने है तैंस ए भी हैं । तू कहैगा जीवादिक 

वा खर्गादिक कैसे भए | हम कहेंगे परअह्म कैसे भया । तू कहेगा 
इनकी रचना ऐसी कौंन करी । हम कहैंगे परअह्मकों ऐसा कोन 
बनाया । तू कहैगा परमत्रह्म खयंसिद्ध है। हम कहैंगे जीवादिक 
वा खर्गादिक खयंसिद्ध है। तू कहैगा इनकी अर परब्रह्मकी 
समानता कैसें संभवे | तो संभवनेविषे दूषण बताय। छोककों नवा 
उपजावना ताका नाश करना तिसविपैं तो हम अनेक दोष दिखाए। 
लोककों अनादिनिधन माननेतैं कहा दोष है सो तू बताय। जो 
तू परमत्रह्म माने है सो जुदा ही कोई है नाहीं।ए संसारविषे जीव 
हैं ते ही यथार्थ ज्ञानकरि मोक्षमागे साधनतें सर्वज्ञ वीतराग हो हैं। 

इहां प्रभ--जो तुम तो न्यारे न्यारे जीव अनादिनिधन 
कह्दो हो। मुक्त भए पीछे तो निराकार हो हैं तहां न्यारे न्यारे कैसें 
संभवैं । ताका समाधान--जो मुक्त भए पीछे सर्वेशकों दीसे 
है कि नाहीं दीसे है । जो दीसे है. तो किछू आकार दीसता ही 
होगा। विना आकार देखें कहा देख्या। अर न दीसे है तो के तो 
बस्तु ही नाहीं के सर्वज्ञ नाहीं। तातें इंद्रियगम्य आकार नाहीं 
तिस अपेक्षा निराकार हैं अर सर्वज्ञ ज्ञानगम्य है ताते आकारवान्‌ 
हैं । जब आकारवान्‌ ठहस्था तब जुदा जुदा होय तो कहा दोष 
लागै । बहुरि जो तू जाति अपेक्षा एक कहै तो हम भी मानें हैं । 
जैसे गेहूं मिन्नभिन्न हैं तिनकी जाति एक है ऐसे एक मानें तो 
किछू दोष है नाहीं। या प्रकार यथार्थ श्रद्धानकरि छोकविषे 
सर्व पदार्थ अकृत्रिम जुदे जुदे अनादिनिधन मानने | बहुरि जो 
वृथा दी अमकरि सांच झूंठका निर्णय न करे तौ तू जाने तेरे 
श्रद्धानका फल तू पावैगा। 

बहुरि वे ही अह्यातें पुत्रपोत्रादिकरि कुल्मवृत्ति कहे हैं । बहुरि 
कुलनिवियै राक्षस मनुष्य देव तियचनिके परस्पर प्रसूतिभेद बतावै 
हैं। तहां देवतें मनुष्य वा मनुष्यर्तें देव वा तियैचतें मनुष्य इत्यादि 
कोई माता कोई पितातैं पुत्रपुश्नीकरा उपजना बतावैं सो कैसें 
संभव । बहुरि मनहीकरि वा पवनादिकरि वा वीर्य॑सूंघने आदि- 
करि प्रसूति होनी बतावे हैं, सो प्रत्यक्षविरुद्ध भासे है । ऐसें 
होतें पुत्रपोत्रादिकका नियम कैसें रक्षा | बहुरि बड़ेबड़ेनिकों अन्य 
अन्य मातापितातैं भए कहे हैं। सो महंतपुरुष कुशीली मातापितातं 
कैसे उपजें । यह तो छोकविषे गालि है। ऐसा कहि उनकी महंतता 
काहेकों कहिए है | बहुरि गणेशादिककी मैल आदिकरि उत्पत्ति 
बताबै हैं। वा काहका अंग काहके जुरै बतावे हैं । इत्यादि अनेक 
प्रत्यक्ष विरुद्ध कहे हैं । बहुरि चोईस अवतार भण कहे हैं, तहां 
केई अवतारनिकों पू्णोवतार कहै हैं। केईनिकों अंशावतार कहै 
हैं । सो पूर्णावतार भए तब ब्रह्म अन्यत्र व्यापि रक्षा कि न रहा | 
जो रह्षा तौ इनि अवतारनिकों पूर्णावतार काहेकों कहो । जो 
व्यापि न रद्या तौ एतावन्मात्र ही अह्य रक्षा । बहौरें अवतार 
भए तहां ब्रह्मका अंश तौ सर्वत्र कही हो इनविषै कहा अधिकता 
भई । बहुरि कार्य तौ तुचछ तिसके वास्ते आप त्रक्म अंशावतार 
धास्था कहे सो जानिये है विना अवतार धारे ब्रह्मकी शक्ति तिस 
कार्यके करनेकी न थी । जातें जो काये स्तोक उद्यमतें होइ तहां 
बहुत उद्यम काहेकों करिए । बहुरि अवतारनिविषे मच्छ 
कच्छादि अवतार भए सो किंचित्‌ करनेके आर्थ हीन तियेच 
पर्यायरूप भए सो कैसें संभवे । बहुरि प्रहलादके आर्थि नरा्सेंह- 

अवतार भए सो हरिणाकुशकों ऐसा काहेकों होने दिया । 
अर कितनेक काल अपने भक्तकों काहेकों दुख द्याया | बहुरि 
विड्रूप खांग काहेकीं धरा । बहुरि नामिराजाके वृषभावतार 
भया बतावे हैं सो नाभिकों पृत्रपनेका सुख उपजावनेकों अवतार 
धरा । घोरतपश्चरण किस अर्थि किया । उनकों तो कुछ साध्य 
था ही नहीं । अर कहैगा जगतके दिखावनैकों किया तौ कोई 
अवतार तौ तपश्चधरण दिखावै | कोई अवतार भोगादिक दिखवे। 
जगत किसकों भछा जानि छागे । यह तौ बहुरूपियाकासा 
खांग किया । 

बहुरि वह कहै है-एक अरहंत नामका राजा भया, सो वृषभावता- 
रका मत अंगीकारकरि जैनमत प्रगट किया सो जैनविषै कोई 
एक अरहंत भया नाहीं । जो सर्वज्ञपद पाय पूजने योग्य होय 
ताहीका नाम अहंत्‌ है । बहुरि राम कृष्ण इनि दोय अवतार- 
निकों मुख्य कहे हैं सो रामावतार कहा किया । सीताके अर्थि 
विलापकरि रावणसों हूरि बाकूं मारि राज किया । अर हृप्णा- 
बतार पहिले गुवालिया होय परखी गोपिकानिके आर्थि नाना 
विपरीत चेष्टाकरि पीछे जरासिंधु आदिकों मारि राज किया । सो 
ऐसे कार्य करनेमें कहा सिद्धि भई । बहुरि रामकृष्णादिकका एक 
खरूप कहें | सो बीचिमें इतने कार कहां रहे। जो त्श्मविषे 
रहे तो जुदे रहे कि एक रहे । जुदे रहे तौ जानिए है ए बद्मतैं 
जुदे रहे । एक रहे तो राम ही कृष्ण भया सीता ही रुक्मिणी 
भई इत्यादि केसें कहिए है । बहुरि रामावतारविषे तौ सीताकों 
मुख्य कहे अर कृष्णावतारविषै सीताकों रुक्मिणी भई कहे ताकूं 

तौ प्रधान न कहें राधिका कुमारी ताक मुख्य कहैं । बहुरि 
पूछें तब कहें कि राधिका भक्त थी, सो निजञ्नीकों छोरि दासीका 
मुख्य करना कैसें बने । बहुरि कृष्णके ता राधिकासहित परख्री 
सेवनके सर्व विधान भए | सो यह भक्ति कैसी करी । ऐसे कार्य 
तो महानिंद हैं। बहुरि रुक्मिणीकूं छोरि राधाकों मुख्य करी सो 
परस्रीसेवनकों भछझा जानि करी होसी । बहुरि एक राधाहीविपे 
आसक्त न भया अन्य गोपिका कुला आदि अनेक परख्लीनिविषे 
भी आसक्त भया। सो यह जबतार ऐसे ही कायैका अधिकारी 
भया । बहुरि कहैँ---लक्ष्मी वाकी स्री है बहुरि धनादिककों लक्ष्मी 
कहें सो ए तो पृथ्वी आदिविषे जैसे पाषाण धूलि है तैसें ही रत्न 
सुबणादि देखिए है | जुदी ही लक्ष्मी कौन जाका भत्तौर नारायण 
है । बहुरि सीतादिकों मायाका खरूप कहें सो इनिविषै आसक्त 
भए तब मायाविषे आसक्त केसे न भए। कहां ताई कहिए जो 
निरूपण करें सो विरुद्ध करें ! परंतु जीवनिकों भोगादिककी वार्ता 
सुहावे तातें तिनिका कहना वल्लम छागै है। ऐसे अवतार कहे हैं 
इनिकों तह्मखरूप कहै हैं | बहुरि औरनिसों भी त्ह्मखरूप कहे 
हैं। एक तो महादेवकों अ्ह्मखरूप माने हैं। ताकूं योगी कहे हैं, सो 
योग किस अर्थ अक्या । बहुरि म्गछाला भस्त्री धारे है सो किस 
अर्थि धारी है। बहुरि रुंडमाला पहरे हैं सो हाड़ांका छीवना भी 
निंध है ताकूं गलेमैं किस अर्थि धरे है। सर्पादि सहित है सो 
यामैं कोन बड़ाई है । आक धतूरा खाय है सो यामें कोन भलाई 
है। त्रिशलादि राखै है सो कौनका भय है। बहुरि पाती 
संग लिए हैं सो योगी होय श्री राखें है सो ऐसा विपरीतपना 

काहेकों किया। कामासक्त था तौ घरहीमें रक्या होता । बहुरि 
वानै नानाप्रकार विपरीत चेष्टा कीन्हीं ताका प्रयोजन तो किछू 
भासे नाहीं | बाउलेकासा कत्तैव्य भासे ताकों अह्खरूप कहें । 

बहुरि कृष्णकौं याका सेवक कहै हैं कबह याकों कृष्णका 
सेवक कहैं कबह दोऊनिकों एक ही कहैं सो किछू ठिकाना 
नाहीं । बहुरि सूय्यादिकर्कों ब्र्षका खरूप कहें । बहुरि ऐसा 
कहें जो विष्णु कह्या सो धातूनिविषै सुवर्ण, वृक्षनिविषे कल्पवृक्ष, 
जूबाविषे झूंठ इत्यादिमैं मैं ही हों । सो किछू पूर्वापर विचारे 
_नाहीं । कोई एक अंगकरि संसारी जीवकों महंत माने ताहीकों 
ब्रक्षका खरूप कहैं। सो ब्रह्म सर्वव्यापी है ऐसा विशेषण काहेकों 
किया | अर सूर्यादिविषै वा सुवर्णादिविषै ही अझ्म है तो सूर्य 
उजाला करे है सुबर्ण धन है इत्यादि गुणनिकरि ब्रह्म मान्या सो 
सूथेबत्‌ दीपादिक भी उजाला करे हैं सुवणेवत्‌ रूपा लोहा आदि 
भी धन हैं इत्यादि गुण अन्य पदार्थनिविषै भी हैं तिनिकों भी 
ब्रह्म माने । बड़ा छोटा मानो परंतु जाति तो एक भई । सो झूठी 
महंतता ठहरावनेके आर्थि अनेकप्रकार युक्ति बनावे हैं । 

बहुरि अनेक ज्वालामालिनी आदि देवीनिकों मायाका खरूप 
कहि हिंसादिक पाप उपजाय पूजना ठहरावै हैं. सो माया तौ निंच 
है ताका पूजना कैसे संभवे | अर हिंसादिक करतां कैसे भला 
होय । बहुरि गऊ सप्पोदि पशु अभक्ष्यमक्षणादिसहित तिनिकों 
पूज्य कहैं। अम्नि पवन जलादिककों देव ठहराय पूज्य कहें। इक्षा- 
दिककों युक्ति बनाय पूज्य कहें । बहुरि कहा कहिए पुरुषलिंगी 
नाम सहित जे होंय तिनिविषै ब्रह्मकी कल्पना करें अर ख्रीलिंगी 

नाम सहित होंय तिनिविषे माय्राकी कल्पनाकरि अनेक वस्तूनिका 
पूजन ठहराव है। इनिके पूजे कहा होयगा सो विचार किछ नाहीं। 
झूंठे लोकिक प्रयोजनके कारन ठहराय जगतकों अमवै हैं । बहुरि 
कहै हैं--विधाता शरीरकौं घड़े है, यम मारे है, मरते समय 
यमके दूत लेने आवे हैं, मृए पीछें मागेविषे बहुतकाल लागे है 
तहां पुण्य पापका लेखा हो है, तहां (जिंडादिक देवे हैं। सो ए 
कल्पित झूंठी युक्ति हैं । जीव तो समय समय अनंते उप्ें मरें हैं 
तिनिका युगपत्‌ कैसें इसप्रकार संभव अर ऐसे माननेका कोई 
कारण भी भासे नाहीं। बहरि मृण पीछें श्राद्धादिककरि वाका भरा 
होना कहैं सो जीवतां तौ काहके पुष्यक्ररि कोई सुखी दुखी होता 
दीखें ही नाहीं मृण पीछें केसे होय । ए युक्ति मनुप्यनिकों अमाय 
अपने लोभ साधनेके आर्थ बनांव हैं। कीड़ी पतंग सिंहादिक 
जीव भी तौ उप मरें हैं सो उनकों प्रव्यके जीव ठहरांवैं । तहां 
जैसे मनुप्यादिकके जन्म मरण होते देखिए है, तेसे ही उनके 
होते देखिए है | झूंठी कल्पना किए कहा सिद्धि है। बहुरि वे 
शाख्निविषे कथादिक निरूये हैं तहां विचार किए विरुद्ध भासे 
है । बहुरि यज्ञादिक करना :म ठहरावे हैं । तहां बड़े जीवनिका 
होम करें हैं, अन्नादिकका महा आरंभ करे हैं, तहां जीवधात हो 
है सो उनहीके शाख्रविषें वा छोकविपें हिंसाका निषेध है परंतु 
ऐसे निदय हैं किछू गिने नाहीं। अर कहें--“यज्ञाथं पशवः 
सष्टा:” ए यज्ञहीके आर्थि पशु बनाए हैं । तहां घातकरनेका 
दोष नाहीं । बहुरि मेघादिकका होना शत्रु आदिका विनशना 


इत्यादि फल दिखाय अपने छोमके आर्थि राजादिकनिकों अमावें । 

कादेकों किया। कामासक्त था तौ घरदीमें रद्या होता। बहुरि 
वानै नानाप्रकार विपरीत चेष्टा कीन्हीं ताका प्रयोजन तौ किछू 
भासे नाहीं | बाउलेकासा कर्त्तव्य भासे ताकों अल्मखरूप कहें । 

बहुरि कृष्णकौं याका सेवक कहै हैं कबह याकों कृष्णका 
सेवक कहेँ कबह दोऊनिकों एक ही कहैं सो किछू ठिकाना 
नाहीं । बहुरि सू्यांदिककों ब्रप्मका खरूप कहैं । बहुरि ऐसा 
कहें जो विष्णु कक्षा सो धातूनिविषै सुवर्ण, वृक्षनिविषे कहल्पवृक्ष, 
_जूबाविषै झूंठ इत्यादिमैं में ही हों। सो किछू पूर्वापर विचारे 
“ नाहीं । कोई एक अंगकरि संसारी जीवकों महंत माने ताहीकों 
ब्रक्षका खरूप कहैं। सो ब्रक्म सर्वव्यापी है ऐसा विशेषण काहेकी 
किया । अर सूर्यादिविषै वा सुबर्णादिविषै ही अहम है तो सूर्य 
उजाला करे है सुबवर्ण धन है इत्यादि गुणनिकरि ब्रह्म मान्या सो 
सूरयवत दीपादिक भी उजाला करे हैं सुवणेवत्‌ रूपा लोहा आदि 
भी धन हैं इत्यादि गुण अन्य पदार्थनिविषे भी हैं तिनिकों भी 
ब्रह्म माने । बड़ा छोटा मानो परंतु जाति तौ एक भई । सो झंठी 
महंतता ठहरावनेके आर्थि अनेकप्रकार युक्ति बनावै हैं । 

बहुरि अनेक ज्वालामालिनी आदि देवीनिकों मायाका खरूप 
कृहि हिंसादिक पाप उपजाय पूजना ठहराव हैं सो माया तो निंथ 
है ताका पूजना कैसे संभवै । अर हिंसादिक करतां कैसें भला 
होय । बहुरि गऊ सप्पादि पशु अभक्ष्यमक्षणादिसहित तिनिकों 
पूज्य कहैं। अप्ि पवन जलादिककों देव ठहराय पूज्य कहें। वृक्षा- 
दिककों युक्ति बनाय पूज्य कहैं । बहुरि कहा कहिए पुरुषलिंगी 
नाम सहित जे होंय तिनिविषै ब्रह्मकी कल्पना करें अर ख्रीलिंगी 

नाम सहित होंय तिनिविषे मायाकी कल्पनाकरि अनेक वस्तूनिका 
पूजन ठहरावें है।इनिके पूजे कहा होयगा सो विचार किछू नाहीं। 
झूंठे लौकिक प्रयोजनके कारन ठहराय जगतकों अमावै हैं । बहुरि 
कहै हैं--विधाता शरीरकौं घड़े है, यम मारे है, मरते समय 
यमके दूत लेने आवै हैं, मूए पीछें मार्गेविषे बहुतकार छागे है 
तहां पुण्य पापका लेखा हो हैं, तहां (ब्िंडादिक देवे है। सो ए.. 
कल्पित झूठी युक्ति हैं | जीव तो समय समय अनंते उपजें मरें हैं 
तिनिका युगपत्‌ कैसें इसप्रकार संभव अर ऐसे माननेका कोई 
कारण भी भासे नाहीं। बहुरि मूए पीछे श्राद्धादिककरि वाका भला 
होना कहैं सो जीवतां तौ काहके पुण्यक्रि कोई सुखी दुखी होता 
दीखे ही नाहीं मृण पीछे कसें होय । ए युक्ति मनुप्यनिकों अमाय 
अपने लोभ साथनेके आर्थ बनांवे हैं। कीड़ी पतंग सिंहादिक 
जीव भी तो उप मरें हैं सो उनकौं प्रलयके जीव ठहरावें । तहां 
जसें भनुष्यादिकके जन्म मरण होते देखिए हैं, तेस ही उनके 
होते देखिण हैं। झूंठी कल्पना किए. कहा सिद्धि है। बहुरि वे 
शाखनितिष कथादिक निरूपे हैं तहां विचार किए विरुद्ध भासे 
है । बहुरि यज्ञादिक करना धर्म ठहराव हैं। तहां बड़े जीवनिका 
होम करे हैं, अन्नादिकका महा आरंभ करें हैं, तहां जीवधात हो 
है सो उनहीके शास््रविवं वा छोकविपें हिंसाका निषेध है परंतु 
ऐसे निर्दय हैं किछू गिन नाहीं। अर कहें--“यज्ञार्थ पशव३ 
सष्टा:” ए यज्ञहीके आर्थि पशु बनाए हैं । तहां घातकरनेका 
दोष नाहीं। बहुरि मेघादिकका होना शत्रु आदिका विनशना 


इत्यादि फल दिखाय अपने लोभके आर्थि राजादिकनिकों अमावें | 
११ 

जैसें कोई विषतें जीवना कहे सो प्रत्यक्ष विरुद्ध है तैसें हिंसा 
किए धर्म अर कार्येसिद्धि कहना प्रत्यक्ष विरुद्ध है। परंतु जिनिकी 
हिंसा करनी कही, तिनिकी तो किछू शक्ति नाहीं अर उनकी 
काहकों पीरि नाहीं । जो किसी शक्तिवानका इष्टका होम करना 
ठहराया होता, ती ठीक पड़ता । पापका भय नाहीं तातें दुर्बलका 
घातक होय अपने लोभके अर्थि अपना वा अन्यका बुरा करनेविषे 
तत्पर भए हैं। बहुरि मोक्षमार्ग भक्तियोग ज्ञानयोगकरि दोय 
प्रकार प्ररूष हैं | तहां प्रथम ही भक्तियोगकरि मोक्षमागे कहै हैं, 
ताका खरूप कहिए है, -- 

तहां भक्ति निगुण सगुण भेदकरि दोयप्रकार कहै हैं । तहां 
अद्वैत परत्रह्मकी भक्ति करनी सो नि्मुणभक्ति है। सो ऐसें कहे हैं,--- 
तुम निराकार हो, निरंजन हो, मन वचनके अगोचर हो, अपार 
टो, सर्वव्यापी हो, एक हो, सर्वके प्रतिपाकक हो, अधमउधारक - 
हो, सर्वक कर्ता हर्ता हो, इत्यादि विशेषणनिकरि गुण गाबे हैं। 
सो इनिविषे केई तो निराकारादि विशेषण हैं सो भावरूप हैं 
तिनिकों सर्वथा मानें अभाव ही भास । जाते आकारादि वस्तु 
विना कैसे भासे । बहुरि केई सर्वव्यापी आदि विशेषण असंभव 
हैं सो तिनिका असंभवपना पूर्व दिखाया ही है । बहुरि ऐसा 
कहैं-जीवबुद्धिकरि में तिहारा दास हों. शास्रदश्टिकरि तिहारा 
अंश हों, तत्त्वबुद्धिकरि “तू ही में हूं! सो ए तीनों ही अम हैं । यह 
भक्तिकरनहारा चेतन है कि जड़ है | तहां जो चेतन हैं तो 
चेतना ब्ह्मकी है कि इसहीकी है । जो अश्मकी है तो में दास 
हों ऐसा मानना चेतनाहीके हो है सो चेतना अह्मका खरूप 

ठहस्था । अर खभाव खभावीके तादात्म्यसंबंध है । तहां दास 
अर खामीका संबंध कैसे बने । दासखामीका संबंध तो भिन्न- 
पदार्थ होय तब ही बने । बहुरि जो यह चेतना इसहीकी है तौ 
यह अपनी चेतनाका धनी जुदा पदार्थ ठहस्या तो में अंश हों 
वा “जो तू है सो मैं हू! ऐसा कहना झूठा भया । बहुरि जो भक्ति 
करनहारा जड़ है, तो जड़के बुद्धिका होना असंभव है ऐसी बुद्धि 
कैसे भई । तातें 'में दास हों! ऐसा कहना तब ही बने है जब जुदा 
पदार्थ होय । अर "तेरा मैं अंश हों! ऐसा कहना बने ही नाहीं । 
जातैं 'तृ? अर "मैं! ऐसा तो भिन्न होय तब ही बने सो अंश अंशी 
भिन्न कैसे होय । अंशी ती कोई जुदा वस्तु है नाहीं, अंशनिका 
समुदाय सो ही अंशी है | अर तू है सो में हू” ऐसा वचन ही 
विरुद्ध है । एक पदार्थविषे आपो भी माने अर पर भी माने सो 
कैसे संभवे । तांते अम छोड़ि निर्णय करना । बहुरि केई नाम ही 
जपे हैं । सो जाका नाम जप ताका खरूप पहचानेबिना केवल 
नामहीका जपना कैसे कार्यकारी होय । जो तू कहैगा नामहीका 
अतिशय है ता जो नाम ईश्वरका हैं सो ही नाम किसी पापी- 
पुरुषका धस्त्ा तहां दोऊनिका नाम उच्चारणबिषे फलकी समानता 
होय सो कैसें बने । तांते खरूपका निणयकारि पीछें भक्तिकरने- 
योग्य होय ताकी भक्ति करनी । ऐसे निभुणभक्तिका खरूप 
दिखाया । 

बहुरि जहां काम क्रोघादिकरि निपजे कार्यनिका वर्णनकरि 
स्तुत्यादि करिए ताकों सगमुणभक्ति कहे हैं । सो तहां सगुणभक्ति- 
विषे लोकिकश्ृंगार वर्णण जसें नायक नायरिकाका करिए तैसें 

ठाकुरठकुरानीका वर्णन करें हैं । खकीया परकीया खरीसंबंधी संयो- 
गवियोगरूप सर्वव्यवहार तहां निरूपे हैं | बहुरि खान करती स्री- 
निका वस्र चुरावना, दधि छूटना, ख्रीनिके पगां परना, खीनिके आगे 
नाचना इत्यादि जिन कायेनिर्कीं करते संसारी जीव लज़ित होंय 
तिनि कार्यनिका करना ठहरावैं हैं । सो ऐसा कार्य अतिकामपी 
ड़ित भए ही बने | वहुरि युद्धादिक किए कहें सो ए कोधके 
काये हैं | अपनी महिमा दिखावनेके अर्थि उपाय किए कहैं सो 
' मानके कार्य हैं। अनेक छल किए कहें सो मायाके काय हैं । 
' विषयसामग्रीकी प्राप्तिक अर्थ यत् किए कहैं सो छोभके काये 
हैं । कुतृहलादिक किए कहें सो हास्यादिकके कारये हैं । ऐसें ए 
सब कार्य क्रोधादिकरि थुक्त भए ही बनें । याप्रकार कामक्रोधा- 
दिकरि निपजे कार्येनिकों प्रगटकरि कहैं हम स्तुति करे हैं । सो 
काम क्रोधादिके कार्य ही स्तुतियोग्य भण तो निंद्य कोन ठहरेंगे । 
जिनकी लोकविषे शासत्रविषे अत्यंत निंदा पाईए तिनि क्ार्यनिका 
वर्णनकरि स्तुति करना तो हस्तचुगलकासा कार्य है । हम पूछें हैं. 
क्रोऊ किसीका नाम तो कहे नाहीं अर एसे कार्यनिहीका निरूपण 
करि कहे कि किसीने ऐसे कार्य किए हैं, तब तुम वाकों भला 
जानो के बुरा जानी । जो भछा जानो तो पापी भले भण | बुरा 
कोन भया । अर बुरे जानो तौ ऐसे कार्य कोई करी सो ही बुरा 
भया। पक्षपातरहित न्याय करो । जो पक्षपातकरि कहौगे, ठाकुरका 
ऐसा वणेन करना भी स्तुति है तो ठाकुर ऐसे काये किस अर्थि 
किए । ऐसे निंध्कार्य करनेमें कहा सिद्धि भई । कहौगे, प्रवृत्ति 
चलावनेके अर्थि किए, तो परसल्लीआदिसेवन निदकायनिकी 

प्रवृत्ति चलावनेमें आपके वा अन्यके कहा नफा भया। तातें 
ठाकुरकै ऐसे काये करना संभवैं नाहीं। बहुरि जो ठाकुर कार्य 
नाहीं किए तुम ही कहो हो तौ जामें दोष न था ताकों दोष 
लगाया तातें ऐसा वर्णन करना तौ निंदा है स्तुति नाहीं । बहुरि 
स्तुति करते जिन गुणनिक्रा वणेन करिए तिस रूप ही परिणाम 
होय वा तिनिहीबिषे अनुराग आंबे । सो काम क्रोधादि कार्यनिका 
वर्णन करतें आप भी कामक्रोधादिरूप होय अथवा कामक्रोधादि- 
विषै अनुरागी होय तो ऐसे भाव तो भले नाहीं । जो कहोगे, 
भक्त ऐसा भाव न करे हैं तौ परिणाम भणए विना वर्णन कैसें 
किया । अनुराग भए विना भक्ति कैसे करी। जो ए भाव ही 
भले होंय तौ ब्रह्मचयकों वा क्षमादिककों भले काहेकों कहिए। 
इनिके तो परस्पर प्रतिपक्षीपना है । बहुरि सगुणभक्तिकरनेके 
अर्थि राम क्ृप्णादिककी मूर्ति भी श्रृगारादि किए वक्रत्वादिसहित 
सत्रीआदि संगलिए बनांवें हैं जाकीं देखते ही कामक्रोधादि भाव 
प्रगट होय आंव । बहुरि महादेवके लिंगहीका आकार बनावे हैं। 
देखो विटंबना, जाका नाम लिए ही राज आबै जगत्‌ जिसकों 
ढकक्‍या राख ताका आकारका पूजन करावै हैं। अन्य अंग कहा 
वाकै न थे। परंतु धनी विटंबना ऐसे ही किए प्रगट होय । बहुरि 
सगुणभक्तिकै अर्थि नानाप्रकार विषयसामग्री भेली करें तहां नाम 
तौं ठाकुक्का करैं अर आप भोगवें मोजनादि बनावैं बहुरि 
ठाकुरकों भोग लगाया कहें पीडें आपदी प्रसादकी कल्पनाकरि 
ताका भक्षणादि करें । सो यहां पूछिए है, प्रथम तौ ठाकुरके क्षुषा 
तृषादिककी पीड़ा होयगी । जो न होय तो ऐसी कर्पना कैसे संभवै। 

अर क्षुधादिकरि पीड़ित होय सो व्याकुल होय तब ईश्वर दुखी 
भया औरका दुःख दूरि कैसे करे । बहुरि भोजनादि सामग्री आप 
तो उनकै अर्थि अपंण करी सो करी पीछें प्रसाद तो ठाकुर देवे 
तब होय आपहीका तौ किया न होय । जैसे कोऊ राजाकी भेट करे 
पीछैं राजा बकसे तो वाकों अहण करना योग्य अर राजा तो किछू 
कहै नाहीं, आप ही 'राजा मोकूं बकसी” ऐसें कहि वाकों अंगीकार 
करें तौ यह ख्याल (खेल) मया। तेस यहां भी ऐसें किए भक्ति तौ 
भई नाहीं हास्यकरना भया। बहुरि ठाकुर अर तू दोय हो कि 
एक हो | दोय हो तो तेनें भेट करी पीछे ठाकुर वकसे सो अहण 
कीजै । आपही काहेकों अहण करें है। अर त्तू कहेगा ठाकुरकी 
तौ मूर्ति है तातैं में ही कल्पना करूं हं तो ठाकुर्के करनेका 
कार्य तैनें ही किया तव तू ही ठाकुर भया। बहुरि जो एक हो, 
तो भेट करनी प्रसाद करना झूठा भया | णक भण यह व्यवहार 
संभव नाहीं । तातें भोजनासक्त पुरुषनिकरि ऐसी कल्पना करिए 
है | बहुरि ठाकुरके अथि नृत्य गीतादि करावना, शीत गऔष्म 
बसंत आदि ऋतुनिविष संसारीकै संभवती ऐसी विषयसामग्री 
भछी करनी इत्यादि कार्य करें | तहां नाम तो ठाकुरका लेना अर 
इंद्रियविषय अपने पोषने। सो विषयासक्त जीवनिकरि ऐसा उपाय 
किया है । बहुरि जन्म विवाह्मदिककी वा सोवना जागना इत्यादि- 
ककी कल्पना तहां करे हैं सो जैसे लड़की गुड्डा गुड्डीका ख्याल 
बनायकरि कुतृहल करें तैसें यह भी कुतूहल करना है। किछू 
परमार्थरूप गुण है नाहीं | बहुरि बालक ठाकुरका खांग बनाय 
चेष्टा दिखें । ताकरि अपने विषय पोषें अर कहें यह भी भक्ति 

है । इत्यादि कहा कहिए ऐसी ऐसी अनेक विपरीतता समरुण« 
भक्तिविषै पाईए है । ऐसे दोय प्रकार भक्तिकरि मोक्षमार्ग कहे. हैं 
सो ताका खरूप मिथ्या जानना । अब अन्यमतके ज्ञानयोगकरि 
मोक्षमार्गका खरूप दिखाइए है,--- 

एक अद्वित सर्वव्यापी परअह्मकों जानना ताकों ज्ञान कहे हैं सो 
ताका मिथ्यापना तो पूर्व कह्या ही है| बहुरि आपकों सर्वथा शुद्ध 
ब्रह्मखरूप मानना काम क्रोधादिक वा शरीरादिककों अम जानना 
ताक़ों ज्ञान कहै हैं सो यह श्रम है । जो आप खुद्ध है तो मोक्षका 
उपाय काहेकों करें है । आप शुद्धबह्म ठहस्था, तब कतेव्य कहा 
रक्षा | बहुरि प्रत्यक्ष आपके काम क्रोधादिक होते देखिए अर 
शरीरादिकका संयोग देखिए है सो इनिका अभाव होगा तब 
होगा वत्तेमानविषे इनिका सद्भाव मानना अम कैसें भया । बहुरि 
कहै हैं, मोक्षका उपाय करना भी अम है । जैसें जेवरी तो जेवरी ही 
है ताकौं सरप जाने था सो अम था-अम मिटे जेवरी ही है। तेसें 
आप तौ ब्रह्म ही है आपकों अशुद्ध माने था सो अम था श्रम मिटे 
आप ब्रह्म ही है। सो ऐसा कहना मिथ्या है । जो आप शुद्ध होय 
अर ताकों अजुद्ध जाने तो श्रम, अर आप कामक्रोधादिसहित 
अशुद्ध होय रद्या ताकों अग्ुद्ध जाने ती अम काहेका । झूंठा अम- 
करि आपकी शुद्ध माने कहा सिद्धि है। बहुरि तू कहैगा ए 
काम क्रोधादिक तौ मनके धर्म हैं ब्रह्म न्यारा है तो पूछिए है---मन 
है सो तेरा खरूप है कि नाहीं। जो है तो काम क्रोधादि भी तेरे 
ही भए । अर नाहीं है तो पूछिए है जो तू ज्ञानखरूप है कि जड़ 
है।जो ज्ञानखरूप है तो तेरे तो ज्ञान मन वा इंद्वियद्वारा दी 

होता दीखै है । इनि विना कोई ज्ञान बतावै तो ताकों जुदा तेरा 
खरूप माने सो भासता नाहीं। बहुरि “मन ज्ञाने' धातुर्तें मन 
शब्दनिपजै है सो मन तौ ज्ञानखरूप है। यह ज्ञान किसका है 
ताकों बताय । सो जुदा कोऊ भासे नाहीं । बहुरि जो तू जड़ है 
तो ज्ञान विना अपने खरूपका विचार कैसें करे है। यह बने नाहीं। 
बहुरि तू कहै है ब्रह्म न्यारा है सो वह न्यारा ब्रह्म तू ही है कि 
और है । जो तू ही है तो तेरे “मैं ब्रह्म हीं! ऐसा माननेवार 
ज्ञान है सो तौ मनखरूप ही है मनतें जुदा नाहीं। आपा मानना 
आपहीविषे होय । जा न्यारा जाने तिसबिषे॑ आपा मान्या जाय 
नाहीं । सो मनतें न्यारा ब्रह्म है ती मनरूप ज्ञान ब्रह्मविषे आपा 
काहेकों माने है। बहुरि जो ब्रह्म और ही है तो तू अग्मविषै 
आपा काहेकों माने । तातें श्रम छोड़ि ऐसा मानि कि जैसे सपशे- 
नादि इंद्रिय ती शरीरका खरूप है सो जड़ है याक्रे द्वारि जो 
जानपनी हो है सो आत्माका खखूप है । तरस ही मन भी सूक्ष्म 
परमाणुनिका पुंज है सो शरीरहीका अंग है। ताके द्वारि जानपना हो 
है वा कामक्रोधादि भाव हो हैं सो सर्व आत्माका खरूप है। 
विशेष इतना जो जानपना तो निज खभाव है काम क्रोधादिक 
_उपाधिक भाव हैं तिसकरे आत्मा अशुद्ध है। बहुरि जब कालपाय 
क्रोधादिक मिटेंगे अर जान॒पनाकै मन्‌ इंद्रियका आधीनपना मिटैगा, 
तब केवल ज्ञानखरूप आत्मा शुद्ध होगा । ऐसे ही बुद्धि अहंका- 
रादिक भी जानि लेने । जाते मन अर बुद्यादिक एकार्थ हैं। अर 
अहंकारादिक हैं ते काम क्रोधादिकवत्‌ उपाधिक भाव हैं । इनकों 
आपतें मित्र जानना अम है। इनकौं अपने जानि उपाधिक भाव- 


१६५ 


निके अभाव करनेका उद्यम करना योग्य है। बहुरि जिनितं 
इनिका अभाव न होय सके अर अपनी महंतता चाहें ते जीव 
अपने इन भावनिकों न ठहराय खच्छंद प्रवत्तें हैं। काम क्रोधा- 
दिक भावनिकों बधाय विषयसामग्रीविषे वा हिंसादिकायेनिविषै 
तत्पर हो हैं । बहुरि अहंकारादिकका त्यागकों भी अन्यथा माने 
हैं । सर्वकों परअह्म मानना कहीं आपा न मानना ताकौं अहंका- 
रका त्याग बतावें सो मिथ्या है | जातें कोई आप है कि 
नाहीं । जो है तौ आपविषै आपा कैसें न मानिए अर न है तौ 
सर्वकों ब्रह्म कोन माने है। तातें शरीरादि परविषे अहंबुद्धि न 
करनी । तहां करता न होना सो अहंकारका त्याग है । आपविषे 
अहंबुद्धि करनेका दोष नाहीं । बहुरि सर्वकों समान जानना कोई- 
विषे भेद न करना ताकों राग द्वेषका त्याग बतावे हैं सो भी 
मिथ्या है । जातैं सर्व पदार्थ समान नाहीं हैं | कोई चेतन हैं कोई 
अचेतन हैं कोई कैसा है कोई कैसा है। तिनिकों समान कैसें 
मानिए । तातें परद्वव्यनिकों इृष्ट अनिष्ट न मानना सो रागद्वेषका 
त्याग है । पदार्थनिका विशेष जाननेमैं तो किछू दोष है नाहीं । 
ऐसे ही अन्य मोक्षमागेरूप भावनिकी अन्यथा कल्पना करे हैं। 
बहुरि ऐसी कल्पनाकरि कुशील सेव हैं अमक्ष्य भखे हैं बणोदि 
भेद नाहीं करे हैं हीन क्रिया आचरे हैं इत्यादि विपरीतरूप 
प्रव्ततें हैं। जब कोऊ पूछे तब कहै हैं, यह तो शरीरका धर्म है 
अथवा जैसी प्रालब्धि है तैसें होय है अथवा जैसे ईश्वरकी इच्छा 
हो है तैसें हो है । हमकीं तो विकल्प न करना । सो देखो आप 
जानि जानि प्रवर्ते ताकों तों शरीरका धर्म बतावे । आप उद्यमी 

होय काये करे ताकों प्रालब्धि कहे । आप इच्छाकरि सेवे ताकों 
ईश्वरकी इच्छा बतावै । विकल्प करे अर कहे हमकों तौ विकल्प 
न करना । सो धर्मका आश्रय लेय विषयकषाय सेवने तातें ऐसी 
झूंठी युक्ति बनावै हैं | जो अपने परिणाम किछू भी न मिलवै तौ 
हम याका कर्तव्य न मने । जैसे आप ध्यान घरें तिष्ठे अर कोऊ 
अपने ऊपरि बस्र गेरि आंबे तहां आप किछू सुखी न भया तहां 
तौ ताका कर्त्तव्य नाहीं सो सांच, अर आप वसख््रकों अंगीकारकरि 
पहरे अपनी शीतादिक वेदना मिटाय सुखी होय तहां जो अपना 
' कर्तेव्य न मान सो कैसे बने | बहुरि कुशीलू सेवना अभक्ष्य भक्षणा 
इत्यादि काये तो परिणाम मिले बिना होते ही नाहीं। तहां अपना 
कत्तेव्य कैसे न मानिए । तातैं जो काम क्रोधादिका अभाव ही भया 
होय तौ तहां किसी क्रियानिविषै प्रवृत्ति संभवे ही नाहीं। अर जो 
कामक्रोधादि पाईए है तौ जैसें ए भाव थोरे होंय तैसें प्रवृत्ति 
करनी । खच्छेद होय इनिकों बधावना युक्त नाहीं। बहुरि केई 
जीव पवनादिकका साधनकरि आपका ज्ञानी माने हैं। तहां इडा 
पिंगला सुपुम्णारूप नासिकाद्वारकरि पवन निकसे, तहां वर्णादिक 
भेदनितें पवनहीकों प्रथ्वी तत्त्वादिकरूप कल्पना करे हैं | ताका 
विज्ञानकरि किछू साधनतैं निमित्तका ज्ञन होय तातें जगतकों इृष्ट 
अनिष्ट बतावै आप महंत कहावै सो यह तौ लौकिक काये है 
किछू मोक्षमाग नाहीं । जीवनिकों इष्ट अनिष्ट बताय उनके राग 
द्वेष बधावै अर अपने मान छोभादिक निपजाबै यामें कहा सिद्धि 
है । बहुरि प्राणायामादिका साधनकरि पवनकों चढ़ाय समाधि 
लगाई कहैं, सो यह तो जैसें नट साधनतें हस्तादिक क्रिया करे तैसें 

ढ 


यहां भी साधनतैं पवनकरि क्रिया करी । हस्तादिक अर पवन यह 
तो शरीरहीके अंग हैं।इनिके साधनतें आत्महित कैसें सधे। बहुरि' 
तू कहैगा-तहां मतका विकल्प मिटे है सुख उपजै है यमके 
वशीभूतपना न हो है सो यह मिथ्या है। जैसें निद्राविषै चेतनाकी 
प्रवृत्ति मिटे है तैसें पवन साधनेतें यहां चेतनाकी प्रवृत्ति मिट्टे है । 
तहां मनकों रोकि राग््या है किछू वासना तौ मिटी नाहीं । तातें 
मनका विकल्प मिट्या न कहिण। अर चेतनाविना खुख कौन 
भोगव है | तातैं सुख उपज्या न कहिए । अर इस साधनवाले तौ 
इस क्षेत्रविषै भए हैं तिनिविषे कोई अमर दीखता नाहीं । अभि 
लगाए ताका मरण होता दीखे है तातें यमकै वशीभूत नाहीं यह 
झूठी कल्पना है। बहुरि जहां साधनविषै किछू चेतना रहै अर 
तहां साधनतें शब्द सुने, ताकों अनहद शब्द बतावें । सो जैसे 
बीणादिकके शब्द सुननेतें सुख मानना तैसे॑ तिसके सुननेतैं सुख 
मानना है। यह तो व्पियपोषण भया परमार्थ तो किछू नाहीं 
ठहस्था । बहरि पवनके निकसने पेठनेविषे 'सोहं ऐसे शब्दकी 
कल्पनाकरि ताकों “अजपा जाप' कहें हैं। सो जैसें तीतरके शब्द्विषे 

ही” शब्दकी कल्पना करे हैं किछू तीतर अर्थ अवधारि ऐसा 
शब्द कहता नाहीं । तेसैं यहां 'सोहं” शब्दकी कर्पना है । किछू 
पवन अर्थ अवधारि ऐसा शब्द कहता नाहीं। बहुरि शब्दके 
जपने सुननेतें ही तो किछू फलप्राप्ति नाहीं। अर्थ अवधारे फल- 
प्राप्ति हो है । सो 'सोहं” शब्दका तो यह अथ है 'सो हूं हूं! यहां 
ऐसी अपेक्षा चाहिए है, 'सो” कौन? तब ताका निर्णेय किया चाहिए। 
जातैं तत्‌ शब्दके अर यत्‌ शब्दके नित्यसंबंध है । तातें वख्तुका 

निर्णयकरि ताविषै अहंबुद्धि धारने विषै 'सोहं” शब्द बने। तहां भी 
आपको आप अनुभव तहां तो 'सोहं” शब्द संभवे नाहीं। परकों 
अपने खरूप बतावनेविषै 'सोहं” शब्द संभवै है। जैसे पुरुष आपकों 
आप जाने, तहां 'सो हूं छूं' ऐसा काहेकों विचारै | कोई अन्यजीव ' 
आपको न पहचानता होय अर कोई अपना लक्षण न पहचानता 
होय, तब वाकों कहिए “जो ऐसा है सो मे हूं! तेसें ही यहां 
जानना । बहुरि केई ललाट भंवारा नासिकाके अग्रभाग देखनेका 
साधनकरि त्रिकुटी आदिका ध्यान भया कहि परमार्थ माने, सो 
नेत्रकी पूतरी फिरे मूर्त्तीक वस्तु देखी, यामैं कहा सिद्धि है। 
बहुरि ऐसे साधननितें किंचित्‌ अतीत अनागतादिकका ज्ञान होय 
वा वचनसिद्धि होय वा ध्रथ्वी आकाशादिविषे गमनादिककी शक्ति 
होय वा शरीरविषे आरोग्यादिक होय तो ए तौ सर्व लौकिक 
कार्य हैं । देवादिकके खयमेव ऐसी ही शक्ति पाहए है। इनितैं 
किछू अपना भला तो होता नाहीं, मठा तो विषयकषायकी वासना 
मिटे होय। सो ए ती विषयकषाय पोषनेके उपाय हैं । तातें ए सर्व 
साधन किछू हितकारी है नाहीं | इनिविषै कष्ट बहुत है. मरणादि 
पर्यत होय अर हित सै नाहीं । तातैं ज्ञानी ऐसा खेद न करे है। 
कषायी जीव ही ऐसे साधनविषे छागै हैं। बहुरि काहकों बहुत 
तपश्चरणादिककरि मोक्षका साधन कठिन बतावै हैं काहकों सुगम- 
पनें ही मोक्षमया कहें । उद्धवादिककों परम भक्त कहैं तिनकों तो 
तपका उपदेश दिया कहैं अर वेश्यादिकके बिना परिणाम केवल 
नामादिकद्दीतैं तिरना बतावैं किछू थर है नाहीं। ऐसे मोक्षमागेकों 
अन्यथा प्ररूषे हैं । 

बहुरि मोक्षवरूपकों भी अन्यथा प्ररूपै हैं। तहां मोक्ष अनेक 
प्रकार बतावै हैं ।एक तौ मोक्ष ऐसा कहै हैं--जो वैकुंठधामविने 
ठाकुर ठकुरानीसहित नानाभोगविलास करे हैं तहां जाय प्राप्त 
होय अर तिनिकी टहल किया करे सो मोक्ष है। सो यह तो 
विरुद्ध है। प्रथम तौ ठाकुर मी संसारीवत्‌ विषयासक्त होय रक्षा 
है। तो जैसा राजादिक हैं तेसा ही ठाकुर भया। बहुरि अन्य पासि 
टहल करावनी हुई तब ठाकुरके पराधीनतापना भया । बहुरि यह 
मोक्षकों पाय तहां टहलरू किया करे तौ जेंसे राजाकी चाकरी 
करनी तैस यह भी चाकरी भई। तहां पराधीन भएण सुख कैसें 
होय | यह भी बने नाहीं । 

बहुरि एक मोक्ष ऐसा कहे हैं--ईश्वरके समान आप हो है सो 
भी मिथ्या है। जो उनके समान और भी जुदा हो है ते बहुत 
ईश्वर भण छोकका कर्ता हर्त्ता कौन ठहरे | भिन्न २ इच्छा भए 
परस्पर विरोध होय | एक ही है ती समानता न भई । न्यून है 
ताक नीचापनेकरि उच्चता होनेकी आकुछता रही तब सुखी केसें 
होय । जैसे छोटा राजा बड़ा राजा संसारविष हो हैं तसें छोटा बड़ा 
ईश्वर भी मुक्तिविष भया सो बनें नाहीं । 

बहुरि एक मोक्ष ऐसा कहे हैं-- जो वेकुंठविषे दीपककीसी 
ज्योति है। तहां ज्योतिविषे ज्योति जाय मिले हैं। सो यह भी मिथ्या 
है। दीपककी ज्योति तो मूर्त्तीक अचेतन है, ऐसी ज्योति तहां कैसें 
संभव । बहुरि ज्योतिमें ज्योति मिले यह ज्योति रहे हैं कि विन- 
सि जाय है । जो रह है तौ ज्योति वधती जायगी । तब ज्योति- 
विषे हीनाधिकपना होगा । अर विनसि जाय है तो आपकी 

सत्ता नाश होय ऐसा काये उपादेय कैसे मानिए । तातें ऐसें मी 
बने नाहीं । 

बहुरि एक मोक्ष ऐसा कहे हैं--जो आत्मा बश्न ही है मायाका 
आवरण मिटे मुक्ति ही है । सो यह मी मिथ्या है। यह मायाका 
आवरणसहित था तब ब्रञ्मसों एक था कि जुदा था । जो एक था तो 
ब्रह्म ही मायारूप भया अर जुदा था ते माया दूरि भए बह्मविषे 
मिले है तब याका अस्तित्व रहे है कि नाहीं रहै है, जो रहे है तो 
सर्वज्ञकों तो याका अस्तित्व जुदा भासे तब संयोग होनेतें मिलया 
कहो परंतु परमार्थतें तो मिल्या नाहीं। बहुरि अखिल नाहीं रहे 
है ती आपका अभाव होना कोन चाहे तांते यह भी न बने । 

बहुरि एक ग्रकार मोक्षका खरूप ऐसा भी केई कहे हैं--जो 
बुद्यादिकका नाश भणए मोक्ष हो है | सो शरीरके अंगभूत मन 
इंद्रिय तिनिके आधीन ज्ञान न रक्षा । ऐस कहना ती काम कोथा- 
दिक दूरि भण बने हैं अर तहां चेतनताका भी अभाव भया 
मानिण तो पापाणादि समान जड़ अवस्थाकी केसे मली मानिए | 
बहुरि भला साथन करते ती जानयना बे है भछा साधन किए 
जानपनेका अभाव होना केसे मानिण। बहुरि छोकविषे ज्ञानकी 
महंततात जड़पनाकी महंतता नाहीं तातै यह भी बने नाहीं। 
ऐसें ही अनेकप्रकार कल्पनाकरि मोक्षकों बतावैं सो किछू यथार्थ 
तो जाने नाहीं संसार अवस्थाकी मुक्ति अवस्थाविषें कल्पनाकरि 
अपनी इच्छा अनुसारि बके हैं । याप्रकार वेदांतादि मतनिविषे 
अन्यथा निरूपण करे हैं। 

बहुरि ऐसे ही मुसलमानोंके मतवरिषे अन्यथा निरूपण करिए 

है । जैसें वे अह्मकों सर्वव्यापी निरंजन सर्वका कर्ता हरत्तां माने हैं 
तैसें ए खुदाकों माने हैं । बहुरि जैसे वै अवतार भण माने है तैसें 
ए पैगंबर भए मानें हैं। जैसें वे पृण्य पापका लेखा लेना यथा- 
योग्य दंडादिक देना ठहराव हैं तेसें ए खुदाके ठहरावे हैं। 
बहुरि जैसे वे गऊ आदिको पूज्य कहे हैं, तैसे ए सूकर आदिकों 
कहे हैं | ए सब तियेचादिक हैं । बहुरि जैसें वे ईश्वरकी भक्तितें 
मुक्ति कहै हैं तैसें ए खुदाकी भक्तितैं कहे हैं । बहुरि वे कहीं 
दया पोषैं कहीं हिंसा पोषैं, तैसें ए भी कहीं /मिह्ह करना पोरषे 
कहीं जिबहकरना पोषे हैं । बहुरि जैसें वे कहीं तपश्थरण करना 
पोषें कहीं विषयसेवना पोषें तेसें ही ए भी पोषे हैं । बहुरि जैसे 
वै कहीं मांस मदिरा शिकार आदिका निषेध करें कहीं उत्तम 
पुरुषनिकरि तिनिका अंगीकार करना बतावें तेसें ए भी तिनिका 
निषेध वा अंगीकार करना बतावें हैं । ऐसे अनेकप्रकारकरि 
समानता पाइए है। यद्यपि नामादिक आर और हैं तथापि प्रयो- 
जनभूत अर्थकी एकता पाईए है । बहुरि ईश्वर खुदा आदि मूल- 
श्रद्धानकी तो एकता है अर उत्तरश्रद्धानविषें घने ही विशेष हैं । 
तहां उनके भी विपरीतरूप विषयकपाय हिंसादि पापके पोषक 
प्रत्यक्षादि प्रमाणतें विरुद्ध निरूपण करे हैं । तातें मुसलमानोंका 
मत महाविपरीतरूप जानना । याग्रकार इस क्षेत्र कालविषे 
जिनिकी प्रचुर प्रवृत्ति है ताका मिथ्यापना दिखाया । यहां कोऊ 
कहे जो ए मत मिथ्या हैं तो बड़े राजादिक वा बड़े विद्यावान्‌ 
इनि मतनिविषे केसैं प्रवर्ते हैं, ताका समाधान,--- 

जीवनिके मिथ्यावासना अनादितें है सो इनिबिपै मिथ्यात्वहीका 


१७६ 


पोषण है । बहुरि जीवनिके विषयकषायरूप कार्यनिकी चाहि वर्तें 
है सो इनिमैं विषयकषायरूप कार्यनिहीका पोषण है। बहुरि 
राजादिकोंका विद्यावानोंका ऐसे धर्मविषे विषयकषायरूप प्रयोजन 
सिद्ध होय है । बहुरि जीव तौ लोकनिंदपनाकों भी उलूंधि वा 
पाप भी जानि जिन कार्यनिकों किया चाहे तिनि कारयेनिकों करतें 
धर्म बताबै तो ऐसे धर्मविषे कौन न लागे। -तांतें इनि धर्मनिकी 
विशेष प्रवृत्ति है । बहुरि कदाचित्‌ तू कहैगा,-इनि धर्मनिविषै 
* बिरागता दया इत्यादि भी तो कहे हैं, सो जैतें झोल दिए विना 
'खोटा द्रव्य चारे नाहीं पैसें सांच मिलाए बिना झंठ चाछे नाहीं । 
' परंतु सर्वके हित प्रयोजनवियं विषयकषायका ही पोषण किया 
: है। जैसें गीताबिषे उपदेश देय रा भा युद्ध) कराबनेका ही 
फ्रयोजन प्रगट किया । वेदान्तविषे शुद्ध निरूपणकरि खच्छंद 
होनेका प्रयोजन दिखाया । ऐसे ही जानना। बहुरि यह काल 
तो निक्ृष्ट है सो इसविषे ता निकृष्ट धर्महीकी प्रवृत्ति विशेष हो 
है । देखो, इस कारूविषे मुसलमान बहुत प्रधान हो गए । हिंदू 
घटि गए । हिंदूनिविषि और बधि गए जैनी घटि गए । सो यह 
कालका दोष है। ऐसें यहां अबार मिथ्याधर्मकी प्रवृत्ति बहुत 
पाईए है । अब पंडितपनाके बलकरि कल्पितयुक्तिकरि नाना मत 
स्थापित भण हैं तिनिविषै जे तत्त्वादिक मानिण है तिनिका 
निरूपण कीजिए है। तहां सांख्यमतविषे पदच्चीस तत्त्व माने हैं 
सो कहिए है,-- 
सत्त्व रज; तमः यह तीन गुण कहे हैं । तहां सत्त्वकरि प्रसाद 
हो है रजोगुणकरि चित्तकी चंचलरूता हो है तमोगुणकरि मूह़ता 

हो है इत्यादि लक्षण कहे हैं। इनिरूप अवस्था ताका नाम प्रकृति 
है। बहुरि तिसतें बुद्धि उपजै है याहीका नाम महत्तत्त है | 
बहुरि तिसतें अहंकार निपजै है। बहुरि तिसतें सोलहमात्रा हो हैं।'. 
तहां पांच तो ज्ञानइंद्रिय हो हैं--सर्शन, रसन, प्राण, चल्लु, ओ्रोत्र। 
बहुरि एक मन हो है। बहुरि पांच कर्मेंद्रिय हो हैं--वचन, चरन, 
हस्त, गुदा, लिंग । बहुरि पांच तन्मात्रा हो हैं--रूप, रस, गंध, 
स्पशे, शब्द | बहुरि रूपतें अम्रि, रसतें जल, गंधतें प्रथ्वी, सजेतें 
पवन, शब्दतें आकाश, ऐसे भया कहै हैं | ऐसे चौईस तत्त्व तो 
प्रकृतिखरूप हैं। इनितें मिन्न निर्गुण कर्त्ता भोक्ता एक पुरुष है। ऐसे 
पचीस तत्त्व कहे हैं | सो ए कल्पित हैं । जातें राजसादिक गुण 
आश्रयविना कैसे होंय | इनिका आश्रय तो चेतनद्॒व्य ही संभवे 
है । बहुरि बुद्धि इनितें भई कहें सो बुद्धि नाम तो ज्ञानका है । 
कोई ज्ञानगुणका धारी पदार्थविषै ए होते देखिए है ।इनितें ज्ञान 
भया कैसे मानिणए । कोई कहे,-बुद्धि जुदी है ज्ञान जुदा है तो 
मन तो आगें षोड़शमात्राविषे कक्मा अर ज्ञान जुदा कहोगे तो 
बुद्धि किसका नाम ठहरेगा । बहुरि तिसतें अहंकार भया कश्चा, 
सो परवस्तुविषे “में करूं हूं” ऐसे माननेका नाम अहंकार है। 
साक्षीभूत जाननेकरि तो अहंकार होता नाहीं । ज्ञानकरि उपज्या 
केसें कहिए है। बहुरि अहंकारकरि षोड़श मात्रा उपजी कहीं । 
तिनिविषे पांच ज्ञानइंद्रिय कहीं । सो शरीरविषे नेत्रादि आकाररूप 
द्रव्येंद्रिय हैं सो तो प्थ्वी आदिवत्‌ देखिए है। अन्य बणोदिकके 
जाननेरूप भावइंद्रिय हैं सो ज्ञानरूप हैं। अहंकारका कहा प्रयो- 
जन है। अहंकार बुद्धिहित कोऊ काहूकूं दीखे है । तहां 
१२ 

अहंकार निपजना कैसे संभवे । बहुरि मन कश्या, सो हंद्वियवत्‌ 
ही मन है । जातें द्वव्यमन शरीररूप है, भावमन श्ानरूप है | 
बहुरि पांच कर्मेंद्रिय कहीं, सो ए तो शरीरके अंग हैं । मूर्त्ताक 
हैं। अहंकार अमूर्त्तकर्तें इनिका उपजना कैसे मानिए । बहुरि 
कर्मइंद्रिय पांच ही तो नाहीं। शरीरके सर्व अंग कार्यकारी हैं । 
बहुरि वर्णन तौ सर्व जीवाश्रित है, मनुप्याश्रित ही तो नाहीं, 
ततें सूंड़ि पूंछ इत्यादि अंग भी कर्मईंद्रिय हैं । पांचहीकी संख्या 
कैसें कहिए है | बहुरि सपर्शोदिक पांच तन्मात्रा कहीं, सो रूपादि 
किछू जुदे वस्तु नाहीं ण तो परमाणूनिसों तन्मय गुण हैं । ए जुदे 
कैसे निपजेँ । बहुरि अहंकार तो अमूर्त्तीक जीवका परिणाम है । 
तातैं ए मूर्तीकगुण कैसे निपजे मानिए । बहुरि इनि पांचनितें 
अप्रि आदि निपजे कहें, सो प्रत्यक्ष झूठ है। रूपादिक अभ््यादिककै 
तो सहभूत गुणगुणी संबंध है। कहने मात्र भिन्न हैं वस्तुविषे 
भेद नाहीं । किसीप्रकार कोऊ भिन्न होता भासे नाहीं, कहने 
मात्रकरि भेद उपजाईए है। तातें रूपादिकरि अभ्यादि कैसे उपजे 
मानिए । कहनेविषे भी गुणीविंषे गुण हैं । गुणतें गुणी निपज्या 
कैसे मानिए । बहुरि इनितें भिन्न एक पुरुष कहे हैं, सो बाका 
सरूप अवक्तव्य कहि प्रत्ष्युत्तर नाहीं करते । जो पूछिए कि कैसा 
है, कहा है, कैसे कर्ता दर्ता है, सो बतावते नाहीं। जो बतावैं तो 
ताह्दीमं विचार किए अन्यथापनो भासे । ऐसे सांख्यमतकरि 
कल्पित तत्त्व मिथ्या जानने। बहुरि पुरुषकों प्रकृतितें मिन्न 
जाननेका नाम मोक्षमागे कहे हैं । सो प्रथम तो प्रकृतिपुरुष कोई 
है ही नाहीं । बहुरि केवल जानेहीतें तो सिद्धि होती नाहीं । 


१७९ 


जानिकरि रागादिक मिटाए सिद्धि होय, सो ऐसे औने किछू 
रागादिक घंटे नाहीं। प्रकृतिका कर्तव्य माने आप अकर्सा रहै, 
तब काहेकों आप रागादिक घटाबै । तातैं यह मोक्षमार्ग नाहीं है। 
बहुरि प्रकृति पुरुषका जुदा होना मोक्ष कहे हैं। सो पथ्चीस 
तत्त्वनिविषे चोईस तत्त्व तो प्रक्ृतिसंबंधी कक्षा, एक पुरुष मित्र 
क्या । सो ए तौ जुदे ही हैं अर जीव कोई पदार्थ पत्ीस 
तत्त्वनिविषे कह्मा ही नाहीं। अर पुरुषहीकों प्रकतिसंपोग भए 
जीवसंज्ञा हो है, तौ पुरुष न्यारे न्यारे प्रकृतिसहित हैं पीढें 
साधनकरि कोई पुरुष रहित हो हैं, ऐसा सिद्ध भया-पुरुष एक 
न ठहस्था । बहुरि प्रकृति पुरुषकी भूलि है कि, कोई व्यंतरीवत्‌ 
जुदी ही है सो जीवकों आनि लागै है। जो याकी भूलि है, तौ 
प्रकृतितें इंद्रियादिक तत्त्व उपजे कैसे मानिए । भर जुदी है तौ 
वै भी एक वस्तु है सर्व कत्तेव्य वाका ठहस्था । पुरुषका किछू 
कत्तेव्य रक्मा ही नाहीं काहेकों उपदेश दीजिए है । ऐसे यह 
मोक्षमागेपन मानना मिथ्या है । बहुरि तहां प्रत्यक्ष अनुमान 
आगम ए तीन प्रमाण कहे हैं, सो तिनिका सत्य असत्यका निर्णय 
जैनके न्याय अंथनितें जानना । बहुरि इस सांख्यमतविषे कोई 
ईश्वरकीं न माने हैं। कोई एक पुरुषकों ईश्वर माने हैं। कोई 
शिवकों देव माने हैं। कोई नारायणकों माने हैं। अपनी इच्छा 
अनुसार कल्पना करे हैं किछू निश्चय है नाहीं। बहुरि इस 
मतविषै केई जटा धारे हैं, केई चोटी राखैं हैं, केई मुंडित हो 
हैं, केई काथे वस्र पहरें हैं, इत्यादि अनेकप्रकार भेष धारि 
तत्त्वज्ञाका आश्रयकरि महंत कहावें हैं । ऐसें सांख्यमतका 
निरूपण किया । | 

बहुरि शिवमतविषे दोय भेद हैं-नैयायिक वैशेषिक । तहां 
नैयायिकविषै सोलह तत्त्व कहे हैं | प्रमाण, प्रमेय, संशय, प्रयो- 
जन, दृष्टांत, सिद्धांत, अवयव, तके, निर्णय, वाद, जलूप, 
वितंडा, हेत्वाभास, छल, जाति, निगम्रहदरखान । तहां प्रमाण च्यार 
प्रकार कहे हैं | प्रत्यक्ष, अनुमान, शब्द, उपमा । बहुरि आत्मा, 
देह, अथै, बुद्धि इत्यादि प्रमेय कहै हैं। बहुरि यह कहा है! 
ताका नाम संशय है । जाके अर्थ प्रवृत्ति होय, सो प्रयोजन है । 
जाकों वादी प्रतिवादी माने सो दृष्टांत है। दृष्ांतकरि जाकीं 
ठहराईए सो सिद्धांत है। बहुरि अनुमानके प्रतिज्ञा आदि पंच- 
अंग ते अवयव हैं | संशय दूरि भए किसी विचारतें ठीक होय, 
सो तर्क है। पीछे प्रतीतिरूप जानना सो निणेय है। आचार्य 
शिप्यकै पक्ष प्रतिपक्षकरि अभ्यास सो वाद है। जाननेकी इच्छा- 
रूप कथाविषै जो छल जाति आदि दूषण सो जप है। प्रतिपक्ष- 
रहित वाद सो वितंडा है। सांचे हेतु नाहीं, ते असिद्ध आदि 
भेद लिए हेत्वाभास हैं। छललिए वचन सो छल है। सांचे 
दूषण नाहीं ऐसे दूषणाभास सो जाति है । जाकरि परवादीका 
निम्नह होय सो निम्नहस्थान है । या प्रकार संशयादि तत्त्व कहे, 
सो ए कोई वस्तुखरूप तो तत्त्व हैं नाहीं । ज्ञानके निर्णय 
करनेकी वा वादकरि पांडित्य प्रगट करनेकों कारणभूत विचाररूप 
तत्त्व कहे, सो इनितें परमार्थ कार्य केसें होय । काम क्रोधादि 
भावकों मेटि निराकुछ होना सो का है । सो तो यहां 
प्रयोजन किछू दिखाया ही नाहीं । पंडिताईकी नाना युक्ति 
बनाई सो यह भी एक चाह॒य्य है, तातैं ये तत्त्वभूत नाहीं। 

बहुरि कहोगे इनिकों जाने विना प्रयोजनभूत तत्त्वका निर्णय न 
करि सके, तातें ए तत्त्व कहे हैं।सो ऐसे परंपरा तो व्याकरणवाले 
भी कहे हैं। व्याकरण पढ़ें अर्थ निर्णय होय, वा भोजनादिकके 
अधिकारी भी कहै हैं कि भोजन किए शरीरकी स्थिरता भए 
तत्त्वनिर्णय करनेकों समर्थ होंथ, सो ऐसी युक्ति कार्यकारी नाहीं । 
बहुरि जो कहोगे, व्याकरण भोजनादिक तो अवश्य तत्त्वज्ञानकों 
कारण नाहीं, छौकिक कार्यसाधनेकों कारण हैं । सो जैसे ए हैं 
तैसें ही तुम तत्त्व कहे, सो भी लोौकिक काये साधनेकों कारण हैं। 
जैसे इंद्रियादिकके जाननेकों प्रत्यक्षादे प्रमाण कहे वा स्थाणु 
पुरुषादिविष संशयादिकका निरूपण किया। तातें जिनिकों जाने 
अवश्य काम क्रोधादि दूरि होंग निराकुलता उपजै, वे ही तत्त्व 
कार्यकारी हैं । बहुरि कहोगे, जो प्रमेय तत्त्वविषे आत्मादिकका 
निर्णय हो है सो कायेकारी है। सो प्रमेय तो सर्व ही वस्तु हैं । 
प्रमेतिका विषय नाहीं ऐसा कोई भी नाहीं, तातें प्रमेय तत्त्व 
काहेकों कह्या । आत्मा आदि तत्त्व कहने थे । बहुरि आत्मा- 
दिकका भी खरूप अन्यथा प्ररूपण किया, सो पक्षपातरहित विचार 
किए भासे है। जैसे आत्माके भेद दोय कहे हैं--परमात्मा जीवात्मा। 
तहां परमात्माकों सर्वका कर्ता बतावे हैं। तहां ऐसा अनुमान 
करे हैं जो यह जगत्‌ करत्तांकरि निपज्या है, जातें यह काये है । 
जो कार्य है सो कर्त्ताकरि निपज्या है। जेसें घटादिक । सो यह 
अनुमानाभास है | जातें यहां अनुमानांतर संभव है । यह जगत्‌ 
सर्व कत्तोकरि निपज्या नाहीं । जातें याविषे केई अकार्यरूप 
पदार्थ भी हैं । जो अकार्य है, सो कर्त्ताकरि निपज्या नाहीं । जैसें 

सूय्यत्िंगादिक । जातें अनेक पदार्थनिका समुदावरूप जगत्‌ तिस- 
बिपे कोई पदार्थ कृत्रिम हैं सो मनुष्यादिककरि किए होंय हैं । 
कोई अकृत्रिम हैं सो ताका कत्तों नाहीं। यह प्रत्यक्षादि प्रमाणके 
अगोचर है। तातें ईश्वरकों कत्तो मानना मिथ्या है । बहुरि 
जीवात्माकों प्रतिशरीर भिन्न कहै हैं । सो यह सत्य है। परंतु 
मुक्त मए पीछे भी भिन्न ही मानना योग्य है। विशेष पू्वें कश्मा 
दी है। ऐसें ही अन्य तत्त्वनिकों मिथ्या प्ररूपे हैं । बहुरि 
प्रमाणादिकका भी खरूप अन्यथा कल्प हैं, सो जैनग्रंथनितें 
परीक्षा किए भासे है । ऐसे नेयायिकमतविषे कहे तत्त्व कल्पित 
जानने । 


बहुरि वैशेषिकमतविषै छह तत्त्व कहे हैं । द्वव्य, गुण, कर्म, 
सामान्य, विशेष, समवाय | तहां द्वव्य नवप्रकार पएथ्वी, जल, 
अप्नरि, पवन, आकाश, काल, दिशा, आत्मा, मन | तहां प्रथ्वी 
जल अप्रिके परमाणु भिन्न मिन्न हैं। ते परमाणू नित्य हैं। 
तिनिकरि कार्येरूप पृथ्वी हो है सो अनित्य है। सो ऐसा कहना 
प्रत्यक्षादितैं विरुद्ध है । ईघनरूप प्थ्वी आदिके परमाणु अभिरूप 
होते देखिए है । अमिके परमाणु राखरूप प्रथ्वी होती देखिए है। 
जलके परमाणु मुक्ताफल (मोती) रूप प्रथ्वी होते देखिए है। बहुरि 
जो तू कहैगा, वै परमाणु जाते रहे हैं और ही परमाणु तिनिरूप 
हो हैं सो प्रत्यक्षकों असत्य ठहराबे है। कोई ऐसी प्रबल्युक्ति 
कहे तो ऐसें ही माने, परंतु केवल कहेतें ही तो ऐसें ठहरें नाहीं । 
जातें सब परमाणूनिकी एक पुद्वलरूप जाति है, सो पथ्वी आदि 
अनेक अबस्थारूप परिणमे है । बहुरि इन एथ्वी आदिकका कहीं 


१८३ 


जुदा शरीर ठहराव है, सो मिथ्या ही है। जातें बाका कोई प्रमाण 
नाहीं। अर प्रथ्वी आदि तो परमाणुपिंड हैं। इनिका झरीर 
अन्यत्र ए अन्यत्र ऐसा संभव नाहीं । तातें मह मिथ्या है । बहुरि 
जहां पदार्थ अटकै नाहीं, ऐसी जो पोलि ताकों आकाश कहे हैं। 
क्षण पल आदिकों काल कहे हैं | सोए दोन्यूं ही अवस्तु हैं। 
सत्तारूप ए पदार्थ नाहीं । पदार्थनिका क्षेत्रपरिणमनादिकका 
पूवोपरविचार करनेके अर्थि इनिकी कल्पना कीजिए है। बहुरि 
दिशा किछ हैं नाहीं। आकाशविषै खंड कल्पनाकरि दिशा मानिए 
है । बहुरि आत्मा दोय प्रकार कहे हैं, सो पूर्व निरूपण किया ही 
हैं। बहुरि मन कोई जुदा पदार्थ नाहीं | भावमन तो ज्ञानरूप है, 
सो आत्माका खरूप है । द्वव्यमन परमाणूनिका पिंड है, सो 
शरीरका अंग है। ऐसें ये द्रव्य कल्पित जानने । बहुरि गुण चोईस 
कहे हैं---स्पशे, रस, गंध, वे, शब्द, संख्या, विभाग, संयोग, 
परिमाण, प्रथक्त्व, परत्व, अपरत्व, बुद्धि, सुख, दुःख, इच्छा, 
धर्म, अधर्म, प्रयल, संस्कार, द्वेष, खेह, गुरुत्व, द्वव्यत्व | सो 
इनिविषै स्पर्शादिक गुण तो परमाणूनिविबे पाईए है। परंतु 
प्थ्वीकों गंधवती ही कहनी, जलकों शीतस्पशेवान्‌ कहना इत्यादि 
मिथ्या है । जातें कोई एथ्वीविषे गंधकी मुख्य्यता न भासे है। कोई 
जल उपष्ण देखिए है । इत्यादि प्रत्यक्षादितं विरुद्ध है । बहुरि 
शब्दकों आफाशका गुण कहैं, सो भी मिथ्या है । शब्द भींति 
इत्यादितैं रुकै है, तातें मूर्तीक है । आकाश अमूर्त्तीक सर्वव्यापी 
है। मींतिविषे आकाश रहे शब्दगुण न प्रवेशकरि सकै, यह कैसे 
बने । बहुरि संख्यादिक हैं सो वस्तुविषे तो किछ है नाहीं, अन्य 


१८४७ 


प्रदार्थ अपेक्षा अन्य पदार्थके हीनाधिक जाननेकीं अपने ज्ञानविषे 
संख्यादिककी कल्पनाकरि विचार कीजिए है। बहुरि बुद्धिआदि 
हैं, सो आत्माका परिणमन है । ठहां बुद्धि नाम ज्ञानका है तो 
आत्माका गुण है अर मनका नाम है तो द्वव्यनिविषे कद्मा ही 
था, यहां गुण काहेकों क्या | बहुरि सुखादिक हैं, सो आत्माविषै 
कदाचिंत पाईए है तातें आत्माके लक्षणमूत तो ए गुण हैं नाहीं, 
अव्याप्तपनेंतें लक्षणाभास हैं । बहुरि ख्लेहददि पुद्ठलपरमाणुविषे 
पाईए है, सो खिग्धगुरुत्व इत्यादि तौ सशैन इंद्रियकरि जानिए, 
तातें स्पशैगुणविषै गर्मित मए जुदे काहेकों कहे । बहुरि द्वव्यवगुण 
जलविषै कह्या, सो ऐसें तो अमिआदिविषे ऊर्ध्बगमनत्व आदि 
पाईए है। के तौ सर्व कहने थे, के समान्यविषे गर्मित कहने थे । 
ऐसें ए गुण कहे ते भी कल्पित हैं । बहुरि कर्म पांचप्रकार कहें 
हैं--उत्क्षेपण, अवक्षेपण, आकुंचन, प्रसारण, गमन । सो ए तो 
शरीरकी चेष्टा हैं। इनिकों जुदा कहनेका अर्थ कहा । बहुरि ए- 
ती ही चेष्टा ती होती नाहीं, चेष्टा तो घनी ही प्रकारकी हो हैं । 
बहुरि जुदी ही इनिकों तत्त्वसंज्ञा कही, सो के तो जुदा पदार्थ होय 
तो ताकों जुदा तत्त्व कहना था, के काम क्रोधादि मेटनेकों विशेष 
प्रयोजनमभूत होय तो तत्त्व कहना था, सो दोऊ ही नाहीं । अर 
ऐसें ही कहि देना तो पाषाणादिककी अनेक अवखा हो हैं सो 
कह्या करी किछू साध्य नाहीं। बहुरि सामान्य दोय प्रकार है--- 
पर अपर | सो पर तो सत्तारूप है अपर द्रव्यत्वरूप है । बहुरि 
नित्यद्वव्यविषै प्रवृत्ति जिनिकी होय ते विशेष हैं । बहुरि अयुत- 
सिद्धसंबंधता नाम समवाय है । सो सामान्यादिक तो बहुतनिकों 

एकप्रकारकरि वा एकवस्तुविषे भेदकल्पनाकरि वा भेदकल्पना 
अपेक्षा संबंध माननेंकरि अपने विचारहीविषे हो है कोई जुदे 
पदार्थ तो नाहीं। बहुरि इनिके जाने कामक्रोधादि मेटनेरूप 
विशेष प्रयोजनकी भी सिद्धि नाहीं, तातें इनिकों तत्त्व काहेकों 
कहे । अर ऐसें ही तत्त्व कहने थे, तो प्रमेयत्वादि वस्तुके अनंत- 
धर्म हैं वा संबंध आधारादिक कारकनिके अनेक प्रकार वस्तुविषे 
संभवे हैं । के तौ सर्व कहने थे, के प्रयोजन जानि कहने थे । 
तातें ए सामान्यादिक तत्त्व भी वृथा ही कहे । ऐसें वैशेषिकनि- 
करि कहे कल्पित तत्त्व जानने | बहुरि वेशेषिक दोय ही प्रमाण 
माने है--अत्यक्ष, अनुमान । सो इनिका सत्य असत्यका निणेय 
जैनन्याय्ंथनितें जानना । 


बहुरि नेयायिक तौ कहै हैं---विषय, इंद्विय, बुद्धि, शरीर, सुख, 
दुःख, इनिका अभावतें आत्माकी स्थिति सो मुक्ति है। अर 
वैशेषिक कहे हैं--चौईस गुणनिविषै बुद्धि आदि नवगुणनिका 
अभाव सो मुक्ति है | सो यहां बुद्धिका अभाव कह्मा सो बुद्धि नाम 
जश्ञानका है तो ज्ञाना अधिकरणपना आत्माका लक्षण क्या था, 
अब ज्ञानका अभाव भए लक्षणका अभाव होतें लक्ष्यया भी अभाव 
₹"“कघब आत्माकी स्थिति केसें रही । अर जो बुद्धि नाम मनका 
है, तो भावमन तो ज्ञानरूप है ही अर द्रव्यमन दारीररूप है सो 
मुक्त भए द्वव्यमनका संबन्ध छूटे ही छूटे । सो द्वव्यमन जड़ ताका 
नाम बुद्धि कैसें होय । बहुरि मनवत्‌ ही इंद्रिय जानने । वहुरि 
विषयका अभाव होय । सो स्पर्शादि विषयनिका जानना मिटे है, 
तौ ज्ञान काहेका नाम ठहरैगा । अर तिनि विषयनिका ही अभाव 


श्टद 


होयगा, तो छोकका अभाव होयगा । अहुरि सुखका अमाव कक्षा 
सो घुखहीकै अर्थ उपाय कीजिए है ताका जहां अभाव होय सो 
उपादेय कैसे होय । बहुरि जो आकुलतामय इंद्रियजनित सुखका 
तहां अभाव भया कहैं, तो यह सत्य है। निराकुलता लक्षण अतीं- 
द्वियसुख तो तहां संपूर्ण संभवे हैः तातें सुखका अभाव नाहीं। 
बहुरि शरीर दुःख द्वेषादिकका तहां अमाव कहैं सो सत्य ही है । 
बहुरि शिवमतविषै कर्ता निर्गुण ईश्वर शिव है ताकों देव माने हैं। 
सो थाके खरूपका अन्यथापना पूर्वोक्त प्रकार जानना । बहुरि 
यहां मस्मी, कोपीन, जटा, जनेऊ इत्यादि चिन्हसहित भेष हो हैं 
सो आचारादि भेदतें च्यार प्रकार हैं--शैव, पाशुपत्‌, महात्रती, 
कालमुख । सो ए रागादि सहित हैं तातैं सुलिंग नाहीं। ऐसे शिव- 
मतका निरूपण किया । अब मीमांसक मतका ख़रूप कहिए है-- 


मीमांसक दोय प्रकार हैं-अक्मदादी कर्मवादी । तहां अक्षवादी 
तो सर्व यह ब्रक्म है दूसर्र कोऊ नाहीं ऐसा वेदान्तविषै अद्वैत 
ब्रश्तको निरूपे है । बहुरि आत्माविषै लय होना सो मुक्ति कहै 
हैं। सो इनिका मिथ्यापना पूर्वे दिखाया है, सो विचारना । अर 
कर्मबादी क्रिया आचार यज्ञादिक कार्यनिका कतंव्यपना प्ररूपे हैं, 
सो इन क्रियानिविषै रागादिकका सद्भाव पाईए है, तातें ए। रे 
किछू कार्यकारी नाहीं। बहुरि तहां “भट्ट” अर “प्रभाकर! करे करी 
हुई दोय पद्धति हैं । तहां भट्ट तो छह प्रमाण माने है---अल्यक्ष, 
अनुमान, वेद, उपमा, अथोपत्ति, अमाव । बहुरि प्रभाकर अभाव- 
विना पांच ही प्रमाण माने है । सो इनिका सत्यासत्यपना जैन- 
शास्नितें जानना । बहुरि तहां षट्टकर्मसहित अश्नसूत्रके धारक 

शद्कअज्नादिकके त्यागी ते गृहस्थाश्रम है नाम जिनिका ऐसे मह् 
हैं। बहुरि वेदान्तविषे यज्ञोपवीतरहित विप्रअज्नादिकके आईी 
भागवद्‌ है नाम जिनिका ऐसे च्यारि प्रकार हैं --कुटीचर, बहूदक, 
हंस, परमहंस । सो ए किछू त्यागकरि संतुष्ट भए हैं, परंतु ज्ञान 
श्रद्धानका मिथ्यापना अर रागादिकका सद्भाव इनिके पाईए है । 
तांते ए भेष कार्यकारी नाहीं। 

बहुरि यहां जैमिनीयमत है, सो ऐसे कहे है,--- 

सर्वज्ञदेव कोई है नाहीं। वेद्वचन नित्य हैं, तिनितें यथार्थ 
निर्णय हो है। तातें पहलें वेदपाठकरि क्रियाप्रति प्रवर्तना सो 
तो चोदना सोई है लक्षण जाका ऐसा धर्म ताका साधन करना। 
जैसे कहै हैं “खः्कामो35रम यजेत्‌” खर्गाभिलाषी अभिकों पूजै, 
इत्यादि निरूपण करे हैं । यहां पूछिए है,-शैव, सांख्य, नैयायि- 
कादिक सर्व ही वेदकों मानें हैं तुम भी मानो हो तुम्हारै अर 
उन सबनिके तत्त्वादिनिरूपणविषै परस्पर विरुद्धता पाईए है सो 
कहा है। जो वेदहीविषे कहीं किछू कहीं किछू निरूपण किया है, 
तो वाकी प्रमाणता कैसी रही । अर जो मतवाले ही ऐसे निरूपण , 
करें हैं तो तुम परस्पर झगरि निर्णयकरि एककों वेदका अनुसारी 
मन्यकों वेदतें पराइ्मुख ठहरावो। सो हमकों तो यह भासे है 
वेदहीविषे पूवीपरविरुद्धतालिए निरूपण है। तिसतें ताका अपनी 
अपनी इच्छा अनुसारि अर्थ अहणकरि जुदे जुदे मतके अधिकारी 
भए हैं । सो ऐसे, वेदकों प्रमाण कैसे कीजिए | बहुरि अभि पूजे 
खर्ग होय, सो अभि नृष्यतैं उत्तम केसें मानिए प्रत्यक्षविरुद्ध है । 
बहुरि वह खेंगदाता कैसें होय । ऐसे द्वी अन्य वेदबचन प्रमाण- 

विरुद्ध हैं । बहुरि वेदविवै अह्म क्या है, सर्वज्ञ कैसे न मानें हैं 
इत्यादि प्रकारकरि जैमिनीयमत कल्पित जानना । 


अब बौद्धमतका खरूप कहिए है,--- 


बौद्धमतविषै च्यारितत्त्व प्ररूपे हैं । दुःख, आयतन, समु- 
दाय, मार्ग । तहां संसारीकै बंधरूप सो दुःख है। सो पांच 
प्रकार है--विज्ञान, वेदना, संज्ञा, संस्कार, रूप। तहां रूपादिकका 
जानना सो विज्ञान है, सुख दुःखका अनुभवना सो वेदना है, 
मनका जानना सो संज्ञा है, पढ़या था ताक्ा जानना सो संस्कार 
है, रूपका धारना सो रूप है । सो यहां विज्ञानादिककों दुःख 
कष्चा सो मिथ्या है | दुःख तो काम क्रोधादिक हैं । ज्ञान दुःख 
नाहीं | यह तौ प्रत्यक्ष देखिए हैं । काहके ज्ञान थोरा है अर 
क्रोध लोभादिक बहुत हैं सो दुखी है। काहके ज्ञान बहुत है 
काम क्रोधादि स्तोक हैं वा नाहीं हैं सो सुखी है। तातैं विज्ञाना- 
दिक दुख नाहीं हैं। बहुरि आयतन बारह कहे हैं। पांच तो 
इंद्रिय अर तिनिके शब्दादिक पांच विषय, एक मन, एक घर्माय- 
, तन । सो ये आयतन किस आर्थ कहे | क्षणिक सबकों कहै, इनिका 
कहा प्रयोजन है । बहुरि जातें रागादिकका कारण निपजे ऐसा 
आत्मा अर आत्मीय यह है नाम जाका सो समुदाय है। तहां 
अहंरूप आत्मा अर ममरूप आत्मीय जानना, सो क्षणिक गाने 
इनिका भी कहनेका किछू प्रयोजन नाहीं। बहुरि सर्व सं'कार 
क्षणिक हैं, ऐसी वासना सो मार्ग है । सो प्रन्गू|॥्ष बहुतकाल- 
स्थायी केई वस्तु अवलोकिए है। तू कहैग! एक अवस्था न रहै है, 
तौ यह हम भी माने हैं । सूक्ष्मपर्याय क्षणस्थायी हैं । बहुरि तिस 

वस्तुद्दीका नाश माने तौ यह होता न दीसे है हम कैसें माने । 
बहुरि बाल बृद्धादि अवस्थाविषे एक आत्माका अखित्व भासे है । 
जो एक नाहीं है तो पूर्व उत्तर कार्यका एक कर्त्ता कैसे माने हैं । 
जो तू कहैगा संस्कारतें हैं, तौ संस्कार फौनकै है । जाकै है सो 
नित्य है कि क्षणिक है। नित्य है तो सर्व क्षणिक कैसे फैहे है। 
क्षणिक है तो जाका आधार ही क्षणिक तिस संस्कारकी परंपरा 
केसे कहे है | बहुरि सर्वक्षणिक भया, तब आप भी क्षणिक भया। 
तू ऐसी वासनाको मार्ग कहै है सो इस मार्गका फलकों आप तो 
यावे ही नाहीं काहेकों इस मार्गविषै प्रवर्ते । बहुरि तेरे मतविषे 
निरश्रक शासत्र काहेकों किए | उपदेश तो किछू कर्त्तैव्यकरि फल- 
पावै तिसकै अर्थ दीजिए है। ऐसें यह मार्ग मिथ्या है । बहुरि 
रागादिक ज्ञानसंतानवासनाका उच्छेद जो निरोध, ताकौं मोक्ष 
कहे है । सो क्षणिक भया तब मोक्ष कौनकै कहे है। अर रागा- 
दिकका अभाव होना तो हम भी माने हैं । अर ज्ञानादिक अपने 
खरूपका अभाव भए तो आपका अभाव होय ताका उपाय करना 
कैसे हितकारी होय । हिताहितका विचार करनेवाला तौ ज्ञान ही 
है। सो आपका अभावकों ज्ञानी हित कैसे माने । बहुरि बौद्ध- 
मतबिषे दोय प्रमाण माने है--प्रत्यक्ष, अनुमान। सो इनिके सत्या- 
सत्यका निरूपण जैन शाख्नितैं जानना । बहुरि जो यह दोय ही 
प्रमाण हैं, तो इनिके शासत्र अप्रमाण भण तिनिका निरूषण किस 
आर्थि किया । प्रत्यक्ष अनुमान ती जीव आप ही करी लेंगे, तुम 
शास्त्र काहेकों किए । बहुरि तहां सुगतकों देव माने हैं सो ताका 
खरूप नप्म वा विक्रियारूप स्थापै हैं सो विटंबनारूप है | बहुरि 

कमंडल रक्तांबरके धारी पूर्वाइविषे भोजन करें इत्यादि लिंगरूफ 
बौद्धमतके भिक्षुक हैं, सो क्षणिककों भेष घरनेका कहा प्रयोजन | 
परंतु महंतताकै अर्थि कल्पित निरूपण करना वा भेष घरना हो 
है। ऐसे बोद्ध हैं, ते च्यारि प्रकार हैं--वैभाषिक, सौत्रांतिक, 
योगाचार, मध्यम । तहां वैभाषिक तो ज्ञानस॒हित पदार्थकों माने 
हैं। सोत्रांतिक प्रत्यक्ष यह देखिए है सो ही है परें किछू नाहीं 
ऐसें माने है । योगाचारनिकेँ आचारसहित बुद्धि पाईए है। 
मध्यम हैं ते पदार्थका आश्रयविना ज्ञानहीकों माने हैं। सो अपनी 
अपनी कल्पना करे हैं । विचार किए किछू ठिकाणाकी बात नाहीं। 
ऐसे बौद्धमतका निरूपण किया । 


अब चार्वाक मत कहिए है,--- 


कोई सर्वज्ञदेव धर्म अधर्म मोक्ष है नाहीं। अर परलोक नाहीं 
वा पृण्यपापका फल नाहीं । यह इंद्रियगोचर जितना है सो ही 
लोक है । ऐसें चावांक कहै हैं । तहां वाकों पूछिए है-सर्वज्ञदेव 
इस काल क्षेत्रविषे नाहीं कि सर्वदा सर्वत्र नाहीं । इस कालक्षेत्र- 
विष तौ हम भी नाहीं माने हैं । अर सर्वकालक्षेत्रविषे नाहीं 
ऐसा सर्वशविना जानना किसके भया । जो सर्व कालक्षेत्रकी जाने 
सो ही सर्वज्ञ अर न जाने है तो निषेध कैसे करे है । बहुरि धर्म 
अधर्म लोकविषे प्रसिद्ध हैं। जो ए कल्पित होंथ तो सर्वजन 
प्रसिद्ध कैसे होय । बहुरि धर्म अधर्मरूप परणति होती देखिए है, 
ताकरि वर्तमानहीमैं सुखी दुखी होते देखिए हैं । इनिकों केसे न 
मानिए । अर मोक्षका होना अनुमानविषे आबेै है । क्रोधादिक 
दोष काहके दीन हैं काहके अधिक हैं सो जानिए है. काहके 

इनिकी नास्ति भी होती होमीं। अर ज्ञानादिक गुण काहके हीन 
काहूके अधिक भासे हैं, सो जानिए है काहके संपूर्ण भी होते 
होंगगे। ऐसें जाके समस्तदोषनिकी हानि गुणनिकी प्राप्ति होय 
सो ही मोक्ष अवस्था है । बहुरि पुण्य पापका फल भी देखिए है। 
कोऊ उद्यम करे तौ भी दरिद्वी रहे । कोऊके खयमेव रुक्ष्मी होय। 
कोऊ शरीरका यत्र॒ करै, तो भी रोगी रहे । काहके विना ही 
यल नीरोगता रहै । इत्यादि प्रत्यक्ष देखिए है। सो याका कारण 
कोई तौ होगा । जो याका कारण सो ही पुण्य पाप है। बहुरि 
परलोक भी प्रत्यक्ष अनुमानतैं भासे है । व्यंतरादिक हैं ते अवलो- 
किए है। मैं अमुक था सो देव भया हूं । बहुरि तू कहैगा यह 
तौ पवन है तातें हम तो "मैं हों! इत्यादि चेतनाभाव जाफै आश्रय 
पाईए ताहीकौं आत्मा कहै हैं, सो तू वाका नाम पवन कहि परंतु 
पवन तौ भींति आदिकरि अटके है आत्मा मूंझा बन्द किया 
हुवा भी अटके नाहीं, ठातैं पवन कैसें मानिए | बहुरि जितना 
इंद्रियगोचर है तितना ही लोक कहे है। सो तेरी इंद्रियगोचर 
तो थोरेसे भी योजनका दूरिवर्त्ती क्षेत्र अर थोरासा अतीत 
अनागत कार ऐसा क्षेत्रकालवर्तती भी पदार्थ नाहीं होय सके । 
अर दूरि देशकी वा बहुतकालकी बातें परंपरातैं सुनिए दी है, 
तातें सबका जानना तेरे नाहीं तू इतना द्वी लोक कैसे कहे है । 
बहुरि चार्वाकमतविषे कहे हैं प्रथ्वी, अप, तेज, वायु, आकाश- 
मिले चेतना होय आबे है। सो मरतें प्रथ्वी आदि यहां रही 
चेतनावान्‌ पदार्थ गया सो व्यंतरादि भया प्रत्यक्ष जुदे जुदे 
देखिए है । बहुरि एक शरीरविषे पृथ्वी आदि तो मिन्न मित्र 

भासे हैं चेतना एक भासे है। जो एथ्वी आदिके आधार चेतना 
होय तौ छोही उखासादिकके जुदी जुदी ही चेतना होय अर 
हस्तादिक काटे जैसे वर्णादि रहे है तेसें चेतना भी रहे है । बहुरि 
अहंकार बुद्धि तौ चेतनाके है सो प्रथिवी आदि रूप शरीर तो 
यहां ही रक्षा व्यंतरादि पयोयविषै पूर्क्छंशका अहंपना मानना 
देखिए है सो कैसें हो है । बहुरि पूर्वपयोयका गुल समाचार प्रगट 
करे सो यह जानना किसकी साथि गया, जाकी साथि जानना 
गया सो ही आत्मा है। बहुरि चार्वाकमतविष खान पान भोग 
विलास इत्यादि खच्छंद वृत्तिका उपदेश है सो ऐसे तो जगत्‌ 
खयमेव ही प्रवर्ते है। तहां शासत्रादि बनाय कहा भला होनेका 
उपदेश दिया । बहुरि तू कहैगा तपश्चण शील संयमादि छुड़ा- 
बनेके अर्थि उपदेश दिया तो इनि कार्यनिविषे तो कषाय घटनेतें 
आकुलता घटे है तातें यहां ही सुखी होना हो है यश आदि हो 
है तू इनिकों छुड़ाय कहा भला करे है । विषयासक्त जीवनिकों 
सुहावती बातें कहि अपना वा औरनिका बुरा करनेका भय नाहीं। 
खच्छंद होय विषयसेवनके अर्थ ऐसी झूठी युक्ति बतावे है । 
ऐसे चार्वाकमतका निरूपण किया । 


इस ही प्रकार अन्य अनेक मत हैं ते झूंठी युक्ति बनाय 
विषयकषायासक्त पापी जीवनिकरि प्रगट किए हैं। तिनिका 
श्रद्धानादिकरि जीवनिका बुरा हो है । बहुरि एक जिनमत है सो 
ही सत्यार्थका प्ररूपक है । सर्वज्ञ वीतरागदेवकरि भाषित है। 
तिसका अ्रद्धानादिक करि ही जीवनिका भला हो है । सो जिन- 
मताबिषे जीवादि तत्त्व निरूपण किए हैं। प्रत्यक्ष परोक्ष दोय 

प्रमाण किए हैं। सर्वज्ञ वीतराग अंहँत देव हैं । बाह्य अम्यंतर 
परिग्रहरहित निम््रेथ गुरु हैं। सो इनिका वर्णन इस अंथबिषे 
आगे विशेष लिखैंगे सो जानना । यहां कोऊ कहै-तुग्हारे राग- 
द्वेष है, ता तुम अन्य मतका निषेघकरि अपने मतकौं स्थापो हो, 
ताकों कहिए हैं---- 


यथार्थ वस्तुके प्ररूपण करनेविषे रागद्वेष नाहीं । किछू अपना 
प्रयोजन विचारि अन्यथा प्ररूपण करे, तो रागद्वेष नाम पावे | 
बहुरि वह कहै है-जो रागद्वेष नाहीं है, तौ अन्यमत बुरे जैनमत 
भला ऐसा कैसे कहो हो । साम्यभाव होय, तौ सर्वकौं समान 
जानों मतपक्ष काहेकों करो हो । ताकौं कहिए है-बुराकों बुरा 
कहें हैं भलाकों भला कहें हैं, यामें रागद्वेष कहा किया । बहुरि 
बुरा मलाकों समान जानना तौ अज्ञानभाव है, साम्यभाव नाहीं | 
बहुरि वह कहै है-जो सर्व मतनिका प्रयोजन तौ एक ही है, तातें 
सर्वकों समान जानना। ताकौं कहिए है - -प्रयोजन एक ही होय तो 
नानामत काहेकों कहिए । एक मतविषे तो एक प्रयोजन लिए 
अनेकप्रकार व्याख्यान हो है, ताकों जुदा मत कौन कहे है | परंतु 
प्रयोजन ही भिन्न भिन्न हो है, सो ही दिखाईए है-जैनमतविषे 
एक वीतरागभाव पोषनेका प्रयोजन है, सो कथानिविषै वा छोका- 
दिका निरूपणविषै वा आचरणविषेै वा तत्त्वनिविषै जहां तहां 
वीतरागताहीकों पुष्टता करी है। बहुरि अन्य मतनिविषे सराग- 
भाव पोषनेका प्रयोजन है । जातें कल्पित रचना तौ कषायी जीव 
करैं, सो अनेक युक्ति बनाय कषायभावहीकों पोषें । जैंसें अद्वैठ 


ब्रह्मवादी सर्वकों ब्रह्म माननेकरि, अर सांख्यमती सर्व काये प्रकृति- 
१३ 

का मानि आपकों शुद्ध अकर्ता माननेकरि, अर शिवमती तत्त्व 
जाननेद्दीतें सिद्धि होना माननेकरि, मीमांसक कषायजनित आचार- 
जरकों धर्म माननेकरि, बोद्ध क्षणिक माननेकरि, चार्वाक परलोकादि न 
माननेकरि विषयभोगादिरूप कषायकार्यनिविष स्वच्छेद होना ही 
पोषे हैं । य्षपि कोई ठिकाने कोई कपाय घटावनेका भी निरूपण 
करें, तो उस छलकरि अन्य कषायकों पोषण करे हैं । जैसे गृह- 
काय छोरि परमेश्वरक्ता भजन करना ठहराया अर परमेश्वरका 
खरूप सरागी ठहराय उनके आश्रय अपने विषय कषाय पोषै हैं। 
बहुरि जैनधर्मविषे देव गुरु धमौदिकका खरूप वीतराग ही 
निरूपणकरि केवल वीतरागताहीकों पोषे हैं, सो यह प्रगट है । 
हम हे कहैं, अन्यमती भतेहरि ताहनें वैराग्यप्रकरणविषै ऐसा 
कद्या है-- 


ऐको रागिएु राजते प्रियतमादेहाद्धंधारी हरो 
नीरागेषु जिनो विमुक्ततललनासड्रो न यस्मात्परः । 
दुर्बवारस्मरबाणपन्नगविषव्यासक्तमुग्धो जनः 

शेषः कामविडंबितो हि विषयान्‌ भोक्तं न मोक्तु क्षम:॥१॥ 

१ वैराग्यप्रकरणमें नहीं किन्तु आगारप्रकरण (शतक ) में यह ९७ नं० 
का छछोक है। न जाने यहां वैराग्यश्रकरण केसे लिख गया है । 

२ रागी पुरुषोंमें तो एक महादेव शोभित होता है, जिसने अपनी प्रिय- 
तमा पारवेतीको आये शरीरमें धारणकर रक्खा हैं और विराग्रियोंमें जिनदेव 
शोभित होते हैं, जिनके समान ख्रियोंका संग छोड़नेवाला दूसरा कोई नहीं है । 
शेष लोग तो दु्निवार कामदेवके बाणरूप सर्पोके बिषसे मूच्छित हुए हैं, जो 
कामकी विडम्बनासे न तो विषयोंको भलीभांति भोग हो सकते हैं ओर न छोड़ 
ही सकते हैं । 

याविषे सरागीनिविषै महादेवकों प्रधान कश्मा अर वीतरागीनिकिषि 
जिनदेबकों प्रधान कश्या है । बहुरि सरागभाव वीतरागभावनिवत्रिषै 
परस्पर प्रतिपक्षीपना है, सो यह दोऊ भले नाहीं। इनिविबै एक 
ही हितकारी है, सो वीतराग ही हितकारी है जाके होते तत्कारू 
आकुलता मिटे, स्तुतियोग्य होय | आगामी भला होना सर्व कहें । 
अर सरागभाव होते तत्काल आकुछता होय, निंदनीक होय, 
आगामी बुरा होना भासे, तातें जामें वीतरागभावका प्रयोजन ऐसा 
ए जैनमत सो ही म्छ है। जिनमें सरागभावके प्रयोजन प्रगट किए 
हैं ऐसे अन्यमत अनिष्ट हैँ । इनिकों समान केसें मानिए । तब 
वह कहे है-- यह तो सांच, परंतु अन्यमतकी निंदा किए अन्यमती 
दुःख पाबैं, औरनिसों विरोध उपजै, तातें काहेकों निंदा करिए | 
तहां कहिए है-जो हम कषायकरि निंदा करें वा औरनिकों दुःख 
डपजावैं तो हम पापी ही हैं। अन्यमतके श्रद्धानादिफकरि जीव- 
निके अतत्त्वश्रद्धान दृढ़ होय, ताकरि संसारविषे जीव दुखी होय, 
तांतें करुणाभावकरि यथार्थ निरूपण किया है । कोई विनादोष 
ही दुःख पाबे, विरोध उपजाबै, तो हम कहा करें । जैसे मदिराकी 
बात किए कलाल दुःख पा, कुशीलकी निंदा किए वेश्यादिक 
दुःख पावैं, खोटा खरा पहिचाननेकी परीक्षा बतावतें ठिग दुःख 
पावै, तो कहा करिए । ऐसे जो पापीनिके भयकरि धर्मोपदेश न 
दीजिए, तो जीवनिका भला केसें होय । ऐसा तो कोई उपदेश 
नाहीं, जा करि सर्व ही चैन पावें | बहुरि वह विरोध उपजाबै, सो 
विरोध तो परस्पर हो है। हम हरें नाहीं, बे आप ही उपशांत 
हो जांयगे । हमकों तो हमारे परिणामौंका फल होगा । बहुरि 

कोऊ कंदै--प्रयोजनभूत जीवादिक तत्त्वनिका अन्यथा श्रद्धान 
किए मिथ्यादशनादिक हो हैं, अन्यमतनिका श्रद्धान किए कैसे 
मिथ्यादशेनादिक होंय, ताका समाधान-- 

अन्यमतनिविषै विपरीति युक्ति बताय जीवादिक तत्त्वनिका 
खरूप यथाथे न भासे यह उपाय किया है, सो किस अर्भि किया 
है । जीवादि तत्त्वनिका यथार्थ खरूप भांसे, तो वीतरागभाव भए 
दी महंतपनो भासे । बहुरि जे जीव वीतरागी नाहीं अर अपनी 
महंतता चाहें, तिनि सरागभाव होतें महंतता मनावनेके अर्थि 
कश्पित युक्तिकरि अन्यथा निरूपण किया है। सो अद्वितत्रग्मादिकका 
निरूपणकरि जीव अजीवका अर खच्छंदवृत्ति पोषनेकरि आखव 
संवरादिकका अर सकषायीवत्‌ वा अचेतनवत्‌ मोक्षकहनैकरि 
मोक्षका अयथार्थ श्रद्धानकों पोषे हैं। जातें अन्यमतनिका अन्यथा- 
पना प्रगट किया है । इनिका अन्यथापना भासे, तो तत्त्वश्रद्धानविषै 
रुचिवंत होय उनकी युक्तिकरि अम न उपजै । ऐसे अन्यमतनिका 
निरूपण किया । 

अब अन्यमतनिके शास्नरनिहीकी साक्षीकरि जिनमतकी समी- 
चीनता वा प्राचीनता प्रगट कीजिए है,--- 

बड़ा योगवाशिष्ठ छत्तीत हजार छोक प्रमाण, ताका प्रथम 
वैराग्यप्रकरण तहां अहंकार निषेधाध्यायविषे वशिष्ठ अर रामका 

संबादविषे ऐसा कद्चा है,--- 

' रामोबाच-- 
“ताह रामो न में वांछा भावेषु च न मे मनः । 


९ अर्थात्‌-में राम नहीं हूं, मेरी कुछ इच्छा नहीं है और भावों वा पदार्थों- 

शांतिमास्थातुमिच्छामि स्वात्मन्येव जिनो यथा ॥ १॥”? 

या विषे रामजी जिन समान होनेकी इच्छा करी, तांतें रामजीतें 
जिनदेवका उत्तमपना प्रथट भया अर समीचीनपना प्रगट भया। 
बहुरि 'दक्षिणामूर्ति-सहलनाम' विषै कह्ा है,-- 

शिवोबाच-- 

“जैनमार्गरतो जैनो जितक्रोधो जितामयः ॥”? 

यहां भगवतका नाम जेनमार्गविषै रत अर जैन कल्चा, सो थामैं 
जैनमार्गकी प्रधानता वा प्राचीनता प्रगट भई । बहुरि “वैशंपायन- 
सहस्ननाम” विषे कद्या है,--- 

“कालनेमिनिहा वीरः झूरः शौरिजिनेखरः ।” 

यहां भगवानका नाम जिनेश्वर कक्या, तातें जिनेश्वर भगवान्‌ 
हैं। बहुरि दुव्बासाऋषिकृत “महिस्नस्तोत्र'विषै ऐसा कक्षा है,--- 

“तत्तदशेनमुख्यशक्तिरिति च त्वं ब्रह्मकर्मेश्वरी । 
कर्त्ताहेन्‌ पुरुषो हरिश्व सविता बुद्धः शिवस्त्व॑ गुरु” ॥ १॥ 

यहां “अरहंत तुम हो” ऐसें भगवंतकी खुति करी, तातें 
अरहंतकै भगवंतपनी प्रगट भयो। बहुरि हनुमन्नाटकविषै ऐसे 


क्या है 
“ये शैवाः समुपासते शिव इति बक्केति वेदान्तिनः 


में मेरा मन नहीं है । में तो अपनी जिनदेवके समान आत्मामें ही शान्ति 
स्थापन करना चाहता हूँ । 

१ यह हलुमन्नाटकके मंगलाचरणका शछोक है। इसका अभिश्नाय यह है कि, 
जिसको शैव छोग शिव कहकर, वेदान्ती ब्रह्म कहकर, बौद्ध बुद्धदेव कद्दकर, 
जैयायिक कर्ता कहकर, जैनी अहदन्‌ कहकर और मीमांसक कर्म कहकर 
उपासना करते हैं, वह ज्ैोक्यनाथ प्रभु तुम्हारे मनोरथोंको सफर करे | 

बौद्धा बुद्ध इति प्रमाणपटवः कर्तेति नेयायिकाः । 

अहश्षित्यथ जैनशासनरताः कर्मेति मीमांसकाः 

सो5य वो विदधातु वांछितफल त्रेलोक्यनाथः प्रभु॥ १४” 

यहां छहों मतविषै ईश्वर एक क्या, तहां अरहंतदेवकै भी 
ईश्वरपना प्रगट किया । यहां कोऊ, कहे, जैसे यहां सर्वमतविषे 
एक ईश्वर क्या तेसे तुम भी मानो, ताकों कहिए है-तुमने यह 
कथा है, हम तो न कष्या। ताँतें तुम्हारे मतविषैं अरहंतकों 
ईश्वरपना सिद्ध भया । हमारे मतविषैभी ऐसे ही कहें, तो हम भी 
शिवादिककों ईश्वर मानें । जैसें कोई व्यापारी सांचा रल दिखाबै, 
कोई झंठा रल दिखावै। तहां झूंठा रलवाला तौ सर्व रलांका 
समान मोल लेनेकै अर्थि समान कहे । सांचा रलवाला कैसे समान 
माने । तैसें जैनी सांचा देवादिककों निरूपें, अन्यमती झंठा निरूपे, 
तहां अन्यमती अपनी महिमांके अर्थि सर्वकों समान कहैं-जैनी 
कैसे कहैं । बहुरि 'रुद्रयामरतंत्र'विष॑ भवानीससहनामविषै ऐसे 
कहा है, 

“कुंडासना जगद्धात्री बुद्धमाता जिनेश्वरी । 

जिनमाता जिनेन्द्रा च शारदा हंसबाहिनी ॥ १ ॥ 

यहां भवानीके नाम जिनेश्वरी इत्यादि कहे, तातें जिनका 
उत्तमपना प्रगट भया । बहुरि “गणेशपुराण'विषै ऐसे क्या है,--- 

“जैन पाशुपतं सांख्यं ।” 
बहुरि व्यासकृत सूत्रविषे ऐसा कष्चा है-- 
“जैना एकस्मिस्रेव वस्तुनि उसये प्रूपयन्ति ।” 


१९६९ 


इत्यादि तिनिके शाखनितिषे जैन निरूपण है, तादें जैनमतका 
प्राचीनपना भासे है। बहुरि मागवतका पंचमस्कंघविषे ऋषभाव- 
तारका वर्णन है। तहां इनिकों करुणामय तृष्णादिरहित ध्यान- 
मुद्राधारी सर्वाशमकरि पूजित क्चा है, ताके अनुसारि अरहंत 
राजा प्रवृत्ति करी ऐसा कहे हैं । सो जैसे रामकृष्णादि अवतार- 
निकै अनुसारि अन्यमत, तैसें ऋषभावतारके अनुसारि जैनमत, 
ऐसे तुम्हारे मतहीकरि जैन प्रमाण भया। यहां इतना विचार 
और किया चाहिए-कृष्णादि अवतारनिके अनुसारि विषयकषाय- 
निकी प्रवृत्ति हो है। ऋषभावतारके अनुसारि वीतराग साम्य- 
नावकी प्रवृत्ति हो है। यहां दोऊ प्रवृत्ति समान माने, धर्म अध- 
मंका विशेष न रहे अर विशेष माने मली होय जो अंगीकार 
करनी । बहुरि दशावतारचरित्रविषै-“बद्धा प्॑मासनं यो नयन- 
युगमिदं न्यस्थ नासाग्रदेशे” इत्यादि बुद्धावतारका खरूष अरहंत 
देव सारिखा लिख्या है, सो ऐसा खरूप पृज्य है तौ अरहंतदेव 
पूज्य सहज ही भया । 


वहुरि काशीखंडविषे दिवोदास राजानें संबोधि राज्य छुड़ायो । 
तहां नारायण तो विनयकीतत्ति जती भया, लक्ष्मीकों विनयश्री 
अर्जिका करी, गरुड़कों श्रावक किया, ऐसा कथन है। सो जहां 
संबोधन करना भया, तहां जैनी भेष बनाया । तातें जैन हितकारी 
प्राचीन प्रतिमासै है। बहुरि 'प्रभासपुराण!विषै ऐसा कश्ा है-- 


“भवस्य पश्चिमे भागे वामनेन तपः कृतम्‌ । 
तेनेव तपसाकृष्टः झिवः प्रयक्षतां गतः ॥ १ ४” 

“पह्मासनसमासीनः श्याममूर्तिदिंगम्बरः । 
नेमिनाथः शिवोयैवं नाम चक्रेडस्य वामनः ॥ २॥”? 
“कलिकाले महाधोरे सर्वेपापप्रणाशकः । 
दशशनात्स्पशेनादेव कोटियज्ञफलप्रदः ॥ ३ ॥?7 
यहां वामनकों प्मासन दिगंबर नेमिनाथका दशेन भया 
कझा । वाहीका नाम शिव कल्चा । बहुरि ताके दशनादिकतें 
कोटियज्ञका फल कद सो ऐसा नेमिनाथका खरूप तो जैनी 
प्रत्यक्ष माने हैं, सो प्रमाण ठहर्या । बहुरि प्रभासपुराणविषै 


क्या है,-- 
“रैबतादी जिनो नेमियेगादिविंमछठाचले । 
ऋषीणामाश्रमादेव मुक्तिमागेस्य कारणम्‌ ॥ १ ॥” 
यहां नेमिनाथकीं जिनसंज्ञा कही, ताके ख्थानकों ऋषिका 
आश्रम मुक्तिका कारण कद्या, अर युगादिके स्थानकों भी ऐसा ही 
कथा, तातैं उत्तम पूज्य ठहरे । बहुरि “नगरपुराण” विषे भवावतार- 
रहस्यविषै ऐसा कक्षा है,--- 
“अकारादिहकारन्तं मूद्धांधोरेफसंयुतम्‌ । 
नादबिन्दुकलाक़ान्तं चन्द्रमण्डलसशन्निभम्‌ ॥ १॥ 
एतद्देवि पर तत्त्व यो विजानाति तत्त्वतः । 
संसारबन्धनं छित्त्वा स गच्छेत्परमां गतिम्‌ ॥ २॥” . 
यहां 'अहँ” ऐसे पदकों परमतत्त्व कक्मा। याके जाने परमगतिकी 
प्राप्त का सो 'अहै” पद जैनमतउक्त है । बहुरि नगरपुराणविषे 
कद्या है,-- 
“दशमभिर्भोजितेर्विप्रेः यत्फलं जायते कृते । 
मुनेरहत्सुभक्तस्व तत्फलं जायते कहो ॥ १॥” 

यहां कृतयुगविषे दह्म आश्षणोंकों भोजन करानेका जैला फल 
कष्या, तेताफल कलियुगविषे अहैतभक्तमुनिके भोजन कराएका 
कह्मा । तातें जैनी मुनि उत्तम ठहरे । बहुरि “मनुस्मृति” बिषे ऐसा 
कह्चा है,-- 

“कुलादिबीजं सर्वेषां प्रथमो विमलवाहनः । 

चश्लुष्मान्‌ यशस्बी वाभिचंद्रोडथ प्रसेनजित्‌ ॥ १ ॥ 

मरुदेवीच नाभिश्व भरते कुलसत्तमाः । 

अष्टमो मरुदेव्यां तु नाभेजांत उरुक्रमः ॥ २॥ 

दर्शयन्‌ वत्म वीराणां सुरासुरनमस्कृतः । 

नीतित्रितयकत्तो यो युगादी प्रथमो जिनः ॥ ३ ॥ 

यहां विमलवाहनादिक मनु कहे, सो जैनविषे कुलकरनिके ए. 
नाम कहे हैं अर यहां प्रथम जिन युगकी आदिविषे मार्गंका दर्शक 
अर सुरासुरकरि पूजित कद्या, सो ऐसे ही है ती जैनमत युगकी 
आदिद्दीतैं है अर प्रमाणमूत कैसें न कहिए। बहुरि ऋग्वेदविषे 
ऐसा कद्मा है,-- 

“<“त्रलोक्यप्रतिष्ठितान्‌ चतुर्विशतितीर्थकरान्‌ ऋष- 

भाद्यावद्धमानान्तान सिद्धान्‌ शरणं प्रपद्ये । ३* 

पवित्र नप्नमुपवि प्रसामहे एपां नम्मा (नपम्नये) 

जातिर्येषां वीरा ।” इत्यादि 

बहुरि यजुर्वेदविषे ऐसा कद्या है,-- 

3 नमो अदहदेतो ऋषभो 3 ऋषभ पवित्र पुरुद्वत- 

मध्वरं यज्ञेषु नम्न॑ परम माहसंस्तुतं वरं शत्रु जयंत 

पशुरिंद्रमाहुतिरिति स्वाह्य । 3 त्रातारमिंद्रं ऋषमं 

चदन्ति अम्ृृतारमिंद्रं हवे सुगत सुपाश्ज॑मिंद्रं हवे 
शक्रमजित तद्गद्धेमानपुरुह्तामिंद्रमाहुरिति स्वाहा। 
3 जप्म सुधीर दिग्वाससं ब्रह्मगब्भ सनातन उपैमि 
वीर पुरुषमहँतमादित्यवण तमसः परस्तात्‌ स्वाहा । 
3 स्ंवस्तिन इंद्रो वृद्धअवा स्वस्तिनः पूृषा विश्व- 
वेदाः स्वस्तिनस्ताश्यों अरिष्टनेमिः स्वस्तिनो बृहस्प- 
तिदधातु । दीघोयुस्त्वायुबलायुवां_ शुभजातायु 
3 रक्ष रक्ष अरिष्टनेमिः स्वाहा । वामदेव शान्त्यथ 
मनुविधीयते सो5स्माक॑ अरिष्टनेमिः स्वाहा । 
यहां जैनतीयैकरनिके जे नाम हैं तिनिका पूजन कष्या । 
बहुरि यहां यह भास्या, जो इनिके पीछे वेदरचना भई है। ऐसे 
अन्यमतनिकी साक्षीतैं भी जिनमतकी उत्तमता अर प्राचीनता दृढ 
भई | अर जिनमतकों देखें वे मत कल्पित ही भासैं। तातें 
अपना हितका इच्छक होय, सो पक्षपात छोरि सांचा जैनधर्मकों 
अंगीकार करो । बहुरि अन्य मतनिविषे पूवोपरविरोध भासे है । 
पहले अवतार वेदका उद्धार किया । तहां यज्ञादिकविषे हिंसादिक 
पोषे । अर बुद्धावतार बज्ञका निंदक होय, हिंसादिक निषेषे। 
बवृषभावतार वीतराग संयमका मागे दिखाया । कृष्णावतार परख्री- 
रमणादि विषय कृषायादिकनिका मांगें दिखाया । सो अब यह 
संसारी कौनका क्या करे, कॉंनके अनुसारि प्रवर्ते, अर इन सब 
अवतारनिकों एक बताये सो एक ही कदाचित्‌ कैसे कदाचित्‌ कैसे 
कहै वा प्रचर्ते तौ याके उनके कहनेकी वा प्रवत्तेनेकी प्रतीति कैसे 


&--क->->०-+ नरच्णन + 


१ ऋरदेद अष्ट, १ अ० ६ बरगे १६ । 

आवै। बहुरि कहीं क्रोधादिकषायनिका वा विषयनिका निषेर 
करें, कहीं लरनेका वा विषयादिसेवनेका उपदेश दें। तहां प्रालब्धि 
बतावैं, सो विना क्रोधादि मए आपहीतैं लरना आदि कार्य होंय, 
तौ यह भी मानिए सो तो होंय नाहीं । बहुरि लरना आदि कार्य 
होतें क्रोधादि भए मानिए तो जुदे ही क्रोधादि कॉन हैं, तिनका 
निषेध किया । तांपे बने नाहीं, पूव्वोपरविरोध है। गीताबिपै 
वीतरागता दिखाय लरनेका उपदेश दिया, सो यह श्रत्यक्ष विरोध 
भासे है । बहुरि ऋषीश्वरादिकनिकरि श्राप दिया बताबैं, सो ऐसा 
क्रोध किए. निद्चधपना कैसें न भया। इत्यादि जानना। बहुरि 
अपृत्रस्य गतिनास्ति ऐसा भी कहैं अर भारतविषै ऐसा भी 
कह्या है,-- 

अनेकानि सहस्राणि कुमारत्रह्मचारिणाम्‌ । 

दिवं गतानि राजेन्द्र अकृत्वा कुखसन्ततिम्‌ ॥ १ ॥ 

यहां कुमारत्रक्षचारीनिकों ख़गे गए बताए, सो यह परस्पर 
विरोध है | बहुरि ऋषीश्वर भारतविषै तौ ऐसा कह्मा,--- 

मदयमांसाशरन रात्रो भोजन कन्दभक्षणम्‌ । 

ये कुवन्ति जथास्तेषां तीथैयात्रा जपस्तपः ॥ १॥ 

वथा एकादशी प्रोक्ता वृथा जागरणं हरेः । 

वृथा च पौष्करी यात्रा कृत्स्न॑ चान्द्रायणं वृथा ॥ २॥ 

चातुमास्थे तु सम्प्राप्ते रात्रिभोज्यं करोति यः । 

तस्व शुद्धिने विद्येत चान्द्रायणशलैरपि ॥ ३॥ 

इनविषे मद्यमांसादिकका वा रात्रिमोजनका वा चौमासेमें 
विशेषपने रात्रिमोजनका वा कंदभक्षणका निषेध किया। बहुरि 

बड़े पुरुषनिके . मचमांसादिकका सेवन करना कहें, अतादिविपै 
रात्रिभोजन थापैं वा कंदादिभक्षण थापैं, ऐसे विरुद्ध निरूपे हैं । 
ऐसे ही अनेक पूवोपर विरुद्धभाचन अन्यमतके शाख्रनिविषे है । 
सो करें कहा, कहीं तो पूर्वपरंपरा जानि विश्वास अनावनेके 
अर्थि यथार्थ कक्मा अर कहीं विषयकषाय पोषनेके आर्थि अन्यथा 
कक्षा । सो जहां पूर्वापपवविरोध होय, तिनका वचन प्रमाण कैसे 
करिए | तहां जो अन्यमतनिविषै क्षमा शीर संतोषादिककों 
पोषते बचन हैं, सो तो जैनमतविषे पाइए हैं. अर विपरीत वचन 
हैं, सो उनके कल्पित हैं। जिनमत अनुसार बचनका विश्वास 
उनका विपरीतवचनका अ्रद्धानादिक होय जाय, तातैं अन्यमतका 
कोऊ अंग भला देखिकर भी तहां श्रद्धानादिक न करना | जैसे 
विषमिलित भोजन हितकारी नाहीं, तैसे जानना । बहुरि जो 
कोई उत्तमधर्मका अंग जिनमतविषे न पाईए अर अन्यमतविषे 
पाईए, अथवा कोई निषिद्ध धर्मका अंग जैनमतविषै पाईए अर 
अन्यत्र न पाईए, तौ अन्यमतकों आदरो सो सर्वथा होय नाहीं । 
जातें सर्वज्ञका ज्ञानतैं किछ्ू छिपा नाहीं है । तातैं अन्यमतनिका 
श्रद्धानादिक छोरि जिनमतका दृढ़ श्रद्धानादिक करना । बहुरि 
कालदोपतैं कषायी जीवनिकरि जिनमतविषे भी कल्पितरचना करी 
है, सो ही दिखाईए है,--- 


श्वेतांबरमतवारे काहनें सूत्र बनाए, तिनकों गणधरके किए 
कहै हैं । सो उनकों पूछिए है-गणधरनें आचारांगादिक बनाए हैं 
सो तुग्हारै अबार पाईए है सो इतने प्रमाण लिए ही किए ये । 
जो इतने प्रमाण लिए ही किए थे, तो तुम्हारे शाखनिविषे 

आचारांगादिकनिके पदनिका प्रमाण अठारहहजारञादि कक्षा हैं, 
सो तिनकी विधि मिलाय थो। पदका प्रमाण कहा । जो विभ- 
क्तिका अंतर्कों पद कहोगे, तौ कहे प्रमाणतें बहुत पद होय 
जांयगे अर जो प्रमाणपद्‌ कहोगे, तो तिस एकपदके साधिक 
इक्यावन कोड़ि कछोक हैं | सो यह तो बहुत छोटे शाज्र हैं, सो 
बने नाहीं । बहुरि आचारांगादिकतैं दशवैकालिकादिकका प्रमाण 
घाटि कच्चा है । तुम्हारे बधता है सो कैसे बने । बहुरि कहोगे, 
आचारांगादिक बड़े थे, कालदोष जानि तिनहींमैंसों केतेक सूत्र 
काढ़ि यह शासत्र बनाए हैं । तो प्रथम तो ट्ूटकग्रनंथ प्रमाण नाहीं । 
बहुरि यह प्रबंध है, जो बड़ा अंथ बनाबे तौ वा विषै सर्ववर्णन 
विस्तार लिए करे अर छोटा अंथ बनाबै तो तहां संक्षेपवर्णन करे, 
परंतु संबंध हटे नाहीं। अर कोई बड़ा अंथमँ थोरासा कथन 
काढ़ि लीजिए, तो तहां संबंध मिले नाहीं-कथनका अनुक्रम 
ट्टि जाय । सो तुम्हारे सूत्रनिविषि तो कथादिकका भी संबंध 
मिलता भासे है-ट्ूटकपना न भासे है । बहुरि अन्य कवीनितें 
गणधरकी तौ बुद्धि अधिक होगी, ताके किए अंथनिमें थोरे शब्दमैं 
बहुत अर्थ चाहिए सो तौ अन्य कवीनिकीसी भी गंभीरता नाहीं । 
बहुरि जो अंथ बनाबै, सो अपना नाम ऐसे घरे नाहीं, 'जो अमुक 
कहे है!। “में कहौं हों! ऐसा कहै। सो तुग्हारे सूत्रनिविषे 'हे गोतम? 
वा “गोतम कहे है? ऐसे वचन हैं। सो ऐसे वचन तो तब ही 
संभवें, जव और कोई कत्तो होय । तारे यह सूत्र गणधरकृत नाहीं, 
औरके किए हैं। गणधरका नामकरि कल्पितरचनाकों प्रमाण 
कराया चाहे हैं । सो विवेकी तो परीक्षाकरि माने, कक्षा ही तौ 

नमानैं । बहुरि वह ऐसा मी कहे हैं-जो गणघरसूत्रनिकै 
अनुसार कोई दशपूर्वधारी भया है, तने ए सूत्र बनाएं हैं। 
तहां पूछिए है-जो नए ग्रंथ बनाए थे, तो नवा नाम घरना था, 
अंगादिकके नाम काहेकों धरे । जैसे कोई बड़ा साहकारकी 
कोटीका नामकरि अपना साहकारा प्रगट करे, तेस यह काये भया। 
सांचेकों तौ जैसे दिगंबरविषे ग्रंथनिके नाम धरे अर अनुसारी 
पूर्वप्रंथनिका कक्षा, तेसे कहना योग्य था । अंगादिकका नाम धरि 
गणधरदेवका अम काहेकों उपजाया। तातैं गणघरके वा पूर्व- 
धारीके वचन नाहीं। बहुरि इन सूत्रनिविषै जो विश्वास अनावनेंके 
आर्थे जिनमतअनुसार कथन है, सो तो सांच है ही। दिगंबर 
भी तैसें ही कहे हैं। बहुरि जो कल्पितरचना करी है, तामें 
पूर्वापरविरुद्धपनौ वा प्रत्यक्षादि प्रमाणमैं विरुद्धपनौ भासे है, 
सो ही दिखाईए है,-- 


अन्य छिंगीकै वा ग्रहयके वा ख्रीके वा चांडालादि श॒द्दनिके 
साक्षात्‌ मुक्तिकी प्राप्ति होनी माने हैं, सो बने नाहीं। सम्यग्दशन 
ज्ञान चारित्रकी एकता मोक्षमार्ग है । सो वे सम्यग्दशेनका 
खरूप तो ऐसा कहे हैं, 

अरहंतो महादेवो जावज्जीबं सुसाहणो गुरुणो । 

जिणपण्णसं तत्तं ए सम्मत्तं मए गहिएं ॥ १ ७ 

सो अन्यलिंगीके अरहंत देव, साधु गुरु, जिनप्रणीत तत्त्वका 
मानना केसे संभव । तब सम्यक्त भी न होय, तो मोक्ष कैसे होय। 
जो कहोगे अंतरंगके श्रद्धान होनेतें सम्यक्त तिनकै हो है, सो 
विपरीत ढिंगधारककी प्रशंसादिक किए भी सम्यक्तकों अतीचार 

कद है तौ सांचा अ्रद्धान भए पीछें आप विपरीतर्छिंगका धारक 
कैसें रहे । श्रद्धान भए पीछे महात्रतादि अंभीकार किए सम्यरू- 
चारित्र अन्यलिंगविषे कैसें बने । जो अन्यर्लिंगविषे भी सम्यकु- 
चारित्र हो है, तो जैनालिंग अन्यर्लिंगं समान भया | तहैं जन्य- 
लिंगीकों मोक्ष कइना मिथ्या है। बहुरि गृहस्थकों मोक्ष कहें, 
सो हिंसादिक सर्व सावधका त्याग किए सम्यकचारित्र होब, 
सो सर्व सावद्ययोगका त्याग किए गृहस्थपनों कैसे संभवै । जो: 
कहोगे--अंतरंगका त्याग भया है, तौ यहां तौ तीनूं योगका त्याग 
करे है कायकरि त्याग केसें भया । बहुरि बाश्मपरिग्रहादिक राखे 
भी महात्रत हो है, सो महात्रतनिविषै तो बाश्त्यागकरनेकी ही 
प्रतिज्ञा करिए है, त्याग किए विना महात्रत न होय । महात्रत 
विना छठाआदि गुणखान न होय सके, तौ मोक्ष कैसे होय । 
तातैं गृहखकों मोक्ष कहना मिथ्या वचन है। 


बहुरि ख््रीकों मोक्ष कहँ, सो जातें सपमनरकंगमनयोग्य पाप न 
होय सके, ताकरि मोक्षका कारण शुद्धभाव कैसें होय सके । जांतें 
जाके भाव दृढ़ होंय, सो ही उत्कृष्ट पाप वा धर्म उपजाय सके है । 
बहुरि स्रीके निशंक एकांतविनरे ध्यान धरना, सर्वपरिग्रह्मदिकका 
त्याग करना संभवे नाहीं। जो कहोगे, एकसमयव्रिषे पुरुषबेदी 
वा ख्रीवेदी वा नपुंसकवेदीकों सिद्धि होनी सिद्धांतविषै कही है, 
तातें ख्रीकों मोक्ष मानिए है । सो यहां भाववेदी है कि द्व॒व्यवेदी 
है।जो भाववेदी है तौ हम माने ही हैं। द्व॒व्यवेदी है, तो 
पुरुषस्लीवेदी तो लोकविषै प्रचुर दीखे हैं, नपुंसक तो कोई विरला 
दीखे है। एक समयत्रिष मोक्ष जानेवाले इतने नपुंसक कैसे 

संभवें । तातें द्रव्यवेद अपेक्षा कथन बनें नाहीं। बहुरि जो 
कहोगे, नवमगुणखानतांई वेद कहे हैं, सो भी भाववेद अपेक्षा 
ही कथन है । द्व॒व्यवेदअपेक्षा होय तो चौदहवाँ गुणस्थानपर्यत 
वेदका सद्भाव संभवे । तातें खीकै मोक्षका कहना मिथ्या है। 


बहुरि शुद्गनिकीं मोक्ष कहें । सो चांडालादिककों गृह 
सन्‍्मानादिककरि दानादिक केसें दे, छोकविरुद्ध होय | बहुरि 
नीचकुलबालोॉंके उत्तम परिणाम न होय सकें । बहुरि नीचगो- 
त्रकर्मका उदय तो पंचम गुणस्थानपत ही है| ऊपरिके गुणस्थान 
चढ़े विना मोक्ष कैसे होय । जो कहोगे-संयम धारे पीछे वाके 
उच्चगोत्रका उदय कहिए, तो संयम धारनेकी वा न धारनेकी 
अपेक्षा्तै नीच उच्चगोत्रका उदय ठहसर्था | ऐस होतें असंयमी 
मनुष्य तीथैकर क्षत्रियादिकके भी नीचमोत्रका उदय ठहरै । जो 
उनके कुल अपेक्षा उच्चगोत्रका उदय कहोगे, तो चांडालादिककै 
भी कुछ अपेक्षा ही नीचगोत्रका उदय कहो। ताका सद्भाव 
तुम्हारे सूत्रनिविष भी पंचम गुणखथानपर्यत ही कष्या है । सो 
कल्पित कहनेमैं पूर्वापरविरुद्ध होय ही होय | तापैं शृद्वनिके 
मोक्षका कहना मिथ्या है । 

ऐसे तिनहनें सर्वके मोक्षकी प्राप्ति कही, सो ताका प्रयोजन 
यह है जो सर्वका भला मनावना मोक्षका लालच देना अर अपना 
कल्पितमतकी प्रवृत्ति करनी। परंतु विचार किए मिथ्या भासे 
है । बहुरि तिनके शाखनिविषे “अछेरा” कहै हैं । सो कहें हैं--- 
हुंडावसार्प्पणीके निमित्ततें भए हैं, इनकों छेड़ने नाहीं । सो 
कालदोषतें केई बात होय परंतु प्रमाणविरुद्ध तो न होय। जो 

प्रमाणविरुद्ध मी होग, तो आकाझके फूल गधेके सींग इत्यादिका 
होना भी बनैं सो संभव नाहीं। तातें वै जो अछेरा कहे हैं सो 
प्रमाणविरुद्ध हैं । काहेतैं, सो कहिए है,-- 

वर्द्धमानजिन केतेककाल ब्राभ्णीके गर्भविषै रहि पीछैं 
क्षत्रियाणीके गर्भविषै बधे, ऐसा कहे हैं । सो काहका गमभे काहकै 
धस्या प्रत्यक्ष भासै नाहीं, अनुमानादिकम्मं आवे नाहीं । बहुरि 
तीयैकरके भया कहिए, तौ गर्मकल्याणक काहकै घर भया, 
जन्मकल्याणक काहकै भया । केतेक दिन रल्वृश्षादिक काहके 
घर भई, केतेक दिन काहकै मई । सोलह खम्त किसीकों आए, 
पुत्र किसीकै भया, इत्यादि असंभव भासै । बहुरि माता तौ दोय 
भई अर पिता तौ एक ब्राह्मण ही रद्या । जन्मकल्याणादिविषै 
वाका सन्‍्मान किया, के अन्य कल्पित पिताका किया । सो 
तीथैकरके दोब पिताका कहना, महाविपरीत भासे है। सर्वोत्कृष्ट- 
पदके धारककै ऐसे वचन सुनने भी योग्य नाहीं। बहुरि तीथै- 
करके भी ऐसी अवस्था भई, तौ सर्वत्र ही अन्यस्रीका गर्भ अन्यखस्रीफै 
घरि देना ठहरै, तौ वैष्णव जैसें अनेक प्रकार पुत्र पुत्रीका उपजना 
बतावैं हैं, तेसें यह काये भया । सो ऐसे निकृष्ट कालबिषै तो ऐसे 
होय ही नाहीं, तहां होना कैसें संभव । तातें यह मिथ्या है । 

बहुरि मलितीयकरकों कन्या कहे हैं। सो मुनि देवादिककी 
सभाविषे खीका खिति करना उपदेश देना न संभवै, वा खीपयोय 
हीन है सो उत्कृष्ट तीथेंकरपद्धारकके न बने । बहुरि तीथैकरकै 
नमलिंग ही कहै हैं, सो खीके नम्पनो न संभवै । इत्यादि विचार 
किए असंभव भासे है। 

पड 

बहुरि दरिक्षेत्रका भोगमूमियांकी नरकि गया कहें । सो बंध- 
वर्णनविषे तो मोगमूमियांके देवगति देवायुद्वीका बंध कहें, नरकि 
कैसे गया । मिड पे अर लि जो बात होय, सो भी 
कहें । जैसे तीसरे नरक» सत्व कश्या, भोगमूमियांके 
नरक आयु गतिका बंध न कलथ्या, सो केवली भूलें तौ वाहीं । 
तातैं यह मिथ्या है। ऐसें सर्वे अछेरे असंभव जानने । बहुरि दे 
कहै हैं, इनकों छेड़ने नाहीं। सो झूठ कहनेवाला ऐसे ही कहे । 
बहुरि जो क॒द्दोगे--दिगंबरविषै जैसें तीयैकरकै पुत्री, चक्रवर्तिका 
मानमभंग इत्यादि काये फालदोषतैं मया कहे हैं, तैसें ए भी 
भए । सो वै कारये तौ प्रमाणविरुद्ध नाहीं । अन्यके होते थे 
सो महंतनिके भए, तांतें काछदोष भया कहै हैं। गर्भहरणादि 
काये प्रत्यक्ष अनुमानादितें विरुद्ध, तिनके होना कैसे संभवे । 
बहुरि अन्य भी घने ही कथन प्रमाणविरुद्ध कहे हैं। जैसे कहे हैं, 
सवोर्थसिद्धिके देव मनहींतें प्रश्न करे हैं, केवली मनहींतें उत्तर 
दे हैं। सो सामान्य ही जीवके मनकी बात मनःपर्ययज्ञानीविना 
जानि सकै नाहीं। केवलीका मनकी सर्वार्थसिद्धिके देव कैसें 
जाने । बहुरि केवठीके भावमनका तौ अभाव है, द्वव्यमन जड़ 
आकारमात्र है, उत्तर कोन दिया । तावैं मिथ्या है। ऐसे अनेक 
52 कक कथन किए हैं, तातें तिनके आगम कश्पित ही 

। 


बहुरि श्वेतांबरमतवाले देवगुरुषर्मका खरूप अन्यथा निरूपे 


हैं। तदां केवकीफे क्षुघादिक दोष कहें । सो यह देवका खरूप 
अन्यथा है ! कादेतें क्षुधादिक दोष द्वोतें आकुलता होय, तब 

अनंतयुख कैसे बनें। बहुरि जो कहोगे, शरीरकों झुकतः झागे है 
आत्मा तद्गरप नहो है, तौ क्षुपादिकका उपाय आद्ासदिक 
काहेकी अहण किया कहो हौ । श्षुघादिकरि पीड़ित दोग, तब ही 
आहार अहण करे। बहुरि कह्दोगे, जैसें कर्मोदयर्े विद्वार हो है; 
तैसें ही आहार अहण दो है । सो विहार तौ विहायोगत्रि 
उदयतें हो है, अर पीड़ाका उपाय नाहीं, अर विना इच्छा भी 
किसी जीवकै होता देखिए है। बहुरि आहार है, सो परृतिका 
उदयतें नाहीं श्षुधाकरि पीड़ित भए ही अहण करे है। बहुरि 
आत्मा पवनादिककों प्रेरे तब ही नियलना हो है, ताले विद्यरक्त्‌ 
आहार नाहीं । जो कहोगे--सातावेदनीयकै उदयतें आहार प्रहण 
हो है, सो बने नाहीं। जो जीव क्षुधादिकरि पीड़ित होय, पीछैं 
आहारादिक अहणतैं सुख माने, ताके आहारादिक साताके उदय॑तें 
कहिए । आहारादिक सातावेदनीयके उदयें खबमेब होय ऐसे 
तो है नाहीं। जो ऐसे होय, तो सातावेदनीयका मुख्यउद्य 
देवनिके है, ते निरंतर आहार क्‍यों न करैं। बहुरि महामुनि 
उपवासादि करें, तिनके साताका भी उदय अर चिरंतर भोजन 
करनेवालौंके असाताका भी उदय संभवै । तातें जैसें विना इच्छा 
विहायोगतिके उदयतैं विहार संभवै, तेंसें विना इच्छा केवढ 
सातावेदनीयद्दीके उदयतैं आहारका अदण संभवै नाहीं। बहुरि 
वह कहे हैं, सिद्धांतविष॑ केवलीके क्षुपादिक ग्यारह परीषद कहे 
हैं, ततें तिनकै क्ुषाका सदभाव संभव है । बहुरि आह्यरादिक- 
विना तिनकी उपशांतता कैसे होय, तातें तिनके आह्यरादिक 
माने हैं। ताका समाधान,-- 

: कर्मप्रकृतीनिका उदय तीजमंद भेद लिए हो है। तहां अति- 
मंद होतें, तिसका उदयजनित कार्यकी व्यक्तता भासे नाहीं। 
तातें मुख्यपन अभाव कहिए, तारतम्यविषै सद्भाव कहिए । जैसे 
नवम गुणरथानविषै. वेदादिकका उदय मंद है, तहां मैथुनादि 
क्रिया व्यक्त नाहीं तातें॥ तहां अक्मचय्ये ही कक्षा । तारतम्यविषष 
मैथुनादिकका सद्भाव कहिए है। तैसें केवलीके असाताका उदय 
अतिमंद है । जातें एक*एक कांडकविषै अन॑ंतवैं भाग अनुभाग 
रहे ऐसे बहुत अनुभागकांडकनि करि वा गुणसंक्रमणादिककरि 
सत्ताविषे असातावेदनीयका अनुभाग अत्यंत मंद भया, ताका 
उदयबिषै क्षुधा ऐसी व्यक्त होती नाहीं, जो शरीरकों क्षीण करे । 
अर मोहके अभावतैं क्षुपाजनित दुःख भी नाहीं, तातैं क्षुपादिकका 
अभाव कहिए है। तारतम्यविष तिनका सद्भाव कहिए है। 
बहुरि तें कक्षा---आहारादिक बिना तिनकी उपश्ञांतता कैसे होय, 
सो आहारादिकरि उपज्ञांतता होने योग्य क्षुघा लागै, तौ मंद उदय 
काहेका रक्षा | देव भोगभूमियां आदिकके किंचित्‌ मंद उदय 
होते ही बहुतकाल पीछैं किंचित्‌ आहार ग्रहण हो है तौ इनके 
तो अतिमंद उदय भया है, तातें इनके आहारका अमाव संभव 
है । बहुरि वै कहै हैं, देव भोगभूमियांका तौ शरीर ही ऐसा 
है, जाकों धर्नेकाल पीछें थोरी भूख छागै, इनका तौ शरीर 
कमेभूमिका औदारिक है। तातें इनका शरीर आहार विना 
देशोनकोड़ि पूर्वपयैत उत्कृष्टपनें कैसें रहे, ताका समाधान-- 


देवादिकका भी शरीर वैसा है, सो कर्मकेदी निमित्ततें है। 
यहां केवलज्ञान भएु ऐसा ही कर्म उदय भया जाकरि शरीर 

ऐसा भया, जाकों भूख प्रगट होती ही नाहीं। जैसें केबंलशान 
भए पहले केश नख बचे थे, सो बदं ( बढ़ें ) नाहीं । छाया दोती 
थी, सो होती नाहीं | शरीरविषे नियोद थी, ताका अभाव भया। 
बहुत प्रकारकरि जैसें शरीरकी अवखा अन्यथा भई, तेंसे आहार- 
बिना भी शरीर जैसाका तैसा रहै ऐसी भी अवस्था भई । मत्यक्ष 
देखो, औरनिकों जरा व्यापै तब शरीर शिथिरू द्ोय जाय, इनका 
आयुका अंतपर्यत शरीर शिथिल न होय । तांतें अन्य मनुष्यनिका 
शरीर अर इनका शरीरकी समानता संभवे नाहीं। बहुरि जो तू 
कहैगा-देवादिकके आह्यर ही ऐसा है, जाकरि बहुतकालकी भूख 
मिट; इनके भूख काहेतैं मिटी अर शरीर पुष्ट कैसे रह्मा । ताकों 
कहिए है-जो असाताका उदय मंद होनेतें मिटी अर समय 
समय परम औदारिक शरीर वगेणाका अहण हो है, सो अब तौ 
कर्म आहार है सो ऐसी बगेणाका अहण हो है जाकरि क्षुपादिक 
व्यपै नाहीं वा शरीर शिथिल होय नाहीं । सिद्धांतविषे याद्दीकी 
अपेक्षा केवलीकों आहार कद्मा है। अर अन्नादिकका आहार 
तौ शरीरकी पुष्टताका मुख्य कारण नाहीं । प्रत्यक्ष देखो, कोऊ 
थोरा आहार करे शरीर पुष्ट बहुत होय, कोऊ बहुत आहार करे 
शरीर क्षीण रहै। बहुरि पवनादि साधनेवाले बहुतकालतांई 
आहार न लें शरीर पुष्ट रद्या करे, वा ऋद्धिधारी मुनि उपवासादि 
करें शरीर पुष्ट बन्या रहे सो केवलीके तो सर्वोत्कृष्टपना है । 
उनकै अन्नादिक विना शरीर पुष्ट बन्या रहै, तौ कहा आश्चर्य 
भया । बहुरि केवली कैसे आहारकों जाय, कैसें जानें । बहुरि वे 
आहारकों जांय, तब समवसरण खाली कैसें रहै। अथवा अन्यका 

ल्याय देना ठहराबोगे, तौ कौन ल्याय दे, उनके मनकी कौन जाने। 
पूर्व उपवासादिककी प्रतिशा करी थी, ताका कैसें निर्वाह होय । 
जीवअंतराय सर्व प्रतिमासै, कैसे आहार ग्रहैं, इत्यादि विरुद्ध 
भासे है। कहुरि वह कहे है-आहार अहै हैं, परंतु काहकों दीसे 
नाहीं । सो आहार अहणकों निंद्य जान्या, तब वाका न देखना 
अतिशयविषै लिख्या। सो उनके निंचपना रक्ष अर और न 
देखे हैं, तौ कहा भया । ऐसें अनेक प्रकार विरुद्ध उपजै है । 


बहुरि अन्य अविवेक कहे हैं--केवलीकै नीहार कहै हैं, 
रोगादिक भया कहे हैं, अर कहें, काहनें तेजोलेश्या छोरी ताकरि 
वर्द्धमान खामीके पेठ्ूंगाका ( पेचिसका ) रोग भया, ताकरि 
बहुत व्यूर नीहार होने छागा। सो तीथैकर केवलीके भी ऐसा 
कर्मका उदय रह्या, अर अतिशय न भया तो इंद्रादिकरि पूज्यपना 
कैसें सोमे । बहुरि नीहार कैसें करें, कहा करें, कोऊ संभवती 
बात नाहीं । बहुरि जैसे रागादिकरि युक्त छम्मम्मके क्रिया होय, 
तैसैं केवलीके क्रिया ठहरावै हैं । वरद्धमानवामीका उपदेशविषै 
“हे गौतम” ऐसा वारंवार कहना ठदरावै हैं । सो उनके तौ अपना 
कालविषै सहज दिव्यप्वनि हो है, तहां सर्वकी उपदेश हो' है 
गौतमकों संबोधन कैसें बने । बहुरि केवलीके नमस्कारादिक 
क्रिया ठहरावै हैं, सो अनुरागविना बंदना संभव नाहीं । बहुरि 
गुणधिककों वंदना संभवै, सो उनसौं कोई गुणाधिक रा नाहीं | 
सो कैसे बने। बहुरि हाटिविषे समवसरण उतास्या कहें, सो 
इंद्करत सभवसरण हाटिविषै कैसे रहै! इतनी रचना तहां कैसें 
समावै । बहुरि द्वाटिविषे काहेकों रहे, कहा इंद्र दाटि सारिखी 

रचना करनेकों भी समर्थ नाहीं; जातें हाटिका आश्रय लीजिए । 
बहुरि कहैं,-केवडी उपदेशदेनेकों गए । सो घरि जाय 
उपदेश देना अतिरागता होय, सो मुनिकै भी संभवै नाहीं। 
केवलीकै कैसें बनें। ऐसें ही अनेक विपरीतिता तहां प्ररूषै हैं । 
केबली शुद्धज्ानदशैनमय रागादिरिहित मए हैं, तिनके अधातिनिके 
उदयतैं संमवतीकरिया कोई हो है, अर मोहादिकका अभाव 
भया है। तातें उपयोगमिले जो क्रिया होय सके, सो संभव नाहीं। 
पापप्रकतिका अनुभाग अत्यंत मंद भया है। ऐसा मंद अनुभाग 
अन्य कोईके नाहीं । तातें अन्यजीवनिके पापउदयतें जो किया 
होती देखिए है, सो केवलीकै न होय । ऐसे केवडी भगवानके 
सामान्य मनुष्यकीसी क्रियाका सद्भाव कहि देवका लरूपकों 
अन्यथा प्ररूपै हैं । 


बहुरि गुरूका खरूपकों अन्यथा प्ररूपै हैं। मुनिके वलादिक 
चौद॒ह उपकरण कहै हैं। सो हम पूछे हैं कि, मुनिकों निर्मभ कहें 
अर मुनिपद लेतें नवप्रकार सर्वेपरिग्रहका त्यागकरि महात्रत 
अंगीकार करें, सो ए वख्रादिक परिग्रह हैं कि नाहीं। जो हैं तौ 
त्यागकिए पीछे काहेकों राखें, अर नाहीं हैं, तौ वल्ादिक गृहस्थ 
राख ताकों भी परिग्रह मति कही । सुवर्णादिककों दी परिग्रह 
कहौ । बहुरि जो कहोगे, जैसें श्रुधाके आर्थे आहार ग्रहण कीजिए 
हैं, तैसें शीतउष्णादिकके अर्थि वख्रादिक अहण कीजिए है । 
सो मुनिपद अंगीकार करतें आहारका त्याग किया नाहीं, परिञ 
हका त्याग किया है। बहुरि अज्नादिकका तौ संग्रह करना 
परिग्रह है, भोजन करने जाय सो परिञरह नाहीं । अर वलादिकका 

संग्रह करना वा पहरना सर्व ही परिगह है, सो. लोकविषे प्रसिद्ध 
है । बहुरि कहौगे, शरीरकी खितिकै अर्थि वल्लादिक राखिए है- 
ममत्त्व नाहीं, तातें इनकों परिप्ल्‍रह न कहिए । सो अ्रद्धानविषे तो 
जब सम्यम्दष्टी भया, तब ही समस्त परद्वव्यविषे ममत्वका अभाव 
भया । तिस अपेक्षा तौ चौथा गुणस्थान ही परिग्रहरहित कहो । 
अर प्रवृत्तिविषे ममत्त्व नाहीं, तो कैसें अहण करे है। तातें 
वस्लादिक अहण धारण छूटेगा, तब ही निःपरिअ्रह होया। बहुरि 
कहौगे-वस्रादिककों कोई ले जाय, तौ कोष न करे वा क्षुघादिक 
लछागै तौ बेचे नाहीं, वा वसख्रादिकपहरि प्रसाद करे नाहीं। परिणा- 
मनिकी स्थिरताकरि धर्म ही साथै है, तातें ममत्व नाहीं। सो 
बास्‍् क्रोध मति करौ, परंतु जाका अहणविषे इष्टबुद्धि होय, 
ताका वियोगविषे अनिष्टयुद्धि होय ही जाथ । जो अनिष्टबुद्धि न 
भई, तौ बहुरि ताके अर्थि याचना काहेकी करिए है। बहुरि 
बेचते नाहीं, सो धातु राखनेतें अपनी हीनता जानि नाहीं बेचिए 
है। जैसे धनादि राखने तेसें ही वस्लादि राखने । लोकविषै 
परिअहके चाहक जीवनिके दोऊनिकी इच्छा है। तातें चौरादिकके 
भयादिकके कारन दोऊ समान हैं । बहुरि परिणामनिकी खिरता- 
करि धर्मसाधनेतें ही परिप्रहपना न होय, तो काहकों बहुत शीत 
लागै सो सोड़ि राखि परिणामनिकी स्थिरता करेगा अर धर्मसाघैगा 
तौ वाकों भी निःपरिआ्ह कहो। ऐसे गृहस्थधर्म मुनिधर्मविषे 
विशेष कद्दा रहेगा । जाकै परीषह सहनेकी शक्ति न होय, सो 
परिअह राखि धर्म साषे । ताका नाम भ्रहर्पधर्म, अर जाकै परिणाम 
निर्मल भए परीषहकरि व्याकुल न होय, सो परिग्रह न राखै अर 

धर्म सावै, ताका नाम मुनिधर्म, इतना विशेष है । बहुरि कहोगे, 
शीतादिकी परीषहकरि व्याकुछ कैसें न होय । सो व्याकुल्ता तौ 
मोहके उदयके निमित्ततं है। सो मुनिके पष्टादे गुणखवाननितिषै 
तीन चौकड़ीका उदय नाहीं। अर संज्वलनके सर्वेघाती सद्धेक- 
निका उदय नाहीं। देशघाती सद्धेफनिका उदय है, सो किछू 
तिनका बल नाहीं। जैसे वेदक सम्यम्दष्टीके सम्यब्योहनीयका 
उदय है, सो सम्यक्त्वकों घात न करि सके; तेसें देशघाती संज्व- 
लनका उदय परिणामनिकों व्याकुल करि सके नाहीं । मुनिके अर 
औरनिके परिणामनिकी समानता है नाहीं | और सबनिकै सर्व- 
घातीका उदय है, इनके देशधातीका उदय है । तातें औरनिके जैसे 
परिणाम होंय, तैसे उनके कदाचित्‌ न होंब । ततैं जिनके 
सर्वधातीकषायनिका उदय होय, ते ग्रह ही रहें अर जिनके 
देशघातीका उदय होय ते मुनिधर्म अंगीकार करें । ताके शीता- 
दिककरि परिणाम व्याकुल न होंय, तातें वल्लादिक राखें नाहीं। बहुरि 
कहौगे--जैन शास्त्रनिविषे चौदह उपकरण मुनि राखैं, ऐसा कश्चा 
है। सो तुम्हारे ही शाखनिविषै कश्मा है, दिगंबर जैनशाखनिविषे 
तो क्या नाहीं। तहां तो हंगोटमात्र परिग्रह रहे भी ग्यारहों 
अतिमाका धारक आवक ही कद्या। सो अब यहां विचारी, दोऊ- 
नि्में ६ःछ्पित वचन कौन है | प्रथम तो कल्पित रचना, कपायी 
होय सो करे । बहुरि कषायी होय, सो ही नीचापदवबिषै उच्चपनों 
प्रगट करे । सो यहां दिगंबरविषै वस्नादि राखे धर्म होय ही नाहीं, 
शेसा तो न कक्मा परंतु तहां आवकर्षर्म कक्षा । श्वेतांबरविषे 
मुनिधर्म कक्या । सो यहां जाने नीची क्रिया होतें, उच्चत्व पद 

प्रगट किया, सो ही कपायी है । इस कश्पित कहनेकरि आपको 
बलस्रादि राखतें मी लोक मुनि मानने लगें, तातैं मानकषाय 
पोष्या गया । अर औरनिकों सुगमक्रियाविषि उच्चपदका होना 
दिखाया, ता घने लोक रूमि गए। जे कल्पित मत भए हैं, ते 
ऐसे ही मए हैं। तातें श्रेतांवमतविषे वस्रादि होते मुनिपना 
कह्षा है, सो पूर्वोक्त युक्तिकरि विरुद्ध भासै है। तावैं ए कल्पितवचन 
हैं, ऐसा जानना। बहुरि कहोगे--दिगंबरविषै मी शास्त्र पीछी 
आदि मुनिके उपकरण कहे हैं, तेसें हमारे चौदह उपकरण कहे 


हैं। ताका समाघान-- 


जाकरि उपकार होय, ताका नाम उपकरण है। सो यहां 
शीतादिककी वेदना दूरि करणेतैं उपकरण ठहराईए, तौ सर्वपरिग्रह 
सामओी उपकरण नाम पावै । सो धर्मविषै इनका कहा प्रयोजन £ 
ए तौ पापका कारण हैं। धर्मविषे तो धर्मका उपकारी जे हॉय, 
तिनिका नाम उपकरण है। सो शास्त्र ज्ञानकों कारण, पींछी 
दयाकों, कमंडड शौचकों कारण, सो ए तौ धर्मके उपकारी भए, 
वख्रादिक कैसे धर्मके उपकारी होंग। वै तौ शरीरका सुखहींकै 
अर्थि धारिए है| बहुरि जो शाख्र राखि महंतता दिखावैं, पींछी- 
करि बुहारी दें, कमंडडकरि जलादिक पीवें वा मैल उतरैं, तौ 
शालादिक भी परिगह् ही हैं। सो मुनि ऐसे कार्य करे नाहीं । 
लाते धर्मके साधनकों परिग्रह संज्ञा नाहीं । भोगके साथनकों 
परिअ्ह संज्ञा हो है, ऐसा जानना । बहुरि कहौगे--कमंडद्तैं तौ 
शरीरद्दीका मल दूरि करिए है, सो मुनि मल दूरि करनेकी इच्छा- 
करि कमंडछ नाहीं रासे हैं। शास्त्र बांचना आदि कार्य करें, अर 

मलकिप्त होंथ, तौ तिनिका अविनय होय, लोकानिंय होंग, तातैं इस 
धर्मके अर्भि कमंडठ राखिए है। ऐसे पींछी आदि उपकरण संभरें, 
वखादिककों उपकरण संज्ञा संभवै नाहीं। काम अरतिजादि 
मोहका उदयतैं विकार बाह्य प्रगट होंथय, अर ज्षीतादिक सद्दे न 
जाय, तातें विकार ढांकनेकौं, वा शीतादि घटावनेकों, वा वस्तादिक. 
राखि मानके उदयतें अपनी महंतता भी चाहें तातैं, कश्पित- 
युक्तिकरि उपकरण ठहराईए है । बहुरि घरघर याचनाकरि आहार 
ल्यावना ठहराया है। सो प्रथम तौ यह पूछिए है, जो याचना 
धर्मका अंग है कि पापका अंग है । जो धर्मका अंग है, तौ 
मांगनेवाले सब धर्मात्मा भणए। अर पापका अंग है, तौ मुनिके 
कैसे संभव । बहुरि जो तू कहैगा, छोमकरि किछू धनादिक याचैं, 
तो पाप होय; यह तो धर्म साधनकै अर्थि शरीरकी स्थिरता किया 
चाहे हैं । ताका समाधान,-- 


आहारादिककरि धर्म होता नाहीं, शरीरका सुख हो है। 
शरीरका सुखकै अर्थि अतिलोम भए याचना करिए है। जो अति 
लोभ न होता, तो आप काहेकौं मांगता । वै दी देते तौ देते, 
न देते ती न देते। बहुरि अतिदोभ भण यहां ही पाप भया, 
तब मुनिधर्म नष्ट भया और धर्म कहा साधैगा । अब वह कहे 
है-मनविषै तौ आहारकी इच्छा होव अर याचे नाहीं, तौ 
मायाकषाय भया अर याचनेमैं हीनता आबै है, सो गर्वकरि याने 
नाहीं, ती मानकषाय भया । आहार लेना था, सो मांगि लिया । 
यामैं अतिलोम कहा मया अर यातें मुनि्र्म कैसे नष्ट भया, सो 
कही । ताकों कहिए है--- 

जैसे काह व्यापारीके कुमावनेकी इच्छा मंद है, सो हाटि (दुकान) 
ऊपरि तौ बैठे अर मनविषेव्यापारकरनेकी इच्छा भी है परंतु काहकों 
वस्तु लेनेदेनेरूप व्यापारके अर्थ प्रार्थना नाहीं करै है | खयमेव 
कोई आबे अर अपनी विधि मिले, तौ व्यापार करे है। तो ताके 
लोभकी मंदता है, माया वा मान नाहीं हैं । माया वा मानकषाय 
तो तब होय, जब छलकरनेकै अथि वा अपनी महंतताकै अर्थि 
ऐसा खांग करे । सो भले व्यापारीकै ऐसा प्रयोजन नाहीं । तातें 
वाकै माया मान न कहिए। तैसें मुनिनके आहारादिककी इच्छा 
मंद है, सो आहार लेनेकों आंवें अर मनविषै आहारलेनेकी इच्छा 
भी है, परंतु आहारकै अधि प्रार्थना नाहीं करे हैं ॥ खयमेव कोई 
दे, तौ अपनी विधि मिले आहार ले हैं। तौ उनके लोभकी 
मंदता है, माया वा मान नाहीं है । माया मान तो तब होय, जब 
छल करनेके अर्थि वा महंतताके आर्थि ऐसा खांग करै। सो 
मुनिनके ऐसें प्रयोजन हैं नाहीं। तातें इनिके माया मान नाहीं 
है। जो ऐसे ही माया मान होय, तो जे मनहीकरि पाप करें 
वचनकायकरि न करें, तिन सबनिके माया ठहरे । अर जे उच्चपदके 
धारक नीचबृत्ति नाहीं अंगीकार करे हैं, तिन सबनिके मान ठहरे। 
ऐसे अनर्थ होय । बहुरि तें कश्मा--““आहार मागनेमैं अतिलोम 
कहा भया” सो अतिकषाय होय, तब लोकार्निय कार्य अंगीकार- 
करिफैं भी मनोरथ पूर्ण किया चाहै, सो मांगना लोकर्निय है, 
ताकीं भी अंगीकारकरि आहारकी इच्छा पूर्ण करनेकी चाहि भई। 
तातैं यहां अतिलोभ भया । बहुरि तैं कह्मा--“मुनिधर्म कैसें नष्ट 
भया,” सो मुनिधर्मविषे ऐसी तीमकपाय संभव नाहीं । बहुरि 

काहका आहारदेनेका परिणाम न भा, यानें वाका घरमैं जाय 
याचना करी | तहां वाके सकुचना भया वा न दिए लोकानिंय- 
होनेका भय भया । तातें वाकों आहार दिया, सो वाका अंतरंग 
प्राण पीड़नेंतें हिंसाका सद्भाव आया | जो आप वाका घरमैं न 
जाते, उसहीकै देनेका उपाय होता, तौ देता । वाके हषे होता । 
यह तौ दवायकरि कार्य करावना भया। बहुरि अपना कार्यकें 
आर्थि याचनारूप वचन है, सो पापरूप है। सो यहां असत्यवचन 
भी भया। बहुरि वाके देनेकी इच्छा न थी, यानें जाच्या, तब 
वाने अपनी इच्छातैं दिया नाहीं-सकुचिकरि दिया | तातें अदत्त- 
अहण भी भया | बहुरि गृहस्थके घरमें स्री जैसें तेंसेँ तिष्ठे थी. 
यह चल्या गया। तहां ब्ह्मचयेकी बाड़िका भंग भया । बहुरि 
आहार व्याय, केतेक काल राख्या । आहारादिक राखनेंकों 
पात्रादिक राखे, सो परिअ॒ह भया। ऐसे पांच महात्रतनिका 
भंग होनेतें मुनिधर्म नष्ट हो है तातें याचनाकरि आहार लेना 
मुनिकों युक्त नाहीं । बहुरि वे कहे हैं--मुनिके बाईस परीषहनि- 
विषै याचनापरीषह कही है, सो मांगेविना तिस परीपहका सहना 
कैसें होय ? ताका समाधान--- 


याचना करनेका नाम याचनापरीषह नाहीं है । याचना न 
करनी, ताका नाम याचनापरीपद् हैं । जातैं अरति करनेका नाम 
अरतिपरीषह नाहीं, अरति न करनेका नाम अरतिपरीषह है तेसें 
जानना | जो याचना करना, परीषह ठहरै, तौ रंकादि घनी 
याचना करे हैं, तिनके घना धर्म होय । अर कहोगे, मान घटा- 
बनेंतें याकों परीषह कहे हैं, तौ कोई कषायी कार्यके आर्थि कोई 

कषाय छोरे भी पापी ही होय । जैसें कोई छोमके अर्थि अपन्य 
अपमानकों भी न मिनें, तो ताके छोमकी तीत्रता है । उस 
अपमान करावनेतें भी महापाप हो है। अर आपके इच्छा किछू 
'नाहीं, कोई खयमेव अपमान करे है, तो वाके महाधर्म हो है। 
सो यहां तो भोजनका लोभकै अर्थि याचनाकरि अपमान कराया, 
तातैं पाप ही है धर्म नाहीं | बहुरि वस्लादिकके भी अर्थि याचना 
करे हैं, सो वस्थादिक कोई धर्मका अंग नाहीं है। शरीरसुखका 
कारण है। तातें पूर्वोक्तमकार ताका निषेध जानना । अपना धर्म- 
रूप उच्चपदकों याचनाकरि नीचा करे हैं, सो यामें धर्मकी 
हीनता हो है । इत्यादि अनेकप्रकारकरि मुनिधर्मविषै याचनाआदि 
नाहीं संभवे है । सो ऐसी असंभवती क्रियाके धारक साधु गुरु 
कहे हैं। तातें गुरुका खरूप अन्यथा कहे हैं । बहुरि धर्मका खरूप 
अन्यथा कहै हैं। सम्यन्दर्शन ज्ञान चारित्र इनकी एकता मोक्षमागे 
है, ३ धर्म है सो इनिका खरूप अन्यथा प्ररूपे हैं | सो ही 
कहिए है-- 


तत्वाथैश्रद्धान सम्यग्दशन है, ताकी तो प्रधानता नाहीं। आप 
जैसे अरहंत देव साधु गुरु दया धर्मकों निरूपे हैं, तिनका 
श्रद्धानकी सम्यम्दशन कहे हैं । सो प्रथम तो अरहंतादिकका 
खरूप अन्यथा कहें । बहुरि इतने ही श्रद्धानर्त तत्त्वश्रद्धान भए 
विना सम्यक्त्व कैसे होय, तातें मिथ्या कहै हैं । बहुरि तत्त्वनिका- 
श्रद्धानकों सम्यकक्‍त्व कहे हैं । प्रयोजनलिए तत्त्वनिका श्रद्धान 
नाहीं कहे हैं । गुणस्थान मार्गणादिरूप जीवका, अणुस्कंधादिरूप 
अजीवका, पृण्यपापके साननिका, अविरतिआदि आश्नवनिका, 

अतादिरूप संवरका, तपश्चरणादिरूप निजेराका, सिद्ध होनेके 
लिंगादिके भेदनिकरि मोक्षका खरूप जैसे उनके शाख्नविषे कश्चा 
है, तैसें सीखि छीजिए । अर केवलीका वचन प्रमाण है, पेसे 
तल्वार्थभ्रद्धानकरि सम्यक्त्त भया माने हैं। सो हम पूछें हैं, 
ग्रेवेयिक जानेवाला द्व॒व्यलिंगी मुनिके ऐसा अद्धान हो है कि 
नाहीं । जो हो है, तो वाकों मिथ्यादष्टी काहेकी कहो | अर न 
हो है, तो वानें तो जैनलिंग धर्मबुद्धिकरि धास्या है, ताके देवा- 
दिकी प्रतीति कैसे नाहीं मई । अर वाकै बहुत शाखाभ्यास है, 
सो व॒ने जीवादिके भेद कैसे न जाने । अर अन्यमतका लवलेश 
भी अमिप्रायमँ नाहीं, ताके अरहंतवचनकी कैसे प्रतीति नाहीं 
भई । ताते वाकै ऐसा श्रद्धान तो होय, परंतु सम्यक्त्व न भया । 
बहुरि नारकी भोगभूमियां तियैचआदिके ऐसा अद्धानहोनेका 
निमित्त नाहीं अर तिनिके बहुतकालपयत सम्यत्तव रहै है। तातें 
वाकै ऐसा श्रद्धान नाहीं हो है, ता भी सम्यक्तव भया । तातें 
सम्यकुश्रद्धानक यह खरूप नाहीं। सांचा खरूप है, सो आगे 
वर्णन करेंगे, सो जानना । बहुरि जो उनके शाख्ननिका अभ्यास 
करना, ताकों सम्यग्ज्ञान कहे हैं। सो द्वव्यलिंगी मुनिके शाख्राभ्यास 
होतें भी मिथ्याज्ञान क्या । असंयत सम्यम्दृष्टीके विषयादिरूप 
जानना ताकों सम्यश्श्ञान कक्षा । तातें यह खरूप नाहीं, सांचा 
खरूप आग कहेंगे सो जानना । बहुरि उनकरि निरूपित अणुत्रत 
महात्रतादिरूप श्रावक यतीका धर्म घारनेकरि सम्यकुचारित्र भया 
माने । सो प्रथम तो अतादिका खरूप अन्यथा कहैं, सो किहू पूंवें 
गुरुवरणनविषे कद्या है। बहुरि द्वव्यलिंगीके महात्रत होतें भी 

सम्यकूचारित्र न हो है। अर उनका मतंके अनुसारि गृहसादि- 
ककै महात्रतआदि विना अंगीकार किए भी सम्यकचारित्र हो है, 
तातें यह खरूप नाहीं । सांचाखरूप अन्य है, सो आगें कहैंगे। 
यहां वह कहै हैं-द्वव्यलिंगीके अंतरंगविषै पूर्वोक्त अ्रद्धानादिक 
भए, सो बाह्य ही भए, तातें सम्यत्तादि न भए्‌ । ताका उत्तर--- 
जो अंतरंग नाहीं अर बाह्य धारे, सो तो कपटकरि धारै। सो 
वाकै कपट होय, तौ ग्रेवेयिक कैसे जाय, नरकादिविषै जाय । 
बंध तो अंतरंग परिणामनितें हो है। सो अंतरंग जिनधर्मरूप 
परिणाम भए विना ग्रेवेयक जाना संभवै नाहीं। बहुरि त्रतादिरूप 
शुभोपयोगहीतैं देवका बंध माने, अर याहीकों मोक्षमागे माने, 
सो बंधमार्ग मोक्षमार्गकों एक किया, सो यह मिथ्या है । बहुरि 
व्यवहारधर्म विष अनेक विपरीति निरूपै हैं। निंदककों मारनेमैं 
पाप नाहीं, ऐसा कहे हैं। सो अन्यमती निंदक तीथैकरादिकके 
होते भी भए, तिनकों इंद्रादिक मारे नाहीं। सो पाप न होता, 
तो इंद्रादिक कयें न मारे । बहुरि प्रतिमाके आभरणादि बनावे हैं, 
सो प्रतिबिंब तो वीतरागभाव बधावनेकों कारण स्थापन किया था | 
आभरणादि बनाए, अन्यमतकी मूर्तिवत्‌ यह भी भए। हत्यादि 
कहां तांई कहिए, अनेक अन्यथा निरूपण करे हैं। या प्रकार 
श्रेतांबरमत कुल्पित जानना । यहां सम्यग्द्शनका अन्यथा निरू- 
पणतैं मिथ्यादशनादिकहीकं पुष्टता हो है । तातें याका श्रद्धानादि 
न करना । 


बहुरि इन श्रेतांबरनिविषै ही ट्ूंढिया प्रगट भए हैं, ते आपको 
सांचे धर्मात्मा माने हैं, सो अम है । काहेतें सो कहिए है,-- 

केई तौ भेष धारि साधु कहांवै हैं, सो उनके प्रंथनिक 
अनुसार भी त्रत समिति गुप्तिआादिका साधन नाहीं भासे है । 
बहुरि मन वचन काय कृत कारित अनुमोदनाकरि सर्व सावध्षयोग 
त्याग करनेकी प्रतिज्ञा करें, पीछे पाले नाहीं । बालककों वा 
भोलाकों वा श॒द्गवादिककों ही दीक्षा दें | सो ऐसे त्याग करें अर 
त्याग करतें ही किछू विचार न करें, जो कहा त्याग करों हों । 
पीछें पाडे भी नाहीं अर ताकों सर्व साधु मांनैं। बहुरि यह 
कहैं,-पीछें धर्म्मबुद्धि होय जाय, तब तौ याका भला हो है। सो 
पहले ही दीक्षा देनेवालेनें प्रतिज्ञामंग होती जाणि प्रतिज्ञाभंग 
कराई, अर यानें प्रतिज्ञा अंगीकारकरि भंग करी, सो यह पाप 
कोनकों लाग्या । पीछे धर्मात्मा होनेका निश्चय कहा । बहुरि जो 
साधुका धर्म्म अंगीकारकरि यथार्थ न पाले, ताकों साधु मानिए 
के न मानिए । जो मानिए, तो जे साधु मुनि नाम धरावे हैं, अर 
अष्ट हैं, तिन सबनिकों साधु मानों। न मानिणच, तो इनके साधुपना 
न रह्या | तुम जैसे आचरणतें साधु मानो हो, ताका भी पालना 
कोऊ बिरलाकै पाईए है | सदनिकों साधु काहेकों मानो हो । यहां 
* कोऊ कहै--हम तो जाके यथार्थ आचरण देखैंगे,ताकों साधु मानेंगे 
औरकों न मानेंगे। ताकों पूछिण है---एकसंघविषे बहुत भेषी हैं। 
तहां जाके यथार्थ आचरण मानो हो, सो यह औरनिकों साधु 
माने है किन माने है। जो मान है, तो तुमतें भी अश्रद्धानी 
भया, ताकौं पूज्य कैसे मानो हो । अर न माने है, तो उनसेती 
साधुका व्यवहार काहेकों वर्त्ते है। बहुरि आप तौ उनकौं साधु 


न माने अर अपने संघविषे राखि औरनि पासि साधु मनाय 
१५ 

औरनिकों अश्रद्धानी करे, ऐसा कपट काहेकों करे । बहुरि तुम 
जाकों साधु न मानोगे, तब अन्य जीवनिकों भी ऐसा ही उपदेश 
देवोगे इनकों साधु मति मानो, ऐसें धर्म्मपद्धतिविषै विरुद्ध होय । 
अर जाकों तुम साधु मानो हो, तिसतें भी तुम्हारा विरुद्ध भया। 
जातें वह वाकों साधु माने है | बहुरि तुम जाके यथार्थ आचरण 
मानो हो, सो विचारकरि देखो, वह भी यथार्थ मुनिधर्म्म नाहीं 
पाले है । कोऊ कहै--अन्य भेषधारीनितें तौ घने आछे हैं-तातें 
हम माने हैं। सो अन्यमतीनिविषे तो नानाप्रकार भेष संभर्वें, 
जातैं तहां रागभावका निषेध नाहीं। इस जैनमतविषे तो जैसा 
कद्या, तैसा ही भए साधु संज्ञा होय । यहां कोऊ कहै--शील 
संयमादि पाले हैं, तपश्चरणादि करे हैं. सो जेता करैं तितना ही 
भला है। ताका समाधान, --- 


यह सत्य है, धर्म्म थोरा भी पाल्याहुवा भला है। परंतु प्रतिज्ञा 
तो बड़े धर्म्मकी करिए अर पालिए थोरा, तो तहां प्रतिज्ञाभंगतैं 
महापाप हो है। जैसे कोऊ उपवासकी प्रतिज्ञाकरि एकबार भोजन 
करे, तौ बहुतवार भोजनका संयम होतें भी प्रतिज्ञाभंगत्तें पापी 
कहिए। तैसें मुनिधम्मकी प्रतिज्ञा करि कोई किंचित्‌ धर्म्म न 
पाले, तो वाकों शीलसंयमादि होतें भी पापी ही कहिए। अर 
जैसें एकंतकी ( एकासनकी ) प्रतिज्ञाकरे एकबार भोजन करे, तो 
धमात्मा ही है। तैसें अपना आ्रवकपद धारि थोरा भी धर्म्म 
साधन करे, तो धर्मात्मा ही है। यहां तो ऊंचा नाम धराय नीची 
क्रिया करनेतें पापीपना संभवे है | यथायोग्य नाम धराय धर्मक्रिया 
करते, तो पापीपना होता नाहीं। जेता धर्म्म साथे, तेता ही भरा 

है। यहां कोऊ कहै--पंचमकालका अंतपरयत चतुर्विधि संघका 
सद्भाव कह्मा है। इनकों साधु न मानिण, तौ किसकों मानिए | 
ताका उत्तर--- 


जैसे इस कालविषै हंसका सद्भाव क्या है अर गम्यक्षेत्रविषे 
हंस नाहीं दीसे हैं, तो औरनिकों तौ हंस माने जाते नाहीं, हंस- 
कासा लक्षणमिले ही हंस माने जांय । तैंसे इस कालविषे साधुका 
सद्भाव है, अर गम्यक्षेत्रविषे साधु न दीसे हैं, तो औरनिकों तौ 
साधु माने जाते नाहीं। साधुके लक्षणमिलैं ही साधु माने जांय । 
बहुरि इनका भी अबार थोरे ही क्षेत्रविषे सद्भाव दीसे है, तहांतें 
परें क्षेत्रविषे साधुका सद्भाव कैसें मानें | जो लक्षण मिले मानो, 
तौ यहां भी ऐसें ही मानो । अर विनालक्षण मिले ही मानो, तो 
तहां अन्य कुलिंगी हैं तिनहीकों साथु मानौ। ऐसें मानेतें विप- 
रीति होय, तातें बनें नाहीं। कोऊ कहै--इस पंचमकालमैं ऐसे 
भी साधुपद हो है, तौ ऐसा सिद्धांतका वचन बतावो । विना ही 
सिद्धांत तुम मानो हो, तौ पापी होवोगे । ऐसे अनेक युक्तिकरि 
इनके साधुपना बनें नाहीं है । अर साथुपना बिना साधु माने 
गुरु माने मिथ्यादशन हो है। जातें भले साथुकों ही गुरु माने, 
सम्यर्दर्शन हो है । 

बहुरि श्रावकका धर्म्मकी अन्यथा प्रवृत्ति करावै हैं । त्रसकी 
हिंसा स्थूल मृषादि होतें भी जाका किछू प्रयोजन नाहीं, ऐसा 
किंचित्‌ त्याग कराय वाकों देशत्रती भया कहें । सो वे त्रसघातादि 
जामें होय ऐसा काये करें । सो देशब्रत गुणम्थानविषे तौ ग्यारह 
अविरति कहे हैं, तहां त्रसघात केसें संभवे | बहुरि ग्यारह 

प्रतिमाभद्‌ आवकके हैं, तिनविषे दशमी म्यारमी प्रतिमाधारक 
श्रावक तौ फोई होता नाहीं, अर साधु होंग । पूछें, तब कहैं- 
पड़िमाधारी श्रावक अबार होय सकता नाहीं । सो देखो, आरवक- 
धर्म्स तौ कठिन अर मुनिधर्म्म सुगम ऐसा विरुद्ध भाोें हैं । 
बहुरि म्यारमी प्रतिमाधारकके थोरा परिआ्ल्‍रह मुनिके बहुतपरिग्रह 
बतावे, सो संभवता वचन नाहीं । बहुरि कहैं, ए प्रतिमा तौ थोरे 
ही काल पालि छोड़ि दीजिए है। सो काये उत्तम है, तो धर्म्मबुद्धि 
ऊंची क्रियाकीं काहेकोँ छोरे । अर नीचे काय॑ हैं, तौ काहेकों 
अंगीकार करे। यह संभवै ही नाहीं। बहुरि कुदेव कुगुरुकों 
नमस्कारादि करतें भी आ्रावकपना बतावैं। कहें, धर्म्मबुद्धिकारि 
तो नाहीं बंदें हैं, लोकिक व्यवहार है। सो सिद्धांतविषे तो 
तिनकी प्रशंसा स्तवनकों भी सम्यक्त्वका अतिचार कहैं अर गृहस्थ- 
निका भला मनावनेंके अर्थि बंदना करते भी किछू न कहैं । बहुरि 
कहौगे---भय रछज्जा कुतूहलादिकरि बंदे हैं, तो इन कारणनिकरि 
कुशीलादि सेवतें भी पाप मति कही । अंतरंगविषे पाप जान्या 
चाहिए । ऐसे सर्व आचरनविषे विरुद्ध होगा। मिथ्यात्वसारिखे 
महापापकी प्रवृत्ति छुड़ावनेंकी तो मुख्यता नाहीं, अर पवनकायकी 
हिंसा ठहराय उघारे मुख बोलना छुड़ावनेकी मुख्यता पाईएण। 
सो क्रममंग उपदेश है। बहुरि धर्म्मके अंग बहुत हैं, तिनविषै 
एक परजीवकी दया ताकों मुख्य कहै हैं । ताका भी विवेक 
नाहीं । जलका छानना, अन्नका शोधना, सदोष वस्तुका भक्षण न 
करना, हिंसादिकरूप व्यापार न करना, इत्यादि याके अंगनिकी 
तौ मुख्यता नाहीं। बहुरि पाटीका बांधना, शौचादिक थोरा करना, 

इत्यादि कायेनिकी मुख्यता करे हैं। सो मैलयुक्त पाटीके थूकका 
संबंधतें जीव उपजें, तिनका तो यत्न नाहीं अर पवनकी हिंसाका 
यल बतावैं । सो नासिकाकरि बहुत पवन निकसे, ताका तौ यत्र 
करते द्वी नाहीं | बहुरि जो उनका शाख्रके अनुसारि बोलनेहीका 
यत्र किया, तो सर्वदा काहेकों राखिए। बोलिए, तब यल कर ली- 
जिए । वहुरि जो कहं--भूलि जाय) तो इतनी भी याद न रहै, 
तो अन्य धर्म्मसाधन कैसे होगा । बहुरि शोचादिक थोरे करिए, 
सो संभवता शोच तो मुनि भी करे हैं। तातें गृहस्थकों अपने 
योग्य शौच करना । खीसंगमादिकरि शौच किए बिना सामावि- 
कादि क्रियाकरनेंतें अविनय विक्षिप्तताआदिकरि पाप उपजै | 
ऐसें जिनकी मुख्यता करैं, तिनका भी ठिकाना नाहीं। अर केई 
दयाके अंग योग्य पाले हैं । हरितकायत्याग आदि करें, जरू थोरा 
नाखें, इनका हम निदेध करते नाहीं । बहुरि इस अहिंसाका 
एकांत पकड़ि प्रतिमा चैत्यालयपूजनादि क्रियाका उत्थापन करे 
हैं । सो उनहीके शासतरनिविषै प्रतिमाआदिका निरूपषण है, ताकों 
आग्रहकरि लोपै हैं। भगवनीसूत्रविषे ऋद्धिधारी मुनिका निरूपण 
हैं। तहां मेरुगिरिआदिविषै जाय “तत्थ चेययाई वंदई” 
ऐसा पाठ है। याक्रा अर्थ यह--तहां चैत्यनिकों बंदे है । सो 
चेत्य नाम प्रतिमाका प्रसिद्ध है । बहुरि वे हठकरि कहै हैं--- 
चेत्य शब्दके ज्ञानादिक अनेक अर्थ निपजे हैं, सो अन्य अर्थ है 
प्रतिमाका अर्थ नाहीं। याकों पूछिए है--मेरुगिरि नंदीश्वरद्वी- 
पविषै जाय जाय तहां चेत्यवंदना करी, सो तहां ज्ञानादिककी 
वंदना करनेका अर्थ कैसे संभवे । ज्ञानादिककों बंदना तो सर्वत्र 

संभवे । जो वंदने योग्य चैत्य तहां ही संभव अर सर्वत्र न संभव, 
ताकौं तहां वंदनाकरनेका विशेष संभवै, सो ऐसा संभवता अर्थ 
प्रतिमा ही है । अर चैत्यशब्का मुख्य अर्थ प्रतिमा ही है, सो 
प्रसिद्ध है । इस ही अर्थकरि चैत्यालय नाम संभव है । याकों 
हठकरि काहेकों लोपिए। बहुरि नंदीश्वर द्वीपादिकविषे जाय, 
देवादिक पूजनादि क्रिया करे हैं, ताका व्याख्यान उनके 
जहां तहां पाईए है । बहुरि छोकविषे जहां तहां अक्ृत्रिम 
प्रतिमाका निरूपण है | सो या रचना अनादि है। यह भोग 
कुतृहलादिकके अर्थ तो है नाहीं । अर इंद्रादिकनिके ख्थाननिविषै 
निःप्रयोजन रचना संभवे नाहीं । सो इंद्रादिक तिनके! देखि कहा 
करे हैं । के ती अपने मंदरनिविषै निःप्रयोजन रचना देखि, 
उससे उदासीन होते होंगे तहां दुःख होता होगा, सो संभवे 
नाहीं । कै आछी रचना देखि विषय पोषते होंगे, सो अहैत 
मूत्तिकरि सम्यम्दृष्दी अपना विषय पोषे, यह भी संभव नाहीं । 
तातें तहां तिनकी भक्तयादिक ही करे हैं, यह ही संभव है । सो 
उनके सूयोभदेवका व्याख्यान है। तहां प्रतिमाजीके पूजनेका 
विशेष वर्णन किया है। याकों गोपनेके अर्थि कहे हैं, देवनिका 
ऐसा ही कत्तेव्य है| सो सांच, परंतु कतंव्यका तौ फल होय ही 
होय । सो तहां धर्म्म हो है कि पाप हो है। जो धर्म्म हो है, 
तो अन्यत्र पाप होता था यहां धर्म्म भया। याकों औरनिकै 
सदृश कैसे कहिए | यह तौ योग्य काये भया । अर पाप हो है तो 
तहां “णमोत्थुण” का पाठ पढ़ा, सो पापकै ठिकानैं ऐसा पाठ 
काहेकी पढ़गा । बहुरि एक विचार यहां यह जाया, जो 

“मोत्थुण'के पाठविषे तौ अरहंतकी भक्ति है । सो प्रतिमाजीके 
आगे जाय यह पाठ पढ़या, तातैं प्रतिमाजीके आग जो अरहंत 
भक्तिकी क्रिया है, सो करनी युक्त मई | बहुरि जो वह ऐसा 
कहे--देवनिके ऐसा काये है मनुप्यनिकै नाहीं। जायें मनुष्यनिके 
प्रतिमाआदि बनावनेविषे हिंसा हो है। तो उनहींके शाखविषे 
ऐसा कथन है, द्रोपदी राणी प्रतिमाजीका पूजनादिक जैसे 
सूर्याभदेव किया, तेसे करते भई। तातें मनुप्यनिके भी ऐसा 
कार्य कर्तव्य है । यहां एक यह विचार आया--चैत्यालय प्रतिमा 
बनावनेकी प्रदृत्ति न थी, तो द्रोपदी कैसे प्रतिमाका पूजन किया । 
बहुरि प्रवृत्ति थी, तो बनावनेवाले धर्मात्मा थे कि पापी थे। जो 
धम्मात्मा थे ती ग्ृहस्थनिकों ऐसा काये करना योग्य भया | अर 
पापी थे, तो तहां भोगादिकका प्रयोजन तो था नाहीं, काहेकों 
बनाया । बहुरि द्वोपर्द! तहां “णमोत्थुण'का पाठ किया वा 
पृजनादि किया, सो कुतृहल किया कि धर्म्म किया । जो कुतूहलू 
किया, तो महापापिनी भई । धर्म्मविषे कुतूहू कहा । अर धर्म 
किया, तो ओरनिकों भी प्रतिमाजीकी स्तुति पूजा करनी युक्त है। 
बहुरि वै ऐसी मिथ्यायुक्ति बनावै हैं--जैसें इंद्रकी स्थापनातें 
इंद्रकी कार्यसिद्धि नाहीं, तेंसे अरहंतप्रतिमाकारि कार्येसिद्धि नाहीं । 
सो अरहंत काहकी भक्त मानि भला करते होंग, तौ ऐसे भी माने। 
सो तौ वै भी वीतराग हैं। यह जीव भक्तिरूप अपने भाबनितें 
शुभफल पावे है । जैसे स्लीका आकाररूप काष्ट पाषाणकी मूर्ति 
देखि, तहां विकाररूप होय अनुराग करे, तौ ताके पापबंध होय | 
तैसें अरहंतका आकाररूप धातु काष्ठ पाषाणकी मूर्ति देखि, धर्म्म- 

बुद्धितें तहा अनुराग करै, तो शुभकी प्राप्ति कैसें न होय । तहां 
वह कहे है, विना प्रतिमा ही हम अरहंतविषै अनुराग उपजावैंगे। 
ता उनकों कहिए है-आकार देखे जैसा भाव होय, तैसा परोक्ष 
स्मरण किए होय नाहीं । याहीतें छोकविषे भी स्त्रीका अनुरागी 
स्त्रीका चित्र बनावे है। ततें प्रतिगका अवरलंबनकरि विशेष भक्ति 
होनेतें विशेष शुभकी प्राप्ति हो है । कोऊ कहे-अतिमाकों देखो, 
परंतु पूजनादिक करनेका कहा प्रयोजन है। ताका उत्तर,-- 


जैसैं कोऊ किसी जीवका आकार बनाय, रुद्रभावनितैं घात करे, 
तो वाकै उस जीवकी हिंसा किएकासा पाप छगे, वा कोऊ 
काहूका आकार बनाय द्वेषबुद्धितें वाकी बुरी अवस्था करै, तो जाका 
आकार बनाया, वाकी बुरी अवस्था किएकासा फल निपजे। 
तैसें अरहंतका आकार बनाय रागबुद्धितें पूजनादि करे, तौ अरहं- 
तके पूजनादि किएकासा शुभ फल निपजे | अतिअनुराग भए 
प्रत्यक्ष दर्शन न होतें आकार बनाय पूजनादि करिए है। इस 
धम्मोनुरागतैं महापुण्य उपजे है। बहुरि ऐसी कुत्तक करे हैं,--जो 
जाके जिस वस्तुका त्याग होय, ताके आगे तिस वस्तुका धरना 
हास्य करना है । तातैं चंदनादिकरि अरहंतका पूजन युक्त नाहीं । 
ताका समाधान,-- 

मुनिपद लेतें ही सर्व परिग्रहका त्याग किया था, पीछें केवल- 
ज्ञान भए तीथकरदेवके समवसरणादि बनाएं, छत्र चामरादि 
किए, सो हास्य करी कि भक्ति करी । हास्य करी तौ इंद्र महापापी 
भया, सो बनें नाहीं । मक्ति करी, तो पूजनादिकविषै भी भक्ति ही 
करिए है | छञ्मस्थके आगें त्याग करी वस्वुका धरना हास्य है । 


श्रेरे 


जातें वाके विक्षितता होय आवै है । केवलीकै वा प्रतिमाकै आमें 
अनुरागकरि उत्तम वस्तु धरनेका दोष नाहीं। उनके विक्षिस्तता 
होती नाहीं । धम्मौनुरागतें जीवका भला होय । बहुरि वह कहे 
है--प्रतिमा बनावनेविषै, चैत्याल्यादि करावनेविषै, पूजनादि 
करावनेविषै हिंसा होय अर धर्म्म अहिंसा है। तातें हिंसाकारि 
धर्म्म माननेतें महापाप हो है, तातें हम इन कार्येनिको निषेये हैं । 
ताका उत्तर--- 

उनहीके शासख्रविषे ऐसा बचन है,--- 

सुच्चा जाणइ कल्लाणं सुतच्चा जाणइ पावगं। 

उभय॑ पि जाणय सुच्चा ज॑ सेयं त॑ं समायर ॥ १ ॥ 

यहां कल्याण पाप उभय ए तीन, शाख सुनिकरि जाणै, ऐसा 
कह्या । सो उभय तो पाप अर कल्याण मिलें होय, ऐसा कार्येका 
भी होना ठहस्था | तहां पूछिण है--केवल पधर्म्मतें तो उभय 
घाटि है ही, अर केवल पापतें उभय बुरा है कि भला है । जो 
बुरा है, तौ यामें तो किछू कल्याणका अंश मिल्या, पापतें बुरा कैसें 
कहिए। भला है, तो केवल पाप छोड़ि ऐसा काये करना ठहस्बा। 
बहुरि युक्तिकरि भी ऐसें ही संभवे है । कोऊ त्यागी होय, मंदि- 
रादिक नाहीं कराबै है, वा सामायिकादि निरवद्य कार्यनिविषे 
प्रवर्त है । ताकों तो छोरि प्रतिमादि करावना पूजनादि करना 
उचित नाहीं । परंतु कोई अपने रहनेके वाग्ते मंदिर आदि बनाबे, 
तिसतैं तो चेत्यालयादि करावनेवाला द्दीन नाहीं। हिंसा तो भई, 
पर॑तु वॉक ती लोभ पापानुरागकी वृद्धि भई, याके छोम छूख्या, 
धर्म्मानुराग भया। बहुरि कोई व्यापारादि काये करे, तिसतें 

पूजनादि काये करना दीन नाहीं । वहां तौ हिंसादि बहुत हो है, 
लोभादि बचे है, पापहीकी प्रवृत्ति है। यहां हिंसादिक भी किंचित्‌ 
हो है, लोभादि धंटे है, धम्मोनुराग बचे है। ऐसे जे त्यागी न 
होंय, अपने धनकी पापविषै खरचते होंय, तिनकों चैत्यालयादि 
करावना । अर निरवद्य सामायिकादि कार्यनिविष उपयोगकों 
नाहीं लगाय सके, तिनकों पूजनादि करना निषेध नाहीं । बहुरि 
तुम कहोगे, निरवद्य सामायिक काये ही क्‍यों न करे, धर्म्मविषे 
काल गमावना तहां ऐसे कार्य काहेके करे । ताका उत्तर,-- 


जो शरीरकरि पाप छोरें ही निरवधपना होय, तो ऐसे ही 
करें । सो तो है नाहीं। परिणामनितें पाप छूटे निरब्यपना हो है। 
सो विना अवलंबन सामायिकादिविषै जाका परिणाम लागे 
नाहीं, सो पूजनादिकरि तहां उपयोग लछगावैं है । तहां नाना 
प्रकार आलंबनकरि उपयोग लंगि जाय है । जो तहां उपयोगकों न 
लगाबै, तौ पापकार्यनिविषे उपयोग भटके तब बुरा होय । तातें 
तहां प्रवृत्ति करनी युक्त है । बहुरि तुम कहो हो--घर्म्मक अर्थ 
हिंसा किए तौ महा पाप हो है, अन्यत्न हिंसा किए थोरा पाप हो 
है, सो यह प्रथम तो सिद्धांतका वचन नाहीं । अर युक्तितैं भी 
मिले नाहीं । जातैं ऐसें मानें इंद्र जन्मकल्याणविषे बहुत जलकरि 
अभिषेक करे है । समवसरणविषे देव पुष्पवृष्टि चमरढारना 
इत्यादि काये करे हैं, सो ये महापापी होंग । जो तुम कहोगे, 
उनका ऐसा ही व्यवहार है, तौ क्रियाका फल तो भए विना 
रहता नाहीं । जो पाप है, तो इंद्रादिक तो सम्यस्दष्टी हैं, ऐसा 
काये काहेकों करें । अर धर्म्म है, तो काहेकोँ निषेध करो हो । 


र्रे५ 


बहुरि तुमकों ही पूछे हैं-तीथंकर वंदनाकौं राजादिक गए, वा 
साधुवंदनाकी दूरि जाईए है, सिद्धांत सुनने आदि कार्यनिकों 
गमनादि करिए है। तहां मार्गविषै हिंसा भई । बहुरि साथम्मी 
जिमाईए है, साधुका मरण भए ताका संस्कार करिए है, साधु 
होतें उत्सव करिए है, इत्यादि प्रवृत्ति अब भी दीसे है। सो यहां 
भी हिंसा हो है, सो ये कार्य्य तौ धर्म्महीकै अर्थ हैं अन्य कोई 
प्रयोजन नाहीं । जो यहां महापाप उपजै है, तो पूंवें ऐसे काये 
किए तिनिका निषेध करी | अर अब भी ग्रहस्थ ऐसा काये करे 
हैं, तिनिका त्याग कहौ । बहुरि जो धर्म्म उपज है, तो धर्म्मकै 
अर्थ हिंसाविषे महापाप बताय, काहेकों अमावो हो । तातें 
ऐसे मानना युक्त है। जैसे थोरा धन ठिगाए, बहुत धनका छाभ 
होय, तो वह कार्य करना, तेंसें थोरा हिंसादिक पाप भए बहुत 
धर्म्म निपजै, तो वह कांय्य करना । जो थोरा धनका छोभकरि 
कार्य बिगारे, तौ मूर्ख है । तेंसे थोरी हिंसाका भयतें बड़ा धर्म्म 
छोरे, ती पापी ही होय । बहुरि कोऊ बहुत धन ठिगाबे, अर 
स्तोक धन निपजाबै वा न उपजावै, तो वह मूर्ख है । तेसें 
बहुत हिंसादिककारे बहुत पाप उपजाबे अर भक्ति आदि 
धर्मविषे स्तोक प्रवर्ते वा न प्रवर्ते, तो वह पापी ही होय है । 
बहुरि जैसे विना ठिगाए ही घनका लाभ होतें ठिगाबे, तो 
मूखे है । तेंसे निरवद्य धर्म्मरूप उपयोग होतें सावध धर्म्मविषे 
उपयोग लगावना युक्त नाहीं । ऐसे अनेक परिणामनिकरि 
अवस्था देखि भला होय, सो करना । एकांतपक्ष कार्यकारी नाहीं। 
बहुरि अहिंसा ही केवल धर्म्मका अंग नाहीं है । रागादिकनिका 


२३६ 


घटना धर्म्मका मुख्य अंग है । तातें जैसे परिणामनिविषे 
रागादि घंटें, सो काये करना । 


बहुरि गृहख्थनिकों अणुत्रतादिकका साधन भएविना ही सामा- 
बिक, पडिकमणो, पोसह आदि क्रियानिका मुख्य आचरन करावै 
हैं । सो सामायिक तो रागद्वेषरहित साम्यभाव भए होय, 
पाठमात्र पढ़ें वा उठना बैठना किए ही तो होता नाहीं । बहुरि 
कहोगे, अन्य काये करता, तातें तो भला है । सो सत्य, परंतु 
सामायिकपाठविषै प्रतिज्ञा तो ऐसी करे, जो मनवचनकायकरि 
सावदकों न करूंगा, न कराऊंगा अर मनविषै तो विकल्प हुवा 
ही करे । अर वचनकायविषै भी कदाचित्‌ अन्यथा प्रवृत्ति होय, 
तहां प्रतिज्ञाभंग होय । सो प्रतिज्ञामंग करनेतें न करना भला | 
जातैं प्रतिज्ञाभगका महापाप है । बहुरि हम पूछें है---कोऊ 
प्रतिज्ञा भी न करे है, अर भाषापाठ पढ़े है । ताका अर्थ जानि 
तिसविषै उपयोग राखे है । अर कोऊ प्रतिज्ञा करे, ताकी तो नीके 
पाले नाहीं, अर प्राकृतादिकका पाठ पड़े, ताके अर्थका आपकों 
ज्ञान नाहीं, विना अर्थ जाने तहां उपयोग रहे नाहीं, तब 
उपयोग अन्यत्र अटकै । ऐसे इन दोऊनिविषे विशेष धम्मांत्मा 
कौन । जो पहलेकों कहोगे, तो ऐसा ही उपदेश क्‍यों न कीजि- 
ए । दूसरेकों कहोगे, तो प्रतिज्ञाभंगका पाप न भया वा परि- 
णामनिके अनुसार धम्मौत्मापना न ठहस्वा । पाठादिकरनेके 
अनुसार ठहस्था । तातें अपना उपयोग जैसे निर्मेल होय, सो 
काये करना । से सो प्रतिज्ञा करनी । जाका अर्थ जानिए, सो 
पाठ पढ़ना । पद्धतिकरि नाम धरावनेमैं नफा नाहीं । बहुरि 

पड़िकमणो नाम पूर्वदोष निराकरण करनेका है । सो “मिच्छामि 
दुकर्ड” इतना कहे ही तो दुष्कृत मिथ्या न होय, मिथ्या होने 
योग्य परिणाम भए दुष्कृत मिथ्या होय | तातें पाठ ही कार्येकारी 
नाहीं । बहुरि पडिकमणाकरा पाठविषै ऐसा अर्थ है, जो बारह 
ब्रतादिकविष जो दुष्कृत राग्यो दोय, सो मिथ्या होय । सो 
ब्रतघारे विना ही तिनका पडिकमणा करना कैंस संभव । जाके 
उपवास न होय, सो उपवासविषे लाग्या दोषका निराकरणपना 
करे, तौ असंभवपना होय । तातैं यह पाठ पढ़ना कौनप्रकार बने 
नाहीं ! बहुरि पोसहविषै भी सामायिकवत्‌ प्रतिज्ञाकरि नाहीं पाले 
हैं । तातैं पूर्वोक्त ही दोष है।बहुरि पोसह नाम तौ पर्वका 
है। सो पर्वके दिन भी केतायक कालपर्यत पायक्रिया करे, पीछं 
पोसहधारी होय । सो जेते काल बनें, तेते कार साधन करनेका 
तो दोष नाहीं । परंतु पोसहका नाम करिए, सो युक्त नाहीं। 
संपूर्ण पर्वविषे निरवद्य रहें ही पोसह होय । जो थोरा भी 
कालतें पोसह नाम होय, तौ सामायिककें भी पोसह कहो, 
नाहीं, शाखविषे प्रमाण बतावो । जो जघन्य पोसहका इतना 
काल है, सो बड़ा नाम धराय लछोगनिकों अमावना, यह प्रयोजन 
भासे है। बहुरि आखड़ी लेनेका पाठ तो और पढ़े, अंगीकार 
ओर करे । सो पाठविषे तो “मेरे त्याग है” ऐसा वचन हैं, तांतें जो 
त्याग करे सो ही पाठ पढ़े, यह चाहिए | जो पाठ न जावे, तो 
भाषाहीतैं कहें । परंतु पद्धतिके अर्थ यह रीति है । बहुरि 
प्रतिज्ञा अहण करने करावनेकी मुख्यता है, अर यथाविधि पालनेकी 
शिथिलता है, भावनिर्मल होनेका विवेक नाहीं । आत्तेपरिणाम- 

निकरि वा छोभादिककरि भी उपवासादिक करै, तहां धर्म्म माने । 
सो फल तौ परिणामनितैं हो है । इत्यादि अनेक कल्पित बातें 
कहै हैं, सो जैनधर्म्मविषै संभवे नाहीं | ऐसे यह जैनविषे श्वेतां- 
बरमत है, सो भी देवादिकका वा तत्त्वनिका वा मोक्षमागो- 
दिकका अन्यथा निरूपण करे है । तातें मिथ्यादर्शनादिकका 
पोषक है, सो त्याज्य है । सांचा जिनधर्म्मका खरूप आगे कहें 
हैं। ताकरि मोक्षमागविषै प्रवत्तेना योग्य है । तहां प्रवर्ते तुम्हारा 
कल्याण होगा । 


इति श्रीमोक्षमार्गप्रकाशक शाख्रविषर अन्यमतनिरूपक 
पांचवाँ अधिकार समाप्त भया॥ ५॥ 


दोहा । 

मिथ्या देवादिक भजे, हो है मिथ्याभाव । 

तज तिनकों सांचे भजी, यह हितहेत उपाव ॥ १॥ 

अथ---अनादितें जीवनिके मिथ्यादशेनादिक भाव पाईए है, 
तिनकी पुष्टताकों कारण कुदेवकुगुरुकुधर्म्मसेवन है । ताका त्याग 
भए मोक्षमाग्गेविषै प्रवृत्ति होय । ताते इनका निरूपण कीजिए 
है। तहां जे हितका करते नाहीं अर तिनकों अमतें हितका कत्तो 
जानि सेवै, सो कुदेव है । तिनका सेवन तीनप्रकार प्रयोजनलिए 
करिए है। कहीं तो मोक्षका प्रयोजन है । कहीं परलोकका 
प्रयोजन है । कहीं इसलछोकका प्रयोजन है । सो ये प्रयोजन तो 
सिद्ध होंग नाहीं । किछू विशेषहानि होय । तातें तिनका सेवन 
मिथ्याभाव है | सो ही दिखाईए है-- 

अन्यमतविषै जिनके सेवनतें मुक्ति होनी कही है, तिनकों 

केई जीव मोक्षके अर्थ सेवन करे हैं, सो मोक्ष होय नाहीं। तिनका 
वर्णन पूर्व अन्यमत अधिकारविषै कद्या ही है। बहुरि अन्यमतविषै 
कहे देव, तिनकों केई परलोकविषै सुख होय दुःख न होय, ऐसे 
प्रयोजन लिए सेवे हैं । सो ऐसी सिद्धि तौ पुण्य उपजाए अर पाप 
न उपजाए हो है। सो आप तौ पाप उपजाबै है, अर कहै ईश्वर 
हमारा भला करेगा | तो तहां अन्याय ठहस्था। काहकों पापका 
फल दे, काहकों न दे, ऐसा तो है नाहीं। जैसा अपना परिणाम 
करेगा, तैसा ही फल पावैगा । काहका बुरा भला करनेवाला 
ईश्वर है नाहीं। बहुरि तिन देवनिका सेवन करतें तिन देवनिका 
तो नाम करें, अर अन्य जीवनिकी हिंसा करें, वा भोजन नृत्यादि- 
ककरि अपनी इंद्रियनिका विषय पोषें, सो पापपरिणामनिका फल 
तो छागे बिना रहनेका नाहीं। हिंसा विषय कषायनिकों सर्व 
पाप कहै हैं। अर पापका फल भी खोटा ही सर्व माने हैं। 
बहुरि कुदेवनका सेवनविषै हिंसा विषयादिकहीका अधिकार 
है। तातें कुदेवनके सेवनतें परछोकविषै भला न हो है। बहुरि 
घने जीव इस पयोयसंबंधी शत्रुनाशादिक वा रोगादि मिटावना 
धनादिककी प्राप्ति वा पुत्रांदेककी प्राप्ति इत्यादि दुःख मेटनेका 
वा सुख पावनेका अनेकप्रयोजन लिए कुदेवनिका सेवन करे हैं । 
बहुरि हनुमानादिककों पूजे हैं । बहुरि देवीनिकों पूजै हैं । बहुरि 
गणगैर सांझी आदि बनाय पूजे हैं । चोथि शीतला दिहाड़ी 
आदिकों पूजै हैं। बहुरि अऊत पितर व्यंतरादिककों पूजै हैं । 
बहुरि सूये चंद्रमा शनेश्वरादि ज्योतिषीनिकों पूजै हैं । बहुरि पीर 
पैगंबरादिकनिकों पूजै हैं | बहुरि गऊ घोटकादि तिर्य॑चनिकों पूजे 

हैं। अमि जलादिककों पूजै हैं | शख्रादिककों पूजै हैं । बहुत 
कहा कहिए, रोड़ी इत्यादिककों भी पूजै हैं ।. सो ऐसे कुदेवनिका 
सेवन मिथ्यादृष्टित हो है । काहेतें, प्रथभ तो जाका सेवन करें, 
सो केई तो कल्पनामात्र ही देव हैं । सो तिनिका सेवन का्येकारी 
कैसें होय । बहुरि केई व्यंतरादिक हैं, सो ए काहका भला बुरा 
करनेकों समर्थ नाहीं। जो वै ही समर्थ होंय, तो वे ही कर्ता ठहरें । 
सो तो उनका किया किछू होता दीसता नाहीं। प्रसन्न होय, 
धनादिक देय सकें नाहीं । द्वेषी होय बुरा कर सकते नाहीं । हहां 
कीऊ कहै- - दुःख तौ देते देखिए है, मानेतें दुःख देते रहि जाय 
हैं। ताका उत्तर,-- 


यार्कें पापका उदय होय, तब ऐसी ही उनके कुतूहल बुद्धि 
होय ताकरि चेष्टा करें | चेष्टा करतें यह दुःखी होय । बहुरि 
कुतूहलतें वै किछू कहैं अर यह उनका कह्या न करे, तब वह चेष्ट 
करनेतैं रहे जाय । बहुरि याकों शिथिल जानि कुतूहल किया करें। 
बहुरि जो याके पुण्यका उदय होय. तो किछू कर सकते नाहीं। 
सो दिखाइए है-कोऊ जीव उनकौं पूजै नाहीं वा उनकी निंदा करे, 
तो वे भी उसतें द्वेष करें । परंतु ताकों दुख देइ सकें नाहीं । 
वा ऐसे भी कहते देखिए है, जो हमको फलाना माने नाहीं, सो 
उसतें हमारा वश नाहीं | तातें व्यंतरादिक किछू करणेकों समर्थ 
नाहीं । याका पृण्यपापहीतैं दुख हो है। उनके माने पूजे उलट 
रोग लागे है। किछू कार्येसिद्धि नाहीं । बहुरि ऐसा जानना-जे 
कल्पित देव हैं, तिनका भी कहीं अतिशय चमत्कार होता देखिए 
है, सो व्यंतरादिककरि किया हो है । कोई पूर्व पर्यायविषे इनका 

सेवक था, पीछें मरि व्यंतरादि भया. तहां ही कोई निमित्ततें ऐसी 
बुद्धि भई, तब वह लोकविषे तिनिके सेवनेकी प्रवृत्ति करावनेके 
आर्थ कोई चमत्कार देखि तिस कायेविषें रूग जाय है। जैसे 
जिन प्रतिमादिकका भी अतिशय होता सुनिए वा देखिए है। 
सो जिनकृत नाहीं जैनी व्यंतरादिकृत हो है । तैसें कुदेवनिका 
कोई चमत्कार होय. सो उनके अनुचरि व्यंतरादिकनिकरि किया 
हो है । बहुरि अन्यमतविषे भक्तनिकी सहाय परमेश्वर करी 
वा प्रत्यक्ष दर्शन दिए इत्यादि कहे हैं । तहां कोई तौ कल्पित 
वातें कहें हैं । कोई उनके अनुचर व्यंतरादिककरि किए कार्य- 
निकों पस्मेश्वरके किए कह हैं । जो परमेश्वरके किए होंय, तो 
परमेश्वर तो त्रिकालज्ञ है । सर्वप्रकार समर्थ है । भक्तकों दुःख 
काहको होने दे।बहुरि अब हू भी देखिए है। म्लेच्छ आय 
अक्तनकों उपद्वव करें हैं. धर्मविष्व॑स करें हैं, मूर्तिको विज्न करे 
हैं, सो परमेश्वरकों ऐसे कार्यका ज्ञान न होय, ते सर्वज्ञपनों रहे 
नाहीं । जाने पीछें सहाय न कर, ते भक्तवत्सलता गई वा सामथ्य- 
हीन भया । बहुरि साक्षी नृत रहें है, ती आगे भक्तनकी सहाय 
करी कहिए हू सो झट दे । उनकी तौ एकसी वृत्ति है । बहुरि 
जो कहाग-वैसी भक्ति नाही है । तो म्लेच्छनितै ती भले हैं, वा 
मूर्तिआदि तो उनहींकी स्थापन थी, तिनका विन्न तौ न होने 
देना था । बहुरि म्लेच्छपापीनिका उदय हो है, सो परमेश्वरका 
किया है कि नाहीं। जो परमेश्वरका किया है, तो निंदकनिककों 
सुखी करें, भक्तनकों दुःखी करे, तहां भक्तवत्सलपना कैर्से 
रक्षा । अर परमेश्वरका किया न हो है, तो परमेश्वर सामथ्येहीन 
१६ 

भया । तातैं परमेश्वरक्ृत कार्य नाहीं। कोई अनुचर व्यंतरादिक 
ही चमत्कार दिखाबै है। ऐसा ही निश्चय करना । बहुरि कोऊ 
पूछै कि, कोई व्यंतर अपना प्रभुत्त्व कहै, वा अप्रत्यक्षकों बताय 
दे, कोऊ कुस्थानवासादिक बताय अपनी हीनता कहै, पूछिए सो 
न बताबै, अमरूपवचन कहै वा औरनिकों अन्यथा परिणमावै, 
औरेनिकों दुख दे, इत्यादि विचित्रता कैसे है, ताका उत्तर-- 


व्यंतरनिविये प्रभुत्तकी अधिकता हीनता तौ है, परंतु जो 
कुस्थानविषै वासादिक बताय हीनता दिखावै है सो तो कुतृहलतें 
वचन कह है | व्यंतर बालकबत्‌ कुतूहूल किया करै। सो जैसैं 
बालक कुतृहलूकरि आपकों हीन दिखाबै, चिड़ावै, गाली सुनें, 
बार पाड़े, पीछे हंसने रूगि जाय, तेसें ही व्यंतर चेष्टा करे हैं । 
जो कुखानहीके वासी होंगथ, तौ उत्तमस्थानविषै आवै हैं तहां 
कौंनके ल्याए आवै हैं । आपहीतें आवै हैं, तो अपनी शक्ति होतें 
कुस्थानविषै काहेकौं रहें । तातैं इनका ठिकाना तौ जहां उपज हैं, 
तहां इस प्रध्वीके नीचे वा ऊपरि है सो मनोज्ञ है। कुतृहलके 
लिए चाहें सो कहे हैं । बहुरि जो उनकों पीड़ा होती होय, 
तो रोबते रोबते हंसने कैसे लगि जांय । इतना है, मंत्रादिककी 
अनित्यशक्ति है, सो कोई सांचा मंत्रके निमित्त नेमित्तिक संबंध 
होय, तो वाके किंचित्‌ गमनादि न होय सके वा किंचित्‌ दुःख 
उपजै वा केई प्रबल वाकों मनें करे. तब रहे जाय | वा आप ही 
रहि जाय । इत्यादि मंत्रकी शक्ति है | परंतु जलावना आदि न हो 
है। मंत्रवाला जलाया कहै । सो विक्रियक शरीरका जलावना 


१ ऊंचे खरसे रोव । 

आदि संभव नाहीं | अप्रगट हो जाय सके है । बहुरि ब्य॑तर- 
निके अवधिज्ञान काहकै स्तोकक्षेत्रकाल जाननेका है, काहके 
बहुत है | तहां वाकै इच्छा होय अर आपके बहुत ज्ञान होय तौ 
अप्रत्यक्षकों पूछे ताका उत्तर दे, वा आपके स्तोकज्ञान होय तौ 
अन्य महतज्ञानीकों पूछि आयकरि जुबाब दे। बहुरि आपके स्तोक 
ज्ञान होय वा इच्छा न होय, तो पूछे ताका उत्तर न दे, ऐसा 
जानना । बहुरि स्तोकज्ञानवाला व्यंतरादिकके उपजता केतेक काल 
ही पूर्व जन्मका ज्ञान होय सकै, पीछे स्मरण मात्र रहे है । तातें 
तहां कोई इच्छाकरि आप किछू चेष्टा करे तौ करे । बहुरि पूर्व- 
जन्मकी बांतें कहै । कोऊ अन्य वार्ता पूछे, तो अवधि तो थोरा, 
विनाजाने केसे कहै। बहुरि ताका उत्तर आप न देय सके, वा 
इच्छा न होय, तहां मान कुतूहलादिकतें उत्तर न दे, वा झूठ 
बोले । ऐसा जानना । बहुरि देवनिमें ऐसी शक्ति है, जो अपने 
वा अन्यके शरीरकों वा पुद्वलस्कंधकों इच्छा होय तैसें परिणमावै । 
तातें नाना आकारादिरूप आप होय, वा अन्य नानाचरित्र दिखावे । 
बहुरि अन्य जीवके झरीरकी रोगादियुक्त करे | यहां इतना है- 
अपने शरीरकों वा अन्य पुद्टलस्कंपनिकों तो जेती शक्ति होय तितनें 
ही परिणमाय सके । जातैं सर्व कार्य करनेकी शक्ति नाहीं । बहुरि 
अन्य जीवनिके शरीरादिककों वाका पुण्य पापके अनुसार परिणमाय 
सके । वाके प्रण्यडदय होय, तो आप रोगादिरूप न परिणमाय 
सके । अर पापउदय होय, तौ वाका इष्टकार्य न करिसके । ऐसे 
व्येतरादिकनिकी शक्ति जाननी | यहां कोऊ कहै-- इतनी जिनकी 
शक्ति पाईए, तिनके मानने पूजनेमैं दोप कहा, ताका उत्तर,--- 

आपके पापउदय होतें सुख न देय सके, पुण्यउद्य होते दुख 
न देय सके, वा तिनके पूजनेतें कोई पुण्यबंध होय नाहीं, रागादि- 
क॒की वृद्धि होतें पाप ही होय है। तातें तिनिका मानना पूजना 
कार्यकारी नाहीं- बुरा करनेवाला है। बहुरि व्यंतरादिक मनावे 
हैं, पुजावै हैं, सो कुतूहलादिक करे हैं, किछू विशेष प्रयोजन 
नाहीं राख हैं। जो उनकों माने पूजे, तिससेती कृतूहल किया 
करें । जो न माने पूजे तासूं किंछू न कहैं । जो उनके प्रयोजन 
ही होय, तो न मानने पूजनेवालेकों घना दुखी करें। सो तो 
जिनके न मानने पूजनेका अवगाड़ हैं, तिनिकों किछू भी कहते 
दीसते नाहीं । बहुरि प्रयोजन तो क्षुधादिककी पीड़ा होय तो होय, 
सो उनके व्यक्त होय नाहीं । जो होय, तो उनके अर्थि नैवेद्यादिक 
दीजिए है ताकों अहण क्‍यों न करें, वा औरनिके जिमाबने आदि 
करनेहीकों काहेकों कहें । ताते उनके कुतृहलमात्र क्रिया हैं | सो 
आपकों उनके कुतूहलका ठिकाना भए दुःख होय, हीनता होय 
ताते उनकी मानना पूजना योग्य नाहीं। बहुरि कोऊ पूछे कि 
व्यंतर ऐसे कहे हैं- गया आदि पिंडप्रदान करो, तौ हमारी 
गति होय, हम बहुरि न आंबं, सो कहा हैं । ताका उत्तर,-- 


जीवनिके पूर्वभवका संस्कार तो रहे ही है । व्यंतरनिक पूर्व- 
भव॒का स्मरणादिकर्तें विशेष संस्कार है । तांतें पूर्वभवविष ऐसी 
ही वासना थी, जो गयादिकविपषें पिंडप्रदानादि किए गति हो 
है। तांतें ऐसे काये करनेकों कहें हैं | मुसलमानआदि मरि व्यंतर 
हो हैं, ते ऐसे कहै नाहीं। वे अपने संस्काररूप ही वचन कहें । 
तातें सर्व व्यंतरनिकी गति तेसें ही होती होय, तो सब ही समान 

प्रार्थना करें । सो है नाहीं, ऐसा जानना । ऐसे व्यंतरादिकनिका- 
खरूप जानना । 

बहुरि सूर्य चंद्रमा ग्रहमदिक ज्योतिषी हैं, तिनकों पूजै हैं सो 
भी अम है । सूयोदिककों भी परमेश्वरका अंश मानि पूजे हैं । सो 
वाके तो एक प्रकाशका ही अधिक्य भासे है । सो प्रकाशमान्‌ 
अन्य रलादिक भी हो हैं। अन्य कोई ऐसा लक्षण नाहीं, जातें 
वाकों परमेश्वरका अंश मानिए । बहुरि चंद्रमादिककों धनादिककी 
प्राप्तिके अर्थ पूजे हैं । सो उसके पूजनेंतें ही धन होता होय, तो 
सर्वदरिद्री इस कार्यकी करें। तातें ए मिथ्यामाव है। बहुरि 
ज्योतिषके विचारतें खोटे अह्ादिक आए, तिनिका पूजनादि करे 
हैं, ताके अर्थ दानादिक दे हैं। सो जैसे हिरणादिक खयमेब 
गमनादि करे हैं. पुरुषके दाहिणं बावें आए सुख दुख होनेका 
आगामी ज्ञानको कारण हो हैं, किछू सुख दुख देनेकी समर्थ 
नाहीं | तसे ग्रह्ददिक खयमेव गमनादि करे हैं | प्राणीके यथा- 
संभव योगकों प्राप्त होतें सुख दुख होनेका आगामी ज्ञानकों कारण 
हो हैं । किछू सुख दुख देनेकों समर्थ नाहो । कोऊ तो उनका 
पूजनादि करें, ताकै भी इष्ट न होय, कोऊ न करें, ताके भी इष्ट 
होय । तातें तिनिका पूजनादि करना मिथ्याभाव हैं । यहां कोऊ 
कहै-दना ते। पुण्य हैं, सो भला ही है। ताका उत्तर,- - 

धर्म्मके अर्थि देना पुण्य है । यद् तो दुःखका भयकरि वा 
सुखका लोभकरि दे है, सो पाप ही हैं । इत्यादि अनेकप्रकारकरि 
ज्योतिषी देवनिकों पूजै हैं, सो मिथ्या हैं । 

बहुरि देवी दिहाड़ी आदि हैं, ते कई तो व्यंतरी वा ज्योति- 

षिणी हैं, तिनका अन्यथा खरूप मानि पूजनादि करे हैं। केई 
कल्पित हैं, सो तिनकी कल्पनाकरि पूजनादि करे हैं । ऐसे व्यंत- 
रादिकके पूजनेका निषेध किया । यहां कोऊ कहै--्षेत्रपाल 
दिहाड़ी पद्मावती आदि देवी यक्ष यक्षिणी आदि जे जिनमतकों 
अनुसरै हैं, तिनके पूजनादि करनेमैं तो दोष नाहीं। ताका 
उत्तर,--- 


जिनमतविषै संयम धारें पूज्यपनी हो हैं। सो देवनिके संयम 
होता ही नाहीं। बहुरि इनकों सम्यक्‍त्वी मानि पृजिए है, तो 
अवननत्रिकर्मे सम्यक्त्वकी भी मुख्यता नाहीं। जो सम्यवत्वकरि ही 
पूजिए, तो सर्वार्थसिद्धिके देव लौकांतिकदेव तिनकों ही क्यों न 
पूजिए। बहुरि कहौगे - इनके जिनभक्ति विशेष है। सो 
भक्तिकी विशेषता भी सौधरम्म इंद्रके है, वा सम्यग्दृष्टी भी है । 
वाकों छोरि इनकों काहेकीं पूजिण। बहुरि जो कहोंगे, जैसे 
राजाकै प्रतीहारादिक हैं, तेंस तीथकरकै क्षेत्रपाठादिक हैं। सो 
समवसरणादिविषे इनका अधिकार नाहीं । यह झूठी मानि है । 
बहुरि जैसे प्रतीह्वरादिकका मिलाया राजासों मिलिए, तेंसें ये 
तीथकरकीं मिलावते नाहीं। वहां तो जाके भक्ति होय, सो ही 
तीथेंकरका द्शनादिक करो । किछू किसीके आधीन नाहीं । बहुरि 
देखो अज्ञानता, आयुधादिक लिए रौद्रखरूप जिनका तिनकी 
गाय गाय भक्ति करैं। सो जिनमतविषै भी रौद्ररूप पृज्य भया, 
तो यह भी अन्यमतके ही समान भया। तीत्र मिथ्यात्वभावकरि 
जिनमतविषै ऐसी विपरीत प्रवृत्तिका मानना हो है। ऐसे क्षेत्र- 
पालादिकफों भी पूजना योग्य नाहीं | 

बहुरि गऊ संप्पांदि तियच हैं, ते प्रत्यक्ष ही आपतें दीन 
भासे हैं । इनका तिरस्कारादिक करि सकिए है । इनकी निंधदशा 
प्रत्यक्ष देखिए है। बहुरि बृक्ष अमि जलादिक खावर हैं, ते 
तिर्यचनिहतें अत्येत हीनअवस्थाकों प्राप्त देखिए है। बहुरि शस्र 
दवात आदि जचेतन हैं, सो सर्वशक्तिकरि हीन प्रत्यक्ष देखिए 
है । पूज्यपनेका उपचार भी संभव नाहीं। तातें इनका पूजना 
महा मिथ्याभाव है । इनकों पूजे प्रत्यक्ष वा अनुमानकरि भी किछू 
फलप्राप्ति नाहीं मासे है। तातें इनकों पूजना योग्य नाहीं। या 
प्रकार सव॑ ही कुदेवनिका पूजना मानना मिथ्या है । देखो 
मिथ्यात्की महिमा, छोकबिपे आपके नीचेकों नमतें आपकौं 
निंध मानें, अर मोहित होय रोड़ीपर्यतकों पूजना भी निंद्य न मानें | 
बहुरि लोकविषे तो जातें प्रयोजन सिद्ध होता जाने, ताहीकी 
सेवा करें । अर मोहित होय कुदेवनितें मेरा प्रयोजन कैसे सिद्ध 
होगा, ऐसा बिना विचारे ही कुदेवनिका सेवन करें। बहुरि 
कुदेवनिका सेवन करते हजारों विष्न होय, ताका तो गिन नाहीं । 
कोई पृण्यके उदयर्तें इष्टकार्य होय जाय, ताकों कहें, इसके सेवनतें 
यह काये भया । बहुरि कुदेवादिकका सेवन किए विना जे इृष्ट 
कार्य होंय, तिनकी तो गिनें नाहीं, अर कोई अनिष्ट होय, ताकों 
कहें, याका सेवन न किया, तांते अनिष्ट भया। इतना नाहीं 
विचारे हैं, जो इनहीके आधीन इष्ट अनिष्ट करना होय, तौ जे 
पूर्ज तिनके इष्ट होय, न पूज तिनके अनिष्ट होय | सो ठौ दीसता 
नाहीं। जैसे काहके शीतलाकों बहुत माने भी पुत्रादि मरते 
देखिए है। काहके विना माने भी जीवते देखिए है। ता 


के 

शीतलाका मानना किछू कार्येकारी नाहीं। ऐसे ही सर्व कुदेव- 
निका मानना किछू कार्यकारी नाहीं । इहां कोऊ कहै--कार्यकारी 
नाहीं, तो मति होहु, तिनके माननेतें किछू बिगार भी होता नाही। 
ताका उत्तर,- - 

जो बिगार न होय, तौ हम काहेक़ों निषेध करें। परंतु एक 
तो मिथ्यालादि दृढ होनेते मोक्षका मार्ग दुलेभ होय जाय है । 
सो यह बड़ा बिगार है। बहुरि इनतें पापबंध हो है, अर पापबंध 
होनेतें आगामी दुःख पाईए है, यहु विगार है। यहां पूछेै-- 
मिथ्यात्वादिभाव तो अतत्त्वश्रद्धानादि भए होथ हैं। अर पापबंध 
खोटे कार्य किए होय है, सो तिनके माननेतें मिथ्यात्वादि कैसे 
होय । ताका उत्तर, 

प्रथम तौ परद्वव्यनिकों इष्ट अनिष्ट मानना ही मिथ्या है । 
जातें कोऊ द्वव्य काहूका मित्र शत्रु है नाहीं । बहुरि जो इष्ट 
अनिष्ट बुद्धि पाईए है, तो ताका कारण पुण्य पाप है। तातें जैसें 


'मुण्यबैक्े होय, पापबंध न होय, सो करे। वहुरि जो पुण्यठद्यका भी 


निश्चय न होय, केवल इष्ट अनिष्टके बाद्य कारण तिनके संयोग वा 
वियोगका उपाय करे । सो तो कुदेवके माननेतें इष्ट अनिष्टवुद्धि 
दूरि होती नाहीं । केवल वृद्धिकों प्राप्त हो है । बहुरि पुण्यबंध भी 
नाहीं होता, पापत्रंध हो है। बहुरि कुदेव काहकों धनादिक देते 
खोसते देखे नाहीं | तातें ए. बाह्य कारण भी नाहीं । इनका 
मानना किस अर्थ कीजिए है । जब अत्यंत अमबुद्धि होय, जीवा- 
दिक तत्त्वनिका श्रद्धान ज्ञानका अंश भी न होय, अर रागद्वेपकरी 
अति तीत्रता होय, तब जे कारण नाहीं तिनकों भी इष्ट अनि- 

ष्टका कारण मानै। तब कुदेवनिका मानना हो है। ऐसे तीज 
मिथ्यात्वादि भए मोक्षमाग अति दुलंभ हो है। आगे कुगुरुके 
श्रद्धानादिककों निषेधिए है,--- 


जे जीव विषयकषायादि अधर्म्मरूप तो परिणमैं अर माना- 
दिकतें आपके धर्म्मात्मा मनाबें, धर्म्मात्मा योग्य नमस्कारादि 
क्रिया करावैं, अथवा किंचित्‌ धर्म्मका कोई अंग धारि बड़े धम्मात्मा 
कुहावें, बड़े धम्मोत्मा योग्य क्रिया करावें, ऐसें धर्म्मका आश्रयकरि 
आपको बड़ा मनावें, ते सर्व कुगुरु जानने । जातें धर्म्मपद्धतिविषे 
तो विषयकषायादि छूटें जैसा धर्म्मकों धारे तैसा ही अपना पद 
मानना योग्य है । तहां कोई तो कुलकरि आपकी गुरु माने है । 
तिनविषे केई ब्राह्मणादिक तो कहे हैं, हमारा कुछ ही ऊंचा है, 
तातें हम सर्व कुलके गुरु हैं। सो उस कुलकी उच्चता तो धर्म्म- 
साधनतैं है। जो उद्यकुलबिष उपजि हीन आचरण करे, तो 
वाकों उच्च कैसे मानिण | जो कुरविय उपजनेहीते उच्चपना रहै, 
तो मांसभक्षणादि किए भी वाकी उच्च ही मानी । सो बने नाहीं। 
भारतविषै भी अनेक प्रकार ब्राह्मण कहे हैं । तहां “जो आाह्मण 
होय चांडालकार्य करे, ताकों चांडालब्राह्मण कहिए” ऐसा क्या 
है । सो कुलहीतें उच्चपना होय, तो ऐसी हीनसंज्ञा काहेकों दई 
है । बहुरि वेष्णवशामख्रनिविषं ऐसा भी कहे हैं - वेदव्यासादिक 
मछली आदिकतें उपजे | तहां कुलका अनुक्रम कैसे रहक्मा । बहुरि 
मूलउत्पत्ति तो ब््मातें कहे हैं। तातें सर्वका एक कुल है, भिन्न- 
कुल केसे रह्या । बहुरि उच्चकुलकी ख्रीके नीचकुलके पुरुषतें अर 
नीचकुलकी ख्रीके उच्चकुलके पुरुषतें संगम होते संतति होती 

देखिए हैं । तहां कुछका प्रमाण कैसे रक्मा । जो कदाचित्‌ कहौंगे, 
ऐसे है, तो उच्च नीचकुलका विभाग काहेकों मानो हो। सो छोकिक 
कार्यविषै ती असत्य भी प्रवर्त्ति संभव, धम्मकाय्येविषे तो अस- 
त्यता संभवै नाहीं । तातें धर्म्मपद्धतिविषे कुलुअपेक्षा महंतपना 
नाहीं संभवे है । धर्म्मसाधनहीतें महंतपना होय । ्राह्मणादि 
कुलनिविषै महंतता है, सो धर्म्म प्रवृत्तितं है।सो धर्म्मकी प्रवृत्तिकों 
छोरि हिंसादिक पापप्रवृत्तिविषै प्रवर्ते महंतपना कैसे रहै । बहुरि केई 
कहे हैं-जो हमारे बड़े भक्त भए हैं, वा सिद्ध भए हैं, वा धम्मात्मा 
भए हैं । हम उनकी संततिविषे हैं, तांते हम गुरु हैं । सो उन 
बड़ेनिके बड़े तो ऐसे थे नाहीं। तिनकी संततिबिष उत्तमकार्य 
किए उत्तम मानौ हो, तो उत्तमपुरुषकी संततिविषे जो उत्तमकार्य 
न करे, ताकों उत्तम काहेकी मानो हो। बहुरि झास्त्रनिविषे वा 
लोकविषै यह प्रसिद्ध है। पिता शुभकार्यकरि उच्चपदकों पांवै, 
पुत्र अशुभकायकरि नीचपदकों पावे । वा पिता अशुमकार्यकारि 
नीचपदकों पांबे, पुत्र शुभकायंकरि उच्चपदकों पावे। तातें बड़निकी 
अपेक्षा महंत मानना योग्य नाहीं । ऐसे कुलकरि गरुरुपना मानना 
मिथ्याभाव जानना । बहुरि केई पट्टकरि गुरुपनों माने हैं । सो 
कोई पूर्व महंतपुरुष भया होय, ताके पाटि जे शिष्य प्रतिश्िष्य 
होते आए, तहां तिनविषे तिस महंतपुरुषकैसे गुण न होंय, तो 
भी गुरुपनी मानिए, सो ऐसे ही होय तो उस पाटविषे कोई 
परखीगमनादि महापापकाये करैगा, सो भी धर्मोत्मा होगा, सुग- 
तिकों प्राप्त होगा, सो संभव नाहीं। अर वह महदपापी है, तो 
पाटका अधिकार कहां रक्षा । जो गुरुपदयोम्य काये करे, सो ही 

गुरु है। बहुरि केई पहलें तो ख्री आदिके त्यागी थे, पीछे अष्ट 
होय विवाहादि का्येकरि गरृहस्थ मए, तिनकी संतति आपकों गुरु 
माने है | सो अष्ट भए पीछे गुरुपना कैसे रह्मा। अर ग्रहखवत्‌ 
ए भी भए। इतना विशेष भया, जो ए अष्ट होय गृहस्थ भए । 
इनिको मूल गृहस्थधर्मी गुरु केसे माने | बहुरि कैई अन्य तौ सर्व 
पापकार्य करें, एक सत्री परणे नाहीं, इस ही अंगकरि गुरुपनो 
माने है । सो एक अन्रह्म ही तो पाप नाहीं, हिंसा परिग्रह्दिक 
भी पाप हैं, तिनकों करते धम्मात्मा गुरु केसे मानिए । बहुरि वह 
धर्म्मबुद्धितें विवाह्मदिकका त्यागी नाहीं भया है। कोई आजीविका 
वा लछज्जाआदि प्रयोजनकों लिए विवाह न करे है। जो धर्म्मबुद्धि 

होती, तौ हिंसादिककों काहेकों वधावता । बहुरि जाके पधर्मबुद्धि 
नाहीं, ताके शीलकी भी हृढता रहे नाहीं। अर विवाह करे नाहीं, 
तब परख्रीगमनादि महापापकों उपजाबै । ऐसी क्रिया होतें गुरुपना 
मानना महाअमबुद्धि है । बहुरि केई काहृप्रकारका भेषधारनेतें 
गुरुपनी माने हैं । सो भेप धारे कोन धर्म्म भया, जांतें धम्मोत्मा गुरु 
माने । तहां केई टोपी दे हैं, केई गूदरी राखे हैं, केई चोछा पहरे 
हैं, केई चादरि ओढ़े हैं, केई रालवख्र राख हैं, केई खेतवस्र राख 
हैं, केई भगवां राख हैं, केई टाट पहरे हैं, केई मृगछाला पहरे 
हैं, केई राख लगाव हैं, इत्यादि केई खांग बनावे हैं । सो जो 
शीत उप्णादिक सहे न जाते थे, लज्जा न छुटे थी, तो पाग, 
जामा इत्यादि प्रवृत्तिरूप वस्तादिकका त्याग काहेकों किया । 
उनकौं छोरि ऐसे खांग बनावनेमैं कौन धर्म्मका अंग भया। 

मृहस्थनिर्कीं ठिगनेके अर्थ ऐसे भेष जानने । जो गृहस्थसारिसा 

अपने खांग राखै, तौ गृहस्थ केसे ठिगावे । अर इनकों उनकरि 
आजीविका वा धनादिकका वा मानादिकका प्रयोजन साधना, 
तातें तैसा खांग बनावै हैं। जगत भोला तिस खांगकों देखि 
ठिगांवै, अर धर्म भया माने, सो यह अम है । सोई कह्या है-- 


जह कुवि वेस्सारत्तो मुसिज्माणो विमण्णए हरिस । 

तह मिच्छवेसमुहिया गये पि ण मुणंति धम्मणिहिं॥१॥ 

याका अर्थ--जैसे कोई वेश्यासक्त पुरुष धनादिककों भुसा- 
बता हुवा भी हे माने है, तेसें मिथ्यामेषकरि ठिगे गए जीव ते 
नष्ट होता धर्म्म धनकी नाहीं जाने हैं । भावार्थ, यह मिथ्याभेष 
वाले जीवनिकी झुश्रूषा आदिते अपना धर्म्म धन नष्ट होय, ताका 
विषाद नाहीं, मिथ्यावुद्धितं हर करे हैं । तहां केई तीं मिशथ्या 
शास्त्रनिविषे भेप निरूपण किए हैं, तिनकों धारें हैं। सो उन 
शासत्रनिका करणहारा पापी सुगमक्रियातें उच्चपद प्ररूपणंत मेरी 
मानि हो है, वा अन्य जीव इस मार्गविये बहुत लागें, इस अभि- 
प्रायनें मिथ्याउपदेश दिया । ताकी परंपराकरि विचाररहित जे 
जीव ते इतना तो विचारें नाहीं, जो सुगमक्रियातें उच्चपद होना 
बतावे हैं, सो यहां किछू दगा हैं। अर अमकरि तिनका कक्या 
मार्गविषे प्रवर्ते हैं । बहुरि कैद शाखनिविषे तो मार्ग कठिन 
निरूपण किया, सो तो से नाहीं, अर अपना ऊंचा नाम घराए 
विना छोक माने नाहीं, इस अभिप्रायतें यति मुनि आचार्य उपा- 
ध्याय साधु भद्धरक सन्‍्यासी योगी तपखी नम्म इत्यादि नाम तो 
ऊंचा धरावे हैं, अर इनिका आचरनिकों नाहीं साधि सकें हैं, तातें 
इच्छाअनुसार नानाभेष बनावे हैं। बहुरि केई अपनी इच्छा 

अनुसार ही तौ नवीन नाम धरावे हैं, अर इच्छाअनुसार ही भेष 
बनावे हैं | ऐसें अनेक भेष धारनेतें गुरुपनो माने हैं, सो यह 
मिथ्या है। इहां कोऊ पूछै-भेष तौ बहुत प्रकारके दीसैं, तिन- 
विषै सांचे झूंठे भेषकी कैसें पहचान होय । ताका समाधान, -- 

जिन भेषनित्रिषे विषयकषायका किछू लगाव नाहीं, ते भेष 
सांचे हैं । सो सांचे भेष तीन प्रकार हैं, अन्य सर्व भेष मिथ्या 
हैं। सो ही पटपाहुड़विषे कुंदकुंदाचार्यकरि क्या है -- 

एगं जिणस्स रूवे विदियं उक्िद् सावयार्ण तु । 

अवरहियाण तिदय चउछ॑ पुण लिंग दंसणे णत्थि॥ १॥ 

याका अर्थ--एक ते जिनका खरूप निग्नेथ दिगंबर मुनिर्लिंग, 
अर दूसरा उत्कृष्ट आवकनिका रूप दसई ग्यारं६ प्रतिमाका धारक 
शआवकका लिंग, अर तीसरा आर्यिकानिका रूप यह ख्लरीनिका लिंग, 
ऐसें ए तीन लिंग ती भ्रद्धानपूर्यंक हैं । बहुरि चोथा लिंग सम्य- 
ग्दशनखरूप नाहीं हैं । भावार्थ, यह इन तीनलिंग विना अन्य- 
लछिंगकों मान, सो अद्धानी नाहीं, मिथ्यादृष्टी है । बहुरि इन भेष- 
निविष केई भेषी अपने भेषकी प्रतीति करावनेके अर्थि किंचित्‌ 
धर्म्का अंगकी भी पाले हैं। जैंसे खोटा रुपया चलावनेवाला 
तिसविषं किछ्ू रूपाका भी अंश राख है, तेसें धर्म्मका कोऊ 
अंग दिखाय अपना उच्चपद मनाने हैं। इहां कोऊ कहै- धर्म्म 
साधन किया, ताका ता फल होगा | ताका उत्तर--- 

जैस उपवासका नाम घराय कणमात्रका भी अक्षण करें, तौ 
पापी हैं। अर एकंतका (एक्रासनका) नाम धराय किंचित्‌ ऊन 
भोजन करे, तो भी धर्म्मात्मा है। तेसें उच्चपद्वीका नाम घराय 

तामें किंचित्‌ भी अन्यथा प्रवर्ते, तो महापापी है। अर नीची- 
पदवीका नाम धराय, किछू भी धर्म्म साधन करे, तौ धर्म्मात्मा 
है । तातें धर्म्मससाधन तौ जेता बने, तेता कीजिए । यामैं किछ 
दोष नाहीं । परंतु ऊंचा धम्मात्मा नाम धराय नीची क्रिया किए 
32९ ही हो है| सोई पषदपाहुड़विषै कुंदकुंदाचार्यकरि 
क्या है-- 


जह जायरूबसरिसो तिलतुसमित्तं ण गहदि अत्थेसु। 

जद हेड अप्प बहुलय तत्तो पुण जाइ णंग्गोयं ॥ १॥ 

याका आर्थ-मुनिपद्‌ है, सो यथाजातरूप सदृश है। 
जैसा जन्म होतें था, तैसा नम्म है | सो वह मुनि अर्थ जे 
धन वस्रादिक वस्तु तिनविषै तिलतुषमात्र भी अहण न करे । 
बहुरि कदाचित्‌ अल्प वा बहुत्व अहै, तो तिसतें निगोद जाय । 
सो देखो, गृहस्थपनेमैं बहुत परिआह राखि किछू प्रमाण करे, 
तो भी खगमोक्षका अधिकारी हो है अर मनिपनेमैं किंचित्‌ 
परिग्रह अंगीकार किए भी निगोद जानेवाला हो है। तातैं ऊंचा 
नाम धराय नीची अ्रबृत्ति युक्त नाहीं । देखो, हुंडावसर्प्पिणी 
कालविषै यह कलिकाल प्रवर्त्ते है। ताका दोषकरि जिनमतविषै 
भी मुनिका खरूप तो ऐसा जैसा बाह्य अभ्यंतर परिग्रहका छगाव 
नाहीं, केबल अपने आत्माकों आपो अनुभवते शुभाशुभभावनितें 
उदासीन हो है। अर अब विषय कषायासक्त जीव मुनिपद 
धारैं, तहां सर्वसावधका त्यागी होय पंच महात्रतादि अंगीकार 
करें । बहुरि स्वेत रक्तादि वस्ननिकों अहैं, वा भोजनादिविपै 
लोलपी होंय, वा अपनी अपनी पद्धति बधावनेकों उद्यमी होंय, 

वा केई धनादिक भी राखैं, वा हिंसादिक करें, नाना आरंभ 
करें । सो स्तोकपरिप्रह ग्रहणेका फल निगोद कक्षा है, तो ऐसे 
पापनिका फल तौ अनंतसंसार होय ही होय । बहुरि लोकनिकी 
अज्ञानता देखों, कोई एक छोटी प्रतिज्ञा मंग करे, ताकों तो पापी 
कहें, अर ऐसी बड़ी प्रतिज्ञा भंग करते देखैं, तिनकी गुरु मानें, 
मुनिवत्‌ तिनका सन्‍्मानादि करें । सो शासत्रविषे कृतकारित 
अनुमोदनाका फल कब्मा है । तातें वैसा ही फल इनकौं भी 
लागे है । मुनिपद्‌ लेनेका तौ क्रम यह है-पहलें तत्त्वज्ञान होय, 
पीछें उदासीन परिणाम होय, परिषहादि सहनेकी शक्ति होय, 
तब वह खयमेव मुनि भया चाहै । तब अ्रीगुरु भुनिधर्म्म 
अंगीकार करावैं | यह कौन विपरीत जे तत्त्वज्ञानरहित विषय- 
कपायासक्त जीव तिनकों मायाकरि वा लोभ दिखाय मुनिपद्‌ 
देना, पीछें अन्यथा प्रवृत्ति करावनी, सो यह बड़ा अन्याय है। 
ऐसे कुगुरुक वा तिनके सेवनका निषेध किया । अब इस 
कथनके दृढकरनेकों शाख्रनिकी साक्षी दीजिए है | तहां उपदेश- 
सिद्धांतरलमालाबिपे ऐसा कह्या है,-- 
गुरुणो भट्टा जाया सद्दे थुणिऊणलिंति दाणाईं। 
दोण्णवि अमुणिअसारा दूसमिसमयम्मि बुर्डति ॥ १॥ 
कालदोषतें गुरु जे हैं, ते भाट भए। भाटवत्‌ शब्दकरि दातारकी 
स्तुतिकरिकें दानादि अहे हैं । सो इस दुखमा कालविषे दातार 
वा पात्र दोऊ ही संसारविष ड्बैं हैं। बहुरि तहां कब्या है,-- 
सप्पे दिद्दे णासइ लोओ णहि कोवि किंपि अक्खेई । 
जो चयद कुगुरु सर्प्प हा मूढहा भणइ त॑ दुदढ्ध ॥ २॥ 

सर्प्कों देखि कोई भागै, ताकी तो छोक किछू भी कहे 
नाहीं । हाय हाय देखो; जो कुगुरुसपंकों छोरे, ताहि मूह दुष्ट 
कहें, बुरा बोलें । 

सप्पो इक मरणं कुगुरु अणंताइ देइ मरणाई। 

तो वर सप्पं गहिय॑ मा कुगुरुसेवण भरद ॥ १॥ 

अहो सपकरि तो एक ही वार मरण होय अर कुगुरु अनंत- 
मरण दे है, अनंतवार जन्म मरण करावे है । तातें हे भद्र, 
सांपफा अहण तो भरा अर कुगुरुका अहण भला नाहीं। 
बहरि संघपट्टविपे ऐसा कब्चा है-- 

छ्र॒त्षामः किल कोपि रंकशिशुकः प्रवृज्य चत्ये कचित्‌ 

कृत्वा किंच न पक्षमक्षतकलिः प्राप्तस्तदाचायंकम्‌ । 

चित्र चेत्यगहे एहीयति निजे गच्छे कुटुम्बीयति 

स्व शक्रीयति बालिशीयति बुधान्‌ विश्व॑ वराकीयति ॥ 

याका अर्थ: - देखो श्षुधाकरि कृश कोई रंकका बारूक सो 
कहीं चत्याल्यादिविषे दीक्षा धारि कोई पक्षकरि पापरहित न 
होतासंता आचार्यपद॒कों प्राप्त भया। बहुरि वह चेत्यालयविषै 
अपने गृहवत्‌ प्रवर्ते है, निजगच्छविषै कुटुंबब॒त्‌ प्रवर्त्ते है, आपकों 
इंद्रवत्‌ महान्‌ माने हे, ज्ञानीनिकों बालकवत्‌ जज्ञानी माने है, 
सर्वगरृहनिकों रंकवत्‌ माने हैं । सो यह बड़ा आश्चर्य भया है । 
बहुरि “येजोतो न च वद्धितो न च न च क्रीती' इत्यादि 
काव्य है । जिनकरि जन्म भया नाहीं, बध्या नाहीं, मोल लिया 
नाहीं, देणदार भया नाहीं, इत्यादि कोई प्रकार संबंध नाहीं, अर 
गृहस्थनिकों वृषभवत्‌ वहांवे, जोरावरी दानादिक ले, सो हाय 

हाय यह जगत्‌ राजाकरि रहित है । कोई न्याय पूछनेवारू 
नाहीं । यहां कोऊ कहै, ए तो श्वेतांबरविरचित उपदेश है तिनकी 
साक्षी काहेकों दई। ताका उत्तर-- 

जैसें नीचापुरुष जाका निषेध करै, ताका उत्तमपुरुषके तौ 
सहज ही निषेध किया । तैसे जिनके वस्रादि उपकरण कहे, वे 
ह जाकरि निषेध करैं, तो दिगंबरधर्म्मविषे तो ऐसी विपरीतिका 
सहज ही निषेध भया । बहुरि दिगंबरगंथनिविषे भी इस अ्रद्धानके 
पोषक वचन हैं । तहां श्रीकुंदकुंदाचायेकृत षद्धपाहुड़विषे ( दशन- 
पाहुडमें ) एसा कह्या है 

दंसणमूलो धम्मो उबइड्ं जिणवरेहिं सिस्‍्साणं। 

त॑ सोझइण सकण्णे दंसणहीणो ण वंदिव्बो ॥ २॥ 

जिनवरकरि सम्यग्द्शन हैं मूल जाका ऐसा धर्म्म उपदेश्या 
है। ताका सुनकरि हे कर्णसहित हो, यह मानौ--सम्यक्ल्वरहित 
जीव बंदनेयोग्य नाहीं | जे आप कुगुरु ते कुमुरुका श्रद्धानसहित 
सम्यक्ती कैसें होय। विना सम्यक्त अन्य धर्म्म भीन होय।) 
धर्म्म बिना वंदनेयोग्य कैसे होंय । बहुरि कहे हैं,--- 

जे दंसणसु भट्टा णाणे भट्टा चरित्तभट्टाय । 

एद भट्टविभट्टा ससंपि जणं विणासंति ॥ ८ ॥ 

हे दशनविये अष्ट हैं, ज्ञानविषे अष्ट हैं, चारित्रश्चष्ट हैं, ते 
जीव अष्टते अष्ट ह। आर भी जीव जो उनका उपदेश मानें हैं, 
तिन जीवनिका नाश करें हैं-वुरा करे हैं । बहुरि कहे हैं,--- 

ज दंसणसु भट्टा पाए थाइंति दंसणघराणं । 

ते हंति लुल्लमूया वोही पुण दुल्लहा तेसिं ॥ १२॥ 

१ सर] 

जे आप तौ सम्यक्ततैं अष्ट हैं, अर सम्यक्तघारकनिकों 
अपने पगां पड़ाया चाहै हैं, ते ले गूंगे हो हैं वा स्थावर हो हैं । 
बहुरि तिनकै बोधकी प्राप्ति महादुलभ हो है। 


जेवि पडंति च तेसिं जाणंता लजजगारवभएण। 

तेसिंपि णत्थि वोही पा अणुमोयमाणाणं ॥ १३ ॥ 

जो जाणता हुवा भी लज़ागारव भयकरि तिनके पतां पड़े हैं, 
तिनके भी बोधी जो सम्यक्त सो नाहीं है । कैसे हैं 
ए जीव, पापकी अनुमोदना करते हैं । पापीनिका सन्मानादि 
किए तिस पापकी अनुमोदनाका फल लागै है। बहुरि ( सृत्रपाहु- 
डमें ) कहै हैं-- 

जस्स परिग्गहगहर्ण अप्पं बहुयं च हवइ लिंगस्स । 

सो गरहिउ जिणवयण परिगहरहिओ णिरायारो ॥१९॥ 

जिस लिंगके थोरा वा बहुत परिग्रहका अंगीकार होय, 
सो जिनवचनविषे निंदायोग्य हैं । परिअहरहित ही अनगार 
हो है। बहुरि ( भावपाहुड़में ) कहे हैं--- 

धम्मम्मि णिप्पिवासो दोसावासो य इक्खुफुलसमो । 

णिप्फलणिग्गुणयारो णडसवणो णग्गरूतेण ॥ ७१ ॥ 


जो धम्संविषै निरुचमी है, दोषनिका घर है, इक्लुफूल समान 
निष्फल है, गुणका आचरणकरि रहित है, सो नम्रूपकरि नट 
अ्मण है। भांडवत्‌ भेषधारी है। सो नम्म भए भांडका दृष्टांत 
संभवै है | परिआ्रह राखें, तो यह भी दृष्टांत बने नाहीं । 

बहुरिमोक्षपाहुड़में कहा है--- 

जे पावमोहियमई लिंगं घत्तण जिणवरिंदाणं । 

पा कुणंति पावा ते चत्ता मोक्‍्खमग्गम्मि ॥ ७८ ॥ 

पापकरि मोहित भई है बुद्धि जिनकी ऐसे जे जीव जिनवरि- 
निका लिंग धारि पाप करे हैं, ते पापमूर्ति मोक्षमागेविषै अटष्ट 
जानने । बहुरि ऐसा क्या है-- 

जे पंचचेलसत्ता गंथग्गाहीय जायणासीला । 

आधाकम्मम्मिरया ते चत्ता मोक्‍्खमग्गम्मि ॥ ७८ ॥ 

जे पंचप्रकार वस्रविषे आसक्त हैं, परिग्रहके ग्रहणहारे हैं, 
याचनासहित हैं, अघःकर्म्म आदि दोषनिविषै रत हैं, ते 
मोक्षमागेविषे अष्ट जानने । बहुरि कुंदकुंदाचायकृत लिंगपाहुड़ 
है, ताविबे मुनिल्गिधारि जो हिंसा आरंभ अयंत्रमंत्रादि करे हैं, 
ताका निषेध बहुत किया है । बहुरि गुणभद्राचायेकूत आत्मानु- 
शासनविषे ऐसा क्या है, -- 

इतस्ततश्व त्रस्यन्तो विभावय्यों यथा मृगाः | 

वनाद्वसन्त्युपग्राम॑ कठों कष्ट तपस्विनः ॥ १९७ ॥ 

कलिकालविषे तपस्री मृगवत्‌ इधर उधरतें भयवान्‌ होय वनतें 
नगरके समीप वसे हैं, यह महाखेदकारी कार्य भया है। यहां 
नगरसमीप ही रहना निषेध्या, तो नगरविषे रहना तौ निषिद्ध 
भया ही । 

वर गाहेस्थ्येमेवाद्य तपसो भाविजन्मनः । 

सुख्रीकटाक्षलुण्टाकलुप्तवेराग्यसम्पद! ॥ २०० ॥ 

अबार द्दोनहार है अनंतसंसार जातें ऐसे तपतें गृहस्थपना ही 

मला है। कैसा है वह तप प्रभात ही ख्रीनिके कटाक्षरूपी 
डटेरेनिकरि दी है वेराग्य संपदा जाकी ऐसा है। बहुरि योगी- 
र्रदेवक्ृत परमात्माग्रकाशविषै ऐसा कह्मा है-- 
दोहा । 

चिला चिल्ी पुत्थयहिं, तूसइ मूढ णिभंतु । 

एयहिं लज़इ णाणियउ, बंधहहेड मुणंतु ॥ २१४ ॥ 

चेला चेली पुस्तकनिकरि मूढ संतुष्ट हो हैं। आंतिरहित ऐसें 
ही है । बहुरि ज्ञानी इनकों वंधका कारण जानता संता इनकरि 
लज्ञायमान हो है । 

केणवि अप्पा वंचियउ, सिर लुंचित्रि छारेण । 

सयलूबि संग ण परिहरिय, जिणवरलिंगधरेण ॥२१६॥ 

किसी जीवकरि अपना आत्मा ठिग्या। सो कोन, जिंह जीव 
जिनवरका छिंग धास्या अर राखकरि माथाका छोंचकरि समस्त- 
परिग्रह छांडया नाहीं। 

जे जिणलिंग धरेवि मुणि इठपरिग्गह लिंति । 

छट्दिकरेवि णु तेबवि जिय, सो पुण छद्दि गिरुंति॥२१७ 

है जीव ! जे मुनि लिंगधारि इष्टपरिग्रहकों ग्रहैं हैं, ते छाँद करि 
तिस ही छर्दिकूं बहुरि मखे हैं। भावार्थ--यह निंदनीय है। 
इत्यादि तहां कहे हैं । ऐसे शाखनिविष कुगुरुका वा तिनके 
आचरनका वा तिनकी सुश्रपाका निषेध किया है, सो जानना । 
बहुरि जहां मुनिके धात्रीदृतआदि छीयालीस दोष आहारादिविषे 
कहे हैं, तहां गृहश्थनिके बालकनिकों प्रसन्न करना, समाचार 
कहना, मंत्र औषधि ज्योतिषादि कार्य बतावना इत्यादि, बहुरि 

किया कराया अनुमोद्या भोजन लेना इत्यादि क्रियाका निषेध 
किया है। सो अब कालदोपतेैं इनही दोषनिकों गाय आहारादि 
अहै हैं । बहुरि पार्थस्थ कुशीलादि अष्टाचारी मुनिनिका निषेध 
किया है, तिनहीका लक्षणनिकों धरे हैं। इतना विशेष-ै द्वव्यां 
तो नम रहें हैं, ए नानापरिअह राखे हैं । बहुरि तहां मुनिनिकै 
अमरी आदि आहार लेनेकी विधि कही है। ए आसक्त होय 
दातारके प्राण पीड़ि आहारादि गह्ै हैं। बहुरि ग्ृहखधर्म्मविषै 
भी उचित नाहीं वा अन्याय लोकनिद्य पापरूप कार्य तिनकूं करते 
देखिए है । बहुरि जिनबिम्ब शासत्रादिक सर्वोत्कष्ट पूज्य तिनका 
तो अविनय करे हैं । बहुरि आप तिनतें भी महंतता राखि ऊंचा 
बैठना आदि प्रवृत्तिकों धारै हैं । इत्यादि अनेक विपरीतिता प्रत्यक्ष 
भासे अर आपको मुनि मानें, मूलगुणादिकके धारक कहावें । ऐसे 
ही अपनी महिमा करावेैं। बहुरि गृहस्थ भोले उनकरि प्रशंसा- 
दिककरि ठिगे हुए धर्म्मका विचार करें नाहीं। उनकी भक्तिविषै 
तत्पर हो हैं । सो बड़े पापकों बड़ा धर्म्म मानना, इस मिथ्यात्वका 
फल केसे अनंतसंसार न होय । एक जिनवचनकों अन्यथा माने 
महापापी होना, शास्रविषे क्या है । यहां तो जिनवचनकी किछू 
बात राखी ही नाहीं। इस समान और पाप कोन है। अब यहां 
कुयुक्तिकरि जे तिन कुगुरुनिका स्थापन करें हैं, तिनका निरा- 
करण कीजिए है । तहां वह कहे हैं,--गुरूविना तो निगुरा 
होय, अर वैसे गुरु अबार दीस नाहीं। तातें इनहीकों गुरु मानना। 
ताका उत्तर-- 


निगुरा तो वाका नाम है, जो गुरु माने ही नाहीं । बहुरि जो 

गुरुकों तौ माने अर इस क्षेत्रविषै गुरुका लक्षण न देखि काहकों 
गुरु न माने, तो इस अ्रद्धानतैं तो निगुरा होता नाहीं। जैसें नास्तिक्य 
तो वाका नाम है, जो परमेश्वरकों माने ही नाहीं । बहुरि जो 
परमेश्वरकों तो माने अर इस क्षेत्रविषे परमेश्वरका लक्षण न देखि 
काहकी परमेश्वर न माने, तो नास्तिक्य होता नाहीं । तैसें ही यह 
जानना । बहुरि वह कहे है, जैनशास्ननिविष॑ अबार केवलीका 
तो अभाव कह्मा है, मुनिका तौ जभाव कह्मां नाहीं। ताका 
उत्तर,-- 

ऐसा तौ कद्या नाहीं, इन देशनिविषै सद्भाव रहैगा | भरत 
क्षेत्रविषे कहै हैं, सो भरतक्षेत्र ता बहुत बड़ा है। कहीं सद्भाव 
होगा, तॉते अभाव न क्या है। जो तुम रहो हो, जिसही 
क्षेत्रविषै सद्भाव मानौगे, तो जहां ऐसे भी मुनि न पावोगे, तहां 
जावीगे तब किसकों गुरु मानोगे । जैसे हंसनिका सद्भाव अबार 
कष्या है अर हंस दीसते नाहीं, तौ और पक्षीनिकों तो हंसपना 
मान्या जाता नाहीं । तेसैं मुनिनिका सद्भाव अबार कह्मा है| अर 
मुनि दीसते नाहीं, तो औरनिकों तौ मुनि मान्या जाय नाहीं । 
बहुरि वह कहे है, एक अक्षरका दाताकों गुरु माने हैं। जे शास्त्र 
सिखावैं वा सुनावें, तिनकों गुरु कैसे न मानिए, ताका उत्तर-- 


गुरु नाम बड़ेका है । सो जिस प्रकारकी महंतता जाके संभवै, 
तिस प्रकार ताकों गुरुसंज्ञा संभव । जैसे कुुअपेक्षा मातापिताकों 
गुरुतज्ञा है, तैसें ही विद्या पढ़ावनेवालेकों विद्याअपेक्षा गुरुसंज्ञा 
है। यहां तौ धर्म्मका अधिकार है। तातैं जाकै धर्म्मअपेक्षा 
महंतता संभवै, सो ही गुरु जानना । सो धर्म्म नाम चारित्रका 

है। चारितं खलु धम्मो, ऐसा शाखविषै कक्षा है। तातैं चारि- 
त्रका धारकहीकों गुरुसंज्ञा है। बहुरि जैसे भूतादिकका नाम भी 
देव है, तथापि यहां देवका अ्रद्धानविषे अरहंतदेवहीका अहण 
है। तेंसें औरनिका भी नाम गुरु है, तथापि श्रद्धानविषे निम्नैथ- 
हीका अहण है | सो जिनधर्म्मविषे अरहंत देव निरपंथ गुरु 
ऐसा प्रसिद्धवचन है। यहां प्रश्न--जो निर्भेधविना और गुरु न 
मानिए, सो कारण कहा। ताका उत्तर-- 


निर्ग्रथविना अन्य जीव सर्वप्रकारकरि महंतता नाहीं धरे हैं । 
जैसे लोभी शास्रव्याख्यान करे, तहां वह वाकों शास्त्र सुनावनेंतैं 
महंत भया । वह वाकों धनवश्नादि देनेंतें महंत भया । यद्यपि 
बाह्य शास्त्र सुनावनेवाला महंत रहे, तथापि अंतरंग छोभी होय, 
सो दाताकों उच्च माने । अर दातार लोभीकी नीचा माने, तातें 
वाके सर्वथा महंतता न भई । यहां कोऊ कहें, निर्म्रथ भी तो 
आहार ले हैं। ताका उत्तर-- 

लोभी होय दातारकी सश्रपाकरि दीनतात॑ आहार न ले है। 
तांतें महंतता घंटे नाहीं । जो लोभी होय, सो ही हीनता पावै है। 
ऐसे ही अन्य जीव जानने । तातें निर््रेथ ही सर्वप्रकार महंतता- 
युक्त है | बहुरि निर्त्ेथविना अन्य जीव सर्वप्रकार गुणवान्‌ 
नाहीं । तातें गुणनिकी अपेक्षा महंतता अर दोषनिकी अपेक्षा 
हीनता भासे, तब निःशंक स्तुति करी जाय नाहीं। बहुरि निर्भ्र- 
थविना अन्य जीव जैसा धर्म्म साधन करें, तेसा वा तिसतें अधिका 
गृहम्थ भी धर्म्मससाधन करि सके । तहां ग्रुरुसंज्ञा किसकों होय । 
तात॑ बाह्यअभ्यंतरपरिग्रहरहित नि््रथमुनि हैं, सो ही गुरु हैं। 


२६४ 


यहां कोऊ कहै, ऐसे गुरु तौ अबार यहां नाहीं, तातैं जैसे अर- 
हँतकी स्थापना प्रतिमा है, तैसें गुरुनिकी स्थापना ए भेषधारी हैं--- 
ताका उत्तर-- 


जैसें राजाकी स्थापना चित्रामादिककरि किए तौ प्रतिपक्षी 
नाहीं। अर कोई सामान्य मनुप्य आपकों राजा मनावै, तो 
तिसका प्रतिपक्षी हो है। तेसें अरहंतादिककी पाषाणादिविषै 
स्थापना बनावे, तो तिनका प्रतिपक्षी नाहीं अर कोई सामान्य 
मनुष्य आपकों मुनि मनावै, तो वह मुनिनिका प्रतिपक्षी भया । 
ऐसे ही थापना होती होय, तो अरहंत भी आपकों मनावो । 
बहुरि उनकी स्थापना होय, तो बाह्य तो ऐसे ही भए चाहिए। 
वे निर्गंथ ए. बहुतपरिग्रहके धारी, यह कैसें बनें | बहुरि कोई 
कहै---अब आवक भी तो जैसे संभवें, तेसे नाहीं। तातें जैसे 
आवक तेसे मुनि। ताका उत्तर--- 

श्रावकसंज्ञा तौ शाख््रविषे सर्वगृहस्थ जैनीकों है । श्रेणिक भी 
असंयमी था, ताकों उत्तरपुराणविष॑ आ्रवकोत्तम कह्मा | बारह- 
सभाविषे श्रावक कहे, तहां सर्व व्रतधारी न थे। जो सर्वेत्नतधारी 
होते, तों असंयत मनुप्यनिकी जुदी संख्या कहते, सो कही नाहीं। 
ततें गृह जैनी श्रावक नाम पावे हैं । अर मुनिसंज्ञा तौ निग्नेथ 
विना कही कही नाहीं। बहुर श्रावकके तो आठ मूलगुण कहे 
हैं। सो मद्य मांस मधु पंचउदंबरादि फलनिका भक्षण आवकनिके 
है नाहीं, तातें काह प्रकारकरि आ्रावकपना तौ संभव मी हैं । अर 
मुनिके अद्टाईस मूल्गुण हैं, सो भेपीनिके दीसते ही नाहीं । तातें 
मुनिपनी काहुप्रकारकरि संभव नाहीं। बहुरि ग्रृहस्थअवखाविपे 


हु 


तौ पूर्वें जंबूकुमारादिक बहुत हिंसादिककार्य किए सुनिए है। 
मुनि होयकरि तो काहने हिंसादिक कार्य किए नाहीं, परिगरह राखे 
नाहीं, तातें ऐसी युक्ति कारिजकारी नाहीं । बहुरि देखो, आदि- 
नाथजीकी साथ च्यारि हजार राजा दीक्षा लेय बहुरि अष्ट भए, 
तब देव उनकों कहते भए, जिनालिंगी होय अन्यथा प्रवत्तोंगे तौ 
हम दंड देंगे। जिनलिंग छोरि तुम्हारी इच्छा होय, सो ही करो । 
तातैं जिनाहैंगी कहाय अन्यथा प्रवर्तें, तो दंड योग्य है। बंदना- 
दियोग्य कैसैं होय । अब बहुत कहा कहिए, जे जिनमतविषै 
कुमेष धारें हैं, ते महापाप उपजावैं हैं । अन्य जीव उनकी सुश्रपा 
आदि करें हैं, ते भी पापी हो हैं । पद्मपुराणविषै यह कथा है--- 
जो श्रेष्ठी धर्म्मात्मा चारण मुनिनिक्रों अमतें अष्ट जानि आहार न 
दिया, तों प्रत्यक्ष अष्ट तिनकों दानादिक देना कैसे संभवे । यहां 
कोऊ कहै, हमारे अंतरंगविषै श्रद्धान ती सत्य है, परंतु बाह्य 
लज्जादिकरि शिष्टाचार करें हैं, सो फल तो अंतरंगका होगा! 
ताका उत्तर-- 


पट्पाहुडविष लज्जादिकरि वंदनादिकका निषेध दिखाया 
था, सो पूर्व ही कह्मा था । बहुरि कोऊ जोरावरी मस्तक नमाय 
हाथ जुड़ावे, तव तौ यह संभव, जो हमारा अँतरंग न था | अर 
आपही मानादिकतेैं नमस्कारादि करे, तहां अंतरंग कैसे नकहिए। 
जैसे कोई अंतरंगविषै तो मांसकी बुरा जाने अर राजादिकका 
भला मनावनेकों मांस मक्षण करे, तो वाकों ज्ती केसे मानिण । 
तैसें अंतरंगविषे ती कुगुरुसेवनकों बुरा जाने अर तिनका वा 
छोकनिका भला मनावनेकों सेवन करें, ते श्रद्धानी केसे कहिए। 

तातैं बाह्मत्याग किए ही अंतरंग त्याग संभव है। तातें जे श्रद्धानी 
जीव हैं, तिनकौं काहृप्रकारकरि भी कुगुरूनिकी सुश्रषाआदि करनी 
योग्य नाहीं । याप्रकार कुगुरुसेवनका निषेध किया । यहां कोऊ 
कहै---काह तत्त्वश्रद्धानीकों कुग्ुरुसेवनतें मिथ्यात्त्व कैसें भया | 
ताका उत्तर-- 

जैसे शीलवती स्त्री परपुरुषसहित भर्तारवत्‌ रमणक्रिया सर्वथा 
करे नाहीं, ते तत्त्वश्रद्धानी पुरुष कुगुरुसहित सुगुरूवत्‌ नमस्का- 
रादिक्रिया सर्वथा करे नाहीं । काहेतें, यह तो जीवादितत्त्व- 
निका श्रद्धानी भया है। तहां रागादिककों निषिद्ध श्रदहे है 
वीतरागभाव श्रेष्ठ मानें है, तातें तिनके वीतरागता पाईए। वैसे 
ही गुरुकों उत्तम जानि नमस्कारादि करे हैं । जिनके रागादिक 
पाइए, तिनकों निषिद्ध जानि नमस्कारादि कदाचित्‌ करे नाहीं । 
कोऊ कहै, जैसें राजादिककों करे, तेसें इनकों भी करे है। ताका 
उत्तर-- 

राजादिक धर्म्मपद्धतिविषै नाहीं। गुरूका सेवन धर्म्मपद्धतिविषे 
है। सो राजादिकका सेवन तौ लोभादिकतैं हो है । तहां चारित्र- 
मोहहीका उदय संभव है। अर गुरुनिकी जायगा कुमुरुनिकों 
सेए । तत्त्वश्रद्धानके कारण गुरू थे, तिनतें प्रतिकूली भया । सो 
लज्जादिकते जाने कारणविषै विपरीतिता उपजाई, ताक कार्यमूत 
तत्त्वश्रद्धानविष॑ दृढता केसे संभवे । तातें तहां दरशनभोहका 
उदय संभव है । ऐसे कुगुरुनिका निरूपण किया। अब कुधर्म्मका 
निरूपण कीजिए है-- 


जहां हिंसादिकषाय उपजैं वा विषयकषायनिकी वृद्धि होय, 

तहां धर्म्म मानिए, सो कुधम्म॑ जानना । तहां यज्ञादिककिया- 
निविषै महा हिंसादिक उपजावैं, बड़े जीवनिका घात करें, अर तहां 
इंद्रियनिके विषय पोषें । तिन जीवनिविषै दुष्बुद्धिकरि रौद्रध्यानी 
होय तीज्रलोभतैं औरनिका बुराकरि अपना कोई प्रयोजन साध्या 
चाहे, ऐसा कार्यकरि तहां धर्म्ममानें, सो कुधर्म्म है। बहुरि 
तीर्थनिविष वा अन्यत्र सख्लानादिकाये करें, तहां बड़े छोटे घने 
जीवनिकी हिंसा होय, शरीरकौं चेंन उपजै, तातें विषयपोषण 
होय, तातैं कामादिक बंधे, कुतूहलादिककरि तहां कषायभाव बधाबै, 
बहुरि तहां धर्म्म माने सो कुधर्म्म है । बहुरि संक्रांति, अहण, 
व्यतीपातादिकविषै दान दे, वा खोटा अहादिकके अर्थ दान दे, 
बहुरि पात्र जानि छोभीपुरुषनिकों दान दे, वहुरि दानविषे झुवर्ण 
हस्ती धोड़ा तिलआदि बसख्तुनिकों ढे, सो संक्रांतिआदि पर्व 
धर्म्मरूप नाहीं । ज्योतिषी संचारादिककरि संक्रांतिआदि हो है । 
बहुरि दुष्टप्रह्ददिकके अर्थ दिया, तहां भय लोभादिकका आधिक्य 
भया । तातै तहां दान देनेमैं धर्म्म नाहीं । बहुरि लोभीपुरुष 
देनेयोग्य पात्र नाहीं । जातें लोभी नाना असत्ययुक्ति करि ठिगै 
हैं। किछू भला करते नाही । भला तो तब होय, जब याका 
दानका सहायकरि वह धर्म्म साथे | सो वह तो उल्टा पापरूप 
प्रवर्ते । पापका सहाईका भला केसे होय । सो ही रथणसार 
शाखविषै कद्या है--- 

सप्पुरिसाण दाणं कप्पतरूणां फलाण सोहं वा ॥ 

लोहीण दाणं जइ बिमाणसोहा सवस्स जाणेह ॥ १॥ 

सत्पुरुषनिकों दान देना, कल्पदृक्षनिकें फलनिकी शोभा 

समान है अर सुखदायक है । बहुरि लोभीपुरुषनिकों दान देना 
जो होय, सो शव जो मस्या ताका विमाण जो चक्रडोल ताकी 
शोमासमान जानहु । शोभा तौ होय, परंतु धनीकी परमदुखदायक 
हो है। तातें लोभीपुरुषनिकों दान देनेमें धर्म्म नाहीं। बहुरि द्रव्य तो 
ऐसा दीजिए, जाकरि वाक्रे धर्म्म वे । सुवर्ण हस्तीआदि 
दीजिए, तिनकरि हिंसादिक उपजै वा मान लोभादिक वै। 
ताकरि महापाप होय । ऐसी वस्तुनिका देनेवालाकों पुण्य कैसे 
होय । बहुरि विषयासक्त जीव रतिदानादिकविषे पुण्य ठहरावै 
हैं। सो प्रत्यक्ष कुशीलादि पाप जहां होय, तहां पुण्य कैसे होय । 
अर युक्ति मिलावनेकों कहें, जो वह ख्री सुख पाव है । तो सत्री 
तो विषयसेवन किए सुख पावै ही पावे, शीलका उपदेश काहेकों 
दिया । रतिसमयविना भी बाका मनोरथ अनुसार न प्रवर्तें 
टख पाबै। सो ऐसी असत्‌ युक्ति बनाय विषयपोषनेका उपदेश 
देहें । ऐसे ही दयादान वा पात्रदानविना अन्य दान देय पधर्म्म 
मानना सर्व कुधर्म्म है । 


बहुरि त्रतादिककरिकें तहां हिंसादिक वा विषयादिक वधावे 
है । सो व्रतादिक तो तिनका घटावनेके अर्थि कीजिए है। बहुरि 
जहां अन्नका तो त्याग करे अर कंदमूलादिकनिका भक्षण करे, 
तहां हिंसा विशेष भई-खादादिकविषय विशेष भए । बहुरि 
दिवसविषे तो भोजन करें नाहीं, अर रात्रिविषे करें । सो प्रत्यक्ष 
दिवसभोजनतें रात्रिमोजनविषे हिंसा विशेष भास, प्रमाद विशेष 
होय । बहुरि तब्रतादिकरि नाना थ्ंगार बनावें, कुतूहल करें, 
जुवाआदिरूप प्रवर्तें, इत्यादि पापक्रिया करें, बहुरि व्रतादिकका 

निकी तीव्रता विशेष भई | ऐसें ब्रतादिकरि धर्म्म माने हैं, सो 
कुधर्म्म है । 


बहुरि भक्त्यादिकार्यनिविष हिंसादिक पाप बधावैं, वा गीत 
नृत्यादिक वा इष्ट मोजनादिक वा अन्य सामग्रीनिकरि विषयनिकों 
पोपैं, कुतूहल प्रमादादिरूप प्रवर्ते | तहां पाप तो बहुत उपजाबैं, 
अर धर्म्मका किछू साधन नाहीं। तहां धर्म मानें, सो सर्व कुधर्म्म 
है | बहुरि कई शरीरकों तो क्ेश उपजावें अर तहां हिंसादिक 
निपजावैं, कपायादिर्ूप प्रवरत्ते | जैसे पंचामि ताप, सो अप्रिकरि 
बड़े छोटे जीव जल, हिंसादिक वे, याम धर्म्म कहा भया। 
बहुरि अधोमुख झछे, ऊर्घ्यवाहु राखें, इत्यादि साधनकरि तहां 
क्लेश ही होय | किछू ए धर्म्मके अंग नाहीं | बहुरि पव्रनसाधन करें 
तहां नेती घोती आदि कायनिविपष जलादिककरि हिंसादिक 
उपजे, चमत्कार कोई उपज तांते मानादिक वध, किछू 
तहां धर्म्मससाधन नाहीं । इत्यादि छश करें, विषयकषाय 
घटावनेका कोई साधन केरे नाहीं । अतरंगविषे क्रोध 
मान माया लछोभका अभिप्राय है, वृथा क्ेशकरि धर्म्म माने हैं, 
सो कुधर्म्म है | बहुरि केई इस छोकविप दुम्ब सद्या न जाय, वा 
परलोकविपे इष्टकी इछा वा अपनी पृजा बढ़ावनेके अर्थि वा 
कोई क्रोधादिककरि अपघात करें। जैसे पतिवियोगतें अग्मिविषे 
जलकरि सती कहांव है, वा हिमालय गले है, काशीकरोत ले है, 
जीवित मारी ले है, इत्यादि कार्यकरि धर्म्म मान हैं। सो अपधातका 
तो बड़ा पाप शरीरादिकतें अनुराग घटठ्या था, तो तपश्चर- 

णादि किया होता । मरि जाणेमैं कौन धर्म्मका अंग भया | जातें 
अपघात करना कुषर्म्म है। ऐसें ही अन्य भी घने कुधर्म्मके अंग 
हैं। कहां ताई कहिए जहां विषय कषाय वे, अर धर्म्म मानिए, 
सो सर्व कुधर्म्म जानने । देखो कालका दोष, जैनधर्म्म॑विषै भी 
कुधर्म्मकी प्रवृत्ति भईं । जैनमतविषै जे धर्म्मंपर्व कहे हैं, 
तहां तौ विषयकपाय छोरि संयमरूप प्रवर्तना योग्य है। ताकों 
तो आदरै नाहीं। अर ब्रतादिकका नाम धराय तहां नाना श्रंगार 
बनावैं, वा गरिष्ठभोजनादि करैं, वा कुतूहरादि करें, वा कषाय- 
वधावनेके काये करें, जूबा इत्यादि महा पापरूप ग्रवर्तें । 


बहुरि पूजनादि कार्यविषे उपदेश तो यह था,--सावच- 
लेशो बहुपृण्यराशों दोपाय नाले । पापका अंश बहुत पुण्यस- 
मूहविषे दोषके अर्थ नाहीं। इस छलकरि पूजाग्रभावनादि कार्य- 
दिविषै रात्रिविषै दीपकादिकरि वा अनंतकायादिकका संग्रह करि 
वा अयलाचार प्रवृत्तिकरि हिंसादिकरूप पाप तो बहुत उपजाबैं, 
अर स्तुति भक्तिआदि शुभपरिणामनिविषे प्रवर्ते नाहीं, वा थोरे 
प्रवर्त, सो टोटा घना नफा थोरा, वा नफा किछू नाहीं। ऐसा 
कार्यकरनेमैं तो बुरा ही दीखना होय | बहुरि जिनमंदिर तौ 
धम्मंका ठिकाना है । तहां नाना कुकथा करनी, सोवना इत्यादिक 
प्रमादरूप प्रवर्ते, वा तहां बाग वाड़ी इत्यादि बनाय विषयकषाय 
पोषें, बहुरि छोमी पुरुषनि्कों दानादिक दें, वा तिनकी असत्य- 
सुतिकरि महंतपनो मानें, इत्यादि प्रकारकरि विषयकषायनिकों 
तो वधावैं, अर धर्म्म मानें, सो जिनधर्म्म तौ वीतराग- 
भाषरूप है। तिसबिषै ऐसी प्रवृत्ति काछदोषतें ही देखिए है । 

मप्रकार कुघम्मसेवनका निषेध किया । अब इसविपै मिथ्यात्व- 
भाव कैसें भया, सो कहिए है-- 


'तत्वश्रद्धानविषै प्रयोजनभूत एक यह है रागादिक छोड़ना । 
इस ही भावका नाम धर्म्म है। जो रागादिक भावनिकों वधाय 
धर्म्म मानें, तहां तत्त्वश्रद्धान कैसे रह्या | बहुरि जिनआज्ञातते 
प्रतिकूली भया । बहुरि रागादिभाव तौ पाप हैं। तिनकों धर्म्म 
मान्या, सो यह झंठश्रद्धान भया । तातें कुधर्म्म सेवनविषे 
मिथ्यात्त्व्माव है । ऐसे कुदेव कुगुरु कुशाखसेवनविषै मिथ्यात्व- 
भावकी पुष्टता होती जानि, याका निरूपण किया । सो ही 
षट्‌पाहुड़विषे कह्या है--- 


कुच्छियदेव धम्म कुच्छियालिंगं च बंदए जोइ । 
लज्ञाभयगारवदो मिच्छादिद्दी हवे सो दु ॥ १॥ 


जो लज्जातैं भयतैं बड़ाईतें भी कुत्सित्‌ देवकों वा कुत्सित्‌ 
धर्म्मकों बा कुत्सित्‌ लिंगकों वंदे हैं, सो मिथ्यादष्टी हो हैं । तातें 
जो मिथ्यात्वका त्याग किया चाहे, सो पहलैं कुदेव कुगुरु 
कुधर्म्मका त्यागी होय । सम्यक्त्वके पचीस मलनिके त्यागविषे भी 
अमूट्दृष्ट वा पड़ायतनविषै भी इनहीका त्याग कराया है। 
तातें इनका अवश्य त्याग करना । बहुरि कुदेवादिकके सेवनतें जो 
मिथ्यात्वमाव हो है, सो यह हिंसादिकपापनितैं महापाप है। याके 
फलतें निगोद नरकादिपर्याय पाईए है । तहां जनंतकालपयत 
महासंकट पाईए है। सम्यम्ज्ञानकी प्राप्ति महादुलंभ होय जाय 
है । सो द्वी पटपाहुडविषै ( भाव पाहुड़में ) कब्या है--- 

कुच्छियधम्मम्मि-रओ, कुच्छियपासंडिभत्तिसंजुत्तो । 
कुबच्छियतव॑ कुणंतो कुच्छिय गइभायणो होई ॥ १४० ॥ 
जो कुत्सितधर्म्मविषे रत है, कुत्सित पा्ंडीनिकी भक्तिकरि 

संयुक्त है, कुत्सित तपर्कों करता है, सो जीव कुत्सित जो खोटी- 
गति ताकों मोगनहारा हो है । सो हे भव्य हो, किंचिन्मात्रलोमतैं 
वा भयतें कुदेवादिकका सेवनकरि जाते अनंतकालपयत महा- 
दुःख सहना होय ऐसा मिथ्यात्वभाव करना योग्य नाहीं । जिन- 
धर्म्मविषै यह तो आज्ञाय है । पहले बड़ा पाप छुड़ाय पीछैं छोटा- 
पाप छुड़ाया । सो इस मिथ्यात्वकों सप्तव्यसनादिकतें भी बड़ापाप- 
जानि पहलें छुड़ाया है। तातैं जे पापके फलते ढरैं हैं, अपने 
आत्माकों दुखसमुद्रम न डुबाया चाहें हैं, ते जीव इस मिथ्यात्वकों 
अवश्य छोड़ो । निंदा प्रशंसादिकके विचारतें शिथिल होना योग्य 
नाहीं । जातैं नीतिविषे भी ऐसा क्या है--- 

निन्दन्तु नीतिनिषुणा यदि वा स्तुवन्तु 

लक्ष्मीः समाविशतु गच्छतु वा यथेष्टम्‌ । 

अद्येव वास्तु मरणं तु युगान्तरे वा 

न्यायात्पथः प्रविचलन्ति पद न धीराः ॥ १॥ 

जे निंदे हैं तो निंदो, अर स्तवे हैं. तो सवो, वहुरि रुक्ष्मी 

आबो वा जाबो, बहुरि अब ही मरण होहु वा युगांतरविषे होहु, 
परंतु नीतिविषे निपुणपुरुष न्यायमार्गतें पैंडह चढें नाहीं । ऐसा 
न्याय विचारि निद्ाप्रशंसादिकका भयतें छोभादिकतें अन्यायरूप 
मिथ्यात्वप्रवृत्ति करनी युक्त नाहीं। अहो, देव गुरु धर्म्म तो 
सर्वोत्कृष्ट पदार्थ हैं । इनके आधार घर्म्म है । इनविषे शिथिरुता 

राखें अन्यधर्म्म केसें होय तातें बहुत कहनेकरि कहा, सर्वथाप्रकार 
कुदेव कुगुरु कुधर्म्मका त्यागी होना योग्य है। कुदेवादिकका 
त्याग न किए मिथ्यात्मभाव बहुत पुष्ट हो है। अर अबार यहां 
इनकी प्रवृत्ति विशेष पाईए है। तातें इनका निषेधरूप निरूपण 
किया है। ताकों जानि मिथ्यात्वमाव छोड़ि अपना कल्याण करो । 


इति मोक्षमार्गप्रकाशकनाम शाखबिषे कुदेवकुगुरुकुधम्मे 
निषधवर्णनरूप छठा अधिकार समाप्त भया ॥ ६ ॥| 


दोहा । 

इस भवतरुको मूल इक, जानहु मिथ्याभाव । 

ताकों करि निर्मल अब, करिए मोक्ष उपाव ॥ १॥ 

अथ,-जे जीव जैनी हैं, जिन आज्ञाकों मानें हैं, अर तिनकै 
भी मिथ्यात्व रहै है ताका वणन कीजिए है--जातैं इस मिथ्या- 
त्ववैरीका अंश भी बुष है, तातें सूक्ष्ममिथ्यात्व भी त्यागने योग्य 
है। तहां जिन आगमविषै निश्चय व्यवहाररूप वर्णन है। तिन- 
विषै यथार्थका नाम निश्चय है। उपचारका नाम व्यवहार है । 
सो इनके खरूपकों न जानते अन्यथा प्रक्‍र्ते हैं, सोई कहिए है--- 
केई जीव निश्चकों न जानते निश्चयाभासके श्रद्धानी होय 
आपके मोक्षमार्गी मानें हैं । अपने आत्माकों सिद्धसमान अनुभव 
हैं। सो आप प्रत्यक्षसंसारी हैं। अमकरि आपकी सिद्ध मानें सोई 
मिथ्यादृष्टी है । शाखनिविषे जो सिद्धसमान आत्माकों क्या है, 
से द्॒व्यदृष्टिकरि क्या है, पर्याय अपेक्षा समान नाहीं हैं । जैसे 
राजा अर रंक मनुष्यपनेकी अपेक्षा समान हैं, राजापना रंकपनाकी 
अपेक्षा तौ समान नाहीं । तैसें सिद्ध अर संसारी जीवक्त्वपनेकी 

अपेक्षा समान हैं, सिद्धपना संसारीपनाकी अपेक्षा तो समान 
नाहीं । यह जैसे सिद्ध शुद्ध हैं, तेंसे ही आपकों शुद्ध माने । सो 
शुद्ध अशुद्ध अवस्था पयोय है । इस पयोयअपेक्षा समानता 
मानिए, सो यह मिथ्यादृष्टि है। बहुरि आपके केवलज्ञानादिकका 
सद्भाव माने, सो आपके तौ क्षयोपशमरूप मतिश्रुतादि ज्ञानका 
सद्भाव है । क्षायिकरभाव तो कर्म्मका क्षय भए हो है। यह अमतें 
कर्म्मका क्षय भए विना ही क्षायिकमाव माने | सो यह मिथ्या- 
इृष्टी है । शाखनिविषे सर्वजीवनिका केवलज्ञानखभाव कब्चा है, 
सो शक्तिअपेक्षा कह्या है । सर्वजीवनिविषे केवलज्ञानादिरूप 
होनेकी शक्ति है । वर्तमान व्यक्तता तौ व्यक्त भए ही कही। 
कोऊ ऐसा माने है, आत्माके प्रदेशनिविषै तो केवलज्ञान ही है, 
ऊपरि आवरणतें प्रगट न हो है। सो यह अम है । जो केवलज्ञान 
होय, तो वज्ञपटलादि आड़े होतें भी वस्तुकों जाने। कर्म्मको 
आड़े आए कैसे अटके । तातें कर्म्मके निमित्तत्तें केवलज्ञानका 
अभाव ही है। जो याका सर्वदा सद्भाव रहे है, तो याकों 
पारिणामिक भाव कहते, सो यह तौ क्षाय्रिकभाव है । सर्वभेद्‌ 
जॉमें गर्मित ऐसा चेतन्यमाव सो पारिणामिक भाव है। याकी 
अनेक अवस्था मतिज्ञानादिरूप वा केवलज्ञानादिरूप हैं, सो ए 
पारिणामिकभाव नाहीं। तातें केवलज्ञानका सर्वदा सद्भाव न 
मानना । बहुरि जो शाखनिविषे सूयेका दृष्टान्त दिया है, ताका 
इतना ही भाव लेना, जैस मेघपटल होतें सूर्यप्रकाश प्रगट न हो 
है, तेसें कर्म्मंठदय होतें केवलज्ञान न हो है। बहुरि ऐसा भाव 
न लेना, जैसे सूर्यविषै प्रकाश रहे है, तैसें आत्माविष॑ केवलज्ञान 

रहे है। जातें दृष्टांत सर्वमकार मिले नाहीं । जैसे पुद्धऊबिषै वर्ण- 
गुण है, ताकी हरित पीतादि अवस्था हैं | सो वत्तेमानविषै कोई 
अवस्था होतें अन्य अवस्थाका अभाव ही है। तेसें आत्माविषै 
चैतन्य गुण है, ताकी मतिज्ञानादिरूप अवसा हैं । सो वत्तेमान 
कोई अवस्था होतें अन्य अवस्थाका अभाव ही है। बहुरि कोऊ 
कहै कि, आवरण नाम तौ वस्तुकों आच्छादनेका है, केबलज्ञानका 
सद्भाव नाहीं है, तो केवलज्ञानावरण काहेकों कहो हौ | ताका 
उत्तर-- 


यहां शक्ति है ताकों व्यक्त न होने दे, ताकी अपेक्षा आवरण 
कद्या है। जैसे देशचारित्रका अभाव होतें शक्ति धातनेकी अपेक्षा 
अप्रत्याख्यानावरण क्या, तेंसं जानना | बहुरि ऐसे जानौ,--- 
वस्तुविषे जो प्रनिमित्ततँ भाव होय, ताका नाम औपाधिकभाव 
है । अर परनिमित्तविना जो भाव होय, सो ताका नाम खमाव- 
भाव है। सो जैसे जलके अभिका निमित्त होतें, उप्णपनो भयो 
तहां शीतलपनाका अभाव ही है । परंतु अग्िका निमित्त मिटे 
शीतलता ही होय जाय | तातें सदाकाल जलका खभाव शीतछ 
कहिए | जातें ऐसी शक्ति सदा पाइए है । बहुरि व्यक्त भए्‌ 
खभाव व्यक्त भया कहिए । कदाचित्‌ व्यक्तरूप हो है । “वैसे 
आत्माकै कर्म्मका निमित्त होतें अन्यरूप भया, तहां केवलज्ञानका 
. अभाव ही है। परंतु कर्म्मका निमित्त मिटे सर्वदा केवलज्ञान 
होय जाय । तातैं सदाकाल आत्माका खभाव केवलज्ञान कहिए है। 
जातें ऐसी शक्ति सदा पाईए है । व्यक्त भए खभाव व्यक्त भया 
कहिए । बहुरि जैसें शीतलखभावकरि उप्ण जलकों शीतल मानि 

पानादि करे, तौ दाना ही होय । तेसें केवलज्ञानखभावकरि 
अशुद्ध आत्माकों केवलज्ञानी मानि अनुभवै, तो दुखी ही होय । 
रेसें जे केवलज्ञानादिकरूप आत्माकों अनुभवैं हैं, ते मिथ्यादृष्टी 
हैं। बहुरि रागादिक भाव आपके प्रत्यक्ष होतें अमकरि आत्माकों 
रागादिरिहित मानें, सो पूछिए है--ए रागादिक तो होते देखिए 
है, ए किसद्रव्यके अस्तित्वविषे है। जो शरीर वा कर्मपुद्ठलके 
अस्तित्वविषै होंय, तौ ए भाव अचेतन वा मूर्तीक होंय | सो तो ए 
रागादिक प्रत्यक्ष चेतनता लिए अमूर्त्तीकमाव भासे हैं । तातें ए 
भाव आत्माहीके हैं। सो ही समयसारके कलशविषै कक्चा है-- 


कार्यत्वादकृतं न कम्म न च तज्जीवप्रकृत्योद्धेयो- 
रज्ञायाः प्रकृतेः स्वकायेनुभवाभावान्न चेयं कृतिः । 
नैकस्थाः प्रकृतरचित्वलसनाजजीवस्य कत्तो ततो 
जीवस्थैव च कम्म तब्निदनुगं ज्ञाता न वै पुद्ठलः ॥ १॥ 


यह रागादिरूप भावकर्म्म है, सो काहकरि किया नाहीं है । 
तातें यह कार्यभूत है । बहुरि जीव अर कर्म्मप्रकृति इन दोऊनिका 
भी कत्तेव्य नाहीं। जातें ऐसें होय, तो अचेतनकर्म्मप्रकतिके भी 
तिस भावकरम्मका फल सुख दुख ताकों मोगना होय, सो असंभव 
है। बहुरि एकली कर्म्मप्रक्तिका भी यह ककत्तेव्य नाहीं । जातें 
बाके अचेतनपनो प्रगट है। तातें इस रागादिकका जीव ही कर्ता 
है। अर सो रागादिक जीवहीका कर्म्म है। जातें भावकर्म्म तौ 
चेतनका अनुसारी है, चेतना विना न होय । अर पुद्ठल ज्ञाता है 
नाहीं । ऐसें रागादिकमाव जीवके असख्तित्वविषै हैं | जो रागादिक 
भावनिका निमित्त कर्म्महीकी मानि आपको रागादिकका अकर्त्ता 

माने हैं, सो कर्ता तो आप अर आपको निरुचमी होय प्रमादी 
रहना, ताते कर्म्महीका दोष ठहरावै हैं। सो यह दुखदायक 
अम है। सोई समयसारका कलशाविषै कष्या है-- 

रागजन्मनि निमित्ततां परद्रव्यमेव कलयन्ति ये तु ते । 

उत्तरन्ति न हि मोहवाहिनीं शुद्धबोधविधुरान्धबुद्धयः ॥ 

जे जीव रागादिककी उत्पत्तिविषे परद्वव्यहीकों निमित्तपनो 
माने हैं, ते जीव भी गुद्धज्ञानकरि रहित है अंधबुद्धि जिनकी ऐसे 
होतसंत मोहनदीकों नाहीं उत्तरैं हैं। बहुरि समयसारका 'सर्व- 
विशुद्धि अधिकार'विष जो, आत्माकों अकर््ता माने है, अर यह 
कहे है-कर्म्म ही जगावै सुवाबे है, परघात कर्म्मतें हिंसा है, 
वेदकर्म्मतैं ब्रह्म है, तातें कर्म्म ही कर्ता है, तिस जैनीको 
सांख्यमती कह्या है । जैसे सांख्यमती आत्माकों शुद्ध मानि 
खच्छन्द हो है, तसें ही यह भया। बहुरि इस श्रद्धानतैं यह 
दोष भया, जो रागादिक अपने न जाने, आपको अकर्तता मान्या, 
तब रागादिक होनेका भय रहा नाहीं, वा रागादिक मेटनेका 
उपाय रद्या नाहीं, तब्र खच्छंद होय खोटे कर्म बांधि अनंतसंसार- 
विषे रुले है। यहां प्रश्न-जो समयसारविषै ही ऐसा कश्चा है--- 

वर्णाद्या वा रागमोहादयो वा 
भिन्ना भावाः सच्चे एवास्थ पुंसः । 

अर्थ-वर्णादिक वा रागादिकमभाव हैं, ते सर्व ही इस आत्माें 
मित्र हैं। बहुरि तहां ही रागादिककों पुद्कलमय कहे हैं । बहुरि 
अन्य शाखनिविषे भी रागादिकर्ते मित्र आत्माकी कश्चा है, सो 
केसे है । ताका उत्तर-- 

रागादिकभाव परद्वव्यके निमित्ततँ उपाधिकभाव हो हैं | अर 
यह जीव तिनिकों खभाव जाने है। जाकों खभाव जाने, ताकौं 
बुरा कैसे माने, वा ताके नाशका उद्यम काहेकीं करे | सो यह 
अद्धान मी विपरीत है। ताके छुड़ावनेकों खभावकी अपेक्षा 
रागादिककों भिन्न कहे हैं। अर निमित्तकी मुख्यताकारि पुद्धलमय 
कहे हैं । जैसे वेद्य रोग मेल्या चाहे है। जो शीतका अधिकार 
देखे, तौ उष्ण औषधि वताबै अर आतापका आधिक्य देखे, तौ 
शीतल औषधि बतावै । तैसें श्रीगुरु रागादिक छुड़ाया चाहे हैं । 
जो रागादिक परका मानि खच्छन्द होय, निरुद्यममी होय, ताकों 
उपादानकारणकी मुख्यताकरि रागादिक आत्माका है ऐसा श्रद्धान 
कराया । बहुरि जो रागादिक आपका खभाव मानि तिनिका 
नाशका उद्यम नाहीं करे है, ताकों निमित्तकारणकी मुख्यताकरि 
रागादिक परभाव हैं, ऐसा श्रद्धान कराया है। दोऊ विपरीत 
अद्भानतैं रहित भण सत्यश्रद्धान होय, तब ऐसा मारनैं---ए रागा- 
दिक भाव आत्माका खभाव तो नाहीं, कर्मके निमित्ततैं आत्माके 
अस्तित्वविषै विभावषयोय निपजै हैं। निमित्त मिटे इनका नाश होें 
खभाव भाव रहि जाय है। ताते इनके नाशका उद्यम करना। 
यहां प्रश्न--जो कर्मका निमित्ततैं ए हो हैं, तौ कर्मका उदय रहै 
तावत्‌ विभाव दूरि कैसे होय । तातें याका उद्यम करना तो 
निरथक है | ताका उत्तर-- 


एक काये होनेविषें अनेक कारण चाहिए है । तिनविषे जे 
कारण बुद्धिपूर्वक होंय, तिनकों तौ उद्यम करि मिलावे अर अबुद्धि- 
पूर्वक कारण खयमेव मिलैं--तब कार्यसिद्धि होय । जैसें पुत्र- 

होनेका कारण बुद्धिपूर्वक तौ विवाह्मदिक करना है, अर अबुद्धि- 
पूर्वक भवितव्य है। तहां पुत्र॒का अर्थी विवाह्मदिकका तौ उद्यम 
करे, अर भवितव्य खयमेव होय, तब पुत्र होय । तैसें विभाव 
दूरि करनेके कारण बुद्धिपूर्वक तो तत्त्वविचारादिक हैं अर अबुद्धि- 
पूर्वक मोहकर्मक। उपशमादिक हैं | सो ताका अर्थी तत्त्वविचारा- 
दिकका तौ उद्यम करे, अर मोहकर्म्मका उपशमादिक खयमेव 
होय, तब रागादिक दूरि होंय । यहां ऐसा कहै कि-जैसें विवाहा- 
दिक भी भवितव्य आधीन हैं, तैसें तत््तविचारादिक भी कर्मका 
क्षयोपशमादिककै आधीन हैं, तातें उद्यम करना निरर्थक है। 
ताका उत्तर-- 

ज्ञानावरणका तो क्षयोपशम तत्त्वविचारादि करनेयोग्य तेरे 
भया है | याहीतैं उपयोगकों यहां लगावनेका उद्यम कराइए है। 
असंज्ञी जीवनिके क्षयोपशम नाहीं है, तो उनकों काहेकों उपदेश 
दीजिए है । बहुरि वह कहे है--होनद्वार होय, तौ तहां उपयोग 
लागे, बिना होनहार कैसे छागे। ताका उत्तर--- 

जो ऐसा श्रद्धान है, तो सर्वत्र कोई द्वी कार्यका उद्यम मति 
करै । तू खान पान व्यापारादिकका तौ उद्यम करे, अर यहां 
होनहार बतावे । सो जानिए है, तेरा अनुराग यहां नाहीं । माना- 
दिककरि ऐसी झेठी बातें बनावै है। याप्रकार जे रागादिक 
होतें तिनकरि रहित आत्माकों मानें हैं, ते मिथ्यादष्टी जानने। 

बहुरि कर्म नोकर्मका संबंध होतें आत्माकों निर्बध मानें, सो 
प्रत्यक्ष इनका बंधन देखिए है। ज्ञानावरणादिकतें ज्ञानादिकका 
घात देखिए है । शरीरकरि ताके अनुसार अवस्था होती देखिए 

है । बंधन केसें नाहीं। जो बंधन न होय, तौ मोक्षमार्गी इनके 
नाशका उद्यम काहेकी करें । यहां कोऊ कहै--शाख्रनिविषै 
आत्माकों कर्म नोकमतें मिन्न अवद्धस्एष्ट कैसे कह्या है । ताका 
उत्तर--- 

संबंध अनेक प्रकार हैं । तहां तादात्म्यसंबंधअपेक्षा 
आत्माकों कर्म नोकर्मतें भिन्न कह्या है । तहां द्रव्य पलटकरि 
एक नाहीं होय जाय हैं अर इस ही अपेक्षा अवद्धस्पष्ट कह्मा 
है । बहुरि निमित्तनैमित्तिकसंबंध अपेक्षा वंधन है ही । उनके 
निमित्तत आत्मा अनेक अवस्था धरे ही है । तातें सर्वथा 
निरबेध आपको मानना मिथ्यादहृष्टि है । यहां कोऊ कहै-हमकों 
तो बंध मुक्तिका विकल्प करना नाहीं, जाते शाखविषे ऐसा 
क्या है--- 

“जो बंधउ मुकउ मुणइ, सो बंधई ण भंति ।” 

याका अर्थ-जो जीव बंध्या अर मुक्त भया माने है, सो 
निःसंदेह बंधे है । ताकों कहिए है--- 

जे जीव केवल पयोयदृष्टि होय, बंधमुक्त अवस्थाहीकों 
माने हैं, द्रव्य खभावका अहण नाहीं करे हैं, तिनकों ऐसे उपदेश 
दिया है, जो द्वव्यखभावकों न जानता जीव बंध्या मुक्त माने, 
सो बंध है । बहुरि जो सर्वथा ही बंधमुक्ति न होय, तो सो 
जीव बंध है, ऐसा काहेकों कहें । अर बंधके नाशका मुक्त होनेका 
उद्यम काहेकों करिए है । तातें द्रव्यदृष्टिकरि एकदशा है। 
पयोयदृष्टिकरि अनेक अवस्था हो हैं, ऐसा मानना योग्य है । 
ऐसें ही अनेक प्रकारकरि केवल निश्चयनयका अभिप्रायतैं विरुद्ध 

अद्धानादिक करे है। जिनवानीविष तो नाना नयअपेक्षा कहीं । 
कैसा कहि कैसा निरूपण किया है । यह अपने अभिप्रायतैं 
निश्चयनयकी मुख्यताकरि जो कथन किया होय, ताहीकों अहिकरि 
मिथ्यादृश्कों धारे है । बहुरि जिनवानीविष॑ तो सम्यग्दशन ज्ञान 
चारित्रकी एकता भण मोक्षमार्ग कद्या है । सो याकै सम्यग्दशन 
ज्ञानविषे सप्ततत्त्वनिका श्रद्धान वा जानना भया चाहिए. । सो 
तिनका विचार नाहीं । अर चारित्रविष रागादिक दूरि किया 
चाहिए, ताका उद्यम नाहीं । एक अपने आत्माकों शुद्ध 
अनुभवना इसहीको मोक्षमार्ग मानि संतुष्ट भया है । ताका. 
अभ्यास करनेकों अंतरंगविप ऐसा चिंतवन किया चाहै है-मैं 
सिद्धसमान शुद्ध हों, केवलज्ञानादि सहित हों, द्वव्यकर्म नोकर्म 
रहित _हों, परमानंदमय हों, जन्ममरणादि दुःख मेरे नाहीं, 
' इत्यादि चिंतवन करे है । सो यहां पूछिए है-यह चिंतवन जो 
द्रव्यदष्टिकरि करो हो, तो द्रव्य तो शुद्ध अशुद्ध सर्वप्यीयनिका 
समुदाय है । तुम शुद्ध ही अनुभव काहेकों करी हो। अर 
पयोयदृष्टिकरि करो हो, ते तुम्हारे तो वत्तेमान अशुद्धपयोय है । 
तुम आपाकों शुद्ध कैसे मानो हो | बहुरि जो शक्तिअपेक्षा शुद्ध 
मानो हो, तौ मैं ऐसा होनेयोग्य हो, ऐसा मानो । ऐसे काहेकों 
मानों हो । तातैं आपकों शुद्धरूप चिंतवन करना अम है। काहेतैं- 
तुम आपको सिद्धसमान मान्या, ती यह संसार अवस्था कौनकी 
है । अर तुम्हारै केवल ज्ञानादिक हैं, तो ये मतिज्ञानादिक कोनके 
हैं । अर द्वव्यकर्म नोकर्मरहित हो, तौ ज्ञानादिककी व्यक्तता 
क्यों नहीं । परमानंदमय हो, तो अब कत्तैव्य कद्दा रक्षा | जन्म- 

मरणादि दुःख ही नाहीं, तौ दुखी केसें होत हो । तातें अन्य 
अवस्थाविषे अन्यअवस्था मानना अम है । यहां कोऊ कहै-- 
शाखविषै शुद्धचिंततन करनेका उपदेश काहेकों दिया है । 
ताका उत्तर-- 

एक तौ द्वव्यअपेक्षा शुद्धपना है, एक पर्यायअपेक्षा झुद्धपना 
है। तहां द्वव्यअपेक्षा तौ परद्वव्यतं मिन्नपनी वा अपने भावनितें 
अभिन्नपनी ताका नाम शुद्धपना है। अर पर्याय अपेक्षा उपा- 
घिकभावनिका अभाव होना, ताका नाम शुद्धपना है | सो शुद्ध- 
चिंतवनविषै द्वव्य अपेक्षा झुद्धभना अहण किया है । सोई 
समयसारव्याख्याविषै कक्मा है-- 

एप एवाशेषद्रव्यान्तरभावेभ्यो भिन्नत्वेनोपास्यमानः 
शुद्ध इत्यनिधीयते । 

याका अर्थ--जो आत्मा प्रमत्त अप्रमत्त नाहीं है । सो यह 
ही समस्त परद्वव्यनिके भावनितें भिन्नपनेकरि सेया हुवा शुद्ध 
ऐसा कहिए है। बहुरि तहां ही ऐसा कश्मा-- 

समस्तकारकचक्रप्रक्रियोत्तीणनिमंलाजुभूतिमात्रत्वाच्छु- 
डधः। 

याका अर्थ--समस्त ही कत्ता कर्म आदि कारकनिका 
समूहकी प्रक्रियातें पारंगत ऐसी जो निर्म्मल अनुभूति जो अभेद- 
ज्ञान तन्‍मात्र है, तातें शुद्ध है। तातें ऐस शुद्ध शब्दका अर्थ 
जानना । बहुरि ऐसें ही केवलशब्दका अर्थ जानना। जो पर- 
 भावतं भिन्न निःकेवल आप ही ताका नाम केवल है। ऐसे ही 
अन्य यथार्थ अर्थ अवधारना । पयोगअपेक्षा शुद्धपनों मानें, वा 

केवली आप मार्ने महाविपरीति होय ! तातें आपकों द्वव्यपयोयरूप 
अवलोकना । द्वव्यकरि सामान्यखरूप अवलोकना, पर्यायकरि 
अवस्थाविशेष अवधारना । ऐसे ही चिंतवन किए सम्यन्दष्टी हो 
है। जातें सांचा अवलोके विना सम्यम्दष्टी केसे नाम पावै । 
बहुरि मोक्षमार्गविषै तौ रागादिक मेटनेका श्रद्धान ज्ञान आचरण 
करना है । सो तो विचार ही नाहीं। आपका शुद्ध अनुभवनतें 
ही आपकों सम्यग्दष्टी मानि अन्य सर्व साधनिका निषेध करे है, 
शाखाभ्यासकरना निरर्थक बतावै है, द्वव्यादिकका गुणखथान 
मार्गणा त्रिकोकादिका विचारकों विकल्प ठहराव है, तपश्चरण 
करना वृथा क्लेश करना माने है, त्रतादिकका करना बंधनमैं परना 
ठहराबै है, पूजना इत्यादि सर्वकायनिकों शुभाखव जानि हेय 
प्ररूपै है, इत्यादि सर्व साधनिकों उठाय प्रमादी होय परिणमै है। 
सो शाखाभ्यास निर्क होय, तो मुनिनके भी तौ ध्यान अध्ययन 
दोय ही कार्य मुख्य हैं । ध्यानविषे उपयोग न लछागे, तब अध्य- 
यनहीविषे उपयोगकूं रूगाबै है, अन्य ठिकाना बीचमें उपयोग 
लगावने योग्य है नाहीं। बहुरि शाख्रकरि तत्त्वनिका विशेष 
जाननेते सम्यग्द्शन ज्ञान निर्मल होय है। बहुरि तहां यावत्‌ 
उपयोग रहै, तावत्‌ कषाय मंद रहे । बहुरि आगामी वीतरागभा- 
बनिकी वृद्धि होय । ऐसे कार्यकों निरर्थक कैसे मानिए | बहुरि 
वह कहै-- जो जिनशाखत्रनिविषै अध्यात्मडपदेश है, तिनिका 
अभ्यास करना, अन्य शाखनिका अभ्यासकरि किछू सिद्धि नाहीं। 
ताकों कहिए है-- 


जो तेरे सांची दृष्टि भई है, तो सर ही जैनशासख्र कार्यकारी 

हैं। तहां भी मुख्यपने अध्यात्मशाखनिविषै तो आत्मखरूपका 
मुख्य कथन है। सो सम्यग्दष्टी भए आत्मखरूपका तो निर्णय 
होय चुकै, तब तो ज्ञानकी निर्मताकै अर्थि वा उपयोगकों मंद- 
कषायरूप राखनेकै अर्थि अन्य शासत्रनिका अभ्यास मुख्य चाहिए। 
अर आत्मखरूपका निर्णय भया है, ताका स्पष्ट राखनेके अर्थि 
अध्यात्मशासत्रनिका भी अभ्यास चाहिए । परंतु अन्य शाखनिविषे 
अरुचि न चाहिए। जाके अन्यशाखनिकी अरुचि है, ताके 
अध्यात्मकी रुचि सांची नाहीं। जैसे जाके विषयासक्तपना होय, 
सो विषयासक्त प्ररुषनिकी कथा भी रुचितें सुने, वा विषयके 
विशेषकों भी जाने, वा विषयके आचरननिविषे जो साधन होय, 
ताकों भी हितरूप जाने, वा विषयका खरूपकों भी पहिचाने । 
तैसें जाके आत्मरुचि भई होय, सो आत्मरुचिके धारक तीथकरा- 
दिक तिनका पुराण भी जाने, बहुरि आत्माके विशेष जाननेकों 
शुणस्थानादिक्कों भी जाने, बहुरि आत्मआचरणविप जे ब्ता- 
दिक साधन हैं, तिनकों भी हितरूप माने, बहुरि आत्माके- 
खरूपकों भी पहिचाने । तातें च्यास्तों ही अनुयोग कार्यकारी हैं । 
बहुरि तिनका नीका ज्ञान होनेके अर्थि शद्धन्यायशासत्रादिका 
भी जानना चाहिए । सो अपनी शक्तिके अनुसार थोरा वा बहुत 
अभ्यासकरना योग्य है । बहुरि वह कहै है, “पद्मनंदिपश्चीसी'विषे 
ऐसा कद्या है--जो आत्मखरूपतें निकसि बाह्य शास्तरनिविषे 
बुद्धि विचरे है, सो वह बुद्धि व्यभिचारिणी है। ताका उत्तर-- 


यह सत्य कष्या है | बुद्धि तो आत्माकी है, ताकों छोरि पर- 
द्रव्य शाखनिविषे अनुरागिणी भई, ताकों व्यभिचारिणी ही 

कहिए । परंतु जेसें स्री शीलवती है, तौ योग्य ही है। अर न 
रक्षा जाय, तो उत्तमपुरुषकों छोड़ि चांडालादिकका सेवन किए 
तो अत्यंत निंदुनीक होय । तैसें बुद्धि आत्मखरूपविषै प्रवर्त, तो 
योग्य ही है। अर न रक्षा जाय, तो प्रशसत शास्त्रादि परद्वव्यकों 
छोरि अग्रशस्त विषयादिविषे लगे तो महानिंदनीक ही होय । सो 
मुनिनिके भी बहुत काल खरूपविषे बुद्धि रहै नाहीं, तौ तेरी 
कैसे रद्या करे । तातें झाख्राभ्यासविषे बुद्धि लगावना युक्त है। 
बहुरि जो द्रव्यादिकका वा गुणस्थानादिकका विचारकों विकल्प 

ठहरावै है, सो विकल्प तो है, परंतु निर्विकल्प उपयोग न रहै, 
तब इन विकल्पनिकों न करे तो अन्य विकल्प होंगथ, ते बहुत 
रागादिगर्मित होय हैं । बहुरि निर्विकल्पद्शा सदा रहै नाहीं । 
जातें छा्मस्थका उपयोग एकरूप उत्कृष्ट रहे, तौ अंतमुहर्त रहै । 
बहुरि तू कहैगा-में आत्मखरूपहीका चिंतवन अनेक प्रकार किया 
करूंगा, सो सामान्य चिंतवनविषे तो अनेकप्रकार बनें नाहीं । 
अर विशेष करेगा, तब द्वव्य गुण पेय गुणस्थान मार्गणा शुद्ध 
अशुद्ध अवस्था इत्यादि विचार होयगा | बहुरि केवल आत्मज्ञान- 
हीतें तो मोक्षमाग होय नाहीं। सप्ततत्त्वनिका श्रद्धान ज्ञान भए, 
वा रागादिक दूरि किए मोक्षमाग होगा । सो सप्ततत्त्वनिका 
विशेष जाननेकों जीव अजीवके विशेष वा कर्मके आखव 
बंधादिकका विशेष अवश्य जानना योग्य है, जातें सम्यरशंन 
ज्ञानकी प्राप्ति होय । बहुरि तहां पीछें रागादिक दूरि करनेसों जे 
रागादिक वधावनेके कारण तिनकों छोड़े जे रागादिक घटावनेके 
कारण होंब, तहां उपयोगकौं लगावना सो द्र॒व्यादिकका वा 

गुणस्थानादिकका विचार रागादिक घटावनेकों कारण है । इनविषे 
कोई रागादिकका निमित्त नाहीं, तातें सम्यम्दष्टी भए पीछे भी 
यहां ही उपयोग लगावना । बहुरि वह कहे है-रागादि मिटावनेकों 
कारण होंय तिनविषें ती उपयोग लगावना, परंतु त्रिलोकवर्ती 
जीवनिकी गति आदि विचार करना, वा कम्मका बंध उदयसत्ता- 
दिकका धणा विशेष जानना, वा त्रिलोकका आकार प्रमाणादिक 
जानना इत्यादि विचार कोन कार्यकारी है| ताका उत्तर -- 


इनकौं भी विचारतें रागादिक बघते नाहीं। जातें ए. शेय याकै 
इष्ट अनिष्टरूप हैं नाहीं । तातें वत्तेमान रागादिककों कारण 
नाहीं । बहुरि इनकों विशेष जाने तत्त्वज्ञान निर्मल होय, तातें 
आगामी रागादिक घटावनेकों ही कारण हैं । तातें कार्यकारी हैं। 
बहुरि वह कहै है-खगे नरकादिककों जाने तहां राग द्वेष हो है । 
ताका समाधान-- 


ज्ञानीफे तो ऐसी बुद्धि होय नाहीं, अज्ञानीके होय | जहां पाप 
छोड़े पृण्यकार्यविषे छागै, तहां किछू रागादि घंटे ही है । बहुरि 
वह कहे है-शाखविषे ऐसा उपदेश है, प्रयोजनभूत थोरा ही 
जानना कार्यकारी है । तातें विकल्प काहेकी कीजिए | ताका 
उत्तर. 


जे जीव अन्य बहुत जानें, अर प्रयोजनमूतकों न जानें, 
अथवा जिनकी बहुत जाननेकी शक्ति नाहीं, तिनकों यह उपदेश 
दिया है । बहुरि जाकी बहुत जाननेकी शक्ति होय, ताकों तो 
यह कद्चा नाहीं जो बहुत जाने बुरा होगा | जेता बहुत जनिगा, 

ऐसा कह्चा है-- 
सामान्यशाखत्रतो नूनं विशेषो बलवान भवेत्‌ । 

याका अर्थ-यह सामान्य शास्रतें विशेष बलवान है। विशे- 
पहीतें नीके निर्णय हो है । तातें विशेष जानना योग्य है । बहुरि 
वह तपश्चरणकों वृथाक्रेश ठहरांवे है। सो मोक्षमाग्ग भए तो 
संसारी जीवनितें उलटी परणति चाहिए। संसारी जीवनिकै इृष्ट 
अनिष्ट सामग्रीतें रागद्वेष हो है, याके रागद्वेष न चाहिए । तहां 
राग छोड़नेकै अर्थि इष्ट सामग्री भोजनादिकका त्यागी हो है। 
अर द्वेष छोड़नेके अर्थि अनिष्टसामग्री अनशनादिककों अंगीकार 
करे है। खाधीनपनें ऐसा साधन होय, तो पराधीन इृष्ट अनिष्ट 
सामग्री मिले भी गग द्वेप न होय । सो चाहिए तौ ऐसे, तेरे 
अनशनादिकतें द्वेष भया । ताते ताकों केश ठहराव है । जब यह 
कैश भया, तव भोजन करना खयमेव ही सुख ठहस्था । तहां 
राग आया, सो ऐसी परिणति तो संसारीनिर्क पाईए ही है । तैं 
मोक्षमार्गी होय, कहा किया । बहुरि जो तू कहैगा, केई सम्य- 
रृष्टी भी तपश्चरण नाहीं कर हैं | ताका उत्तर-- 

यह कारणविशेषतें तप न होय सके हैं । परन्तु श्रद्धान 
विष तो तपकों भला जाने है । ताके साधनका उद्यम राखे है । 
तेरे तो श्रद्धान यह तप करना छ्लेश है । बहुरि तपका तेरे उद्यम 
नाहीं । तातें तेरे सम्यम्दष्टि केसें होय । बहुरि वह के है--- 
शासत्रविषे ऐसा कक्मा है, तप आदिक केश करे है, तो करो 
ज्ञानविना सिद्धि नाहीं। ताका उत्तर-- 

जे जीव तत्त्वज्ञानतैं तो पराहमुख हैं अर तपहीतें मोक्ष माने 
हैं, तिनकों ऐसा उपदेश दिया है । तत्त्वज्ञानविना केवल तपदीतें 
मोक्ष न होय । बहुरि तत्त्वज्ञान भए रागादिक मेटनेके अर्थि 
तपकरनेका तौ निषेष है नाहीं। जो निषध होय, तो गणघरा- 
दिक तप फाहेकों करें । तातें अपनी शक्तिअनुसार तप करना 
योग्य है | बहुरि वह तपादिककों बंधन माने है । सो खच्छन्दवृत्ति 
तो अज्ञानअवस्थाहीविषै थी । ज्ञान पाएं तौ परिणतिकों रोके ही 
है | बहुरि तिस परिणति रोकनेके आर्थि बाह्य हिंसादिक कारण- 
निका त्यागी अवश्य भया चाहिए । बहुरि वह कहे है--हमारे 


परिणाम तो शुद्ध हैं बाह्य त्याग न किया, तो न किया । ताका 
उत्तर--- 


जे ए हिंसादिकार्य तेरे परिणामविना खयमेव होते होंग, तो 
हम ऐसें मानें । अर तू अपना परिणामकरि कार्य करे, तहां तेरे 
परिणाम शुद्ध कैसें कहिए | विपयसेवनादि क्रिया वा प्रमाद्गम- 
नादि क्रिया परिणामविना कैसे होय । सो क्रिया तौ आप 
उद्यमी होय तू करे, अर तहां हिंसादिक होय ताकों तू गिने 
नाहीं, परिणाम शुद्ध माने । सो ऐसें माने तो तेरे परिणाम 
अशुद्ध ही रहेंगे । बहुरि वह कहै है--परिणामनिकौ रोके हू ए 
वाक्न हिंसादिक घटाईए । परंतु प्रतिज्ञाकरनेमैं बंध हो है, तातें 
प्रतिज्ञारूप बत नाहीं अंगीकार करना | ताका समाधान--- 

जिस कार्यके करनेकी आशा रहे, ताकी प्रतिज्ञा न लीजिए है। 
अर आशा रहे तिसें राग रहै है । तिस रागभावतें विना कार्य 
किए भी अविरतिका बंध हुवा करे। तांतें प्रतिज्ञा अवश्य करनी 

मे है । बहुरि कार्यकरनेकीं बंधन भए बिना परिणाम कैसे 
रुकैंगे । प्रयोजन पड़े तद्रपपरिणाम होंथ ही होंय। वा विना 
प्रयोजन पड़ें भी ताकी आशा रहे। तातें प्रतिज्ञा करनी ही युक्त है। 
बहुरि वह कहै है--न जानिए कैसा उदय आबै, पीछें प्रतिज्ञामंग 
होय, तो महापाप छागै। तातें प्रारब्ध अनुसार का बनैं, सो 
बनो, प्रतिज्ञाका विकल्प न करना । ताका समाधान---- 


प्रतिज्ञा अहण करतें जाका निर्वाह होता न जाने, तिस प्रतिज्ञाकों 
तो करे नाहीं । प्रतिज्ञा छेतें ही यह अभिप्राय रहै, प्रयोजन पढ़े 
छोड़े दोंगा, वह प्रतिज्ञा कौन कार्यकारी भई । अर प्रतिज्ञा अह- 
ण करते तो यह परिणाम है, मरणांत भए भी न छोड़ोंगा ऐसी 
प्रतिज्ञाकरनी युक्त ही है । विना प्रतिज्ञा किए अविरत संबंधी 
बंध मिटे नाहीं। बहुरि आगामी उदयकरि प्रतिज्ञा न लीजिए सो 
उदयकीं विचारें सर्व ही कत्तेव्यका नाश होय । जैसे आपको 
पचता जाने, तितना भोजन करे। कदाचित्‌ काहके भोजनतें 
अजीर्ण भया होय, तिस भयतैं भोजन छांड़े तो मरण ही होय | 
तैसें आपके निर्वाह होता जाने, तितनी प्रतिज्ञा करै । कदाचित्‌ 
काहके प्रतिज्ञातें अषप्टपना भया होय, तो तिस भयतें प्रतिज्ञा 
करनी छांड्रे ती असंयम ही होय । तातें बने सो प्रतिज्ञा लेनी 
युक्त है। बहुरि प्रारब्ध अनुसार तो काये बने ही है, तू उद्यमी 
होय भोजनादि काहेकों करे है| जो तहां उद्यम करे है, तौ त्याग 
क्रनेका भी उद्यम करना युक्त ही है। जब प्रतिमावत्‌ तेरी दशा 
होय जायगी, तब हम प्रारब्ध ही मानेंगे--तेरा कर्तव्य न मानैंगे। 
ताते काहेकों खच्छंद होनेकी युक्ति वनावे है। बने सो प्रतिज्ञा 

करि ज़त धारना योग्य है । बहुरि वह पूजनादि कार्यनिकों शुभासव 
जानि हेय माने है । सो यह सत्य है। परंतु जो इन कार्यनिकों 
छोड़ें श॒द्धोपयोगरूप होय तो भले ही है। अर विषय कपायरूप 
अशुभरूप प्रवर्ते, तो अपना बुरा ही किया । शुभोपयोगतें 
खगांदि होय वा भली बासनातें वा भला निमित्ततें कर्म्मका 
स्थिति अनुभाग घटि जाय, तो सम्यक्तादिककी भी प्राप्ति होय 
जाय । बहुरि अशुभोपयोगतें नरक निगोदादि होय, वा बुरी 
वासनातें वा बुरा निमित्ततैं कर्म्मका स्थिति अनुभाग बधि जाय, 
तो सम्यक्तादिक महा दुल्लेम होय जाय । बहुरि शुभोपयोगहीतें 
कृषाय मंद हो है। अशुभोपयोगतें तीत्र हो है। सो मंदकषायका 
कारण छोरि तीत्रकषायका कारण तो ऐसा है, जैसे कड़वी वस्तु न 
ख़ानी अर विष खाना । सो यह अज्ञानता है। बहुरि वह कहे 
है---शासख्रविषे शुभ अशुभकों समान ककश्चा है, तातें हमकों तो 
विशेष जानना युक्त नाहीं | ताका समाधान--- ' 


जे जीव शुभोपयोगकों मोक्षका कारण मानि उपादेय माने हैं, 
शुद्धोपयोगकी नाहीं पहिचाने हैं, तिनकों शुभ अशुभ दोऊनिकों 
अशुद्धताकी अपेक्षा वा बंधकारणकी अपेक्षा समान दिखाईए है। 
बहुरि शुभ अशुभनिका परस्पर विचार कीजिए, तो शुभभावनिके 
विषे कषायमंद हो है, तातें बंध हीन हो है। अशुभभावनिविषै 
कषायतात्र हो है, तातें बंध बहुत हो है । ऐसे विचार किए 
अशुभकी अपेक्षा सिद्धांतविषै शुभकों भला भी कहिए। जैसे रोग 
तो भोरा वा बहुत बुरा ही है । परंतु बहुत रोगकी अपेक्षा थोरा 
रोगकूं भला भी कहिए । तातें शुभोपयोग नाहीं होय, तब अशुभतें 

छूटि शुभविषे प्रवर्चना युक्त है। शुभकों छोरि अशुभविषे प्रवर्ना 
युक्त नाहीं। बहुरि वह कहे है--जो कामादिक वा क्षुधादिक 
मिटाबनेकों अश्युभरूप प्रवृत्ति तो भए विना रहती नाहीं, 
शुभप्रवृत्ति चाहिकरि करनी परे है। ज्ञानीके चाहि चाहिए नाहीं। 
तातें शुमका उद्यम नाहीं करना। ताका समाधान--- 


शुभप्रवृत्तिविषे उपयोग लागनेकरि वा ताके निमित्ततें विरा- 
गता वधनेकरि कामादिक हीन हो हैं । अर क्षुधादिकविषे भी 
संकलेश थोरा हो है। तातैं शुभोपयोगका अभ्यास करना। 
उद्यम किए भी जो कामादिक वा भ्ुधादिक रहै, तौ ताकै अर्थि 
जैसे थोरा पाप छागै, सो करना । बहुरि शुभोपयोगकों छोड़ि 
निःशंक पापरूप प्रवर्तना तौ युक्त नाहीं। बहुरि तू कहै है--- 
ज्ञानीके चाहि नाहीं ःर शुभोपयोग चाहि किए होय, सो जैसे 
पुरुष किंचिन्मात्र भी अपना धन दिया चाहे नाहीं, परंतु जहां 
बहुत द्रव्य जाता जाने, तहां चाहिकरि स्तोक द्वव्य देनेका उपाय 
करे है । तैसें ज्ञानी किंचिन्मात्र भी कषायरूप काये किया चाहै 
नाहीं । परंतु जहां बहुत कषायरूप अञ्ुभकार्य होता जाने, तहां 
चाहिकरि स्तोक कषायरूप शुभकाये करनेका उद्यम करे। ऐसे 
यह बात सिद्ध भई- जहां शुद्धोपयोग होता जाने, तहां तौ शुभ- 
कार्येका निषेध ही है अर जहां अशुभोपयोग होता जाने, तहां 
शुभकों उपायकरि अंगीकार करना युक्त है। या प्रकार अनेक 
व्यवहारकारयकों उथापि खच्छंदपनाकों स्थांपै है, ताका निषेध 
किया । अब तिस ही केवल निश्चयावरुंची जीवकी प्रकृति 
दिखाइए है--- 

एक शुद्धात्माकों जाने ज्ञानी होय है--अन्य किछू चाहिए 
नाहीं, ऐसा जानि कबह एकांत तिष्टकरि ध्यानमुद्रा धारि मैं 
सर्वकर्म्मडपाधिरहित सिद्धसमान आत्मा हों, इत्यादि विचारकरि 
संतुष्ट हो है । सो ए. विशेषण कैसें संभवैं | असंभव हैं, ऐसा 
विचार नाहीं । अथवा अचल अखंडित अनुपम आदि विशेषण- 
निकरि आत्माकों ध्योवे हैं, सो ए विशेषण अन्य द्व॒व्यनिविषै भी 
संभव हैं । बहुरि ए विशेषण किस अपेक्षा हैं, सो विचार नाहीं । 
बहुरि कदाचित्‌ सूता बैठथा जिस तिस अवस्थाविषै ऐसा विचार 
राखि आपकों ज्ञानी माने है । बहुरि ज्ञानीके आश्रव बंध नाहीं, 
ऐसा आगमविषै कक्चा है। ताते कदाचित्‌ विषयकपषायरूप हो 
है । तहां बंध होनेका भय नाहीं है । खच्छंद भया रागादिकरूप 
प्रवर्ते है। सो आपा परकों जाननेका तौ चिह वैराग्यभाव है, 
सो समयसारविषे कक्मा है--- 

सम्यर्टष्टेभवति नियतं ज्ञानवैराग्यशक्तिः । 

याका अर्थ--यह सम्यम्दष्टीके निश्चयसों ज्ञानबैराग्यशक्ति 
होय । बहुरि कक्षा है-- 

सम्यग्दृष्टिः खयमयमहं जातु बन्धों न में स्था-- 

दिव्युत्तानोत्युडकबदना रागिणोप्याचरन्तु । 

आलम्ब्यन्तां समितिपरतां ते यतोद्यापि पापाः 

आत्मानात्मावगमविरहात्सन्ति सम्यक्त्वशून्या: ॥ १॥ 

याका जर्थ--खयमेव यह में सम्यर्दष्टी हों, मेरै कदाचित्‌ 
बंध नाहीं, ऐसे ऊंचा फुलाया है मुख जिननें ऐसे रागी वैराम्य- 
शक्तिरहित भी आचरण करे हैं, तो करो, बहुरि पंचसमितिकी 

सावधानीकों अवलंबे हैं, तो अवलंबी, ज्ञानशक्ति बिना अजह पापी 
ही हैं। ए दोऊ आत्मा अनात्माका ज्ञानरहितपनातैं सम्यक्तव- 
रहित ही हैं । 

बहुरि पूछिए है--परकों पर जान्या, तो परद्रव्यविषै रागादि 
करनेका कहा प्रयोजन रश्चा । तहां वह कहै है--मोहके उदयदें 
रागादि हो हैं । पूर्व मरतादि ज्ञानी भए, तिनके भी विषय 
कषायरूप कार्य भया सुनिए है| ताका उत्तर-- 

ज्ञानीके भी मोहके उदयतें रागादिक हो हैं यह सत्य, परंतु 
बुद्धिपूवक रागादिक होते नाहीं । सो विशेष वर्णन आगें करेंगे । 
बहुरि जाके रागादि होनेका किछू विषाद नाहीं, तिनके नाशका 
उपाय नाहीं, ताके रागादिक बुरे हैं ऐसा श्रद्धान भी नाहीं संभव 
है । ऐसे श्रद्धानविना सम्यन्दष्टी कैसैं होय । जीवाजीवादि 
तत्त्वनिके श्रद्धान करनेका प्रयोजन तौ इतना ही श्रद्धान है। 
बहुरि भरतादि सम्यग्दष्टीनिके विषय कषायनिकी प्रवृत्ति जैसें हो 
है, सो भी विशेष आगें कहेंगे । तू उनका उदाहरणकरि खच्छंद्‌ 
होगा, तो तेरे तीत्र आखव बंध होगा । सो ही क्या है--- 

मञ्नाः ज्ञाननयेषिणोपि यदि ते स्वच्छन्दमन्दोद्यमाः । 

याका अर्थ--यह ज्ञाननयके अवलोकनहारे भी जे खच्छंद 
मंदउद्यमी हो हैं, ते संसारविषै बूड़े । और भी तहां “ज्ञानिनः 
कम्मे न जातु कत्तेमुचितं”--इत्यादि कलशाविषै वा “तथापि 
न निरगेल चरितुमिष्यते ज्ञानिनः?--इत्यादि कलशाविषै 
खच्छंद होना निषेध्या है । विना चाहि जो कार्य्य होय, सो 
कर्मबंधका कारण नाहीं । अमभिप्रायतैं कत्ता होय करे अर ज्ञाता 

रहै, यह तो बनें नाहीं, इत्यादि निरूपण किया है। ताते रागादिक 
बुरे अहितकारी जानि तिनका नाशके अर्थ उच्चम राखना। तहां 
अनुक्रमविषै पहलैं तीत्ररागादि छोड़नेके अनेक अशुभ काये छोड़े 
शुभकारयविषै छागना, पीर मंद्रागादि भी छोड़नेके अर्थ शुभकौं 
छोड़ि शुद्धोपयोगरूप होना । बहुरि केई जीव व्यापारादि काये वा 
सख्लीसेवनादि कायेनिकों मी घटावै हैं । बहुरि शुभकों हेय जानि 
शाख्राभ्यासादि कार्यनिविषे नाहीं प्रवर्त हैं । वीतरागभावरूप 
शुद्धोपयोगकों प्राप्त भए नाहीं, ते जीव अर्थ काम पधर्म्म मोक्षरूप 
पुरुषार्थतं रहित होतसतें आलसी निरुचमी हो हैं। तिनकी 
निंदा पंचास्तिकायकी व्याख्याविष॑ कीनी है । तिनकों दृष्टान्त 
दिया है--जैसें बहुत खीर खांड़ खाय पुरुष आल्सी हो है, वा 
जैसे वृक्ष निरुचमी हैं, तेसेँ ते जीव आलसी निरुद्मी भए हैं। 
अब इनकों पूछिए है--तुम बाह्य तो शुभ अशुभ कार्यनिकों 
घटाया, परंतु उपयोग तो आलंबनविना रहता नाहीं, सो तुम्हारा 
उपयोग कहां रहे है, सो कहो । जो वह कहै--आत्माका सिंतवन 
करें हैं, ती शाख्रादिकारे अनेक प्रकारका आत्माका विचारकों तौ 
तुम विकल्प ठहराया अर कोई विशेषण आत्माके जाननेमैं 
बहुत काल लागे नाहीं, वारंवार एकरूप चिंतवनविषे छन्मथका 
उपयोग लागता नाहीं । गणधरादिकका भी उपयोग ऐसे न रहि- 
सके, तातें तेह शास्रादि कार्येनिविषे प्रवर्त हैं । तेरा उपयोग 
गणधरादिकतैं भी शुद्ध भया कैसे मानिए। तातें तेरा कहना 
प्रमाण नाहीं। जैसें कोऊ व्यापारादिविषै निरुचमी होय ठाला 
जैसे तेसे काल गमावे, तेसें तू धर्म्मविषे निरुथषमी होय पघमादी 

यों ही काल गमावे हे । कवह किछू चिंतवनसा करे, कबह कातें 
चनावै, कबह भोजनादि करै, अपना उपयोग निर्मरू करनेकों 
शास््राभ्यास तपश्चरण भक्तिआदि कायेनिविषे प्रव्तेता नाहीं। 
सूनासा होय प्रमादी होनेका नाम शुद्धोपयोग ठह्टराय, तहां केश 
थोरा होनेतें जैसे कोई आलसी होय परथया रहनेमँ सुख माने, वैंसें 
आनंद माने है। अथवा जैसे सुपनेविषि आपकों राजा मानि 
सुखी होय, तैंसें आपकों अमतें सिद्ध समान शुद्ध मानि आप ही 
आनंदित हो है | अथवा जैसे कहीं रति मानि सुखी हो है, तैतें 
किछू विचार करनेविषै रति मानि सुखी होय, ताकौं अनुभवजनित 
आनंद कहै है । बहुरि जैसे कहीं अरति मानि उदास होय, तैसें 
व्यापारादिक पुत्रादिककों खेदका कारण जानि तिनतें उदास रहै 
है, ताकों वैराग्य माने है । सो ऐसा ज्ञान वैराग्य ता कषायगर्भित 
है। जो वीतरागरूप उदासीन दशाविषे निराकुछता होय, सो 
सांचा आनंद ज्ञान वैशग्य ज्ञानी जीवनिके चारित्रमोहकी द्वीनता 
अए प्रगट हो है। बहुरि वह व्यापारादि छ्लेश छोड़ि यर्ेष्ट 
भोजनादिकरि सुखी हुवा प्रवर्तें है। आपकी तहां कषायरहित 
माने है, सो ऐसे आनंदरूप भण ती रीद्रध्यान हो है। जहां 
सुखसामग्री छोड़ि दुखसामग्रीका संयोग भए संक्लेश न होय, 
रामद्वेष न उपजै, तहां निःकषायभाव हो है। ऐसें अमरूप तिनकी 
प्रवृत्ति पाईए है । या प्रकार जे जीव केवल निश्चयाभासके 
अवलंबी हैं, ते मिय्यादृष्टी जानने । जैसे वेदांती वा सांस्यमतवाले 
जीव केवल शुद्धात्माके श्रद्धानी हैं, वैंसें ए भी जानने । जाएं 
श्रद्धाननी समानताकरि उनका उपदेश इनकौं इृष्ट लागे है, इनका 

उपदेश उनकों इष्ट लागै है । बहुरि तिन जीवनिकै ऐसा श्रद्धान 
है--जो केवल शुद्धात्माका चिंतवनतैं तौ संवर निज्जेरा हो है, वा 
मुक्तात्माका सुखका अंश तहां प्रगट हो है । बहुरि जीवके गुण- 
स्थानादि अशुद्ध भावनिका वा आप विना अन्य जीव पुद्वलादिकका 
चिंतवन किए आखव बंध हो है | तातें अन्य विचारतें पराआ्युख रहै 
हैं।सो यह भी सत्य श्रद्धान नाहीं । जातें शुद्ध खद्गव्यका 
चिंतवन करो, वा अन्य चिंतवन करो । जो वीतरागता लिए भाव 
होय, तो तहां संवर निज्जरा ही है । अर जहां रागादिरूप भाव, 
होय, तहां आखव बंध है। जो परद्वव्यके जाननेहीतेैं आखव बंध होय 
तो केवली तौ समस्त परद्व॒व्यकों जने हैं, तिनके भी आख़व बंध 
होय । बहुरि वह कहै है--जो छलत्मखके परद्वव्य चिंतवन होतें 
आखव बंध हो है। सो भी नाहीं, जातें श॒ुकुृष्यानविषे भी मुनि- 
निकै छहों द्वव्यनिका द्वव्यगुणपर्यायनिका चिंतवन होना निरूपण 
किया है वा अवधिमनःपयोयादिविषे परद्वव्यके जाननेकी 
विशेषता हो है । बहुरि चोथा गुणस्थानविषै कोई अपने खरूपका 
चिंतवन करे है, ताके भी आखव बंध अधिक- है, वा गुणश्रेणी 
निजरा नाहीं है | पंचम षष्ठम गुणस्थानविषे आहार विहारादि 
क्रिया होतें परद्रव्य चिंतवनतें भी आखव बंध थोरा हो है वा गुण- 
अ्रणी निजरा हुवा करे है। तातें खद्ग॒व्य परद्वव्यका चिंतवनतैं नि्जरा 
बंध नाहीं। रागादिक घटे निजेरा है, रागादिक भण बंध है । 
ताकों रागादिकके खरूपका यथार्थ ज्ञान नाहीं, तातैं अन्यथा 
मानै है। तहां वह पूछे है कि, ऐंसे है तो निर्विकल्पदशाविपे 
नयप्रमाण निक्षेपादिकका वा दशेन ज्ञानादिकका भी विकल्प- 
करनेका निषेध किया है, सो कैसे है । ताका उत्तर-- 

जे जीव इनही विकल्पनिविषै ऊूगि रहे है, अभेदरूप एक 
आपाक्को नाहीं अनुभव हैं, तिनकों ऐसा उपदेश दिया है, जो 
ए सर्व विकल्प वस्तुका निश्चयकरनेकों कारन हैं । वस्तुका निश्चय 
अए इनका प्रयोजन किछू रहता नाहीं । तातें इन विकल्पनिकों 
भी छोड़ि अमेदरूप एक आत्माका अनुभव करना । इनके 
विचाररूप विकल्पनिददीविषे फँसि रहना योग्य नाहीं । बहुरि 
बस्तुका निश्चय भए पीछें ऐसा नाहीं, जो सामान्यरूप खद्गव्यहीका 
चिंतवन रह्मा करे । खद्गव्यका वा परद्वव्यका सामान्यरूप वा 
विशेषरूप जानना होय, परंतु वीतरागता लिए होय, तिसद्दीका 
नाम निर्विकल्पदशा है। तहां वह पूछे है-यहां तौ बहुत विकल्प 
भए, निर्विकल्पदशा कैसे संभवे । ताका उत्तर-- 

निर्विचार होनेका नाम निर्विकल्प नाहीं है । तातैं छब्मखके 
जानना विचार लिए है । ताका अभाव माने ज्ञानका अभाव 
होय, तब जड़पना भया । सो आत्माकै होता नाहीं । तातें 
विचार तौ रहै । बहुरि जो कहिए, एक सामान्यका ही विचार 
रहता है, विशेषका नाहीं । तो सामान्यका विचार तो बहुतकाल 
रहता नाहीं वा विशेषकी अपेक्षाविना सामान्यका खरूप भासता 
नाहीं । बहुरि कहिए---आपहीका विचार रहता है, परका नाहीं, 
तौ परविषे परबुद्धि भण विना आपविपषे निजबुद्धि कैसे आवे । 
तहां वह कहे है, समयसारविषै ऐसा क्या है--- 

भावयेद्धेदविज्ञानमिद्मच्छिन्नधारया । 
तावद्धवायन्परं धुत्वा ज्ञान ज्ञाने प्रतिष्ठित ॥ १ ॥ 
याका अर्थ-यह भेदविज्ञान तावत्‌ निरंतर भावना, यावत्‌ 

परतैं छूटे ह्वान है सो ज्ञानविषै स्विति होथ । तातें भेदविज्ञान 
छूटें पका जानना मिटि जाय है । केवढक आपहीकों आप 
जान्या करे है। 


सो यहां तो यह कष्चा है-पूर्वँ आपा परकों एक जाने था, 
पीढठैं जुदा जाननेकौ-भेदविज्ञानकीं तावत्‌ भावना ही योग्य है, 
यावत्‌ ज्ञान पररूपकों भिन्न जानि अपने ज्ञानखरूपहीविषे 
निश्चित होय । पीछे भेदविज्ञान करनेका प्रयोजन रघ्या नाहीं | 
खयमेव परकों पररूप आपको आपरूप जान्या करे है । ऐसा 
नाहीं, जो परद्वव्यका जानना ही मिटि जाय है। जायें परद्वव्यका 
जानना वा खद्व्यका विशेष जाननेका नाम विकल्प नाहीं है । 
तौं केसे है, सो कहिए है--राग द्वेषके वशर्तें किसी ज्ञेयके 
जाननेविषे उपयोग लगावना । ऐसे वारंवार उपयोगकों अमावना, 
ताका नाम विकल्प है । बहुरि जहां वीतराग होय जाकों जानें 
है, ताकों यथार्थ जाने है । अन्य जन्य ज्ञेयके जाननेके अर्थि 
उपयोगको नाहीं अमावे है । तहां निर्विकल्ददशा जाननी । 
यहां कोऊ कहै-छञ्ममरथका उपयोग तो नाना ज्ञेयविषे अमे ही 
अमे । तहां निर्विकल्पता कैसे संभवै है | ताका उत्तर--- 

जेतै काल एक जाननेरूप रहै, तेते निर्विकल्प नाम पावै | 
सिद्धांतविषै ध्यानका लक्षण ऐसा ही किया है “एकाग्रचिन्ता- 
निरोधो ध्यानम्‌ 7” एकका मुख्य चिंतवन होय अर अन्य 
चिंता रुके, ताका नाम ध्यान है । सवाथेसिद्धि सत्रांकी 
टीकाविषे यह विशेष क्या है-जो सर्व चिंता रुकनेका नाम 
ध्यान होय, तो अचेतनपनो होय जाय । बहुरि ऐसी भी विविक्षा 

है-जो संतानअपेक्षा नाना जेयका भी जानना होय । परंतु यावद्‌ 
वीतरागता रहे, रागादिककरि आप उपयोगकों अमाबे नाहीं, तावत्‌ 
निर्विकल्पद्शा कहिए है। बहुरि वह कहै-पऐसें है, तौ परद्वव्यतैं 
छुड़ाय खरूपविषे उपयोग लगावनेका उपदेश काहेकों दिया है। 
ताका समाधान- - 


जो शुभ अशुभ भावनिकों कारण परद्वव्य हैं, तिनविषे 
उपयोग छगे जिनके राग द्वेष होय आवे है, अर खरूपसितवन 
करे तौ राग द्वेष घटे है, ऐसे नीचली अवस्थावारे जीवनिकों 
पूर्वोक्त उपदेश है। जैसें कोऊ ख्री विकारभावकरि काहके घर 
जाय थी, ताकीं मन करी-परधर मति जाय, घरमें बैठि रहो । 
बहुरि जो स्त्री निर्विकार भावकरि काहके धर जाय, यथायोग्य 
प्रवर्ते, तौ किछू दोष है नाहीं । तैसें उपयोगरूप परणति राग- 
द्वेषभावकरि परद्रव्यनिविषै प्रवर्ते थी, ताकों मनें करी-परद्वव्य- 
निविषे मति प्रव्ततै, खरूपविये मभ रहो। बहुरि जो उपयोगरूप 
परणति वीतरागभावकरि परद्वव्यकों जानि यथायोग्य प्रवर्ते, तो 
किछू दोष है नाहीं | बहुरि वह कहे है--ऐसे है, तो महा- 
मुनि परिअह्यदिक चिंतवनका त्याग काहेकों करें हैं । ताका 
समाधान--- 

जैसे विकाररहित सत्री कुशीलके कारण परघरनिका त्याग 
करे, तेसें वोतरागपरणति राग द्वेषके कारण परद्वव्यनिका 
त्याग करे है | बहुरि जे व्यभिचारके कारण नाहीं, ऐसे परघर 
जानेका त्याग है नाहीं । तैसें जे राग द्वेषके कारण नाहीं, ऐसे 
परद्वव्य जाननेका त्याग है नाहीं। बहुरि बह कहै है-जो जैसे 

स्री प्रयोजन जानि पितादिककै घर जाय तौ जावो, विना प्रयोजन 
जिस तिसके धर जाना तौ योग्य नाहीं । तैसें परणतिकों प्रयोजन 
जानि सप्ततत््वनिका विचार करना | विना प्रयोजन गुणखानादि- 
कका विचार करना योग्य नाहीं । ताका समाधान--- 


जैसे श्री प्रयोजन जानि पितादिक वा मित्रादिकके भी घर 
जाय, तैसें परणति तत्त्वनिका विशेष जाननेकों कारण गुणस्था- 
नादिक कर्म्मादिककों भी जाने । बहुरि यहां ऐसा जानना-जैसें 
शीलवती स््री उद्यमकरि तौ विटपुरुषनिके खाान न जाय, अर 
परवश जाना बनि जाय, तो तहां कुशील न सेवे, तो खी 
शीलवती ही है। तैसें वीतरागपरणशति उपायकरि तो रागादिकके 
कारण परद्वव्यनिविषे न छगे । जो खयमेव तिनका जानना 
होय जाय, अर तहां रागदि न करे तौ परणति शुद्ध ही है। तैसें ख्री 
आदिकी परीषह मुनिनके होय, तिनकों जानें ही नाहीं, अपने 
खरूपहीका जानना रहै है, ऐसा मानना मिथ्या है। उनकी जाने 
ते है, परंतु रागादिक नाहीं करे है। या प्रकार पर्धव्यनिकों 
जानतें भी वीतरागभाव हो है, ऐसा श्रद्धान करना। बहुरि 
वह कहे है--ऐसें है तो शासत्रविषे ऐसे कैसें क्या है, जो 
आत्माका श्रद्धान ज्ञान आचरण सम्यग्दशेन ज्ञान चारित्र है। 
ताका समाधान-- 


अनादितें परद्र॒व्यविषे आपका श्रद्धान ज्ञान आचरण था, 
ताकों छुड़ावनेकों यह उपदेश है । आपहीविषे आपका श्रद्धान 
ज्ञान आचरण भए परद्वव्यविषे रागद्वेषादिपरणतिका श्रद्धान वा 
ज्ञान वा आचरण मिटि जाय, तब सम्यग्दशेनादि हो है । जो 

परद्वव्यका परद्रव्यरूप अ्रद्धानादि करनेतें सम्यम्द्शनादि न होते 
होंय, तो केवलीके भी तिनका अभाव होय । जहां परद्वव्यकों 
बुरा जानना, निजद्वव्यकों भला जानना, तहां तौ राग द्वेष सहज 
ही भया । तहां आपकों आपरूप परकों पररूप यथार्थ जान्या 
करे, तेसें ही अद्धानादिरूप प्रवर्ते, तब ही सम्यग्दशनादि हो है । 
ऐसे जानना । तातें बहुत कहा कहिए, जैसे रागादि मिटावनेका 
श्रद्धान होय, सो ही श्रद्धान सम्यग्दशन है । बहुरि जैसे रागादि 
मिटावनेका जानना होय, सो ही जानना सम्यम्शान है। बहुरि 
जैसे रागादि मिटें, सो ही आचरण सम्यक्‌चारित्र है। ऐसा ही 
मोक्षमागे मानना योग्य है । या प्रकार निश्चयनयका आभास 
लिए एकांतपक्षेके धारी जनाभास तिनके मिथ्यात्त्वका निरू- 
पण किया । 


अब व्यवहारामास पक्षके जैनाभासनिके मिथ्यात्वका निरूपण 
कीजिए है--जिनआगमविषे जहां व्यवहारकी मुख्यताकारि उपदेश 
है, ताकों मानि बाश्यसाधनादिकहीका श्रद्धानादिक करे है, तिनके 
सर्व धर्मके अंग अन्यथारूप होय मिथ्याभावकों प्राप्त होंय हैं । 
यहां ऐसा जानि लेना--व्यवहारधर्मकी प्रवृत्तितें पृण्यबंध होय 
है, तांतें पापप्रवृत्ति अपेक्षा तौ याका निषेध है. नाहीं । परंतु 
इहां जो जीव व्यवहार प्रवृत्तिहीकरि सन्‍्तुष्ट होइ, सांचा मोक्ष- 
मार्गविषै उद्यमी न होय है, ताकों मोक्षमागेविषे सन्‍्मुख करनेकों 
तिस शुभरूप मिथ्याप्रवृत्तिका भी निषेधरूप निरूपण कीजिए 
है। जो यहु कथन कीजिए है, ताकों सुनि जो शुभप्रदृत्ति छोड़े 
अशुभविषे प्रवृत्ति करोगे, तो तुम्हारा बुरा होगा, और जो यथार्थ 

अद्वानकरि मोक्षमागेविये प्रवृत्त होबोगे, तौ तुम्हारा भला होगा। 
जैसे कोऊ रोगी निगुण औषधिका निषेध सुनि औषधि साधन 
छोड़े कुपथ्य करेगा, तौ मरैगा, वैयका कछू दोष है नाहीं । तैसें 
ही कोउ संसारी पुण्यरूप धर्मका निषेध सुनि धर्मसाधन छोड़ि 
विषय कषायरूप प्रवत्तेगा, तौ वह ही नरकादिविषै दुख पावैगा । 
उपदेश दाताका तौ दोष नाहीं। उपदेश देनेवालेका अभिप्राय 
असत्य श्रद्धानादि छुड़ाय मोक्षमागंविषे लगावनेका जानना । सो 
ऐसा अभिप्रायतैं इहां निरूपण कीजिए है। इहां कोई जीव तौ 
कुलक्रमकरि ही जैनी हैं, जैनधर्मका खरूप जानते नाहीं। 
परन्तु कुलबिषे जैसी प्रवृत्ति चली आई, तेसें प्रव्तें हैं। सो 
जैसे अन्यमती अपने कुलधर्मविषे प्रवृत्ते हैं, तैंसें ही यहु प्रवत्त 
हैं। जो कुलक्रमहीतें धर्म होय, तो मुसलमान आदि सर्व ही 
धर्मात्मा होंइ । जैनधर्मका विशेष कहा रह्या | सोई कश्चा है-- 


लोयम्मि रायणीई णायं ण कुरुकम्म कश्याबि ! 

किं पृण तिलोयपडुणो जिणंदधम्मादिगारम्मि ॥ १ ॥ 

लोकविषे यहु राजनीति है-कदाचित्‌ कुलक्रमकरि न्याय 
नाहीं होय है। जाका कुल चोर होय, ताकों चोरकरि पकरे, 
तौ वाका कुलक्रम जानि छोड़े नाहीं, दंड ही दे । तो त्रिलोक- 
प्रभु जिनेन्द्रदेवके धर्मका अधिकारविषे कहा कुलक्रम अनुसारि 
न्याय संभव । बहुरि जो पिता दरिद्वी होय आप घनवान्‌ होय, 
तहां तो कुलक्रम विचारि आप द्रिद्वरी रहता ही नाहीं। 
धर्मविषे कुलका कहा प्रयोजन है । बहुरि पिता नरकि जाय, 
पुत्र मोक्ष जाय । तहां कुलक्रम कैसें रक्षा । जो कुल ऊपरि 

इष्टि होय, तौ पृत्र भी नरकगामी होब। लें धर्मविषें किछू 
कुलुकमका प्रयोजन नाहीं | शाखनिका अर्थ विक्षारि जो काल- 
दोष तें जिनधर्मवेषे भी पापी पुरुषनिकरि कुदेव कुगुरु 
कुधर्म सेबनादिरूप वा विषयकषायपोषणादिरूष विपरीति प्रइत्ति 
चलाई होइ, ताका त्याग करि जिनआज्ञा अनुसारि प्रवतेना योम्ब 
है | इहां कोऊ कहै-परंपरा छोड़ि नवीन मार्गबिषै प्रवतेना 
योग्य नाहीं । ताकों कहिए है-- 


जो अपनी बुद्धिकरि नवीन मार्ग प्रवर्तें, तो युक्त नाहीं । 
जो परंपरा अनादिनिधन जैनधर्मका खरूप शासत्रनिविषे लिख्या 
है, ताकी प्रवृत्ति मेटि पापीपुरुषां अन्यथा प्रवृत्ति चलाई, 
तो ताकौं परंपरायमार्ग कैसैं कहिए । बहुरि ताकों छोड़े 
पुरातन जैनशाखनिविषे जैसा धर्म लिख्या था, तैसे प्रवर्ते, तौ 
ताकें नवीन मांगे कैसें कहिए । बहुरि जो कुलविषै जैसे जिन- 
देवकी आज्ञा है, तैसें दी धर्मकी प्रवृत्ति है, तो आपको भी 
तैसे ही प्रवर्तना योग्य है। परन्तु ताका कुलाचरण जानना, 
धर्म जानि ताके खरूप फलादिकका निश्चय करि अंगीकार 
करना । जो सांचा भी धर्मको कुलाचार जानि प्रवर्तें है, तो ताकौं 
धर्मात्मा न कहिए. । जातें से कुलके उस आबरणको छोड़ें, 
तो आप भी छोड़ि दे । बहुरि जो वह आचरण करे है, सो 
कुलका भयकरि करे है । किछू धर्मबुद्धितें नाहीं करे है। 
तातें वह धर्मात्मा नाहीं। ऐसे विवाहादि कुलसंबंधी कार्यनिविषै 
तो कुलक्रमका विचार करना और पधर्मसंबंधी कार्यविषै कुल्का 
विचार न करना । जैसे धर्ममाग सांचा है, तैसें प्रवर्तनाः योग्य 

है । बहुरि कोई आज्ञा अनुसारि जैनी हैं ।,खैंस शाखविष आज्ञा 
है, तेसें माने हैं। परन्तु आज्ञाकी परीक्षा करें नाहीं। सो 
आज्ञा ही मानना धर्म होय, तो सर्व मतवारे अपने २ शास्त्रकी 
आज्ञा मानि धर्मात्मा होंइ । तातें परीक्षाकरि जिनवचनको 
सत्यपनो पहिचानि जिनआज्ञा माननी योग्य है। विना परीक्षा 
किए सत्य असत्यका निणेय कैसे होय । और विना निर्णय किए 
जैसे अन्यमती अपने २ शासत्रनिकी आज्ञा मानें हैं, तेसैं याने 
जैनशाख्रकी आज्ञा मानी । यहु तो पक्षकरि आज्ञा मानना है। 
कोउ कहै-शास्त्रविषे दश प्रकार सम्यक्त्वविषे आज्ञासम्यकत्व 
कष्या है, वा आज्ञाविचयधर्मध्यानका भेद कद्या है, वा निःशंकित- 
अंगविषे जिनवचनविषै संशय करना निषेध्या है, सो कैसे है । 
ताका समाधान-- 


शास्त्रविषे केईे कथन तो ऐसे हैं, जिनका प्रत्यक्ष अनुमान 
करि सकिए है । बहुरि केई कथन ऐसे हैं, जो प्रत्यक्ष अनुमा- 
नादिगोचर नाहीं । तातें आज्ञाहीकरि प्रमाण होय है। तहां 
नाना शाख्ननिविषे जो कथन समान होय, तिनकी तौ परीक्षा 
करनेका प्रयोजन ही नाहीं । बहुरि जो कथन परस्परविरुद्ध 
होइ, तिनिविषे जो कभन प्रत्यक्ष अनुमानादिगोचर होय, तिनकी 
तो परीक्षा करनी । तहां जिन शासत्रके कथनकी प्रमाणता ठहरे, 
तिनि शास््रविषे जो प्रत्यक्ष अनुमानगोचर नाहीं, ऐसे कथन किए 
होंथ, तिनकी भी प्रमाणता करनी । बहुरि जिन शाखनिके कथन- 
की प्रमाणता न ठहरे, तिनके सर्व ह्‌ कथनकी अप्रमाणता माननी । 
इहां कोऊ कहै-परीक्षा किए कोई कथन कोई शाख््रविषे प्रमाण 

भासे, कोई कथन कोई शास््॒रविषै अप्रमाण भासे तो कहा करिए । 
ताका समाधान-- 

जो आपके भासे शास्त्र हैं, तिनिविषे कोई ही कथन प्रमाण- 
विरुद्ध न हो३ । जातें कै ती जानपना ही न होह, के राग द्वेष 
होय, ते असत्य कहैं | सो आप्त ऐसा होय नाहीं, तातें परीक्षा 
नींकी नाहीं कीनी है, तातें अम है । बहुरि वह कहै है-छप्मखकै 
अन्यथा परीक्षा होय जाय, तो कहा करे । ताका समाधान--- 

सांची झूंठी दोऊ वस्तुनिकों मीड़े अर प्रमाद छोड़ि परीक्षा 
किए तौ सांची ही परीक्षा होइ । जहां पक्षपातकरि नीके 
परीक्षा न करै, तहां ही अन्यथा परीक्षा होय है। बहुरि वह 
कहे है, जो शाखनिविषे परस्पर विरुद्ध कथन तो घनो,- 
कीन २ की परीक्षा करिए | ताका समाधान--- 

मोक्षमार्गविष देव गुरू धर्म वा जीवादि तत्त्व वा बंधमोक्षमा्ग 
प्रयोजनमूत हैं, सो इनकी परीक्षा फरि लेनी । जिन शाख्निविषैएु 
सांचे कहे, तिनकी सर्व आज्ञा माननी । जिनविषे ए अन्यथा 
प्ररूष, तिनकी आज्ञा न माननी । जैसे लोकविपे जो पुरुष प्रयो- 
जनभत कायेनित्रिषे झूठ न बोले, सो प्रयोजनरहितबिषै कैसे झूठ 
बोलेगा । तैसें जिन आखनिवबिषें प्रयोजनमृत देवादिका खरूप 
अन्यथा न कह्या, तिनिविषे प्रयोजनरहित द्वीप समुद्रादिकका 
कथन अन्यथा केसे होगा । जातें देवादिकका कथन अन्यथा किए 
वक्ताकें विषय कषाय पोखे जांय हैं। इहां प्रश्न -जो देवादि- 
कका कथन तो अन्यथा विषयकषायतें किया, तिन ही शाखनि- 


विषे अन्य कथन अन्यथा काहेकों किया | ताका समाधान -- 
२० 

जो एक ही कथन अन्यथा कहै, वाका अन्यथापना शीघ्र ही 
प्रगट होय जाइ। जुदी पद्धती ठहरे नाहीं। तातैं घने कथन 
अन्यथा करनेतें जुदी पद्धति ठहरे | तहां तुच्छबुद्धी अममें पड़ि- 
जाय--यह भी मत है। तातें प्रयोजनभूतका अन्यथापनाका 
भेलनेके अर्थि अप्रयोजनमूत भी अन्यथा कथन घने किए। 
बहुरि प्रतीति अनावनेके आर्थ कोई २ सांचा भी कथन किया । 
परंतु स्थाना होय, सो अममें परे नाहीं। प्रयोजनमूतत कथनकी 
परीक्षाकरि जहां सांच भासे, तिस मतकी सर्व आज्ञा माने, सो 
परीक्षा किए जनमत ही सांचा भासे है। जाते याका वक्ता सर्वज्ञ 
बीतराग है, सो झूठा काहेकों कहै । ऐसे जिन आज्ञा माने, सो 
सांचा श्रद्धान होइ, ताका नाम आज्ञासम्यक्तवव है । बहुरि जहां 
एकाग्र चिन्तवन होय, ताका नाम आज्ञाविचय धर्मध्यान है । 
जो ऐसें न मानिए अर बिना परीक्षा किए आज्ञा माने सम्यकत्व 
वा धर्मध्यान होय जाय, तौ द्वव्यलिंगी आज्ञा मानि मुनि भया, 
आज्ञाअनुसारि साधनकरि प्रेवेयिक पर्यत प्राप्त होय, ताकि 
मिध्यादृष्टिपना कैसें रह्मा | तातें किछू परीक्षाकरि आज्ञा माने ही 
सम्यक्त्व वा धर्मध्यान होय हैं । छोकविषे भी कोई प्रकार 
परीक्षा किए ही पुरुषकी प्रतीति कीजिए है।बहुरि तें कबह्मा-जिन- 
बचनविषे संशय करनेतें सम्यक्त्वको शंका नाम दोष होय, सो “न 
जानिए यह कैसे है,' ऐसा मानि निणेय न कीजिए तो तहां शंका 
नाम दोष होय। बहुरि जहां निणेय करनेको विचार करते ही सम्य 
क्तको दोष लागे, तो अष्टसहब्लीविषे आज्ञाप्रधानतैं परीक्षाप्रभानको 
उत्तम काहेकौं कह्या । पच्छना आदि खाध्यायके अंग कैसे कहे । 

प्रमाण नयतैं पदार्थनिका निणेय करनेका उपदेश काहेकों दिया । 
तातें परीक्षाकरि आज्ञा माननी योग्य है । बहुरि केई पापी पुरुषां 
अपना कल्पित कथन किया है अर तिनकों जिनवचन ठहराव 
हैं, तिनकों जेनमतका शाखर जानि प्रमाण न करना । तहां भी 
प्रमाणादिकतें परीक्षाकरि वा परस्पर शाखनतें विधि मिलाय वा . 
ऐसे संभव है कि नाहीं, ऐसा विचारकरि विरुद्ध अर्थको मिथ्या 
ही जानना । जैसे ठिय आप पत्र लिखि तामैं लिखनवारेका नाम 
किसी साहकारका पर्व, नामके अमतें धनको ठिगाबै, तौ दरिद्वी 
ही होय । तैसें पापी आप ग्रंथादि बनाय, तहां कतोका नाम जिन 
गणधर आचायेनिका धसर्ब्रा, तिस नामके अमतें झूंठा श्रद्धान करे, 
तौ मिथ्यादष्टी ही होय | बहुरि वह कहे हैं -गोम्मटसारविपै 
ऐसा कछ्या है-सम्यम्दष्टी जीव अज्ञानगुरुके निमित्ततैं झूठा भी 
श्रद्धान करे, तो आज्ञा माननेतें सम्यम्दष्टी होय है । सो यह 
कथन केसे किया हैं। ताका उत्तर -जो प्रत्यक्ष अनुमानादि- 
गोचर नाहीं, सूक्ष्मपनेतें जिनका निणय न होइ सके, तिनकी 
अपेक्षा यह कथन है । मूलभूत देव गुरु धर्मादि वा तत्त्वादिकका 
अन्यथा श्रद्धान मए, तो :र्वथा सम्यक्त्व रहे नाहीं, यहु निश्चय 
करना । तातें बिना परीक्षा किए केवल आज्ञाहीकरि जैनी हैं, ते 
भी मिथ्यारष्टी जानने । बहुरि केई परीक्षा भी करि जैनी होय 
हैं, परंतु मूल परीक्षा नाहीं करे हैं । दया शीर तप संयमादि 
क्रियानिकरि वा पूजा प्रभावनादि कार्यनिकरि वा अतिशय 
चमत्कारादिकरि वा जिनधर्मतें इष्ट प्राप्ति होनेकरि जिनमतकों 
उत्तम जानि प्रीतवंत होय जैनी होय हैं । अन्यमतबिषे हू ए कार्ये 

तौ होय हैं, तातैं इन लक्षणनिविषै अतिव्याप्ति पाइए है। कोऊ 
कहै--जैसें जिनधर्मविषे ए काये हैं, तेसें अन्यमतविषे न पाइए 
है । तातें अतिव्याप्ति नाहीं । ताका समाधान--- 

यह तौ सत्य है, ऐसें ही है। परंतु जैसें तू दयादिक माने 
है, तैसें तो वै भी निरूषे हैं । परजीवनिकी रक्षाकौं दया तू कहे, 
सो ही वे कहे हैं। ऐसें ही अन्य जानने । 

बहुरि वह कहै है--उनके ठीक नाहीं। कबहू दया प्ररूपैं, 
कबहूं हिंसा प्ररूपं | ताका उत्तर--तहां दयादिकका अंशमात्र तौ 
आया । तातेैं अतिव्याप्तिपना इनि लक्षणनिकरि पाइए है। इनि- 
करि सांची परीक्षा होय नाहीं। तो कैसे होय । जिनधर्मविषे 
सम्यग्दशनज्ञानचारित्र मोक्षमार्ग क्या है । तहां सांचे देवादि- 
कका वा जीवादिकका अ्रद्धान किए सम्यक्त्व होय, वा तिनिकों 
जाने सम्यजज्ञान होइ, वा सांचा रागादिक मिटें सम्यकचारित्र 
होइ, सो इनिका खरूप जैसे जिनमतविषै निरूपण किया है, तैसें 
कहीं निरूपण किया नाहीं । वा जैनीविना अन्यमती ऐसा काये 
करि सकते नाहीं। तातें यहु जिनमतका सांचा छक्षण है। इस 
लक्षणकों पहचानि जे परीक्षा करें, तेई श्रद्धानी हैं। इस विना 
अन्य प्रकारकरि परीक्षा करे हैं, ते मिथ्यादृष्टी ही रहे हैं । 

बहुरि केई संगतिकरि जैनधर्म धारे हैं । कोई महानूपुरुषको 
जिनधर्मविषै प्रवत्तेता देखि आप भी भ्रवर्तते हैं। केई देखा देखी 
जिनधर्मकी शुद्ध वा अशुद्ध क्रियानिविषै प्रवर्त्ते हैं । इत्यादि 
अनेकप्रकारके जीव आप विचारकरि जिनधर्मका रहस्य नाहीं 
पहिचाने हैं अर जैनी नाम धरावे हैं, ते सर्व मिथ्यादृष्टी ही 

जानने । इतना तो है, जिनमतविषे पापकी प्रवृत्ति विशेष नाहीं 
होय सके है अर पुण्यके निमित्त घने हैं । अर सांचा मोक्षमार्गके 
भी कारण तहां बनि रहे हैं। तातैं जे कुलादिकरि भी जैनी हैं, 
ते भी ओरनितें तो भले ही हैं। बहुरि जे जीव कपटकरि आजी- 
वकाके अर्थि वा बड़ाईके अर्थि वा किछू विषकषायसंबंधी 
प्रयोजनविचारि जैनी हो हैं, ते पापी ही हैं। अति तीज्रकपाय 
भए ऐसी बुद्धि आवै है। उनका सुलझना भी कठिन है। जैन- 
धर्म तो संसारका नाशिके अर्थि सेवे है। ताकरि जो संसारके 
प्रयोजन साध्या चाहे, सो बड़ा अन्याय करे है। तातें ते तौ 
मिथ्यादृष्टि हैं ही । 

इहां कोऊ कहै--हिंसादिककरि जिन का्येनिकों करिए, ते 
कार्य धर्मसाधनकरि सिद्ध कीजिए, तौ बुरा कहा भया। दोऊ 
प्रयोजन सधे । ताकौं कहिए है--पापकाय अर धर्मकार्यका एक 
साधन किए पाप ही होय । जैसे कोऊ धर्मका साधन चैत्यालय 
बनाय, तिसहीकों ख्ीसेवनादि पापनिका भी साधन करे, तो पाप 
ही होइ । हिंसादिककरि भोगादिकके अर्थि जुदा मंदिर बनावै, 
तो बनावो। परंतु चेत्थाल्यविषे भोगादि करना युक्त नाहीं । 
तैसे धर्मका साधन पूजा शाब्रादि कार्य हैं, तिनिदीकी आजीविका 
आदि पापका भी साधन करे, तो पापी ही होय। हिंसादिकरि 
आजीविकादिकके आर्थ व्यापारादि करे, तौ करो । परंतु पूजादि 
कार्येनिविषि ती आजीविका आदिका प्रयोजन विचारना युक्त 
नाहीं । इहां प्रभ--जो ऐसें है तो मुनि भी धर्मसाधि परघर 
भोजन करें हैं वा साधर्मा साधर्मीका उपकार करें कराबैं है, सो 

बने । ताका उत्तर-- 

जो आप किछू आजीविका आदिका प्रयोजन विचारि पर्म 
नाहीं साषै है, आपको धमोौत्मा जानि केई खयमेव भोजन 
उपकारादि करे है, तो किछू दोष है नाहीं। बहुरि जो आप ही 
भोजनादिकका प्रयोजन विचारि धर्म साथै है, तो पापी है ही । 
जे विरागी होय मुनिपनो अंगीकार करे हैं, तिनिके भोजनादिकका 
प्रयोजन नाहीं । शरीरकी खितिके अर्थि खयमेव भोजनादिक 
कोई दे तो लें, नाहीं तो समता राखें | संकलेशरूप होंय नाहीं | 
बहुरि आप हितके अर्थि धर्म साथे हैं । उपकार करावनेका 
अभिप्राय नाहीं है। आपके जाका त्याग नाहीं, ऐसा उपकार 
करावैं । कोई साधर्मी खयमेव उपकार करे, तो करी अर न करे 
तौ आपके किछू संकलेश होता नाहीं । सो ऐसे तौ योग्य है । 
अर आप ही आजीविका आदिका प्रयोजन विचारि बाह्य धर्मका 
साधन करे, तहां भोजनादिक उपकार कोई न करे, तहां संझ्ेश 
करे, याचना करे, उपाय करे, वा धर्मसाधनविषे शिथिल होय 
जाय, सो पापी ही जानना। ऐसे संसारीक प्रयोजन लिए धर्म 
साथै हैं, ते पापी भी हैं अर मिथ्यादष्टी हैं ही । याप्रकार 
जिनमतवाले भी मिथ्यादृष्टि जानने । अब इनके धर्मका साधन 
कैसे पाइए है, सो विशेष दिखाइए है--- 


तहां जीव कुलप्रवृत्तिकरि वा देख्यां देखी छोभादिकका अभि- 
प्रायकरि धर्म साथे हैं, तिनिकैे तो धर्मदृष्टि नाहीं । जो भक्ति 
करे है तो चित्त तो कहीं है, दृष्टि फिसला करे है। अर मुखतें 
पाठादि करे है वा नमस्कारादि करे है । परंतु यह ठीक नाहीं- 
मैं कौन हों, किसकी ख्ुति करूं हूं, किस प्रयोजनके अर्थि खुति 

करों हौं, पाठविषे कहा अर्थ है, सो किछू ठीक नाहीं। बहुरि 
कदाचित्‌ कुदेवादिककी भी सेवा करने रंगि जाय । तहां सुदेव 
गुरुशाखादिविषे विशेष पहिचाने नाहीं। बहुरि जो दान दे है, 
तो पात्र अपात्रका विचाररहित जैसें अपनी प्रशंसा होय, तेसें 
दान दे है। बहुरि तप करे है, तो भूखा रहनेकरि महंतपनो 
होय सो काये करे है। परिणामिनकी पहिचान नाहीं। बहुरि 
ब्रतादिक धारे है, तहां बाह्मक्रिया ऊपरि दृष्टि है, सो भी कोई 
सांची किया करे है, कोई झूठी करे है। अर अंतरंग रागादिक 
भाव पाइए है, तिनिका विचार ही नाहीं । वा बाह्य भी रागादि 
पघोषनेका साधन करे है। बहुरि पूजा प्रभावना आदि कार्य करे 
है। तहां जैसे लोकविषै बड़ाई होय वा विषय कपषाय पोषे जांय, 
तैसें काये करे है। बहुरि बहुत हिंसादिक निपजाबै है। सो ए 
कार्य तो अपना वा अन्य जीवनिका परिणाम सुधारनेके अर्थि 
कहे हैं । बहुरि तहां किंचित्‌ हिंसादिक भी निपजे है, तौ थोरा 
अपराध होय गुण बहुत होय, सो कार्य करना कल्चा है। 
सो परिणामनिकी पहचानि नाहीं। अर यहां अपराध केता 
रागे है, गुण केता हो है, सो नफा टोटाका ज्ञाब नाहीं, 
वा विधि अविधिका ज्ञान नाहीं। बहुरि शास्राभ्यास करे है। 
तहां पद्धतिरूप प्रवर्ते है। जो वांचे है, तो औरनिकों छुनाय दे 
है। जो पढ़े है, ती आप पढ़ि जाय है। सुने है, तौ कहे है सो 
सनि ले है । जो शाख्राभ्यासका प्रयोजन है, ताकों आप नाहीं 
अवधारे है | इत्यादि धर्म्मकार्यनिका धर्मकों नाहीं पहिचाने । केई 
तौ कुलविपै जैसे बड़े प्रवर्तें, तैसैं हमकों भी करना, जथवा और 

करे हैं, तेसें हमकों भी करना, वा ऐसें किए हमारा छोभादिककी 
सिद्धि होगी, इत्यादि विचार लिए अभूतार्थ धर्मकों साथै हैं । 
बहुरि केई जीव ऐसे हैं, जिनके किछू तो कुलादिरूप बुद्धि है, 
किछ धर्मबुद्धि भी है, तातें पूर्वोक्तमकार भी धर्मका साधन करे 
हैं अर किछू आगें कहिए है, तिस प्रकार अपने परिणामनिकों 
भी सुधारे हैं। मिश्रपनो पाईए है। बहुरि केई पधर्म्मबुद्धिकरि 
धर्म्म साघै हैं, परंतु निश्चयधर्म्मकों न जाने हैं। तातें अमूतार्थ 
धर्मकों सावै हैं। तहां व्यवहार सम्यग्द्शन ज्ञान चारित्रकों 
मोक्षमार्ग जानि तिनिका साधन करे हैं। तहां शास्तरविषै देव गुरु 
धर्म्मकी प्रतीति लिए सम्यत्वव होना कह्मया है। ऐसी आज्ञा मानि 
अरहंत देव निग्रेथ गुरु जेनशाख विना औरनिकों नमस्कारादि 
करनेका त्याग किया है। परंतु तिनका गुण अवगुणकी परीक्षा 
नाहीं करे हैं । अथवा परीक्षा भी करें, तो तत्त्वज्ञानपूर्वक सांची 
परीक्षा नाहीं करे हैं । बाह्मलक्षणनिकरि परीक्षा करे हैं। ऐसे 
प्रतीतिकरि सुदेव गुरु शाखनिकी भक्तिविषे प्रवर्तें हैं। तहां 
अरहंत देव है, सो इंद्रादिकरि पूज्य है, अनेक अतिशयसहित 
है, क्षुधादिदोषरहित है, शरीरकी सुंदरताकों धरे है, ख्रीसंगमादि 
रहित है, दिव्यध्वनिकरि उपदेश दे है, केवलज्ञानकरि छोकालोक 
जाने है, काम क्रोधादिक नष्ट किए हैं, इत्यादि विशेषण कहै है । 
तहां इनविषे केरे विशेषण पुद्लके आश्रय हैं, केई जीवके 
आश्रय हैं । तिनकों भिन्न भिन्न नाहीं पहिचाने है। जैसें अस- 
मानजातीय मनुष्यादि पर्यायनिविषे भिन्न न जानि मिथ्यादष्टि 
धरे है, तैसें यह असमान जातीय अरहंतपर्यायविषै जीव पुद्ठलके 

विशेषणनिकों भिन्न न जानि भिथ्यादृष्टिता घरे है। बहुरि जो 
बाह्य विशेषण हैं, तिनकों तो जानि तिनकरि अरहंतदेवको 
महंतपनो विशेष माने है। अर जे जीवके विशेषण हैं, तिनकों 
यथावत्‌ न जानि तिनकरि अरहंतदेवको महंतपनो आज्ञा अनुसार 
माने है । अथवा अन्यथा माने है। जातें यथावत्‌ जीवका 
विशेषण जाने मिथ्यादृष्टी रहै नाहीं। बहुरि तिन अरहंतनिकों 
खगमभोक्षका दाता दीनदयाल अधमउधारक पतितपावन माने है। 
सो अन्यमती कतृत्वबुद्धितिं ईश्वरकों जैसे माने है, तेसे यह 
अरदंतकों माने है । ऐसा नाहीं जाने है-फल तो अपने परिणा- 
मनिका छागे है, अरहंतनिकों निमित्त माने हैं, तातें उपचारकरि 
वै विशेषण संभवे हैं । अपने परिणाम शुद्ध भए विना अरहंत ह 
खगभोक्षादिका दाता नाहीं । बहुरि अरहंतादिकके नामादिकतेैं 
श्वानादिक खर्ग पाया । तहां नामादिकका ही अतिशय माने हैं। 
विना परिणाम नाम लेनेवालौंके भी खगेकी प्राप्ति न होय, तौ 
सुननेवालेके केसे होय । श्वानादिककें नाम सुननेके निमित्त्ते 
मंदकषायरूप भाव भए हैं | तिनका फल खर्ग भया है। उपचार- 
करि नामहीकी मुख्यता करी है । बहुरि अरहंतादिकके नाम 
पूजनादिकर्ते॑अनिष्ट सामग्रीका नाश इष्ट सामग्रीकी प्राप्ति मानि 
रोगादि मेटनेके अर्थि वा धनादिकी प्राप्तिके आर्थि नाम ले है 
वा पूजनादि करे है। सो इष्ट अनिष्टके तो कारण पूर्वकर्मका 
उदय है। अरहंत तौ करत्ता है नाहीं। अरहंतादिककी भक्तिरूप 
झुभोपयोग परिणामनिततें पूर्व पापका संक्रमणादिक होय जाय है । 
तातैं उपचारकरि अनिष्टका नाशकों इष्टकी प्राप्तिकें कारण अर- 

हंतादिककी भक्ति कहिए है। अर जो जीव पहलें ही संसारी 
प्रयोजन लिए भक्ति करे, ताके तो पापहीका अभिप्राय रक्षा । 
कांक्षारूप भाव भए तिनकरि पूर्वपापका संक्रमणादि कैसें 
होय । बहुरि तिनका कार्येसिद्ध न भया । बहुरि केई जीब 
भक्तिकों मुक्तिका कारण जानि तहां अति अनुरागी होय प्रवरत्ते 
हैं। सो अन्यमती जैसें भक्तितें मुक्ति माने हैं, तेसें याकै भी 
अद्भान भया । सो भक्ति तौ रागरूप है। रागतें बंध है । तातें 
मोक्षका कारण नाहीं । जब रागका उदय आवै, तब भक्ति न करे, 
तौ पापानुराग होय । तातैं अशुभ राग छोड़नेकों ज्ञानी भक्तिविषै 
प्रवर्ते हैं। वा मोक्षमार्गकों बाह्म निमित्तमात्र भी जाने हैं । परंतु 
यहां ही उपादेयपना मानि संतुष्ट नहों हैं। शुद्धोपयोगका 
उद्यमी रहै हैं। सो ही पंचास्तिकायव्यास्या विषै कद्या है-- 

इये भक्तिः केवडभक्तिप्रधानस्थाज्ञानिनो भवति । 

तीजरागद्वेषविनोदार्थमस्थानरागनिषेधार्थ क्चित्‌ 

ज्ञानिनोपि भवति ॥ 

याका अर्थ--बह भक्ति केवलमक्ति ही है प्रधान जाकै ऐसा 
अज्ञानीजीवकै हो है । बहुरि तीत्र रागज्वर मेटनेके अर्थ वा कुठि- 
कानें रागनिषेधनेके अर्थि कदाचित्‌ ज्ञानीके भी हो है। तहां वह 
पूछे है-ऐसें है, तो ज्ञानीतें अज्ञानीके भक्तिकी विशेषता होती 
होगी । ताका उत्तर--- 

यथार्थपनेकी अपेक्षा तौ ज्ञानीके सांची भक्ति है-अज्ञानीकै 
नाहीं है। अर रागभावकी अपेक्षा जज्ञानीकै श्रद्धानविषे भी 
मुक्तिकाण जाननेतें अति अनुराग है । ज्ञानीकै श्रद्धानविषै 

झुभबंधकारण जाननेतें तेसा अनुराग नाहीं है। बाह्य कदाचित्‌ 
ज्ञानीके अनुराग घना हो है, कदाचित्‌ अज्ञानीकै हो है ऐसा 
जानना । ऐसे देवभक्तिका खरूप दिखाया । अब गुरुभक्ति वाकै 


केसे हो है, सो कहिए है-- 


केई जीव आज्ञानुसारी हैं । ते तौ ए जैनके साधु हैं, 
हमारे गुरु हैं, तातैं इनकी भक्ति करनी, ऐसे विचारि तिनकी 
भक्ति करे हैं । बहुरि केई जीव परीक्षा भी करे हैं । तहां ए मुनि 
दया पा है, शील पालें है, धनादि नाहीं राखै हैं, उपवासादि 
तप करे हैं, क्षुधादि परीपह सहै हैं, किसीसौं क्रोधादि नाहीं 
करे हैं, उपदेश देय औरनिकों धर्म्मविषे लगावै हैं, इत्यादि 
गुण विचारि तिनविषै भक्तिभाव करै हैं । सो ऐसे गुण तौ 
परमहंसादिक परमती हैं, तिनविषे वा जैनी मिथ्यादृष्टीनिविषै 
भी पाईए। तातें इनविषे अतिव्याप्तननों है । इनकरि सांची 
परीक्षा होय नाहीं | बहुरि जिन गुणनिकों विचारे है, तिनविषै 
केई जीवाश्रित हैं, केई पुद्लाश्रित हैं, तिनका विशेष न जानना, 
असमानजातीय मुनिपर्यायविषे एकत्व बुद्धितें मिथ्यादृष्टि ही 
रहे है । बहुरि सम्यग्दशनज्ञानचारित्रकी एकतारूप मोक्षमार्ग 
सोई मुनिनका सांचा लक्षण है। ताकों पहिचने नाहीं | जातें 
यह पहिचानि भणए मिथ्यादृष्टी रहता नाहीं । ऐसें मुनिनका सांचा 
खरूप ही न जाने, तौ सांची भक्ति कैसे होय । पृण्यबंधकों 
कारणभूत शुभक्रियारूप गरुणनिकों पहचानि तिनकी सेवाते अपना 
भला होना जानि तिनविषै अनुरागी होय भक्ति करे है । ऐसा 
गुरुमक्तिका खरूप क्या । अब शाखत्रभक्तिका खरूप कहिए है--. 

केई जीव तो यह केवली भगवानकी वानी है, तातें केवलीके 
पूज्यपनातैं यह भी पूज्य है, ऐसा जानि भक्ति करे हैं। बहुरि 
केई ऐसे परीक्षा करे हैं--इन शासत्रनिविष॑ विरागता दया क्षमा 
शील संतोषादिकका निरूपण है, तातें उत्कृष्ट हैं, ऐसा जानि 
भक्ति करे हैं। सो ऐसा कथन तो अन्य श्ाख वेदान्तादिक 
तिनविषे भी पाईए है। बहुरि इन शाखनिविषै त्रिकोकादिकका 
गंभीर निरूपण है। तातें उत्कृष्टता जानि भक्ति करे हैं। सो 
यहां अनुमानादिकका तो प्रवेश नाहीं। यहां अनेकांतरूप सांचा 
जीवादितत्त्वनिका निरूपण है। अर सांचा रल्त्रयरूप मोक्षमागे 
दिखाया है । ताकरि जैनशाखनिकी उत्हृष्टता है। ताकों नाहीं 
पहिचाने है । जातें यह पहचानि भए मिथ्यादृष्टि रहे नाहीं। ऐसे 
शासत्रभक्तिका खरूप क्या । 


था प्रकार याकै देव गुरु शासत्रकी प्रतीति भई, तातें व्यवहार- 
सम्यक्त्व भया माने है । परंतु उनका सांचाखरूप भास्था नाहीं । 
तातैं प्रतीति भी सांची भई नाहीं । सांची प्रतीतिविना सम्यक्तकी 
प्राप्ति नाहीं । तातें मिथ्यादृष्टी रहै है । बहुरि शाख्रविषे 
“ततक्ष्वाथेश्रद्धानं सम्यग्दशनम्‌” ऐसा वचन कह्मया है । तातें 
जैसें शाखनिविषै जीवादि तत्त्व लिखे हैं, तेसें आप सीखि ले है । 
तहां ही उपयोग लगावै है । औरनिकों उपदेश दे है, परन्तु 
तिनका भाव भासता नाहीं। अर यहां तिस वस्तुका भावहीका 
नाम तत्त्व कह्या । सो भाव भासे विना तत्त्वाथश्रद्धान केसे होय । 
भावभासना कहा, सो कहिए है--- 


जैसे कोऊ पुरुष चतुर होनेके अर्थि शाखकरि खर आम मछेना 

रागनिका खरूप ताल तानके भेद तिनकों सीखे है। परंतु खरादि- 
कका खरूप नाहीं पहिचाने है । खरूपपहिचानि भए बिना 
अन्य खरादिककों अन्य खरादिकरूप माने है। वा सत्य भी माने 
है, तौ निर्णयकरि नाहीं माने है । तातैं वाके चतुरपनों होय 
नाहीं । तैसें कोऊ जीव सम्यक्ती होनेके आर्थि शाखकरि जीवादि 
तत््वनिका खरूपकों सीखे है । परंतु तिनका खरूपको नाहीं 
पहिचाने है | खरूप पहिचाने बिना अन्य तत्त्वनिकों अन्य तत्त्व- 
रूप मानि ले है । वा सत्य भी माने है, तो निर्णयकरि नाहीं माने 
है । तातें वाके सम्यकत्व होय नाहीं । बहुरि जैसे कोई शाख्रादि 
पढ़चा है, वा न पढ़च्ा है, जो खरादिकका खरूपकों पहिचाने है, 
तो वह चतुर ही है। तेसें शात्र पढ़चा है वा न पढ़चा है, जो 
जीवादिकका खरूप पहिचाने है, तो वह सम्यर्दष्टी ही है । 
जैसे हिरण रागादिकका नाम न जाने है, अर ताका खरूपकों 
पहिचाने है। तैसैं तुच्छबुद्धि जीवादिकका नाम न जाने है, अर 
तिनका खरूपकों पहिचाने हे । यह मैं हू, यह पर है, ए भाव 
बुरे हैं, ए भले हैं, ऐसे खरूप पहिचाने ताका नाम भावभासना 
है । शिवभूति मुनि जीरदिकका नाम न जाने था, अर “तुप- 
माषमिन्न” ऐसा घोषने छागा, सो यह सिद्धान्तका शब्द था 
नाहीं । परंतु आपा परका भावरूप ध्यान किया, तातें केवली 
भया । अर ग्यारह अंगका पाठी जीवादितत्त्वनिका विशेषभेद 
जाने, परंतु भासे नाहीं, तातैं मिथ्यादष्टी ही रहे है। अब याके 
तत्त्वश्रद्धान किसप्रकार हो है, सो कहिए है-- 


जिनशास्रनिविषै कहे जीवके त्रस स्थावरादिरूप वा गुणस्थान- 

मार्गणादिरूप भेदनिको जाने है अर 'जीवके पुद्वलादि भेदनिकों 
वा तिनके वर्णादि विशेष तिनकों जाने है। परंतु अध्यात्मशाख- 
निविषै भेदविज्ञानकोी कारणभूत वा वीतरागदशा होनेकों कारण- 
मूत जैसे निरूपण किया है, तेसें न जाने है। बहुरि किसी प्रसंगतें 
तैसें भी जानना होय, तौ शाल अनुसार जानि ले है। परंतु 
आपको आप जानि परका अंश भी नमिलावना अर आपका अंश 
भी परविषै न मिलावना, ऐसा सांचा श्रद्धान नाहीं करे है। जैसें 
अन्य मिथ्यादृष्टी निधोरविना पर्योयबुद्धिकरि जानपनाविषै वा 
वर्णादिविषै अहंबुद्धि धारै हैं, तैसैं यह भी आत्माश्रित ज्ञाना- 
दिविषे वा शरीराश्रित उपदेश उपवासादि क्रियानिविषे आपो 
माने है । बहुरि शाख्कै अनुसार कबह सांची बात भी बनावै, 
परंतु अंतरंग निद्धाररूप श्रद्धान नाहीं । तातैं जैसे मतवार 
माताकों माता भी कहे, तो स्थाना नाहीं। तैस याकों सम्यक्ती न 
कहिए । बहुरि जैसें कोई औरहीकी बातें करता होय, तैसें 
आत्माका कथन करे । परंतु यह आत्मा मैं हूं, ऐसा भाव नाहीं 
भासे । बहुरि जैसे कोई औरकूं औरतें मिन्न बतावता होय, तैसें 
आत्मा शरीरकी भिन्नता प्ररूपे । परंतु में इस शरीरादिकतें मिन्न 
हूं, ऐसा भाव भासे नाहीं । बहुरि पर्यायविषै जीव पुद्दलके परस्पर 
निमित्ततें अनेक क्रिया हो हैं, तिनकों दोय द्वव्यका मिलापकरि 
निपजी जाने । यह जीवकी क्रिया है, ताका पुद्ढल निमित्त हे, यह 
पुहुलकी क्रिया है, ताका जीव निमित्त है, ऐसा भिन्न मित्र भाव 
भासे नाहीं । इत्यादि भाव भासे बिना जीव अजीवका सांचा 
अ्रद्धानी न कहिए । तातें जीव अजीव जाननेका तौ यह ही 

प्रयोजन था, सो भया नाहीं । बहुरि आश्रवतत्त्वविषे जे हिंसादि- 
: रूप पापालव हैं, तिनकों हेय जाने है । अहिंसादिरूप पुण्यालब 
है, तिनकों उपादेय माने है । सोए तो दोऊ ही कर्मबंधके कारण 
इनविषै उपादेगपना मानना सोई मिथ्याहृष्टि है । सोई समय- 
सारका बंधाधिकारविषै कह्मा है--- 


सर्व जीवनिके जीवन मरण सुख दुःख अपने कर्मके निमित्त 
तैं हो है । जहां अन्य जीव अन्य जीवकै इन कार्यनिका कर्त्ता होय, 
सोई मिथ्याध्यवसाय बंधका कारण है । तहां अन्य जीवकी 
जिवावनेका वा सुखी करनेका अध्यवसाय होय, सो तो पृण्यबंधका 
कारण है, अर मारनेका वा दुखी करनेका अध्यवसाय होय, सो 
पापबंधका कारण है | ऐसे अहिंसावत्‌ सत्यादिक तौ पुण्यबंधकों 
कारण हैं, अर हिंसावत्‌ असत्यादिक पापबंधकों कारण हैं । ए 
सर्व मिथ्याध्यवसाय हैं, ते त्याज्य हैं | तातैं हिंसादिवत्‌ अहिंसा- 
दिककी भी बंधका कारण जानि हेय ही मानना । हिंसाविषै 
मारनेकी बुद्धि होय, सो वाका आयु पूरा हुवा बिना मरे नाहीं । 
अपनी द्वेषपरणतिकरि आप ही पाप बांधे है । अहिंसाविषै रक्षा- 
करनेकी बुद्धि होय, सो थाका आयु अवशेषबिना जीबे नाहीं, 
अपनी प्रशस्त रागपरणतिकरि आप ही पुण्य बांधे है । ऐसे प्‌ 
दोऊ होय हैं | जहा वीतराग होय दृश्टा ज्ञाता प्रवर्ते, तहां निबंध 
है। सो उपादेय हे । सो ऐसी दशा न होय, तावत्‌ प्रशस्त 
रागरूप प्रवर्तों । परंतु श्रद्धान ती ऐसा राखौ-यह भी बंधका 
कारण है-हेय हे । श्रद्धानविषे याकों मोक्षमार्ग जाने मिथ्या- 
इृष्टी ही है । 

बहुरि मिथ्यात्त अविरत कषाथ योग ए आखबके भेद हैं, 
तिनकों बाह्यरूप तो माने, अंतरंग इन भावनिकी जातिकों 
पहिचाने नाहीं । तहां अन्य देवादिकसेवनेरूप ग्रहीतमिथ्यात्वकों 
मिथ्यात्त जाने, अर अनादि अगृहीतमिथ्यात्व है, ताकौं न 
पहिचाने । बहुरि बाह्य त्रस खावरकी हिंसा वा इंद्विय मनके 
विषयनिविषै प्रवृत्ति ताकों अविरत जाने । हिंसाविषै प्रमादपरणति 
मूल है, अर विषयसेवनविषै अभिलाष मूल है, ताकों न अवलोकै। 
बहुरि बाह्य क्रोधादि करना, ताकों कषाय जाने, अभिप्रायविषे 
रागद्वेष रहै, ताकों न पहिचाने । बहुरि बाह्य चेष्टा होय, ताकोों 
योग जाने, शक्तिभूत योगनिकों न जनि। ऐसे आखवनिका 
खरूप अन्यथा जाने । बहुरि राग द्वेष मोहरूप जे आखबमाव हैं, 
तिनका तो नाश करनेकी चिंता नाहीं। अर बाह्मक्रिया वा बाह्य 
निमित्त मेटनेका उपाय राख, सो तिनके मैंटे आश्रव मिट्ता 
नाहीं । द्वव्यलिंगीमुनि अन्य देवादिककी सेवा न करे हैं, हिंसा 
वा विषयनिविषै न ॒प्रवर्ते हैं, क्रोधादि न करे हैं, मन वचन 
कायकों रोकैं है, तौ भी वाकै मिथ्यात्वादि च्यारों आखव पाईए 
है । बहुरि कपटकरि भी ए. काये न करे हैं | कपटकरि करें, तो 
जरैवेयकपर्यत कैसैं पहुंचें | तातैं जो अंतरंग अभिप्रायविषे मिथ्या- 
त्वादिरूप रागादिभाव हैं, सोई आखव हैं। ताकों न पहिचाने, 
तातें याके आखवतत््वका भी सत्य श्रद्धान नाहीं । बहुरि 
बंधतत्त्वविषें जे अशुभभावनिकरि नरकादिरूप पापका बंध होय, 
ताकों तो बुरा जाने अर शुभभावनिरूप पृण्यका बंध होय, ताकों 
भला जाने। सो सर्व ही जीवनिके दुखसामअविपे द्वेष सुखसामग्री- 

विषै राग पाईए, सो ही याकै राग द्वेष करनेका अ्रद्धान मयां | 
जैसा इस पयोयसंबंधी सुखदुखसामग्रीविषे राग द्वेष करना, तैसा 
ही आगामी पर्योयसंबंधी सुखदुखसामग्रीबिषे राग द्वेष करना । 
बहुरि शुभअशुभभावनिकरि पृण्यपापका विशेष तौ अघाति 
कर्मनिविषै हो हैं। सो अधातिकम्म आत्माके गुणके घातक नाहीं। 
बहुरि शुभ अशुभ भावनिविषै घातिकर्मनिका तो निरंतरबंध 
होय । ते सर्व पापरूप ही हैं। अर तेई आत्मगुणके घातक हैं । 
तातैं अशुद्ध भावनिकरि कर्म्मबंध होय, तिसविषे भला बुरा 
जानना सोई मिथ्याश्रद्धान है । सो ऐसे श्रद्धानतें बंधका भी 
याके सत्यश्रद्धान नाहीं । बहुरि संवरतत्त्वविषे अहिंसादिरूप 
शुभाखव भाव तिनकों संवर जाने है। सो एक कारणतें पुण्यबंध 
भी माने अर संवर भी माने, सो बने नाहीं । यहां प्रश्न-जों 
मुनिनिके एके काल ए भाव हो हैं। तहां उनके बंध मी हो है अर 
संवर निजेरा भी हो है, सो कैसे है । ताका समाधान--- 


वह भाव मिश्ररूप है | किछू वीतराग भया है, किछू सराग 
भय्रा है। जे अंश वीतराग भए तिनकरि संवर है ही भर जे 
अंश सराग रहे, तिनकरि बंध है । सो णएकभावतें तो दो कार्य बने 
परंतु एक प्रशस्तरागहीतें पुण्यालव॒ भी मानना अर संवरनिजेरा 
भी मानना सो अम है । मिश्रभावविषे भी यह सरागता है, यह 
विरागता है, ऐसी पहचानि सम्यम्दष्टीहीकिं होय । तातैं 
अवशेष सराग ताकौं हेय श्रद्दहे है । मिथ्यादृष्टीके ऐसी पहचानि 
नाहीं | तातें सराग भावविषै संवरका अमकरि प्रशस्त रागरूप 
कार्यनिकों उपादेव अ्रद्ृहे । बहुरि सिद्धांतविष॑ गशुप्ति समिति 

श्र 


घर्म अनुपेक्षा परीपह-जय चारित्र इनकरि संवर हो है, ऐसा 
कशा है | सो इनको भी यथार्थ न श्रदहे है । कैसे, सो 
कहिए है-- 


बाह्य मन वचन कायकी चेष्टा मेंटे, पापचिंतवन न करे, मौन 
धरै, गमनादि न करे, सो गुप्ति माने है । सो यहां तौ मनविषे 
भक्तिआदिरूप प्रशस्तरागादि नानाविकलप हो हैं, वचन कायकी 
चेष्टा आप रोकि राख है, तहां शुभप्रवृत्ति है, अर प्रवृत्तिविषे 
गुप्तिपनो बने नाहीं। तातें वीतरागभाव भए जहां मन वचन 
कायकी चेष्टा न होय, सो ही सांची गुप्ति है। बहुरि परजीवनिकी 
रक्षाकै अर्थ यत्राचारप्रवृत्ति ताकों समिति माने है। सो हिंसाके 
परिणामनितें तौ पाप हो है, अर रक्षाके परिणामनितें संवर 
कहोगे, तो पुष्यबंधका कारण कोन ठहरैगा । बहुरि एपणासमिति- 
विषै दोष टाहै है। तहां रक्षाका प्रयोजन है नाहीं। तातें 
रक्षाहीके अर्थ समिति नाहीं है। तो समिति कैसे हो है--- 
मुनिनके किंचित्‌ राग भए गमनादि क्रिया हो है। तहां तिन 
कियानिविषै अति आसक्तताके अभावतें प्रमादरूप प्रवृत्ति न हो 
है। बहुरि और जीवनिकों दुखी करि अपना गमनादि प्रयोजन 
न साथे हैं । तातें खयमेव ही दया परे है। ऐसे सांची समिति 
है । बहुरि बंधादिकके भयतें वा खर्गमोक्षकी चाहितें ऋरधादि न 
करे है, सो यहां क्रोधादिकरनेका अभिप्राय तौ गया नाहीं। जैसें 
कोई राजादिकका भयतें वा महंतपनाका लोभतें परसत्री न सेवे है, 
तो वाकों त्यागी न कहिए । तैसें ही यह क्रोधादिका त्यागी 
नाहीं । तो कैसें त्यागी होय । पदार्थ अनिष्ट इष्ट भासें क्रोधादि 

हो हैं। जब तत्त्वज्ञानके अभ्यासतें कोई इष्ट अनिष्ठ न भासै, 
तब खयमेव ही क्रोधादिक न उपजैं, तब सांचा धर्म हो है । बहुरि 
अनित्यादि चिंतवनतैं शरीरादिककों बुरा जानि हितकारी न जानि 
तिनतैं उदास होना ताका नाम अनुप्रेक्षा कहै हैं। सो यह तो 
जैसे कोऊ मित्र था, तब उसतें राग था, पीछें वाका अवगुण देखि 
उदासीन भया, तैसैं शरीरादिकतें राग था पीछे अनित्यत्वादि 
अवगुण अवछोकि उदासीन भया। सो ऐसी उदासीनता तो 
द्वेषरूप है । जहां जैसा अपना वा शरीरादिकका खभाव है, तैसा 
पहचानि अमकों मेटि भला जानि राग न करना, बुरा जानि द्वेष 
न करना, ऐसी सांची उदासीनताकै अर्थि यथार्थ अनित्यत्वादि- 
कका चिंतवन सो ही सांची अनुम्रेक्षा है। बहुरि क्षपादिक भए 
तिनके नाशका उपाय न करना, वाकों परीषह सहना कहे हैं । 
सो उपाय तो न किया, अर अंतरंग क्षुधादि अनिष्ट सामग्री मिले 
दुखी भया, रति जादिका कारण मिले सुखी भया, तौ सो दुख- 
सुखरूप परिणाम है, सोई आर्तध्यान रोद्रप्यान है। ऐसे 
भावनितें संवर केसें होय । तातैं दुखका कारण मिले दुखी न होय, 
सुखका कारण मिले सुखी न होय, ज्ञेयरूपकरि तिनका जाननहारा 
ही रहै, सोई सांची परीषहका सहना है । बहुरि हिंसादि सावय 
योगका ल्यागकों चारित्र माने हैं। तहां महात्रतादिरूप शुभयोगकों 
उपादेयपनेंकरि अहण माने है । सो तत्त्वार्थसृत्रविषि आखब- 
पदार्थका निरूपण करते महात्रत अणुत्रत भी आख्वरूप कहे हैं । 
ए उपादेय केसें हॉय । अर आख़व तौ बंधका साधक है, चारित्र 
मोक्षका साधक है। तातैं महात्रतादिरूप आख़वभावनिकें चारित्र- 

पनो संभव नाहीं। सकल कपायरहित जो उदासीनभाव ताहीका 
नाम चारित्र है। जो चारित्रमोहके देशघाती स्पद्धकनिके उदयतें 
महामंद अशस्त राग हो है, सो चारित्रका मल है। याकों छूटता 
न जानि याका त्याग न करे है। सावचयोग ही त्याग करे है। 
परंतु जेसें कोई पुरुष कंदमूछादि बहुत दोषीक हरितकायका 
त्याग करे है, अर कैद हरितकायनिकों भखसतरे है। परंतु ताकों धर्म 
न माने है। तेसें मुनि हिंसादि तीत्रकषायरूप भावनिका त्याग 
करे है, अर कैई मंदकपायरूप महात्रतादिकों पाढे है । परंतु 
ताकों मोक्षमार्ग न माने है। यहां प्रश्न--जो ऐसे है, तो चारित्रके 
तेरह भेदनिविषै महात्रतादि केसे कहे हैं। ताका समाधान,--- 


यह व्यवहारचारित्र कक्मा है। व्यवहार नाम उपचारका है। 
सो महात्रतादिक भए ही वीतरागचारित्र हो है। ऐसा संबंध 
जानि महात्रतादिविषै चारित्रका उपचार किया है। निश्चयकरि 
निःकषाय भाव है, सो ही सांचा चारित्र है। या प्रकार संवरका 
कारणनिकों अन्यथा जानता संता सांचा श्रद्धानी न हो है । बहुरि 
यह अनशनादि तपतैं निजेरा माने है । सो केवल बाह्यतप ही तो 
किए निजेरा होय नाहीं। बाह्मतप तो शुद्धोपयोग वधावनेके 
अर्थि कीजिए है। शुद्धोपयोग निजेराका कारण है। तातैं उप- 
चारकरि तपकों भी निजेराका कारण कह्मया है । जो बाह्य दुख 
सहना ही निजेराका कारण होय, तो तियैचादि भी भूख तृषादि 
सह हैं । तब वह कहे है---खाधीनपने धर्मबुद्धितिं उपवासादिरूप 
तप करे, ताक निजेरा हो है । ताका समाधान -- 


धर्मबुद्धितें बाह्य उपवासादिक तो किए, बहुरि तहां उपयोग 

अशुभ शुभ शुद्धरूप जेसें परिणमै तैसें परिणमो । घने उपवासादि 
किए घनी निजेरा होय, थोरे किए थोरी निर्जया होय। जो ऐसें 
नियम ठहरै, तो उपवासादिक ही मुख्य निर्जराका कारण ठहरै। 
सो तो बने नाहीं। परिणाम दुष्ट भए उपवासादिकतें निजरा 
होनी कैसें संभवे । बहुरि जो कहिए-जैसा अशुभ शुभ शुद्धरूप 
उपयोग परिणमे, ताके अनुसार बंधनिजेरा है। तौ उपवासादि 
तप मुख्य निजराका कारण कैसें रह्मा। अशुभ शुभ परिणाम बंधके 
कारण ठहरे, शुद्ध परिणाम निजेराके कारण ठहरे । यहां प्रश्न--- 
जो तत्त्वार्थसूत्रविष “तपसा निज्मेरा च” ऐसा केसें कब्या है । 
ताका समाधान-- 


शास्त्रविष “इच्छानिरोधस्तपः” ऐसा क्या है। इच्छाका 
रोकना ताका नाम तप है । सो शुभ अशुभ इच्छा मिटे उपयोग 
शुद्ध होय, तहां निजेरा हो है। तातैं तपकरि निजरा कही है । 
यहां कोऊ कहे, आहारादिरूप अश्युभकी तो इच्छा दूरि भए ही 
तप होय । परंतु उपवासादिक वा प्रायश्वित्तादि शुभकाये हैं, 
तिनकी इच्छा तो रहे । ताका समाधान--- 


ज्ञानी जननिके उपवासादिककी इच्छा नाहीं है। एक शुद्धो- 
पयोगकी इच्छा है। उपवासादि किए शुद्धोपयोग बचे है, तातें 
उपवासादि करे हैं। बहुरि जो उपवासादिकर्तें शरीरकी वा परि- 
णामनिकी शिथिल्‍रूताकरि शुद्धोपयोग शिथिल होता जाने, तहां 
आहारादिक अहै हैं । जो उपवासादिकहीतैं सिद्धि होय, तो 
अजितनाथादिक तेईस तीर्थकर दीक्षा लेय दोय उपवास ही केसे 
घरते | उनकी तौ शक्ति भी बहुत थी । परंतु जैसैं परिणाम भए 

तैसें बाह्यसाधनकरि एक वीतराग शुद्धोपयोगका अभ्यास किया । 
यहां प्रश्न---जो ऐसे है, तो अनशनादिककों तपर्सज्ञा कैसे भई । 
ताका समाधान--- 

इनकी बाह्मतप कहै हैं।सो बाह्यका अर्थ यह है, जो बाह्य और- 
निकों दीलै, यह तापसी है। बहुरि आप तौ फल जैसा अंतरंग 
परिणाम होगा, तेसा ही पविगा । जातें परिणामशून्य शरीरकी 
क्रिया फलदाता नाहीं। बहुरि यहां प्रश्न--जो शाखविषे तौ 
अकामनिजेरा कही है। तहां विना चाहि भूख तृषादि सहे 
निजेरा हो है। तो उपवासादिकरि कष्ट सहदे कैसे निजेरा न 
होय । ताका समाधान-- 

अकामनिजराविषै भी बाह्य निमित्त तौ विना चाहि भूख 
तृषाका सहना भया है । अर तहां मंदकषायरूप भाव होय, तो 
पापकी निजेरा होय, देवादि पृण्यका बंध होय । अर जो तीजक- 
षाय भए भी कष्ट सहे पुण्यबंध होय, तो सर्व तियैचादिक देव ही 
होंय । सो बने नाहीं । तेंसें ही चाहिकरि उपवासादि किए तहां 
भूख तृषादि कष्ट सहिए है | सो यह बाह्यनिमित्त है। यहां जैसा 
परिणाम होय, तैसा फल पावै है । जैसे अन्नकों प्राण कब्या । ऐसे 
वाकह्मसाधन भण अंतरंगतपकी वृद्धि हो है । तातें उपचारकरि 
इनको तप कहे हैं। जो बाह्यतप तो करे अर अंतरंगतप न होय, 
तो उपचारतें भी वा्कों तपसंज्ञा नहीं | सोई कह्मा है--- 

कपायविषयाहारो त्यागो यत्र विधीयते। 
उपवास; स विज्ञेयः शेष लट्ठनकं विदुः ॥ 
जहां कषाय विषय आहारका त्याग कीजिए, सो उपवास 

जानना । शेषकी लंघन श्रीगुरु कहे हैं । यहां कहेगा, जो दें 
है, तौ हम उपवासादि न करेंगे । ताकों कहिए है-- 

उपदेश तो ऊंचा चढ़नेकों दीजिए है । तू उछटा नीचा 
पड़ैगा, ती हम कहा करैंगे। जो तू मानादिकतैं उपबासादि 
करे है, तो करि वा मति करे, किछ सिद्धि नाहीं। अर जो धर्म- 
बुद्धितिं आहारादिकका अनुराग छोड़े है, तो जेता सग छूखा 
तेता ही छूट्या । परंतु इसहीकौीं तप जानि इसतें निजेरा मानि 
संतुष्ट मति होहु । बहुरि अंतरंग तपनिविषे प्रायश्वित्त, विनय, 
वैयावृत्त्य, खाध्याय, त्याग, ध्यानरूप जो क्रिया ताविषै बाश्नप्रवर्तन 
सो तो बाह्य तपवत्‌ ही जानना | जैसे अनशनादि बाद्मक्रिया हैं, 
तैसें ए भी बाह्मक्रिया हैं । तातें प्रायश्चित्तादि बाह्मसाधन अंतरंग- 
'तप नाहीं हैं । ऐसा बाझ्च प्रवत्तेन होतैं, जो अंतरंग परिणामनिकी 
शुद्धता होय, तह तौ निजरा ही है, बंध नाहीं हो है। अर 
स्तोक शुद्धताका भी अंश रहे, तो जेती शुद्धता भई ताकरि तो 
निजरा है। अर जेता शुभभाव है ताकरि बंध है । ऐसा मिश्रभाव 
युगपत्‌ हो है, तहां बंध वा निजेरा दोऊ हो हैं । यहां कोऊ कहै, 
झुभभावनितैं पापकी निजेरा हो है, पुण्यका बंध हो है, झुद्धभाव- 
नितें दोऊनिकी निजेरा हो है, ऐसा क्‍यों न कहौ। ताका उत्तर--- 

मोक्षमागविषे स्थितिका तौ घटना सर्व ही प्रकृतीनिका होय । 
तहां पुण्यपापका विशेष है ही नाहीं। अर अनुमभागका घटना 
पुण्यप्रकृतीनिका झुद्धोपयोगतं भी होता नाहीं। ऊपरि ऊपरि 
पुण्यप्रकृतीनिके अनुभागका तीतव्रदद॒य हो है, अर परापप्रकृतिके 
परमाणु पलटि शुभप्रकृतिरूप होंय ऐसा संक्रमण शुभ शुद्ध दोऊ 

भाव होतें होय । तातैं पूर्वोक्त नियम संभवैं नाहीं। विशुद्धताहीके 
अनुसार नियम संभव है। देखो, चतुर्थगुणथानवाल्ा शाखाभ्यास 
आत्मचिंतवनादि कार्य करे, तहां भी निजरा नाहीं, बंध भी घना 
होय । बहुरि पंचमगुणस्थानवाला उपवासादि वा प्रायश्वितादि तप 
करे, तिस कालूविषै भी वाकै निजेरा थोरी, अर छठागुणख्थान- 
वाल। आहार विहारादि क्रिया करै, तिस कारूविषे भी वाकै 
निजेरा घनी । उससें भी बंध थोरा होय । तांतें बाह्य प्रवृत्तिके 
अनुसार निजेरा नाहीं है। अंतरंग कषायशक्ति घटें विशुद्धता 
भए निजेरा हो है। सो इसका प्रकटखरूप आगे निरूपण करेंगे, 
तहां जानना । ऐसें अनशनादि क्रियाकों तपसंज्ञा उपचारतें 
जाननी । याहीतैं इनकों व्यवहार तप कछ्या है। व्यवहार 
उपचारका एक अथे है । बहुरि ऐसा साधनतैं जो वीतराग- 
भावरूप विशुद्धता होय, सो सांचा तप निजेराका कारण जानना । 
यहां दृष्टांत--जैसें धनकों वा अज्नकों प्राण कह्या । सो धनतें 
अन्न ल्याय भक्षण किए. ग्राण पोषे जांय, तातें धन अन्नकों प्राण 
क्या । कोई इंद्वियादिक प्राणनिकों न जाने, अर इनहीकों प्राण 
जानि संग्रह करे, तो मरण ही पावै। तेसें अनशनादिकों वा 
प्रायश्वित्तादिकों तप कक्या, सो अनशनादि साधनतें प्रायथ्रित्तादि- 
रूप प्रवर्तते वीतरागभावरूप सत्य तप पोख्या जाय । तातैं उपचार- 
करि अनशनादिकों वा प्रायश्चित्तादिकों तप कश्ा । कोई वीतराग- 
भावरूप तपकों न जाने अर इनहीकों तप जानि संग्रह करे, तो 
संसारहीमैं अमै । बहुत कहा, इतना समझि लेना-निश्चय धर्म्म 
तो वीतरागभाव है। अन्य नाना विशेष बाश्मसाधन अपेक्षा 

उपचारतें किए हैं, तिनकों व्यवहारमात्र धर्म संज्ञा जाननी । 
इस रहस्पकों न जाने, तातें वाके निजराका भी सांचा श्रद्धान 
नाहीं है । 


बहुरि सिद्ध होना ताकौं मोक्ष माने है । बहुरि जन्म जरा 
मरण रोग छ्लेशादि दुख दूरि भए अन॑तज्ञानकरि छोकाछोकका 
जानना भया, त्रिलोकपूज्यपना भया, हत्यादि रूपकरि ताकी 
महिमा जाने है। सो सर्व जीवनिकै दुख दूर करनेकी वा शेय 
जाननेकी वा पूज्य होनेकी चाहि है। इनहीके अर्थ मोक्षकी 
चाहि कीनी, तो याके ओर जीवनिका श्रद्धानतैं कहा विशेषता 
भई । बहुरि याक्ते ऐसा भी अभिप्राय है--खर्गविषे सुख है, 
तातैं अनंतगुणा मोक्षविष॑ सुख है । सो इस गुणकारविषै खगे 
मोक्ष सुखकी एक जाति जाने है। तहां खर्गविषै तो विषयादि 
सामग्रीजनित सुख हो है, ताकी जाति याकों भासै है अर 
मोक्षविषै विषयादि सामग्री है नाहीं, सो वहांका खुखकी जाति 
याकों भासे तो नाहीं, परंतु खगेतें भी उत्तम मोक्षकों महापुरुष 
कहे हैं, तातैं यह भी उप्म ही माने है। जैसें कोऊ गानका खरूप 
न पहिचानै, परंतु सर्व सभाके सराहैं, तातें आप भी सराहै 
है। तैसें यह मोक्षकों उत्तम माने है। यहां वह कहै है-- 
शास्रविषे भी तौ इंद्रादिकतें अनंतगुणा सुख सिद्धनिके प्ररूपे हैं । 
ताका उत्तर--- 

जैसें तीथेकरके शरीरकी प्रभाकों सूर्यप्रभातैं कोट्यां गुणी कही । 
तहां तिनकी एक जाति नाहीं । परंतु छोकविषे सूर्यप्रभाकी 
महिमा है, तांतैं भी बहुत महिमा जनावनेकों उपमाल्ुंकार 

कीजिए है। तेंस सिद्धसुखकौं इंद्रादिसुखतें अनंतगुणा कष्या । 
तहां तिनकी एकजाति नाहीं। परंतु ल्योकविषै इंद्रादिसुखकी 
महिमा है, तातें मी बहुत महिमा जनावनेकों उपमाल्ंकार की- 
निए है । बहुरि प्रश्न--जो सिद्धसुख अर इंद्रादिखुखकी एक- 
जाति वह जाने है, ऐसा निश्चय तुम कैसे किया । ताका 
समाधान-- 


जिस धर्मसाधनका फल खगे माने है, तिस धर्मसाधनद्वीका 
फल मोक्ष माने है । कोई जीव इंद्रादिपद्‌ पावै, कोई मोक्ष पाबै, 
तहां तिन दोऊनिके एकजाति धर्मका फल भया माने । ऐसा तो 
मानै, जो जाकै साधन थोरा हो है, सो इंद्रादिपद पांव है, जाके 
संपूर्ण साधन होय, सो मोक्ष पावै है। परंतु तहां धर्मकी जाति 
एक जाने है। सो जो कारणकी एक जाति जाने, ताकों कार्यकी 
भी एक जातिका अद्धान अवश्य होय । जातें कारण विशेष भए 
ही काये विशेष हो है । तातें हम यह निश्चय किया, वॉक अभि- 
प्रायविषे इंद्रादिसुख अर सिद्धसुखकी जातिका एक जातिका 
श्रद्धान है। बहुरि कर्मनिमित्ततें आत्मके औषपाधिक भाव थे, 
तिनका अभाव होतें झुद्धखभावरूप केवरू आत्मा आप भया। 
जैसे परमाणु स्कंधत बिछुरें शुद्ध हो हैं, तेसें यह कमोदिकतें मिन्न 
भए शुद्ध हो है। विशेष इतना--वह दोऊ अवस्थाविषे दुखी 
सुखी नाहीं, आत्मा अशुद्ध अवस्थानिषे दुखी था, अब ताके 
अभाव होनेतें निराकुललक्षण अनंतसुखकी प्राप्ति भर | बहुरि 
इंद्रादिकनिके जो सुख है, सो कषाय भावनिकरि आकुछतारूप 
है। सो वह परमार्थतैं दुखी ही है। तांतें वाकी याकी एकजाति 

नाहीं। बहुरि खर्गसुखका कारण पश्रश्नसराग है, मोक्षसुसका 
कारण वीतरागभाव है, तातें कारणविषै भी विशेष है। सो ऐसा 
भाव याकों भांसे नाहीं। तातें मोक्षका भी याके सांचा श्रद्धान 
नाहीं है । या प्रकार याकै सांचा तत्त्वश्नद्धान नाहीं है। याहीतें 
समयसारविषै कह्या है--““अभव्यके तत्त्वश्रद्धान भए. भी मिथ्वा- 
दर्शन ही रहै है ।” वा प्रवचनसारविषै कह्या है--“आत्मज्ञान- 
शून्य तत्वाथश्रद्धान कायेकारी नाहीं।” बहुरि यह व्यवहारदृष्टिकारि 
सम्यग्दशनके आठ अंग कहे हैं, तिनकों पाड़ै है । पचीस दोष 
कहे हैं, तिनकों टाले है | संवेगादिक गुण कहे हैं, तिनकों धारे 
है । परंतु जैसे बीज बोए बिना खेतकी सावधानी किए भी अन्न 
होता नाहीं, तैसें सांचा तत्त्वश्रद्धान भए बिना सम्यक्त होता 
नाहीं । सो पंचास्तिकायव्यास्याविषे जहां अंतविषे व्यवहारा- 
भासवालेका वर्णन किया, तहां ऐसा ही कथन किया है। या 
प्रकार याके सम्यग्दशेनके आर्थि साधन करतें भी सम्यग्दशैन 
नहोंहै। 


अब यह सम्यम्ज्ञानकै अर्भि शाखविषे शाखभ्यास किए सम्य- 
ज्ञान होना कल्या है, तातें जे शाखाभ्यासविषै तत्पर रहै हैं, 
तहां सीखना सिखावना यादि करना बांचना पढ़ना आदि क्रियाविषे 
तो उपयोगको रमावै है। परंतु वाके प्रयोजन ऊपरि दृष्टि नाहीं 
है । इस उपदेशविषै मुझकों कारिजकारी कह्मा, सो अभिप्राय 
नाहीं । आप शास्त्राभ्यासकरि औरनिकों उपदेश देनेका अभिप्राय 
राखे है । घने जीव उपदेश मानें तहां संतुष्ट हो है । सो ज्ञाना- 
भ्यास तौ आपके अर्थ कीजिए है और प्रसंग पाय परका भी 

भला करे । बहुरि कोई उपदेश न सुने, तो मति सुनो, आप 
काहेकों विषाद कीजिए । शाख्रार्थाा भाव जानि आपका भला 
करना । बहुरि शाख्राभ्यासविषै भी केई तौ व्याकरण न्याय 
काव्य आदि शाख्निकों बहुत अभ्यासें हैँ । सो ए तौ लोकविषै 
पंडितता प्रगट करनेके कारण हैं । इनविषै आत्महितनिरूपण 
तो है नाहीं । इनका तौ प्रयोजन इतना ही है । अपनी बुद्धि 
बहुत होय, तो थोरा बहुत इनका अभ्यासकरि पीछें आत्महितके 
साधक शास्त्र तिनका अभ्यास करना । जो बुद्धि थोरी होय, तो 
आत्महितके साधक सुगम शाखर तिनहीका अभ्यास करे। ऐसा 
न करना, जो व्याकरणादिकका ही अभ्यास करतें करतें आयु पूरा 
होय जाय, अर तत्त्वज्ञानकी प्राप्ति न बने । यहां कोऊ कहै-- 
ऐसें है, ती व्याकरणादिकका अभ्यास न करना । ताकों कहिए 
है---तिनका अभ्यासविना महान्‌ ग्रंथनिका अर्थ खुले नाहीं। 
तातें तिनका भी अभ्यास करना योग्य है। बहुरि यहां प्रश्ष-- 
महान्‌ ग्रंथ ऐसे क्यों किए, जिनका अर्थ व्याकरणादि विना न खुले। 
भाषाकरि सुगमरूप हितोपदेश क्‍यों न लिख्या । उनके किछू 
प्रयोजन तो था नाहीं। ताका समाधान--- 


भाषाविषै भी प्राकृत संस्कृतादिकके ही शब्द हैं । परंतु 
अपमंश् लिए हैं. । बहुरि देशनिविषे भाषा अन्य अन्य प्रकार है. । 
सो महंत पुरुष शासत्रनिविषे अपभ्रंश शब्द कैसें लिखें। बारुक 
तोतला बोले, तो बड़े तो न बोलें | बहुरि एकदेशकी भाषारूप 
शास्त्र दूसरे देशविषै जाय, तो तहां ताका अर्थ कैसें भासे। 
न्‍्यायविना लक्षण परीक्षा आदि यथावत्‌ न होय सके । इत्यादि 

वचनद्वारि वस्तुका खरूपनिर्णय व्याकरणादि विना नीकै न होता 
जानि तिनकी आप्लाय अनुसार कथन किया । भाषाविषे भी 
तिनकी थोरी बहुत आज्नाय आप ही उपदेश होय सके है। 
तिनकी बहुत आम्ञायतैं नीके निर्णय होय सके है। बहुरि जो 
कहोगे--ऐसे है, तो अब भाषारूप अंथ काहेकों बनाईए है। 
ताका समाधान--- 


कालदोषतैं जीवनिकी मंदबुद्धि जानि केईे जीवनिके जेता 
ज्ञान होगा, तेता ही होगा, ऐसा अभिप्राय विचारि भाषाग्रंथ 
कीजिए है । सो जे जीव व्याकरणादिकका अभ्यास न करि सकें, 
तिनकों ऐसे ग्रंथनिकरि ही अभ्यास करना । बहुरि जे जीव 
शब्दनिकी नाना युक्ति लिए अर्थ करनेकों ही व्याकरण अवगाहे 
हैं, वादादिकरि महंत होनेको न्याय अवगाहै हैं, चतुरपना 
प्रगट करनेके आर्थि काव्य अवगाहै हैं, इत्यादि लौकिक प्रयोजन 
लिए इनका अभ्यास करें हैं, ते धर्मात्मा नाहीं। बने जेता थोरा 
बहुत अभ्यास इनका करि आत्महितकै अर्थि तत्त्वादिकका निणेय 
करे हैं, सोई धर्मात्मा पंडित जानना । बहुरि कोई जीव पुण्य 
पापादिक फलके निरूपक पुराणादि शास्त्र वा पुण्य पापक्रियाके 
निरूपक आचारादि झाख वा गुणस्थान मागेणा कर्मप्रकृति त्रिको- 
कादिकके निरूपक करणानुयोगके शाख तिनका अभ्यास करे हैं । 
सो जो इनका प्रयोजन आप न विचारे, तब तो सूवाकासा ही 
पढ़ना भया । बहुरि जो इनका प्रयोजन विचारे है, तहां पापकों 
बुरा जानना, पृण्यकों भरा जानना, ग्रुणखानादिकका खरूप 
जानि लेना, इनका अभ्यास करैंगे तितना हमारा भव्य है इत्यादि 

प्रयोजन विचास्या, सो हसतैं इतना तौ होगा--नरकादिका छेद 
ख्गादिकी प्राप्ति, परंतु मोक्षमार्गकी तौ प्राप्ति होय नाहीं । पहलें 
सांचा तत्त्वज्ञान होय, तहां पीछें पृण्यपापका फलकों संसार जाने, 
झुद्भोपयोगतें मोक्ष मानै, गुणथानादिरूप जीवका व्यवहार निरूपण 
जाने, इत्यादि जैसाका तैसा श्रद्धान करता संता इनका अभ्यास 
करे, तो सम्यग्जञान होय | सो तत्त्वज्ञानकों कारण अध्यात्मरूप 
द्रव्यनुयोगके शास्त्र हैं। बहुरि केई जीव तिन शाख्निका भी 
अभ्यास करें है । परंतु जहां जैसे लिख्या है, तेसें आप निणेय- 
करि आपको आपरूप, परकों पररूप, आखवादिककों आसवादिरूप 
न भ्रद्धान करे हैं। मुखतें ती यथावत्‌ निरूपण ऐसा भी करें, 
जाके उपदेशतें और जीव सम्यरूष्टी होय जांय । परंतु जैसे 
लड़का सत्रीका खांगकरि ऐसा गान करे, जाकों सुनते अन्य पुरुष 
स््री कामरूप होय जांय | परंतु वह जैसें सीख्या तेसे कहे है, 
वाकों किछू भाव भासे नाहीं, ताते आप कामासक्त न हो है। 
तैसें यह जैसे लिख्या, तैसें उपदेश दे, परंतु आप अनुभव नाहीं 
करे है। जो आपके श्रद्धान भया होता, तो और तत्त्वका अंश 
और तत्त्वविषे न मिलावता, सो याह्ते थल नाही, तांतें सम्यग्शान 
होता नाहीं । ऐसे यह ग्यारह अगपयत पढ़े, तो भी सिद्धि होती 
नाहीं | सो समयसारादिविषे मिथ्यादृष्टीके ग्यारह अंगका ज्ञान 
होना लिरझिया है। यहां कोऊ कहै--ज्ञान तौ इतना हो है, परंतु 
जैसे अभव्यसेनके श्रद्धानरहित ज्ञान भया, तैसैं हो है। ताका 
समाधान--- 


वह तौ पापी था, जाके हिंसादिकी प्रडेत्तिका भय नाहीं। 

परंतु जो जीव ग्रेवेयिकआदिविषै जाय है, ताके ऐसा ज्ञान हो 
है, सो तौ श्रद्धानरहित नाहीं। वाके तौ ऐसा ही श्रद्धान है, ए 
गंथ सांचे हैं परंतु तत्त्वश्नद्धान सांचा न मया । समयसारविषे 
एक ही जीवके धर्म्मका श्रद्धान एकादशांगका ज्ञान महात्रतादि- 
कका पालना लिख्या है। प्रवचनसारबिषै ऐसा लिख्या है--- 
आगमज्ञान ऐसा भया जाकरि सर्वपदा्थनिकों हस्तामलकवत्‌ 
जाने है। यह भी जाने है. इनका जाननहारा मैं हूं । परंतु मैं 
ज्ञानखरूप हों ऐसा आपको परद्वव्यतैं भिन्न केवल चेतन्यद्रव्य 
नाहीं अनुभव है। तततेैं आलज्ञानशून्य आगमज्ञान भी कार्येकारी 
नाहीं । या प्रकार सम्यग्ज्ञानके अर्थि जैनशाख्रनिका अभ्यास करे 
है, तौ भी याकैं सम्यग्ज्ञान नाहीं । 


बहुरि इनिके सम्यक्चारित्रके अर्थि कैसें प्रदत्ति है, सो कहिए 
है---बाश्षक्रियाऊपरि तौ इनके दृष्टि है, अर परिणाम सुधरने 
बिगरनेका विचार नाहीं । जो परिणामनिका भी विचार होय, तो 
जैसा अपना परिणाम होता दीसै, तिनहीके ऊपरि दृष्टि रहे है। 
परंतु उन परिणामनिकी परंपरा विचारें अभिप्रायविषे जो वासना 
है, ताकों न विचारे है। अर फल छागै है, सो अमिप्रायविषे 
वासना है, ताका फल छागे है। सो इसका विशेष व्याख्यान 
आगे करेंगे । तहां खरूप नीके भासेगा । ऐसी पहिचानि विना 
बाद्य आचरणका ही उद्यम है। तहां केई जीव ती कुलकमकरि 
वा देखांदेखी वा क्रोध मान माया छोभादिकततें आचरण आचरे 
हैं। सो इनके तौ धर्मबुद्धि ही नाहीं । सम्यक्चारित्र काहेंतें 
होय । ए जीव कोई तो भोले हैं. वा कषायी हैं, सो अज्ञानभाव 

कषाय होते सम्यकूचारित्र होता नाहीं | बहुरि केई जीव ऐसा माने 
हैं, जो जाननेमैं कहा हे, अर माननेमैं कहा है, किछू करेगा तो 
फूल लागैगा। ऐसे विचारि त्रत तप आदि क्रियाहीका उद्यमी 
रहे हैं अर तत्त्वज्ञानका उपाय न करे हैं । सो तत्त्वज्ञान विना 
महात्रतादिका आचरण भी मिथ्याचारित्र ही नाम पावै है। अर 
तत्त्जज्ञान भए किछू भी अतादिक नाहीं है, तो भी असंयत 
सम्यग्दष्टी नाम पावै है। तातें पहडैं तत्त्वज्ञाका उपाय करना, 
पीछे कषाय घटावनेकों बाह्य साधन करना। सो ही योगींद्रदेव- 
कृत भ्रावकाचारविषे क्या है-- 

“द्ंसणभूमिह बाहिरा, जिय वयरुक्ख ण होंति ।”” 

याका अर्थ--यह सम्यग्दशनभूमिका विना हे जीव त्रतरूपी 
वृक्ष न होय । भावार्थ-जिन जीवनिकै तत्त्ज्ञान नाहीं, ते यथार्थ 
आचरण न आबचेरे हैं । सोई विशेष दिखाईए है-- 

केई जीव पहलें तो बड़ी प्रतिज्ञा धरि बैठे अर अंतरंगविषै 
कषायवासना मिटी नाहीं । तब जेसें तेसें प्रतिज्ञा पूरी किया चाहें, 
तहां तिस प्रतिज्ञाकरि परिणाम दुखी होय हैं। जैसे बहुत 
उपवासकरि बैठे, पीछें पीड़ातैं दुखी हुवा रोगीवत्‌ काल गमांव, 
धरम्मंसाधन न करे । सो पहलें ही सघती जानिए तितनी ही 
प्रतिज्ञा क्यों न ठीजिए । दुखी होनेमैं आत्तेघ्यान होय, ताका 
फल भला कैसे छागेगा। अथवा उस प्रतिज्ञुका दुख सह्या न 
जाय, तब ताकी एवज विषयपोषनेकों अन्य उपाय करे। जैसें 
तृषा लागे, तब पानी तो न पीवै अर अन्य शीतल उपचार 
अनेक प्रकार करे। वा घृत तो छोड़े, अर अन्य ब्विग्धवस्तुकों 


इ३७ 


उपायकरि भख । ऐसें ही अन्य जानना । सो परीषह न सक्षा जाय 
था, विषयवासना न छूटे थी, तो ऐसी प्रतिज्ञा काहेकों करी । 
सुममविषय छोड़ि विधमविषयनिका उपाय करना पड़ै, ऐसा कार्य 
काहेकीं कीजिए । यहां तो उल्ठ रागभाव तीम्र हो है। अथवा 
प्रतिज्ञाविषि दुख होय, तब परिणाम लछगावनेकों कोई आलंबन 
विचारै | जैसें उपवासकरि पीछे क्रीड़ा करैं । केई पापी जूबा 
आदि कुविसनव्रिषें लगे हैं । अथवा सोय रश्या चाहें । यह जानें, 
किसी प्रकारकरि काल पूरा करना। ऐसे ही अन्य प्रतिज्ञाविषै 
जानना | अथवा केई पापी ऐसे भी हैं, पहलें प्रतिशा करें पीछैं 
तिसतैं दुखी होंय, तब प्रतिज्ञा छोड़ दें। प्रतिज्ञा लेना छोड़ना 
तिनके ख्यालमात्र है। सो प्रतिज्ञा भंग करनेका महापाप है। 
इसतें तौ प्रतिज्ञा न लेनी ही भली है। या प्रकार पहलें तो 
निर्विचार होय, प्रतिज्ञा करें, पीछें ऐसी इच्छा होय । सो जैन- 
धर्मविषे प्रतिज्ञा न लेनेका दंड तो है नाहीं | जैनधर्मबिष तौ यह 
उपदेश है, पहलें तो तत्त्वज्ञानी होय । पीछें जाका त्याग करै, 
ताका दोष पहिचाने । त्याग किए गुण होय, ताकों जाने । बहुरि 
अपने परिणामनिका ठीक +रै। वत्तेमान परिणामनिहीके भरोसे 
प्रतिज्ञा न करि बैठे । आगामी निर्वाह होता जाने, तौ प्रतिज्ञा 
करैं। बहुरि शरीरकी शक्ति वा द्रव्य क्षेत्र कार भावादिकका 
विचार करे । ऐसे विचारें पीछें प्रतिज्ञा करनी, सो भी ऐसी 
करनी जिस प्रतिज्ञा्ति निरादरपना न होय, परिणाम चढ़ते रहैं । 
ऐसी जैनधर्मकी आज्ञाय है। यहां कोऊ कहै, चांडालादिकौंनें 


प्रतिज्ञा करी, तिनकै इतना विचार कहां हो है। ताका समाधान--- 
२३ 

मरणपर्यत कष्ट होय, तो होहु परंतु प्रतिज्ञा न छोड़नी, ऐसा 
विचारकरि प्रतिज्ञा करे हैं। प्रतिज्ञाविषे निरादपरना नाहीं। अर 
सम्यग्इष्टी प्रतिज्ञा करे है, सो तत्त्वज्ञानादिपूर्वक ही करे है । 
बहुरि जिनके अंतरंग विरक्तता न भई अर बाश्च प्रतिज्ञा धरे हैं, 
ते प्रतिज्ञिक पहलें वा पीछें जाकी प्रतिज्ञा करैं, ताबिषे अति 
आसक्त होय छागै हैं। जैसे उपवासके धारनें पारनें भोजनविषै 
अतिलोभी होय गरिष्ठादि भोजन करें, शीघ्रता घनी करें। सो 
जैस जलकों मूंदि राख्या था, छृथ्या तब ही बहुत प्रवाह चलने 
ढागा । तैसें प्रतिज्ञाकरि विषयप्रवृत्ति मूंदि, अंतरंग आसक्तता 
बधती गई । प्रतिज्ञा पूरी होतें ही अत्यंत विषयप्रवृत्ति होने लागी ।- 
सो प्रतिज्ञाका कालविषे विषयवासना मिटी नाहीं। आगे पीछें 
तिसकी एबज अधिका राग किया, तो फल तौ रागभाव मिटे 
होगा । तातें जेती बिरक्तता भई होय, तितनी ही प्रतिज्ञा करनी। 
महामुनि भी थोरी प्रतिज्ञा करें, पीछे आहारादिविषे उछटि करें । 
अर बड़ी प्रतिज्ञा करे हैं, सो अपनी शक्ति देखि करे हैं । जैसे 
परिणाम चढ़ते रहें, सो करे हैं। प्रमाद भी न होय जर आकु- 
लता भी न उपजै। ऐसी प्रवृत्ति कारिजकारी जाननी | बहुरि 
जिनके धर्मऊपरि दृष्टि नाहीं, ते कबह तो बड़ा धर्म आचेरें, कबहू 
अधिक खच्छन्द होय प्रवर्ते । जैसे कोई धर्मपर्वविषे तो बहुत 
उपवासादि करे, कोई धर्मपर्वविषै वारंवार भोजनादि करें । सो 
धर्मबुद्धि होय, तौ सरव॑ धर्मपर्वनिविष॑ यथायोग्य संयमादि धरे । 
बहुरि कबह तौ कोई धर्मकार्यनिविष बहुत धन खरचे, कबहू 
कोई धर्मकार्य आनि ग्राप्त भया होय, तो भी तहां थोरा भी घन 

न खरचै । सो धर्मबुद्धि होय, तो यथाशक्ति यथायोग्य सर्व ही 
घर्मकार्यनितिषै धन खरच्या करे | ऐसें ही अन्य जानना । बहुरि 
जिनके सांचा धर्मसाधन नाहीं, ते कोई क्रिया तौ बहुत बड़ी 
अंगीकार करें अर कोई हीनकिया किया करैं। जैसे धनादिकका 
तो त्याग किया, अर चोखा भोजन चोखा वख्र इत्यादि विषयनि- 
विषै विशेष प्रवर्तें | बहुरि कोई जामा पहरना, ख्रीसेवन करना, 
इत्यादि कार्यनिका तो त्यागकरि धममात्मापना प्रकट करें, अर पीछें 
खोटे व्यापारादि कार्य करें | तहां लोकानिंध पापक्रियाविषै प्रवर्तें । 
ऐसें ही कोई क्रिया अति ऊंची, कोई क्रिया अति नीची करें। तहां 
लोकरनिंध होय, धर्मकी हास्व कराबें। देखो अमुक धर्मात्मा ऐसे 
काये करे हैं। जैसे कोई पुरुष एक वख्र तौ अति उत्तम पहरै, एक 
वस्र अति हीन पहरे, तो हास्य ही होय । तैसें यह द्वास्य पावै 
हैं। सांचा धर्मकी तो यद्द आम्नाय है, जेता अपना रागादि दूरि 
भया होय, ताके अनुसार जिस पदविषै जो धर्मक्रिया संभवे, सो 
सर्व अंगीकार करे । जो थोरा रागादि मिख्या होय, तो नीचा ही 
पदविषे प्रवर्ते । परंतु ऊंचा पद धराय, नीची क्रिया न करे । यहां 
प्रश्ष--जो ख्रीसेवनादिकका त्याग ऊपरिकी प्रतिमाविषे कक्षा है, 
सो नीचली अवस्थावाल्ा तिनका त्याग करे कि न करे। ताका 
समाधान--- 


सर्वथा तिनका त्याग नीचली अवस्थावाला कर सकता नाहीं। 
कोई दोष छागे है, तातें ऊपरिकी प्रतिमाविषे त्याग कह्मा है। 
नीचली अवस्थाविषे जिसप्रकार त्याग संभवै, तेसा नीचली अव- 
. खावाल भी करे। परंतु जिस नीचली अवश्थाविषे जो काये 

संभवै नाहीं, ताका करना तो कपायभावनिद्दीतैं हो है । जैसें 
कोऊ सप्तव्यसन सेवै, खख्लीका त्याग करे, तो कैसे बने । यद्यपि 
खल्लीका त्याग करना धर्म है, तथापि पहलें सप्तव्यसनका त्याग 
होय, तब ही खखस्त्रीका त्याग करना योग्य है। ऐसे ही अन्य 
जानने । बहुरि सर्व प्रकार धर्मकों न जाने, ऐसा जीव कोई 
घर्मका अंगकों मुख्यकरि अन्य धर्मनिकों गौण करे है । जैसे केई 
जीव दयाधर्मकों मुख्यकरि पूजा प्रभावनादि कार्यकों उथापै हैं, 
केई पूजा प्रभावनादि धर्मकों मुख्यकरि हिंसादिकका भय न राखें 
हैं, केई तपकी मुख्यताकरि आतंध्यानादिकरिकैं भी उपवासादि 
करें वा आपकी तपखी मानि निःशंक क्रोधादि करें, केई दानकी 
मुख्यताकरि बहुत पाप करकैँ भी धन उपजाय दान दे हैं, केई 
आरंभत्यागकी मुख्यताकरि याचना करने लंगि जांय हैं, केई जीव 
हिंसा मुख्यकरि स्लानशौचादि नाहीं करे हैं वा लौकिक कार्य आएं 
धर्म छोड़ि तहां छागि जाना इत्यादि करे हैं । इत्यादि प्रकारकरि 
कोई धर्मकों मुख्यकरि अन्य धर्मकौं न गिने हैं, वा वाके आसरै 
पाप आचर हैं। सो जैसें अविवेकी व्यापारीकों काह व्यापारके 
नफेके आर्थि अन्य प्रकारकरि घना टोटा होय है, तैसें यह 
कार्य भया। सो जैंसें विवेकी व्यापारीका प्रयोजन नफा है, 
सर्व विचारकरि जैसे नफा धना होय तैसें करे । तैसेँ ज्ञानीका 
प्रयोजन वीतरागभाव है । सर्व विचारकरि जैसें वीतरागभाव 
धना होय, तैंसें करे । जातें मूलधर्म वीतरागभाव है। याही 
प्रकार अविवेकी जीव अन्यथा घर्म अंगीकार करे हैं, तिनके 
तो सम्यक््चारित्रका आभास भी न होय । बहुरि केई जीव 

अणुत्रत महात्रतादिरूप यथार्थ आचरण करे हैं । बहुरि 
आचरणके अनुसार ही परिणाम हैं। कोई माया छोभादिकका 
अभिप्राय नाहीं है। इनकौं धर्म जानि मोक्षके अर्थि इनका साधन 
करे हैं। कोई खर्गादिक भोगनिकी इच्छा न राखैं, परंतु तत्त्वज्ञान 
पहलें न भया तातँ आप तौ जाने मोक्षका साधन करें हों, अर 
मोक्षका साधन जो है, ताकों जाने भी नाहीं । केवर खगोदिक- 
हीका साधन करैं। सो मिश्रीकों अमृत जानि भले हैं, अमृतका 
गुण तौ न होय। आपकी प्रतीतिके अनुसार नफा फरू होता 
नाहीं । फढ जैसा साधन करे, तेसा ही झगे है। शाखविषै ऐसा 
कद्या है--चारित्रविषे 'सम्यक्‌' पद है, सो अन्षानपूर्वक आचरणकी 
निवृत्तिके अर्थि है । तातैं पहलें तत्ततज्ञान होय, तहां पीछे चारित्र 
होय, सो सम्यक्चारित्र नाम पावे है । जैसे कोई खेतीवाला बीज 
तो बोबे नाहीं अर अन्य साधन करे, तो अन्नप्राप्ति कैसे होय । 
घास फूस ही होय। ऐसे अज्ञानी तत्त्वज्ञानका तो अभ्यास करे 
नाहीं, अर अन्य साधन करे, तो मोशक्षप्राप्ति कैसे होय देवपदादिक 
ही होंय । तहां केई जीव तौ ऐसे हैं, तत्त्वादिकका नीके नाम भी 
न जाने, केवल त्रतादिकविषै ही प्रवर्तें हैं। केई जीव ऐसे हैं, 
पूर्वोक्तमकार सम्यग्दशन ज्ञानका अयथार्थ साधनकरि त्रतादिविषे 
प्रवर्ते हैं। सो यद्यपि त्रतादिक यथार्थ आचरें, तथापि यथार्थ 
श्रद्धान ज्ञानविना सर्व आचरण मिथ्याचारित्र ही है । सो ही 
समयसारका कलशाबिपै कद्या है--- 


क्लिह्यन्तां स्वयमेव दुर्धरतरेमोक्षोन्मुखः कर्मभि 
क्लिश्यन्तां च परे महाप्नततपो भारेण भम्नाश्चिरम्‌ । 

साक्षान्मोक्षश्दं निरामयपद॑ संवेद्यमान स्वयं 
ज्ञान ज्ञानगु्णं बिना कथमपि प्रासं क्षमन्ते न हि ॥१॥ 


याका अर्थ--मोक्षतैं पराच्युख ऐसे अतिदुस्तर पंचाप्रि तपनादि 
कार्य तिनकरि आप ही छ्लेश करे है, तौ करो । बहुरि अन्य केई 
जीव महात्रत अर तपका भारकरि चिरकालपय॑त क्षीण होते क्लेश 
करे हैं, तो करो । परंतु यह साक्षात्‌ मोक्षखरूप सर्वरोगरहित जो 
पद्‌ आप आप अनुभवमैं आवै, ऐसा ज्ञान खभाव सो तौ ज्ञान- 
गुणविना अन्य कोई भी प्रकारकरि पावनेकों समर्थ नाहीं है। 
बहुरि पंचास्तिकायविषै जहां अंतविषे व्यवहाराभासवालोंका कथन 
किया है, तहां तेरहप्रकार चारित्र होतें भी ताका मोक्षमागविषै 
निषेध किया है| बहुरि प्रवचनसारविषै आत्मज्ञानशुन्य संयम- 
भाव अकायंकारी कह्या है । बहुरि इनही अंथनिविषै वा अन्य 
परमात्माप्रकाशादि शञास्रनिविषि इस प्रयोजन लिए जहां तहां 
निरूपण है । तातें पहलैं तत्त्वज्ञान भएः ही आचरण कायेकारी है। 
यहां कोऊ जनिगा, बाह्य तो अणुब्रत महात्रतादि साथै है, 
अंतरंग परिणाम नाहीं, वा खगोंदिककी वांछाकरि साथे है, सो 
ऐसे साथें तौ पापबंध होय । द्वव्यालिंगी मुनि ऊपरिम ग्रेवेयकपर्य॑त 
जाय है । परावत्तनिविषें इकतीससागर पयत देवायुकी प्राप्ति 
अनंत वार होनी लिखी है | सो ऐसे ऊंचेपद तौ तब ही पावै, 
जब अंतरंग परिणामपूर्वक महात्रत पाले, महामंदकषायी होय, 
इस लोक परकोकका भोगादिककी चाहि न होय, केवल धर्मबुद्धिवें 
मोक्षामिलाषी हुवा साधन साधे । तातें द्वव्यलिंगीकै स्थूल तो 
अन्यथापनो है नाहीं, सूक्ष्म अन्यथापनों है, सो सम्यग्दष्टीकों भासे 


शे४३ 


है। अब इनके धर्मसाधन कैसे है, अर तामेँ अन्यथापनो कैसें 
है, सो कहिए है-- 


प्रथम तौ संसारविषे नरकादिकका दुख जानि खर्गादिविषै भी 
जन्म मरणादिका दुख जानि संसारत उदास होय, मोक्षकों चाहे 
है। सो इन दुखनिकों तौ दुख सब ही जाने हैं । इंद्र अहमिं- 
द्रादिक विषयानुरागतें इंद्रियजनित सुख मोगवै हैं, ताकों भी दुख 
जानि निराकुझ् सुखअवस्थाकों पहचानि मोक्ष जाने हैं, सोई 
सम्यग्दृष्टि जानना । बहुरि विषयसुखादिकका फल नरकादिक है, 
शरीर अशुचि विनाशीक है, पोषनेयोग्य नाहीं, कुटुंबादिक खार्थके 
सगे हैं, इत्यादि परद्रव्यनिका दोष विचारि तिनका तौ त्याग करे 
है । ब्रतादिकका फल खर्मोक्ष है, तपश्वरणादि पवित्रफलके दाता 
हैं, तिनकरि शरीर सोखने योग्य है, देव गुरु शाखादि हितकारी 
हैं, इत्यादि परद्रव्यनिका गुण विचारि तिनहीका अंगीकार करे है । 
इत्यादि प्रकारकरि कोई परद्रव्यकों बुरा जानि अनिष्ट श्रद्हे है। 
कोई परद्रव्यकों भला जानि इष्ट श्रदृहे है। सो परद्वव्यविषे दृष्ट 
अनिष्टरूप श्रद्धान सो मिथ्या है । बहुरि इसही श्रद्धानतें याके 
उदासीनता भी द्वेषबुद्धिरूप हो है । जातें काहकों बुरा जानना, 
ताहीका नाम द्वेष है । कोऊ कहैगा, सम्यर्दष्टी भी तो बुरा जानि 
परद्वव्यकों त्यागे है । ताका समाधान-- 


सम्यस्दष्टी परद्रव्यनिकों बुरा न जाने है । अपना रागभावकों 
बुरा जाने है । आप सरागभावकों छोरे, तॉते ताका कारणका 
भी त्याग हो है । वस्तु विचारें कोई परद्रव्य ती भला बुरा है 
नाहीं | कोऊ कहैगा, निमित्तमात्र तौ है। ताका उत्तर-- 

परद्रव्य जोरावरी तौ क्योंद बिगारता नाहीं । अपने भाव 
बिगरें तब वह भी बाह्चनिमित्त है | बहुरि वाका निमित्तविना भी 
भाव बिगरे हैं। तातें नियमरूप निमित्त भी नाहीं । ऐसे परद्व- 
व्यका तौ दोष देखना मिथ्याभाव है । रागादिभाव ही बुरे हैं । 
सो याँकि ऐसी समझि नाहीं । यह परद्वव्यनिका दोष देखि तिन- 
विषै द्वेषरप उदासीनता करे है । सांची उदासीनता तो वाका 
नाम है, जो कोई ही परद्वव्यका गुण वा दोष न भासे, तातें 
काहकों बुरा भछा न जाने । आपकों आप जाने, परकों पर जानें, 
परतैं किछू भी प्रयोजन मेरा नाहीं, ऐसा मानि साक्षीभूत रहै । 
सो ऐसी उदासीनता ज्ञानीहीके होय । बहुरि यह उदासीन होय 
शाखस््रविषै व्यवहारचारित्र अणुत्रत महात्रतरूप कह्या है, ताकों 
अगीकार करे है, एकदेश वा सर्वदेश हिंसादिपापकों छांड़े है, 
तिनकी जायगा अहिंसादि पुण्यरूप कायेनिविषै प्रवर्तें है | बहुरि 
जैसे पयोयाश्रित पापकायेनिविषै कर्त्तापना मानै था तैसें ही अब 
पयोयाश्रित पुण्यकार्यनिविषे कृत्तापना अपना मानने लगी, ऐसे 
पर्यायाश्रित कार्यनिविषै अहंबुद्धि माननेकी समानता भई। 
जैसे भें जीव मारों हों, में परिग्रहधारी हों, इत्यादिरूप मानि थी, 
तेसैंही में जीवनिकी रक्षा करों हों, मैं नम्र परिग्रहरहित हों, ऐसी 
मानि भई । सो पर्यायाश्रित कार्यविषे अहंबुद्धि है, सो ही 
मिथ्यादृष्टि है । सोई समयसारविषै क्या है- 

ये तु कत्तारमात्मानं परयन्ति तमसाबृताः ॥ 

सामान्यजनवत्तेषां न मोक्षोपि मुमुछ्ुतां ॥ १ ॥ 

याका अर्थ-जे जीव मिथ्याअंधकारव्याप्त होत संतें आपकों 

पर्यायाअत कियाका कर्त्ता माने हैं, ते जीव मोक्षामिलाषी हैं, तौऊ 
तिनके जैसे अन्यमती सामान्य भनुष्यनिके मोक्ष न होय, तेसें 
मोक्ष न हो है। जातें कत्तोपनाका अद्धानकी समानता है । बहुरि 
ऐसे आप कर्त्ता होय आवकधर्म वा मुनिधर्मकी क्रियाविषै मन 
बचन कायकी प्रवृत्ति निरंतर राखे है । जैसे उन कियानितिषे 
भंग न होय, तैसें प्रवर्ते है। सो ऐसे भाव तो सराग हैं। चारित्र 
है, सो वीतरामभावरूप है । तातें ऐसे साधनकों मोक्षमार्ग 
मानना सिथ्याबुद्धि है। यहां प्रश्न-जो सराग वीतराग भेदकरि 
दोयप्रकार चारित्र क्या है, सो कैसे है । ताका उत्तर--- 

जैसे तंदुल दोय प्रकार हैं-एक तुषरहित हैं, एक तुषसहित 
हैं। तहां ऐसा जानना-तुष है सो तंदुलका खरूप नाहीं। तंदुलूविषै 
दोष है। अर कोई स्थाना तुषसहित तंदुलका संग्रह करे था, 
ताकों देखि कोई भोछा तुषनिहीकों तंदुल मानि संग्रह करे, तो 
वृथा खेदखिन्न ही होय । तैंसे चारित्र दोय प्रकार है-एक सराग 
है एक वीतराग है । तहां ऐसा जानना-राग है, सो चारित्रका 
खरूप नाहीं । चारित्रविषे दोष हैं । अर केई ज्ञानी प्रशस्तराग- 
सहित चारित्र धारे हैं। तिनकों देखि कोई अज्ञानी प्रशस्तरागही- 
को चारित्र मानि संग्रह करे, तो वृथा खंदखिन्न ही होय । यहां 
कोऊ कहैगा-पापक्रिया करतें तीत्ररागादिक होते थे, अब इन 
क्रियानिकों करतें मंद्राग भया।। तातें जेताअंश रागभाव घखा, 
तितना अंशां तो चारित्र कहों । जेता अंश राग रक्या, तेता अंश 
राग कही । ऐसे याकै सरागचारित्र संभव है। ताका समाधान--- 


जो तत्त्वज्ञानपूर्वक ऐसें होय, तो कहो हो जैसे ही है। 

तत्त्वश्ञानविना उत्कृष्ट आचरण होतें भी असंयम ही नाम पांवै है । 
जातैं रागमाव करनेका अभिप्राय नाहीं मिटे है।सोई दिखाईए है--- 


द्रव्यरिंगी मुनि राज्यादिककों छोड़ि निश्रेथ हो है, अठाईस 
मूलगुणनिकों पाले है, उ्रोग्र अनशनादि घना तप करे है, 
झुधादिक बाईस परीषह सहै है, शरीरका खंड खंड भए भी 
व्यग्म न हो है, त्रतमंगके कारण अनेक मिल, तो भी दृढ़ रहै है, 
कोईसेती क्रोध न करे है, ऐसा साधनका मान न करे है, ऐसे 
साधनविषे फोई कपटाई नाहीं है, इस साधनकरि इस लोक 
परलोकके विषयसुखकों न चाहै है। ऐसी याकी दशा भई है। 
जो ऐसी दशा न होय, तौ ग्रेवेयकपयत केसें पहुंचे । परंतु याकों 
मिथ्यादष्टी असंयमी ही श्ञाखविषे कश्या । सो ताका कारण यह 
है- याकै तत्त्वनिका श्रद्धान ज्ञान सांचा भया नाहीं। पूर्व वर्णन 
किया, तैसें तत्त्वनिका श्रद्धान ज्ञान भया है । तिस ही अमिप्रायतें 
सर्व साधन करे है। सो इन साधनिका अमभिप्रायकी परंपराकों 
विचारें कषायनिका अभिप्राय आवे है । सो कैसे, सो सुनहु-- 


यह पापके कारण रागादिककों तो हेय जानि छोरे है, परंतु 
पुण्यका कारण प्रशस्तरागकों उपादेय मानै है । ताके बधनेका 
उपाय करे है। सो प्रशस्तराग भी तौ कषाय है। कषायकों 
उपादेय मान्या, तब कषाय करनेका ही श्रद्धान रक्षा | अप्रशस्त 
परद्वव्यनिसों द्वेषकरि प्रशस्त परद्रव्यनिविषै राग करनेका अभिप्राय 
भया | किछू परद्वव्यनिविषे साम्यभावरूप अभिप्राय न भया। 
यहां प्रश्तन--जो सम्यग्दष्टी भी तौ प्रशस्तरागका उपाय राख है । 
ताका उत्तर-- 

जैसे काहके बहुत दंड होता था, सो वह थोरा दंड देनेका 
उपाय राखै है। अर थोरा दंड दिए हर्ष भी माने है। परंतु 
श्रद्धानविषे दंड देना, अनिष्ट ही माने है । तैसें सम्यग्दष्टीफे 
पापरूप बहुत कषाय होता था, सो यह पुण्यरूप थोरा कपाय- 
करनेका उपाय राख है । अर थोरा कपाय भए हे भी माने है। 
परंतु श्रद्धानविषै कंषायकों हेय ही माने है। बहुरि जैसे कोऊ 
कुमाईका कारण जानि व्यापारादिकका उपाय राख है। उपाय 
बनि आएं हर माने है। तेैसें द्वव्यर्िंगी मोक्षका कारण जानि 
प्रशस्तरागका उपाय राख है ! उपाय बनि आए हर्ष माने है । ऐसे 
प्रशस्तरागका उपायविषै वा ह्षविषै समानता होतें भी सम्यग्दृष्टीकै 
तो दंडसमान मिथ्याइष्टीके व्यापारसमान श्रद्धान पाईए है । तातें 
अमिप्रायविषै विशेष भया । बहुरि याकै परीषद तपश्चरणादिकके 
निमित्ततैं दुख होय, ताका इलाज तौ न करे है, परंतु दुख वैदे 
है। सो दुखका वेदना कषाय ही है। जहां वीतरागता हो है, 
तहां तो जैसे अन्य ज्ञेयकों जाने है, तैसें ही दुखका कारण 
ज्ञेयकों जाने है । सो ऐसी दशा याकी न हो है। बहुरि उनकौं 
सहै है, सो भी कषायका अभिप्रायरूप विचारतें सहै है। सो 
विचार ऐसा हो है--जो परवशपनें नरकादिगतिविषे बहुत दुख 
सहे, ये परीषहादिकका दुख तो थोरा है। याकीं खबश सहें 
खर्ग मोक्षसुखकी प्राप्ति हो है। जो इनकों न सहिए अर विषय- 
खुख सेईए, तो नरकादिककी प्राप्ति हो है, तहां बहुत दुख 
होगा । इत्यादि विचारविषे परीपहनिविषै अनिष्टवुद्धि रहै है । 
केवर नरकादिकके भयतैं वा सुखके लोभतें तिनकों सहै है। सो 

ए सर्व कषायमभाव ही हैं। बहुरि ऐसा विचार हो है--जे कर्म 
बांधे, ते मोगेविना छूटते नाहीं। तातें मोकों सहने आए। सो 
ऐसे विचारतें कर्मफक चेतनारूप प्रवर्ते है । बहुरि पयोयदष्टिते 
जो परीषहादिकरूप अवस्था हो है, ताकों आपफे भई माने है। 
द्रव्यदृष्टितिं अपनी वा शरीरादिककी अवस्थाकों भिन्न न पहिचाने 
है । ऐसें ही नानाप्रकार व्यवहार विचारतें परीषहादिक सहै है । 
बहुरि यानें राज्यादि विषयसामग्रीका त्याग किया है, वा हृष्ट 
मोजनादिकका त्याग किया करे है । सो जैसें कोऊ दाहज्वरवाला 
वायु होनेके भयतें शीतलवस्तु सेवनका त्याग करे है, परंतु यावत्‌ 
शीतल वस्तुका सेवन रुचे, तावत्‌ वाकै दाहका अभाव न कहिए । 
तैसें रागसहित जीव नरकादिकके भयतें विषयसेवनका त्याग करे 
है, परंतु यावत्‌ विषयसेवन रुचे, तावत्‌ रागका अभाव न कहिए | 
बहुरि जेसें अमृतका आखादी देवकों अन्य भोजन खयमेव न 
रुचे, तैसें खरसका आखादकरि विषयसेवनकी रुचि याक्रे न हो 
है। या प्रकार फलादिककी अपेक्षा परीषहसहनादिकों सुखका 
कारण जाने है । अर विषयसेबनादिकों दुखका कारण जाने है । 
बहुरि तत्कालविषे परीषद्द सहनादिकतें दुख होना माने है। 
विषयसेवनादिकतें सुख माने है । बहुरि जिनतें सुख दुख होना 
मानिए, तिनविषे इष्ट अनिष्ट बुद्धितें राग द्वेषरलप अभिप्रायका 
अभाव होय नाहीं । बहुरि जहां रागद्वेष हैं, तहां चारिन्र होय 
नाहीं । तातें यह द्वव्यलिंगी विषयसेवन छोरि तपश्चरणादि करे 
है, तथापि असंयमी है। सिद्धांतबिषे असंयत देशसंयत सम्य- 
रष्टीतं भी याकों हीन कह्या है। तातें उनके चौथा पांचवोँ 

गुणखआान है, याकै पहलछा ही गुणस्थान है। यहां कोऊ फदै-- 
असंयत देशसंयत सम्यम्दृष्टीके कषायनिकी प्रवृत्ति विशेष है, अर 
द्रव्यलिंगी मुनिके थोरी है, यातैं असंयत देशसंयत सम्यग्दष्टी तो 
सोलहवां खपत ही जाय अर द्र॒व्यलिंगी ऊपरिम ग्रेवेयकपयैत 
जाय । तातैं भावलिंगी मुनि तौ द्वव्यलिंगीकों हीन कहो, असं- 
यत देशसंयत सम्यरदष्टीतं याकों हीन कैसे कहिए । ताका 
समाधान--- 


असंयत देशसंयत सम्यग्दृष्टिके कषायनिकी प्रवृत्ति तौ है, 
परंतु श्रद्धानविषे किसी ही कषायके करनेका अभिप्राय नाहीं। 
बहुरि द्वव्यलिंगीके शुभकषाय करनेका अभिप्राय पाईए है। अद्धा- 
नविषै तिनकौं भले जाने है । तातें श्रद्धानअपक्षा असंयत 
सम्यर्दष्टीतें भी याकै अधिक कषाय है। बहुरि द्वव्यलिंगीके योग- 
निकी प्रवृत्ति शुभरूप धनी हो है । अर अधातिकर्मनिविषे पुण्य 
पापबंधका विशेष शुभ अशुभ योगनिके अनुसार है । तातैं उप- 
रिम ग्रैवेयकपयत पहुंचे है, सो किछू कार्यकारी नाहीं। जातें अघा- 
तिया कर्म आत्मगुणके घातक नाहीं । इनके उदयतें ऊंचे नीचेपद 
पाए तौ कहा भया । ए तौ बाश्च संयोगमात्र संसारदशाके खांग हैं। 
आप तो आत्मा है, तातैं आत्मगुणके घातक ए कर्म्म हैं तिनका 
हीनपना कार्यकारी है। सो धातिया कम्म॑निका बंध बाह्ष प्रवृत्तिके 
अनुसार नाहीं । अंतरंग कपायशक्तिके अनुसार है। याहीतें 
द्रव्यलिंगीतैं असंयत देशसंयत सम्यम्दष्टिके घातिकर्म्मनिका बंध 
. थोरा है द्र॒व्यलिंगीके तो सर्व घातिकर्मनिका बंध बहुत खिति 
अनुभाग लिए होय | अर असंयत देशसंयत सम्यम्दष्टिके मि- 

थ्यात्व अनंतानुबंधी आदि कर्मनिका तौ बंध है ही नाहीं। अवशे- 
पनिका बंध हो है, सो सतोक स्थिति अनुभाग लिए हो है। बहुरि 
द्रव्यलिगीके कदायित्‌ गुणश्रेणीनिजेश न होय, सम्यन्दष्टिके 
कदाचित्‌ हो है। देशसकलूसंयम भए निरंतर हो है। याहीतें 
यह मोक्षमाग मया है | तातें द्वव्यरिंगी मुनि असंयत देशसंयत 
सम्यम्दृष्टीतें हीन कह्या है। सो समयसारविषै द्वव्यछिंगी मुनिका 
हीनपना गाथा वा टीका करुशानिविषे प्रगट किया है । बहुरि 
पंचास्तिकायकी टीकाविषै जहां केवल व्यवहारावरुंबीका कथन किया 
है, तहां व्यवद्ार पंचाचार होतें भी ताका हीनपना ही प्रगट किया 
है । बहुरि प्रवचनसारविषे संसारतत्त्व द्वव्यलिंगीकों क्या । बहुरि 
परमात्माप्रकाशादि अन्य शा|खनिविषे भी इस व्याख्यानकों स्पष्ट 
किया है। बहुरि द्वव्यलिंगीके जो जप तप शीर संयमादि किया 
हैं, तिनकों भी अकायेकारी इन शाल्रनिविषै जहां दिखाये हैं, सो 
तहां देखि लेना । यहां अंथ वधनेके भयतें नाहीं लिखिए है । ऐसे 
केवऊक व्यवहाराभासके अवलंबी मिथ्यारष्टी तिनका निरूपण 
किया । 


अब निश्चय व्यवहार दोऊ नयनिके आभासकों अवल्ंब हैं, 
ऐसे मिथ्यादृष्टी तिनिका निरूपण कीजिए है--- 

जे जीव ऐसा माने हैं--जिनमतविषै निश्चय व्यवहार दोय 
नय कटे हैं, तातें हमकों तिनि दोऊनिका अंगीकार करना । ऐसे 
विचारि जैसे केवल निश्चयाभासके अवलंबीनिका कथन किया था, 
तैंसे तो निश्चयका अंगीकार करे हैं अर जैसे केवल व्यवहारभासके 
अवलंबीनिका कथन किया था, तैसें व्यवहारका अंगीकार करे हैं । 

यद्यपि ऐसें अंगीकार करनेविषें दोऊ नयनिविषै परस्पर विरोध 
है, तथापि करें कहा, सांचा तो दोऊ नयनिका खरूप भारया 
नाहीं, अर जिनमतविषें दोय नय कहे, तिनिविषें काहकों छोड़ी 
भी जाती नाहीं । तातैं अम लिए दोऊनिका साधन साथै हैं, ते 
भीजीव मिथ्यारष्टी जानने । 

अब इनिकी प्रवृत्तिका विशेष दिखाईए है--अंतरंगविषैं आप 
तौ निद्धीर करि यथावत्‌ निश्चय व्यवहार मोक्षमार्गकी पहिचान्या 
नाहीं। जिनआज्ञा मानि निश्चय व्यवहाररूप मोक्षमार्ग दोय 
प्रकार माने है। सो मोक्षमार्ग दोय नाहीं। मोक्षमागेका निरूपण 
दोय प्रकार है । जहां सांचा मोक्षमागेकों मोक्षमाग निरूपण 
सो निश्चय मोक्षमागे है । अर जहां जो मोक्षमार्ग तो है नाहीं, 
परंतु मोक्षमागंका निमित्त है, वा सहचारी है, ताक उपचार- 
करि मोक्षमार्ग कहिए, सो व्यवहार मोक्षमार्ग है। जातैं निश्चय 
व्यवहारका सर्वत्र ऐसा ही लक्षण है । सांचा निरूपण सो 
निश्चय, उपचार निरूपण सो व्यवहार, तातें निरूपण अपेक्षा 
दोय प्रकार मोक्षमागे जानना । एक निश्चयमोक्षमार्ग है, एक 
व्यवहारमोक्षमागें है । ऐसे दोय मोक्षमार्ग मानना मिथ्या है । 
बहुरि निश्चय व्यवहार दोऊनिकूं उपादेय माने हैं, सो भी अम है। 
जाते निश्चय व्यवहारका खरूप तौ परस्पर विरोध लिए है । 
जातें समयसारविपें ऐसा कह्मा है-- 
“व्यवहारो भूदत्यो भूदत्थो देसिकण सुद्धणओ ।* 

याका आर्थ-व्यवहार अमूतार्थ है। सत्य खरूपकों न निरूषे 
है । किसी अपेक्षा उपचारकरि अन्यथा निरूपे है। बहुरि शुद्ध 

नय जो निश्चय है, सो भूतार्थ है। जैसा वखुका खरूप है, तैसा 
निरूपे है। ऐसे इनि दोऊनिका खरूप तो बिरुद्धता लिए है। 
बहुरि तू ऐसे माने है, जो सिद्धसमान शुद्ध आत्माका अनुभवन 
सो निश्चय अर त्रत शील संयमादिरूप प्रवृत्ति सो व्यवहार, 
सो ऐसा तेरे मानना ठीक नाहीं। जातैं कोईद्रव्यभावका नाम 
निश्चय कोईका नाम व्यवहार, ऐसें है नाहीं । एक ही द्रव्यके 
भावकों तिसखरूप ही निरूपण करना, सो निश्चय नय है । उप- 
चारकरि तिस द्वव्यके भावकों अन्यद्र॒व्यके भावखरूप निरूपण 
करना, सो व्यवहार है । जैसे माटीके घड़ेकों माठीका घड़ा निरु- 
पिए सो निश्चय, अर धृतसंयोगका उपचारकरि वाकों ही घृतका 
घडा कहिए, सो व्यवहार | ऐसें ही अन्यत्र जानना । तातें तू 
किसीको निश्चय माने, किसीको व्यवहार माने, सो अम है । बहुरि 
तेरे मानने विषै भी निश्चय व्यवहारकै परस्पर विरोध आया। 
जो तू आपकों सिद्ध मान शुद्ध माने है, तो त्रतादिक काहेकों 
करे है। जो ब्रतादिकका साधनकरि सिद्ध भया चाहे है, तो वत्ते- 
मानविषें शुद्धआत्माका अनुभवन मिथ्या भया । ऐसे दोऊ 
नयनिके परस्पर विरोध है । तातें दोऊ नयनिका उपादेयपना 
बने नाहीं । यहां प्रश्न-जो समयसारादिविषें शुद्ध आत्माका 
अनुभवों निश्चय कद्या है | त्रत तप संयमादिककों व्यवहार कद्या 
है, तेसें ही हम माने हैं | ताका समाधान-- 


शुद्ध आत्माका अनुमव सांचा मोक्षमार्ग है । तातें वाकों 
निश्चय क्या । यहां खभावतें अमिन्न परभावतें भिन्न ऐसा शुद्ध- 
शब्दका अर्थ जानना । संसारीकौं सिद्ध मानना, ऐसा अमरूप 


इधर 


अर्थ शुद्धशब्का न जानना । बहुरि त्रत तप आदि मोक्षमार्ग है 
नाहीं, निमित्तादिककी अपेक्षा उपचारतें इनकों मोक्षमागें कहिए 
है, तातें इनकों व्यवहार कब्या | ऐसे भूतार्थ अभृतार्थ मोक्षमागे- 
पनाकरि इनकों निश्चय व्यवहार कहे हैं । सो ऐसें ही मानना। 
वहुरि ए दोऊ ही सांचे मोक्षमाग हैं। इन दोऊनिकों उपादेय 
मानना, सो तो मिथ्याबुद्धि ही है। तहां वह कहे है--अ्रद्धान 
तो निश्चयका राखे हैं, अर प्रवृत्ति व्यवहाररूप राखे हैं, ऐसे दम 
दोऊनिकों अंगीकार करे हैं। सो भी बने नाहीं । जांतें निश्चयफा 
निश्चयरूप व्यवहारका व्यवहारहूप श्रद्धान करना युक्त है। एक 
ही नयका श्रद्धान भए एकांतमिथ्यात्व हो है। बहुरि प्रवृत्तिविषे 
नयका प्रयोजन ही नाहीं | प्रवृत्ति तौ द्वव्यकी परणति है। तहां 
जिस द्वव्यकी परणति होय, ताकों तिसहीकी प्ररूपिए सो निश्चय- 
नय अर तिसहीकों अन्य द्रव्यकी प्ररूपिएण, सो व्यवहारनय; ऐसें 
अभिप्राय अनुसार प्ररूपणतें तिस प्रबृत्तिविषें दोऊ नय बनें हैं । 
किछू प्रवृत्ति ही तो नयरूप है नाहीं। तातें या प्रकार भी दोऊ नयका 
अहण मानना मिथ्या है। तौ कहा करिए, सो कहिए है--- 
निश्चययनयकरि जो निरूपण किया होय, ताकों तो सत्यार्थ मानि 
ताका भ्रद्धाव अंगीकार करना अर व्यवह्रनयकरि जो निरूपण 
किया होय, ताकों असत्यार्थ मानि ताका श्रद्धान छोड़ना । सो ही 
समयसारविषें कश्मा है-- 
सर्वत्राध्यवसायमेवमखिलं त्याज्यं यदुक्तं जिने-- 
स्नन्‍्मन्ये व्यवहार एवं निखिलो:प्यन्याश्रयस्त्याजितः। 
सम्यप्निश्चयमेकमेव परम॑ निष्कम्प्यमाक्रम्य कि 
शुद्धज्ञानघने महिन्नि न निजे बन्नन्ति सन्‍्तो भ्रृतिम॥१ 
२३ 

याका अर्थ--जातैं सर्व ही हिंसादि वा अहिंसादिविषै अध्य- 
वसाय हैं सो समस्त ही छोड़ना, ऐसा जिनदेवनिकरि क्या है । 
तातें में ऐसें मानो हों, जो पराश्रित व्यवहार है, सो सर्व ही 
छुड़ाया है। सन्तपुरुष एक निश्चयहीकों भडे प्रकार निश्चयपने 
अंगीकारकरि शुद्धज्ञानवनरूप निजमहिमाविषे खिति क्‍यों न 
करे हैं। भावार्थ--यहां व्यवहारका तौ त्याग कराया, तातें 
निश्चयकों अंगीकारकरि निजमहिमारूप प्रवत्तेना युक्त है। बहुरि 
षट॒पाहुड़विषै कश्या है--- 


जो सुत्तो ववहारे सो जोई जागदे सकज्जम्मि । 

जो जागदि बवहारे सो सुत्तो अप्पणे कज्जे ॥ १॥ 

याका अर्थ--जो व्यवहारविषै सूता है, सो जोगी अपने 
कार्यविषै जागै है । बहुरि जो व्यवहारविषै जाग है, सो अपने 
कार्यविषे सूता है। तातें व्यवहारनयका श्रद्धान छोड़े निश्चय- 
नयका श्रद्धान करना योग्य है। व्यवहारनय खद्गव्य परद्व॒व्यकों 
वा तिनके भावनिकों वा कारण कायोदिककों काहकों काहूविषे 
मिलाय निरूपण करे है। सो ऐसे ही श्रद्धानतैं मिथ्याल्र है। 
तातैं याका त्याग करना । बहुरि निश्चयनय तिनहीकों यथावत्‌ 
निरूपै है, काहकों काहूबिषै न मिलावे है। ऐसे ही श्रद्धानतं 
सम्यक्त हो है। तातैं याका श्रद्धान करना । यहां प्रश्न--जो ऐसे 
है, तो जिनमागेविषै दोऊ नयनिका अहण करना कक्षा है, सो 
कैसे । ताका समाधान--- 

जिनमागेविषै कहीं तौ निश्चयनयकी मुख्यता लिए व्याख्यान है 
ताकौं तौ 'सत्यार्थ ऐसे ही है”, ऐसा जानना । बहुरि कहीं व्यव- 


श्ष्५ 


हारनयकी मुख्यता लिए व्याख्यान है, ताकौों 'ऐसें है नाहीं--- 
निमित्तादि अपेक्षा उपचार किया है?, ऐसा जानना । इस प्रकार 
जाननेका नाम ही दोऊ नयनिका अहण है। बहुरि दोऊ नय- 
निके व्याख्यानकों समान सत्यार्थ जानि ऐसे भी है, ऐसें भी है, 
ऐसा अमरूप प्रवत्तेनेकरि तौ दोऊ नयनिका ग्रहण करना कक्षा है 
नाहीं । बहुरि प्रश्न--जो व्यवहारनय अस्त्यार्थ है, तौ याका 
उपदेश जिनमागविषे काहेकों दिया--एक निश्चयनयहीका 
निरूपण करना था | ताका समाधान--- 

ऐसा ही तर्क समयसारविषै किया है । तहां यह उत्तर 
दिया है-- 

जह णवि सकमणजो अणज्भासं विणा उगाहेउ॑ । 

तह ववहारेण विणा परमत्थुवएसणमसकं ॥ १॥ 

याका अर्थ--जैसें अनाय॑ जो म्लेछ सो ताहि म्लेछभाषा 
विना अर्थ ग्रहण करावनेकों समर्थ न हजे । तेसैं व्यवहार विना 
परमार्थका उपदेश अशक्य है। तातें व्यवहारका उपदेश है। 
बहुरि इसही सूत्रकी व्यास्याविष॑ ऐसा कद्या है--व्यवद्ारनयों 
नानुसत्तेव्यः । यह निश्चयके अंगीकार करावनेकों व्यवहारकरि 
उपदेश दीजिए है । बहुरि व्यवहारनय है, सो अंगीकार करने 
योग्य नाहीं । यहां प्रश्ष--व्यवहार विना निश्चयका उपदेश कैदें 
न होय | बहुरि व्यवहारनय केसे अंगीकार करना, सो कहो । 
ताका समाधान--- 

निश्चयनयकरि तो आत्मा परद्रव्यतैं मिन्न खमावनितें अमिन्न 
खयंसिद्ध वस्तु है। ताकों जे न पहिचाने, तिनकों ऐसे ही कह्या' 

करिए तौ वह समझे नाहीं। तब उनकों व्यवहारनयकरि शरी- 
रादिक परद्र॒व्यनिकी सापेक्षकारि नर नारक प्रथ्वीकायादिरूप जीवके 
विशेष किए | तब मनुष्य जीव है, नारकी जीव है, इत्यादि प्रकार 
लिए वाकै जीवकी पहचानि मई । अथवा अभेदवस्त॒विषै भेद 
उपजाय ज्ञानदशेनादि गुणपरयायरूप जीवके विशेष किए, तब 
जाननेवाला जीव है, देखनेवाला जीव है, इत्यादि प्रकार लिए 
वाकै जीवकी पहिचानि भई। बहुरि निश्चयकरि वीतरागभाव 
मोक्षमार्ग है । ताकों जे न पहिचानें, ताकों ऐसें ही कह्मा करिए, 
तौ वह समझे नाहीं | तब उनको व्यवहारनयकरि तत्त्वश्रद्धान- 
ज्ञानपूर्वक परद्वव्यका निमित्त मेटनेकी सापेक्षकरि ब्रत शीक 
संयमादिकरूप वीतरागभावके विशेष दिखाए, तब वाके वीतराग- 
भावकी पहचानि भई। याही प्रकार अन्यत्र भी व्यवहारबिना 
निश्चयका उपदेशका न होना जानना । बहुरि यहां व्यवहारकरि 
नर नारकादिपयोयहीकों जीव कछ्या, सो पर्यायहीकों जीव न 
मानि लेना। पर्याय तो जीव पुह्लका संयोगरूप है। तहां 
निश्चयकरि जीवद्गव्य जुदा है, ताहीकों जीव मानना | जीवका 
संयोगतें शरीरादिककों भी उपचारकरि जीव कक्षा, सो कहने 
मात्र ही है। परमार्थतें शरीरादिक जीव होते नाहीं। ऐसा ही 
अद्धान करना । बहुरि अभेदआत्माविषे ज्ञानद्शनादि भेद किए, 
सो तिनकों भेदरूप ही न मानि लेने । भेद तौ समझावनेके अथ्थे 
हैं । निश्चयकरि आत्मा अभेद ही है । तिसहीकों जीववस्तु 
मानना । संज्ञा संख्यादिकरि भेद कहे, सो कहने मात्र ही हैं। 
परमार्थतं जुदे जुदे हैं नाहीं। ऐसा ही श्रद्धान करना । बहुरि 

परद्रव्यका निमित्त मेटनेकी अपेक्षा त्रत शील संयमादिककों 
मोक्षमाग कश्या | सो इनहीकों मोक्षमाग न मानि लेना । जातें 
परद्वव्यका अ्रहण त्याग आत्माकै होय, तौ आत्मा परद्वव्यका कर्ता 
हर्ता होय । सो कोई द्रव्य कोई द्वव्यके आधीन है नाहीं । तारे 
आत्मा अपने भाव रागादिक हैं, तिनकों छोड़ि वीतरागी हो है | 
सो निश्चयकरि वीतराग भाव ही मोक्षमार्ग है । वीतराग भावनिकै 
अर अतादिकनिके कदाचित्‌ कार्यकारणपनो है। तातें ब्रतादिककों 
मोक्षमाग कहे, सो कहने मात्र ही है । परमार्थतें बाह्यक्रिया 
मोक्षमाग नाहीं, ऐसा ही श्रद्धान करना। ऐसे ही अन्यत्र भी 
व्यवह्रनयका अंगीकार करना जानि लेना । यहां प्रभ्न--जो 
व्यवह्रनय परकों उपदेशविषै ही कार्यकारी हैं कि, अपना भी 
प्रयोजन साथे है। ताका समाधान-- 

आप भी यावत्‌ निश्चयनयकरि प्ररूपित वखुकों न पहिचाने, 
तावत्‌ व्यवहारमार्गकरि वखतुका निश्चय करे | तातें नीचली दश्शाविषें 
आपकों भी व्यवह्रनय कायेकारी है । परंतु व्यवहारकौं उपचार 
मात्र मानि वाके द्वारि वस्तुका ठीक करे, तौ कार्यकारी द्वोय। 
बहुरि जो निश्चयवत्‌ व्यवहार भी सत्यभूत मानि वस्तु ऐसे ही है, 
ऐसा श्रद्धान करे, तो उल्टा अकार्यकारी होय जाय । सो ही 
पुरुषार्थसिद्धयुुपायविषै कह्मा है--- 

अबुधस्थ बोधनार्थ मुनीश्वरा देशयन्त्यभूताथ्थम्‌। 

व्यवहारमेव केवलमबैति यस्तस्य देशना नास्ति॥ ६॥ 

माणवक एव सिंहो यथा भवत्यनवगीतसिंहस्य । 

व्यवहार एवं हि तथा निश्चयतां यात्यनिश्चयज्ञस्य ॥आओ। 

इनका अर्थ--मुनिराज अज्ञानीके समझावनेकों असत्यार्थ जो 
व्यवहारनय ताकों उपदेश हैं । जो केवल व्यवहारहीकों जाने है, 
ताकौं उपदेश ही देना योग्य नाहीं है । बहुरि जैसे जो सांचा 
सिंहकों न जाने, ताकै बिलाव ही सिंह है, तैसें जो निश्चयकों न 
जाने, ताकै व्यवहार ही निश्चयपणाकों प्राप्त हो है। यहां कोई 
निर्विचार पुरुष ऐसें कहै--तुम व्यवहारकों असत्यार्थ हेय कहो 
हो, तौ हम ज्त शील संयमादिका व्यवहार कार्य काहेकों करैं--- 
सर्व छोड़े देवैंगे । ताफ़ों कहिए है--किछू त्रतशील संयमादिकका 
नाम व्यवहार नाहीं है। इनकों मोक्षमाग मानना व्यवहार है, सो 
छोड़ि दे | बहुरि ऐसा श्रद्धानकरि जो इनकों तो बाह्य सहकारी 
जानि उपचारतें मोक्षमार्ग कह्या है। ए तौ परद्रव्याश्रित हैं। 
बहुरि सांचा मोक्षमाग वीतरागभाव है, सो खद्गव्याश्रित है । ऐसे 
व्यवहारकौं असत्यार्थ हेय जानना । बतादिककों छोड़नेतें तो 
व्यवहारका हेयपना होता है नाहीं | बहुरि हम पूछें है--ब्रता- 
दिककों छोड़ि कहा करेगा । जो हिंसादिरूप प्रवर्तेगा, तौ तहां 
तो मोक्षमागका उपचार भी संभव नाहीं । तहां प्रवत्तनेतैं कहा 
भरा होयगा, नरकादिक पावेगा। तातें ऐसें करना, तो निर्वि- 
चारपना है। बहुरि त्रतादिकरूप परणति मेटि केवल वीतराग 
उदासीन भावरूप होना बने, तो भर्ँ ही है। सो नीचली दशा- 
विषे होय सकै नाहीं। ठांतें त्रतादिसाधन छोड़ि खच्छंद होना 
योग्य नाहीं । या प्रकार श्रद्धानविषे निश्चयकों, प्रवृत्तिविषे 
व्यवहारकों, उपादेय मानना, सो भी मिथ्याभाव ही है । 


बहुरि यह जीव दोऊ नयनिका अंगीकार करनेके आर्थि 

कदाचित्‌ आपकों शुद्ध सिद्धसमान रागादिरहित केवलज्ञानादे- 
सहित आत्मा अनुभव है, ध्यानमुद्रा धारि ऐसे विचारबिषै लागे 
है। सो ऐसा आप नाहीं, परंतु अमकरि मैं ऐसा ही हों, ऐसा 
मानि संतुष्ट हो है। कदाचित्‌ वचनद्वारि निरूपण ऐसा ही करे 
है।सो निश्चय तो यथावत्‌ वसखतुकी प्ररूपै, प्रत्यक्ष जैसा आप 
नाहीं तैसा आपकी मानना, सो निश्चय नाम कैसे पावै । जैसें 
केवल निश्चयाभासवाल्य जीवकै पूँव॑ अयथार्थपना कह्मा था, तैसें 
ही याकै जानना । अथवा यह ऐसे माने है, जो इस नयकारि 
आत्मा ऐसा है, इस नयकरि ऐसा है, सो आत्मा तौ जैसा है 
तैसा है ही, तिसविषे नयकरि निरूपण करनेका जो अभिप्राय है, 
ताकों न पहिचाने है। जैसे आत्मा निश्चयकरि तौ सिद्धसमान 
केवलज्ञानादिसहित द्व॒व्यकर्म-नोकर्म-भावकर्मरहित है, व्यवहार- 
नयकरि संसारी मतिज्ञानादिसहित वा द्वव्यकर्म-नोकर्म-भावकर्म - 
सहित है, ऐसा माने है । सो एक आत्माके ऐसे दोय खरूप तौ 
होंय नाहीं । जिस भावहीका सहितपना तिस भावहीका रहितपना 
एकवस्त॒विषै कैसे संभवे । तातें ऐसा मानना अम है। तौ केसे 
है--जैसें राजा रंक मनुप्यपनेकी अपेक्षा समान हैं, तैंसें सिद्ध 
संसारी जीवत्वपनेकी अपेक्षा समान कहे हैं । केवलज्ञानादि 
अपेक्षा समानता मानिए, सो है नाहीं। संसारीकै निश्चयकरि 
मतिज्ञानादिक ही हैं । सिद्धंके केवलज्ञान है | इतना विशेष है-- 
संसारीकै मतिज्ञानादिक कर्मका निमित्ततें है, तातेँ खमावअपेक्षा 
संसारीके केवलज्ञानकी शक्ति कहिए, तो दोष नाहीं। जैसें रंक- 
अनुप्यके राजा होनेकी शक्ति पाईए, तेंसे यह शक्ति जाननी | 

' बहुरि द्वव्यकर्म नोकर्मपुद्वछकरि निपजे हैं, तातैं निश्चयकरि 
संसारीके भी इनका मित्नपना है। परंतु सिद्धवत्‌ इनका कारण 
कार्यंसंबंध भी न माने, तो अम ही है । बहुरि भावकर्म 
आत्माका भाव है, सो निश्चयकरि आत्माहीका है । कर्मके 
निमित्ततें हो है, ठांतें व्यवहारकरि कर्मका कहिए है । बहुरि 
सिद्धवत्‌ संसारीकै भी रागादिक न मानना, कर्महीका मानना यह 
भी अम ही है। याही प्रकारकरि नयकरि एक ही वस्तुकों एक- 
भावअपेक्षा वैसा भी मानना, वैसा भी मानना, सो तो मिथ्या- 
बुद्धि है| बहुरि जुदे भावनिकी अपेक्षा नयनिकी प्ररूपणा है, 
ऐसे मानि यथासंभव वस्तुकों मानना सो सांचा श्रद्धान है। तातें 
मिथ्याइृष्टी अनेकांतरूप वस्तुकों मानें, परंतु यथार्थ भावषकों 
पहिचानि मानि सकें नाहीं, ऐसा जानना । 


बहुरि इस जीवके त्रत शीर संयमादिकका अंगीकार पाईए है, 
सो व्यवहारकरि “'ए भी मोक्षके कारण हैं, ऐसा मानि तिनकों 
उपादेय माने है । सो जैसे केवल व्यवहारावरूंबी जीवके पूर्वेँ अय- 
थार्थपना कह्या था, तैसें ही याके भी अयथार्थपना जानना । 
बहुरि यह ऐसें भी माने है--जो यथायोग्य बतादि क्रिया तो 
करनी योग्य है, परंतु इनविषे ममत्व न करना । सो जाका आप 
कर्ता होय, तिसविषे ममत्व कैसे न करिए। अर आप कर्ता न 
है, तो मुझकों करनी योग्य है, ऐसा भाव केसे किया । अर जो 
कत्ता है, तो वह अपना कर्म भया, तब कत्ताकर्मसंबंध खयमेव 
ही भया। सो ऐसी मानि तो अम है। तो केसे हे--वाद्य 
ब्रतादिक हैं, सो तो शरीरादि परद्वव्यके आश्रय हैं। परद्रव्यका 

आप कर्ता है नाहीं। त॒तें तिसविषै क्ृत्वबुद्धि भी न करनी । 
अर तहां ममत्व भी न करना । बहुरि ब्रतादिकविषै अहण त्याग- 
रूप अपना शुभोपयोग होय, सो अपने आश्रय है। ताका आप 
कर्ता है, तातें तिसविषै कतृत्वबुद्धि भी माननी। भर तहां 
ममत्व भी करना । बहुरि इस शुभोपयोगकों बंधका ही कारण 
जानना, मोक्षका कारण न जानना | जातैं बंध अर मोक्षके तो 
प्रतिपक्षीपना है । ताहैं एक ही भाव पुण्यबंधकों भी कारण होय, 
अर मोक्षकों भी कारण होय, ऐसा मानना अम है। तातें ब्रत 
अन्त दोऊ विकल्परहित जहां परद्वव्यके अहण त्यागका किछू 
प्रयोजन नाहीं, ऐसा उदासीन वीतराग शुद्धोपयोग सोई 
मोक्षमाग है। बहुरि नीचली दशाविषै केई जीवनिके शुभो- 
पयोग अर शगुद्धोपयोगका युक्तना पाईए है । तातें 
उपचारकरि त्रतादिक शुभोपयोगकों मोक्षमाग कद्या है। बस्तु- 
विचारतें शुभोपयोग मोक्षका घातक ही है । जातें मोक्षकों कारण 
सोई मोक्षका घातक है, ऐसा श्रद्धान करना । बहुरि शुद्धोपयो- 
गहीकौं उपादेय मानि ताका उपाय करना । शुभोपयोग अशुभो- 
पयोगकों देय जानि तिनके व्यागका उपाय करना। जहां शुभो- 
पयोग न होय सफै, तहां अशुभोपयोगकों छोड़ि झुभहीविषै 
प्रवर्चना । जातैं शुभोपयोगतें अशुभोपयोगविषै अशुद्धताकी 
अधिकता है । बहुरि शुद्धोपयोग होय, तब तौ परद्वव्यका साक्षी- 
भूत ही रहै है । तहां तौ किछू परद्रव्यका प्रयोजन ही नाहीं । 
बहुरि शुभोपयोग होय, तहां बाह्य ज्रतादिककी प्रवृत्ति होय, अर 
अशुभोपयोग होय, तहां बाह्य अन्नतादिककी प्रवृत्ति होय | जाएें 

अशुमोपयोगके अर परद्र॒व्यकी प्रवृत्तेकि निमित्त नेमित्तिक संबंध 
पाईए है । बहुरि पहडे अशुभोपयोग छूटि शुभोपयोग होय, पीछें 
शुभोपयोग छूटि झुद्धोपयोग होय | ऐसी क्रमपरिपाटी है। बहुरि 
केई ऐसें मानें कि शुभोपयोग है, सो शुद्धोपयोगकों कारण है । सो 
जैसें अशुभोपयोग छूटि शुभोपयोग हो है, तैसें शुभोपयोग छूटि 
शुद्धोपयोग हो है। ऐसे ही काये कारणपना होय, तौ शुभोपयो- 
गका कारण अशुभोपयोग ठहरै । अथवा द्र॒व्यल्ंगीके शुभोपयोग 
तो उत्कृष्ट हो है, श॒ुद्धोपयोग होता ही नाहीं । तातें परमार्थतें 
इनकै कारणकार्यपना है नाहीं। जैसे रोगीके बहुत रोग था, 
पीछे स्तोक रोग भया, तौ वह स्तोक रोग तो निरोग होनेका 
कारण है नाहीं | इतना है. स्तोक रोग रहें निरोग होनेका उपाय 
करे, तौ होय जाय । बहुरि जो सतोक रोगहीकों भला जानि 
ताका राखनेका यज्ञ करे, तो निरोग कैसे होय । तैसें कपायीकै 
तीव्रकृषायरूप अशुभोपयोग था, पीछें मंदकपायरूप शुभो- 
पयोग भया, तो वह शुभोपयोग तो निःकषाय झुद्धोपयोग होने- 
को कारण है नाहीं । इतना है--शुभोपयोग भण शुद्धोपयोगका 
यल करे, तो होय जाय । बहुरि जो शुमोपयोगहीकी भला जानि 
ताका साधन किया करे, तौ शुद्धोपयोग कैसे होय । तातें मिथ्या- 
इृष्टीका शुभोषयोग तो शुद्धोपयोगकों कारण है नाहीं। सम्यन्दष्टीके 
शुभोपयोग भए निकट शुद्धोपयोग प्राप्ति होब, ऐसा मुख्यपनाकरि 
कहीं शुभोपयोगकों शुद्धोपयोगका कारण भी कहिए है । ऐसा 
जानना । बहुरि यह जीव आपकों निश्चय व्यवहाररूप मोक्षमा- 
गंका साधक माने है । तहां पूव्ोक्त प्रकार आत्माकों शुद्ध मान्या, 

सो तौ सम्यग्दशन भया। तैसें ही जान्या सो सम्यरशान भया। 
तेसें ही विचारविषे प्रवर्या सो सम्यकूचारित्र भया। ऐसे तो 
आपके निश्चय रल्नत्रय भया माने । सो मैं प्रत्यक्ष अशुद्ध सो 
शुद्ध कैसे मानों जानों विचारों हों, इत्यादि विवेकरहित अम्तें 
संतुष्ट हो है। बहुरि अरहंतादि विना अन्य देवादिककों न माने 
है, वा जैनशासख्र अनुसार जीवादिकके भेद सीख लिए हैं, तिनही- 
कौ माने है औरकों न माने, सो तो सम्यग्दशेन भया । बहुरि 
जैनशाखनिका अभ्यासविषे बहुत प्रवर्त है, सो सम्यर्श्ञान भया । 
चहुरि व्रतादिरूप क्रियानिविषै प्रवत्तें है, सो सम्यक्चारित्र भया। 
ऐसें आपके व्यवहार रज्ञत्रय भया माने । सो व्यवहार तौ उपचा- 
रका नाम है | सो उपचार भी तौ तब बने, जब सत्यभूत निश्चय 
रल्त्यका कारणादिक होय । जैसे निश्चय रलत्रय सै, तैसें 
इनकों साथे, तो व्यवहारपनों भी संभवै । सो याके तो सत्यभूत 
रलत्रयकी पहचानि ही भई नाहीं। यह ऐसे कैसें साधि सके । 
आज्ञाथनुसारी हुवा देख्यांदेखी साधन करे है । तातैं याकै 
निश्चय व्यवहार मोक्षमागे न भया | आर्गे निश्चय व्यवहार मोक्ष- 
मागेका निरूपण करेंगे, ताका साधन भए ही मोक्षमार्ग होगा। 
ऐसे यह जीव निश्चयाभासकों जाने माने है । परंतु व्यवहार 
साधनैकों भी भला जाने है, त॒तें खच्छेद होय अशुभरूप न प्रवर्ते 
है । बलादिक शुभोपयोगरूप प्रवर्ते है, ताते अतिम प्रैवेयक 
पर्यत पदकों पावै है। बहुरि जो निश्चयाभासकी प्रबलतातैं अशु- 
अरूप प्रवृत्ति होय जाय, तीं कुगतिविषै भी गमन होय परिणाम- 
निके अनुसार फल पावे है। परंतु संसारका ही भोक्ता रहे है। 

सांचा मोक्षमार्ग पाए विना सिद्धपदकों न पावै है। ऐसें निश्चया- 
भास व्यवहाराभास दोऊनिके अवलंबी मिथ्यादृष्टी तिनिका निरू- 
पण किया । 


अब सम्यत्तवके सन्मुख जे मिथ्यादृष्टी तिनका निरूपण 
कीजिए है-- 


कोई मंदकपषायादिकका कारण पाय ज्ञानावरणादि कर्मनिका 
क्षयोपश्म भया, तातें तत्त्वविचार करनेकी शक्ति भई । अर मोह 
मंद भया। तातें तत्त्वादिविचारविषै उद्यम भया | बहुरि बाश्च- 
निमित्त देव गुरु शाख्रादिकका भया, तिनकरि सांचा उपदेशका 
लाम भया । तहां अपने प्रयोजनभूत मोक्षमागेका, वा देवगुरु- 
धर्मादिकका वा जीवादि तत्त्वनिका, वा आपा परका, वा आपकों 
अहितकारी हितकारी भावनिका, इत्यादिकका उपदेशतें सावधान 
होय, ऐसा विचार किया--अहो मुझकों तो इन बातनिकी खबरि 
नाहीं, में अमतें भूलि पर्यायहीविषे तन्मय भया । सो इस 
पर्याथकी तो थोरे ही कालकी ख्िति है। बहुरि यहां मोकों सर्व 
निमितत मिले है। तातें मोकों इन बातनिका ठीक करना । जातें 
इनविषे तो मेरा ही प्रयोजन भासे है। ऐसें विचारि जो उपदेश 
सुन्या ताका निद्धोर करनेका उच्चयम किया । तहां उद्देश, लक्षण, 
निर्देश, परीक्षा द्वारकरि तिनका निद्धार होय । तातें पहले तो 
तिनके नाम सीखे, बहुरि तिनके लक्षण जाने, बहुरि ऐसे संभव 
है कि नाहीं, ऐसा विचारलिए परीक्षा करने लगे | तहां नाम 
सीख लेना अर रक्षण जानि लेना ये दोऊ तो उपदेशके अनुसार 
हो है ।जैसें उपदेश दिया तैसें याद करि लेना । बहुरि परीक्षाकरने- 

विषै अपना विवेक चाहिए है। सो विवेककरि एकांत अपना 
उपयोगविषै विचारै-जैस उपदेश दिया तैसें ही है कि अन्यथा 
है । तहां अनुमानादि प्रमाणकरि ठीक करे, वा उपदेश तौ ऐसे है 
अर ऐसे न मानिए तौ ऐसें होय । सो इनविषै प्रबल युक्ति कौन 
है अर निब॑ल युक्ति कौन है । जो प्रवकू भासै, ताकों सांच 
जाने । बहुरि जो उपदेशतैं अन्यथा सांच भासे वा संदेह रहै 
निद्धार न होय, तौ बहुरि विशेष ज्ञानी होय तिनकौं पूछे । 
बहुरि वह उत्तर दे, वाकों विचारे । ऐसे ही यावत्‌ निद्धीर न 
होय, तावत्‌ प्रश्न उत्तर करे । अथवा समान बुद्धिके धारक होंय, 
तिनकों आपके जैसा विचार भया होय तैसा कहै । प्रश्न उत्तर 
परस्पर चर्चा करे । बहुरि जो प्रश्नोत्तविषे निरूपण भया होय, 
तांकों एकांतविषै विचारे। याही प्रकार अपने अंतरंगविषै जैसे 
उपदेश दिया था, तैस ही निणेय होय भाव न भासे, तावत्‌ ऐसे 
ही उद्यम किया करे । बहुरि अन्यमतीनिकरि कल्पित तत्त्वनिका 
उपदेश दिया है, ताकरि जैन उपदेश अन्यथा मास, संदेह होय, 
तो भी पूर्वोक्त प्रकारकरि उद्यम करे । ऐसें उद्यम किए जैसें जिन- 
देवका उपदेश है, तैसें ही सांच है | मुझकों भी ऐसे ही भासे 
है, ऐसा निर्णय होय । जातें जिनदेव अन्यथावादी हैं नाहीं । 
यहां कोऊ कहै-जिनदेव अन्यथावादी नाहीं हैं, तौ जैसे उनका 
उपदेश है, तैंसे श्रद्घान करि लीजिए, परीक्षा काहेकीं कीजिए, 
ताका समाधान-- 


परीक्षा किए विना यह तो मानना होय, जो जिनदेव ऐसे 
कह्या है, सो सत्य है। परंतु उनका भाव आपको भासे नाहीं। 

बहुरि भाव भासे विना निर्मल श्रद्धान न होय। जाकी काहका 
बचनहीकरि प्रतीति करिए, ताकी अन्यका वचनकरि अन्यथा भी 
प्रतीति होय जाय, तो शक्तिअपेक्षा वचनकरि कीन्हीं प्रतीति 
अप्रतीतिवत्‌ है । बहुरि जाका भाव भाखा होय, ताकों अनेक 
प्रकारकरि भी अन्यथा न माने। तातें भाव भासें प्रतीति होय 
सोई सांची प्रतीति है । बहुरि जो कहोगे, पुरुषप्रमाणतैं वचन 
प्रमाण कीजिए है, तौ पुरुषकी भी प्रमाणता ख़बमेव न होय । 
वाके कैद वचननिकी परीक्षा पहलें करि लीजिए, तब पुरुषकी 
प्रमाणता होय । यहां प्रश्न-उडपदेश तौ अनेक प्रकार, किस- 
किसकी परीक्षा करिए, ताका समाधान--- 


उपदेशविषै केई उपादेय केई हेय तत्त्व निरूपिए है। तहां 
उपादेय हेय तत्त्वनिकी तौ परीक्षा करि लेनी । जातें इनविषे 
अन्यथापनों भए अपना बुरा हो है । उपादेयकों हेय मानि ले, तो 
बुरा होय, हेयकों उपादेय मानि है, तौ बुरा होय । बहुरि जो 
कहौगे, आप परीक्षा न करी, अर जिनवचनहींतें उपादेयकों 
उपादेय जाने, हेयकों हेय जाने, तो केस बुरा होय। ताका 


समाधान--- 


अर्थका भाव भासे विना वचनका अभिप्राय न पहिचाने। 
यह तो मानि ले, जो मैं जिनवचन अनुसार मानों हों । परंतु 
भाव भासे विना अन्यथापनो होय जाय । छोकविषे भी 
किंकरकों किसी कार्यकों भेजिए, सो वह उस कार्यका भाव जाने, 
तौ कार्यकों छुधारे, जो भाव न भासै, तौ कहीं चूकि ही जाय । 
तातें भाव भासनेके अर्थि हेय उपादेय तत्त्वनिकी परीक्षा अवश्य 

करनी । बहुरि वह कहे है--जो परीक्षा अन्यथा होय जाय, तौ 
कहा करिए | ताका समाधान--- 


जिनवचन अर अपनी परीक्षा इनकी समानता होय, तब तो 
जानिए सत्य परीक्षा भई। यावत्‌ ऐसे न होय ताबत जैसे कोई 
लेखा करे है, ताकी विधि न मिले तावत्‌ अपनी चूककों हड़ै । 
तैसें यह अपनी परीक्षाविषे विचार किया करे । बहुरि जो 
ज्ेयतत्त्व हैं, तिनकी परीक्षा होय सकै, तौ परीक्षा करै। नाहीं, 
यह अंनुमान करे, जो हेय उपादेय तत्त्व ही अन्यथा न कहै, 
तो ज्ञेयतत््व अन्यथा किस अर्थ कहै। जैसें कोऊ प्रयोजनरूप 
कार्यनिविषै झूठ न बोले, सो अप्रयोजनविषे झूठ काहेकों बोले । 
तातें ज्ञेयतत्त्वनिका परीक्षाकरि भी वा आज्ञाकरि खरूप जानिए । 
तिनका यथार्थ खरूप न भासे, तौ भी दोष नाहीं । याहीतें जैन- 
शाखनिविषे तत्त्वादिकका निरूपण किया, तहां तौ हेतुयुक्ति 
आदिकरि जैसे याके अनुमानादिकरि प्रतीति आंबे, तैसेँ कथन 
किया | बहुरि त्रिकोक गुणस्थान मार्गंणा पुराणादिकका कथन 
आज्ञा अनुसार किया । तातें हेयोपादेय तत्त्वनिकी परीक्षा करनी 
योग्य है । तहां जीवादिक द्वव्य वा तत्त्व तिनकों पहचानना। 
बहुरि त्यागने योग्य मिथ्यात्त्त रागादिक अर अहणे योग्य सम्य- 
ग्दर्शनादिक तिनका खरूप पहचानना । बहुरि निमित्त नेमित्तादिक 
जैसे हैं, तेसें पहचानना । इत्यादि मोक्षमागविषं जिनके जानें 
प्रवृत्ति होय, तिनकीं अवश्य जानने । सो इनकी तौ परीक्षा 
करनी । सामान्यपनें हेतुयुक्तिकरि इनकों जानने, वा प्रमाण 
नयनिकरि जानने, वा निर्देश खाम्यत्वादिकरि, वा सत्‌ संख्यादि- 

करि इनका विशेष जानना । जैसी बुद्धि होय जैसा निमित्त बने, 
तैसें इनकौं सामान्य विशेषरूप पहचानने । बहुरि इस जाननेका 
उपकारी गुणखानमागणादिक वा पुराणादिक वा ब्रतादिक 
क्रियादिकका भी जानना योग्य है । यहां परीक्षा होय सकै, 
तिनकी परीक्षा करनी, न होय सके ताका आज्ञा अनुसारि 
जानपना करना । ऐसें इस जाननेके अर्थ कबह आपही विचार 
करे है, कबह शास्त्र बांचे है, कबह सुने है, कबहू अभ्यास करे 
है, कबह प्रश्नोत्तर करे है। इत्यादिरूप प्रवर्ते है। अपना कार्य 
करनेका जाकै हर्ष बहुत है, तातें अंतरंग प्रीतितें ताका समाधान 
करे | या प्रकार साधनकरतें यावत्‌ सांचा तत्त्वश्रद्धान न होय, 
यह ऐसे ही है? ऐसी प्रतीति लिए जीवादि तत्त्वनिका खरूप 
आपकों न भासै, जैसे पयोयविषै अहंबुद्धि है, तैसें केवल 
आत्मविषै अहंबुद्धि न आबै, हित अहितरूप अपने भाव न 
पहिचाने, तावत्‌ सम्यक्तके सनन्‍्मुख मिथ्यादृष्टी है । यह जीव 
थोरे ही कालल्‍मैं सम्यक्तकों प्राप्त होगा । इस ही मवमैं वा अन्य 
पयोयविषे सम्यक्तकों पावैगा । इस भवमैं अभ्यासकरि परलोक- 
विषे तियैचादिगतिविषे भी जाय--तौ तहां संस्कारके बढतैं 
देव गुरु शाख्का निमित्तविना भी सम्यक्त होय जाय । जातें 
ऐसे अभ्यासके बलतें मिथ्यात्वकर्मका अनुभाग हीन हो है। 
जहां वाका उदय न होय, तहां ही सम्यक्त होय जाय | मूल- 
कारण यह ही है। देवादिकका तौ बाह्य निमित्त है, सो मुख्य- 
ताकरि तौ इनके निमित्तहीतें सम्यक्त हो है। तारतम्यतें पूर्व 
अभ्यास संस्कारतें वर्तमान इनका निमित्त न होय, तो भी 
सम्यक्त होय सके है। सिद्धांतविषै ऐसा सूत्र कक्या है-- 

“तप्निसगांदधिगमाद्ा” 

यह सो सम्यम्दशन निसगे वा अधिगमतैं हो है। तहां देवा- 
दिक बाह्य निमित्तविना होय, सो निसगेत भया फहिए। देवा- 
दिकका निमित्ततें होय, सो अधिगमतें भया कहिए । देखो 
तत््वविचारकी महिमा, तत्त्वविचाररहित देवादिककी प्रतीति 
करे, बहुत शास्त्र अभ्यासै, जतादिक तपश्चरणादि करे, ताके तौ 
सम्यक्त होनेका अधिकार नाहीं । अर तत्त्वविचारवाला इन विना 
भी सम्यक्तका अधिकारी हो है । बहुरि कोई जीवकै तत्त्वविचारकै 
होने पहलें किसी कारण पाय देवादिककी प्रतीति होय, वा ब्रत 
तपका अंगीकार होय, पीछे तत्त्वविचार करे। परंतु सम्यक्तका 
अधिकारी तत्त्वविचार भए ही हो है। बहुरि काहकै तत्त्वविचार 
भए पीछे तत्त्वप्रतीति न होनेतें सम्यक्त तो न भया, अर व्यवहार 
धर्मकी प्रतीति रुचि होय गई, तातें देवादिककी प्रतीति करे है, 
वा ब्रत तपकीं अंगीकार करे है। काहकै देवादिककी प्रतीति अर 
सम्यक्त युगपत्‌ होय, अर ब्रत तप सम्यक्तकी साथि भी होय, वा 
न भी होय, देवादिककी प्रतीतिका तो नियम है । इस विना 
सम्यक्त न होय । त्रतादिकका नियम है नाहीं। घने जीव तो 
पहलें सम्यक्त होय पीछें ही त्रतादिककों धारें हैं | काहके युगपत्‌ 
भी होय जाय है। ऐसे यह तत्त्वविचारवाला जीव सम्यक्तका 
अधिकारी है । पर॑तु यके सम्यक्त होय ही होय, ऐसा नियम 
नाहीं। जातें शात्रविषे सम्यक्त होनेतें पहले पंचरूब्धिका होना 
कह्या है--क्षयोपशम, विशुद्धि, देशना, प्रायोग्य, करण । तहां 
जिसकों होतसंतें तत््वविचार होय सकै, ऐसा ज्ञानावरणादि 

श्ड 

कर्मनिका क्षयोपशम होय । उदयकालकों प्राप्त सर्वधाती सर्द्ध- 
कनिके निषेकनिका उदयका अभाव सो क्षय, अर अनागतकाल- 
विषे उदय आवने योग्य तिनहीका सत्तारूप रहना सो उपशम, 
ऐसी देशघाती सद्धकनिका उदय सहित कर्मनिकी अवस्था ताका 
नाम क्षयोपशम है । ताकी प्राप्ति सो क्षयोपशमलब्धि है। बहुरि 
मोहका मंद उदय आवनेतें मंदकषायरूप भाव होंय, तहां 
तत्त्वविचार होय सके, सो विशुद्धलब्धि है। बहुरि जिनदेवका 
उपदेश्या तत्त्वका धारण होय, विचार होय, सो देशनालब्धि है । 
जहां नरकादिविषे उपदेशका निमित्त न होय, तहां पूर्वसंस्कारतें 
होय । बहुरि कर्मनिकी पूर्वसत्ता घटकरि अंतःकोटाकोटी सागर 
प्रमाण रहे जाय, अर नवीनबंध अंतःकोटाकोटी प्रमाण ताकै 
संख्यातवैं भागमात्र होय, सो भी तिस लब्धिकालतैं लगाय ऋमतें 
घटता होय, केतीक पापप्रकृतिनिका बंध क्रमतेँ मिटता जाय, 
इत्यादि योग्य अवस्थाका होना, सो प्रायोग्यलब्धि है । सो ए 
च्यारों लब्धि भव्य वा अभव्यकै होय हैं । इन च्याररूब्धि मए 
पीछे सम्यक्त होय तो होय, न होय तो नहीं भी होय । ऐसे 
लब्धिसारविषे क्या है| ठांते तिस तत्त्वविचारवालाकै सम्यक्त 
होनैंका नियम नाहीं । जैसें काहकों हितकी शिक्षा दई, ताकों 
वह जानि विचार करे, यह सीख दई सो केसे है। पीछे 
विचारतां वाकै ऐसे ही है, ऐसी प्रतीति होय जाय | अथवा 
अन्यथा विचार होय, वा अन्य विचारविषे छागि तिस सीखका 
निद्धोर न करे, तो प्रतीति नाहीं भी होय । तैसें श्रीगुरां तत्त्वो- 
पदेश दिया, ताकों जानि विचार करे, यह उपदेश दिया, सो 

कैसे है। पीछें विचार करनेतें वाके “ऐसे ही है” ऐसी प्रतीति 
होय जाय । अथवा अन्यथा विचार होय, वा अन्य विचारविषे 
छागि तिस उपदेशका निद्धोर न करे, तौ प्रतीति नाहीं होय । 
ऐसा नियम है। याका उद्यम तौ तत्त्वविचारका करने मात्र ही 
है। बहुरि पांचई करणलब्धि भए सम्यक्त होय ही होय, ऐसा 
नियम है। सो जाके पूर्वे कही थीं च्यारि लब्धि ते तौ भई 
होंग, अर अंतर्मुहर्त पीछें जाके सम्यक्त होनो होय, तिसही 
जीवकै करणलब्धि हो है । सो इस करणलब्धिवालाके बुद्धिपूर्वक 
तौ इतना ही उद्यम हो है-जिस तत्त्वविचारविषै उपयोगकों 
तद॒प होय लगावै, ताकरि समय समय परिणाम निर्मल होते 
जाय हैं । जैसे काहके सीखका विचार ऐसा निर्मल होनें रूग्या, 
जाकरि याके शीघ्र ही ताकी प्रतीति होय जासी । तैसें तत्त्वउपदेश 
ऐसा निर्मल होने लम्या, जाकरि याके शीघ्र ही ताका श्रद्धान 
होसी । बहुरि इन परिणामनिका तारतम्य केवलज्ञानकरि देख्या, 
ताकरि निरूपण करणानुयोगविषे किया है। सो इस करणल- 
ब्धिके तीन भेद हैं--अधःकरण, अपूर्वकरण, अनिवृत्तिकरण । 
इनका विशेष व्याख्यान तो लब्धिसार शासत््रविषे किया है, तिसें 
जानना । यहां संक्षेप्ों कहिए है--- 

त्रिकालवर्त्तीं स्व करणलब्धिवाले जीव तिनके परिणामनिकी 
अपेक्षा ए तीन नाम हैं। तहां करण नाम तो परिणामका है। 
बहुरि जहां पहले पिछले समयनिके परिणाम समान होंय, सो 
अधःकरण है। जसें कोई जीवका परिणाम तिस करणके पहिले 
समय स्तोक विशुद्धता लिए भए, पीछें समय समय अनंतगुणी 

विशुद्धताकरि बधते भए। बहुरि वाके जैसे द्वितीय तृतीयादि 
समयनिविषे परिणाम होंय, पैसें केई अन्य जीवनिकै प्रथम 
समयविषे ही होंथ | ताकै तिसतैं समय समय अनंती विशुद्धताकरि 
वधते होंय । ऐसें अधःप्रवृत्तकरण जानना । बहुरि जिसविषे पहले 
पिछले समयनिके परिणाम समान न होंय, अपूर्व ही होंय, बहुरि 
जैसें यहां अधःकरणवत्‌ पहले समय होंव तैसेँ कोई ही जीवकै 
द्वितीयादि समयनिविषे न होंथ बधते ही होंय । तिस करणके 
परिणाम जैसे जिन जीवनिके करणका पहला समय ही होय, 
तिन अनेक जीवनिके परस्पर परिणाम समान भी होंय, अर 
अधिक हीन विशुद्धता लिए भी होंय । परंतु यहां इतना विशेष 
भया, जो इसकी उत्कृष्टतातैं भी द्वितीयादि समयवालेका जघन्य 
परिणाम भी अनंतगुणी विश्युद्धत लिए ही होय । ऐसे ही 
जिनको करण मांडे द्वितीयादि समय भया होय, तिनकै तिस 
समयवालौंके तो परस्पर परिणाम समान वा असमान होंय। 
परंतु ऊपरले समयवालोके तिस समय समान सर्वथा न होंय 
अपूर्व ही होंय, ऐसे अपूर्वकरण जानना । बहुरि जिसविबै समान 
समयवर्त्ता जीवनिकै परिणाम समान ही होंय, निवृत्ति कहिए 
परत्पर भेद ताकरि रहित होंय । जैसे तिस करणका पहले समय- 
विषे सर्व जीवनिका परस्पर समान ही होय, ऐसें ही द्वितीयादि 
समयनित्रिष॑ समानता परस्पर जाननी । बहुरि प्रथमादि समय- 
वालोंतैं द्वितीयादि समयवालोंके अनंतगुणी विद्ञुद्धता लिएं ह्ोंय, 
ऐसे अनिबृत्तिकरण जानना। ऐसें ए तीन करण जानने । ठहां 
पहलें अंतमुहत्त कालपयत अधःकरण होय, तहां च्यारि आवश्यक 

हो हैं। समय समय अनंतगुणी विशुद्धता होय, बहुरि एक 
अंतर्मृहत्तंकरि नवीनबंधकी स्थिति घटती होय, सो स्थितिबंधा- 
पसरण होय, बहुरि समय समय ग्रशस्त प्रकृतिनिका अनंत गुणा 
अनुभाग बे, बहुरि समय समय अग्रशस्त प्रकतिनिका अनुभाग- 
बंध अनंतवें भाग होय, ऐसें च्यारि आवश्यक होंय । तहां पीछें 
अपूर्वकरण होय | ताका काल अभःकरणके कालकै संख्यातवैं भाग 
है। ताविषे ए आवश्यक और होंथ । एक एक अंतमुहत्तेकरि 
सत्ताभूत पूर्वकर्मकी स्थिति थी, ताकों घटावै सो खितिकांडक 
घात होय । बहुरि तिसतैं स्तोक एक एक अंतर्मुहत्तकरि पूर्व- 
कर्मका अनुभागकों घटावे, सो अनुभागकांडक घात होय | बहुरि 
गुण्रेणिका कालविष ऋमते असंख्यातगुणा प्रमाण लिए कर्म नि- 
जेरने योग्य करिए, सो गुणश्रेणीनिज्जरा होय । बहुरि गुणसंक्रमण 
यहां नाहीं हो है । अन्यत्र अपूर्वकरण हो है, तहां हो है । 
ऐसें अपूर्वकरण भए पीछे अनिवृत्तिकरण होय । ताका कार 
अपूर्वकरणक भी संख्यातवें भाग है । तिसविषे पूर्वोक्त आवश्यक 
सहित केता काल गए पीछे अनिवृत्तिकरण करे है। अनिवृत्तिकर- 
णके काल पीछें उदय आवने योग्य ऐसे मिथ्यात्त्वकर्म मुहृत्तेमात्र 
निषेकनिका अभाव करे है, तिन परिणामनिकों अन्य ख्ितिरूप 
परिणमावे है । बहुरि अतःकरणकरि पीछें उपशमकरण करे है। 
अंतःकरणकरि अभावरूप किए निषेकनिके ऊपरि जो मिथ्यातवके 
निषेक तिनकों उदय आबनेकों अयोग्य करे हैं। हत्यादिक क्रिया- 
करि अनिवृत्तिकणका अंतसमयके अनंतर जिन निषेकनिका 
अभाव किया था, तिनका उदयकाल आया, तब निषेकनि विना 

उदय कौनका आवै। तातें मिथ्यात््वकों उदय न होनेतें प्रथमो- 
पशम सम्यक्तकी प्राप्ति हो है। अनादि मिथ्यादृष्टीके सम्यक्त- 
मोहनीय मिश्रमोहनीयकी सत्ता नाहीं है। तातें एक मिथ्यात्त्व- 
क्रमहीकी उपशमाय उपशमसम्यम्दष्टी हो है। बहुरि कोई जीव 
सम्यक्त पाय पीछें अष्ट हो है, ताकी भी दशा अनादि मिथ्या- 
इृष्टीकी सी ही होय जाय है । यहां प्रश्न---जो परीक्षाकरि तत्त्व- 
श्रद्धान किया था, ताका अभाव कैसे होय । ताका समाधान-- 


जैसे किसी पुरुषकों शिक्षा दई, ताकी परीक्षाकरि वाकै “ऐसें 
ही है? ऐसी प्रतीति भी आई थी, पीछें अन्यथा कोई प्रकारकरि 
विचार भया, तातें उस शिक्षाविषै संदेह भया। 'ऐसें है कि 
ऐसें हैं” अथवा 'न जानों कैसे है, अथवा तिस शिक्षा्की झूठ 
जानि तिसतैं विपरीति भई, तब वके प्रतीति न भई | तब बाकि 
तिस शिक्षाकी प्रतीतिका अभाव होय, अथवा पूर्व तौ अन्यथा 
प्रतीति थी ही, बीचिमें शिक्षाका विचारतें यथार्थ प्रतीति भई 
थी, बहुरि तिस शिक्षाका विचार किए बहुतकाल होय गया, 
तब ताकौं भूलि जैंस पूर्व अन्यथा प्रतीति थी, तैंसें ही खयमेव 
होय गई । तब तिस शिक्षाकी प्रतीतिका अभाव होय जाय । 
अथवा यथार्थ प्रतीति पहलें तो कीन्ही, पीढें न तो क्रिछू अन्यथा 
विचार किया, न बहुत कार भया। परंतु तैसा ही कर्म उदयतें 
होनहारके अनुसार खबमेवही तिस प्रतीतिका अभाव होय, 
अन्यथापना भया। ऐसें अनेक प्रकार तिस शिक्षाकी यथार्थ 
प्रतीतिका अभाव हो है। तैसें जीवके जिनदेवका तत्त्वादिरूप 
उपदेश भया, ताकी परीक्षाकरि वाकै ऐसे ही है? ऐसा श्रद्धान 

भया, पीछे पूर्व जैसे कहे तेसें अनेक प्रकार तिस पदार्थश्रद्धानका 
अभाव हो है | सो यह कथन स्थूलपनें दिखाया है । तारतम्यकरि 
केवलज्ञानविषे भासै है---इस समय श्रद्धान है, कि इस समय 
नाहीं है। जातें यहां मूलकारण मिथ्यात्वकर्म है। ताका उदय 
होय, तब तो अन्य विचारादिक कारण मिली वा मति मिले । 
खयमेव सम्यक्‌श्रद्धानगा अभाव हो है। बहुरि ताका उदय न 
होय, तब अन्य कारण मिलो वा मति मिले खयमेव सम्यकृश्रद्धान 
होय जाय है । सो ऐसे अंतरंग समयसंबंधी सूक्ष्मद्शाका जानना 
छम्मथकै होता नाहीं | तातें अपनी मिथ्या सम्यक्रूप अवस्थाका 
तारतम्य याकों निश्चय होय सके नाहीं। केवलज्ञानविषै भासे 
है | तिस अपेक्षा गुणस्थाननिकी पलटनि शासत्रविषे कही है । 
या प्रकार जो सम्यक्ततें अष्ट होय, सो सादि मिथ्यादष्टी कहिए। 
ताकै भी बहुरि सम्यक्तकी प्राप्तिविषे पूर्वोक्त पांचलब्धि हो हैं । 
विशेष इतना यहां कोई जीवके दशेनमोहकी तीन प्रकृतिकी 
सत्ता हो है। सो तिनकी उपशमाय म्रथमोपशमसम्यक्ती हो है । 
अथवा काहके सम्यक्तमोहनीयका उदय आवै है, दोय प्रकृतिनिका 
उदय न हो है, सो क्षयोपशनमसम्यक्ती हो है। यांके गुणश्रेणी 
आदि क्रिया न हो है। वा अनिवृत्तिकरण न हो है । बहुरि 
काहके मिश्रमोहनीयका उदय आवै है, दोय प्रकृतिनिका उदय न 
हो है। सो मिश्रगुणस्थानको प्राप्त हो है । याके करण न, हो है । 
ऐसे सादिमिध्यादृष्टीके मिध्यात्व छूटें दशा हो है । क्षायिकस- 
म्यक्तकों वेदकसम्यक्रृष्टीही पावे है | तातें याका कथन यहां न 
किया है । ऐसे सादि मिथ्याइष्टीका जघन्य तो मध्य अंतर्मुहत्ते- 


३२७६ 


मात्र उत्कृष्ट किंचिदून अद्धेपुद्ल परिवत्तेनमात्र कार जानना। 
देखो, परिणामनिकी विचित्रता कोई जीव तौ म्यारवैं गुणथान 
यथाख्यातचारित्र पाय बहुरि मिथ्यादृष्टी होय, किंचित्‌ ऊन अदध- 
पुद्देल परिवत्तेन कालपयत संसारमैं रुले, अर फोई नित्य निगो- 
दमंसों निकसि मनुष्य होय, मिथ्यात्व छूटें पीछें अंतमुहत्तमैं 
केवलज्ञान पावै। ऐसें जानि अपने परिणाम बिगरनेका भय 
राखना । अर तिनके सुधारनेका उपाय करना। बहुरि इस 
सादिमिथ्यादृष्टीके थोरे कार मिथ्यावका उदय रहे, तौ बाह्य 
जैनीपना नाहीं नष्ट हो है। वा तत्त्वनिका अश्रद्धान व्यक्त न 
हो है। वा विना विचार किएं ही वा स्तोक विचारहीतें बहुरि 
सम्यक्तकी प्राप्ति होय जाय है। बहुरि बहुत काल मिथ्यात्वका 
उदय रहै, तो जैसी अनादि मिथ्याइष्टीकी दशा तैसी याकी दशा 
हो है । गृहीत मिथ्यात्वकों भी अहै है। निगोदादिविष भी रुडै 
है । याका किछू प्रमाण नाहीं। बहुरि कोई जीव सम्यक्ततैं अष्ट 
होय सासादन हो है। सो तहां जघन्य एक समय उत्कृष्ट छह 
आवली प्रमाण काल रहै है, सो याक्ा परिणामकी दशा वचनकरि 
कहनेमें आवती नाहीं । सूक्ष्ममात्र काल कोई जातिके केवल- 
ज्ञानगम्य परिणाम हो हैं ) तहां अनंतानुबंधीका तो उदय हो है, 
मिथ्यात्वकका उदय न हो है। सो आगम प्रमाणतैं याका खरूप 
जानना । बहुरि कोई जीव सम्यक्ततैं नष्ट होय, मिश्रगुणस्थानकों 
प्राप्त हो है। तहां मिश्रमोहिनीयका उदय हो है। याका कार 
मध्य अंतमुंह्त्तेमात्र है । सो याका भी काल थोरा है, सो याके भी 
परिणाम केवलज्ञानगम्य हैं। यहां इतना भासे है--जैसे काहकों 

सीख दई, तिसकों वह किछू सत्य किछू असत्य एके काल माने । 
तैसे तत्त्वनिका श्रद्धान अश्रद्धान एके काल होय, सो मिश्रदशा 
है | केई कहे हैं--हमकों तौ जिनदेव वा अन्य देव सर्व ही 
बंदने योग्य हैं | इत्यादि मिश्रश्रद्धानकों मिश्रगुणथान कहै हैं, 
सो नाहीं। यह तौ प्रत्यक्ष मिथ्यात्वदशा है । व्यवहाररूप देवा- 
दिकका श्रद्धान भए भी मिथ्यात्व रहै है, तौ याके तौ देव कुदे- 
बका किछू ठीक ही नाहीं । याके तो यह विनयमिथ्यात्व प्रगट 
है । ऐसें जानना । ऐसे सम्यक्तके सन्‍्मुख मिथ्याइृष्टीनिका कथन 
किया ! प्रसंग पाय अन्य भी कथन किया है। या प्रकार जैनमत- 
बाले मिथ्यादष्टीनिका खरूप निरूपण किया। यहां नानाप्रकार 
मिथ्यादष्टीनिका कथन किया है, ताका प्रयोजन यह जानना, जो 
इन प्रकारनिकीं पहचानि आपविषे ऐसा दोष होय, तो ताकों 
दूरिकरि सम्यकृश्रद्धाना होना। औरनिहीके ऐसे दोष देखि 
कृपायी न होना । जातें अपना भला बुरा तौ अपने परिणामनितें 
हो है । औरनिकों रुचिवान्‌ देखे, तो कछु उपदेश देय तिनका 
भी भर करै। जातें अपने परिणाम सुधारनेका उपाय करना 
योग्य है । सर्वप्रकारके मिथ्यात्वभाव छोड़ि सम्यग्दृष्टी होना योग्य 
है। जातैं संसारका मूल मिथ्याल्र है। मिथ्यात्व समान अन्य 
पाप नाहीं है। एक मिथ्यात्व अर ताकै साथ अनंतानुबंधीका 
अभाव भए इकतालीस प्रकृतिनिका तो बंध ही मिद जाय । 
स्थिति अन्तःकोयटाकोटी सागरकी रह जाय । अनुभाग थोरा ही 
रह जाय। शीघ्र ही मोक्षपदकों पावै । बहुरि मिथ्यात्वका सद्भाव 

रहें अन्य अनेक उपाय किए भी मोक्ष न होय । तातैं जिस तिस 
उपायकरि सर्व प्रकार मिथ्यात्वका नाश करना योग्य है । 


इति मोक्षमागेप्रकाशकनाम शाख्यविषे जैनमतवाले मिथ्या- 
दृष्टीनिका निरूपण जाम ऐसा सातवाँ अधिकार संपूर्ण 
भया ॥ ७॥ 


अथ मिथ्यादृष्टी जीवनिकों मोक्षमागका उपदेश देय तिनका 
डपकार करना यह ही उत्तम उपकार है। तीथैकर गणधरादिक 
भी ऐसा ही उपाय करे हैं | तातें इस शास्रविषि भी उनहीका 
उपदेशके अनुसारि उपदेश दीजिए है। तहां उपदेशका खरूप 
जाननेके अर्थ किछू व्याख्यान कीजिए है । जातें उपदेशकों 
यथावत्‌ न पहिचाने, तो अन्यथा मानि विपरीत प्रवर्त्ते, तातें 
उपदेशका खरूप कहिए है-- 

जिनमतविषै उपदेश च्यारअनुयोगका दिया है। सो प्रथमा- 
नुगोग करणानुयोग चरणानुयोग द्र॒व्यानुयोग ए च्यार अनुयोग 
हैं। तहां तीथेकर चक्रवर्ती आदि महान्‌ पुरुषनिके चरित्र 
जिसविषे निरूपण किए होंय, सो प्रथमानुयोग है । बहुरि 
गुणस्थान मार्गणादिकरूप जीवका वा कर्मनिका वा ब्रिलोकादिका 
जाबिषै निरूपण होय, सो करणानुयोग है। बहुरि गृह 
मुनिके धर्म आचरण करनेका जाविषे निरूपण होय, सो चरणा- 
नुयोग है । बहुरि पट द्वव्य सप्त तत्त्वादिकका वा खपरभेद 
विज्ञानादिकका जाविषे निरूपण होय, सो द्रव्यानुयोग है। 
अब इनका प्रयोजन कहिये है--- 

प्रथमानुयोगविषै तौ संसारकी विचित्रता, पुण्य पापका फल, 

महंतपुरुषनिकी प्रवृत्ति इत्यादि निरूपणकरि जीवनिकों धर्मविषे 
लगाए हैं । जे जीव तुच्छबुद्धि होंग, ते भी तिसकरि धर्मसन्मुख 
हो हैं। जातें वै जीव सूक्ष्मनिरूपणकों पहिचानें नाहीं । लौकिक 
वार्तानिकों जानें | तहां तिनका उपयोग छागै । बहुरि प्रथमानु- 
योगविषै लोकिक प्रवृत्तिरूप निरूपण होय, ताकों ते नीकैं समझि 
जांय । बहुरि लोकविषै तौ राजादिककी कथानिविषै पापका वा 
पृण्यका पोषण है, तहां महंत पुरुष राजादिक तिनकी कथा सुने 
हैं । परंतु प्रयोजन जहां तहां पापकों छांड़ि धर्मविषे रूगावनेका 
प्रगट कहे हैं । तातें ते जीव कथानिके छाहूचकरि तौ तिनकौं 
वांचें सुनें, पीछें पापकों बुरा धर्मों भला जानि धर्मविषै रुचिवंत 
हो हैँ । ऐसें तुच्छ बुद्धीनिके समझावनेकी यह अनुयोगतैं “प्रथम” 
कहिए “अव्युत्यन्न मिथ्यारष्टी! तिनके अर्थ जो अनुयोग सो 
प्रथमानुयोग है । ऐसा अर्थ गोमइसारकी टीकाबिषै किया है। 
बहुरि जिन जीवनिकै तत्त्वज्ञान भया होय, पीछे इस प्रथमानुयो- 
गकों बांचें सुनें, तो तिनकों यह तिनका उदाहरणरूप भाप है । 
जैसें जीव अनादिनिधन है, शरीरादिक संयोगी पदार्थ हैं, ऐसे 
यह जाने था । बहुरि पुराणविषे जीवनिके भवांतर निरूपण 
किए, ते तिस जाननेके उदाहरण भणए | बहुरि शुभ अशुभ 
शुद्धोपयोगकों जाने था, वा तिनके फछकों जानें था। बहुरि 
पुराणनिविष तिन उपयोगनिकी प्रवृत्ति अर तिनका फल जीवनिकै 
भया, सो निरूपण किया । सो ही तिस जाननेका उदाहरण 
भया । ऐसे ही अन्य जानना । यहां उदाहरणका अर्थ यह जो 
जैसे जाने था, तेंसें ही कोई जीवके अवस्था भई, तातैं तिस 

जाननेकी साखि भई । बहुरि जैसे कोई सुभट है, सो सुभटनिकी 
प्रशंसा अर कायरनिकी निंदा जाविषै होय, ऐसी कोई पुराण 
पुरुषनिकी कथा सुननेकरि सुभटपनाविषै अति उत्साहवान्‌ हो है, 
तैसे धमोत्मा है, सो धर्मीनिकी प्रशंसा अर पापीनिकी निंदा 
जाबिषै होय, ऐसे कोई पुराणपुरुषनिकी कथा सुननेकरि अति- 
उत्साहवान्‌ हो है । ऐसें यह प्रथमानुयोगका प्रयोजन जानना । 


बहुरि करणानुयोगविषै जीवनिकी वा कर्मनिकी विशेषता वा 
त्रिलेकादिककी रचना निरूपणकरि जीवनिकों धर्मविषै रूगाए 
हैं | जे जीव धर्मविषे उपयोग लगाया चाहैं, ते जीवनिका 
गुणस्थान मागेणा आदि विशेष अर कर्मनिका कारण अवस्था 
फल कोन कोौनकें केसे केसें पाइए, इत्यादि विशेष अर त्रिछोक- 
विषे नरक खर्गादिकके ठिकाने पहचानि पापतें विमुख होय 
धर्मविषै छागे हैं । बहुरि ऐसे विचारबिषै उपयोग रमि जाय, 
तब पापप्रदृत्ति छूटि खयमेव तत्काल धर्म उपजै है। तिस अभ्या- 
सकरि तत्त्वज्ञानकी प्राप्ति हो है | बहुरि ऐसा सूक्ष्म यथार्थ कथन 
जिनमतविषे ही है, अन्यत्र नाहीं, ऐसें महिमा जानि जिनमतका 
श्रद्धानी हो है । बहुरि जे जीव तत्त्वज्ञानी होय इस करणानु- 
योगकों अभ्यासे हैं, तिनकों यह तिसका विशेषणरूप भासे है । 
जो जीवादिक तत्त्व आप जाने है, तिनहीके विशेष करणानु- 
योगविषै किए हैं । तहां केई विशेषण तो यथावत्‌ निश्चयरूप हैं, 
केई उपचार लिए व्यवहाररूप हैं । केई द्वव्य क्षेत्र कार भावा- 
दिकका खरूप प्रमाणादिरूप हैं, केई निमित्त आश्रयादि अपेक्षा 
लिए हैं । इत्यादि अनेक प्रकारे विशेषण निरूपण किए हैं, 

तिनकों जैसाका तैसा मानता, तिस करणानुयोगकी अभ्यासे है । 
इस अभ्यासत्तैं तत्त्ज्ञान निर्मल हो है । जैसें कोऊ यह तौ जाने 
था, यह रल है | परंतु उस रलके विशेष धने जाने निर्मर 
रलका पारखी होय, तेस॑ तत्त्वनिकों जानें था, ए जीवादिक 
हैं, परंतु तिन तत्त्वनिके घने विशेष जाने, तो निर्मल तत्त्वज्ञान 
होय । तत्त्वज्ञान निर्मेल भए आप ही विशेष धमात्मा हो है । 
बहुरि अन्य ठिकाने उपयोगकों छगाईए, तौ रागादिककी वृद्धि 
होय, छद्मस्थका एकाग्र निरंतर उपयोग रहे नाहीं । तातैं ज्ञानी 
इस कारणानुयोगका अभ्यासविषे उपयोगकी लगावैं हैं | तिसकरि 
केवलज्ञानकरि देखे पदार्थनिका जानपना याँकै हो है । प्रत्यक्ष 
अप्रत्यक्षहीका भेद है | भासनेविषै विरुद्ध है नाहीं । ऐसे यह 
करणानुयोगका प्रयोजन जानना । 'करण” कहिए गणितकार्यकों 
कारण 'सूत्र तिनका जाविषै “अनुयोग' अधिकार होय, सो 
करणानुयोग है । इसविषै गणितवर्णनकी मुख्यता है, ऐसा 
जानना । 

बहुरि चरणानुयोगविषे नान/अ्रकार धर्मके साधन निरूपणकरि 
जीवनिकों धर्मविषे रूगाईए है । जे जीव हित अहितकों जानें 
नाहीं, हिंसादि कषाय कार्यनिविषे तत्पर होय रहे हैं, तिनकों 
जैसे वै पापकार्यनिकों छोड़ि धर्मकायविषे छागें, तेसेँ उपदेश 
दिया। ताकों जिनधर्म आचरण करनेकों सन्मुख भए, ते जीव 
गृहखधर्मका विधान सुनि आपतें जैसा धर्म सबै, तैसा धर्म- 
साधनविषै छागे हैं। ऐसे साधनतें कषाय मंद हो है। ताके 
फलतैं इतना तौ हो है, जो कुगतिविषै दुख न पावै अर सुगति- 

विषै सुख पावै | बहुरि ऐसे साधनतें जिनमतका निमित्त बन्या 
रहै । तहां तत्त्वज्ञानकी प्राप्ति होनी होय, तौ होय जाबै । बहुरि 
जीवतत्त्वके ज्ञानी होयकरि चरणानुयोगकों अभ्यासे हैं, तिनकों ए 
सर्व आचरण अपने वीतरागभावके अनुसारी भासे हैं। एकोदेश 
वा सर्वदेश वीतरागता भए ऐसी श्रावकदशा ऐसी मुनिदशा हो 
है। जातें इनके निमित्त नेमित्तिकपनो पाईए है । ऐसें जानि 
श्रावक मुनिधर्मके विशेष पहचानि जैसा अपना वीतरागभाव भया 
होय, तेसा अपने योग्य धर्मकों साथे है। तहां जेता अंशां 
वीतरागता हो है, ताकों कार्यकारी जाने है, जेता अंशां राग 
रहै है, ताकों हेय जाने है। संपूर्ण वीतरागताकों परमधर्म माने 
है । ऐसें चरणानुयोगका प्रयोजन है । 


बहुरि द्वव्यानुयोगविषै द्रव्यनिका वा तत्त्वनिका निरूपणकरि 
जीवनिकों धर्मविषे गाईए है । जे जीवादिक द्वव्यनिकों पहिचानें 
नाहीं, आपा परकों भिन्न जानें नाहीं, तिनकों हेतु दृश्शांत युक्ति- 
करि वा प्रमाणनयादिककरि तिनका खरूप ऐसे दिखाया, जैसे 
याकै प्रतीति होय जाय । ताके अभ्यासतैं अनादि अज्ञानतादूरि 
होय, अन्यमत कल्पित तत्त्वादिक झूंठ भास, तब जिनमतकी 
प्रतीति होय । अर उनके भावका अभ्यास राखै, तो शीघ्र ही 
तत्त्हज्ञानकी प्राप्ति होय जाय। बहुरि जिनके तत्त्वज्ञान भया 
होय, ते जीव द्वव्यानुयोगकौं अभ्यास । तिनकीं अपने अ्रद्धानके 
अनुसारि सो सर्व कथन प्रतिभासे है । जैसे काहनें किसी 
विद्याकों सीख लई । परंतु जो ताका अभ्यास किया करे तौ वह 
यादि रहै, न करे तो भूलि जाय । तैर्स याकै तत्त्वज्ञान भया, 

परंतु जो द्वव्यानुयोगका अभ्यास किया करै, तो वह तत्त्वज्ञान 
रहै, न करे तो मूलि जाय । अथवा संक्षेपपनें तत्त्वज्ञान भया 
था, सो नानायुक्ति हेतु दृष्टातादिककरि स्पष्ट होय जाय, तो 
तिसविषै शिथिलता न होय सके । बहुरि इस अभ्यासतैं रागादि 
घटनेतैं शीघ्र मोक्ष सभै । ऐसे द्वव्यान॒ुयोगका प्रयोजन जानना । 

अब इन अनुयोगनिविषै किस प्रकार व्याख्यान है, सो 
कहिए है--- 

प्रथमानुयोगविषै जे मूलकथा हैं, ते तो जैसी हैं तैसी ही 
निरूपित हैं । अर तिनविषै प्रसंग पाय व्याख्यान हो है, सो 
कोई तौ जैसाका तैसा हो है, कोई ग्रंथकर्ताका विचारके अनुसार 
होय, परंतु म्रयोजन अन्यथा न हो है। 

ताका उदाहरण--जैसे तीथैकर देवनिके कल्याणकनिविषे 
इंद्र आया, यह कथा तो तत्य है । बहुरि इंद्र स्तुति करी, ताका 
व्याख्यान किया, सो इंद्र तो और ही प्रकार ख़ु॒ति कीनी थी, 
अर यहां अंथकर्ता और ही प्रकार स्तुति कीनी लिखी। परंतु 
स्तुतिरूप प्रयोजन अन्यथा न भया। बहुरि परस्पर किनिहके 
वचनालाप भया । तहां उनके और प्रकार अक्षर निकसे थे, यहां 
अंथकर्त्ता अन्य प्रकार कहे । परंतु प्रयोजन एक ही दिखावे है । 
बहुरि नगर बन संग्रामादिकका नामादिक तो यथावत्‌ ही लिखै, 
अर वर्णन हीनाधिक भी प्रयोजनकों पोषता निरूपै है । इत्यादि 
ऐसें ही जानना। बहुरि प्रसंगरूप कथा भी अंथकर्ता अपना 
विचार अनुसार कहै। जैसें धमेपरीक्षाविषे मूखेनिकी कथा 
लिखी, सो ए ही कथा मनोवेग कही थी, ऐसा नियम नाहीं। 

परंतु मूखेपनाकों ही पोषती कोई वार्ता कही, ऐसा अभिप्राय 
पोषै है | ऐसें ही अन्यत्न जानना । यहां कोऊ कहै--अयथार्थ 
कहना तो जैन शास्त्रनिविषै संभवै नाहीं । ताका उत्तर--- 


अन्यथा तौ वाका नाम है, जो प्रयोजन औरका और 
प्रगट करे। जैसें काहकों कश्मा--तू ऐसे कहियो, वानें वे ही 
अक्षर तो न कहे, परंतु तिसही प्रयोजन लिए कह्या । ताकों 
मिथ्यावादी न कहिए । ऐसे जानना-जो जैसाका तैसा लिख- 
नेकी संप्रदाय होय, तो काहने बहुत प्रकार वैराम्य चिंतवन 
किया था, ताका वर्णन सब लिखे अंथ बधि जाय, अर किछू न 
लिखे, तो भाव भासे नाहीं । तातें वैराग्यके ठिकानैं थोरा बहुत 
अपना विचारकै अनुसार वैराग्य पोषता ही कथन करे, सराग 
प्रोषता न करे । तहां प्रयोजन अन्यथा न भया, तातैं याक्ों अय- 
थार्थ न कहिए | ऐसे ही अन्यत्र जानना । बहुरि प्रथमानुयोग- 
विष जाकी मुख्यता होय, ताकों ही पोषै हैं । जैसे काहने 
उपवास किया, ताका तो फल स्तोक था बहुरि वाके अन्यधर्म्म 
परिणतिकी विशेषता भई, तातें विशेष उच्चपदकी प्राप्ति मई । 
तहां तिसकों उपवासहीका फल निरूपण करें । ऐसे ही अन्यत्र 
जानना । बहुरि जैसें काहनें शीलहीकी प्रतिज्ञा दृढ़ राखी, वा 
नमस्कार मंत्र स्मरण किया, वा अन्यघर्म साधन किया, ताफै कष्ट 
दूरि भए अतिशय प्रगट भए, तहां तिनहीका तैसा फल न भया 
अर अन्य कोई कर्म उदयतें वैसे कार्य भएु तौ भी तिनकों तिन 
शीरादिकका ही फल निरूपण करे । ऐसें ही कोई पापकाये 
किया, ताकैं तिसहीका तो तैसा फक न भया अर अन्य कर्म 

उदयतें नीचगतिकों प्राप्त भया, वा कष्टादिक भए, ताकों तिस ही 
पापका फल निरूपण करे | इत्यादि ऐसे ही जानना । यहां कोऊ 
कहै-ऐसा झूठा फल दिखावना तो योग्य नाहीं | ऐसे कथनकों 


० ७ कीजि 


प्रमाण केसे कीजिए । ताका समाधान --- 


जे अज्ञानी जीव बहुत फल दिखाए विना धर्मविषै न छागैं, 
वा पापतैं न हैं, तिनका भला करनेके अर्थ ऐसे वर्णन करिए 
है । बहुरि झूठ तो तब होय, जब धर्मका फलकों पापका फल 
बतावैं, पापक्रा फलकौं धर्मका फल बतावैं । सो तौ है नाहीं। 
जैसे दश पुरुष मिलि कोई काये करें, तहां उपचारकरि एक पुरुष 
भी किया कहिए, तो दोष नाहीं। अथवा जाके पितादिकनें कोई 
कार्य किया होय, तकों एक जाति अपेक्षा उपचारकरि पुत्रादिक 
किया कहिए, तो दोष नाहीं । तेसें बहुत शुभ वा अशुभकार्यनिका 
फल भया, ताकीं उपचारकरि एक शुभ वा अशुभकायेका फल 
कहिए, तो दोष नाहीं । अथवा और शुभ वा अशुभकार्यका फल 
भया होय, ताकों णकजाति अपेक्षा उपचारकरि कोई और ही 
शुभ वा अशुभकार्यका फू कहिण, तो दोष नाहीं। उपदेशविषे 
कहीं व्यवहार वर्णन है, कहीं निश्चय वर्णन है । यहां उपचाररूप 
व्यवहार वर्णन किया है, ऐसे याकों प्रमण कीजिए है। याकों 
तारतम्य न मानि लेना । तारतम्य करणानुयोगविषे निरूपण 
किया है, सो जानना । बहुरि प्रथमानुयोगविष॑ उपचाररूप कोई 
धर्मका अंग भए संपूर्ण धर्म भया कहिए है। जैसें जीवनिके 
शंका कांक्षादिक न मए, तिनके सम्यक्त भया कहिए | सो एक 
कोई का्येविषे शंका कांक्षा न किए ही तौ सम्यक्त न होय, 

सम्यक्त तो तत्त्वश्रद्धान भए हो है। परंतु निश्चय सम्यक्तका तौं 
व्यवहारविषे उपचार किया, बहुरि व्यवहार सम्यक्तका कोई एक 
अंगविषे संपूर्ण व्यवहार सम्यक्तका उपचार किया, ऐसें उपचार- 
करि सम्यक्त भया कहिए। बहुरि कोई जैनशाखका एक अंग 
जाने सम्यग्शञान भया कहिए है, सो संशयादिरहित तत्त्वज्ञान 
भए सम्यस्ज्ञान होय, परंतु पूर्ववत्‌ उपचारकरि कहिए। बहुरि 
कोई भरा आचरण भए सम्यकूचारित्र भया कहिए है। तहां 
जानें जैनधर्म्म अंगीकार किया होय, वा कोई छोटी मोटी पतिकज्ञा 
ग्रही होय, ताकों आवक कहिए, सो श्रावक तो पंचमगुणखथान- 
वर्तती मए हो हैं । परंतु पूरववत्‌ू उपचारकरि याकों आ्रावक कह्या 
है। उत्तरपुराणविषे अ्रेणिककों श्रावकोत्तम कद्या, सो वह तो 
असंयत था। परंतु जैनी था, तातें कक्या | ऐसें ही अन्यत्र 
जानना । बहुरि जो सम्यक्तरहित मुनिर्लिंग धारै, वा कोई द्रव्यां 
भी अतीचार लगावता होय, ताकों मुनि कहिए । सो मुनि तौ 
पष्ठादि गुणस्थानवर्त्ती भए हो है । परंतु पूर्ववत्‌ उपचारकरि मुनि 
कह्या है । समवसरणसमभाविषे मुनिनिकी संख्या कही, तहां 
सर्व ही भावलिंगी मुनि न थे, परंतु मुनिलिंग धारनेतें सबनिकों 
मुनि कहे । ऐसे ही सर्वत्र जानना । बहुरि प्रथमानुयोगविषे कोई 
धर्मबुद्धितं अनुचित कार्य करे, ताकी भी प्रशंसा करिए है । जैसे 
विष्णुकुमार मुनिनिका उपसर्ग दूरि किया, सो धर्म्मानुराग्तें किया, 
परंतु मुनिपद छोड़े यह काये करना योग्य न था । जातें ऐसा 
काये तो गृहस्थधर्मवियै संभव अर ग्रहखधर्मतें मुनिधर्म ऊंचा है । 
सो ऊंचा धर्मकों छोड़ि नीचा धर्म अंगीकार किया, सो अयोग्य है । 

परंतु वात्सल्य अंगकी प्रधानताकरि विष्णुकुमारजीकी प्रशंसाकरि 
इस छलकरि औरनिकों ऊंचा धर्म छोड़ि नीचा धर्म अंगीकार 
करना योग्य नाहीं। बहुरि जैसें गुवालियानें मुनिकों अमिकारि 
तपाया, सो करुणातें यह काये किया परंतु आया उपसर्गकों 
तो दूरि करें सहजअवश्थाविष जो शीतादिककी परीषह होय 
है, तिसकों दूर भए रति मान लेनेका कारण हो है, सो तिनें रति 
करनी नाहीं, तातें उछटा उपसर्ग होय । यातैं विवेकी तिनके 
उपचार करते नाहीं। गुवालिया अविवेकी था, करुणाकरि यह्‌ 
काये किया, तातें वाकी प्रशंसा करी । औरकों धर्मपद्धतिविषे 
जो विरुद्ध होय, सो कार्य करना योग्य नाहीं। बहुरि जैसें 
वज़करण राजा सिंहोदर राजाकौं नम्या नाहीं, मुद्रिकाविषे 
प्रतिमा राखी, सो बड़े बड़े सम्यग्दष्टी राजादिककों नमैं, याका 
दोष नाहीं, अर मुद्रिकाविषे प्रतिमा राखनेमेँ अविनय होय, 
यथावत्‌ विधितें ऐसी प्रतिमा न होय, ताते इस कार्यविषे दोष 
है। परंतु वाके ऐसा ज्ञान न था, धर्मानुराग्तें में औरकों नमों 
नाहीं, ऐसी बुद्धि भई, तातें वाकी प्रशंसा करी। इस छलकरि और - 
निकों ऐसे कार्य करने युक्त नाहीं । बहुरि केई पुरुषोंनें पृत्रादि- 
ककी प्राप्तिके अर्थ वा रोग कष्टादि दूरि करनेके अर्थ चैत्यालय 
पूजनादि कार्य किए, नमस्कार मंत्र स्मरण किया ।सो ऐसे किए 
तो निकांक्षित गुणका अभाव होय निदानबंधनामा आत्तिध्यान 
होय। पापहीका प्रयोजन अंतरंगविषै है, तातें पापहीका बंध होय। 
परंतु मोहित होयकरि भी बहुत पापबंधका कारण कुदेवादिकका 
तौ पूजनादि न किया, इतना गुण ग्रहणकरि बाकी प्रशंसा करिए 

है। इस छलकरि औरनिकों लोकिक कारयनिके अर्थ धर्मसाधन 
करना युक्त नाहीं । ऐसे ही अन्यत्र जानना । ऐसे ही प्रथमानुयोग- 
विवै अन्य कथन भी होय, ताकों यथासंभव जानि अमरूप 
न होना । 

अब करणानुयोगविषै किस प्रकार व्याख्यान है, सो कहिए 
है-- जैसे केवलज्ञानकरि जान्या तैसेँ करणानुयोगविषे व्याख्यान 
है । बहुरि केवलज्ञानकरि तो बहुत जान्या, परंतु जीवकों कार्ये- 
कारी जीव कर्मादिकका वा त्रिकोकादिकका ही याविषे निरूपण 
हो है। बहुरि तिनगा भी खरूप सर्व निरूपण न होय सके, 
तातैं वचनगोचर होय छम्मस्थके ज्ञानविषे उनका किछू भाव भासै, 
तैसं संकोचन करि निरूपण करिए है । 


यहां उदाहरण--जीवके भावनिक्री अपेक्षा गुणखथानक कहे, 
ते भाव अनंतखरूप लिए वचनगोचर नाहीं। तहां बहुत भावनिकी 
एक जातिकरि चौदह गुणस्थान कहे । बहुरि जीव जाननेके 
अनेक प्रकार हैं । तहां मुख्य चौदह मार्गणाका निरूपण किया । 
बहुरि कर्मपरमाणू अनंतप्रकार शक्तियुक्त हें, तिनविषे बहुतनिकी 
एक जाति करि आठ वा एकसी अड़तालीस प्रकृति कहीं । बहुरि 
त्रिकोकविषे अनेक रचना हैं, तहां मुख्य केतीक रचना निरूपण 
करिए है । बहुरि प्रमाणके अनंत भेद तहां संख्यातादि तीन 
भेद वा इनके इकईस भेद निरूपण किए, ऐसें ही अन्यत्र 
जानना । बहुरि करणानुयोगविषे यद्यपि वस्तुके द्वव्य क्षेत्र काल 
भावादिक अखंडित हें, तथापि छह्मखकों हीनाधिक ज्ञान होनेके 
अर्थ प्रदेश समय अविभागप्रतिच्छेदादिककी कल्पनाकरि 

तिनका प्रमाण निरूपिए है। बहुरि एक वस्ुविषै जुदे जुदे 
गुणनिका वा पर्योयनिका भेदकरि निरूपण कीजिए है । बहुरि 
जीव पुद्वलादिक यद्यपि भिन्न भिन्न हैं, तथापि संबंधादिककरि वा 
द्रव्यकरि निपज्या गति जाति आदि भेद तिनकों एक जीवके 
निरूपे हें, इत्यादि व्यवहार नयकी प्रधानता लिए व्याख्यान 
जानना । जापैं व्यवहारविना विशेष जानि सके नाहीं । बहुरि 
कहीं निश्चयवर्णन भी पाईए है । जैसे जीवादिक द्रव्यनिका 
प्रमाण निरूपण किया, सो जुदे जुदे इतने ही द्रव्य हैं। सो 
यथासंभव जानि लेना । वहुरि करणानुयोगविषे कथन हैं, ते केई 


तो छत्नसके प्रत्यक्ष अनुमानादिगोचर होंय, बहुरि जे न होंय 
तिनकौं आज्ञा प्रमाणकरि ही मानने । जैसैं जीब पुद्लके स्थूल 
बहुतकालखायी मनुप्यादि प्यीोय वा घटादि पर्योय निरूपण 
किए, तिनका तो प्रत्यक्ष अनुमानादि होय सके, बहुरि समय 
समयप्रति सूक्ष्म परिणमन अपेक्षा ज्ञानादिकके वा ब्विग्ध सूक्ष्मा- 
दिकके अंश निरूपण किए, ते आज्ञाहीतैं प्रमाण हो हैं । ऐसे ही 
अन्यत्र जानना। बहुरि करणानुगोगविषे छद्मस्थनिकी प्रवृत्तिके अनु- 
सार वर्णन नाहीं | केवलज्ञानगम्य पदार्थनिका निरूपण है । जैसे 
केई जीव तौ द्व॒व्यादिकका विचार करे हैं, वा त्रतादिक पाले हें, 
परंतु अंतरंग सम्यक्त चारित्रशक्ति नाहीं, तातें उनकों मिथ्यादृष्टि, 
अब्रती कहिए है। बहुरि केई जीव द्रव्यादिकका वा अतादिकका 
विचार रहित हैं, अन्य कार्यनिव्रिषै प्रवत्तें हैं, वा निद्रादिकरि 
निर्विचार होय रहे हैं, परंतु उनके सम्यक्तादि शक्तिका सद्भाव 
है, तातें उनकों सम्यक्ती वा त्रती कहिए है । बहुरि कोई जीवकै 


३९० 


क्रषायनिकी प्रवृत्ति तो धनी है, अर वाके अंतरंग कपायशक्ति 
थोरी है, तौ वाकों मंदकपाई कहिए है। अर कोई जोवकै 
कषायनिकी प्रवृत्ति तो थोरी है, अर वाकै अंतरंग कषायशक्ति 
घनी है, तो वार्कों तीव्कषायी कहिए है। जैसें व्यंतरादिक देव 
कषायनितें नगरनाशादि काये करें, तो भी तिनके थोरी कषाय- 
शक्तितं पीतलेश्या कही । बहुरि एकेंद्रियादि जीव कषायकाये 
करते दीखं नाहीं, तिनके घनीशक्तितें कृष्णादि लेश्या कहीं । 
बहुरि सर्वार्थसिद्धिके देव कषायरूप थोरे प्रवरत्तें, तिनके बहुत 
कषायशक्तितैं असंयम कद्या, अर पंचम गुणस्थानी व्यापार अन्न- 
झादि कषायकायेरूप बहुत प्रवर्त, ताकै मंदकपायशतक्तितं 
देशसंयम कह्या । ऐसे ही अन्यत्र जानना । बहुरि कोई जीवकै 
मन वचन कायकी चेष्ट थोरी होती दीसे, तो भी कर्माकषैण 
शक्तिकी अपेक्षा बहुत योग कह्मा । काहकै चेष्टा बहुत दीख, 
तो भी शक्तिकी हीनतातैं स्तोकयोग कह्या । जैसे केवडी गमनादि- 
क्रियारहित भया, तहां भी ताकै योग बहुत कद्या । वेंद्रियादिक 
जीव गमनादि करें हैं, तो भी तिनके योग स्तोक कहे, ऐसे ही 
अन्यत्र जानना । बहुरि कहीं जाकी व्यक्त तो किछू न भासै, तो 
भी सूक्ष्मशक्तिके सद्भावतैं ताका तहां अस्तित्त्व कद्या | जैसें 
मुनिके अन्नह्मकार्य किछू नाहीं, तो भी नवम गुणस्थानपर्यत 
मेथुनसंज्ञा कही । अहमिंद्निके दुखका कारण व्यक्त नाहीं, तो 
भी कढाचित्‌ असाताका उदय कछ्या । नारकीनिके सुखका कारण 
व्यक्त नाहीं, तो भी कदाचित्‌ साताका उदय कद्या । ऐसं ही 
अन्यत्र जानना । बहुरि करणानुयोग सम्यग्दशेन ज्ञान चारित्रादिक 

घर्मका निरूपण कर्मप्रकृतीनिका उपशमादिककी अपेक्षा लिए 
सूक्ष्सशक्ति जैसे पाईए तेसें गुणर्थानादिविषै निरूपण करे है, 
वा सम्यस्दशेनादिकके विषयमूत जीवादिक तिनका भी निरूपण 
सूक्ष्ममेदादि लिए करे है। यहां कोई करणानुयोगकै अनुसारि आप 
उद्यम करे, तो होय सके नाहीं । करणानुयोगविषै तौ यथार्थ 
पदार्थ जनावनेका मुख्य प्रयोजन हे । आचरण करावनेकी 
मुख्यता नाहीं। तातैं यह तो चरणानुयोगकै अनुसार प्रवत्ते, 
तिसतें जो कार्य होना होय सो खबमेव ही हो है । जैसे आप 
कर्मनिका उपशमादि किया चाहै, तो केसे होय । आप तो 
तत्त्वादिकका निश्चय करनेका उद्यम करे, तातें खयमेव ही उप- 
शमादिक सम्यक्त होय | ऐसें ही अन्यत्र जानना । एक अंतर्मु- 
हर्तविषे ग्यारवां गुणस्थानसों पड़ि ऋमतें मिथ्यादष्टी होय बहुरि 
चढ़िकरि केवलज्ञान उपजाबै । सो ऐसे सम्यक्तादिकके सुक्ष्ममाव 
बुद्धिगोचर आवते नाहीं, तातैं करणानुगोगके अनुसारि जैसाका 
तैसा जानि तो ले, अर प्रवृत्ति बुद्धिगोचर जैसें मरा होय, तैसें 
करे । बहुरि करणानुयोगविषे भी कहीं उपदेशकी मुख्यता लिए 
व्याख्यान हो है, ताकीं सर्वेथा तैसें ही न मानना । जैसे हिंसादि- 
कका उपायकों कुमतिज्ञान कह्ला, अन्य मतादिकके शालत्रा 
भ्यासकों कुश्रतज्ञान कक्मा, बुरा दीसे भला न दीसे ताकों विभंग- 
ज्ञान कह्या । सो इनकों छोड़नेंके अर्थ उपदेशकरि ऐसे कहा । 
तारतम्यतैं मिथ्याइष्टीके सर्व ही ज्ञान कुज्ञान हें, सम्यग्दष्टीके 
सर्व ही ज्ञान सुज्ञान हें । ऐसें ही अन्यत्र जानना । बहुरि कहीं 
स्थूलकथन किया होय, ताकों तारतम्यरूप न जानना। जैंसें 

व्यासतें तिगुणी परिधि कहिए, सूक्ष्पपनैं किछू अधिक तिगुणी 
हो है। ऐसें ही अन्यत्र जानना | बहुरि कहीं मुख्यताकी अपेक्षा 
व्याख्यान होय, ताकों सर्व प्रकार न जानना । जैसें मिथ्यादृष्टी 
सासादन गुणस्थानवालौंकों पापजीव कहे, असंयतादिक गुणणा- 
नवालौंकों पृण्यजीव कहे, सो मुख्यपनें ऐसें कहे, तारतम्यतें 
दोऊनिके पाप पुण्य यथासंभव पाईए है । ऐसें ही अन्यत्र जानना । 
ऐसें ही ओर भी नाना प्रकार पाईए है, ते यथासंभव जानने | 
ऐसे करणानुयोगविषे व्याख्यानका विधान दिखाया । 


अब चरणानुयोगविषै किस प्रकार व्याख्यान हे, सो दिखाईए 
है- 

चरणानुयोगविषै जैसे जीवनिके अपनी बुद्धिगोचर धर्मका 
आचरण होय, सो उपदेश दिया है । तहां धर्म तो निश्चयरूप 
मोक्षमाग है, सोई है । ताके साधनादिक उपचारतैं धर्म है, सो 
व्यवहारनयकी प्रधानताकरि नाना प्रकार उपचारधर्मके भेदा- 
दिकका याविषे निरूपण करिए है । जातें निश्चय धर्मविषे तो 
किछू अहण त्यागका विकल्प नाहीं अर याके नीचली अवस्थाविषे 
विकल्प छूटता नाहीं, तातें इस जीवकों धर्मविरोधी कार्यनिकों 
छुड़ावनेका धर्मसाधनादि कार्यनिके अहण करावनेका उपदेश 
याविषै है । सो उपदेश दोय प्रकार करिए है । एक तो व्यव- 
हारहीका उपदेश दीजिए है, एक निश्चयसहित व्यवहारका 
उपदेश दीजिए है । तहां जिन जीवनिके निश्चयका ज्ञान नाहीं 
है, वा उपदेश दिए भी होता न दीसे, ऐसे मिथ्याइृष्टी जीव 
किछू धर्मकों सन्मुख भए तिनकों व्यवहारहीका उपदेश दीजिए 

है । बहुरि जिन जीवनिके निश्चय व्यवहारका ज्ञान है, वा उपदेश 
दिए तिनका ज्ञान होता दीसे है, ऐसे सम्यन्दष्टी जीव वा सम्य- 
क्तकों सनन्‍्मुख मिथ्यादृष्टी जीव तिनकों निश्चयसहित व्यवहारका 
उपदेश दीजिए है। जातें श्रीगुरु सब जीवनिके उपकारी हैं । 
सो असंज्ञी जीव तो उपदेश अहणे योग्य नाहीं, तिनका तो उप- 
कार इतना ही किया और जीवनिकों तिनकी दयाका उपदेश 
दिया । बहुरि जे जीव कर्मप्रबलतातैं निश्चयमार्गकों प्राप्त होय 
सकें नाहीं, तिनका इतना ही उपकार किया, जो उनकों व्यवहार 
धर्मका उपदेश देय कुगतिके दुःखनिका कारण पापकार्य छुड़ाब 
सुगतिके इंद्रियनिके सुखका कारण पुण्यकार्य तिसविषे लगाया । 
जेता दुख मिठ्या, तेता ही उपकार भया । बहुरि पापीके तौ 
पापवासना ही रहे, अर कुगतिविषै जाय तहां धर्मका निमित्त 
नाहीं । तातैं परंपराय दुखहीकों पावी करे । अर पुण्यवानकै धर्म- 
वासना रहे अर सुगति विषै जाय, तहां धर्मके निमित्त पाईए, 
तातैं परंपराय सुखकों पावे । अथवा कर्मशक्ति हीन होय जाय, 
तो मोक्षमार्गकों भी प्राप्त होय जाय । तातें व्यवहार उपदेशकरि 
पापतें छुड़ाय पृण्यकार्यनिविषे लगाईए हे । बहुरि जे जीब 
मोक्षमा्गंकों प्राप्त मए वा प्राप्त होने योग्य हैं, तिनका ऐसा उप- 
कार किया जो उनकों निश्चयसहित व्यवहारका उपदेश देय 
मोक्षमागविषै प्रवर्ताण | श्रीगुरु तो सर्वका ऐसा ही उपकार 
करें । परंतु जिन जीवनिका ऐसा उपकार न बंनें, तो श्रीगुरु 
कहा करें । जैसा बन्या तैसा ही उपकार किया । तातें दोय प्रकार 
उपदेश दीजिए है। तहां व्यवहारविषे तो बाह्य कियानिहीकी 

प्रधानता हैं । तिनका तो उपदेशतते जीव पापक्रिया छोड़ि पुण्य- 
क्रियानिविषै प्रवतते । तहां क्रियानिकिे अनुसार परिणाम भी 
तीत्रकपाय छोड़ि किछू मंदकषायी होय जांय । सो मुख्यपनें तौ 
ऐसें है । बहुरि काहके न होय, तो मति होहु । श्रीगुरु ते 
परिणाम सुधारनेके अर्थ बाश्चक्रियानिकों उपदेश हें । बहुरि 
निश्चयसहित व्यवहारका उपदेशविषै परिणामनिहीकी प्रधानता 
है। ताका उपदेशतैं तत्त्वज्ञानका अभ्यासकरि वा वैराग्यभावनाकरि 
परिणाम सुधारे, तहां परिणामके अनुसारि बाश्यक्रिया भी सुधरि 
जाय । परिणाम सुधरें वाह्मक्रिया भी सुधरे ही सुधरे । तातें 
श्रीगुरु परिणाम सुधारनेकों मुख्य उपदेझों हैं । ऐसे दोय प्रकार 
उपदेशविषै व्यवहारहीका उपदेश होय । तहां सम्यग्दशनके अर्थ 
अरहंत देव, निग्रेथ गुरु, दया धर्मकों ही मानना। बहुरि जीवादिक 
तत्वनिका व्यवहारखरूप क्या है, ताका श्रद्धान करना, शंकादि 
पत्बीस दोष न लगावने, निःशंकितादिक अंग अथवा संवेगादिक 
गुण पालने, हृत्यादिक उपदेश दीजिए हे । बहुरि सम्यश्शानके 
अर्थ जिनमतके शाख्निका अभ्यास करना, अर्थ व्यंजनादि 
अंगनिका साधन करना, इत्यादि उपदेश दीजिए हे । बहुरि 
सम्यकूचा रित्रके अर्थ एकोदेश सर्बोदेश हिंसादि पापनिका त्याग 
करना, ब्रतादि अगनिकों पालने इत्यादि उपदेश दीजिए है । 
बहुरि कोई जीवकों विशेष धर्मका साधन न होता जानि, एक 
आखड़ी आदिकका ही उपदेश दीजिए हे। जैसे भीलकीं कागलाका 
मांस छुड़ाया, गुवालियाकों नमस्कार मंत्र जपनेका उपदेश दिया, 
गृहस्थकों चेत्याछ्य पूजा प्रभावनादि कायेका उपदेश दिया, 

इत्यादि जैसा जीव होय, ताकों तैसा उपदेश दीजिए है। बहुरि 
जहां निश्चयसहित व्यवहारका उपदेश होय, तहां सम्यग्दशेनके 
अर्थ यथार्थ तत्त्वनिका श्रद्धान कराईए है । तिनका जो निश्चय 
. खरूप है, सो भृतार्थ है । व्यवहारखरूप है, सो उपचार है। 
शेसा श्रद्धान लिए वा खपरका भेदविज्ञानकरि परद्वव्यविषे रागादि 
छोड़नेका प्रयोजन लिए तिन तत्त्वनिका श्रद्धान करनेका उपदेश 
दीजिए है। ऐसे श्रद्धानं अरहंतादिबिना अन्य देवादिक झंठ 
भार्से, तब खयमेव तिनका मानना छूटे है, ताका भी निरूपण 
करिए है । बहुरि सम्यग्ज्ञानके अर्थ संशयादिरहित तिनही 
तत््वनिका तैसें ही जाननेका उपदेश दीजिए है, तिस जाननेकों 
कारण जिनशाखनिको अभ्यास है । तातें तिस प्रयोजनकैे अर्थ 
जिनशाखनिका भी अभ्यास खयमेव हो है, ताका निरूपण करिए 
है । बहुरि सम्यक्रचारित्रके अर्थ रागादि दूरि करनेका उपदेश 
दीजिए है। तहां एकदेश वा सर्वेदेश तीत्ररागादिकका अभाव 
भणए तिनके निमित्त्तें होतीं जे एकदेश स्वदेश पापक्रिया, 
तातैं छूटे है । बहुरि मंदरागत श्रावकमुनिनिके त्रतनिकी प्रवृत्ति 
हो है | बहुरि मंद्रागादिकनिका भी अभाव भएं शुद्धोपयोगकी 
प्रवृत्ति हो है, ताका निरूपण करिए है। बहुरि यथार्थ श्रद्धान 
लिए सम्यग्दष्टीनिके जैसे यथार्थ कोई आखड़ी हो हे, वा भक्ति 
हो है, वा पूजा प्रभावनादि कार्य हो है, वा ध्यानादिक हो है, 
तिनका उपदेश दीजिए है। जैसा जिनमतविषे सांचा परंपराय 
मार्ग है, तैसा उपदेश दीजिए है। ऐसे दोय प्रकार उपदेश 
चरणानुयोगविषै जानना । 

बहुरि चरणानुयोगविषै तीजत्रकषायनिका कार्य छुड़ाय मंद- 
कषायरूप कार्य करनेका उपदेश दीजिए है। यद्यपि कषाय 
करना बुरा ही है, तथापि सर्वकषाय न छूटते जानि जेता कषाय 
घंटे तितना ही भला होगा, ऐसा प्रयोजन तहां जानना । जैसे 
जिनि जीवनिके आरंभादि करनेकी वा मंदिरादि बनावनेकी वा 
विषय सेवनेकी वा क्रोधादि करनेकी इच्छा सर्वथा दूरिन 
होती जाने, तिनकों पूजा प्रभावनादिक करनेका था चैत्यालयादि 
बनावनेका वा जिनदेवादिकके आगे शोभादिक नृत्य गानादि- 
करनेका वा धर्मात्मा पुरुषनिकी सहायादि करनेका उपदेश दीजिए 
है। जातें इनविषै परंपराय कपायनिका पोषण न हो है। 
पापकार्यनिविषै परंपराय कषायपोषणा हो है, तातैं पापकार्यनितें 
छुड़ाय इन कार्यनिविष॑ रुगाईए है। बहुरि थोरा बहुत जेता 
छूटता जाने, तितना पापकार्य छुड़ाय सम्यक्त वा अगुवतादि 
पालनेका तिनकों उपदेश दीजिए हे | बहुरि जिन जीवनिके 
सर्वथा आरंभादिककी इच्छा दूरि भई, तिनकों पूर्वोक्त पूजनादिक 
कार्य वा सर्व पापकाये छुड़ाय महान्नतादि कार्यनिका उपदेश 
दीजिए है । बहुरि जिनके किंचित्‌ रागादिक छूटता न जाने, 
तिनकों दया धर्मोपदेश प्रतिक्रणणादि कार्य करनेका उपदेश 
दीजिए है । जहां सर्वराग दूरि होय, तहां किछू करनेका कार्य 
ही रह्मा नाहीं। तातें तिनकों किछू उपदेश ही नाहीं । ऐसा 
क्रम जानना । 


बहुरि चरणानुयोगविषै कषायी जीवनिकों कषाय उपजायकरि 
भी पापकों छुड़ाईए है, अर घर्मविषै लूगाईए है । जैसे पापका 

फूल नरकादिकके दुख दिखाय तिनकों भय कषाय उपजाय 
पापकाये छुड़ाईए है। बहुरि पुण्यका फल खर्गादिकके सुख 
दिखाय तिनकों छोभकषाय उपजाय धर्मकार्यनिविष छगाईए है। 
बहुरि यह जीव इंद्रियविषय शरीर पुत्र धनादिकके अनुरागतैं 
पाप करे है, धर्म पराआ्युख रहे है, तातें इंद्रियविषयनिकों मरण 
कलेशादिकके कारण दिखावनेकरि तिनविषै अरतिकषाय कराईए 
है। शरीरादिककों अशुचि दिखावनेकरि तहां जुगुप्साकषाय 
कराईए है, पृत्रादिकर्कों धनादिकके आहक दिखाय तहां द्वेष 
कराईए है, बहुरि धनादिककों मरण कलेशादिकका कारण 
दिखाय, तहां अनिष्ट बुद्धि कराईए है। इत्यादि उपायतें विषया- 
दिविषे तीत्रराग दूरि होनेकरि तिनकै पापक्रिया छूटि धर्मविषे 
प्रवृत्ति हो है । बहुरि नामस्मरण स्तुतिकरण पूजा दान शीलादिकतें 
इस लोकविषे दरिद्रकष्ट दूरि हो हे, पुत्र धनादिककी प्राप्ति 
हो है, ऐसें निरूपणकरि तिनकै छोम उपजाय तिन धर्म काये- 
निविष लगाईए हे। ऐसें ही अन्य उदाहरण जानने। यहां 
प्रश्न-जो कोई कपाय छुड़ाय कोई कषाय करावनेका प्रयोजन 
कहा ? ताका समाधान--- 


जैसें रोग तो शीतांग भी है अर ज्वर भी है । परंतु कोईके 
शीतांगतैं मरण होता जाने, तहां वैद्य हे सो वाके ज्वर होनेका 
उपाय करे। ज्वर भएण पीछे वाके जीवनेकी आशा होय, तब 
पीछें ज्वरके भी मेटनेका उपाय करे। तैसें कषाय तो सर्व ही 
हेय हैं, परंतु कोई जीवनिके कपायनितें पापकार्य होता जाने, 
तहां श्रीगुरु हें सो उनके पुषण्यकार्यकों कारणभूत कषाय होनेका 

उंपाय करें, पीछें वाके सांची धर्मबुद्धि जाने, तब्र पीछे तिस 
कषाय मेटनेका उपाय करैं, ऐसा प्रयोजन जानना । बहुरि चरणा- 
नुयोगविषै जैसें जीव पापकों छोड़ि धर्मविषे लंगै, तेसे अभिप्राय 
लिये अनेक युक्तिकरि वणन करिए है। तहां छौकिक दृष्टान्त 
युक्तिकरि न्यायपद्धतिके द्वारा समझाइए है । बहुरि कहीं 
अन्यमतके भी उदाहरणादि दीजिए है । जैसे सूक्तमुक्तावली- 
विषै लक्ष्मीकों कमलवासिनी कही, वा समुद्रविषे विष और 
लक्ष्मी उपजै हैं, तिस अपेक्षा विषकी भगिनी कही। ऐसे ही 
अन्यत्र कहिए है। तहां कोई उदाहरण झूठे हू हैं, परन्तु सांच 
प्रयोजनकों पोषें हैं । तहां दोष नाहीं । यहां कोऊ कहै,-झंठका 
तो दोष लगे है। ताका समाधान--जो झंठ है और सांचे 
प्रयोजनकों पोषे है, ती उसको झूठ न कहिए है ओर जो सांचे 
भी हैं और झंठे प्रयोजनकों पोषें तो वह झूठ ही हैं। 
ऐसें अलंकारयुक्त नामादिकविषं वचन अपेक्षा झूंठ सांच 
नाहीं, प्रयोजन अपेक्षा झूठ सांच है । जैसे तुच्छशोभासहित 
नगरीकों इंद्रपुरीके समान कहिए है, सो झूंठ है । परंतु 
शोभाका प्रयोजनकों पोषे हे, तातें झूंठ नाहीं। बहुरि “इस 
नगरीविषे छत्रहीके दंड है अन्यत्र नाहीं” ऐसा कह्या, सो झूठ 
है। अन्यत्र भी दंड देना पाईए है, परंतु तहां अन्यायवान्‌ थोरे हैं 
न्यायवानकों दंड न दीजिए है, ऐसा प्रयोजनकों पोषे हे, तातें 
झूठ नाहीं । बहुरि बृहस्पतिका नाम 'सुरगुरुः लिखें वा मंगलका 
नाम 'कुज” लिखें, सो ऐसे नाम अन्यमत अपेक्षा हैं। इनका 
अक्षरा है, सो झूठा है | परंतु वह नाम तिस पदार्थकीं प्रगट 

करे है, तातें झूठा नाहीं । ऐसें अन्य मतादिकके उदाहरणादि 
दीजिये है, सो झंठ हैं, परंतु उदाहरणादिकका तौ श्रद्धान करा- 
वना है नाहीं, श्रद्धान तो प्रयोजनका करावना है, सो प्रयोजन 
सांचा है, दोष है नाहीं। बहुरि चरणानुयोगविषे छब्मखकी बुद्धि- 
गोचर स्थूलपनाकी अपेक्षा लोकप्रवृत्तिकी मुख्यता लिए उपदेश 
दीजिए है । बहुरि केवलज्ञानगोचर सूक्ष्ममनाकी अपेक्षा न 
दीजिए है | जातैं तिसका आचरण न होय सके है। और यहां आ- 
चरण करावनेका प्रयोजन है। जैसे अणुब्॒तीकै त्रसहिंसाका त्याग 
कह्या, अर वाके ख्रीसेवनादि कार्यविषै त्रसहिंसा हो है। यह भी 
जाने हे-जिनवानी विषै यहां त्रस कहे हैं। परंतु याक्रै त्रस 
मारनेका अभिप्राय नाहीं, अर लोकविषै जाका नाम त्रसघात है, 
ताकी करे नाहीं। ताते तिस अपेक्षा वाके त्रसहिंसाका त्याग 
हे । वहुरि मुनिके स्थावरहिंसाका भी त्याग कल्चा, सो मुनि 
प्रथ्वी जलादिविषे गमनादि करे हैं, तहां सर्वथा त्रसका भी 
अभाव नाहीं । जातें त्रसजीवकी भी अवगाहना ऐसी छोटी 
हो है, जो दृष्टिगोचर न होवे | अर तिनकी स्थिति प्रथ्वी जरादि 
विषे ही है, सो मुनि जिनवानीतें जाने हैं, वा कदाचित्‌ अवधि 
ज्ञानादिकरि भी जाने हैं । परंतु याके प्रमादत स्थावर त्रस- 
हिंसाका अभिप्राय नाहीं । बहुरि लोकविषै भूमि खोदना अप्रासुक 
जलतें क्रिया करनी इत्यादि प्रवृत्तिका नाम स्थावरहिंसा है, 
अर स्थूल त्रसनिके पीड़नेका नाम त्रसहिंसा है, ताकों न करे | 
तातें मुनिके सर्वथा हिंसाका त्याग कहिए है। वहुरि ऐसें ही 
अनृत सेय अन्नह्म परिअहका त्याग कह्मया । अर केवलज्ञानका 

जाननेकी अपेक्षा असत्यवचनयोग वारबां गुणखान पयत 
कृध्ा । अदत्त कर्मपरमाणु आदि परद्रव्यका अहण तेरवां 
गुणखान पर्येत है । वेदका उदय नवमगुणस्थानपयत है। 
अंतरंगपरिग्रृह दशमगुणस्थानपरं्यत है । बाश्चपरिग्रह समवस- 
रणादि केवढीके भी हो है। परंतु प्रमादतें पापरूप अभिप्राय 
नाहीं, अर लोकप्रवृत्तिविषं तिन क्रियानिकरि यह झूठ बोले है, 
चोरी करे है, कुशील सेवे है, परिग्नह राखे हे, ऐसा नाम पावै, 
वे क्रिया इनके हें नाहीं । ताते अनृतादिकका इनके त्याग 
कहिए है। बहुरि जैसें मुनिके मूलगुणनिविषे पंचहंद्वियनिके 
विषयका त्याग कक्मा । सो जानना इंद्वियनिका मिंटे नाहीं, अर 
विषयनिविषे रागद्वेष सर्वथा दूरि भया होय, तो यथाख्यात- 
चारित्र होय जाय, सो भया नाहीं । परंतु स्थूलपनें विषयहच्छाका 
अभाव भया अर बाह्य विषय सामग्री मिलावनेकी प्रवृत्ति दूरि 
भई, तातें याके इंद्रियविषयका त्याग कह्या | ऐसें ही अन्यत्र 
जानना । बहुरि त्रती जीव त्याग वा आचरण करे है, सो 
चरणानुयोगकी पद्धति अनुसारि वा छोकप्रवृत्तिके अनुसारि 
करे है। जैसे काहनें त्रसहिंसाका त्याग किया है, तहां चरणानु- 
योगविषै वा छोकविषे जाकों त्रसहिंसा कहिए है, ताका त्याग 
किया, केवलज्ञानकरि जो त्रस देखिए है, तिनिका त्याग बने 
नाहीं । तहां त्रसहिंसाका त्याग किया, तिसरूप मनका विकल्प न 
करना मनकरि त्याग है, वचन न बोलना सो वचनकरि त्याग है, 
कायकरि न प्रवत्तना, सो कायकरि त्याग है। ऐसें अन्य त्याग वा 
ग्रहण हो है, सो ऐसी पद्धति लिए ही हो है, ऐसा जानना । 


श्ण्! 


यहां प्रश्न---जो करणानुयोगविषै केवलज्ञान अपेक्षा तारतम्य 
कथन है, तहां छठे गुणखानवालेके सर्वथा बारह अविरतिनिका 
अभाव कक्षा, सो कैसें कह्या | ताका उत्तर-- 


अविरति भी योगकषायविषे गर्मित थे, परंतु तहां भी 
चरणानुयोग अपेक्षा त्यागकका अभाव तिसहीका नाम अविरति 
क्या है। ता तहां तिनका अभाव है। मनअविरतिका अभाव 
क्या, सो मुनिके मनके विकल्प हो हैं, परंतु खेच्छाचारी 
मनका पापरूप प्रवृत्तिका अभावतैं मनअविरतिका अभाव कहद्या, 
ऐसा जानना । बहुरि चरणानुयोगविषे व्यवहार लोकम्रवृत्ति 
अपेक्षा ही नामादिक कहिए है। जैसें सम्यक्तीकों पात्र कक्चा, 
मिथ्यातीकों अपात्र कह्मया | सो यहां जाके जिनदेवादिकका 
श्रद्धान पाईण, सो तौ सम्यक्ती, जाकै तिनका अश्रद्धान नाहीं, सो 
मिथ्याती जानना । जातें दान देना चरणानुयोगविषै क्या है, सो 
चरणानुयोगहीकी अपेक्षा सम्यक्त मिथ्यात्व अहण करिए हैं। 
करणानुयोग अपेक्षा सम्यक्त मिथ्यात्व अहें वो ही जीव म्यारवैं 
गुणस्थान अर वो ही अंतर्मुहत्तेमं पहिले गुणस्थान जावे, तहां दातार 
पात्र अपात्रका कैसे निणेय करि संके । बहुरि द्वव्यानुयोग अपेक्षा 
सम्यक्त मिथ्यात्व अहें मुनि संघविषे द्वव्यलिंगी भी हैँ, भावलिंगी 
भी हैं । सो प्रथम ती तिनका ठीक होना कठिन है । जातें 
वाह्मप्रबृत्ति समान हैं । अर जो कदाचित्‌ सम्यक्तीकों कोई 
चिहकरि ठीक पड़े अर वह वाकी भक्ति न करै, तब औरनिके 
संशय होय, जो याकी भक्ति क्‍यों न करी। ऐसे बाका मिथ्या- 


इृष्ठीपना प्रगठ होय, तथ संघविषे विरोध उपजै। तातें यहां 

व्यवहार सम्यक्त मिथ्यात्वकी अपेक्षा कथन जाननें । यहां कोई 
प्रक्ष करै--सम्यक्ती तौ द्रव्यलिंगीकों आपतें हीनगुणयुक्त माने 
है, ताकी भक्ति कैसे करे । ताका समाधान-- 

व्यवहारधर्मका साधन द्वव्यलिंगीकै बहुत है. अर भक्ति करनी 
सो भी व्यवहार ही है। तातें जैसें कोई धनवान होय, परंतु जो 
कुलविषै बड़ा होय ताकों कुछ अपेक्षा बड़ा जानि ताका सत्कार 
करे, तेसें आप सम्यक्तगुणसहित है, परंतु जो व्यवहारधर्मविषे 
प्रधान होय, ताकों व्यवहारधर्म अपेक्षा गुणाधिक मानि ताकी 
भक्ति करै है। ऐसा जानना | बहुरि ऐसे ही जो जीव बहुत 
उपवासादि करै, ताकों तपखी कहिए है । यद्यपि जो कोई ध्यान 
अध्ययनादि विशेष करे है, सो उत्कृष्ट तपखी है । तथापि 
चरणानुयोगविषे बाह्यतपहीकी प्रधानता है। तातें तिसहीकों 
तपखी कहिए है । याही प्रकार अन्य नामादिक जाननें । ऐसें ही 
अन्य अनेक प्रकार लिए चरणानुयोगविषे व्याख्यानका विधान 
जानना । 

अब द्वव्यानुयोगविषे कहिए है--- 

जीवनिके जीवादि द्वव्यनिका यथार्थ श्रद्धान जैसे होय, तैसे 
विशेष युक्ति हेतु दृष्ठान्तादिकका यहां निरूपण कीजिए है । जातें 
याविषे यथार्थ श्रद्धान करावनेका प्रयोजन है । तहां यद्यपि 
जीवादि वस्तु अमभेद हैं, तथापि तिनविषै भेदकल्पनाकरि 
व्यवहारतें द्रव्य गुण पयोयादिकका भेद निरूपण कीजिए है। 
सो भी युक्त है। बहुरि प्रतीति अनावनेके अर्थ अनेक युक्तिकरि 
उपदेश दीजिए है, अथवा प्रमाणनयकरि उपदेश दीजिए है, 

बहुरि वस्तुका अनुमान प्रत्यमिज्ञानादिक करनेकों हेतु दृष्टांतादिक 
दीजिए है । ऐसे तहां बस्तुकी प्रतीति करावनेका उपदेश दीजिए 
है । बहुरि यहां मोक्षमार्गका श्रद्धान करावनेके अर्थ जीवादि 
तत्त्वनिका विशेष युक्ति दृष्टातादिकरि निरूपण कीजिए है। 
तहां खपरभेद्विज्ञानादिक जैसें होय, तेसें जीव अजीवका निर्णय 
कीजिए है । बहुरि वीतरागभाव जैसे होय, तैसें आलवादिकका 
खरूप दिखाईए है । बहुरि तहां मुख्यपनैं ज्ञान वैराग्यकों कारण 
आत्मानुभवनादिक ताकी महिमा गाईए है । बहुरि द्र॒व्यानुयो- 
गविषे निश्चय अध्यात्म उपदेशकी प्रधानता होय, तहां व्यवहार- 
धर्मका भी निषेध कीजिए है। जे जीव आत्मानुभवनके उपायकों 
न करे हैं, अर बाह्य क्रियाकांडविषे मम्त हें, तिनकों तहांतें 
उदासकरि आत्मानुमवनादिविषै छगावनेकों त्रत शील संयमादि- 
कका हीनपना प्रगट कीजिए है। तहां ऐसा न जानि लेना, जो 
इनकौं छोड़ि पापविषै छगना । जातें तिस उपदेशका प्रयोजन 
अश्ुभविषै लगावनेका नाहीं है । शुद्धोपयोगविषे लगावनेकों 
शुभोपयोगका निषेध कीजिए है। यहां कोऊ कहे कि-अध्यात्म- 
शास्त्रनिविषै पुण्य पाप समान कहे हैं, तातें शुद्धोपयोग होय 
तो भला ही है, न होय तौ पृण्यविषे लूगो वा पापविषे छंगो। 
ताका उत्तर-- 


जैसे शूद्रजातिअंपेक्षा जाट चांडाल समान कहे, परंतु चांडालतें 
जाट किछू उत्तम है । यह अस्पृश्य है, वह स्पृश्य है । तैसें 
बंधकारण अपेक्षा पुण्य पाप समान हैं, परंतु पापतें पुष्य किछू 
भला है । वह तीत्रकपायरूप है, यह मंदकपायरूप है । तांतें 

पुण्य छोड़ि पापविषे लगना युक्त नाहीं, ऐसा जानना | बहुरि 
जे जीव जिनबिम्बभत्तयादि कार्यनिविष ही मम्म हैं, तिनकों 
आस्भश्रद्धानादि करावनेकों “देहविषें देव है, देहुराजिषै नाहीं” 
इत्यादि उपदेश दीजिए है। तहां ऐसा न जानि लेना, जो भक्ति 
छुड़ाय भोजनादिकतें आपकों खुखी करना । जातें तिस उपदेशका 
प्रयोजन ऐसा नाहीं है। ऐसे ही अन्य व्यवहारका निषेध तहां 
किया होय, ताकों जानि प्रमादी न होना । ऐसा जानना,-जे 
केवल व्यवहारविषै ही मम हैं, तिनकों निश्चयरुचि करावनेके 
अर्थ व्यवह्ारकों हीन दिखाया है । बहुरि तिन ही शाखनिविषे 
सम्यर्दृष्टीके विषय भोगादिककों बंधकारण न कक्षा, निजजराका 
कारण कहद्या | सो यहां भोगनिका उपादेयपना न जानि लेना । 
तहां सम्यम्दष्टीकी महिमा दिखावनेकों जे तीम्रबंधके कारण 
भोगादिक प्रसिद्ध थे, तिन भोगादिककों होतसंतें भी श्रद्धानश- 
क्तिके बलतें मंदबंध होने रूगा, ताकों तो गिनन्‍्या नाहीं अर 
तिसही बलतें निर्जरा विशेष होने लगी, तातें उपचारतें भोग- 
निकों भी बंधका कारण न कक, निज्जराका कारण कह्या । 
विचार किए भोग निज्जेराके कारण होंथ, तो तिनकों छोड़ि 
सम्यम्दष्टी मुनिषदका अहण काहेकों करे । यहां इस कथनका 
इतना ही प्रयोजन है--देखो, सम्यक्तकी महिमा जाके बलतैं 
भोग भी अपने गुणकों न करि सकै हैं । या प्रकार ओर भी 
कथन होंय, तो ताका यथार्थपना जानि लेना । बहुरि द्व॒व्यानुयोग- 
विषै भी चरणानुयोगवत्त अहण त्याग करावनेका प्रयोजन है । 
तातैं छह्मखके बुद्धिगोचर परिणामनिकी अपेक्षा ही तहां कथन 

कीजिए है । इतना विशेष है, जो चरणानुयोगविषै तौ बाद्य- 
क्रियाकी मुख्यताकरि वर्णन करिए है, अर द्र॒व्यानुयोगविषै आत्म- 
परिणामनिकी मुख्यताकरि निरूपण कीजिए है-करणानुयोगवत्‌ 
सूक्ष्मर्णन न कीजिए है । ताके उदाहरण कहिए है--- 


उपयोगके शुभ अशुभ शुद्ध ऐसें तीन भेद कद्टे । तहां धमोनु- 
रागरूप परिणाम सो शुभोपयोग, पापानुराग वा द्वेषरूप परिणाम 
सो अशुभोपयोग, अर रागद्वेषरहित परिणाम सो शुद्धोपयोग, 
ऐसे क्या । सो इस छबझ्मखके परिणामनिकी अपेक्षा यह कथन 
है । करणानुयोगविषै कपायशक्ति गुणस्थानादिविषै संक्ेश विशुद्ध 
परिणाम निरूपण किया है, सो विवक्षा यहां नाहीं है । 
करणानुयोगविषै तो रागादिरहित शुद्धोपयोग, यथाख्यातचारित्र 
भए होय, सो मोहका नाश भए खयमेव होगा । नीचली 
अवस्थावाला शुद्धीपयोग साथन कैसे करे । अर द्व॒व्यानुयोगविषै 
शुद्धोपयोग करनेहीका मुख्य उपदेश है, तांतें यहां छञ्मस्थ जिस 
कालविषै बुद्धिगोचर भक्ति आदि वा हिंसा आदि कार्यरूप 
परिणामनिक्री छुड़ाय आत्मानुभवनादि कार्यनिविषे प्रवर्त्तै, तिस 
काल ताकों शुद्धोपयोगी कहिए। यद्यपि यहां केवलज्ञानगोचर सूक्ष्म 
रागादिक हैं, तथापि ताकी विवक्षा यहां न कही, अपनी बुद्धि- 
गोचर रागादिक छोड़ि तिस अपेक्षा याकों शुद्धोपयोगी कक्षा है । 
ऐसे ही खपरश्रद्धानादिक भणए सम्यक्तादिक कहे, सो बुद्धिगोचर 
अपेक्षा निरूपण है । सूक्ष्म भावनिकी अपेक्षा गुणखानादिविषे 
सम्यक्तादिकका निरूपण करणानुयोगविषै पाईए है । ऐसें ही 
अन्यत्र जाननें । तातें द्वव्यानुयोगके कथनकी करणानुयोगतैं विधि 

मिलाया चाहिए, सो कहीं तो मिले कहीं न मिले । जैसे यथा- 
ख्यातचारित्र भए, तौ दोऊ अपेक्षा झ॒द्धोपयोग है, बहुरि नीचली 
दशाविषै द्वव्यानुयोग अपेक्षा तो कदाचित्‌ शुद्धोपयोग होय 
अर कफरणानुयोग अपेक्षा सदा कार कषायअंशके सछ्भावतें 
झुद्धोपयोग नाहीं । ऐसें ही अन्य कथन जानि लेना । बहुरि 
द्रव्यानुयोगविषै परमतविषे कहे तत्त्वादिक तिनकों असत्य दिखा- 
बनेके अर्थ तिनका निषेध कीजिए है, तहां द्वेषजुद्धि न जाननी | 
तिनकों असत्य दिखाय सत्य श्रद्धान करावनेका प्रयोजन जानना । 
ऐसें ही और भी अनेक प्रकारकरि द्व॒व्यानुयोगविषै व्याख्यानका 
विधान किया है । या प्रकार च्यारीं अनुयोगके व्याख्यानका 
विधान कह्मया, सो कोई अंथविषे एक अनुयोगकी, कोई विषे 
दोयकी, कोई विषे तीनकी, कोई विषै च्यारौंकी प्रधानता लिए 
व्याख्यान हो है | सो जहां जैसा संभव, तहां तैसा समझ लेना। 


अब इन अनुयोगनिविषे कैसी पद्धतिकी मुख्यता पाईए है, 
सो कहिए है--- 


प्रथमानुयोगविषे तो अलंकारशाखनिकी वा काव्यादि शाख- 
निकी पद्धति मुख्य है । जाते अलंकारादितेैं मन रंजायमान 
होय । सूधी बात कहैं ऐसा उपयोग छागे नाहीं, जैसा अलछूं- 
कारादि युक्तिसहित कथनतैं उपयोग छागे । बहुरि परोक्ष 
बातकों किछू अधिकताकरि निरूपण करिए, तो वाका खरूप 
नीकैं भासै । बहुरि करणानुयोगविषे गणित आदि शाखनिकी 
पद्धति मुख्य है । जातैं तहां द्वव्य क्षेत्र कार भावका प्रमाणादिक 
निरूपण कीजिए है | सो गणित अंथनिकी आज्ञायतैं ताका सुगम 

जानपना हो है । बहुरि चरणानुयोगविषै सुभाषित नीतिशाखनिकी 
पद्धति मुख्य है । जातैं यहां आचरण करावना है, सो छोक- 
प्रवत्तिके अनुसार नीतिमागें दिखाए वह आचरन करै । बहुरि 
द्रव्यानुयोगविषै न्यायशाखनिकी पद्धति मुख्य है । जातें यहां 
निर्णय करनेका प्रयोजन है अर न्यायशासत्रनिविष निर्णय करनेका 
मार्ग दिखाया है । ऐसें इन अनुयोगनिविषै पद्धति मुख्य है । 
और भी अनेक पद्धति लिए व्याख्यान इनविष पाईए है। यहां 
कोऊ कहै-अलुंकार गणित नीति न्यायका तौ ज्ञान पंडितनिकै 
होय, तुच्छबुद्धि समझें नाहीं, तातें सूधा कथन क्‍यों न किया । 
ताका उत्तर-- 


शासत्र है सो मुख्यपनें पंडित अर चतुरनिके अभ्यास करने 
योग्य है। सो अलंकारादि आज्ञाय लिएं कथन होय, तो तिनका 
मन छागे । बहुरि जे तुच्लबुद्धि हैं, तिनकों पंडित समझाय दें | 
अर जे न समश्लि सकैं, तो तिनकों मुखतें सूधा ही कथन कहैं । 
परंतु अंथनिमं सूधा कथन लिखें विशेषबुद्धि तिनका अभ्यासविषे 
न प्रवर्तं | तातैं अलंकारादि आम्राय लिए कथन कीजिए है। 
शसें इन च्यारि अनुयोगनिका निरूपण किया । बहुरि जिनमत- 
विषै घने शास्त्र तो इन च्यारौं अनुयोगनिविषे गर्मित हैं | बहुरि 
व्याकरण न्याय छंद कोषादिक शाख वा वैद्यक ज्योतिष वा 
मंत्रादि शाख्िी भी जिनमतविषै पाईए है । तिनका कहा प्रयोजन 
है, सो सुनहु-- 

व्याकरण नन्‍्यायादिकका अभ्यास भए अनुयोगरूप शाखरनिका 
अभ्यास होय सके है । तातें व्याकरणादिक शास्र कहे हैं । कोऊ 

कहै,-भाषारूप सूधा निरूपण करते तो व्याकरणादिकका कहा 
प्रयोजन था। ताका उत्तर--- 


भाषा तौ अपभंशरूप अशुद्ध वाणी है। देश देशविषै और 
और है । सो महंतपुरुष शास्रनिविष॑ ऐसी रचना केसें करें । 
बहुरि व्याकरण न्यायादिककरि जैसा यथार्थ सूक्ष्म अर्थ निरूपण 
हो है, तैसा सूधी भाषाविषे होय सके नाहीं । तातैं व्याकरणादि 
आज्लञायकरि वर्णन किया है । सो अपनी बुद्धिअनुसार थोरा 
बहुत इनका अभ्यासकरि अनुयोगरूप प्रयोजनभूतत शाखनिका 
अभ्यास करना । बहुरि वैद्यकादि चमत्कारतेैं जिनमतकी प्रभावना 
होय वा औषधादिकतें उपकार भी बने, अथवा जे जीव लोकिक 
कार्यविबैं अनुरक्त हैं, ते वेद्रआादिक चमत्कारतें जैनी होय पीछें 
सांचा धर्म्म पाय अपना कल्याण करें । इत्यादि प्रयोजन लिए 
वेद्यकादि शास्त्र कहे हें । यहां इतना है--ए भी जिनशाख्तर हैं, 
ऐसा जानि इनका अभ्यासविषे बहुत रूगना नाहीं । जो बहुत 
बुद्धितिं इनका सहज जानना होय, अर इनकों जाने आपके 
रागादिक विकार बधते न जाने, तो इनका भी जानना होहु । 
अनुयोग शाखवत्‌ ए शाख बहुत कार्यकारी नाहीं । तातें इनका 
अम्यासका विशेष उद्यम करना युक्त नाहीं । यहां प्रश्न-जों 
ऐसे है, तो गणघरादिक इनकी रचना काहेकों करी । ताका 
उत्तर--- 

पूर्वोक्त किंचित्‌ प्रयोजन जानि इनकी रचना करी । जैसे 
बहुत धनवान्‌ कदाचित्‌ स्तोककार्यकारी वस्तुका भी संचय करे । 
बहुरि थोरा धनवान्‌ उन वस्तुनिका संचय करे, तौ घन तौ तहां 

रूगि जाय, बहुतकार्यकारी वस्तुका संग्रह काहेतें करे । तेसें बहुत 
बुद्धिमान्‌ गणधरादिक कथंचित्‌ स्तोककार्यकारी वैद्यकादि शाख- 
निका भी संचय करें । थोरा बुद्धिमान्‌ उनका अभ्यासविषे लागै, 
तो बुद्धि तौ तहां छूगि जाय, अर उत्कृष्ट कायेकारी शाखनिका 
अभ्यास कैसैं करे | बहुरि जैसे मंद्रागी तौ पुराणादिविषै श्रेंगा- 
रादि निरूपण करे, तो भी विकारी न होय । तीत्ररागी तैसें 
श्रंगारादि निरूपै, तौ पाप ही बांबै । तेसैं मंद्रागी गणधरादिक हें, 
ते वैद्यकादि शास्त्र निरूपें, तो भी विकारी न होंग, अर तीत्ररागी 
तिनका अभ्यासविषै रूगि जाय, तौ रागादिक बधाय पापकर्म्मेकों 
बांधे । ऐसे जानना । या प्रकार जैनमतके उपदेशका खरूप 
जानना । 

अब इनविषै दोषकल्पना कोई करे है, ताका निराकरण 
करिए है-- 

कोई जीव कहै है--प्रथमानुयोगविषै श्रृंगारादिकका वा 
संग्रामादिकका बहुत कथन करें, तिनके निमित्तत्तें रागादिक 
बधि जाय, तातें ऐसा कथन न करना था| ऐसा कथन सुनना 
नाहीं । ताकों कहिए है--कथा कहनी होय, तब तो सर्व ही अव- 
स्थाका कथन किया चाहिए । बहुरि जो अलंकारादिकरि बधाय 
कथन करे हैं, सो पंडितनिके वचन युक्ति लिएं ही निकसे । अर 
जो तू कहैगा, संबंध मिलावनेंकों सामान्य कथन किया होता, 
बधायकरि कथन काहेकों किया | ताका उत्तर--- 

जो परोक्षकथनकों बधाय कहे विना वाका खरूप भासे 
नाहीं । बहुरि पहलें तो भोग संग्रामादि ऐसे किए, पीछे सर्वका 

त्यागकरि मुनि भए, इत्यादि चमत्कार तब ही भासै, जब वधाय 
कथन कीजिए | बहुरि तू कहै है, ताके निमित्ततैं रागादिक 
बधि जांय, सो जैसें कोऊ चैत्यालय बनावै, सो वाका तौ प्रयोजन 
तहां धर्मकार्य करावनेका है | अर कोई पापी तहां पापकार्य करै, 
तो चैत्याठ्य बनावनेवालाका तो दोष नाहीं । तैसें श्रीगुरु पुरा- 
णादिविषै श्रृंगारादि वर्णन किए, तहां उनका प्रयोजन रागादि 
करावनेका तो है नाहीं--धर्म्मविषै लूगावनेका प्रयोजन है | अर 
कोई पापी धर्म न करे, अर रागादिक ही बधावै, तो श्रीमुरुका 
कहा दोष है । बहुरि जो तू कहै-जो रागादिकका निमित्त होय, 
सो कथन ही न करना था । ताका उत्तर-- 

सरागी जीवनिका मन केवल वैराग्यकथनविषै लागे नाहीं, 
तातैं जैंसें बाठककों पतासाके आश्रय औषधि दीजिए, तेसें सरा- 
गीकों भोगादिकथनकै आश्रय धर्मविष॑ रुचि कराईए है। बहुरि 
तू कहैगा--ऐसें है, तो विरागी पुरुषनिकों तो ऐसे अंथनिका 
अभ्यास करना युक्त नाहीं । ताका उत्तर-- 

जिनके अंतरंगविषे रागभाव नाहीं, तिनके श्रंगारादि कथन 
सुनें रागादि उपज ही नाहीं | यह जाने, ऐसे ही यहां कथन 
करनेकी पद्धति है | बहुरि तू कहैगा--जिनकै श्रंगारादि 
कथन सुनें रागादि होय आबे, तिनकों तो वैसा कथन सुनना 
योग्य नाहीं । ताका उत्तर--- 

जहां घर्महीका तौ प्रयोजन अर जहां तहां धर्मकों पोषैं, ऐसे 
जेनपुराणादिक तिनविषे प्रसंग पाय श्रृंगारादिकका कथन किया, 
ताकों सुने भी जो बहुत रागी भया, तो वह अन्यत्र कहां विरागी 

होगा, पुराण सुनना छोड़ि और कार्य भी ऐसा ही करैगा, जहां 
बहुत रागादि होय । तातें वाके भी पुराण सुनें थोरा बहुत धर्म- 
बुद्धि होय तो होय और कार्यनितें यह कार्य भल्य ही है। 
बहुरि कोई कहै--प्रथमानुयोगविषै अन्य जीवनिकी कहानी है, 
वारतें अपना कहा प्रयोजन संचै है | ताकों कहिए है--- 


जैसे कामीपुरुषनिकी कथा सुनें आपके भी कामका प्रेम 
वबयै है, तेसें धर्मात्मा पुरुषनिकी कथा सुनें आपके धर्मकी प्रीति 
विशेष बे हैं । तातें प्रथमानुयोगका अभ्यास करना थोग्य 
है । बहुरि केई जीव कहें हैं--करणानुयोगविषे गुणस्थान 
मार्गणादिकका वा कर्मप्रकृतिनिका कथन किया, वा त्रिोका- 
दिकका कथन किया, सो तिनकों जानि लिया “यह ऐसे है! 
“यह ऐसें हैं” यामें अपना काये कहा सिद्ध भया । के तो भक्ति 
करिए, कै त्रत दानादि करिए, के आत्मानुमवन करिए, इनतें 
अपना भला होय । ताकों कहिए है--- 

परमेश्वर तो वीतराग हैं । मक्ति किएं प्रसन्न होयकरि किछू 
करते नाहीं । भक्ति करतें मंदकषाय हो है, ताका खयमेव उत्तम _ 
फल हो है। सो करणानुयोगके अभ्यासविषे तिसतें भी अधिक 
मंद कपाय होय सके है, तातेँ याका फल उत्तम हो है। बहुरि 
त्रतदानादिक तौ कषाय घटावनेके बाह्य निमित्तका साधन हें, 
अर चरणानुयोगका अभ्यास किए तहां उपयोग रूगि जाय, तब 
रागादिक दूरि होंब, सो यह अंतरंग निमित्तका साधन है। 
तातें यह विशेष कार्यकारी है।ज्तादिक धारि अध्ययनादि 
कीजिए है। बहुरि आत्मानुमव सर्वोत्तम काये है । परंतु सामान्य 

अनुभवविषै उपयोग येमै नाहीं, अर न यैंमे तब अन्य विकल्प 
होय । तहां करणानुयोगका अभ्यास होय, तौ तिस विचारविषै 
उपयोगको लगावै | यह विचार वर्तमान भी रागादिक घटावै 
है। अर आगामी रागादिक घटावनेका कारण है। तातें यहां 
उपयोग लगावना । जीव कमोंदिकके नाना प्रकार भेद जानें, 
तिनविषै रागादिकरनेका प्रयोजन नाहीं, तातें रागादि बचे 
नाहीं । वीतराग होनैका प्रयोजन जहां तहां प्रगट है, तातें 
रागादि मिटावनेकों कारण है। यहां कोऊ कहै--कोई तौ 
कथन ऐसा ही है, परंतु द्वीप समुद्रादिकके योजनादि निरूपे, 
तिनमें कहा सिद्धि है। ताका उत्तर-- 

तिनकों जानें किछू तिनविषे इष्ट अनिष्ट बुद्धि न होय, 
तातैं पूर्वोक्त सिद्धि हो है। बहुरि वह कहै है,--ऐसें है, तौ 
जिसतें किछू प्रयोजन नाहीं, ऐसा पाषाणादिककों भी जानें तहां 
इष्ट अनिष्टनो न मानिए है, सो भी कायेकारी भया। 
ताका उत्तर--- 

सरागी जीव रागादि प्रयोजनविना काहकों जाननेका उद्यम 
न करे । जो खयमेव उनका जानना होय, तो अंतरंग रागादि- 
कका अमिप्रायके वशकरि तहांतें उपयोगकों छुड़ाया द्वी चाहे है । 
यहां उद्यमकरि द्वीप समुद्रादिककों जाने है, तहां उपयोग 
लगावै है । सो रागादि घटें ऐसा काये होय । बहुरि पाषा- 
णादिकविषै इस छोकका कोई प्रयोजन भासि जाय, तो रागादिक 
दोय आयें । अर द्वीपादिकविषे इस छोकसम्बंधी कार्य किछू 
नाहीं । तातें रागादिकका कारण नाहीं । जो खर्गादिककी रचना 

सुनि तहां राग होय, तो परलोकसंबंधी होय | ताका कारण 
मुण्यकों जानै, तब पाप छोड़ि पुण्यविषै प्रवर्ते | इतना ही नफा 
होय । बहुरि द्वीपादिकके जानें यथावत्‌ रचना भासै, तब 
अन्यमतादिकका कष्या झूंठ भासे, सत्य श्रद्धानी होय । बहुरि 
यथावत्‌ रचना जाननैंकरि अम मिटें उपयोगकी निर्मलता होय, 
तातें यह अभ्यास कार्यकारी है। बहुरि केई कहै हैं--करणानु- 
योगविषै कठिनता घनी, तातें ताका अभ्यासविषै खेद होय । 
ताकों कहिए है-- 

जो वस्तु शीघ्र जाननेमैं आवै, तहां उपयोग उल्झे नाहीं, 
अर जानी बस्तुकों वारंवार जाननेका उत्साह होय नाहीं, तब 
पापकायनिविष॑ उपयोग लगि जाय । तातैं अपनी बुद्धि अनुसार 
कठिनताकरि भी जाका अभ्यास होता जाने, ताका अभ्यास 
करना । अर जाका अभ्यास होय ही सके नाहीं, ताका कैसें करे । 
बहुरि तू कहै है-खेद होय, सो प्रमादी रहनेमें तौ धर्म है नाहीं । 
प्रमादतें सुखिया रहिए, तहां तो पाप होय । तातें धर्मके अर्थ 
उद्यम करना ही युक्त है । या विचारि करणानुयोगका 
अभ्यास करना | 


बहुरि केई जीव कहै हैं--चरणानुयोगविषै बाश्य ब्तादि 
साधनका उपदेश है, सो इनतें किछू सिद्धि नाहीं। अपने परि- 
णाम निर्मल चाहिए, बाद्य चाहो जेंसें प्रवर्तों | तातैं या उपदेश- 
तैं पराव्युल रहै हैं । तिनिकों कहिए है---आत्मपरिणामनिकेै 
ओर बाद्य प्रवृत्तिके निमित्त नेमित्तिक सम्बन्ध है । क्योंकि छन्म- 
खके किया परिणामपूर्वक हो है | कदाचित्‌ विना परिणाम हर 

कोई क्रिया हो है, सो परवशर्तें हो है । अपने उद्यमकरि कार्ये 
करिए अर कहिए परिणाम इसरूप नाहीं है, सो यह अम है। 
अथवा बाह्य पदार्थनिका आअ्रय पाय परिणाम होय सके हैं । 
तातैं परिणाम मेटनेके अर्थ बाह्यवस्तुका निषेध करना समय- 
सारादिविषे कह्मा है । इस ही वास्तै रागादिभाव घटे बाह्म ऐसे 
अनुक्रमतैं श्रावक मुनिधर्म होय हैं । अथवा ऐसे आ्रावक मुनिधर्म 
अंगीकार किएं पंचम पष्ठम गुणस्थाननिविषै रागादि घटावनेरूप 
परिणामनिकी प्राप्ति होय है । ऐसा निरूपण चरणानुयोगविषे 
किया । बहुरि जो बाल्य संयमतें किछू सिद्धि न होय, तो सर्वार्थ- 
सिद्धिके वासी देव सम्यर्ष्टी बहुतज्ञानी तिनके तौ चौथा 
गुणसान होय, अर गृहर्थ श्रावक मनुष्यके पंचम गुणस्थान 
होय, सो कारण कहा । बहुरि तीयैकरादिक ग्रहखपद छोड़ि 
काहेकों संयम अहेँ । तातें यह नियम है---बाह्य संयम साधनविना 
परिणाम निर्मल न दोय सके हें। तांतें बाह्य साधनका विधान 
जाननेकों चरणानुयोगका अभ्यास अवश्य किया चाहिए । 


बहुरि केई जीव कहें हें--जो द्॒व्यानुयोगविषे ब्रतसंयमादि 
व्यवह्यरधर्मका हीनपना प्रगट किया है । सम्यरदष्टीके विषय 
भोगादिककों निज्ञेराका कारण कक्मा है । इत्यादि कथन सुनि 
जीव हैं, सो खच्छन्द होय पुण्य छोड़ि पापविषै प्रवर्तंगे, तातें 
इनका बाचना सुनना युक्त नाहीं। ताकों कहिए है---जैसें गर्दभ 
मिश्री खाएं मरै, तो मनुष्य तो मिश्री खाना न छोड़े । तेसें 
विपरीतबुद्धि अध्यात्मग्रंथ सुनि खच्छन्द होय, तौ विवेकी तो 
अध्यात्मग्रंथनिका अभ्यास न छोड़े । इतना करै-जाकों खच्छंद 

होता जाने, ताकों जैसे वह खच्छन्द न होय, पैसे उपदेश दे । 
बहुरि अध्यात्मअंथनिविषे भी खच्छन्द होनेका जहां तहां निषेध 
कीजिए है, तातें जो नीकैं तिनकों सुने, सो तो खच्छन्द दोता 
नाहीं । अर एक बात सुनि अपने अभिप्रायतैं कोऊ खच्छन्द होय, 
तो अंथका तौ दोष है नाहीं, उस जीवहीका दोष है। बहुरि जों 
झूंठा दोषकी कल्पनाकरि अध्यात्मशाखका बांचना सुनना निषेधिए 
तौ मोक्षमागका मूल उपदेश तौ तहां ही है । ताका निषेध किए, 
मोक्षमागंका निषेध होय । जैसें मेघवर्षा भए बहुत जीवनिका 
कल्याण होय, अर काहकै उलट टोटा पड़ै ती तिसकी मुख्य- 
ताकरि मेघका तौ निषेध न करना । तेसे सभाविषै अध्यात्म 
उपदेश भएं बहुत जीवनिकों मोक्षमार्गकी प्राप्ति होय अर काहके 
उलगा पाप प्रवर्ते, ती तिसकी मुख्यताकरि अध्यात्मशाख- 
निका तो निषेध न करना । बहुरि अध्यात्मग्रंथनितें कोऊ 
खच्छंद होय, सो तो पहलें भी मिथ्यादृष्टी था, अब भी मिथ्या- 
इृष्टी ही रहद्मा । इतना ही टोटा पड़े, जो सुगति न होय कुगति 
होय | अर अध्यात्म उपदेश नहीं भएँ बहुत जीवनिके मोक्षमा- 
गेंकी प्राप्तिक अभाव होय, सो यामें घने जीवनिका घना बुरा 
होय । तातें अध्यात्म उपदेशका निषेध न करना । बहुरि कोऊ 
कहै है--जो द्वव्यानुयोगरूप अध्यात्म उपदेश है, सो उत्कृष्ट 
है। सो ऊंची दशाकों प्राप्त होंय, तिनको कार्यकारी है, नीचली 
दशावालोकों तौ त्रत संयमादिकका ही उपदेश देना योग्य है। 
ताकों कहिए है--जिनमतविषै तौ यह परिपाटी हैं, जो पहलें 
सम्यक्त होय पीछे ब्रत होय | सो सम्यक्त खपरका अ्रद्धान भए 

दहोय, अर सो श्रद्धान द्वव्यानुयोगका अभ्यास किए होय । तातें 
पहलें द्वव्यानुयोगके अनुसार श्रद्धानकरि सम्यरदृष्टी होय, पीछे 
चरणानुयोगकै अनुसार ब्रतादिक धारि त्रती होय । ऐसे मुख्यपने 
तो नीचली दशाविषै ही द्वव्यानुयोग कार्यकारी है, गौणपने जाकों 
मोक्षमार्गकी प्राप्ति होती न जानिए, ताकों पहलें कोई त्रतादिकका 
उपदेश दीजिए है। जातें ऊंची दशावालौंकों अध्यात्म उपदेश 
अभ्यास योग्य है, ऐसा जानि नीचलीदशावालौकों तहांतें पराज्युख 
होना योग्य नाहीं | बहुरि जो कहोगे, ऊंचा उपदेशका खरूप 
नीचली दशावालौंकों भासे नाहीं | ताका उत्तर-- 

और तौ अनेक प्रकार चतुराई जानें अर यहां मूखेपना प्रगट 
कीजिए, सो युक्त नाहीं । अभ्यास किएं. खरूप नीकें भासे है। 
: अपनी बुद्धि अनुसार थोरा बहुत भासे, परंतु सर्वथा निरुग्ममी 
होनेकों पोषिए, सो तो जिनमार्गका द्वेषी होना है। बहुरि जो 
कहौंगे, अबार काल निद्ृष्ट है, तातें उत्कृष्ट अध्यात्मका उपदे- 
शकी मुख्यता न करी । ताकें। कहिए है, अबार कार साक्षात्‌ 
मोक्ष होनेकी अपेक्षा निहृष्ट है, आत्मानुभवनादिककरि सम्यक्ता- 
दिकका होना अबार मनें नाहीं | तातें आत्मानुभवनादिकके अर्थ 
क्व्यानुयोगका अवश्य अभ्यास करना । सोई पदट्पाहुड़विषे 
( मोक्षपाहुड़में ) क्या है-- 

अज्वबि तिरयणसुद्धा अप्पाज्ञाउऊण जंति सुरलोये । 

लोयंते देवत्त तच्छ चुया णिब्बुदिं जंति ॥ ७७ ॥ 

याका अर्थ--अबहू त्रिकरणकरि शुद्ध जीव आत्माकों 

१ “अहुइ इंद्त” ऐसी मी पाठदै।................. 

ध्यायकरि खगेलोकविषे प्राप्त हो हैं, वा छोकांतिकविषे देवषणो 
पावे हैं । तहांते च्युत होय मोक्ष जाय हैं । तातें इस कालूविपै 
भी द्वव्यान॒ुयोगका उपदेश मुख्य चाहिए | बहुरि कोई कहै है-- 
द्रव्यानुयोगविषै अध्यात्मशासत्र हैं, तहां खपरभेद विज्ञानादिकका 
उपदेश दिया, सो तौ कार्यकारी भी घना अर समझ्िमैं भी शीघ्र 
आवै । परंतु द्वव्यगुणपर्यायादिकका वा अन्यमतके कहे तत्त्वा- 
दिकका निराकरणकरि कथन किया, सो तिनका अभ्यासतें 
विकल्प विशेष होय । बहुत प्रयास किए जाननेमैं आय । 
तातैं इनका अभ्यास न करना । तिनकीौं कहिए है-- 


सामान्य जाननेतें विशेष जानना बलवान है। ज्यों ज्यों 
विशेष जाने त्यों त्यों वस्तुखभाव निर्म्मल भासे, श्रद्धान दृढ़ 
होय, रागादि घटे, तातें तिस अभ्यासविषें प्रवर्तना योग्य है। 
ऐसे च्यास्तों अनुयोगनिविषे दोषकल्पनाकरि अभ्यासतैं पराआ्युख 
होना योग्य नाहीं । 


बहुरि व्याकरण न्यायादिक शास्त्र हैं, तिनका भी थोरा बहुत 
अभ्यास करना । जातें इतका ज्ञानविना बड़े शाखनिका अर्थ 
भासे नाहीं । बहुरि वस्तुका भी खरूप इनकी पद्धति जानें 
जैसा भासे, तेसा भाषादिककरि भासे नाहीं । तातैं परंपरा 
कार्यकारी जानि इनका भी अभ्यास करना । परंतु इनहीविषे 
फंसि न जाना । किछू इनका अभ्यासकरि प्रयोजनभूत शाख- 
निका अभ्यासविषे प्रवत्तेना। बहुरि वेधकादि शाख हैं, तिनतें 
मोक्षमागेविषे किछू प्रयोजन ही नाहीं । ताते कोई व्यवहार धर्मका 


अभिप्रायतैं विनाखेद इनका अभ्यास होय जाय, तौ उपकारादि 
२७ 

करना, पापरूप न अवत्तेना। अर इनका अभ्यास न होय तौ 
मति होहु, बिगार किछू नाहीं | ऐसें जिनमतके शास्त्र निर्दोष 
जानि तिनका उपदेश मानना । 


अब शास््रनिविषै अपेक्षादिककों न जानें परस्पर विरोध भासे, 
ताका निराकरण कीजिए है | प्रथमादि अनुयोगनिकी आज्ना- 
यकै अनुसारि जहां जैसें कथन किया होय, तहां तैसेँ जानि 
लेना अर अनुयोगका कथनतें अन्यथा जानि संदेह न करना । 
जैसे कहीं तौ निर्मल सम्यग्दष्टीहीके शंका कांक्षा विचिकित्साका 
अभाव कहद्या, कहीं भयका आठवां गुणस्थान पर्यत, छोभका 
दशमा पयेत, जुगुप्साका आठवां पर्यत उदय कह्या । तहां 
विरुद्ध न जानना । श्रद्धानपूर्वक तीत्र शंकादिकका सम्यर्डष्टीकें 
अभाव भया, अथवा मुख्यपनें सम्यर्दष्टी शंकादि न करै, तिस 
अपेक्षा चरणानुयोगविषै शंकादिकका सम्यग्दष्टीके अभाव कह्या । 
बहुरि सूक्ष्मशक्ति अपेक्षा भयादिकका उदय अष्टमादि गुण- 
स्थान पर्यत पाईए है । तातें करणानुयोगविषेै तहां पर्यत 
तिनका सद्भाव कष्चा । ऐसे ही अन्यत्र जानना । पूर्व अनुयोग- 
निका उपदेशविधानविषै केई उदाहरण कहे हैं, ते जानने, 
अथवा अपनी बुद्धितँं समझे हैने । बहुरि एक ही अनुयोगविषे 
विविक्षाके बशतें अनेकरूप कथन करिए है। जैसे करणानु- 
योगविषै प्रमादनिका सप्तम गुणस्थानविषै अभाव कक्या, तहां 
कषाय प्रभादके भेद कहे । बहुरि तहां ही कषायादिकका सद्भाव 
दशमादि गुणस्थान पर्यत कह्या, तहां विरुद्ध न जानना । 
जातें यहां अमादनिविषै तो जे शुभ अशुभ भावनिका अभि- 

प्राय लिए कृषायादिक होंय, तिनका अहण है। सो सप्तम 
गुणस्थानविषै ऐसा अभिप्राय दूरि भया, तातें तिनका तहां 
अभाव कह्या । बहुरि सूक्ष्मादिभावनिकी अपेक्षा तिनहीका 
दशमादि गुणस्थान पर्यत सद्भाव कक्षा है। बहुरि चरणानुयो- 
गविषै चोरी परख्री आदि सप्तव्यसनका त्याग प्रथम प्रतिमा- 
विषै कह्या, बहुरि तहां ही तिनका त्याग द्वितीय प्रतिमाविषै 
कष्या । तहां विरुद्ध न जानना । जातें सप्तव्यसनविषे तो चोरी 
आदि काये ऐसे हे हैं, जिनकरि दंडादिक पावै, लोकविषै 
अतिनिंदा होय । बहुरि ब्रतनिविषे चोरी आदि त्याग 
करनेयोग्य ऐसे कहे हैं, जे गृहस्थधर्मविषे विरुद्ध होंय, वा 
किंचित्‌ छोकनिंध होंग | ऐसा अर्थ जानना । ऐसे ही अन्यत्र 
जानना । बहुरि नाना भावनिकी सापेक्षतैं एक ही भावकों अन्य 
अन्य प्रकार निरूपण कीजिए है। जेसें कहीं तौ महात्रतादिक 
चारित्रके भेद कहे, कहीं महात्रतादि होतें भी द्रव्यदिंगीकों 
असंयमी कक्या, तहां विरुद्ध न जानना जातें सम्यग्शान- 
सहित महात्रतादिक तौ चारित्र है, अर अज्ञानपूर्वक ब्रता- 
दिक भएं भी असंयमी ही है । बहुरि जैसें पंच मिथ्यात्वनिविषै 
भी विनय कद्मा, अर बारह प्रकार तपनिविषे भी विनय कल्या, 
तहां विरुद्ध न जानना । जातें विनय करने योग्य न्ाहीं, 
तिनका भी विनयकरि धर्म मानना, सो तो विनय मिथ्यात्व है 
अर धर्म्मपद्धतिकरि जे विनय करने योग्य हैं, तिनका यथा- 
योग्य विनय करना, सो विनय तप है । बहुरि जैसें कहीं तौ 
अमभिमानकी निंदा करी, कहीं प्रशंसा करी, तहां विरुद्ध न जानना । 

जातें मानकषायतैं आपकों ऊंचा मनावनेफे अर्थ विनयादि न 
करे, सो अभिमान तो निंद्य ही है, अर निरोमपनातें दीनता 
आदि न करे, सो अमिमान प्रशंसा योग्य है । बहुरि जैसे कहीं 
चतुराईकी निंदा करी, कहीं प्रशंसा करी, तहां विरुद्ध न जानना । 
जातें मायाकषायतें काहका ठिगनेके अर्थ चतुराई कीजिए, सो 
तौ निद्य ही है अर विवेक लिएं यथासंभव कार्य करनेविषै जो 
चतुराई होय, सो छाध्य ही है। ऐसें ही अन्यत्न जानना। 
बहुरि एक ही भावकी कहीं तो उसतें उत्कृष्टभावकी अपेक्षाकरि 
नेंदा करी होय, अर कहीं तिसतें हीनभावकी अपेक्षाकरि 
प्रशंसा करी होय, तहां विरुद्ध न जानना । जैसे किसी शुभ- 
क्रियाकी जहां निंदा करी होय, तहां तो तिसतें ऊंची शुभ- 
किया वा शुद्धभाव तिनकी अपेक्षा जाननी, अर जहां प्रशंसा 
करी होय, तहां तिसतें नीची क्रिया वा अशुभक्रिया तिनकी 
अपेक्षा जाननी । ऐसे ही अन्यत्र जानना । बहुरि ऐसे ही 
काह जीवकी ऊंचे जीवकी अपेक्षा निंदा करी होय, तहां 
सर्वथा निंदा न जाननी । काहकी नीचे जीवकी अपेक्षा प्रशंसा 
करी होय, तौ सर्वथा प्रशंसा न जाननी । यथासंभव वाका 
गुण दोष जानि हेना । ऐसें ही अन्य व्याख्यान जिस अपेक्षा 
लिए , किया होय, तिस अपेक्षा वाका अर्थ समझना । बहुरि 
एक ही शब्दका कहीं तो कोई अर्थ हो है, कहीं कोई अर्थ 
हो है, तहां प्रकरण पहचानि वाका संभवता अर्थ जानना । जैसें 
मोक्षमागेविषे सम्यग्दशन कह्या । तहां दशेन शब्दका अर्थ अ्रद्धान 
है, अर उपयोगवर्णनविषै दर्शन शब्दका अर्थ सामान्य अहण 

मात्र है, अर इन्द्रियवर्णनविषै दर्शन शब्दका अर्थ नेत्रकरि देखने 
मात्र है। बहुरि जैसे सूक्ष्मादरका अर्थ वसख्तुनिका प्रमाणादिक 
कथनविषे छोटा प्रमाण लिएं होय, ताका नाम सूक्ष्म अर बड़ा 
प्रमाण लिए होय, ताका नाम वादर, ऐसा अर्थ होय । अर 
पुद्वलस्कंधादिका कथनविषै इंद्रियगम्य न होय, सो सूक्ष्म, इंद्रिय- 
गम्य होय सो वादर, ऐसा अर्थ है । जीवादिकका कथनविषै 
ऋद्धि आदिका निमित्तविना खयमेव रुकै नाहीं, ताका नाम 
सूक्ष्म, रुके ताका नाम वादर, ऐसा अर्थ है। वख्रादिकका कथन- 
विषे महीनताका नाम सूक्ष्म, मोटाका नाम बादर, ऐसा अर्थ है। 
करणानुयोगके कथनविषै पुद्लस्कंधके निमित्ततें रुके नाहीं, 
ताका नाम सूक्ष्म है अर रुक जाय ताका नाम वादर है । बहुरि 
प्रत्यक्ष शब्दका अर्थ छोकव्यवहारविषै तो इंद्रियनिकरि जाननेका 
नाम प्रत्यक्ष है, प्रमाणभेदनिविषै स्पष्ट व्यवहार प्रतिभासका नाम 
प्रत्यक्ष है, आत्मानुभवनादिविषै आपविषे अवखा होय, ताका 
नाम प्रत्यक्ष है । बहुरि जैसे मिथ्यादृष्टीके अज्ञान कह्चा, तहां 
सर्वथा ज्ञानकगा अभाव न जानना, सम्यग्ज्ञानके अभावतें अज्ञान 
क्या है। बहुरि जेसें उदीरणा शब्दका अर्थ जहां देवादिकके 
उदीरणा न कही, तहां तो अन्य निमित्ततं मरण होय, ताका नाम 
उदीरणा है । अर दश करणनिका कथनविषे उदीरणा करण 
देवायुके भी कह्या । तहां तौ ऊपरिके निषेकनिका द्रव्य उदया- 
वलीविष दीजिए, ताका नाम उदीरणा है । ऐसे ही अन्यत्र 
यथासंभव अर्थ जानना | बहुरि एक ही शब्दका पूर्व शब्द जोड़े 
अनेक प्रकार अर्थ हो है । वा उस ही शब्दके अनेक अर्थ हैं । 

तहां जैसा संभव, तैसा अर्थ जानना । जैसें “जीते! ताका नाम 
“जिन! है। परंतु धर्मपद्धतिविषै कर्मशचुकों जीते, ताका नाम 
'जिन! जानना । यहां कर्मशच्रु शब्दको पूर्वे जोड़ें जो अर्थ होय, 
सो अहण किया, अन्य न किया । बहुरि जैसे “प्राण धारै” ताका 
नाम “जीव” है । जहां जीवन मरणका व्यवहार अपेक्षा कथन 
होय, तहां तौ इंद्रियादि प्राण धारै, सो जीव है। बहुरि द्वव्यादि- 
कका निश्चय अपेक्षा निरूपण होय, तहां चैतन्यप्राणकों धार, सो 
जीव है । बहुरि जैसे समय शब्दके अनेक अर्थ हैं । तहां 
आत्माका नाम समय है, सर्व पदार्थनिका नाम समय है, कालका 
नाम समय है, समयमात्र कालका नाम समय है, शाखका नाम 
समय है, मतका नाम समय है। ऐसे अनेक अर्थनिविषे जैसा 
जहां संभव, तैसा तहां अर्थ जान लेना । बहुरि कहीं तो अर्थ 
अपेक्षा नामादिक कहिए है, कहीं रूढ़िअपेक्षा नामादिक कहिए 
है। जहां रुढ़िअपेक्षा नाम लिख्या होय, तहां वाका शब्दार्थ 
न ग्रहण करना । वाका रूढ़िरूप अर्थ होय, सो ही ग्रहण करना । 
जैसे सम्यक्तादिककों धर्म कह्या । तहां तो यह जीवकों उत्तम- 
स्थानविषे धारे है, तातें याका नाम सार्थक है । बहुरि धर्मद्रव्यका 
नाम धर्म क्या, तहां रूढ़ि नाम है । याका अक्षरार्थ न अहणा । 
इस नाम धारक एक वस्तु है, ऐसा अर्थ ग्रहण करना । ऐसें 
ही अन्यत्र जानना । बहुरि कहीं जो शब्दका अर्थ होता हो, 
सो तो न अहण करना अर जहां जो प्रयोजनभूत अर्थ होय, 
सो अहण करना । जैसे कही किसीका अभाव कश्ना होय, अर 
तहां किंचित्‌ सद्भाव पाईए, तो तहां सर्वथा अभाव न अहण 

करना । कैंचित्‌ सद्भावकों न गिणि अभाव कश्चा है, ऐसा अर्थ 
जानना । सम्यग्इष्टीक रागादिकका अभाव कश्चा, तहां ऐसे अर्थ 
जानना । बहुरि नोकषायका अर्थ तो यह,-“कषायका निषेध! 
सो तो अर्थ न ग्रहण करना, अर यहां क्रोधादि सारिखे ए कपाय 
नाहीं, किंचित्‌ कषाय हैं, तातें नोकषाय हैं । ऐसा अर्थ अहण 
करना । ऐसे ही अन्यत्र जानना । बहुरि जैसें कहीं कोई युक्तिकरि 
कथन किया होय, तहां प्रयोजन अहण करना । समयसारका 
कलशाविषे यह क॒द्या-“धोबीका दृष्टान्तवत्‌ परभावका त्यागकी 
इष्टि यावत्‌ प्रवृत्तिकों न प्राप्त मई, तावत्‌ यह अनुभूति प्रगट 
भई” । सो यहां यह प्रयोजन है-परभावका त्याग होतें ही 
अनुभूति प्रगट हो है । छोकविषै काहूकों आवतें ही कोई काये 
भया द्ोय, तहां ऐसे कहिए,-“जो यह आया ही नाहीं, अर 
यह कार्य होय गया ।” ऐसा ही यहां प्रयोजन अहण करना । 
ऐसें ही अन्यत्र जानना । बहुरि जैसे प्रमाणादिक किछू कद्या 
होय, सोई तहां न मानि लेना, तहां प्रयोजन होय सो जानना । 
ज्ञानाणवविषै ऐसा कह्या है--““अवार दोय तीन सत्पुरुष हैं ।” 
सो नियम इतने ही नाहीं । यहां “थोरे हें! ऐसा प्रयोजन 
जानना । ऐसे ही अन्यत्र जानना । इस ही रीति ढिएं ओर 


१ दुःप्रशावछलुप्तवस्तुनिचया विज्ञानशुन्याशया 
विद्यन्ते प्रतिमन्द्रि निजनिजस्वार्थोद्यवा देहिनः । 
आनन्दाम्ट्तसिन्धुशीकर चयनिवाप्य जन्मज्वरं 
ये मुक्तेवेदनेन्दुवीक्षणपरास्ते सन्ति द्वित्रा यदि ॥ २४ ॥ 
[ ज्ञानार्णव, पृष्ठ ८८.] 

भी अनेक प्रकार शब्दनिके अर्थ हो हैं, तिनकों यथासंभव 
जानने । विपरीत अर्थ न जानना । बहुरि जो उपदेश होय, 
ताकों यथार्थ पहचानि जो अपने योग्य उपदेश होय, ताका 
अंगीकार करना । जैसे वेद्यकशास्रनिविषि अनेक औषधि कही 
हैं, तिनकीं जाने, अर अहण तिसहीका करै, जाकरि अपना रोग 
दूरि होय । आपके शीतका रोग होय, तो उष्ण औषधिका 
ही अहण करे, शीतल औषधिका अहण न करै । यह औरनिकों 
कार्यकारी है, ऐसा जाने । तैसें जैनशात्रनिविषे अनेक उपदेश 
हैं, तिनकों जाने, अर ग्रहण तिसहीका करे, जाकरि अपना 
विकार दूरि होय | आपके जो विकार होय, ताका निषेध करन- 
हारा उपदेशकों अ्रहै, तिसका पोषक उपदेशकों न अ्रहै । यह 
उपदेश औरनिकों कायेकारी है, ऐसा जानै । यहां उदाहरण 
कहिए है--जैसें शाख्रविषे कहीं निश्चयपोषक उपदेश है, कहीं 
व्यवहारपोषक उपदेश है । तहां आपके व्यवहारका आधिक्य 
होय, तौ निश्चयपोषक उपदेशका अहण करि यथावत्‌ प्रवर्तें, अर 
आपके निश्चयका आधिक्य होय, तौ व्यवहार॒पोषक उपदेशका 
ग्रहणकरि यथावत्‌ ग्रवर्ते । बहुरि पूर्वँ तो व्यवहारश्रद्धानतैं 
आलभज्ञानतैं अष्ट होय रहद्या था, पीछें व्यवह्यरउपदेशहीकी 
मुख्यताकरि आत्मज्ञानका उद्यम न करै, अथवा पूर्व तो निश्चय- 
श्रद्धानर्त वेराग्यतें अष्ट होय खच्छन्द होय रहद्या था, पीछें निश्चय 
उपदेशहीकी मुख्यताकरि विषयकषाय पोषे । ऐसे विपरीत 
उपदेश ग्रहें बुरा ही होय । बहुरि जैसे आत्मानुशासनविपषे 
ऐसा कक्का---“जो तू गुणवान्‌ होय, दोष क्यों रुगावै है। दोष- 

वान्‌ होना था, तो दोषमय ही क्‍यों न भयां।” सो जो जीव 
आप तौ गरुणवान्‌ होय अर कोई दोष छरूगाता होय, तहां दोष 
दूर करनेके अर्थ तिस उपदेशकों अंगीकार करना | बहुरि आप 
तो दोषवान्‌ होय, अर इस उपदेशका अहणकरि गुणवान पुरुष- 
निकों नीचा दिखावै, तो बुरा ही होय । सर्व दोषमय होनेतें तो 
किंचित्‌ दोषरूप होना बुरा नाहीं है । तातें तुझतें तो भला है। 
बहुरि यहां यह कह्मा--“तू दोषमय ही कक्‍यों। न भया” सो यह 
तके करी है । किछू सर्व दोषमय होनेके अर्थ यह उपदेश नाहीं 
है। बहुरि जो गुणवानफे किंचित्‌ दोष भएं भी निंदा है, तौ 
सर्वदोषरहित तौ सिद्ध हैं, नीचछी दशाविषै तौ कोई गुण 
कोई दोष होय ही होय । यहां कोऊ कहै-ऐसें है, तो “मुनिलिंग 
धारि किंचित्‌ परिग्रह राखै, सो भी निगोद जाये ।” ऐसा षट्पाहु- 
ड्विषै कैसें कह्मा है? ताका उत्तर-- 


ऊंची पदवी धारि तिस पदविषै संभवता नीच कार्य करे, तौ 
प्रतिज्ञा भंगादि होनेतें महादोष छागै है । अर नीची पदवीविषे 
तहां संभवता गुण दोष होय, तौ होय, तहां वाका दोष गहण 
करणा योग्य नाहीं | ऐसा जानना । बहुरि उपदेशसिद्धांतरत्न- 
4 है चन्द्रमः किमिति लान्ठनवानभूरुष कक 
तद्बान्‌ भबेः किमिति तन्‍्मय एवं नाभूः । 
कि ज्योस्कयामछझूस्ं तद घोषयन्त्या 
स्वभोनुवन्ननु तथा सति नाउसि लक्ष्यः ॥ १४१ ॥# 
२ जह जायरूवसरिसो तिलतुसमत्त ण गहदि अत्थेसु । 
जद्द छेद अप्पबहुअं तत्तो पुण जाइ णिग्गोयं ॥ १८ ॥ 
[ सृत्रपाहुड ] 

मालाबिप कक्षा--“आज्ञा अनुसार उपदेश देनेवालाका क्रोप 
भी क्षमाका भंडार है. ।” सो यह उपदेश वक्ताका अहवा 
योग्य नाहीं। इस उपदेशतें वक्ता कोष किया करे, तौ बुरा ही 
होय । यह उपदेश श्रोतानिका अहवा योग्य है। कदाचित्‌ वक्ता 
ऋरकरिकै भी सांचा उपदेश दे, तो श्रोता गुण ही माने । ऐसें 
ही अन्यत्र जानना । बहुरि जैसें काहके अतिशीतांग रोग होय, 
ताकै अर्थ अति उष्ण रसादिक औषधि कही हैं । तिस औष- 
घिकों जाके दाह होय, वा तुच्छ शीत होय, सो अहण करे, 
तो दुख ही पावै । तैसेँ काहकै कोई कायेकी अतिमुख्यता होय, 
ताकै अर्थ तिसके निषेधका अति खींचकरि उपदेश दिया होय, 
ताकों जाकै तिस कायेकी मुख्यता न होय, वा थोरी मुख्यता 
होय, सो अहण करे, तो बुरा ही होय । यहां उदाहरण--जैसें 
काहकों शास्राभ्यासकी अतिमुख्यता अर आत्मानुभवका उद्यम 
ही नाहीं, ताके अथे बहुत शास्राभ्यासका निषेध किया । बहुरि 
जाकै शास्राभ्यास नाहीं, वा थोरा शासख्राभ्यास है, सो जीव 
तिस उपदेशते शाख्राभ्यास छोड़े अर आत्मानुभवविषै उपयोग 
रहै नाहीं, तब वाका तो बुरा ही होय । बहुरि जैसे काहके यज्ञ 
खानादिकरि हिंसातें धर्म माननेकी मुख्यता है, ताके अर्थ “जो 
पृथ्वी उलटे, तो भी हिंसा किए पुण्यफल न होय,” ऐसा उपदेश 
दिया । बहुरि जो जीव पूजनादि कार्यनिकरि किंचित्‌ हिंसा 
लगाबै, अर बहुत गुण उपजाबै, सो जीव इस उपदेशतैं पूजनादि 





१ रोसोबि खम्ाकोसो सुत्त भासंत जस्सण्घणस्थ (१)। 
बस्सृत्तेण खमाविय दोस महामोहअावासो 0 १४ 0 

कार्य छोड़े, अर हिंसारहित सामायिकादि धर्मविषे उपयोग लागै 
नाहीं, तब वाका तो बुरा ही होय । ऐसे ही अन्यत्र जानना। 
बहुरि जैसे कोई ओषधि गुणकारी है। परंतु आपके यावत्‌ तिस 
ओषधितें हित होय, तावत्‌ तिसका अहण करे । जो शीत मिरें 
भी उष्ण ओषधिका सेवन किया ही करे, ती उलग रोग होय । 
तैसें कोई कार्य है, परंतु आपके यावत्‌ तिस धर्मकार्यतें हित 
होय, तावत्‌ तिसका अहण करे। जो ऊंची दशा होतें नीची दशा- 
संबंधी धर्मका सेवनविषे छागे, तो उल्टण बिगार ही होय । 
यहां उदाहरण--जैसें पाप मेटनेके अर्थ प्रतिक्रमणादि धर्मकाये 
कहे, बहुरि आत्मानुभव होतें प्रतिक्मणादिकका विकल्प करे, 
तो उल्टा विकार वे, याहीतें समयसार॒विषै प्रतिक्रणादिककों 
विष कछ्या है । बहुरि जैसे अब्रतीके करने योग्य प्रभावनादि 
धर्मकाये कहे, तिनकों त्रती होयकरि करे, तो पाप ही बांधे । 
व्यापारादि आरंभ छोड़ि चेत्यालयादि काययेनिका अधिकारी होय, 
सो केसे बने । ऐसें ही अन्यत्र जानना । बहुरि जैसे पाकादिक 
आओषधि पुष्टकारी हैं, परन्तु ज्वरवान्‌ अहण करे, तो महादोष 
उपज । तैसें ऊंचा धर्म बहुत भला है, परंतु अपने विकारभाव 
दूरि न होंगय, अर ऊंचा धर्म अहै, तो महादोष उपजै। यहां 
उदाहरण-जैसें अपना अशुभविकार न छृथ्या, अर निर्विकढप 
दशाकों अंगीकार करे, तो उल्टा विकार वधे । जैसें व्यापारादि 
करनेका विकार तो न छूख्या अर त्यागका भेषरूप धर्म अंगीकार 
करे, तो महादोष उपजे । बहुरि जैसे भोजनादि विषयनिविषे 
आसक्त होय अर आरंभत्यागादि धर्मकी अंगीकार करे, तो बुरा 

ही होय । ऐसें,ही अन्यत्र जानना । याही प्रकार और भी 
सांचा विचारतें उपदेशकों यथार्थ जानि अंगीकार करना । बहुरि 
विस्तार कहांताई करिए । अपनें सम्यग्शान भए आपहीकों 
यथार्थ भासै । उपदेश तो वचनात्मक है । बहुरि वचनकरि 
अनेफ अर्थ युगपत्‌ कहे जाते नाहीं । तातें उपदेश तो एक ही 
अथकी मुख्यता लिए हो है । बहुरि जिस अर्थका जहां वर्णन 
है, तहां तिसहीकी मुख्यता है । दूसरे अर्थकी तहां ही मुख्यता 
करे, तौ दोऊ उपदेश दृढ़ न होंय । तातें उपदेशविषै एक 
अर्थकों दृढ़ करे । परंतु सर्व जिनमतका चिह् स्थाह्माद है। सो 
ध्थात्‌! पदुका अर्थ 'कथंचित' है । तातें उपदेश होय ताकों 
सर्वथा न जानि लेना । उपदेशका अर्थकों जानि तहां इतना 
विचार करना, यह उपदेश किस प्रकार है, किस प्रयोजन हठिएं 
है, किस जीवकों कार्यकारी है । इत्यादि. विचारकरि तिस अर्थका 
ग्रहण करें, पीछें अपनी दशाविषे जो उपदेश जैसें आपकों 
कार्यकारी होय, तिसकों तैसें आप अंगीकार करै । अर जो 
उपदेश जानने योग्य ही होय, तो ताकों यथार्थ जानि ले । ऐसे 
उपदेशका फरकों पावै। यहां कोई कहै--जो तुच्छबुद्धि इतना 
विचार न करि सके, सो कहा करे। ताका उत्तर-- 


जैसे व्यापारी अपनी बुद्धिके अनुसारि जिसमें समझे, सो 
थोरा वा बहुत व्यापार करे । परंतु नफा टोटाका ज्ञान तो अवश्य 
चाहिए । तैसें विवेकी अपनी बुद्धिफे अनुसारि जिसमें समझे, 
सो थोरा वा बहुत उपदेशकों अहै, परंतु मुझकों यह कार्यकारी 
है, यद्ध कार्यकारी नाहीं, इतना तो ज्ञान अवश्य चाहिए । सो 

कार्य तौ इतना है--यथांर्थ श्रद्धानज्ञानकरि रागादि घटावना । 
सो यह काये अपने सघै, सोई उपदेशका प्रयोजन अहै | विशेष 
ज्ञान न होय, तो प्रयोजनकों तौ भूहे नाहीं । यह तो सावधानी 
अवश्य चाहिए. । जिसमैं अपना हितकी हानि होय, तेंसें 
उपदेशका अर्थ समझना योग्य नाहीं । या प्रकार ख्ाद्वाददष्टि 
लिएं जैनशाखनिका अभ्यास किएं अपना कल्याण हो है। 


यहां कोई प्रश्न करै-जहां अन्य अन्य प्रकार न संभव, तहां 
तो स्वाद्गाद संभवै । बहुरि एक ही प्रकारकरि शास्त्रनिविषे विरुद्ध 
भासे, तहां कहा करिए । जैसे प्रथमानुयोगविष एक तीथैकरकी 
साथि हजारों मुक्ति गए बताए, करणानुयोगविषे छह महीना 
आठसमयविषै छसे आठ जीव मुक्ति जांय, ऐसा नियम किया। 
प्रथमानुयोगविषे॑ ऐसा कथन किया-देव देवांगना उपजि पीर्छे 
मरि साथि ही मनुप्यादि पयोयविषै उपजे । करणानुयोगविषै 
देवका सागरों प्रमाण देवांगनाका पल्यों प्रमाण आयु कहद्या | 
इत्यादि विधि कैसे मिले। ताका उत्तर-- 


करणानुयोगविषे कथन है, सो तो तारतम्य लिएं है । अन्य 
अनुयोगनिविषे कथन प्रयोजन अनुसारि है । तातैं करणानुयोगका 
कथन तो जैसे किया है, तैसें ही है. । औरनिका कथनकी जैसें 
विधि मिले, तैसें मिछाय लैनी । हजारों मुनि तीथेकरकी साथि 
मुक्ति गए बताए, तहां यह जानना--एक ही काल इतने मुक्ति 
गए नाहीं । जहां तीर्थंकर गमनादि क्रिया मेटि स्थिर भए, तहां 
तिनकी साथ इतने मुनि तिष्ठे, बहुरि मुक्ति आगें पीछें गए। 
ऐसें प्रथमानुयोग करणानुयोगका विरोध दूरि हो है। बहुरि देव 

देवांगगा साथि उपजे, पीछें देवांगगा चयकरि बीचमैं अन्य 
पयाथ धरे, तिनका प्रयोजन न जानि कथन किया। पीछे वह साथि 
मनुष्य पर्यायविषै उपजे, ऐसें विधि मिलाएं विरोध दूरि हो है| 
ऐसे ही अन्यत्र विधि मिलाय डैनी। बहुरि प्रश्ष--जो ऐसें कथननि- 
विषे भी कोई प्रकार विधि मिले । परंतु कहीं नेमिनाथ खामीका 
सौरीपुरविषै कही द्वारावतीविषै जन्म कक्या, रामचंद्रादिककी 
कथा अन्य अन्य प्रकार लिखी । एकेन्द्रियादिककों कहीं सासादन 
गुणस्थान लिख्या, कहीं न लिख्या, इत्यादि इन कथननिकी विधि 
केसें मिले । ताका उत्तर--- 


ऐसे विरोध लिएं कथन कालदोषतें मए हैं । इस कालविषै 
प्रत्यक्ष ज्ञानी वा बहुश्रुतनिका ती अभाव भया, अर स्तोकबुद्धि 
ग्ंथ करनेके अधिकारी भए । तिनके अमर्तें कोई अर्थ अन्यथा 
भासे, ताकों तैसें लिखें, अथवा इस कालविषे केई जैनमतविषे 
भी कषायी भए हैं, सो तिननें कोई कारण पाय अन्यथा कथन 
लिख्या है। ऐसे अन्यथा कथन भया, तातें जैनशाखनिविषे 
विरोध भासने लागा । सो जहां विरोध भासे, तहां इतना 
करना कि, इस कथन करनेवाले बहुत प्रमाणीक हैं कि, इस कथन 
करनेवाले बहुत प्रमाणीक हैं । ऐसा विचारकरि बड़े आचा्यादि- 
कनिका क्या कथन प्रमाण करना । बहुरि जिनमतके बहुत शास्त्र 
हैं, तिनहीकी आज्ञाय मिलावनी । जो परंपराआज्नायतैं मिले, 
सो कथन प्रमाण करना । ऐसें विचार किएं भी सत्य असत्यका 
निर्णय न होय सके, तौ जैसे केवलीकों भास्या है, तैसें प्रमाण 
है, ऐसें मान लेना । जानें देवादिकका वा तत्त्वनिका निद्धार 

भए विना तौ मोक्षमार्ग होय नाहीं । तिनिका तौ निद्धोर भी 
होय सके है, सो कोई इनिका खरूप विरुद्ध कहै, तो आपहीकों 
भासि जाय | बहुरि अन्य कथनका निद्धांर न होय, वा संशयादि 
रहे, वा अन्यथा जानपना होय जाय, अर केबलीका कद्मा 
प्रमाण है, ऐसा श्रद्धान रहै, तो मोक्षमागंविषै विन्न नाहीं, ऐसा 
जानना । इहां कोई तके करे--जैसें नाना प्रकार कथन जिनमत- 
विषै क्या, तैसें अन्यमतविषै भी कथन पाइए है, सो तुर्हारे 
मतके कथनका तो तुम तिस जिस प्रकार स्थापन किया, अन्य- 
मतविषै ऐसे कथनकों तुम दोष लगावो हो, सो यह तुग्हारै 
रागद्वेष है । ताका समाधान-- 


कथन तो नाना प्रकार होय और प्रयोजन एकहीकों पोषे, 
तौ कोई दोष है नाहीं। थर कहीं कोई प्रयोजन पोषै, कहीं कोई 
प्रयोजन पोषै, तो दोष ही है । सो जिनमतविषै तो एक प्रयोजन 
रागादि मेटनेका है, सो कहीं बहुत रागादि छुड़ाय थोरा रागादि 
करावनेका प्रयोजन पोष्या है, कहीं सर्व रागादि छुड़ावनेका 
प्रयोजन पोष्या है। परंतु रागादि बधावनेका प्रयोजन कहीं भी 
नाहीं । तातें जिनमतका कथन सर्व निर्दोष है। अर अन्यमतविषे 
कहीं रागादि मिटावनेके प्रयोजन लिएं कथन करें, कहीं रागादि 
बधावनेका प्रयोजन लिएं कथन करें । ऐसे ही और भी 
प्रयोजनकी विरुद्धता लिए कथन करे हैं । तातै अन्यमतका 
कथन सदोष है । लोकविषे भी एक प्रयोजनको पोषते नाना 
वचन कहै, ताकों प्रमाणीक कहिए है । अर प्रयोजन और और 
पोषती बात करै, ताकों बावला कहिए है । बहुरि जिनमतविषे 

नाना प्रकार कथन है, सो जुदी जुदी अपेक्षा लिए है, तहां दोष 
नाहीं । अन्यमतविषे एक ही अपेक्षा लिए. अन्य कथनः करे, 
: तहां दोष है । जैसे जिनदेवके वीतरागभाव हैं, अर समवसरणादि: 
विभूति पाइए है, तहां विरोध नाहीं । समवसरणादि विभूतिकी 
रचना इंद्रादिक करे हैं, इनके तिसविषै रागादिक नाहीं, ता 
दोऊ बातें संमेव हैं । अर अन्यमतविषै ईश्वरकों साक्षीभूत 
वीतराग भी कहें, अर तिसहीकर किए काम कोधादि भाव 
निरूपण करें, सो एक ही आत्माकै वीतरागपनों अर काम 
क्रोधादि भाव कैसें संभवें | ऐसें ही अन्य जानना । बहुरि काल- 
दोष॑तें जिनमतविषें एक ही प्रकारकरि कोई कथन विरुद्ध लिख्या 
है, सो यह तुच्छ बुद्धीनिकी भूलि है, किछू मतविषै दोष नाहीं । 
सो भी जिनमतका अतिशय इतना है कि, प्रमाणविरुद्ध कोई 
कथन कर सके नाहीं । कहीं सोरीपुरविषै कहीं द्वारावतीविषे 
नेमिनाथ खामीका जनम लिख्या है, सो कोठे ही होहु, परंतु 
नगरविषै जनम होना प्रमाणविरुद्ध नाहीं । अब भी होता 
दीसे है। 
बहुरि अन्यमतविषे सर्वज्ञादि यथार्थ ज्ञानीके किए अंथ 
बतावैं, बहुरि तिनिविषै परस्पर विरुद्ध मांस । कहीं तौ बाल- 
ब्रक्मचारीकी प्रशंसा करें, कहीं कहें “पुत्रविना गति ही होय 
नाहीं” सो दोऊ सांचा कैसे होय । सो ऐसे कथन तहां बहुत 
पाइए है। बहुरि प्रमाणविरुद्ध कथन तिनविषे पाइए है । जैसे 
वीय॑ मुखबिषै पड़नेतें मछलीकै पुत्र हवो, सो ऐसें अवार काहके 
होना दीसे नाहीं । अनुमानतैं मिले नाहीं । सो ऐसे भी कथन 

बहुत पाइए है। यहां सर्वज्ञादिककी भूलि मानिए, सो तौ कैसें 
भूलें । अर विरुद्ध कथन माननेमैं आवे नाहीं । तातें तिनिके 
मतविषे दोष ठहराइए है । ऐसा जानि एक जिनमतका ही 
उपदेश ग्रहण करने योग्य है । तहां प्रथमानुयोगादिकका अभ्यास 
करना । तहां पहिले याका अभ्यास करना, पीछे बाका करना, 
ऐसा नियम नाहीं। अपने परिणामनिकी अवखा देखि जिसके 
अभ्यासतें अपने धर्मविषे प्रदत्ति होय, तिसहीका अभ्यास 
करना । अथवा कदाचित्‌ किसी शाखका अभ्यास करे, क॒दाचित्‌ 
किसी शाख्रका अभ्यास करे । बहुरि जैसे रोजनामाविषे तौ अनेक 
रकम जहां तहां लिखी हैं, तिनिकों खातेमैं ठीक खताबे, तो 
हैना दैनाका निश्चय होय । तैसें शाखनिविषै तौ अनेक प्रकारका 
उपदेश जहां तहां दिया है, ताकों सम्यग्ज्ञानविषै यथार्थ प्रयो- 
जन लिए पहिचाने, तो हित अहितका निश्चय होय । ताें 
स्वात्ददकी सापेक्ष लिएं सम्यग्शानकरि जे जीव जिनवचनविषे 
रमै हैं, ते जीव शीघ्र ही शुद्ध आत्मखरूपकों प्राप्त हो हैं । 
मोक्षमागेविष पहिलठा उपाय आगमज्ञान कह्या है । आगमज्ञान 
विना और धर्मका साधन होय सके नाहीं । तातें तुमकों भी 
यथाथथबुद्धिकरि आगम अभ्यास करना । तुम्हारा कल्याण होगा । 


इति श्रीमोक्षमागप्रकाशक नाम शास्त्रमध्ये उपदेशस्वरूप- 
प्रतिपादक नामा आठवां अधिकार पूरण भया। 

अथ सोक्षमार्गका खरूप कहिए है -- 
दोहा । 
: शिवउपाय करतें प्रथम, कारन मंगरूरूप । 
विधनविनाशक सुखकरन, नमों शुद्ध शिवभूष ॥ १॥ 
पहिलें मोक्षमागेके प्रतिपक्षी मिथ्यादशनादिक तिनिका खरूप 
दिखाया । तिनिकों तो दुःखरूप दुःखका कारन जानि हेय मानि 
तिनिका त्याग करना । बहुरि बीचमैं उपदेशका खरूप दिखाया । 
ताकीं जानि उपदेशकों यथार्थ समझना। अब मोक्षके मारग 
सम्यग्दर्शनादिक तिनिका खरूप दिखाइए है । इनिकों सुखरूप 
सुखका कारण जानि उपादेय मानि अंगीकार करना । जातें 
आत्माका हित मोक्ष ही है । तिसहीका उपाय आत्माकों 
कतंव्य है | तातें इसहीका उपदेश इहां दीजिए है। तहां 
आत्माका हित मोक्ष ही है और नाहीं । ऐसा निश्चय कैसें होय, 
सो कहिए है-- 

आत्माके नाना प्रकार गुणपर्यायरूप अवजा पाइए है । तिन- 
विषे और तो कोई अवस्था होह, किछू आत्माका बिगाड़ सुधार 
नाहीं । एक दुखसुखअवस्थात्त बिगाड़ सुधार है । सो इहां किछू 
हेतु दृष्टांत चाहिए नाहीं। प्रत्यक्ष ऐसें ही प्रतिभासै है । लछोक- 

विषे जेते आत्मा हैं, तिनिके एक उपाय यह पाइए है-दुख न 

होय सुख ही होय । बहुरि अन्य उपाय जेते करें हैं, तेते एक 

इस ही प्रयोजन लिएं करे हैं, दूसरा प्रयोजन नाहीं। जिनके 
निमित्ततं दुख होता जाने, तिनिकों दूरकरनेका उपाय करे। 
अर जिनके निमित्ततैं सुख होता जाने, तिनिके होनेका उपाय करे 

है । बहुरि संकोच विस्तार आदिक अवस्था भी आसप्माके हो. हैं, 
वा अनेक परद्वव्यका भी संयोग मिले है | परंतु जिनतें सुख दुख 
होता न जाने, तिनके दूर करनेका वा होनेका कुछ भी उपाय 
कोऊ करे नाहीं। सो इहां आत्मद्रव्यका ऐसा ही खभाव जानना । 
और तो सर्व अवस्थाकों सहि' सके, एक दुखकों सह सकता 
नाहीं | परवश दुख होय तो यह कहा करे, ताकों भोगवै, परन्तु 
खबशपने तो किंचित्‌ भी दुःखकों न सहै । अर संकोच विस्ता- 
रादि अवस्था जैसी होय, तेसी होय, तिसकों खबशपने भी 
भोगवै, सो खमावविषे तर्क नाहीं। आत्माका ऐसा ही खभाव 
जानना । देखो, दुःखी होय तब सूता चाहै, सो सोवनेमैं 
ज्ञनादिक मंद हो जाय हैं, परन्तु जड़सारिखा भी होय दुखकों 
दूर किया चाहे है, वा मुआ चाहे । सो मरनेमैं अपना नाश 
माने है, परन्तु अपना अख़ित्व खोकर भी दु.ख दूर किया चाहे 
है । तातें एक दुखरूप प्योयका अभाव करना ही याका कत॑व्य 
है| बहुरि दुःख न होय, सो ही सुख है। सो यह भी प्रत्यक्ष 
भासे है । बाह्य कोई सामग्रीका संयोग मिलें जाके अंतरंगविषे 
आकुलता है, सो दुखी ही है । जाके आकुछता नाहीं, सो सुखी 
है। बहुरि आकुलता हो है, सो रागादिक कषायभाव भएं हो 
है । जातें रागादि भावनिकरि यह तो द्वव्यनकों और भांति 
परिणमाया चाहै, भर वे द्रव्य और भांति परिणमें, तब. यांके 
आकुलता होय। तहां के तो आपके रागादिक दूर होंय, के 
आप चाहे तैसें ही सर्वद्वव्य परिणमैं तो आकुछता मिटै। सो 
से द्रव्य तो याके आधीन नाहीं। कदाचित्‌ कोई द्रव्य जैसी 

याकी इच्छा होय, तैसें ही परिणमें, तो भी याकी सर्वथा 
आकुलता दूरि न होय । सर्व कार्य याका चाश्मा ही होय, अन्यथा 
न होय, तब यह निराकुल रहै। सो यह तौ होय ही सके 
नाहीं । जातें कोई द्वव्यका परिणमन कोई द्व॒व्यके आधीन नाहीं। 
तातैं अपने रागादि भाव दूरि भएं निराकुछता होय, सो यह 
कार्य बनि सके है । जातें रागादिक भाव आत्माका खभाव भाव 
तो है नाहीं । उपाधिक भाव हैं, परनिमित्तर्तें भएं हें, सो निमित्त 
मोहकर्मका उदय है । ताका अभाव भएं सर्व रागादिक विलय 
होय जांय, तब आकुलताका नाश भर दुख दूरि होय, सुखकी 
प्राप्ति होय । तातें मोहकर्मका नाश हितकारी है। बहुरि तिस 
आकुलताकों सहकारी कारण ज्ञानावरणादिकका उदय है। 
ज्ञानावरण दर्शनावरणके उदयतें ज्ञानदशन संपूर्ण न प्रगटे है, 
तातैं याके देखने जाननेकी आकुरूता होय, अथवा यथार्थ संपूर्ण 
वस्तुका खभाव न जाने, तब रागादिरूप होय प्रवर्त्ते, तहां 
आकुलता होय । बहुरि अंतरंगके उदयतें इच्छानुसार दानादि कार्य 
न बने, तब आकुलछता होय। इनका उदय है, सो मोहका 
उदय होतें आकुलताकों सहकारी कारण है। मोहके उदयका: 
नाश भएं इनिका बल नाहीं । अंतमुंहर्तकरि, आपोआप नाशकों 
प्राप्ति हॉय । परंतु सहकारी कारण भी दूरि होय जाय, तब 
प्रगटरूप निराकुल दशा भासे । तहां केवछज्ञानी भगवान्‌ अनंत- 
सुखरूप दशाकों आप्त कहिए। बहुरि अघाति कर्मनिका उदयके 
निमित्ततें शरीरादिकका संयोग हो है, सो मोहकरमेका उदय 
होतें शरीरादिकका संयोग आकुलताकों बाह्य सहकारी कारण है | 

अंत्तरंग मोहका उदयतें रागादिक होय अर बाद्य अघाति कर्मनिके 
डउदयतें रागादिककों कारण शरीरादिकका संयोग होय, तब 
आकुछता उपजै है । बहुरि मोहका उदय नाश मएं भी अघाति- 
कर्मका उदय रहै है, सो किछू भी आकुछता उपजाय सके 
नाहीं । परंतु पूर्व आकुलताका सहकारि कारण था, तातैं अघाति 
कर्मनिका भी नाश आत्माकों हृष्ट ही है। सो केवलीकै इनिके 
होतें किछू दुख नाहीं। तातें इनका नाशका उद्यम भी नाहीं। 
परंतु मोहका नाश भएं ए कर्म आंपे आप थोरे ही कालल्‍में सर्व 
नाशकों प्राप्त होय जाय हैं। ऐसे सर्व कर्मका नाश होना 
आत्माका हित है। बहुरि सर्व कर्मका नाशहीका नाम मोक्ष है । 
तातैं आत्माका हित एक मोक्ष ही है-ओर किछू नाहीं, ऐसा 
निश्चय करना । इहां कोक कहै--संसार दशाविषै पुष्यकर्मका 
उदय होतें भी जीव सुखी हे। है, तातैं केवल मोक्ष ही हित है, 
ऐसा काहेकों कहिए। ताका समाधान-- 


संसारदशाविषै सुख तौ सर्वथा है ही नाहीं, दुख ही है। 
परंतु काहकै कबह बहुत दुख हो! है, काहके कबहू थोरा दुख 
हो है । सो पूर्व बहुत दुख था, वा अन्य जीवनिके बहुत दुख 
पाइए है, तिस अपेक्षातैं थोरे दुखवालेकों सुखी कहिए। बहुरि 
तिस ही अमिप्रायर्तैं थोरे दुखवाला आपकों सुखी माने है। 
परमार्थतैं सुख है. नाहीं। बहुरि जो थोरा भी दुख सदा काऊ 
रहै है, तौ वाकीं भी हित ठहराइए, सो भी नाहीं । थोरे कारू 
ही पृष्यका उदय रहै, तहां थोरा दुख हो है, पीछे बहुत 
दुख हो जाय । तातें संसारअवस्था हितरूप नाहीं। जैसे काहके 

विषम ज्वर है, ताके कबह असाता बहुत हो है, कबह थोरी 
हो है। थोरी असता होय, तब वह आपकों नीका माने । छोक 
भी कहैं-नीका है । परंतु परमार्थेतें यावत्‌ ज्वरका सद्भाव है, 
तांवत्‌ नीका नाहीं है। तैसें संसारीके मोहका उदय है । ताकै 
कबहू आकुलता बहुत हो है, कबह थोरी हो है । थोरी आकुरुता 
होय, तब वह आपकों सुखी माने, लोक भी कहैं-सुखी हे । 
परमार्थतें यावत्‌ मोहका सद्भाव है, तावत्‌ सुखी नाहीं । बहुरि 
संसार दशाविषे भी आकुलता घटें सुखी नाम पावे है। आकु- 
लता बचे दुखी नाम पावै है । किछू बाद्य सामग्रीतें सुख दुख 
नाहीं । जैसे काहू दरिद्वीके किंचित्‌ धनकी प्राप्ति भई। तहां किछू 
आकुछता घटनेतें वा्को सुखी कहिए, अर वह भी आपकों सुखी 
माने । बहुरि काहू बहुत धनवानके किंचित्‌ धनकी हानि भई, 
तहां किछू आकुलता बधनेतें वाकों दुखी कहिए. । अर वह भी 
आपकों दुखी माने है । ऐसे ही सर्वत्र जानना । बहुरि आकुलता 
घटना बधना भी बाह्य सामग्रीके अनुसार नाहीं। कषाय भावनिक्कै 
घटने बधनेके अनुसार है । जैसे काहफे थोरा धन है अर वाकै 
संतोष है, तो वाके आकुलता थोरी है। बहुरि काहूके बहुत धन 
है, अर वाके तृष्णा है, तो वाकै आकुलता घनी है । बहुरि 
काहकों काहने बहुत बुरा क्या, अर वाके थोरा क्रोध न भया, 
तो आकुलता न हो है । अर थोरी बातैं कहे ही क्रोध होय आवै, 
तो वाके आकुलता घनी हो है । बहुरि जैसे गऊके बछड़ेतें किछ 
भी प्रयोजन नाहीं । परंतु मोह बहुत, तातें वाकी रक्षा करनेकी 
बहुत आकुलता हो है । बहुरि सुभरके शरीरादिकतैं घने कार्य 

सपै हैं, परंतु रणविषै मानादिककरि शरीरांदिकतैं मोह घटि जाय, 
तब मरनेकी भी थोरी आकुलता हो है । तातें ऐसा जानना--- 
संसार अवस्थाविषे भी आकुलता घटने बधनेहीतैं सुखदुख 
भानिए है। बहुरि आकुढताका घटना बधना रागादि कषाय 
घटने बधनेके अनुसार है। बहुरि परद्वव्यरूप बाह्य सामग्रीके 
अनुसार सुख दुख नाहीं । कपायतैं याकै इच्छा उपज, अर 
याकी इच्छा अनुसारि बाश्य सामग्री मिले, तब याका किछू 
कृषाय उपशमनेतैं आकुलता घटे, तब सुख माने । अर इच्छा- 
नुसार सामग्री न मिले, तब कपाय बधनेंतें आकुलता बचे, तब 
दुख माने । सो है तो ऐसें, अर यह जानै-मोकूं परद्वव्यके 
निमित्ततें सुख दुख हो है । सो ऐसा जानना अम ही है। तातें 
इहां ऐसा विचार करना, जो संसार अवस्थाविषै किंचित्‌ कपाय 
घटें सुख मानिए, ताकों हित जानिए, तो जहां सर्वथा कषाय 
दूर भएं वा कषायके कारण दूरि भएं परम निराकुलता होने 
करि अनंत सुख पाइए, ऐसी मोक्षअवस्थाकों कैसें हित न मानिए । 
बहुरि संसार अवस्थाविषे उच्च पदकों पावै, ती भी कै तो विषय- 
सामग्री मिलावनेकी आकुलता होय, के विषयसेवनकी आकुलता 
होय, कै और कोई क्रोधादि कषायतैं इच्छा उपजै, ताकों पूरण 
करनेकी आकुछता होय, कदाचित्‌ सर्वथा निराकुल होय सके 
नाहीं । अभिप्रायविष तो अनेकप्रकार आकुलता बनी ही रहै । 
अर बाह्य कोई आकुलता मेटनेके उपाय करे, सो प्रथम तौ कार्य 
सिद्ध होय नाहीं। अर जो भवितव्य योगतें वह कार्य सिद्ध होय 
जाय, तो तत्काह और आकुलता मेटनेका उपायविषै छागै | 

ऐसे आकुलता मेटनेकी आकुलता निरंतर रह्या करे । जो ऐसी 
आकुलता न रहै, तो नये नये विषयसेवनादि कार्यनिविषे काहेकों 
प्रवर्ते है। तातैं संसार अवस्थाविषै पुण्यका उदयतें इंद्र अहर्मि- 
द्रादि पदकों पावै, तौ भी निराकुलता न होय, दुःखी ही रहै । 
तातें संसारअवस्था हितकारी नाहीं। 


बहुरि मोक्ष अवश्थाविषै कोई प्रकारकी आकुलता रही नाहीं, 
ता आकुछता मेटनेका उपाय करनेका भी प्रयोजन नाहीं । सदा 
काले शांतरसकरि सुखी रहै है । तातें मोक्षअवस्था ही हितकारी 
है । पूर्व भी संसार अवथाका दुखका अर मोक्ष अवखाका 
सुखका विशेष वर्णन किया है, सो इसही प्रयोजनके अर्थि किया 
है। ताकों भी विचारि मोक्षका उपाय करना । सर्व उपदेशका 
तालये इतना है। इहां प्रभ--जो मोक्षका उपाय काललब्धि 
आएं भवितव्यानुसारि बने है कि, मोहादिकका उपशमादि भएं 
बने है, अथवा अपने पुरुषार्थतैं उद्यम किए बने है, सो कहो | 
जो पहिले दोय कारण मिले बने है, तो हमकों उपदेश काहेकों 
दीजिए है । अर पुरुषार्थतें बने है, तो उपदेश सर्व सुने, तिन- 
विषे कोई उपाय कर सकै, कोई न करि सके, सो कारण कहा । 
ताका समाधान-- 

एक काये होनेविषे अनेक कारण मिले हैं । सो मोक्षका 
उपाय बने है, तहां तो पूर्वोक्त तीनों ही कारण मिले हैं | अर न 
बने है, तहां तीनों ही कारण न मिले हैं । पृर्वोक्त तीन कारण 
कहे, तिनविषे काललब्धि वा होनहार तौ किछू वस्ु नाहीं । 
जिस कालविषै कार्य बने, सोई कालढलब्धि और जो कार्य भया 

सौई होनहार । बहुरि कर्मका उपशमादिक है, सो पुद्धलकी 
शक्ति है । ताका आत्मा कत्तो हर्ता नाहीं । बहुरि पुरुषार्थतैं 
उद्यम करिए है, सो यह आत्माका काये है । ताबं आत्माको 
पुरुषार्थकरि उच्यम करनेका उपदेश दीजिए है । तहां यह 
आत्मा जिस कारणतें कार्येसिद्धि अवश्य होय, तिसकारणरूप 
उद्यम करै, तहां तो अन्य कारण मिलें ही मिड, अर कार्यकी भी 
सिद्धि होय ही होय । बहुरि जिस कारणतैं कार्यसिद्धि होय, 
अथवा नाहीं भी होय, तिस कारणरूप उद्यम करे, तहां अन्य 
कारण मिलैं तौ कार्यसिद्धि होय, न मिलें तो सिद्धि न होय । सो 
जिनमतविषै जो मोक्षका उपाय क्या है, सो इससें मोक्ष होय 
ही होय । तातैं जो जीव पुरुषार्थथरि जिनेश्वरका उपदेश 
अनुसार मोक्षका उपाय करे है, ताके काललब्धि वा होनहार भी 
भया । अर कर्मका उपशमादि भया है, तो यह ऐसा उपाय करे 
है। तातें जो पुरुषार्थकरि मोक्षका उपाय करे है, ताके सर्व 
कारण मिले हैं, ऐसा निश्चय करना । अर वाकै अवश्य मोक्षकी 
प्राप्ति हो है | बहुरि जो जीव पुरुषार्थकरि मोक्षका उपाय न करे, 
ताके काललब्धि होनहार भी नाहीं। अर कर्मका उपशमादि न 
भया है, तौ यह उपाय न करे है। तातें जो पुरुषार्थकरि मोक्षका 
उपाय न करे है, ताके कोई कारण मिले नाहीं, ऐसा निम्वय 
करना । अर वाके मोक्षकी प्राप्ति न हो हे । बहुरि तू कहे है- 
उपदेश तौ सर्व सने हैं, कोई भोक्षका उपाय कर सकै, कोई न 
करि सकै, सो कारण कहा । सो कारण यह है कि--जो उपदेश 
सुनिकरि पुरुषार्थ करे है, सो तो मोक्षका उपाय करि सके है 

अर पुरुषार्थ न करे, सो भोक्षका उपाय न कर सकै-है। उपदेश 
तौ शिक्षामात्र है, फल जैसा पुरुषार्थ करे तैसा छागै । बहुरि 
प्रश्न-जो द्वव्यलिंगी मुनि मोक्षके आर्थि गहस्थपनो छोड़ि तपश्चर- 
णादि करे हैं, तहां पुरुषार्थ तो किया कार्य सिद्ध न भया, तातैं पुरु 
पार्थ किएं तो किछू सिद्धि नाहीं। ताका समाधान,--- 

अन्यथा पुरुषार्थलरि फल चाहै, तो कैसे सिद्धि होय। 
तपश्चरणादि व्यवहार साधनविषै अनुरागी होय प्रवर्ते, ताका 
फछ शाखत्रविषे तो शुभबंध कश्मा हे, अर यह तिसतें मोक्ष चाहे 
है, तौ कैसे सिद्धि होय । यह तो अम है। बहुरि प्रभ--- 
जो अमका भी तो कारण कर्म ही है, पुरुषार्थ कहा करे। 
ताका उत्तर-- 

सांचा उपदेशर्त निर्णय किए अ्म दूरि हो है। सो ऐसा 
पुरुषार्थ न करे है, तिसहीतैं अम रहे है । निणेय करनेका 
पुरुषाथ करे, तो अमका कारण मोहकर्म ताका भी उपशमादि 
होय, तब अम दूरि हो जाय | जातें निर्णय करतां परिणामनिकी 
विश्ुद्धता होय, तिसतैं मोहका स्थिति अनुभाग घटे है । बहुरि 
प्रश्न-जो निणेय करनेविषे उपयोग न छगाबे है, ताका भी 
तो कारण कर्म है । ताका समाधान,-- 

एकेंद्रियादिकके विचार करनेकी शक्ति नाहीं, तिनकै तो 
कर्महीका कारण है। याके तो ज्ञानावरणादिकका क्षयोपशमर्तें 
निरणेय करनेकी शक्ति प्रगट भईः है । जहां उपयोग छरूगबे, 
तिसहीका निर्णय होय सके है । परंतु यह अन्य निणेय करनेविषे 
उपयोग लगाबै, यहां उपयोग न लगावे। सो यह तो याहीका 

दोष है; कर्मका तो किछू प्रयोजन नाहीं। बहुरि प्रश्न--जो 
सम्यक्त्चारित्रका तो घातक मोह है | ताका अभाव भए विनां 
मोक्षका उपाय कैसें बने । ताका समाधान-- 


तत्त्वनिणय करनेविषै उपयोग न लगाबै, सो तो याहीका 
दोष है । बहुरि पुरुषार्थकरि तत्त्वनिणेयविषै उपयोग छगाबै, तब 
खयमेव ही मोहका अभाव भएं सम्यक्त्वादिरूप मोक्षके उपायका 
पुरुषाथ बने है। सो मुख्यपने तो तत्त्वनिर्णयविष उपयोग 
लगावनेका पुरुषार्थ करना । बहुरि उपदेश भी दीजिए है, सो 
इस ही पुरुषार्थ करावनेके अर्थि दीजिए है । बहुरि इस पुरुषार्थतें 
मोक्षके उपायका पुरुषार्थ आपहीतें सिद्ध होयगा । अर तत्त्वनिणेय 
करनेविषै कोई कर्मका दोष है नाहीं। अर तू आप तौ महंत 
रक्षा चाहै, अर अपना दोष कमोदिककैं लगावै, सौ जिनआज्ञा 
मानें तो ऐसी अनीति संभव नाहीं । तोकों विषय कपायरूप 
ही रहना है, तातैं झूठ बोले है। मोक्षकी सांची अभिलाषा 
होय, तौ ऐसी युक्ति काहेकों बनावै। संसारके कार्यनिविषै 
अपना पुरुषार्थतें सिद्ध न होती जाने, तो भी पुरुषार्थकरि उद्यम 
किया करे, यहां पुरुषार्थ खोइ बैठे । सो जानिए है, मोक्षकों 
देखादेखी उत्कृष्ट कहै है । याका खरूप पहचानि ताकों 
हितरूप न जाने है | हित जानि जाका उद्यम बने, सो न करे, 
यह असंभव है। इहां प्रश्न-जो तुम कब्या सो सत्य, परंतु द्वव्य- 
कर्मके उदयतें भावकर्म होय, भावकर्मतें द्वव्यकर्मका बंध होय, 
बहुरि ताके उदयतें भावकर्म होय, ऐसें ही अनादितैं परंपराय 
है, तब मोक्षका उपाय कैसें होय सके । ताका समाधान,--- 

कर्मका बंध वा उदय सदाकार समान ही हवा करे, तौ 
ऐसा ही है। परंतु परिणामनिके निमित्ततैं पूर्वबंधे कर्मका भी 
उत्कषेण अपकर्षण संक्रमणादि होतें तिनकी शक्ति हीन अधिक 
हो है । कमेउदयके निमित्तकरि तिनका उदय भी तीत्र मंद हो 
है। तिबके निमित्ततें नवीन बंध भी तीज मंद हो है। तातें 
संसारी जीवनिके कबहू ज्ञानादिक धने प्रगट हो हैं, कबह थोरे 
प्रगट हो हैं। कबह रागादि मंद हो है, कबह तीत्र हो है। 
ऐसें ही पछटनि हवा करे है। तहां कदाचित्‌ संझ्ञी पंचेंद्रिय 
पर्याप्त पयोय पाया, तब मनकरि विचार करनेकी शक्ति भई। 
बहुरि याकै कबहू तीत्र रागादिक होय, कब॒हू मंद होय । तहां 
रागादिकका तीत्र उदय होतें तो विषयकषायदिकके कार्यनिविषै 
ही प्रवृत्ति होय । बहुरि रागादिकका मंद उदय होतें बाह्य 
उपदेशादिकका निमित्त बने अर आप पुरुषार्थकरि तिन उपदेशा- 
दिकविषै उपयोगकों छगावै, तो धर्मकायेविषे प्रवृत्ति होय । 
अर निमित्त बने, वा आप पुरुषार्थ न करे, कोई अन्य कार्यनिविषै 
प्रवर्ते, परंतु मंदरागादि हलिएं प्रवर्ते, ऐसे अवसरविषे उपदेश 
कार्यकारी है । विचारशक्तिरहित एकेंद्रियादिक हें, तिनिके 
तो उपदेश समझनेका ज्ञान ही नाहीं । अर तीव्रागादिसहित 
जीवनका उपदेशविषै उपयोग छागे नाहीं । ताते जो जीव विचार- 
झक्तिसहित होंय, अर जिनके रागादि मंद होंय, तिनकों 
उपदेशका निमित्ततें धर्मकी प्राप्ति होय जाय, तौ ताका भला 
होय । बहुरि इस ही अवसरविषे पुरुषारथ कायेकारी है। 
णरकेंद्रियादिक तौ धर्मकाये करनेकों समर्थ द्वी नादीं, केसे 

पुरुषार्थ करैं। अर तीत्रकपायी पृरुषार्थ करे, सो पापहीको करे, 
धर्म कार्येका पुरुषार्थ होय सके नाहीं । तातें विचारशक्ति- 
सहित होय, अर जिसके रागादिक मंद होंथ, सो जीव पुरुषार्थ- 
करि उपदेशादिकके निमित्ततें तत्त्वनिर्णयादिविष॑ उपयोग लगाबै, 
तो याका उपयोग तहां छागै, तब याका भला होय। जो इस 
अवसरविषै भी तत्त्वनिण॑य करनेका पुरुषार्थ न करे, प्रमादंतें 
काल गमाबै । के तो मंदरागादि लिएं विषयकषायनिके कायेनि- 
हीविषै प्रवर्ते, कै व्यवहार धर्मकार्यनिविषै प्रवरत्ते, तब अवसर 
तौ जाता रहै, संसारविषै ही अमण होय । बहुरि इस अवसरविषै 
जे जीव पुरुषार्थवरि तत्त्वनिणेयकरनेविष॑ उपयोग लगावनेका 
अभ्यास राखैं, तिनिके विश्युद्धता बंधे, ताकरि कर्मनकी शक्ति 
हीन होय । कितेक कालविषे आपोआप दर्शनमोहका उपशम 
होय, तब याके तत्त्वनिविषे यथावत्‌ प्रतीति आवै। सो याका 
तो कत्तेव्य तत्त्वनिणेयका अभ्यास ही है। इसहीतें दशेनमोहका 
उपशम तो खयमेव ही होय । यामें जीवका कर्तव्य किछ नाहीं। 
बहुरि ताकों होतें जीवके खयमेव सम्यन्दशन होय । बहुरि 
सम्यग्दशेन होतें श्रद्धान तो यह भया--मैं आत्मा हौं, मुझको 
रागादिक न करने । परंतु चारित्रमोहके उदयतें रागादिक हो 
हैं। तहां तीत्र उदय होय, तब तौ विषयादिविषे प्रवर्ते है, अर 
मंद उदय होय, तब अपने पुरुषार्थतें धर्मकायेनिविषे वा 
वैराम्यादिभावनाविष॑ उपयोगकों लछगाबे है । ताके निमित्ततें 
चारित्रमोह मंद होता जाय । ऐसें होतें देशचारित्र वा सकल- 
चारित्र अंगीकार करनेका पुरुषार्थ प्रगट होय । बहुरि चारित्रको 

धारि अपना पुरुषार्थथरि धर्मविषे परिणतिकों बधावै, तहां- 
विशुद्धताकरि कर्मकी हीन .शक्ति होय, तातें विशुद्धता बचे, 
लाकरि अधिक कर्मकी शक्ति हीन होय । ऐसें ऋमतें मोहका 
नाश करे, तब सर्वथा परिणाम विशुद्ध होंथ, तिनकरि ज्ञाना- 
वरणादिका नाश होय, तब केवलज्ञान प्रगट होय | तहां पीढें. 
बिना उपाय अधघातिया कर्मका नाशकरि शुद्ध सिद्धपदकों पावे । 
ऐसें उपदेशका तो निमित्त बने, अर अपना पुरुषार्थ करे, तो 
कर्मका नाश होय । बहुरि जब कर्मका उदय तीत्र होय, तब 
पुरुषाथ न होय सके है । ऊपरले गुणस्थाननितें भी गिर 
जाय है । तहां तौ जैसा होनहार तैसा ही होय। 
परंतु जहां मंद उदय होय, अर पुरुषार्थ होय सके, तहां तो 
प्रमादी न होना-सावधान होय अपना कार्य करना। जैसे कोऊ 
पुरुष नदीका प्रबाहविषे पड़च्ा बहै है | तहां पानीका जोर होय, 
तब तो वाका पुरुषार्थ किछू नाहीं । उपदेश भी कार्यकारी 
नाहीं। ओर पानीका जोर थोरा होय, तब तो पुरुषार्थकरि निक- 
सना चाहे, तो निकसि आबै । तिसहीकों निकसनेकी शिक्षा 
दीजिए है। और न निकसे तौ होले २ बहै, पीछे पानीका जोर भएं 
बह्या चल्या जाय । तैसें ही यह जीवसंसारविषे अमें है | तहां 
कर्मनिका तीत्र उदय होय, तब तो याका पुरुषार्थ किछू नाहीं । 
ताकों उपदेश भी कुछ कायेकारी नाहीं। अर क्मका मंद उदय 
होय, तब पुरुषार्थकरि मोक्षमागेविषै प्रवर्ते, तौ मोक्ष पावे । 
तिसहीकों मोक्षमागका उपदेश दीजिए है । अर वह मोक्षमागेविषे 
न प्रवर्ते, तौ किंचित्‌ विशुद्धता पाय पीछें तीत्र उदय आएं 

निगोदादि पर्यायकों पावै | तातैं अवसर चूकना योग्य नाहीं । 
अब सर्व प्रकार अवसर आया है, ऐसा अवसर पावना कठिन 'है । 
तातें श्रीगुरु दयारू होय मोक्षमागेकों उपदेशैं, तिसविषै भव्य 
जीवनिकों प्रवृत्ति करनी । 

अब मोक्षमार्गंका खरूप कहिए है-- ह 

जिनके निमित्ततें आत्मा अशुद्ध दशाकों धारि दुखी भया, 
ऐसे जो मोहादिक कर्म तिनिका सर्वथा नाश होतें केवछ आ- 
त्माकी जो सर्व प्रकार शुद्ध अवस्थाका द्वोना, सो मोक्ष है। ताका 
जो उपाय-कारण, सो मोक्षमार्ग जानना । सो कारण तौ अनेक 
अकार हो है। कोई कारण तो ऐसे हो हैं, जाके भएं बिना तो 
कार्य न होय, अर जाके भएं कार्य होय वा न भी होय । जैसे 
मुनि लिंग धारे विना तौ मोक्ष न होय, परंतु मुनिलिंग धारे मोक्ष 
होय भी अर नाहीं भी होय । बहुरि केई कारण ऐसे हैं, जो 
मुख्यपने तो जाके भएं दाये होय, अर काहके विना भएं भी 
कार्य सिद्ध होय, । जेंसें अनशनादि बाश्य तपका साधन किए 
मुख्यपने मोक्ष पाइए है, परंतु भरतादिकके बाह्य तप किए विना 
ही मोक्षकी प्राप्ति भईँ। बहुरि कैई कारण ऐसे हैं; जाके भए 
कार सिद्ध होय ही होय, और जाके न भण कार्य लि सा 
नु द्वोय । जैसे सम्यग्दशन ज्ञान चारित्रकी एकता भण तो मोक्ष 
होय ही होय, अर तिनके न भए सर्वथा मोक्ष न होय । ऐसे ए 
कारण कहे, तिनविषै अतिशयकरि नियमर्तें मोक्षका साधक जो 
सम्य्दशनज्ञानचारित्रका एकीमाव, सो मोक्षमागं जानना । इनि 
सम्यग्दशेन सम्यस्ज्ञान सम्यक़्चारित्रनिविषे एक भी न होय, तो 
मोक्षमाग न होय । सोई तस्त्वाथसृत्रविषे कक्मा है-- 

सम्यग्द्शनज्ञानचारित्राणि मोक्षमार्गः ॥ १॥ 

इस सूत्रकी टीकाविषे कक्या है-जो यहां मोक्षमार्ग/ ऐसा एक 
बचन कहद्या है, ताका अर्थ यह है-जो तीनों मिले एक मोक्षमा्ग 
है। जुदे २ तीन मार्ग नाहीं है । यहां प्रश्न-जो असंयत 
सम्यग्दृष्टिके तो चारित्र नाहीं, वाके मोक्षमाग भया है कि न भया 
है। ताका समाधान--- 


मोक्षमाग वाके होसी, यह तो नियम भया। तातें उपचारतैं 
वाकै मोक्षमाग भया भी कहिए। परमार्थतें सम्यक्रचारित्र भए 
ही मोक्षमाग हो है। जैसें कोई पुरुषके किसी नगर चालनेका 
निश्चय भया । तातें वाकै व्यवहारतें ऐसा भी कहिए. जो “यह 
तिस नगरकों चल्या है ।” परमार्थतें मार्गविषे गमन किएं ही 
चलना होसी । तैसें असंयत सम्यग्इष्टीके वीतरागभावरूप 
मोक्षमागका श्रद्धान भया, तातैं वाकों उपचारतैं मोक्षमार्गी कहिए, 
परमार्थतैं वीतरागभावरूप परिणमे ही मोक्षमार्ग होसी । बहुरि 
प्रवचनसार विषे भी तीनौंकी एकाग्रता भए ही मोक्षमागे कह्मा 
है। ततें यह जानना--तत्त्वश्रद्धान विना तौ रागादि घटाए 
मोक्षमाग नाहीं अर रागादि घटाएं विना तत्त्वश्रद्धानज्ञानतें भी 
मोक्षमाग नाहीं । तीनों मिले साक्षात्‌ मोक्षमाग हो है । 

अब इनका निर्देश अर लक्षण निर्देश अर परीक्षाद्वारा निरूपण 
कीजिए है । तहां “सत्यग्दशन सम्यम्शान सम्यकूचारित्र मोक्षमा्गे 
है,” ऐसा नाम मात्र कथन सो तो “निर्देश जानना । बहुरि 
अतिव्याप्ति अव्याप्ति असंभवपनाकरि रहित होय, जाकरि इनकों 
पहचानिए, सो “लक्षण” जानना । ताका जो निर्देश कहिए, निरू- 

पण सो “लक्षण निर्देश' जानना । तहां जाकों पहचानना होय, 
ताका नाम रक्ष्य है। उस विना औरका नाम अछक्ष्य है । सो 
लक्ष्य वा अलक्ष्य दोऊविषै पाहए, ऐसा लक्षण जहां कहिए 
तहां अतिव्याप्तिपनो जानना । जैसे आत्माका रक्षण “अमूत्तत्व' 
क्या । सो अमूत्तत्व लक्षण है, सो लक्ष्य जो है आत्मा तिसविषे 
भी पाइए है अर अलुक्ष्य जो हैं आकाशादिक तिनविषै भी 
पाइए । तादें यह “अतिव्याप्त? लक्षण है । याकरि आत्मा पहचानें 
आकाशादिक भी आत्मा होय जांय, यह दोष छागे । बहुरि जो 
कोई रक्ष्यविषे तो होय अर कोईविषै न होय, ऐसा रुक्ष्यका 
एकदेशविषै पाइए, ऐसा लक्षण जहां कहिए, तहां अव्याप्तिपना 
जानना । जैसैं--आत्माका रक्षण केवलज्ञान कहिए, सो केवल- 
ज्ञान कोई आत्माविषे तौ पाइए, कोईविषै न पाइए, तांतें यह 
“व्याप्त! लक्षण है। याकरि आत्मा पहचानें, स्तोकज्ञानी आत्मा 
न होय, यह दोष छागै। बहुरि जो लक्ष्यविषे पाइए ही नाहीं, 
ऐसा छक्षण जहां कहिए, तहां असंभवपणा जानना । जैसें 
आत्माका लक्षण जड़पना कहिए । सो प्रत्यक्षादि प्रमाणकरि यह 
विरुद्ध है । तातें यह “असंभव” लक्षण है। याकरि आत्मा मानें 
पुद्वल्मदिक भी आत्मा होय जांय । जर जात्मा है, सो अनात्मा 
होय जाय, यह दोष लागे | ऐसे अतिव्याप्त अव्याप्त असंभवी 
लक्षण होय, सो रक्षणाभास है । बहुरि लक्ष्यविषे तो सर्वत्र 
पाइए, अर अलक्ष्यविष॑ कहीं न पाइए, सो सांचा लक्षण है। 
जैसे आत्माका लक्षण चैतन्य है। सो यह लक्षण सर्व ही आत्मा- 
विषै तो पाइए है, अनात्माविषै कहीं न पाइए । तातें यह सांचा 
२५९ 

लक्षण है | याकरि आत्मा मानें आत्मा अनात्माका यथार्थ ज्ञान 
होय, किछू दोष छागे नाहीं। ऐसे छक्षणका खरूप उदाहरण- 
मात्र कश्या । 

अब सम्यग्दशनादिकका सांचा लक्षण कहिए है,--विपरीता- 
भमिनिवेशरहित जीवादि तत्त्वार्थश्रद्धान सो सम्यग्दशनका लक्षण 
है। जीव, अजीव, आखब, बंध, संवर, निजेरा, मोक्ष, ए सात 
तत््वार्थ हैं। इनका जो श्रद्धान 'ऐसें ही है अन्यथा नाहीं” ऐसा 
प्रतीति भाव, सो तत्त्वार्थअद्धान है । बहुरि विपरीतामिनिवेश 
जो अन्यथा अभिप्राय ताकरि रहित सो सम्यर्दर्शन है । यहां 
विपरीतामिनिवेशका निराकरणके अर्थि 'सम्यक्र! पद कह्या है। 
जातें 'सम्यक्‌' ऐसा शब्द प्रशंसावाचक है । सो श्रद्धानविषै 
विपरीताभिनिवेशका अभाव भए ही प्रशंसा संभवै है, ऐसा 
जानना । यहां प्रश्न--जो “तत्त्व” अर “अर्थ! ए दोय पद कहे, 
तिनिका प्रयोजन कहा । ताका समाधान,--- 

'(तत्‌! शब्द है सो 'यत्‌ शब्दकी अपेक्षा लिए है । तातें 
जाका प्रकरण होय, सो तत्‌ कहिए, अर जाका जो भाव कहिए 
खरूप सो तत्त्व जानना । जातें 'तस्थ भावरतत्त्व! ऐसा तत्त्व 
शब्दका समास होय है | बहुरि जो जाननेमैं जाबै ऐसा “द्रव्य! 
वा “गुण पर्याय” ताका नाम अर्थ है। बहुरि तस्वेन अथ- 
स्तच्वाथेः” तत्त्व कहिए. अपना खरूप, ताकरि सहित पदार्थ 
तिनिका श्रद्धा सो सम्यम्दशन है । यहां जो “तत्त्वश्रद्धान! ही 
कहते, तो जाका यह भाव (तत्त्व) है, ताका श्रद्धान विना 
केवल भावहीका श्रद्धान कार्यकारी नाहीं। बहुरि जो “अर्थ- 

श्रद्धान' ही कहते, तो भावका श्रद्धान विना पदार्थका श्रद्धान भी 
कार्यकारी नाहीं । जैसें कोईकै ज्ञान दशनादिक वा वर्णादिकका 
तो श्रद्धान होय-यह जानपना है, यह श्वेतवर्ण है, इत्यादि । 
परंतु ज्ञान दशन आत्माका खभाव है, सो मैं आत्मा हों । बहुरि 
वर्णादि पुद्लका खंभाव है । पुद्टल मोर्तें भिन्न जुदा पदार्थ है। 
ऐसा पदार्थका श्रद्धान न होय, तो भावका श्रद्धान मात्र कायेकारी 
नाहीं | बहुरि जैसें 'में आत्मा हों! ऐसें श्रद्धान किया, परंतु 
आत्माका खरूप जैसा है, तैसा श्रद्धान न किया । तो भावका 
अ्रद्धान बिना पदार्थका भी श्रद्धान कार्यकारी नाहीं। तातैं तत्त्वका- 
अर्थका श्रद्धान हो है, सो ही कार्यकारी है। अथवा जीवादिककों 
तस्व संज्ञा भी है, अर्थ संज्ञा भी है तातैं 'तक्तमेवाथस्तत्त्वाथे/ 
जो तत्त्व सो ही अर्थ, तिनका श्रद्धान सो सम्यग्दर्शन है । इस 
अर्थकरि कहीं तत्त्वश्रद्धानकों सम्यम्दर्शश कहै, वा कहीं पदार्थ- 
श्रद्धानकों सम्यग्दशेन कहे, तहां विरोध न जानना । ऐंसे “तत्त्व! 
और “अर्थ! दोय पद कहनेका प्रयोजन है । यहां प्रश्न--जो 
तत्त्वार्थ तौ अन॑ते हैं। ते सामान्य अपेक्षाकरि जीव अजीवविषे 
सर्व गार्भत भए, तातें दोय ही कहने थे । आखवादिक तो जीव 
अजीवहीके विशेष हैं, इनकों जुदा जुदा कहनेका प्रयोजन कहा । 
ताका समाधान-- 


जो यहां पदार्थश्रद्धानका ही प्रयोजन होता, तो सामान्यकरि 
वा विशेषकरि जैंस पदार्थनिका जानना होय, तैंसें ही कथन 
करते । सो तो यहां प्रयोजन है नाहीं । यहां तो मोक्षका प्रयोजन 
हैं। सो जिन सामान्य वा विशेष भावनिका अश्रद्धान किए मोक्ष 


श्षर्‌ 


होय, अर जिनका श्रद्धान किए बिना मोक्ष न होय, तिनहीका 
यहां निरूपण किया | सो जीव अजीव ए दोय तौ बहुत द्वव्यनकी 
एक जाति अपेक्षा सामान्यरूप तत्त्व कहे | सो ए दोय जाति जानें 
जीवके आपापरका श्रद्धान होय । तब परतें भिन्न आपकों जाने, 
अपना हितके अर्थि मोक्षका उपाय करे, अर आपते भिन्न परकों 
जाने, तब परद्वव्यतँ उदासीन होय रागादिक त्यागि मोक्षमार्ग- 
किषै प्रवर्तते । तातैं इन दोऊ जातिका श्रद्धान भए ही मोक्ष होय । 
अर दोऊ जाति जानें बिना आपापरका अ्रद्धान न होय, तब 
पर्यौयबुद्धितं संसारीक प्रयोजनहीका उपाय करे । परद्रव्यविषे 
रागद्वेषरूप होय प्रवर्ते, तब मोक्षमागविषे कैसें प्रवर्तते | तातें 
इन दोय जातीनिका श्रद्धान न भए मोक्ष न होय । ऐसे ए दोय तो 
सामान्य तत्त्व अवश्य श्रद्धान करने योग्य कहे । बहुरि आखवा- 
दिक पांच कहे, ते जीव पुद्कछके पयौय हैं | तातें ए विशेषरूप 
तत्त्व हैं । सो इन पांच पर्योयनिकों जानें मोक्षका उपाय करनेका 
श्रद्धान होय । तहां मोक्षकों पहिचाने, तो ताकों हित मानि ताका 
उपाय करे | तातैं मोक्षका श्रद्धान करना । बहुरि मोक्षका उपाय 
संवर निजरा है| सो इनकों पहिचाने तो जैसें संवर निजेरा होय, 
तैसें प्रवर्ते । तातें संवर निजेराका श्रद्धान करना । बहुरि संवर 
निजेरा तौ अभाव लक्षण लिए है, सो जिनका अभाव किया 
चाहिए, तिनकों पहचानना चाहिए । जैसें क्रोषक्मय अभाव भए 
क्षमा होय । सो क्रोधकों पहचाने, तो ताका अभाव करि क्षमा रूप 
प्रवर्तें । तेसें ही आखसवका अभाव भए संवर होय अर बंधका एकदेश 
अभाव भए निजेरा होय | सो आख़व बंधकों पहिचाने, ती तिनिका 

नाशकरि संवर निजेरारूप प्रवर्ते | तातैं आंखव बंधका श्रद्धान 
करना । ऐसे इनि पांच पयोयनिका श्रद्धान मए ही मोक्षमागे दोय । 
इनिकों न पहचाने, तो मोक्षकी पहचान विना ताका उपाय काहेकों 
करे । संवर निजेराकी पहचान विना तिनिविषे कैसे प्रवर्ते । 
आख़व बंधकी पहचान विना तिनिकरि नाश कैसे करे । ऐसे इन 
पांच पर्यायनिका श्रद्धान न भए मोक्ष न होय । या प्रकार यद्यपि 
तत्त्वार्थ अनंते हैं, तिनिका सामान्य विशेषकरि अनेक प्रकार 
प्ररूपण होय । परंतु यहां मोक्षका प्रयोजन है, तातें दोष तो 
जातिअपेक्षा सामान्य तत्त्व अर पांच पर्यायरूप विशेष तत्त्व 
मिलाय सात ही तत्त्व कहे । इनिका यथार्थ श्रद्धानके आधीन 
मोक्षमाग है । इनि विना औरनिका श्रद्धान होहु वा मति होहु, 
वा अन्यथा श्रद्धान होहु, किसीके आधीन मोक्षमार्ग नाहीं। ऐसा 
जानना । बहुरि कहीं पुण्य पाप सहित नव पदार्थ कहे हैं। सो 
पुण्य पाप आख़वादिकके ही विशेष हैं । तातें साततत्त्वविषे 
गर्मित भण । अथवा पुण्यपापका अ्रद्धान भए पुण्यकों मोक्षमागे न 
माने, वा खच्छंद होय पापरूप न प्रवर्ते, तातैं मोक्षमागविषे 
इनिका श्रद्धान भी उपकारी जानि दोय तत्त्व विशेष मिलाय नव 
तत्त्व कहे । वा समयसारादिविषे इनकों नव तत्त्व भी कहे हैं । 
बहुरि प्रश्न-इनिका श्रद्धान सम्यम्दशेन कष्या, सो दर्शन तो 
सामान्य अवलोकन मात्र अर श्रद्धान प्रतीति मात्र, इनिके एकार्थ- 
पनो कैसें संभवे | ताका उत्तर-- 


प्रकरणके वशर्तें धातुका अर्थ अन्यथा होय है । सो यहां 
प्रकरण मोक्षमागंका है, तिसविषे “दशन” शब्दका जर्थ सामान्य 

अवलोकन मात्र अहण न करना । जाते चक्ष अचक्षु दशेनकरि 
सामान्य अवलोकन सम्यन्दृष्टि मिथ्यादष्टिके समान होय है। कुछ 
याकरि मोक्षमार्गकी प्रवृत्ति होती नाहीं। बहुरि श्रद्धान हो है, 
सो सम्यम्दष्टीहीके हो है । याकरि मोक्षमार्गकी प्रवृत्ति हो है । 
तातें “दशन' शब्दका अर्थ भी यहां श्रद्धान मात्र ही अहण 
करना । बहुरि प्रश्न--यहां विपरीतामिनिवेशरहित अ्रद्धान करना 
कद्या, सो प्रयोजन कहा । ताका समाधान--- 


अभिनिवेशनाम अभिप्रायका है | सो जैसा तत््वार्थश्रद्धानका 
अभिप्राय है, तेसा न होय अन्यथा अभिप्राय होय, ताका नाम 
विपरीतामिनिवेश है । सो तत्त्वार्थश्रद्धान करनेका अमिप्राय 
केवल तिनिका निश्चय करना मात्र ही नाहीं है । तहां अभिप्राय 
ऐसा है--जीव अजीवकों पहचानि आपकों वा परकों जैसाका 
तैसा माने । बहुरि आखव्कों पहचानि ताकों हेय माने । बहुरि 
बंधकों पहचानि ताकों अहित माने । बहुरि संवरकों पहचानि 
ताकौं उपादेय माने । बहुरि निजेराकों पहचानि ताकों हितका 
कारण माने । बहुरि मोक्षकों पहचानि ताकों अपना परमहित 
माने । ऐसे तत्त्वार्थश्रद्धानका अभिप्राय है | तिसतें उछूटा अमि- 
प्रायका नाम विपरीताभिनिवेश है । सो सांचा तत्त्वार्थश्रद्धान 
भए याका अभाव होय । तातें तत्त्वा्थश्रद्धान है, सो विपरीता- 

निवेशरहित है। ऐसा यहां कह्मा है । अथवा काहके अभ्यास 
मात्र त्वार्थश्रद्धान हो है। परंतु अमिप्रायविबे विपरीतपनो 
नहीं छूटे है| कोई प्रकारकरि पूर्वोक्त अभिप्रायतैं अन्यथा अभि- 
प्राय अंतरंगविषै पाइए है, तो वाकै सम्यद्वर्शन न होय | जेसें 


क्षण 


द्रव्यलिंगी मुनि जिनवचनतें तत्त्वनिकी प्रतीति करे। परंतु 
शरीराश्रित क्रियानिविषे अहंकार वा पृष्याखवविषै उपादेय- 
पना आदि विपरीत अभिग्रायतें मिथ्यादृष्टी ही रहे है | तातैं जो 
तत्त्वार्थश्रद्धान विपरीतामिनिवेशरहित है, सोई सम्यग्द्शन है। 
एसें विपरीतामिनिवेशरहित जीवादि तत्त्वनिका अश्रद्धानपना तौ 
सम्यग्दशनका लक्षण है। सम्यर्दशन लक्ष्य है। सोई तत्त्वार्थ- 
सूत्रविषे क्या है,--“तच्चाथेश्रद्धानं सम्यग्दशनम! ॥ २॥ 
तत्त्वार्थनिका श्रद्धान सोई सम्यग्दशन है। बहुरि सर्वार्थसिद्धि 
नामा सूत्रनिकी टीका है, तिसविषै तत्त्वादिक पदनिका अर्थ प्रगट 
लिख्या है, वा सात ही तत्त्व कैसें कहे सो प्रयोजन लिख्या है, 
ताके अनुसारतें इहां किछू कथन किया है, ऐसा जानना । 

बहुरि पुरुषार्थसिद्धयुपायके विषे ऐसें ही कल्मा है--- 

जीवाजीवादीनां तस्वार्थानां सदैव कत्तेव्यम्‌। 

श्रद्धानं विपरीताभिनिवेशविविक्तमात्मरूप तत्‌ ॥२२॥ 

याका अर्थ--विपरीतामिनिवेशकरि रहित जीवअजीव आदि 
तत्त्वाथनिका श्रद्धान सदाकाल करना थोम्य है । सो यह श्रद्धान 
आत्माका खरूप है| दर्शनमोह उपाधि दूर भए ग्रगट हो है, 
तातें आत्माका खभाव है । चतुर्थादि गुणस्थानविषै प्रगट हो है। 
पीछँ सिद्ध अवस्थाविषै भी सदा काल याका सद्भाव रहै है, ऐसा 
जानना । यहां प्रश्न उपजै है--जो तियचादि तुच्छज्ञानी केई 
जीव सात तत्त्वनिका नाम भी न जानि सकें, तिनिकै भी सम्यर्द- 
शैनकी प्राप्ति शाखविषे कही है। तातें तत्त्वार्थश्रद्धानपना तुम 
सम्यक्वका लक्षण क्या, तिसविषे अव्याप्तिदूषण छागै है। 
ताका समाधान,--- 

जीव अजीवादिकका नामादिक जानो वा मति जानो, वा 
अन्यथा जानौं, उनका खरूप यथार्थ पहचानि श्रद्धान किए 
सम्यक्त्व हो है। तहां कोई सामान्यपने खरूप पहचानि श्रद्धान 
करे, कोई विशेषपने खरूप पहचानि श्रद्धान करै। तातैं तुच्छ- 
ज्ञानी तियचादिक सम्यम्दष्टी हैं, सो जीवादिकका नाम भी न 
जेने हैं, तथापि उनका सामान्यपने खरूप पहचानि श्रद्धान करे हैं। 
तातें उनकों सम्यक्त्वकी प्राप्ति हो है । जैसें कोई तियैच अपना वा 
औरनिका नामादिक तौ नाहीं जाने, परंतु आपहीविषै आपी 
माने है, औरनिकों पर माने है। तैसें तुनछज्ञानी जीव अजीवका 
नाम न जाने, परंतु ज्ञानादिकखरूप आत्मा है, तिसविषे आपो 
माने है। अर जो शरीरादिक हैं, तिनकों पर माने है। ऐसा 
श्रद्धान वाकै हो है, सो ही जीव अजीवका अश्रद्धान है । बहुरि 
जैसें सोई तियैच सुखादिकका नामादिक न जाने है, तथापि सुख 
अवश्थाकों पहचानि ताके अर्थि आगामी दुःखका कारणकों पहि- 
चानि ताका त्यागकों किया चाहै हे । बहुरि जो दुःखका कारण 
बनि रक्या है, ताके अमावका उपाय करे है। तातें तुच्छज्ञानी 
मोक्षादिकका नाम न जाने, तथापि सर्वथा सुखरूप मोक्ष अब- 
स्थाकों श्रद्धान करि ताके अर्थि आगामी बंधका कारण रागादिक 
आखव ताके त्यागरूप संवरकों किया चाहै है। बहुरि जो संसार- 
दुःखका कारण है, ताकी झुद्धभावकरि निजेरा किया चाहै है । 
ऐसे आखबादिकका वाके श्रद्धान है।या प्रकार बॉकै भी सप्ततत्त्वका 
श्रद्धान पाइए है । जो ऐसा श्रद्धान न होय, तौ रागादि त्यागि 
शुद्ध भाव करनेकी चाह न होय । सोई कहिए है---जो जीवकी 

जाति न जाने, आपापरकों न पहचाने, तौ परविषै रागादिक 
केस न करे | रागादिककों न पहचाने, तो तिनका त्याग कैसें 
किया चाहे | सो रागादिक ही आशखव हैं | रागादिकका फल बुरा 
न जाने, तो काहेकों रागादिक छोड़या चाहै। सो रागादिकका 
फूल सोई बंध है । बहुरि रागादिक रहित परिणामकों पहिचाने 
है, तौ तिसरूप हुवा चाहै है। सो रागादिकरहित परिणामका 
ही नाम संबर है। बहुरि पूर्व संसार अवथाका कारण कर्म है, ताकी 
हानिकों पहिचाने है, तो ताके अर्थि तपश्चरणादिकरि शुद्ध- 
भाव किया चाहै है । सो पूर्व संसारअवस्थाका कारण कर्म है, 
ताकी हानि सोई निजेरा है। बहुरि संसार अवस्थाका अभाव- 
कों न पहिचाने, तो संवर निजेरारूप काहेकों प्रवर्ते । संसार 
अवस्थाका अभाव सो ही मोक्ष है । ततें सातों तत्त्वनिका श्रद्धान 
भए ही रागादिक छोड़े शुद्ध भाव होनेकी इच्छा उपजै है । जो 
इनिविषे एक भी तत्त्वका श्रद्धान न होय, तो ऐसी चाह न 
उपज । बहुरि ऐसी चाह तुच्छज्ञानी तिर्यचादि सम्यम्दष्टीके होय 
ही है, तातें वाके सप्ततत्त्वनिका श्रद्धान पाइए है। ऐसा निश्चय 
करना । ज्ञानावरणका क्षयोपशम थोरा होतें विशेषपने 
तत््वनिका ज्ञान न होवैे, तथापि दर्शनमोहका उपशमादिकतें 
सामान्यपने तत्त्वश्रद्धानकी शक्ति प्रगट हो है । ऐसें इस लक्षणविषे 
अव्याप्ति दूषण नाहीं है । बहुरि प्रश्न---जिसकालविषै सम्यगदृष्टी 
विषयकपायनिके कार्यनिविषे प्रवर्ते है, तिसकाऊुविषै सप्त 
तत्त्वनिका विचार ही नाहीं, तहां श्रद्धान कैसे संभवे । अर 
सम्यक्त्व रहै ही है, तातैं तिस लक्षणविषे अव्याप्ति दूषण आये 
है। ताका समाधान,-- 

विचार है, सो तो उपयोगके आधीन है । जहां उपयोग 
लागै, तिसहीका विचार है । बहुरि श्रद्धान है, सो प्रतीतिरूप 
है। तातें अन्य शेयका विचार होतें वा सोवना आदि क्रिया होतें 
तत्त्वनिका विचार नाहीं, तथापि तिनकी प्रतीति बनी रहै है, 
नष्ट न हो है । तातें वाके सम्यक्त्वका सद्भाव है । जैसें कोई 
रोगी पुरुषके ऐसी प्रतीति है-मैं मनुष्य हों, तिच नहीं हों । 
मेरे इस कारणतैं रोग भया है । सो अब कारण मेटि रोगकों 
घटाय निरोग होना । बहुरि वो ही मनुष्य प्रश्न॒ विचारादिरूप 
प्रवर्त है, तब वाके ऐसा विचार न हो है। परन्तु श्रद्धान ऐसें ही 
रह्या करे है। तेसैं इस आत्माकै ऐसी प्रतीति है-मैं आत्मा 
हों, पुद्वलादि नहीं हौं, मेरे आखवतें बंध भया है, सो अब संवर- 
करि निजेरा करि मोक्षरूप होना । बहुरि सोई आत्मा अन्य 
विचारादिरूप प्रवर्तते है, तब वाके ऐसा विचार न हो है। परन्तु 
श्रद्धान ऐसा ही रह्या करे है । बहुरि प्रश्ष--जो ऐसा श्रद्धान 
रहै है, तो बंध होनेके कारणनिविषे कैसें प्रवर्त हैं । ताका 
उत्तर-- 


जैसें कोई मनुष्य कोई कारणके वशर्तें रोग बधनेके कारणनि- 
विषै भी प्रवर्ते । व्यापारादिक काये वा क्रोधादिक कार्य करे है, 
तथापि तिस श्रद्धानका वाकै नाश न हो है । तैसें सो ही आत्मा 
कर्म उदय निमित्तके वशतें बंध होनेके कारणनिविषे भी प्रवर्ते 
है । विषयसेवनादि काये वा ऋधादि काये करे है, तथापि तिस 
श्रद्धानका वाके नाश न हो है । याका विशेष निर्णय आगे 
करेंगे । ऐसा सप्ततत्वका विचार न होते भी अ्रद्धानका सद्भाव 

पाइए है । तातें तहां अव्याप्तिपना नहीं है। बहुरि प्रश्न--ऊंची 
दशाविषै जहां निर्विकल्प आत्मानुभव हो है, तहां तो सप्त 
तत्त्वादिकका विकल्प भी निषेध किया है। सो सम्यक्त्वके लक्ष- 
णका निषेध करना, कैसे संभवे । अर तहां निषेध संभव है, तो 
अव्याप्ति दूषण आया । ताका उत्तर--- 


नीचली दशाविषे सप्त तत्त्वनिके विकल्पनिविषे उपयोग 
लगाया, ताकरि प्रतीतिकों दृढ कीन्हीं, अर विषयादिकतें उप- 
योग छुड़ाय रागादि घटाया, बहुरि कार्य सिद्ध भए कारणनिका 
भी निषेध कीजिए है । तातें जहां प्रतीति भी दृढ भह, अर 
रागादिक दूर भएण, तहां उपयोग अमावनेका खेद काहेकों 
करिए । तातें तहां तिनि विकल्पनिका निषेध किया है । वहुरि 
सम्यक्त्वका लक्षण तो प्रतीति ही है । सो प्रतीतिका तो निषेष 
न किया । जो प्रतीति छुड़ाई होय, तो इस रछक्षणका निषेध 
किया कहिए । सो तो है नाहीं । सो तो तत्त्वनिकी प्रतीति तहां 
भी बनी रहै है । तांतें यहां अव्याप्तिपना नाहीं है। बहुरि प्रश्न- 
जो छद्यस्थके तौ प्रतीति अप्रतीति कहना संभव है, तातें तहां 
सप्त तत्त्वनिकी प्रतीति सम्यक्त्वका लक्षण कह्या सो हम मान्या, 
परन्तु केवडी सिद्ध भगवानके तो सर्वका जानपना समान रूप 
है । तहां सप्ततत्त्वनिकी प्रतीति कहना, संभव नाहीं । अर तिनके 
सम्यक्त्व गुण पाइए ही है, तातें तहां तिस लक्षणका अव्याप्तिपना 
आया । ताका समाधान-- 


जैसे छब्मथके श्रुतज्ञानके अनुसार प्रतीति पाइए हैं, तैसें 
केवली सिद्धमगवानके केवलज्ञानके अनुसार द्वी प्रतीति पाइए 

है। जो सप्त तत्त्वनिका खरूप पहिले ठीक किया था, सो ही 
केवलज्ञानकरि जान्या । तहां प्रतीतिको परम अवगाढ़पनो भयो। 
याहीतें परमअवगाढ़ सम्यक्त्व कहञ्या | जो पूर्व श्रद्धान किया 
था, ताकों झूठ जान्या होता, तों तहां अग्रतीति होती । सो तौ 
जैसा सप्त तत्तनिका श्रद्धान छ्नथके भया था, तैसा ही केवली 
सिद्धभगवानके पाइए है । तातें ज्ञानदिककी हीनता अधिकता 
होतें भी तियचादिक वा केवली सिद्ध भगवानकै सम्यक्त्व गुण 
समान ही कह्या। बहुरि पूर्व अवस्थाविषे यह माने था, संवर 
निजेराकरि मोक्षका उपाय करना । पीछें मुक्ति अवस्था भए 
ऐसे मानने लगे, जो संवर निजेराकरि हमारे मोक्ष भई । बहुरि 
यूं ज्ञानी हीनताकरि जीवादिकके थोड़े विशेष जाने था, 
पीछे केवलज्ञान भए तिनके सर्व विशेष जाने । परन्तु मूलभूत 
जीवादिकके खरूपका श्रद्धान जैसा छम्मखके पाइए है, तैसा 
ही केवढीके पाइए है । बहुरि यद्यपि केवली सिद्ध भगवान्‌ 
अन्यपदार्थनिकों भी प्रतीति लिए जाने हैं, तथापि ते पदार्थ प्रयोजन- 
भूत नाहीं । तातें सम्यक्त्वगुणविषे सप्त तत्त्वनिहीका श्रद्धान 
अहण किया है। केवली सिद्धभगवान्‌ रागादिरूप न परिणमैं 
हैं। संसार अवस्थाकों न चाहे हैं | सो यह इस श्रद्धानका बल 
जानना । बहुरि प्रश्न--जो सम्यग्दशन तौ मोक्षमागे कद्या था, 
मोक्षविषै याका सद्भाव कैसे कहिए है । ताका उत्तर--कोई 
कारण ऐसा भी हो है, जो कार्य सिद्ध भए भी नष्ट न हो है। जैसें 
काह वृक्षक कोई एक शाखाकरि अनेक शाखायुक्त अवस्था भई, 
तिसकों होतें वह एक शाखा नष्ट न हो है। तैसें काह आत्माकै 

सम्यक्त्व गुणकरि अनेकगुणयुक्त मुक्त अवस्था भई, ताकों होतें 
सम्यक्त्व गुण नष्ट न हो है । ऐसें केवली सिद्धमगवानके भी 
तत्त्वार्थश्रद्धान लक्षण ही सम्यक्त्व ॒पाइए है। तातैं तहां अब्या- 
प्िपनी नाहीं है। बहुरि प्रश्न--मिथ्याइष्टीके भी तत्त्वश्रद्धान 
हो है, ऐसा शाखस्रविषै निरूपण है। प्रवचनसारविषै आत्मज्ञान- 
शून्य तत्त्वार्थअ्रद्धान अकार्य्यकारी कछ्मा है । तातें सम्यक्त्वका 
लक्षण त्त्वार्थश्रद्धान कह्मा है, तिसविषे अतिव्याप्ति दूषण लागै 
है। ताका समधान,--- 


मिथ्यादृष्टीके जो तत्त्वश्रद्धान कश्या है, सो नामनिक्षेपकरि कद्मा 
है । जामें तत्त्वश्रद्धाना गुण नाहीं, अर व्यवहारविषे जाका 
नाम तत्त्वश्रद्धान कहिए, सो मिथ्यादृष्टीके हो है । अथवा 
आममद्रव्यनिक्षेपकरि हो है । तत्त्वार्थश्रद्धानके प्रतिपादक शासतर- 
निकों अभ्यास है, तिनिका खरूप निश्चय करनेविषे उपयोग 
नाहीं लगावे है, ऐसा जानना । बहुरि यहां सम्यक्त्वका लक्षण 
तत््वार्थश्रद्धान कह्मा है, सो भावनिक्षेपकरि कद्या है। सो गुण- 
सहित सांचा तत्त्वार्थश्रद्धान मिथ्यादृष्दीके कदाचित्‌ न होय। 
बहुरि आत्मज्ञानशुन्य तत्त्वाथश्रद्धान कह्या है । तहां भी 
सोई अथ जानना। सांचा जीव अजीवादिकका जाके श्रद्धान होय, 
ताकैे आत्मज्ञान केस न होय । होय ही होय । ऐसे कोई 
मिथ्यादृष्टीके सांचा तत्त्वार्थश्रद्धान सर्वथा न पाइए है, तातैं 
तिस लक्षणविषै अतिव्याप्ति दूषण न लगे है । 


बहुरि जो यह तत्त्वार्थश्रद्धान लक्षण कह्या, सो असंभवी भी 
नाहीं है । जतैं सम्यक्वका श्रतिपक्षी मिथ्यात्व ही है। याका 


४६२ 


लक्षण इससे बिपरीतता लिए है | ऐसें अव्याप्ति अतिव्याप्ति असं- 
भवीपनाकरि रहित सर्व सम्यग्दष्टीनिवेषे तौ पाइए, अर कोई 
मिथ्यादृष्टीविषि न पाहए, ऐसा सम्यग्दर्शनका सांचा लक्षण तत्त्वार्थ- 
श्रद्धान है । बहुरि प्रश्न उपजै है--जो यहां सातों तत्त्वनिके 
श्रद्धानका नियम कहो हो, सो बने नाहीं । जाते कहीं पररतें 
भिन्न आपका अश्रद्धानहीकों सम्यक्त्व कहै हैं । समयसारविषे 
“ऐकत्वे नियतस्थ' इत्यादि कलशा लिखा है, तिसविषै ऐसा कद्या 
है,-जो इसका आत्माका परद्वव्यतैं मित्र अवछोकन सो ही नियम- 
तें सम्यग्दशन है । तातें नव तत्त्वनिकी संततिकों छोड़ि हमारे यह 
एक आत्मा ही होहु। बहुरि कहीं एक आत्माके निश्चयहीकों 
सम्यक्त्व कहे हैं । पुरुषार्थसिद्धयुपायविषै “दशेनमात्मविनि- 
शथ्रिति/ ऐसा पद है | सो याका यह ही अर्थ है । तातें जीव 
अजीवहीका वा केवल जीवहीका श्रद्धान भए भी सम्यक्त्व हो 
है । सातों तत्त्वनिका श्रद्धानका नियम होता, तो ऐसा काहेकों 
लिखते । ताका समाधान,--- 

परतें मिन्न आपका श्रद्धान हो है, सो आलवादिकका श्रद्धान- 
करि रहित हो है कि सहित हो है । जो रहित हो है, तो मोक्षका 
श्रद्धाव विना किस प्रयोजनके अर्थि ऐसा उपाय करे है | संवर 


६ एकल्वे नियतस्य झुझुनयतो व्याप्तयेद्स्थास्मन 
पूणेज्ञानघनस्थ दशेनमिह द्॒व्यान्तरेभ्यः एथक्‌ । 
सम्यग्द्शनमेतदेव नियमादात्मा च तावानयम्‌ 
तन्मुक्तानवतत्वसन्ततिमिमामात्मायमेको 5स्तु नः ॥ ६ ॥ 

२ दशेनमात्मविनिश्चितिरात्मपरिज्ञानमिप्यते बोधः । 
स्थितिरात्मनि चारित्न कुत एतेभ्यो मवति बन्धः ॥ २१६ ॥ 


६रे 


निर्जराका श्रद्धान बिना रागादिकरहित होय खरूपविषे उपयोग 
लगावनेका काहेकों उद्यम राखें है। आखव बंधका श्रद्धान विना 
पूर्व अवख्थाकों काहेकों छांड़े है। तातें आखवादिकका अ्रद्धान- 
रहित आपापरका श्रद्धान करना संभव नाहीं | बहुरि जो आखवा- 
दिकका श्रद्धान्‍सहित हो है, तो खयमेव सातीं तत्त्वनिके 
श्रद्धानका नियम भया । बहुरि केवल आत्माका निश्चय है, सो 
परका पररूप श्रद्धान भए विना आत्माका श्रद्धान न होय, तातें 
अजीवका श्रद्धान भए ही जीवका श्रद्धान होय । बहुरि पूर्ववत्‌ 
आखवादिकका भी श्रद्धान होय ही होय । तापैं यहां भी सातों 
तत्त्वनिके ही श्रद्धान॒क्ष नियम जानना । बहुरि आखवादिकका 
श्रद्धान विना आपापरका अश्रद्धान वा केवल आत्माका श्रद्धान 
सांचा होता नाहीं । जातैं आत्मा द्रव्य है, सो तो शुद्ध अशुद्ध 
पयोय लिए है । जैसे तंतु अवकोकन विना पटका अवलोकन न 
होय, तेंसें शुद्ध अशुद्ध पयोय पहचाने विना आत्तद्वव्यका श्रद्धान 
न होय । सो शुद्ध अशुद्ध अवसशथाकी पहचानि आख्वादिककी 
पहचानतें हो है । बहुरि आखवादिकका श्रद्धान बिना आपापर- 
का श्रद्धान वा केवल आत्माका श्रद्धान कार्यकारी भी नाहीं । 
जातें श्रद्धान करो वा मति करो, आप है सो आप ही है, पर है 
सो पर ही है। बहुरि आलवादिकका श्रद्धान होय, तो आखवबंधका 
अभावकरि संवर निजरारूप उपायतैं मोक्षपदर्कों पावै | बहुरि 
जो आपापरका भी श्रद्धान कराइए है, सो तिस ही प्रयोजनके 
आर्थ कराइए है | तातें आखवादिकका श्रद्धानसहित आपापरका 
जानना वा आपका जानना कायकारी है| यहां प्रश्न--जो ऐसे 

है, ती शाखनिविषे आपापरका श्रद्धान वा केवल आत्माका 
श्रद्धानहीकों सम्यक्त्व क्या, वा कार्यकारी कक्या। बहुरि नव 
तत्त्वकी संतति छोड़ि हमारे एक आत्मा ही होहु, ऐसा कब्बा । 
सो कैसे कक्मा,--ताका समाधान, -- 


जाका सांचा आपापरका श्रद्धान वा आत्माका श्रद्धान होय, 
ताकै सातौं तत्त्वनिका श्रद्धान होय ही होय । बहुरि जाके सांचा 
सात तत्त्वनिका श्रद्धान होय, ताके आपापरका वा आत्माका 
श्रद्धान होय ही होय। ऐसा परस्पर अविनाभावीपना जानि 
आपापरका श्रद्धानकों वा आत्मश्रद्धान होनेकों सम्यक्त्व क्या 
है। बहुरि इस छलकरि कोई सामान्यपने आपापरकों जानि वा 
आत्माकों जानि कृतकृत्यपनो माने, तौ वाके अम है। जाएतें 
'ऐसा कष्चा है--“निर्विशेषो हि सामान्यो भवेत्खरविषाणवत्त' 
याका अर्थ यह, जो विशेषरहित सामान्य है सो गधेके सींगकी 
समान है। तातें प्रयोजनभूत आल्वादिक विशेषनिसहित आपा- 
परका वा आत्माका श्रद्धान करना योग्य है। अथवा सातेँ तत्त्वार्थ- 
निका श्रद्धानकरि रागादिक भेटनेके अर्थि परद्वव्यनिक्ों मिन्न 
भावै है, वा अपने आत्माहीकों भावे है | ताकै प्रयोजनकी सिद्धि 
हो है । तातें मुख्यताकरि भेदविज्ञानकों वा आत्मज्ञानकीं 
कार्यकारी कक्षा है । बहुरि तत्त्वाथेश्रद्धान किए बिना सर्व जानना 
कार्यकारी नाहीं । जातें प्रयोजन तो रागादिक मेटनेका है। सो 
आखवादिकका श्रद्धानविना यह प्रयोजन भासे नाहीं। तब केवल 
जाननेहीतें मानकों बधावै, रागादिक छांड़े नाहीं, तब वाका काये 
कैसे सिद्ध होय । बहुरि नवतत््वसंततिका छोड़ना कह्या है। सो 


श्ब्ण 


पूर्वे नवतत्त्वके विचार करि सम्यम्दशेन भया, पीछें निर्विकल्पद्शा 
होनेके अर्थि नवतत्त्वनिका भी विकल्प छोड़नेकी चाहि करी । 
बहुरि जाके पहिले ही नवतत्त्वनिका विचार नाहीं, ताके तिस 
विकल्प छोड़नेका कहा प्रयोजन है| अन्य अनेक विकहप आपके 
पाइए है, तिनहीका त्याग करो । ऐसे आपापरका श्रद्धानविषै वा 
आत्मश्रद्धानविषै सप्ततत्तत अ्रद्धानविषे सप्ततत््वनिका श्रद्धानकी 
सापेक्षा पाइए है। तातैं तत्त्वाथश्रद्धान सम्यक्वका लक्षण है। 
बहुरि प्रश्न--जो कहीं शास्रनिविषे अरहंतदेव निग्रेथ गुरु हिंसा- 
रहित धर्मका श्रद्धानकों सम्यकत्व क्या है, सो केसे है। ताका 
समाधान,--- 


अरहंत देवादिकका श्रद्धान होनेतें वा कुदेवादिकका श्रद्धान 
दूर होनेकरि ग्रहीत मिथ्यात्का अभाव हो है | तिस अपेक्षा 
याकौं सम्यक्त्ी कह्या है। सर्वथा सम्यक्तव्वका लक्षण यह नाहीं । 
जातें द्वव्यलिंगी मुनि आदि व्यवहार धर्मके धारक मिथ्यादृष्टी 
तिनिके भी ऐसा श्रद्धान हो है | अथवा जैसें अणुब्रत महात्रत 
होतें देशचारित्र सकलचारित्र होय, वा न होय । परंतु अणुब्नत 
भए विना देशचारित्र कदाचित्‌ न होब अर महात्रत धारे विना 
सकलचारित्र कदाचित्‌ न होय । तातें इनि त्रतनिकों अन्वयरूप 
कारण जानि कारणविषै कार्यका उपचारकरि इनकों चारित्र कद्मा । 
तैसें अरहंत देवादिकका श्रद्धान होतें, तो सम्यकक्‍त होय वान 
होय । परंतु अरहंतादिकका अ्रद्धान भए विना तलाार्थश्रद्धान- 
रूप सम्यक्त कदाचित्‌ होय | तातें अरहंतादिकके श्रद्धान- 


को अन्वयरूप कारण जानि कारणविषे कार्यका उपचारकरि इस 
३ ७ 

अद्धानकी सम्यक्त कथा है। याहीतें याका नाम व्यवहारसम्यकंत्व 
हैं। अथवा जाके तत्त्वाथेश्रद्धान होय, ताके सांचा अरहंतादिक- 
के खरूपका श्रद्धान होय दही होय। तत्त्वाथैश्रद्धान बिना 
पक्षकरि अरहंतादिकका श्रद्धान करे, परंतु यथावत्‌ खरूपकी 
पहचानलिये श्रद्धान होय नाहीं | बहुरि जाके सांचा जर- 
हंतादिकके खरूपका श्रद्धान होय, ताके तत्त्वा्थ श्रद्धान होय ही 
होय । जातें अरहंतादिकका खरूप पहचानें जीव अजीव आख- 
वादिककी पहचान हो है | ऐसे इनकों परस्पर अविनाभावी जानि, 
कहीं अरहंत्ादिकके श्रद्धानकों सम्यक्त्व क्या है। यहां अश्च-- 
जो नारकादिक जीवनिकै देवकुदेवादिकका व्यवहार नाहीं, अर 
तिनिके सम्यक्त्व पाइए है, तातें सम्यक्त्व होतें अरहंतादिकका 
श्रद्धान होय ही होय, ऐसा नियम संभव नाहीं। ताका समाधान,- 


सप्त तत्त्वनिका श्रद्धानविषै अरहंतादिकका श्रद्धान गर्भित है। 
जातें तत्त्वश्रद्धानविषै मोक्षतत्त्वकों सर्वेत्कृष्ट माने है। सो मोक्ष- 
तत्त्व तो अरहंतसिद्धका लक्षण है । जो लक्षणकों उत्कृष्ट माने, सो 
ताकै लक्ष्यको उत्कृष्ट माने ही माने | तातैं उनकों भी सर्वोत्किष्ट 
मान्या ओरकों न मान्‍्या सो ही देवका अ्रद्धान भया। बहुरि 
मोक्षका कारण संवर निजेरा है, तातैं इनकों भी उत्कृष्ट माने है । 
सो संवर निजेराके धारक मुख्यपने मुनि हैं। तातें मुनिकों उत्तम 
मान है औरकों न माने है, सोई गुरुका श्रद्धान भया। और 
रागादिकरहित भावका नाम अहिंसा है, ताहीकीं उपादेय माने है 
औरकौं न माने है सोई धर्मका श्रद्धान भया। ऐसे तत्त्वार्थ- 
अद्भानविषे अरहंतदेवादिकका भी श्रद्धान गर्मित है। अथवा जिस 

निमित्ततं इनके तत्त्वार्थ श्रद्धान हो है, तिस निमित्ततैं अरहं- 
तदेवादिकका भी श्रद्धान दो है । तातैं सम्यक्त्वविषै देवादिकके 
अद्भानका नियम हैं । बहुरि प्रभ--जो केई जीव अरहंतादिकका 
अद्भान करे है, तिनके गुण पहचाने हैं, अर उनके तत्त्वश्रद्धान- 
रूप सम्यक्त॒ न हो है। तातें जाकै सांचा अरहंतादिकका अ्रद्धान 
होय, ताके तत्त्वश्रद्धान होय ही होय, ऐसा नियम संभव नाहीं । 
ताका समाघान,-- 

तत्त्वश्रद्धान विना अरहंतादिकके छियालीसआदि गुण जाने, 
है, सो पयोयाश्रित गुण जानना भी न हो है। जातें जीव अजीवकी 
जाति पहचाने विना अरहंतादिकके आत्माश्रित गुणनिकों वा 
शरीराश्रित गुणनिकों भिन्न भिन्न न जाने | जो जाने, तौ अपने 
आत्माककों परद्रव्यैं भिन्न कैसैं न माने । तातें प्रवचनसारबिषे 
ऐसा कद्मा है,-- 

जो जाणदि अरहंत॑ दव्वत्तगुणत्तपजयत्तेहिं । 

सो जाणदि अप्पाणं मोहो खल जादि तस्स लये॥ १॥ 

याका अर्थ-यह जो अरहंतकों द्वव्यत्व गुणत्व पर्यायत्वकरि 
जाने है, सो आत्माकों जाने है । ताका मोह विलयकों प्राप्त हो है। 
तातैं जाके जीवादिक तत्त्वनिका श्रद्धान नाहीं, ताके अरहंतादि- 
कका भी सांचा श्रद्धान नाहीं। बहुरि मोक्षादिक तत्त्वनिका 
श्रद्धानविना अरहंतादिकका माहात्म्य यथार्थ न जाने । लोकिक 
अतिशयादिककरि अरहंतका तपश्चरणादिकरि गुणका अर 
परजीवनिकी अहिंसादिकरि धर्मकी महिमा जाने, सो ए पयोवा- 
श्रित भाव हैं| बहुरि आत्माश्रित मावनिकरि अरहंतादिकका 

खरूप तत्त्वश्रद्धान भए ही जानिए है। तातें जाके सांचा अर- 
हँतादिकका श्रद्धान होय, ताके तत्त्वश्रद्धान होय ही होय, ऐसा 
नियम जानना । या प्रकार सम्यक्त्वका लक्षण निर्देश किया। यहां 
प्रश्न--जो सांचा तत्वाथैश्रद्धान वा आपापरका श्रद्धान वा 
आत्मश्रद्धान वा देवधर्मगुहका श्रद्धान सम्यक्त्वका लक्षण क्या | 
बहुरि इन सर्व लक्षणनिकी परस्पर एकता भी दिखाई, सो जानी। 
परंतु अन्य अन्य प्रकार रक्षण करनेका प्रयोजन कहा ताका उत्तर- 


एचार रक्षण कहे, तिनविषे सांची दृष्टिकरि एक लक्षण ग्रहण 
किए चारों लक्षणोंका अहण हो है | तथापि मुख्य प्रयोजन जुदा 
जुदा विचारि अन्यअन्य प्रकार लक्षण कहे हैं। जहां तत्त्वार्थ- 
अद्भान लक्षण कब्या है, तहां तो यह प्रयोजन है जो इन तत्त्वनिकों 
पहिचाने, तो यथार्थ वस्तुके खरूप वा अपने हित अहितका 
श्रद्धान करे तब मोक्षमागेविषे प्रवत्तें। बहुरि जहां आपापरका भिन्न 
श्रद्धान लक्षण कह्मा है, तहां तत्त्वा्थश्रद्धानका प्रयोजन जाकरि 
सिद्ध होय, तिस श्रद्धानकों मुख्य लक्षण कद्या है।जीव अजीवके 
अ्रद्धानका प्रयोजन आपापरका भिन्न श्रद्धान करना है। बहुरि 
आख़वादिकके श्रद्धानका प्रयोजन रागादि छोड़ना है। सो 
आपापरका भिन्न श्रद्धान भए परद्वव्यविषे रागादि न करनेका 
श्रद्धान हो है। ऐसे तत्त्वार्थश्रद्धानका प्रयोजन आपापरकेमिन्न 
श्रद्धानतैं सिद्ध होना जानि इस रक्षणकों कहा है। बहुरि जहां 
आत्मश्रद्धान लक्षण क्या है, तहां आपापरका भिन्नश्रद्धानक्ा 
प्रयोजन इतना ही है--आपकों आप जानना | आपकों आप जानें 
परका भी विकल्प कायेकारी नाहीं | ऐसा मूलभूत प्रयोजनकी 

प्रधानता जानि आत्मभ्रद्धानकों मुख्य लक्षण कथ्या है। बहुरि 
जहां देवगुरुषमका श्रद्धान लक्षण कद्या है, तहां बाह्य साधनकी 
प्रधानता करी है । जातें अरहंतदेवादिकका श्रद्धान सांचा 
तत्त्वार्थश्रद्धानकों कारण है । अर कुदेवादिकका श्रद्धान कल्पित 
अतत्त्वश्रद्धाना' कारण है। सो बाह्य कारणकी प्रधानताकरि 
कुदेवादिकका श्रद्धान न करावनेके अर्थि देवगुरुधर्मका श्रद्धानकों 
मुख्य लक्षण कक्षा है। ऐसें जुदे जुदे प्रयोजननिकरि मुख्यता 
करि जुदे जुदे लक्षण कहे हैं । इहां प्रश्न--जो ए चार लक्षण 
कहे, तिनविषे यह जीव किस लक्षणकों अंगीकार करे । ताका 
समाधान, 


मिथ्यात्वकर्मका उपशमादि होतें विपरीताभिनिवेशका अभाव 
हो है । तहां च्यारों ठक्षण युगपत्‌ पाइए है । बहुरि विचार 
अपेक्षा मुख्यपने तत्त्वाथनिक्तों विचारै है । के आपापरका भेद 
विज्ञान करे है। कै आत्मखरूपहीकों संभारे है। कै देवादिकका 
खरूप विचारे है । ऐसे ज्ञानविषे तो नाना प्रकार विचार होंय, 
परंतु श्रद्धानविषै सर्वत्र परस्पर सापेक्षपनो पाइए है । तत्त्वविचार 
करे है, तो भेदविज्ञानादिकका अभिप्राय लिए करे है । ऐसें ही 
अन्यत्र भी परस्पर सापेक्षपणों है। तातैं सम्यग्दष्टीके श्रद्धानविषे 
च्यारीं ही लक्षणनिका अंगीकार है । बहुरि जाके मिथ्यात्वका 
उदय है, ताके विपरीतामिनिवेश पाइए है । ताकै ए कक्षण 
आमास मात्र होंगय, सांचे न होंग । जिनमतके जीवादिकत- 
स्वनिकों माने, औरकों न माने, तिनके नाम भेदादिककों सीखे हैं, 
ऐसे तत्त्वाथेश्रद्धान होय है । परंतु तिनका यथार्थ भावका 

श्रद्धान न होय । बहुरि आपापरका भिन्नपनाकी बातें करे, अर 
वख्रादिकविषै परबुद्धिकों चितवन करे परंतु जैसे पर्यायविषै जहं- 
बुद्धि है, अर वल्लादिकविषै परबुद्धि है, तेसें आत्माविषै अहं- 
बुद्धि शरीरविबै परबुद्धि न हो है। बहुरि आत्माककों जिनवचना- 
नुसार चिंतवे, परंतु प्रतीतिरूप आपकों आप श्रद्धान न करे है । 
बहुरि अरहंतादिक विना और कुदेवादिककों न माने है। 
परंतु तिनके खरूपकों यथार्थ पहचानि श्रद्धान न करे है। ऐसे 
ए लक्षणाभास मिथ्यादृष्टीके हो हैं । इनविषै कोई होय, कोई 
न होय । यहां इनके मभिन्नपनो भी न संभवे है । बहुरि इन 
रक्षणभासनिविषै हतना विशेष है-जो पहिले तो देवादिकका 
अ्रद्धान होय, पीछे तत््वनिका विचार होय, पीछें आपापरका 
चिंतवन करे, पीछे केवल आत्माकों चिंतवै । इस अनुकमतें 
साधन करे, तो परंपराय सांचा मोक्षमार्गकों पाय कोई जीव 
सिद्धपदर्की भी पावे ) बहुरि इस अनुक्रमका उलंधन करे, वाके 
देवादिक माननेका कछू ठीक नाहीं । अर बुद्धिकी तीत्रतातें 
तत्त्वातत्त्वविचारादिविषै प्रवत्तें है | तातैं आपकों ज्ञानी जाने है। 
अथवा तत्त्वविचारनिषै भी उपयोग न छुगावै है । अर आपापरका 
भेदविज्ञानी हुवा विचारै है। अथवा आपापरका भी ठीक न करे 
है अर आपकी आत्मज्ञनी माने है । सो ए सर्व चतुराईकी बातें 
हैं । मानादिक कषायनिके साधन हैं । किछू भी कार्येकारी 
नाहीं । तारे जो जीव अपना भठा करा चाहै, तिसकों यावत्‌ 
सांचा श्रद्धान दशनकी भ्राप्ति न होग, ताबत्‌ इनकौं भी अनुकमतें 
अंगीकार करना । सो दी कहिए है--- 

पहडे तो आज्ञादिककरि वा कोई परीक्षाकरि कुद्देवादिकका 
मानना छोड़ि अरहंतदेवाद्रिकका अ्रद्धान करना । जातें ऐसा 
श्रद्धान भए. ग्रहीतमिथ्यात्वका तो अमाव हो है । बहुरि मोक्ष- 
मार्गके विन्न करनहारे कुदेवादिकका निमित्त दूर हो है। मोश्ष- 
मार्गका सहाई अरहंतदेवादिकका निमित्त मिले है, तातें पहिलें 
देवादिकका श्रद्धान करना । बहुरि पीछें जिनमतविषै कद्दे जीवा- 
दिक तत्त्वनिका विचार करना । नाम रलक्षणादिक सीखने । जातें 
इस अभ्यासतें तत्त्वार्थश्रद्धानकी प्राप्ति होय । पीछें आपापरका 
भिन्नपना जैसें भासे तैसैं विचार किया करे । जातैं इस अभ्यास 
भेदविज्ञान होय । बहुरि पीछें आपविषे आपो माननेके अर्थि 
खरूपका विचार किया करे | जातैं इस अभ्यासतैं आत्मानुभवकी 
प्राप्ति हो है । बहुरि ऐसें अनुक्रमें इनकों अंगीकार करि पीछे 
इनहीविषे कबहू देवादिकका विचारविषै, कबह ृतत्त्वविचार- 
निषै, कबह आपापरका विचारविषे, कबह आत्मविचारविषै उप- 
योग छगाबे । ऐसे अभ्यासतें दर्शनमोह मंद होता जाय, तब 
कदाचित्‌ सांचे सम्यर्दर्शनकी प्राप्ति हो है + जातैं ऐसा नियम 
ठी है बाहीं। कोई जीवके कोई विपरीत कारण प्रबरू बीचिमैं 
होय जाय, तो सम्यम्दशेनकी म्राप्ति नाहीं भी होय। परंतु मुरूय- 
पने घने जीवनिके तौ इस दी अनुक्रमतें कार्यसिद्धि दो है । तादें 
इनको ऐसे ही अयीकार करना । जेसें पुत्रका अर्थी विवाद्मद्रि 
कासणनिकों मिलाब़ै, पीछे घने पुरुषनिक्के तो पृत्रकी प्राप्ति होय 
ही है। काहके त्र होय, तो गादीं मी क्ेय । परंतु बाकों कै 
उपाय कहना ही । तैसें सम्यक्तका अर्थी इन कारणनिक३ं ग्रे, 

पीछे घने जीवनिके तौ सम्यक्त्वकी प्राप्ति होइ ही है । काहकै न 
होय, तौ नाहीं भी होय । परंतु याकों तौ जाते कार्य बने, सोई 
उपाय करना । ऐसे सम्यक्त्वका लक्षण निर्देश किया । यहां 
प्रभ--जो सम्यक्त्के लक्षण तौ अनेक प्रकार कहे, तिनविषै 
तुम तच्वार्थश्रद्धान लक्षणकों मुख्य कक्मा, सो कारण कहा | 
ताका समाधान,-- | 

तुच्छबुद्धीनकी अन्य लक्षणनिविषै प्रयोजन प्रगट भासे नाहीं, 
वा अम उपनै । अर इस तत्त्वार्थश्रद्धान लक्षणविषै प्रगट प्रयोजन 
भासै है, किछू अम उपजै नाहीं। तातें इस -लक्षणकों मुख्ण 
किया है। सोई दिखाइए है--देवगुरुधर्मका श्रद्धानविषै तुच्छ- 
बुद्धीनिकों यह भासै--अरहंतदेवादिककों मानना, औरदोी न 
मानना । इतना ही सम्यक्‍त्व है। तहां जीव अजीवका <ंधमोक्षके 
कारणकार्यका खरूप न भासे, तब मोक्षमाग प्रयोजनकी सिद्धि न 
होय । वा जीवादिफका श्रद्धान भए विना इस ही श्रद्धानविषै 
संतुष्ट होय आपकों सम्यक्ती माने । एक कुदेवादिकतें द्वेष तो 
राखै, अन्य रागादि छोड़नेका उद्यम न करे, ऐसा.अम झपजे। 
बहुरि आपापरका श्रद्धानविषै तुच्छबुद्धीनकों यह भासै कि, आप- 
परका ही जानना कायेकारी है । इसतें ही सम्यक्त्व हो है। तहां 
आखवादिकका खरूप न भासे ) तब मोक्षमागे प्रयोजनकी सिद्धि 
ने होय । वा आखवादिक श्रद्धान भए विना इतना ही जाननेविषे 
संतुष्ट होय, आपकों सम्यक्ती मान खच्छंद होय रागादि छोड़नेका 
उद्यम न करे । ऐसा अंम्र उपजै । बहुरि आत्मश्रद्धान लक्षणविषे 
तुच्छबुद्धीनिकों यह मासे कि, आत्माहीका ब्रिचार .कार्यक्रारी है । 

इसहीतें सम्यकत् हो है । तहां जीव अजीवादिकका विशेष वा 
आखवादिकका खरूप न भासे, तब मोक्षमार्ग प्रयोजनकी सिद्धि 
न होय । वा जीवादिकका विशेष वा आखवादिकके खरूपका 
अ्रद्धान भए विना इतने ही विचारतें आपकों सम्यक्ती मानि खच्छन्द्‌ 
होय रागादि छोड़नेका उद्यम न करे है । याके ऐसा अम उपजै 
है । ऐसा जान इन छक्षणनिकों मुख्य न किए । बहुरि तत्त्वार्- 
श्रद्धान लक्षणविष जीव अजीवादिकका वा आलवादिकका श्रद्धान 
होय । तहां सर्वेका खरूप नीकै भासे, तब मोक्षमागेका प्रयोजनकी 
सिद्धि होय । बहुरि इस अ्रद्धानके भए सम्यक्त होय । परंतु यह 
संतुष्ट न हो है । आखवादिकका श्रद्धान होनेतें रागादि छोड़ 
मोक्षका उद्यम राखै है | याकै अम न उपनै है । तातें तत्त्वार्थ- 
श्रद्धान लक्षणकों मुख्य किया है । अथवा तत्त्वार्थश्रद्धान लक्षण- 
विषे तो देवादिकका अद्धान वा आपापरका श्रद्धान वा जात्म- 
श्रद्धान गर्मित हो है । सो तो तुच्छ बुद्धीनकों भी. भासे .। बहुरि 
अन्य छक्षणनिविषे तत्त्वार्थश्रद्धानका गार्भतपनो विशेष बुद्धिमान 
होंग, तिनहीकों भासे । तुच्छबुद्धीनिकों न भासे । तातें तत्त्वार्थ- 
श्रद्धान लक्षणकों मुख्य किया है । अथशा मिथ्याइष्टीफे आभास 
मात्र ए होय | ठहां तत्त्वाथनिका विचार तो शीघ्रपने विपरी- 
ताभिनिवेश दूर करनेकों कारण हो है । अन्य लक्षण शीघ्र, कारण 
नाहीं होंय । वा विपरीतामिनिवेशका - भी कारण होय जाय । 
तातें यहां सर्व प्रकार प्रसिद्ध जानि विपरीताभिनिवेश रहित 
जीवादि तत्तवाथेनिका अरद्धान. सो दी सम्बनक़्त्वका लक्षण है, 
ऐसा निर्देश किया ।;ऐसें छक्षणनिर्देशका: निरूपण,.. किया-। ऐसा 

लक्षण जिस आत्माका खभावविषै पाइए है । सो ही सम्यक्त्वी 
जानना । 


अब इस सम्यक्त्वके भेद दिखाइए है, तहां प्रथम निश्चय 
व्यवहारका भेद दिखाइए है,--विपरीताभिनिवेशरहित श्रद्धान- 
रूप आत्मपरिणाम सो तो निश्चय समकत्व है । जातें यह सत्यार्थ 
सम्यक्त्वका खरूप है । सत्यार्थदीका नाम निश्चय है । बहुरि 
विपरीताभिनिवेशरहित अ्रद्धानकों कारणमूत श्रद्धान सो व्यवहार 
सम्यक्त्व है । जातें कारणविबै कार्यका उपचार किया है। सो 
उपचारदीका नाम व्यवहार है । तहां सम्यग्दष्टी जीवकै देवगुरु- 
घर्मादिकका सांचा श्रद्धान है। तिसही निमित्ततें याके श्रद्धानविषै 
विपरीत्ममिनिवेशका अभाव है । सो यहां बिपरीतामिनिवेशरहित 
श्रद्धान सो तो निश्चय सम्यक्त्व है, अर देवगुरुधर्मादिकका 
श्रद्धान है, सो व्यवहगर सम्यक्त्व है । ऐसें एक ही कालविबे दोऊ 
सम्यक्त्व पाइए है । बहुरि मिथ्यादष्टी जीवकै देवगुरुषर्मादिकका 
अद्धान आभास मात्र हो है। अर याके अ्रद्धानविषै विपरीतामि- 
निवेशका अभाव न हो है । जातें यहां निश्चय सम्यक्त् तो है 
नाहीं, अर व्यवहार सम्यक्त्व भी आमासमात्र है । जातें याके 
देवगुरुधर्मादिकका अ्रद्धान है, सो विपरीतामिनिवेशके अभावकों 
साक्षात्‌ कारण भया नाहीं । कारण भए विना उपचार संभव 
नाहीं । खां साक्षात्‌ कारण अपेक्षा व्यवहार सम्बक्त भी याकें 
न संभने है । अथवा ग्राके देवगुरुषमोदिकका अ्रद्धान वियमरूप 
हो है। सो विपरीतामिनिवेशरहित अद्भानकों परंपरा कारणमृत्त 
है। इचपषि निम्रमरूप कारण लाहीं, तथापि मुख्यपने र्तरण है | 

बहुरि कारणविषे काका उपचार संभवै है । तातें सुख्यरूप 
परंपरा कारण अपेक्षा मिथ्याइृष्टीके भी व्यवहार सम्यक्त्व कहिए 
है। बहां प्रश्नू--जो केई शाखनिविषै देवगुरुपर्मका अद्धानकों 
वा तत्त्वश्रद्धानकों तो व्यवहार सम्यक्त्व क्या है, अर आपापरका 
श्रद्धानकीं वा केवल आत्माके अद्धानकों निश्थय सम्यकत्व कक्चा है, 
सो कैसें हैं । ताका समाधान,--- 


देवगुरुषर्मका श्रद्धानविषै प्रवृत्तिकी मुख्यता है। जो प्रवृत्ति- 
विषे अरहंतादिककों देवादिक माने, औरकों न मानें, सो देवादि- 
कका श्रद्धानी कहिए हैं । अर तत्त्वश्रद्धानविषै तिनके विचार- 
की मुख्यता है । जो ज्ञानविषे जीवादितत्त्वनिकों विचारै, ताकों 
तत्त्वश्रद्धानी कहिए है | ऐसें मुख्यता पाइए है। सो ए दोऊ 
काहू जीवके सम्यक्त्वकों कारण तौ होंथ, परंतु इनका सद्भाव 
मिथ्यादष्टीके भी संभव है । तातें इनकों व्यवहार सम्यक्त्व कश्या 
है । बहुरि आपापरका अ्रद्धानविषै वा आत्मश्रद्धानविषे विपरी- 
तामिनिवेशरहितपना की मुख्यता है । जो आपापरका भेद्‌- 
विज्ञान करे, वा अपने आत्माकों अनुभवै, ताकै सुख्यपने विपरी- 
तामिनिवेश न होय । तातें भेदविज्ञानीकों वा आलज्ञानीक्ों 
सम्यरदृष्टी कहिए है । ऐसे प्ुख्यताकरि आपापरका श्रद्धान वा 
आत्मश्रद्धान सम्यस्दष्टीदीके पाइए है।तातें इनकों निश्चय् 
सम्यक्त्व कश्या, सो ऐसा कथन मुख्यताकी अपेक्षा है। तारतम्यपने 
ए चज्यारों आभासम्रात्र भिथ्याइट्टीके होंब, सांचे सम्यन्द्टीके 
होंथ । ठहां आमासमात्र हैं, सो निमग्रम विना परंपरा कारम हैं 4 
अइ ए स़ांचे हैं, सो विश्रमक्ृम साक्षाव्‌ कारण हैं । दा़ें इनक 

व्यवहाररूप कहिए। इनके निमित्ततें जो विपरीतामिनिवेश- 
रहित श्रद्धान भया, सो निश्चय सम्यक्त्व है, ऐसा जानना। 
बहुरि प्रभन--केई शासत्रनिविषै लिखे हैं--आत्मा है, सो ही निश्चय 
सम्यक्त्व है, और सर्व व्यवद्वार है। सो कैसे है | ताका समाधान,--- 


विपरीताभिनिवेशरहित श्रद्धान भया, सो आत्माहीका खरूप 
है । तहां अभेदबुद्धिकरि आत्मा अर सम्यक्त्वविषै मिन्नता नाहीं। 
तातैं निश्चयकरि आत्माहीकों सम्यक्त्व कक्या । और सर्व सम्यक्त्व 
तो निमित्तमात्र है । वा भेदकल्पना किए आत्मा अर सम्यक्त्वकै 
भिन्नता कहिए है । ता्ैं और सर्व व्यवहार क्या । ऐसें जानना । 
याप्रकार निश्चयसम्यक्त्व अर व्यवहार सम्यक्त्वकरि सम्यक्त्वके 
दोय भेद हो हैं। अर अन्य निमित्तादिककी अपेक्षा आज्ञा- 
सम्प्रक्वादि सम्यक्तके दश भेद कहे हैं, सो आत्मानुशासन्त- 
विषे कहा है. 

आज्ञामागेसमुद्धवमुपदेशात्सूत्रबी जसंक्षेपात्‌.। 

बिस्ताराथां भ्यां भवमवगाढपरमावगाढे च ॥ ११ ॥ 
' थाका अर्थ--जिनजज्ञातैं तत्त्श्रद्धान भया होय, सो आज्ञा 
सम्यक्व है । यहां इतना जानना-“मोकों जिनआज्ञा प्रमाण 
है”? इतना ही श्रद्धान सम्यक्त्व नाहीं है । आज्ञा मानना, 'तौ 
कारणभूत है । याहीतें यहां आज्ञातैं उपज्या कब्या है । तातें: पूर्व 
जिनजआज्ञा माननेतें पीछें जो तत्त्वश्रद्धान भया, -सो आज्ञा- 
सम्यकत्व है । ऐसे ही निम्नेन्थमागंके अवरोीकनतें तत्त्वश्रद्धान 
भेया होय, सो भार्गसम्यक्त्व है । बहुरि उत्कृष्ट पुरुष तीमैकरा- 
दिक:तिनके पुराणनिका उपदेश्तें जो उपज्या सस्यस्त्ञाव ताकरि 

उत्पन्न आगमसमुद्रविष प्रवीणपुरुषनिकरि उपदेश आदितें मई 
जो उपदेशकदृष्टि सो उपदेशसम्यक्त्व है। मुनिके आचरणका 
विधानकों प्रतिपादन करता जो आचारसूत्र ताहि सुनकरि 
श्रद्धान करना जो होय, सो सूत्रदृष्टि भल्ेप्रकार कही है। यह 
सूत्रसम्यक्त्व है । बहुरि बीज जे गणितज्ञानकीं कारण तिनकरि 
अनुपम दर्शनमोहका उपशमके बलतैं दुष्कर है जाननेकी गति 
जाकी ऐसा पदार्थनिका समूह ताकी भई है उपलब्धि श्रद्धान- 
रूप परणति जाकै, ऐसा करणानुयोगका ज्ञानी भया, ताके 
बीजदृष्टी हो है। यह बीजसम्यक्त्व जानना । बहुरि पदार्थनिकों 
संक्षेपपनेतें जानकरि जो श्रद्धान भया, सो भी संक्षेपदृष्टि है । 
यद्द संक्षेपसम्पक्त जानना । जो द्वादशांगबानीकों सुन कीन्हीं 
जो रुचि श्रद्धान, ताहि विस्तारदृष्टी हे भव्य तू जानि । यह 
विस्तारसम्यक्त्व॒ है । बहुरि जैनशाखके वचनविना कोई 
अर्थका निमित्ततें भईं सो अर्भदृष्टी है।यह अर्थसम्यक्त्व 
जानना । बहुरि अंग अर अंगबाब्बस॒हित जैनशात्र ताकों अवगाह्‌ 
करि जो निपजी, सो अवगाड़दृष्टि है। यह अवगाढसम्यक्त्व 
जानना । ऐसें आठ भेद तो कारण अपेक्षा किए हैं। बहुरि श्रुत- 
केवलीके जो तत्त्वश्रद्धान है, ताको अवगाद्सम्यक्त्व कहिए हें। 
केवलज्ञानीके जो तत्त्वश्रद्धान है, ताकों परमावगाढसम्यकत्व 
कहिए है । ऐसें दोय भेद ज्ञान सहकारीपनाकी अपेक्षा किए 
हैं। या प्रकार दशमेद सम्यक्त्के किए । तहां सर्वत्र सम्यवत्व- 
का खरूप तत्वार्थ श्रद्धान ही जानना । बहुरि सम्यकत्वके तीन भेद्‌ 
किए हैं । १ औपशमिक, २ क्षायोपशमिक, ३ क्षायिक | ए 


श्छट 


तीन भेद दर्शनमोहकी अपेक्षा किए हैं। तहां उपशमसम्यक्लके 
दोय भेद हैं । एक म्रभमोपश्षम सम्यक्त्व, दूसरा द्वितीयोपशम 
सम्यक्त | तहां मिथ्यात्वगुणथानविष करणकरि दशनमोहकों 
उपशमाय सम्यक्‍त्व उपजै, ताकों प्रथमोपशम सम्यक्त्व कहिए है। 
तहां इतना विशेष है--अनादि मिथ्यादष्टीके तो एक मिथ्यात्व- 
प्रकृतिहीका उपशम होय है । जातें याकैे मिश्रमोहिनी अर 
सम्यक्त्वमोहिनीकी सत्ता है नाहीं। जब जीव उपशमसम्यक्त्व- 
को प्राप्त होय, तिस सम्यक्वके कालबिषै मिथ्यात्वके परमा- 
णूनिकों मिश्रमोहिनीरूप वा सम्यक्त्वमोहिनीरूप परिणमाव है, 
तब तीन प्रकृतीनकी सत्ता हो है | तातैं अनादि मिथ्याइष्टीकै 
एक मिथ्यात्प्रकृतिकी ही सत्ता है। तिसहीका उपशम हो है। 
बहुरि सादिमिध्यादृष्टिके काहके तीन प्रकृतीनिकी सत्ता है, 
काहके एकहीकी सत्ता है। जाके सम्यक्त्वकालविषै तीनकी 
सत्ता भई थी, सो सत्ता पाइए ताके तीनकी सत्ता है। अर जाके 
मिश्रमोहिनी सम्यक्त्वमोहिनीकी उद्देलना होव गई होय, उनके 
परमाणु मिथ्यात्वरूप परिणम गए होय, ताके एक मिथ्यात्रकी 
सत्ता है । तातें सादि मिथ्यादृष्टीके तीन प्रकृतीनिका वा एक 
प्रकृतीका उपशम हो है । उपशम कहा ! कहिए है--अनिवृत्ति- 
करणविषै किया अंतरकरणविधानतें जे सम्यक्त्वकालूविषे उदय 
आवनेयोग्य निषेक थे, तिनिका तौ अभाव किया, तिनिके परमाणु 
अन्यकालविषे उदय आवनेयोग्य निषेकरूप किए। बहुरि अनिवृ- 
त्करणहीविषै किया उपशमविधानतैं जे तिसकालूविषै उदब 
आवनेयोम्य निषेक, ते उदीरणारूप होय इस कालविषै उदय न 

आ सकैं, ऐसे किए | ऐसे जहां सत्ता तो पाइए, अर उदय वे 
पाइए, ताका नाम उपश्यम है। सो यह मिथ्यात्वतें भया प्रथमो- 
पशम सम्यक्‍त्व, सो चतुथोदि सप्तमगुणखानपयेत पाहंए है । 
बहुरि उपशम श्रेणीकों सन्‍्मुख होतें सप्तगुणख्वानविषे क्षयोपश्म- 
सम्यक्त्वतं जो उपशम सम्यकत्व होय, ताका नाम द्वितीयोपशम- 
सम्यक्त्व है । यहां करणकरि तीन ही प्रकृतीनिका उपशम हो है। 
जातें यातें तीनहीकी सत्ता पाहए यहां भी अंतःकरणविधानतैं वा 
उपशमविधानतैं तिनिके उदयका अभाव करे है। सो5ही उपशम 
है। सो यह द्वितीयोपशम सम्यक्त्व सप्तमादि म्यारवां गुणखवान- 
पर्यत हो है । पड़ता हुवा कोई छठे पांचवें चोथे गुणस्वान भी रहै 
है, ऐसा जानना । ऐसें उपशम सम्यक्त्व दोय प्रकार है । सो यह 
सम्यक्त्व वतेमानकालविषै क्षायिकवत्‌ निर्मल है | याका प्रतिपक्षी 
कर्मकी सत्ता पाइए है, तातें अन्तमुहरर्त कालमात्र यह सम्यक्त्व 
रहे है । पीछें दर्शनमोहका उदय आवबे है, ऐसा जानना । ऐसे 
उपशम सम्यक्त्वका खरूप क्या । बहुरि जहां दर्शनममोहकी तीन 
प्रकृतिनिविषै सम्यवत्वमोहनीका उदय पाइए है, ऐसी दशा जहां 
होय, सो क्षयोपशम है। जातैं समलतन्त्वार्थ श्रद्धान होय, सो 
क्षयोपशम सम्यक्त है। अन्य दोय प्रकारका उदय न होय, तहां 
क्षयोपक्षम सम्यक्त्व हो है, सो उपशम सम्यक्व्वका कार पूर्ण 
भणए यह सम्यक्त्व हो है। वा सादि मिथ्यादृष्टीके मिथ्यावगुण- 
खानतें वा मिश्रगुणल्थानतैं भी याकी प्राप्ति हो है । क्षयोपशम 
कहा-सो कहिए है,-- 


दर्शनमोहकी तीन प्रकृतीनिविषे जो मिथ्यात्वका अनुभाग 

है, ताके अन॑तवें भाग मिश्रमोहिनीका है । ताके अनंतवे भाग 
सम्यक्त्वमोहिनीका है । सो इनविषे सम्यकत्वमोहिनी प्रकृति 
देशघातिक है। याका उदय होतें भी सम्यक्त्वका घात न होय | 
किंचित्‌ मलीनता करे, मूलघात न कर सके । ताह्दीका नाम देश- 
धाति है। सो जहां मिथ्यात्व वा मिश्रमिथ्यात्वका वर्चमानकाल- 
विषे उदय आवनेयोग्य निवेक तिनका उदय हुए विना ही 
निजेरा होना, सो तो क्षय जानना । और इनहीका आगामि- 
कालविषै उदय आवने योग्य निषेकनिकी सत्ता पाइए है, सो ही 
उपशम है | और सम्यक्त्वमोहिनीका उदय पाइए है, ऐसी दशा 
जहां होय सो क्षयोपशम है तातें समल्तत्त्वार्थश्रद्धान होय, सो 
क्षयोपशम सम्यक्त्व है । यहां जो मल छागे है, ताका तारतम्य 
खरूप तो केवली जाने है, उदाहरण दिखावने के अथि चलमलिन- 
अगाढ़पना कक्षा है। तहां व्यवहारमात्र देवादिककी प्रतीति तो 
होय, परंतु अरहंतदेवादिविषे यह मेरा है, यह अन्यका है, 
इत्यादि भाव सो चलपना है । शंकादि मर लागे है, सो मलिन- 
पना है । यह शांतिनाथ शांतिका कर्ता है, इत्यादि भाव सो 
अगाढ़पना है | सो ऐसा उदाहरण व्यवहारमात्र दिखाए । परंतु 
नियमरूप नाहीं । क्षयोपशम सम्यक्त्वविषे जो नियमरूप कोई 
मल लागे है, सो केवली जाने है। इतना जानना--याके तत्त्वार्थ- 
अद्धानविषै कोई प्रकार करि समलरपनो हो है । तातें यह सम्यक्त्व 
निर्मल नाहीं है । इस क्षयोपशम सम्यक्त्वका एक ही प्रकार है। 
याविषै कछू भेद नाहीं है । इतना विशेष है-जो क्षायिक 
सम्यक्त्कों सन्मुख होतें, अंतमुहत्तेकाल मात्र जहां मिथ्यात्रकी 

प्रकृतिका लोप करे है, तहां दोय ही प्रकृतीनिकी सत्ता रहे है। 
पीछे मिश्रमोहिनीका भी क्षय करे है । तहां सम्यक्त्वमोहिनीकी 
ही सत्ता रहे है। पीछें सम्यक्त्वमोहिनीकी कांडकघधातादि क्रिया 
न करे है । तहा कृतकृत्य वेदकसम्यग्दष्टी नाम पावै है, ऐसा 
जानना । बहुरि इस क्षयोपशमसम्यक्त्वहीका नाम वेदकसम्यक्त्व 
है। जहां मिथ्यात्वमिश्रमोहिनीकी मुख्यता करि कहिए, तहां क्षयो- 
पश्मसम्यक्त्व नाम॑पाबै है । सम्यक्व मोहिनीकी मुख्यताकरि 
कहिए, तहां वेदक नाम पांव हे | सो कहने मात्र दोय नाम हैं, 
खरूपबिषै भेद है नाहीं । बहुरि यह क्षयोपशम सम्यक्त्व 
च॒तुर्थादि सप्तम गुणखान पर्यत पाइए है. । ऐसे क्षयोपशम सम्य- 
क्त॒का खरूप कह्या । 


बहुरि तीनों प्रकृतीनिके सर्वथा सर्व निषेकनिका नाश भए 
अत्यंत निर्मल तत्त्वार्थश्रद्धन्‍बन होय, सो क्षायिक सम्यक्त्व है। सो 
चतुर्थादे चार गुणस्थानविषे कहीं क्षायोपशम सम्यग्दष्टीके याकी 
प्राप्ति हो है । कैसें हो है, सो कहिए है--प्रथम तीन करणकरि 
मिथ्यात्वके परमाणूनिकों मिश्रमोहिनीरूप परिणमावै वा सम्यक्त्व 
मोहिनीरूप परिणमावै, वा निजैरा करे, ऐसें मिथ्यात्वकी सत्ता 
नाश करे। बहुरि मिश्र आदि मोहिनीके परमाणूनिकों सम्यक्त्व- 
मोहिनीरूप परिणमावै वा निजरा करे, ऐसे मिश्रमोहिनीका नाश 
करे । बहुरि सम्यक्त्वमोहिनीका निषेक उदय आय खिरे, वाकी 
बहुत खिति होय, तो ताकों खितिकांडादिकरि घटावै । जहां 
अंतमुहत्तेस्थिति रहे, तब इृतक्ृत्य वेदकसम्यर्इष्टी होय । बहुरि. 
अनुक्रमतें इन निषेकनिका नाश करि क्षायिक सम्यन्दष्टी हो है । 

श्टरे 


सो यह प्रतिपक्षी कर्मके अभावतें निर्मल है, वा मिथ्यात्वरूप 
रज ताके अमावतें वीतराग है। याका नाश न होय । जहांतें 
उपजै, तहांतें सिद्ध अवस्था पर्यत याका सद्भाव है । ऐसे क्षाविक 
सम्यक्ववका खरूप कक्ा । ऐसें तीन भेद सम्यक्त्वके कहे । बहुरि 
अनंतानुबंधी कषाय होतें सम्यक्तवकी दोय अवखा हो हैं। के तो 
अप्रशस्त उपशम हो है, कै विसंयोजन हो है | तहां जो करणकरि 
उपशम विधानतें उपशम हो है, ताका नाम प्रशस्त उपशम है। 
उदयका अभाव ताका नाम अप्रशस्त उपशम है । सो अनंतानुबंधी- 
का प्रशस्त तो उपशम होय नाहीं, अन्य मोहकी प्रकृतिनका हो 
है। बहुरि इसका अप्रशस उपशम हो है। बहुरि जो तीन करण- 
करि अनंतानुबंधीनिके परमाणूनिकों अन्य चारित्रमोहिनीकी प्रकृ- 
तिरूप परिणमाई, तिसका सत्ता नाश करिए, ताका नाम विसंयो- 
जन है । जो इनविपषै प्रथमोपशम सम्यक्त्वविषै तौ अनंतानुबंधीका 
अप्रशस्त उपशम ही है । बहुरि द्वितीयोपशम सम्यक्त्वकी प्राप्त 
पहिले अनंतानुबंधीका विसंयोजन भए ही होय, ऐसा नियम कोई 
आचार्य लिखे हैं । कोई नियम नाहीं लिखे हैं । बहुरि क्षयोपशम 
सम्यक्त्वविष कोई जीवकै अप्रशस्त उपशम हो है, वा कोईके 
विसंयोजन हो है । बहुरि क्षायक सम्यक्त्व है, सो पहले अनंता- 
नुबंधीका विसंयोजन भए ही हो है, ऐसा जानना । यहां यह 
विशेष है-जो उपशम क्षायोपशम सम्यक्तीके अनंतानुबंधीके 
विसंयोजनतें सत्ता नाश भया था । बहुरि वह मिथ्यात्वविषे 
आवै, तौ अनंतानुबंधीका बंधको अर तहां वाकी सत्ताका सद्भाव 
हो है । बहुरि क्षायिकसम्यग्दष्टी सिथ्यात्वविषे आवे नाहीं । तातें 

वांके अनंतानुबंधीकी सत्ता कदाचित्‌ न होय । यहां प्रश्न--जो 
अनंतानुबंधी तौ चारित्रमोहकी प्रकृति है | सो सर्व निमित्त 
चारित्रहीकों घाते है । याकरि सम्यक्त्व घात केसे संभव । ताका 
समाधान-- 

अनंतानुबंधीके उदयतें क्रोधादिकरूप परिणाम हो हैं। कुछ 
अतत्त्वश्रद्धान होता नाहीं । तातें अनन्तानुबंधी चारित्रहीकों 
घातै है । सम्यक्त्वकों नाहीं धातै है। सो परमार्थतैं हे तो 
ऐसे ही परंतु अनंतानुबंधीके उदयतें जैसे क्रोधादिक हौ हैं, तैसें 
क्रोधादिक सम्यक्त्व होतें न होय । ऐसा निमित्त नेमित्तिकपना 
पाइए है। जैसे त्रसपनाकी घातक तौ खावरप्रकृति ही है। परंतु 
त्सपना होतें एकेन्द्रिय जाति प्रकृतिका भी उदय न होय, तातें 
उपचारकरि एकेन्द्रिय प्रकृतिकों भी त्रसपनाकी घातक कहिए, 
तौ दोष नाहीं। तैंसेँ सम्यक्तवका घातक तौ दर्शनमोह है। 
परंतु सम्यक्त्व होतें अनंतानुबंधी कषायनिका भी उदय न होय, 
तातें उपचारकरि अनंतानुबंधीके भी सम्यक्वका घातकपना 
कहिए, तो दोष नाहीं । बहुरि यहां प्रश्न--जो अन॑तानुबंधी 
चारित्रकों घाते है, ती याके गए किछू चारित्र भया। असंयत 
गुणस्थानविषे असंयम काहेकी कहो हो। ताका समाधान-- 


अनंतानुबंधी आदि भेद हैं, ते तीत्र मंदकषायकी अपेक्षा 
नाहीं हैं ।जातें मिथ्यादृष्टीके तीत्रकषाय होतें वा मंदकपषाय 
होतें अनंतानुबंधी आदि च्यारौंका उदय युगपत्‌ हो है। तहां 
च्यारोंके उत्कृष्ट सद्धंक समान कहे हैं | इतना विशेष है-जो 
अनंतानुबंधीके साथ जैसा तीत्र उदय अप्रत्याख्यानादिकका होय, 

तैसा ताके गए न होय । ऐसें ही अप्रत्याख्यानकी साथ प्रत्या- 
ख्यान संज्वलनका उदय होय, तैसा ताके गए न होय । बहुरि 
जैसा प्रत्या्यानकी साथि संज्वलनकां उदय होय, तैसा केवल 
संज्वलनका उदय न होय । तातैं अनंतानुबंधीके गए किक 
कषायनिकी मंदता तो हो है, परंतु ऐसी मंदता न होय जाकरि 
कोई चारित्र नाम पावै | जातें कषायनिके असंख्यात लोकप्रमाण 
स्थान हैं । तिनिविषे सर्वत्र पूर्वस्थानतें उत्तरखानविषै मंदता 
पाइए । परंतु व्यवहारकरि तिनि स्थाननिविषै तीन मयांदा करीं । 
आदिके बहुत स्थान तो असंयमरूप कहे, पीछें केतेक देश- 
संयमरूप कहे, पीछे केतेक सकलूसंयमरूप कहे । तिनिविषै 
प्रथम गुणस्थानतैं रगाय चतुर्थ गुणथान पर्येत जे कषायके स्थान 
हो हैं, सर्वे असंयमहीके हो हैं । तातें कषायनिकी मंदता होतें 
भी चारित्र नाम न पावै हैं । यद्यपि परमार्थतें कपायका घटना 
चारित्रका अंश है, तथापि व्यवहारतैं जहां ऐसा कषायनिका 
घटना होय, जाकरि आरवकधर्म वा मुनिधर्मका अंगीकार होय 
तहां ही चारित्र नाम पावे है | सो असंयमविषे ऐसे कषाय घर 
नाहीं । तातें यहां असंयम कहा है । कपायनिका अधिक हीनपना 
होते भी जैसें प्रमत्तादिगुणस्थाननिविषे सर्वत्र सकलसंयम ही नाम 
पावे हैं, तेसें मिथ्यात्वादि असंयतपर्यत गुणथाननिविषे असंयम 
नाम पावे है। सर्वत्र असंयमकी समानता न जाननी । बहुरि 
यहां प्रश्न--जो अनंतानुबंधी सम्यक्त्कों न घाते है, तो यांके 
उदय होतें सम्यक्त्वतैं अष्ट होय सासादन गुणस्थानकों कैसें पावे 
है । ताका समाधान,-- 

जैसे कोई मनुष्यके मनुष्यपर्याय नाशका कारण तीतरोग प्रगद 
भया होय, ताकों मनुष्यपर्यायका छोड़नहारा कहिए । बहुरि 
मनुष्यपना दूर भए देवादिपयोय होय, सो तौ रोग अवस्थाविषे 
न भया। वहां तौ मनुप्यहीका आयु है । तैसें सम्यक्त्वीकै 
सम्यक्वका नाशका कारण जनंतानुबंधीका उदय प्रग्ट भया, 
ताकों सम्यक्त्वका विरोधक सासादन कद्या । बहुरि सम्यक्त्वका 
अभाव भए मिथ्यात्व होय सो तो सासादनविषे न भया। यहां 
उपश्मसम्यक्त्वका ही काल है, ऐसा जानना । ऐसें अनंतानुबंधी 
चतुप्ककी सम्यक्थ होतें अवस्था हो है। तातें सातप्रक्ृतिनिके 
उपशमादिकतें भी सम्यक्लकी प्राप्ति कहिए है । बहुरि प्रश्च--- 
सम्यक्लमार्गगाके छह भेद किए हैं, सो कैसें हैं । ताका 
समाधान--- 


सम्यक्तके तो भेद तीन ही हैं । बहुरि सम्यक्त्वका अभावरूप 
मिथ्यात्व है । दोऊनिका मिश्रभाव सो मिश्र है । सम्यक्त्वका 
धातकभाव सो सासादन है। ऐसें सम्यक्त्व मार्गगाकरि जीवका 
विचार किए छह भेद कहे हैं । यहां कोई कहै कि, सम्यक्त्वतैं 
अष्ट होय मिथ्यात्वविषे आया होय, तार्कों मिथ्यात्वसम्यक्त्व 
कहिए । सो यह असत्य हैं जातैं अभव्यके भी तिसका सद्भाव 
पाइए है। बहुरि मिथ्यात्वसम्यक्त्व कहना ही अशुद्ध है। जैसे 
संयममागेणाविषें असंयम कह्मा, भव्यमार्गणाविषे अभव्य क्या, 
तेसें ही सम्यक्त्वमार्गगाविषे मिथ्यात्व कह्मा है। मिथ्यालकों 
सम्यक्त्वका भेद न जानना । सम्यक्त्व अपेक्षा विचार करते केई 
जीवनिकै सम्यक्त्वका अभावतें ही मिथ्यात्व पाइए है। ऐसा अर्थ 

प्रकट करनेके अर्थि सम्यक्त्वमार्गणाविषै मिथ्यात्व कक्मा है। 
ऐसे ही सासादन मिश्र भी सम्यक्लके भेद नाहीं हैं । सम्यक्त्वके 
भेद तीन ही हैं, ऐसा जानना । यहां कर्मके उपशमादिकतें 
उपशमादिक सम्यक्त्व कहे, सो कर्मका उपशमादिक याका किया 
होता नाहीं | यह तो तत्त्वश्रद्धान करनेका उद्यम करे, ताके 
निमित्ततैं खयमेव कर्मका उपशमादिक हो है । तब याकै तत्त्व- 
श्रद्धानकी प्राप्ति हो है। ऐसा जानना । याप्रकार सम्यक्तके भेद 
जानने । ऐसें सम्यग्दशनका खरूप कक्षा | 


बहुरि सम्यग्दशनके आठ अंग कहे हैं। निःशांकित्व, निःकांक्षित्व, 
निर्विचिकित्सित्व, अमृूढदृष्टित्त, उपबृंहण, स्थितिकरण, प्रभावना, 
वात्सल्य। तहां मयका अभाव अथवा तत्त्वनिविषे संशयका अभाव, 
सो निरशांकित्व है। बहुरि परद्वव्यादिविषै रागरूप बांछाका अभाव, 
सो निःकांक्षित्व है। बहुरि परद्वव्यादिविषै द्वेषरप ग्छानिका अभाव 
सो निर्विचिकित्सित्व है | बहुरि तत्त्वनिविषै देवादिकविबे अन्यथा 
प्रतीतिरूप मोहका अभाव, सो अमूढ्दृश्टित्व है | बहुरि आत्मधर्म 
वा जिनधर्मका बधावना, ताका नाम उपबुृंहण है | इसही अंगका 
नाम उपगूहन भी कहिए है। तहां धर्मात्मा जीवनिका दोष ढांकना, 
ऐसा ताका अर्थ जानना । बहुरि अपने खभावविषे वा जिनधर्म- 
विषे आपकों वा परकों ्थापन करना, सो ख्ितिकरण अंग है। 
बहुरि अपने खरूपकी वा जिनधर्मकी महिमा प्रगट करनी, सो 
प्रभावना है। बहुरि खरूपविषै वा जिनधर्मविषै वा धर्मात्मा जीव- 
निविषे प्रीतिभाव सो वात्सल्य है। ऐसें ए आठ अंग जानने ॥ 
जैसें मनुष्यशरीरके हस्तपादादिक अंग हैं, तैसें ए सम्यकत्वके अंग 

हैं। यहां प्रश्न--जो केई सम्यकत्ीी जीवनिके भी भय इच्छा 
ग्लानि आदि पाहइए है, अर केई मिथ्यादष्टीफे न पाइए है। तातें 
निःशंकितादि अंग सम्यक्त्वके कैसे कहो हो | ताका समाघान,-- 

जैसे मनुष्य शरीरके हस्तपादादि अंग कहिए है । तहां कोई 
मनुष्य ऐसा भी होय है, जाके हस्तपादादिविषै कोई अंग न 
होय । तहां याकै मनुष्यशरीर तो कहिए है, परंतु तिनि अंगनि 
विना वह शोभायमान सकल कार्यकारी न होय । तैसें सम्य- 
क्लके निःशंकितादि अंग कहिए है । तहां कोई सम्यक्ती ऐसा भी 
होय, जाके निःशंकितादिविषे कोई अंग न होय । ताकै सम्यक्त्व 
तो कहिए, परंतु तिनिका अंगनिविना यह निर्मल सकल कार्य- 
कारी न होय । बहुरि जैसें बांदरेके भी हस्तपादादि अंग हो हैं । 
परंतु जैसैं मनुष्यके होंय, तैसें न हो हैं। तैसें मिथ्यादृष्टीनिकै 
भी व्यवहाररूप निःशंकितादिक अंग हो हैं। परंतु जैसें निश्चयकी 
सापेक्षा लिए सम्यक्त्वीके होय, तैसें न हो हैं । बहुरि सम्यक्त्व- 
विषै पचीस मल कहे हैं,--आठ शंकादिक, आठ मद, तीन 
मूढता, बट अनायतन, सो ए सम्यक्त्वीके न होंय । कदाचित्‌ 
काहकै मल लागैं सम्यक्त्वका नाश न हो है, तहां सम्यत्तव मलि- 
न ही हो है, ऐसा जानना । 

परिशिष्ट १५ 


मोक्षमागगप्रकाशकके पांचवें अध्यायमें जो वेदादिय्रन्थोंके प्रमाण उद्धृत करके 
जैनधर्मकी प्राचीनता प्रगट की है, उसीके सम्बन्धमें जैनसमाजके सुपरिचित 
विद्वान्‌ कुंवार दिग्विजयसिंहजीने निम्नलिखित प्रमाण और भी संग्रह करके भेजे- 
हैं, जो धन्यवादपूर्वक प्रकाशित किये जाते हैं-- 


अहेन्बिभर्षि सायकानि धन्‍्वाहेश्निष्के यजतंविश्वरूपम्‌ । 
अहदेन्निदं दयसे विदयं भवभु्वं न वा ओजीयो रुद्र त्वद्स्ति ॥ 
[ ऋग्वेद अष्टक २ अ० ७ वगे १७] 


व्याख्या--( अहेन्‌) हे अरहंतदेव आप अज्ञाननाशार्थ (सायकानि ) 
बस्तुख्रूप धर्मरूपीवाणोंकों तथा ( धन्व) उपदेशरूप धनुषकों तथा (निष्कं) 
आत्मचतुष्टय अथांत्‌ अनन्तज्ञान अनंतदशन अनंतवीय और अनन्तसुखरूप 
आभूषणोंको (बिभर्षि ) धारण किये हो, तथा (अहँन्‌) हे अरहंतदेव आप 
(विश्वरूपं ) विस्वखरूप अर्थात्‌ जिसमें समस्तविश्व प्तिभासित द्वोता है 
(तं) उस केवलज्ञानको (यज्ञ) यजन किये अर्थात्‌ प्राप्त कियेहो। (अहँन ) 
हे अहेन्तदेव आप (हद) इस (विश्व) संसारके ( भवभुवं ) समस्तजीवों 
की (दयसे ) रक्षा करतेह्दो (रुद्र ) हे काम कोधादि बड़ेबड़े प्रबल शत्रुओंको 
रुलनेवाले (त्वढू) आपके समान और कोई भी ( ओजीयो ) बलवान 
(नवा अस्ति) नहीं हैं । 

वाजस्यज्ञु प्रसव आवभूवेमा च विश्व भुवनानि सर्वतः । 

स नेमि राजा परियाति विद्वान प्रजां पुष्टि वधेयमानों ॥ 


अस्मेखाहा [ यजुर्वेद अध्याय ९ मंत्र २५] 


व्याख्या--( वाजस्थ ) भावयज्ञ अथात्‌ आत्मखरूपको (प्रसवः ) 
प्रगट करदेनेवाले ध्यानकों (इमा) इस (विश्व) संसारके (भुवनानि ) 
सर्वेभूतजीवोंको (सबेतः ) सर्वे प्रकारसे ( आवभूव ) यथार्थरूप कथनकरके 
(स) जो (नेमि) श्रीनेमिनाथजी बाईसवें तीयकर (राजा ) अपने केवल 
ज्ञानादि आत्मचतुश्यके खामी (थ) और (विद्वान ) सर्वेश् (परियाति ) 
प्रगट करते हैं जिनके दयामय उपदेशसे ( प्रजां ) जीबोंको (पुष्टि ) आत्म- 

खरूपकी पुष्ता (नु) शीघ्र (बधेयमानों ) बढ़तीहै ( अस्े) उस श्रीनेमि- 
नाथजीको ( खाद्दा ) आहुति प्रदानददो । 
आतिथ्यरुपं मासर महावीरस्य नम्नहुः । 
रूपमुपासदामेतत्तिस्रो रात्रीः खुराखुता ॥ 
[यजुर्वेद, अध्याय १९ मंत्र १४. ] 
व्याख्या--(आतिथ्यरूपं ) अतिथि खरूप पूज्य (मासरं) महिना 
आदिके उपवास करनेवाले ( महावीरस्य ) कामादिक प्रबल शत्रुओंके जीत- 
नेवाले वीर अथात्‌ महावीर तीर्थंकर देवके (नमझहुः) नम (रूपम्‌) खरू- 
पकी ( उपासदाम्‌) उपासना करो जिससे (एतत्‌) ये (तिल्लो ) तीनों 
(राजी: ) अज्ञान अथोत्‌ संशय विपयेय और अनध्यवसाय और (खझुराः ) 
के अर्थात्‌ धनमद शरीरमद और विदयामदकी (अख़ुता ) उत्पत्ति नहीं होती 
। 
परिशिष्ट २५ 
इस ग्रन्थके छपचुकने पर हम को एक श्रति और मिली. जिससे मिलान 
करने पर मालूम हुआ कि,निम्नलिखित स्थानोंमें निश्नलिखित पंक्तियां छूट गई 
हैं। पाठक महाशयोंको चाहिये कि, खाध्याय करनेके पहिले इन पंक्तियोंको 
अपनी प्रतियोंमें यथास्थान बढ़ा लेवें-- 

पृष्ठ, पंक्ति. जिसके आगेछूठा दे, छूटे हुए वाक्य. 

वहवाक्य. 

३२ ४ चिंतवन कीजिए है-- जातें खरूप जाने विना यह जाण्या नहीं 
जाय जो में कौनकों नमस्कार करूं । 
तब उत्तम फल की प्राप्ति कैसें होय । 

७ २६२ जिनके दरशैनादिकतैं-- खपरभेद विज्ञान हो है, कषायमंद होय 
शान्त भाव दो है । 

१५. ४ थोरे अंगनिके पाटी रहे- तिनने यह जानकरि जो भविष्यत कारू- 
में हम सारिखेभी ज्ञानी न रहेंगे, तातें 
ग्रन्थरवना आरंभ करी अर द्वादशांगाजु- 


२ 


बढ 


३१ 
३६ 


४६ 
६३ 


१ 


भोकों ज्ञान नाहीं-- 


में कौन हौं-- 


परमाणु भिन्न हो हैं--- 
आपही मिले हैं-- 


मनरूप परमाणूनि--- 


मनके भी यथासंभव- 
दुःखनिकों सहे है--- 

कूल प्रथमाहुयोग, करणानुयोग, चरणानु- 
योग, द्वव्यानुयोगके अनेक अन्थ रचे । 
किसी विशेष ज्ञानी सों पूछकर में तिद्दारे- 
ताई उत्तर दूंगा । अथवा कोई समय पाय 
विशेष ज्ञानी तुमसों मिले, तौ पूंछकर 
अपना संदेह दूर करना अर मोकों हू 
बताय देना। जातैं ऐसा न होय तौ 
अभिमानके वहतें अपनी पंडिताई जनाव- 
नेकों प्रकरण विरुद्ध अर्थ उपदेश । तातें 
श्रोतानिका विरुद्ध श्रद्धान करनेतें बुरा- 
होय जैनधर्मकी निंदा होय । 


अर कहांतें आकर यहां जन्म धारथा है 
अर मरकरि कहां जाऊंगा । 

अर केई नए मिले है । 

अर सूयोस्तका निमित्त पाय आपही वि« 
छुरे हूं । 

के परिणमनिके अर मतिज्ञानके निमित्त 
नेमित्तिक सम्बन्ध है. सो तिनके 

निमित्त नेमित्तिकपणा 

परन्तु ताका मूठ कारण जाने नाहीं। 
याकों वैय दुःखका मूल कारण बतावें. 
दुःखका खरूप बतावें. याको किए उपा- 
यनिकों झूठा दिखाबें तब सांचा उपाय 
करनेकी रुचि होय, तैसेंही यह संसारी 
संसारम दुखी दोय रह्या है. परन्तु तिसका 
मूल कारण जाने नाहीं अर सांचा उपाय 
जाने नाहीं अर दुख भी सह्या जाय नाहीं 
तब आपकों भासे सो ही उपाय करे है । 

तातें दुख दूर होय नाहीं। तब तड़पि 
तड़पि परवश हुआ दुःखनिकों सहै है । 

दुखमिटे सुखीहोय-- तातें सम्यरदर्शन ही दुख मेटनेका अर 
सुख करनेका सांचा उपाय है । 


उत्कृष्ट रहनेका काल- असंख्यात पुद्धछ परावतैन मात्र है अर 
पुद्रल परावतंन काल 


आल्वका तौ संवर करें अर तिनि अन्य पदार्थनिकों दुखदायक 
नाहीं-- माने है । तिनिहीके न होनेका उपाय करें 
है सो अपने आधीन नाहीं । 


तामें कछू विशेष नाहीं- अर यह ज्ञान केवल ज्ञान विषे भी जाय 
मिले है, जेसे नदीं समुद्रविष मिले है । 
यामें कछ दोष नाहीं। 

कहिए है,-- चारित्रमोहके डदयतें कषायभाव होथ, 


तिसका नाम भिथ्याचारित्र हैं । यहां 
अपनी खभावरूप श्रश्ृत्ति नाहीं। यह 
सुखी है. ऐसी 

मिथ्या चारित्र कहिए है- अर कषायभाव हो हें, सो पदार्थनिके इष्ट 
अनिष्ट माननेते हो हैं. सो इष्ट अविष्ट 
मानना मिथ्या है । 

कैसें सो कहिए है-- जो आपको खुखदायक उपकारी होय 
ताकों इश् कहिए, अर जो 


कर्तव्य नाहीं-- कर्मेका कतेव्य है । 


४ रागद्वेष करना मिथ्या है- जो परद्वव्य इष्ट अनिष्ट होता अर तहां 
रागद्वेष करता, तो मिथ्या नाम न पावता | 
वह तौ इष्ट अनिष्ट नाहीं । 

मराव है । जो अपने अंगनिकरि संहार करे है, तो 


४९३ 


१५४ ७ केसे संहार करे है। _ अपने अंगनिकरि संद्वार करे है कि इच्छा 
होतें खयमेव ही संहार हो है । 


२०६ ५ तेसे यह कार्य भया। यह सांच तौ तब होता, जैसें दिगम्बर 
आचायेनिने अनेक अन्थ रचे, सो सर्व - 
गणधरकरि भाषित अंगप्रकीर्णक ताके अजु- 
सार रचे अर तिनि सबनिमें ग्रन्थ कत्ती- 
का नाम सर्व आचायनिने अपना भिन्न 
भिन्न रक्खा अर तिनि ग्रन्थनिके नामहू 
भिनत्र भिन्न रक्‍्खे किसी अन्थकाभी नाम 
अंगादिक नहीं रक्खा अर न यह लिख्या, 
जो ए गणधर देवने रचे हें । 

शुद्धिपत्र । 


००० कफिपी89-+--_ 
अशुद्ध शुद्ध 
विश्वल हो है निश्वल हो हैं. 
सावधान हो है सावधान हो हैं 
जीव याचकनिकों जीवादिकविकों 
केवलीका प्राकृत- केवलीका अधिकार है । प्राकृत- 
परमेष्ट परमेष्टी 
पंचपरमेष्टी पंचपरमेष्टी 
युगपति युगपत्‌ 
मध्यकषायका मन्दकषायका 
अवबनानेके अनावनेके 
गौत्तम गोतम 
रसैया रसिया 
जे मन ज्ञान रहित जे मनुष्य ज्ञानरहित 
कोईकूँ कोढीकों 
तावत्‌ वहां सामग्री तावत्‌ बाह्य सामग्री 
चातिया प्रकृतीनिका घातिया अघातिया प्रकृतीनिका 
प्रकृतिबंध अजुभाव बंध प्रकृतिबंध प्रदेशबंध 
अदेशबंध बलवान नाहीं बलवान नाहीं । 
तीजबन्ध होनेते तीज्र मन्द बन्ध होनेतें 
चक्षुद्रन है । चक्षुद्शन वा अचश्षुदशन है 
फूल सूंध्या शात्र जान्या फूल सुध्या पदार्थ स्पश्यो खाद जान्या 
मच्छक मच्छके 
बंधका कारण है सो... बंधका कारण है, विषम हे सो 
दुखी हो दे दुखी ही है 
उल्लास उच्छूस 
भागनेकी भोगनेकी 


श्र 
११९ 
१२१ 
१२४ 
१२७ 
१३० 
१३१९ 
१३२ 


१३२ 


ब४४ 
१४९ 
१७५३ 
बण्च 
१५४ 
१५७ 
१६१ 
१६१ 
१६२ 
4१4६२ 
१७५ 
१७०६ 

अशुद्ध, 
चाहे हैं 

भेद विपर्यय 

भया मिथ्यादर्शन 
सुखदायक उपकारी 
भिन्न बाह्य 

दिखाए 

सर्वे 

जुदा होय 


शुद्ध « 
चुरावै हैं 
भेदासेद विपेय 
भया मिथ्याज्ञान अर मिथ्यादह्षन 
सुखदायक दुखदायक उपकारी 
भिन्न भिन्न बाह्य 
सिखाए 
सगे 


बुरा होय 


अक्झसयपे-बहींव॑ 


निरूपण रूप अधिकार निरूपण रूप चौथा 


सम्पूर्ण भया ॥ ६ ॥ 


संग 


सुगंधादि वस्तु सहित 


अनिश्ता 

न उपजैंगे 

न उपजेगे 
बहुरि अवतार 
पिंडादिक 
पुण्यकरि 
भावरूप 

जाति 

मिहर 

युद्ध निरूपणकरि 
अहंकार निपजना 


अधिकार सम्पूर्ण भया ॥ ४॥ 
संग्रह 

मुग्गंधादि सहित वस्तु 
अनिष्ट मानि 

नए उपनेंगे 

नए उपजेंगे 

अंश अवतार 
दंडादिक 

पुण्य पापकरि 
अभाव रूप 

जाते 

रहम 

शुद्ध निरूपणकरि 
अहंकारकरि निपजना 

पंक्ति, 


है 


जु 
पद 

अज्जुद. झुड्द. 
मनरूप ममरूप 
केह कहे 
पूर्वा परका पूर्व पयौयका 
श्रेष्ठ द्षट 
तीसरे नरक तीर्थंकरका तीसरे नरक पर्यन्त तीर्थंकर अक्ृतिका 
बंंदनादिकरि चन्दनादिकरि 


हितका कर्तव्य नाहीं हितका कर्ता नाहीं 
पुष्यवंत पुण्यवन्ध 


